
VEKŠĖ, PENKTADIENIS, LIEPOS 4-OJI 


Lindą rado kaimynė. Kai pagalvoji, jau geriau ji nei pačios Lindos 
motina. Be to, policija taip sutaupė nemažai laiko. Motina planavo 
grįžti iš kaimo tik sekmadienį vakare, o tame bute, be jųdviejų, dau- 
giau niekas negyveno. Policijai buvo kuo anksčiau, tuo geriau, ypač 
kai buvo kalbama apie žmogžudystės tyrimą. 


Vekšės rajono policijos pagalbos centras pranešimą gavo ryte, 
penkios po aštuonių. Į iškvietimą atsiliepė netoliese patruliavusių 
pareigūnų ekipažas. Vos po trijų minučių jie jau susisiekė iš įvykio 
vietos. Pranešė, kad paskambinusi moteris saugiai sėdi patrulių au- 
tomobilyje ant galinės sėdynės, -o jie kaip tik ruošiasi eiti vidun ir 
patikrinti pastatą. 

Skambutį priėmė budintis pareigūnas. Du vyrukai, sureagavę į 
iškvietimą, buvo jauni, bet jau spėję užsitarnauti tarp vietos polici- 
ninkų šiokią tokią reputaciją. Deja, ne pačią geriausią, todėl dukart 
už juos vyresniam budėtojui, kuris dirbo policijoje jau trisdešimt 
metų ir manė, kad į mėšlą įklimpsta gerokai dažniau, negu reikia, 
nuojauta iškart pakuždėjo siųsti pastiprinimą. Kol jis svarstė, tiedu 
paskambino dar kartą. Buvo praėjusios vos aštuonios minutės, ir šį 

kartą jie skambino į mobilųjį, kad pokalbio niekas nenuklausytų. 
Jau buvo penkiolika po aštuntos. 

Sunku patikėti, bet nepaisant jų amžiaus, skurdžios patirties ir ne- 
kokios reputacijos, nors kartą reikalas buvo sutvarkytas taip, kaip ir 
pridera. Jie padarė viską, ko iš jų būtum galėjęs tikėtis, o vienas netgi 
pranoko lūkesčius ir užsitikrino tarnybos lape auksinę žvaigždelę už 
tai, ko per visą Vekšės policijos istoriją dar nebuvo. 

Tame bute, miegamajame, jie rado negyvą merginą. Visi požy- 
miai bylojo, kad ji - nužudyta, ir kad tai nutiko vos prieš keletą 
valandų. Bute daugiau nieko nebuvo, tik atdaras miegamojo langas 
iš kiemo pusės leido manyti, kad nusikaltėlis pro ten paspruko. 

Nelaimei, šis bei tas situaciją komplikavo. Jaunasis pareigūnas, 
kuris kalbėjo su budėtoju, buvo įsitikinęs, kad atpažino auką. Ir jei- 
gu tai tikrai buvo ta mergina, apie kurią jis galvojo, vadinasi, netgi 
pats budintis pareigūnas per šią vasarą buvo ne kartą ją sutikęs — 
o paskutinį kartą matė dar vakar. 

„Negerai, negerai“, — sumurmėjo budintis pareigūnas, matyt, 
pats sau. Paskui išsitraukė nedidelį sąrašą su priminimais, kaip elgtis 
susiklosčius blogiausioms situacijoms darbe. Tai buvo įlaminuotas 
A4 formato popieriaus lapas su dešimčia taisyklių ir smalsumą ža- 
dinančia antrašte: Kai darbe viskas eina velniop. Jį pasikišdavo po 
registracijos knyga prieš kiekvieną pamainą, o paskutinį kartą buvo 
išsitraukęs gal prieš kokius ketverius metus. 

— Ką gi, vaikinai, — tarė budėtojas. - Dabar mes padarysim štai 
Tada atliko viską, ko ir iš jo būtų galima tikėtis. Tik tiek, ir ne 
daugiau, nes kas gi pultų plėšytis būdamas tokio amžiaus. 

Patrulių automobilyje, kuris pirmasis atvyko į nusikaltimo vietą, 
sėdėjo du jauni Vekšės policijos pareigūnai. Vienas iš jų, trisdešimt- 
metis Gustavas fon Esenas, laikinai einantis inspektoriaus pareigas, 

dėl savo pavardės kitų policininkų buvo pramintas Grafu, nors vi- 
siems atkakliai aiškindavo iš tiesų esantis tik „paprasčiausias baro- 
nas“. Kartu su juo patruliavo ketveriais metais jaunesnis policijos 
konsteblis Patrikas Adolfsonas, pramintas Adolfu dėl priežasčių, ku- 
rios, deja, vien jo pavarde neapsiribojo. 

Jiedu atsiliepė į iškvietimą jau pakeliui į policijos nuovadą, už po- 
ros kilometrų nuo nurodyto adreso. Tokiu laiku rajono gatvės buvo 
praktiškai tuščios, tad Adolfas staigiai apsuko automobilį, numynė 
pedalą ir tiesiu taikymu pasileido trumpiausiu keliu atgal, neįjungęs 
nei švyturėlių, nei sirenos, tuo metu Grafas įdėmiai stebėjo, ar prie- 
šais juos neišdygs kas įtartino. 

Sudėjus juos abu į vieną būtų išėjęs pavydėtinas kone du šimtus 
kilogramų sveriantis Švedijos policijos pareigūnas. Tvirti, raumenin- 
gi, akyli ir nepriekaištingos fizinės formos vaikinai — tiesiog svajonių 
duetas, kokį norėtų išvysti kiekvienas persigandęs pilietis, paskam- 
binęs pranešti, kad jo priebutyje trys nepažįstami chuliganai bando 
įsilaužti pro paradines duris. 

Sustojus prie pastato Pero Lagerkvisto gatvėje, kur, pasak pra- 
nešimo, buvo įvykdytas nusikaltimas, iš namo išbėgo susijaudinusi 
pusamžė moteriškė ir pasileido link jų. Ji mosikavo rankomis ir už- 
sikirsdama kažką šūkalojo, tad Adolfas, pirmas išlipęs iš mašinos, 
švelniai ją apglėbė ir pasodino ant galinės sėdynės, dar patikinęs, kad 
„dabar ji jau galinti nusiraminti“. Paskui, kol Grafas, išsitraukęs gin- 
klą, užėmė poziciją kitapus pastato, jei kartais nusikaltėlis dar būtų 
viduje ir bandytų sprukti, Adolfas prabėgomis patikrino koridorių ir 
įėjo į butą. Kadangi durys buvo plačiai atlapotos, ilgai neužtruko. 

Štai tada jis ir pelnė savo auksinę žvaigždutę, o paskui pirmą kar- 
tą gyvenime atliko visa kita, ko buvo mokęsis Stokholmo policijos 
akademijoje. Išsitraukęs ginklą apieškojo butą, slinkdamas palei sie- 
nas, kad nepridarytų nereikalingo vargo kolegoms teismo medicinos 


ekspertams ir netaptų lengvu taikiniu užpuolikui, jei tas vis dar slėp- 

tųsi čia ir pasirodytų esąs tikras beprotis, pasiryžęs pulti. Tačiau bute 
buvo tik auka. Ji gulėjo miegamajame ant lovos, be gyvybės ženklų, 
po kruvina antklode, dengiančia jos galvą, liemenį ir dalį šlaunų. 

Pro atvirą miegamojo langą Adolfas šūktelėjo Grafui, kad viduje 
švaru ir kad jis gali apžiūrėti laiptinę, tada įsikišo pistoletą į dėklą ir 
išsitraukė nedidelę skaitmeninę kamerą, kurią laikė po kairiąja pa- 
žastimi. Greitai padaręs tris pridengto kūno nuotraukas iš skirtingų 
pusių, jis atsargiai pakėlė antklodę, norėdamas įsitikinti, ar auka ti- 
krai mirusi. 

Dešinės rankos smiliumi užčiuopė miego arteriją, nors iš tiesų 
tai buvo visiškai nereikalinga, matant apie jos kaklą užveržtą kilpą ir 
sustingusį žvilgsnį. Adolfas dar atsargiai palietė skruostus ir smilki- 
nius. Skirtingai nei gyvų moterų, kurias panašiai liesdavo, šitos oda, 
perbraukus pirštais, atrodė visiškai bežadė ir sustirusi. 

„Atrodo, tikrai mirusi, nors ir ne per seniausiai, - pagalvojo jis. 

Be kita ko, jis atpažino auką. Ir ne šiaip sau žinojo iš matymo, o 
buvo su ja pažįstamas, kalbėjosi ir paskui net apie ją fantazavo. Užvis 
keisčiausia, kad dar niekada gyvenime taip stipriai nejautė dabarties 
momento, kaip dabar, nors apie tai nė neketino kam nors kada nors 
užsiminti. Jis aiškiai pajuto esantis čia ir dabar, bet sykiu jautėsi tarsi 
atitolęs nuo to, kas vyksta, lyg stebėtų save iš šalies. Lyg visa tai netu- 
rėtų nieko bendra nei su juo, nei su ta negyva moterimi, kuri dabar 
guli ant lovos, nors prieš kelias valandas turbūt buvo tokia pat gyva, 
kaip ir jis. 


Liudininkę, kuri rado auką ir iškvietė policiją, du kriminali- 
nės policijos inspektoriai pirmą kartą apklausė maždaug dešimtą 
valandą ryto. Interviu buvo įrašytas ir tą pačią dieną perrašytas 
ant popieriaus. Atspausdinta apie dvidešimt puslapių: Margareta 
Erikson, penkiasdešimt penkerių merų našlė, vaikų neturi, gyvena 
viršutiniame aukšte, tame pačiame name kaip ir nužudytoji bei jos 
motina. 

Paskutiniame stenogramos puslapyje buvo pažymėta, kad liu- 
dininkė yra informuota apie draudimą atskleisti bylos aplinkybes 
pagal Teismo proceso kodekso dešimtojo skyriaus dvidešimt trečiąjį 
skirsnį. Tačiau nieko nebuvo užsiminta apie jos reakciją į faktą, kad 
griežtai draudžiama kam nors perpasakoti apklausos turinį, kitaip 
„gresia bausmė“. Iš esmės čia nebuvo nieko keista. Tokie dalykai pa- 
prastai neįrašinėjami, be to, išgirdusi šį įspėjimą liudininkė reagavo, 
kaip ir dauguma kitų: ji, esą, ne iš tų, kurie laido liežuvį apie šitokius 
dalykus. 

Keturių aukštų pastatas su rūsiu ir mansarda priklausė gyventojų 
bendrijai, kuriai pirmininkavo ta pati liudininkė. Pirmuose trijuose 


aukštuose buvo po du butus ir vienas per visą aukštą viršutiniajame, 

kuriame moteris gyveno. Iš viso septyni butai, priklausantys 
vidutinio amžiaus ar dar vyresniems gyventojams; tai buvo vieniši 
žmonės arba poros, kurių vaikai jau buvo suaugę ir išsikraustę. Tuo 
metu, kai įvykdytas nusikaltimas, dauguma namo gyventojų buvo 
išvykę ilsėtis. 

Butas, kuriame buvo įvykdyta žmogžudystė, priklausė aukos 
motinai, ir, pasak liudininkės, nužudytoji kartais pas ją apsistoda- 
vo. Pastaruoju metu liudininkė gana dažnai matydavo šią merginą, 
nors pati motina atostogavo ir daugiausiai laiko praleisdavo kaimo 
sodyboje Siršiono saloje, esančioje už dvidešimties kilometrų į pie- 
tus nuo Vekšės. 

Keturių kambarių butas su virtuve buvo pirmajame aukšte, 
žiūrint nuo gatvės, ir antrajame, žiūrint iš kiemo pusės, mat na- 
mas stovėjo ant šlaito; iškart už kiemo plytėjo nedidelis miškelis, o 
aplink jį rikiavosi nuosavi namai ir keli daugiabučiai. 

Liudininkė laikė šunis ir, kaip tvirtino per apklausą, jau daug 
metų augintiniams skirdavo visą dėmesį. Pastaraisiais metais jų 
turėjusi du, labradorą ir spanielį, kuriuos vedžiodavo po keturis 
kartus per dieną. Septintą ryto paprastai išvesdavo juos ilgam pasi- 
vaikščiojimui, trunkančiam ne mažiau kaip valandą. 

„Esu vieversys. Man niekad nebuvo sunku anksti keltis — nepa- 
kenčiu drybsoti lovoje, jeigu jau pabundu.“ 

Po pasivaikščiojimo ji paprastai pusryčiaudavo ir skaitydavo ry- 
tinį laikraštį, kol šunys ėsdavo „rytinę porciją“. Dvyliktą valandą 
ateidavo laikas dar kartą pasivaikščioti su šunimis, vėl maždaug 
valandą, o sugrįžusi moteris paprastai pietaudavo, kol du jos ke- 
turkojai bičiuliai skanaudavo „džiovintų kiaulių ausų ar kramsno- 
davo kokį kitą gardėsį“. 

Penktą valandą ji vėl išsiruošdavo į lauką, tik šį kartą trum- 
pam. Maždaug pusvalandžiui, kad liktų laiko ramiai, neskubant 

pavakarieniauti ir „paduoti Pepei su Pige vakarienę“ prieš vakaro 
žinias. Galiausiai ateidavo metas „pasiusioti prieš miegą“, kažkur 
tarp dešimtos ir dvyliktos valandos, priklausomai nuo to, ką gero 
rodydavo per televiziją. 

Kitaip tariant, moteris gyveno pagal nusistovėjusią dienotvar- 
kę, kurią iš esmės diktavo jos šunys. Likusiomis laisvomis va- 
landomis ji paprastai tvarkydavo visokiausius reikalus mieste ir 
susitikdavo su draugais — „daugiausiai su tokiomis pat moterimis 
kaip aš ar su kitais šunų mėgėjais“ — arba likdavo bute ir dirbda- 
vo iš namų. 

Jos vyras, miręs prieš dešimtį metų, buvo buhalteris ir turėjo 
nuosavą verslą, o ji kartu dirbo puse etato. Po jo mirties moteris 
toliau tvarkė buhalteriją keliems seniems jųdviejų klientams. Ta- 
čiau pagrindinis jos pajamų šaltinis buvo vyro palikta pensija. 

„Ragnaras visada atsakingai žiūrėdavo į tokius dalykus, tad 
man iš tiesų nereikia dėl nieko nerimauti.“ 

Apklausa vyko moters bute. Ją vykdę pareigūnai galėjo savo 
akimis įsitikinti, kad nėra jokio pagrindo abejoti pastaraisiais žo- 
džiais. Viskas aplink rodė, kad Ragnaras buvo pasirūpinęs žmo- 
nos gerove tuo atveju, jeigu ji liktų viena. 

Praėjūsią naktį, vienuoliktą valandą, kai buvo išvedusi šunis 
„pasiusioti prieš miegą“, kaip pati sakė, ji matė nužudytąją išei- 
nant pro paradines duris ir pasukant miesto centro link. 

„Atrodė, lyg būtų išsiruošusi į vakarėlį, nors aš manau, kad 
beveik visas jaunimas dabar taip atrodo bet kuriuo paros metu.“ 

Liudininkė tuo metu stovėjusi kiek tolėliau palei gatvę, per 
kokius trisdešimt metrų; judvi nepasisveikino, bet, be jokios abe- 
jonės, tai buvo nužudytoji mergina. 

„Mangs ji veikiausiai nematė. Turbūt skubėjo, nes šiaip būtų 


tikrai pasisveikinusi.“ 

Po penkių minučių moteris jau buvo namie, o tada, kaip įpras- 
tai, atsigulė į lovą ir praktiškai iškart užmigo — daugiau apie tą 
vakarą ji nieko negalinti prisiminti. 


Ši nuostabi vasara prasidėjo dar gegužę ir, regis, nė neketino 
baigtis. Diena iš dienos bėgo be menkiausio vėjelio gūsio, saulė 
kepino lyg ant žarijų, o negailestingame vaiskiai žydrame danguje 
nesimatė nei debesies, nei šešėlio. Diena iš dienos oras mušė nau- 
jus karščio rekordus, tad kitą rytą ji išvedė šunis labai anksti, pusę 
septintos. 

Daug anksčiau nei įprastai, bet turint omenyje „tokią neįtikė- 
tiną vasarą... turbūt ne man vienai taip atrodo... norėjau išvengti 
karščio bangos“. Juk kiekvienas rimtas šuns šeimininkas žino, kad 
šunys nepakelia pernelyg didelio krūvio per karštį. 

Moteris ėjo tuo pačiu maršrutu, kaip visada. Išėjusi pro paradi- 
nes duris iškart pasuko į kairę ir nužingsniavo gatve pro kaimyni- 
nius namus, paskui takeliu dešinėn link didesniojo parko sklypelio, 
nusidriekusio vos už kelių šimtų metrų nuo pastato, kuriame ji 
gyveno. Po pusvalandžio, kai jau tapo nepakeliamai karšta, nors 
laikrodis rodė tik šiek tiek po septynių, ji nusprendė apsisukti ir 
traukti namų link. Pepė ir Pigė sunkiai šnopavo, o jų šeimininkė 
tetroško atgaivos savuose namuose ir kokio vėsaus gėrimo. 

Beveik iškart, kai nusprendė pasukti namų link, dangus staiga 
apsiniaukė ir pajuodo, vėjas ėmė čaižyti krūmus ir medžius, kažkur 
netoli pasigirdo griaustinis. Kai prapliupo lyti stambiais lašais, iki 
namų buvo likę vos pora šimtų metrų, tad ji suskubo bėgti, nors 
iš tiesų nebuvo jokios prasmės — lietus jau buvo virtęs į liūtį, o kol 
įbėgo į savo daugiabutį per galinį kiemą, ji permirko iki paskutinio 
siūlelio. 

Štai tada ir pastebėjo pravirą vėjo siūbuojamą kaimynės langą ir 


kiaurai permerktas užuolaidas. 

Vos tik įžengusi į laiptinę — „buvo turbūt apie pusę aštuntos, jei 
neklystu“ — ji keliskart spustelėjo kaimynės skambutį, bet durų nie- 
kas neatidarė. 

„Pamaniau, kad mergaitė turbūt bus vėlai grįžusi ir atidariusi lan- 
gą. Ir teisingai, nes lauke daug šilčiau nei viduje. Kad ir kaip ten 
būtų, kol buvome išėję į tualetą prieš miegą, langas buvo uždarytas, 
tokius dalykus aš tikrai pastebiu.“ 

Kadangi niekas neatidarė durų, ji lifru pakilo į savo aukštą. Šiek 
tiek apšluostė permirkusius šunis ir pati persirengė sausais drabu- 
žiais. Nuotaika buvo subjurusi. 

„Atvirai kalbant, čia juk daugiabutis, ir užlieti kaimynus — ne 
juokai. O kur dar rizika, kad kas nors įsilauš. Žinoma, iki palangės 
keletas metrų, bet man atrodo, nė dienos nebūna, kad laikraščiai ne- 
parašytų apie įsilaužėlius, išnešusius visą žmonių turtą. Netgi apkvai- 
šusiems nuo narkotikų nebūtų labai sunku iš kokių nors draugelių 
pasiskolinti kopėčias, ar ne?“ 

O ką ji turėjo daryti? Pasikalbėti su kaimynės dukra, kai judvi ki- 
tąsyk susidurs? Paskambinti ir paskųsti ją motinai? Prieš porą savai- 
čių irgi buvo užėjusi tokia pat staigi liūtis, bet po dešimties minučių 
liovėsi taip pat greit, kaip ir prasidėjo, vėl išlindo saulė, o dangus 
tapo žydras ir giedras. Tiesą sakant, tai buvo tik į naudą vejoms ir 
kitai augmenijai. Bet šį kartą net ir po penkiolikos minučių, kol ji 
sutvarkė šunų dubenėlius ir užsikaitė kavos, vis dar smarkiai lijo, tad 
moteris greit apsisprendė. 

„Kaip jau minėjau, esu gyventojų bendrijos pirmininkė, mes čia 
vieni kitais rūpinamės. Ypač vasarą, kai tiek daug žmonių atostogau- 
ja. Todėl turiu atsarginius raktus nuo daugumos šio namo butų.“ 

"Tad susiradusi raktus, kuriuos buvo palikusi nužudytosios moti- 
na, moteris nusileido liftu iki pirmojo aukšto ir dar kelis kartus pa- 
skambino į buto duris, „jei vis dėlto kas nors būtų namie“, o paskui 


atsirakino ir užėjo vidun. 

„Sakyčiau, butas atrodė taip, kaip ir galėtumei tikėtis, kai jaunuo- 
lius palieka namie vienus, tad nieko blogo nepagalvojau. Atrodo, 
šūktelėjau, ar kas yra namie, bet niekas neatsiliepė, todėl užėjau... 
užėjau į miegamąjį... Taip... ir ten pamačiau, kas nutiko. Iškart su- 
pratau. Todėl... todėl apsisukau ir išbėgau tiesiai į gatvę. Buvau persi- 
gandusi — maniau, gal jis dar ten. Laimei, turėjau su savimi mobilųjį 
ir iškart paskambinau... paskambinau pagalbos telefonu... na, žino- 
te, vienas vienas du. Atsiliepė iš karto, tikrai, nors laikraščiuose rašo, 
kad policijos niekada neprisišauksi.“ 

Atverto miegamojo lango ji taip ir neuždarė, bet tai neturėjo 
jokios reikšmės, nes atvykus pirmajam patrulių ekipažui lietus jau 
buvo nustojęs, o galimas kaimynų užliejimas niekam neberūpėjo. 
Policijos konstebliui Adolfsonui nė į galvą neatėjo uždaryti lango. Jis 
netgi pastebėjo aiškius vandens praplautus kraujo pėdsakus ant pa- 
langės iš lauko pusės, bet nusprendė palikti šią detalę savo kolegoms 
iš teismo ekspertizių skyriaus. | 

Karščiausia vasara, kiek tik siekė atmintis, kaimynė, kas rytą ve- 
danti šunis tuo pačiu keliu ir dar turinti atsarginius raktus nuo nu- 
žudytosios buto, staigiai užėjusi liūtis, praviras langas. Gal tai buvo 
į vieną susidėjusios aplinkybės, o gal, jei norite, likimo pirštas, bet 
būtent dėl to policijai ir pavyko išsiaiškinti, kad viskas nutiko taip, o 
ne kitaip. O, palyginus su tuo, kas galėjo nutikti, pasekmės buvo toli 


gražu ne pačios blogiausios. 


Budėtojas, be abejonės, atliko savo darbą. Nepraėjus nė dviem 
valandoms į nusikaltimo vietą susirinko visi, kam priklausė ten būti. 
Tiesa, netrūko ir tų, kuriems ten trainiotis nebuvo jokio reikalo, bet 
čia jau jis nieko negalėjo padaryti; pastato teritorija buvo atitverta, 
taip pat ir dalis gatvės priešais įėjimą iš abiejų pusių. 

Uniformuoti pareigūnai pradėjo sistemingai tikrinti kaimyninius 
butus ir artimiausias apylinkes, o tarnybinis šuo tuo tarpu bandė 
aptikti pėdsakus, kuriuos, kaip manė pareigūnai, nusikaltėlis turėjo 
palikti iššokęs pro langą į vidinio kiemo pusę. Paieška nedavė jokių 
rezultatų, ir nieko keista, kai prieš porą valandų praūžė tokia liūtis. 

Teismo ekspertai ėmėsi tyrinėti butą; iš savo namų užmiestyje 
į nusikaltimo vietą jau skubėjo iškviestas teismo medikas. Rajono 
komisariato kriminalinės policijos pareigūnai jau buvo apklausę liu- 
dininkę, kuri surado kūną, apie įvykį taip pat buvo informuoti ir į 
policijos nuovadą iškviesti nužudytosios tėvai. Prie kiekvienų kaimy- 
nystėje esančių namų durų netrukus turėjo sušmėžuoti pareigūnų 
uniformos, o budinčio pareigūno darbų sąraše atsirasti varnelės — vi- 
sur, išskyrus paskutinį punktą. 

Įsitikinęs, kad viskas deramai atlikta ar bent jau atliekama, jis 


ėmėsi paskutinio punkto ir paskambino rajono policijos komisarui. 

Didžiam nustebimui, nors buvo penktadienis ir pats vasaros įkarštis, 
atostogauti turėjęs komisaras sėdėjo ne savo vasarnamyje prie jūros 
Oskašhamne, už kokio šimto kilometrų nuo Vekšės, o prie darbo 
stalo tame pačiame pastate kaip ir budėtojas, tik keliais aukštais 
aukščiau. Telefonu jie prakalbėjo beveik penkiolika minučių. Dau- 
giausia šnekėjo apie nužudytąją, o pokalbiui pasibaigus budėtojas, 
nepaisant jo patirties ir užgrūdinto charakterio, staiga pasijuto neži- 
nia kodėl prislėgtas. 

Tai buvo neįprasta, nes jis tokiais atvejais jausdavosi keistai pa- 
kilios nuotaikos, pavyzdžiui, prisiminus, kai paskutinį kartą teko 
išsitraukti savo įlaminuotą darbų sąrašą. Tada buvo ilgoje koman- 
diruotėje pas kolegas iš kaimyninio Kalmaro, kai du aršiausi miesto 
chuliganai pradėjo beprotišką susišaudymą, ir vidury baltos dienos, 
miesto vidury, tarp padorių, įstatymus gerbiančių piliečių paleido 
seriją šūvių aplink kur akys matė. Per kažkokį stebuklą jiems pasise- 
kė, kad kliudė tik vienas kitą, ir taip gali nutikti tik Smolande, tąkart 
pamanė sau budėtojas. 

Rajono policijos komisaras taip pat netryško džiaugsmu. Reikia 
pripažinti, žmogžudysčių tyrimas nebuvo jo specializacija, ir nors 
vienas iš gyvenimo principų liepė niekad nepanikuoti iš anksto, šis 
atvejis iš tiesų nežadėjo nieko gero. Visi požymiai bylojo apie klasi- 
kinį žmogžudystės tyrimą, ir, turint omenyje nužudytosios tapatybę, 
reikalai galėjo tik dar pablogėti, o nesėkmės atveju jam grėsė išgyven- 
ti ne patį maloniausią karjeros etapą. 

Praėjusią savaitę sakydamas kalbą per kviestinius pietus jis ilgai 
dėstė apie ribotus policijos išteklius, o užbaigdamas palygino savo 
pajėgas su „braškančia tvora, turinčia apsaugoti nuo vis didėjančio 
nusikalstamumo“. 

Kalba visus sužavėjo, o jis labai didžiavosi tvoros metafora, kuri 
komisarui atrodė ir sąmojinga, ir išraiškinga. Ne jis vienas taip 
manė: tame pačiame pobūvyje dalyvavęs didžiausio vietinio laikraš- 


čio vyriausiasis redaktorius jį vėliau pasveikino prie kavos ir taurelės 

konjako. Bet visa tai vyko anksčiau, ir apygardos komisaras nenorėjo 
nė pagalvoti, kuria linkme pasisuks vyriausiojo redaktoriaus mintys 
per kelias artimiausias valandas. 

Blogiausias dalykas buvo jo vidinės, grynai asmeninės emocijos. 
Jis pažinojo nužudytosios merginos tėvą ir pačią dukterį - nužudyrą- 
ją - buvo ne kartą sutikęs. Kiek prisiminė, ji buvo žavi mergina, ir jei 
pats būtų turėjęs dukrą, tikrai būtų patenkintas, jei išvaizda ir elgesiu 
ji būtų buvusi tokia. Kokia nesąmonė, galvojo jis. Ir kokio velnio taip 
nutiko Vekšėje, kur žmogžudystės bylų nėra pasitaikę per visus jo 
darbo metus. Mano apylinkėje. Negana to, dar per patį vidurvasarį. 

Tada jis apsisprendė. Nors ir braškanti šiuo metu buvo jo tvora, 
o reikalą dar apsunkino atostogos bei kitų bylų tyrimai, buvo pats 
laikas pasiruošti blogiausiam atvejui. Tad jis paėmė telefono ragelį ir 
paskambino savo senam draugui iš studijų laikų, VNTT, ketindamas 
prašyti pagalbos. Į ką daugiau galėjo kreiptis tokioje situacijoje? 

Po pokalbio, kuris neužtruko nė dešimties minučių, rajono po- 
licijos komisarui pastebimai palengvėjo, kone akmuo nuo širdies 
nukrito. Pagalba jau buvo pakeliui, geriausia, kokios galima tikėtis — 
žmogžudysčių skyriaus pareigūnai iš legendinės Valstybinės nusikal- 
timų tyrimo tarnybos, viršininkas pažadėjo atvykti tą pačią dieną. 

Budėtojas, be kita ko, pasistengė pelnyti garbės dar pačioje tyri- 
mo pradžioje. Tiesa, ne auksinę žvaigždelę, ir net ne sidabrinę, bet 
galbūt bent jau bronzinę, mat nepamiršo apgalvoti vienos svarbios 
praktiškos detalės. Nieko nedelsdamas pavedė sekretorei paskambin- 
ti į „Miesto viešbutį“ ir artimiausioms dienoms užsakyti šešis vien- 
viečius numerius, nurodęs, kad jie būtų šalia vienas kito ir, pageidau- 
tina, kuo nuošaliau nuo kitų viešbučio kambarių. 

„Miesto viešbučio“ personalas apsidžiaugė, nes vidurvasarį klien- 
tų antplūdžio nebuvo ir laisvų numerių jie turėjo į valias, nors dar 
tą pačią dieną, vos kelioms valandoms praėjus, visame Vekšės centre 


jau nebūtum radęs nė vieno neužimto kambario, 

Nors buvo dar tik dešimta ryto — šią nuostabią, jau nuo gegužės 
prasidėjusią vasarą, kuri, regis, nė neketino baigtis, — vienas iš legen- 
domis apipintų Valstybinės nusikaltimų tyrimo tarnybos darbuotojų 
jau sėdėjo darbe. Skirtingai nei dauguma kolegų, vyresnysis inspek- 
torius detektyvas Evertas Bekstriomas neišvažiavo į užmiestį kariauti 
su uodais, suirzusia žmona ir zirziančiais vaikais. Jau nekalbant apie 
keistuolius kaimynus, prasmirdusius lauko tualetus, benzinu atsi- 
duodančią mėsą kepsninėje ir šiltą alų. 

Bekstriomas buvo žemas, drūtas ir storžievis, o prireikus galėjo 
tapti ir klastingas, ir kerštingas. Jis laikė save išmintingu vyruku pa- 
čiame jėgų žydėjime, kuklų miesto gyvenimą mėgstančia laisva, ne- 
supančiota siela, o kadangi panašiai mąstančių prisirpusių ir menkai 
apsirengusių damų, regis, netrūko, visai neturėjo kuo skųstis. 

Vasaros atostogos buvo malonumų šaltinis žmonėms, kurie nie- 
ko geriau nesugalvodavo, šia pramoga be saiko mėgavosi kone visi 
jo kolegos, ir tai buvo puiki priežastis pasilikti darbe: pagaliau at- 
sirasdavo proga planuoti laiką kaip nori. Galėdavai ateiti vėlai, o 
išeiti anksti — nebuvo kam teisintis. Tai buvo svarbiausia. Daugybė 
laiko įvairiausiems reikalams už policijos būstinės ribų, o jei koks 

užsilikęs viršininkas kyštelėdavo nosį į jo kabinetą, jis būdavo tam 
pasiruošęs. 

Dieną prieš tiesioginio boso atostogas Bekstriomas pareiškė, kad, 
be įprastų reikalų, kuriais pasirūpins, jei kartais kas netikėto užgriū- 
tų, jis dar ketina užpildyti laisvą laiką perversdamas senas užmestas 
bylas. Bosas tam neprieštaravo, visų pirma dėl to, kad troško greičiau 
dingti iš Kungsholmene įsikūrusios policijos valdybos būstinės, ir 
dar iš dalies dėl to, kad visai neturėjo noro šnekučiuotis su Beks- 
triomu. Taigi, Bekstriomo stalas dabar buvo užverstas neišaiškintų 
žmogžudysčių bylomis, kurias jo mažiau protu apdovanoti kolegos 
buvo sujaukę dėl nesuvokiamų priežasčių. 

Vos tik atėjęs į darbą jis pirmiausia perdėliodavo popierių krūvas, 
jei kartais kas nors sugalvotų pašniukštinėti. Po to, kai suplanuodavo 
likusią dienos dalį gana patogiai įsitaisęs kėdėje prie savo perkrauto 
stalo, jis spragtelėdavo telefoną, kad parinktų tinkamą savo nebu- 
vimo priežastį. Variantų buvo net keletas, tad norėdamas išvengti 
bet kokio įtartino dėsningumo jis mesdavo kauliuką ir leisdavo li- 
kimui nuspręsti, ar šiandien visą dieną praleis „susitikime“, „išėjęs 
darbo reikalais“, „kuriam laikui išbėgęs“, „tvarkydamas darbo reika- 
lus mieste“, o gal netgi „išvykęs darbo reikalais“. Kai šis reguliarus 
darbas būdavo atliktas, paprastai ateidavo laikas kitiems dienos var- 
gams ir rūpesčiams — „pietums“. Tai buvo esminis žmonijos poreikis, 
darbo įstatymais puoselėjama teisė ir, suprantama, nebuvimo darbe 
priežastis, verta atskiro trumpojo numerio vietiniame policijos ryšio 
tinkle. Jam net nereikėdavo mesti kauliuko. 

Vienintelė rimtesnė problema buvo ryškus viršvalandžių ir kitų 
finansinių privalumų trūkumas, nes, kaip ir daugybę kartų anksčiau, 
jį kamavo šioks toks nepriteklius, nors atlyginimas buvo išmokėtas 
vos prieš savaitę. Kas nors vis tiek atsitiks, galvojo Bekstriomas. Vi- 
sada nutinka, kai toks oras ir tiek pusnuogių damų mieste. Greit 
koks nevisprotis mirtinai uždaužys kitą tipelį kokiame nors trijų 

žvaigždučių viešbutėlyje, į kurį ir šiaip būtų verta nuvykti, o tada jau, 
žiūrėk, viršvalandžiai, išlaidos ir visos kitos apmokamos paprasto po- 
licijos pareigūno privilegijos. Štai taip skendint vilties teikiančiuose 
apmąstymuose staiga ir suskambo jo telefonas. 


Valstybinės nusikaltimų tyrimo tarnybos viršininkas Stenas Ny- 
landeris — kitaip tarp savo aštuonių šimtų kolegų pareigūnų dar ži- 
nomas kaip VNTV - taip pat giliai skendėjo apmąstymuose, kai jam 
paskambino Vekšės rajono policijos komisaras. Iškilios mintys tuo 
metu kaip tik sukosi apie painią operatyvinę užduotį, kurią buvo 
susikūręs ant plataus stalo savo kabinete, kitaip tariant, operacijų 
centre, šis pavadinimas jam labiau patiko. Užduotis iš esmės buvo 
tradicinė: kaip geriausia dislokuoti greitojo reagavimo būrį tuo atve- 
ju, jei svetimšaliai teroristai staiga užsigeistų pagrobti lėktuvą Stok- 
holmo Arlandos oro uoste. 

Vekšėje dirbantys kolegos, matyt, ne taip gerai mokėjo atskirti 
svarbius rūpesčius nuo menkniekių, todėl, nenorėdamas veltui švais- 
tyti likusio pusdienio, jis pažadėjo tučtuojau išsiųsti keletą žmonių, 
savo žmogžudysčių tyrėjų. Blogiausiu atveju, jei kartais visi būtų už- 
siėmę, teks perdėlioti prioritetus, svarstė jis padėjęs ragelį ir paprašė 
sekretorės „susisiekti su tuo mažu storu šiknium, tuo, kurio pavardės 


amžinai neprisimenu“. Paskui jis grįžo prie svarbesnių reikalų. 


— Kaip matau, vadas turi krūvas reikalų, nors pats atostogų įkarš- 
tis, — tarė Bekstriomas, nusišypsojęs boso sekretorei pataikūniškiau- 
sia šypsena, kokią tik mokėjo nutaisyti, ir galvos mostu parodęs į 
duris už jos nugaros. „Operacijų centras, kurgi ne“, - pamanė jis. 

— Taip, jis tikrai labai užsiėmęs, - monotoniškai atsakė sekretorė, 
nepakeldama galvos nuo savo popierių. - Nepriklausomai nuo metų 
laiko, — pridūrė. 

„Kurgi ne“, - šmėstelėjo Bekstriomui. Greičiau tiesiog dalyvavo 
mokymuose ir sužinojo, kad tokie kaip jis visada turi versti pavaldi- 

nius pasėdėti ir penkiolika minučių palaukti, kol jis perskaitys re- 
daktoriaus „Švedijos dienos“ skiltį. 

— Taip, neramūs laikai dabar, - pasiskundė jis. 

— Tikrai, — atsiliepė sekretorė, metusi rūstų žvilgsnį. 

„Nebent būtum šefas, - pagalvojo Bekstriomas. — To šikniaus net 
pareigos gražiai vadinasi. VNTTV panėšėjo į karinį laipsnį ir skam- 
bėjo vyriškai. Neabejotinai daug geriau negu valstybinės policijos 
viršininkas — argi tiktų stambiausiai žuviai vadintis VPV? Koks asilas 
norėtų tokio titulo? Skamba kaip koks parazitas, kurį gali pasigauti 
susidėjęs su netinkama moterimi.“ 

— Vadas jau laisvas, - pranešė sekretorė, linktelėdama į uždarytas 
duris. 

— Nuolankiai dėkoju, — ištarė Bekstriomas ir tebesėdėdamas savo 
vietoje vos pastebimai linktelėjo. 

Lygiai penkiolika minučių. Net vaikas būtų supratęs. „Net ir tu, 
sargioji pupyte“, — pamanė jis, linksmai šypsodamasis sekretorei. Ji 
nieko neatsakė, tik įtariai į jį spoksojo. 


Viršiausias Bekstriomo bosas atrodė paskendęs mintyse. Jis vis 
glostėsi savo vyrišką kampuotą smakrą dešiniuoju nykščiu ir smiliu- 
mi, o Bekstriomui įėjus į kabinetą nepratarė nė žodžio, tik atsainiai 
linktelėjo. 

„Keistas veikėjas, — pagalvojo Bekstriomas. — Kaip absurdiškai 
apsirengęs, juk lauke trisdešimt laipsnių karščio.“ 

Valstybinės nusikaltimų tyrimo tarnybos vadas, kaip visada, vilkė- 
jo nepriekaištingą uniformą: šiandien ją sudarė juodi ilgaauliai jojiko 
batai, mėlynos raitosios policijos būrio kelnės ir akinamai balti marš- 
kiniai su antpečiais, ant kurių puikavosi keturios auksinės juostelės ir 
ąžuolo lapas su karūna ant viršaus. Ant krūtinės iš kairės buvo kaspi- 
nas su keturiomis juostelėmis, o iš dešinės — du sukryžiuoti auksiniai 


kardai, neaišku kodėl tapę Valstybinės nusikaltimų tyrimo tarnybos 

emblema. Kaklaraištis, savaime suprantama, prisegtas aukštų policijos 
pareigūnų nešiojamu segtuku, tiksliai tokiu kampu, kokiu priklauso. 
Nugara tiesi, lyg mietą prarijus, pilvas įtrauktas, krūtinė išpūsta, tarsi 
bandytų varžytis su pačiu charakteringiausiu jo fiziniu bruožu. 

„Eina šikt, koks smakras! Jis atrodo kaip koks sumautas naftos 
tanklaivis“, - šmėstelėjo Bekstriomui. 

— Jei svarstai, kodėl aš taip apsirengęs, — prabilo VNT TV, nesi- 
teikdamas į jį nei pažvelgti, nei patraukti pirštų nuo tos veido dalies, 
kuri taip nedavė ramybės Bekstriomui, — pasakysiu, kad ketinu vė- 
liau pajodinėti Ugniapjoviu. 

„Vyruko neapmausi. Verčiau pasisaugoti“, - dingtelėjo Bekstrio- 
mui. 

— Karališkas vardas didingam žirgui, - pridūrė VNT. 

— Karolio XII arkliukas irgi taip vadinosi, ar ne? —- pataikaudamas 
tarė Bekstriomas, nors istorijos pamokas dažniausiai praleisdavo. 

— Ir Karolio XI, ir Karolio XII, - atsakė VNT. —- Toks pat vardas, 
tik arklys ne tas pats. Ar žinai, kas čia? — pridūrė, galvos mostu rody- 
damas į sudėtingą modelį, išdėliotą ant plataus projektavimo stalo. 

„Sprendžiant iš visų šitų terminalų, angarų ir lėktuvų, turbūt ne 
Poltavos mūšis“, - pagalvojo Bekstriomas. 

— Arlandos oro uostas, — spėjo jis. „Po galais, kaip atrodo oro 
uostas iš viršaus?“ 

— Būtent, — patvirtino VNTIV. — Bet ne dėl to tave pasikvie- 
čiau. 

— Klausau, bose, - ištarė Bekstriomas, stengdamasis atrodyti kaip 
protingiausias moksleivis klasėje. 

— Vekšė, — pabrėžtinai ištarė VNTTV. —- Žmogžudystės tyrimas, 
jauna moteris, rasta pasmaugta savo namuose šį rytą. Tikriausiai iš- 
prievartauta. Pažadėjau, kad padėsim. Taigi, surink komandą ir tuoj 
pat važiuokit. Smulkmenas išsiaiškinsite vietoje. Jei iš mūsiškių kas 
nors prieštaraus, siųsk pas mane. 

„Nuostabu, — pamanė Bekstriomas. — Velnias, dar geriau negu 
trijų muškietininkų laikais.“ Apie juos išties buvo perskaitęs vienin- 
telę gyvenime knygą. Tuo metu, kai praleidinėjo pamokas. 

— Žinoma, bose, — atsiliepė Bekstriomas. — Vekšė, mar kaip. Ar 
tik nebus kažkur prie jūros, Smolande? Šiuo laiku ten turėtų būti 
pilna moterų. 

— Ir dar vienas dalykas, — vėl prakalbo Valstybinės nusikaltimų 
tyrimo tarnybos vadovas. —- Kol nepamiršau. Yra šiokia tokia proble- 
ma. Aukos tapatybė. 


„Ką gi, žiūrim, ką turim“, — pagalvojo Bekstriomas, sėdėdamas 
prie savo stalo praėjus pusvalandžiui ir įtemptai planuodamas prak- 
tines detales. Pirmiausia pasirūpino nemenka suma likvidžių akty- 
vų, kuriuos pavyko išimti iš sąskaitų per pašto poskyrį, nors buvo 
penktadienis, pats atostogų įkarštis. Pastiprinimui dar pridėjo keletą 
tūkstantinių iš specialios tam skirtos dėžutės nusikaltimų tyrimo tar- 
nyboje. Ten visuomet šiek tiek gulėdavo tokioms skubioms nenuma- 
tytoms išlaidoms, ir Bekstriomas visuomet ją atidžiai prižiūrėdavo, 
nes neturėjo jokio noro kęsti nepritekliaus, nors asmeninė banko 
sąskaita ir buvo išsekusi. 

Jam taip pat pavyko sukrapštyti net penketą kolegų, iš kurių ke- 
turi buvo tikri policininkai, ir tik viena moteris. Kita vertus, kaip ne- 
statutinė tarnautoja, ji turėjo tvarkyti dokumentus, tad greičiausiai 
jam nemaišys. Be to, vienas iš kolegų džiaugsis, kad ji važiuoja kartu, 
sprendžiant iš to, kaip jis visada puola prie jos, kai tik pasitaiko proga 
ir pakankamas nuo apgailėtinos žmonos skiriantis atstumas. „Gal ir 
ne elitiniai žmonės, - mąstė Bekstriomas, žvelgdamas į savo koman- 
dos sąrašą, — bet visai neblogi, turint omenyje, kiek daug darbuotojų 
atostogauja.“ Be to, jis ir pats ten važiuos. 

Beliko pasirūpinti transportu kelionei iki Vekšės ir tam laikui, 
kol jie ten bus. Nežinia kodėl, bet automobilių buvo apsčiai, tad 

Bekstriomas paprašė trijų geriausių. Sau išsirinko keturių varomųjų 
ratų Vo/vo, didžiausią iš visų turimų, su galingiausiu varikliu ir tokia 
įranga, kad vaikinukus iš techninio skyriaus tikriausiai apėmė eufo- 
rija beruošiant jį kelionei. 

„Ko gero, tai ir viskas“, — galvojo Bekstriomas, braukydamas 
punktus savo trumpame sąrašėlyje. Liko nebent susikrauti daiktus. 
Vos apie tai pagalvojęs jis iškart sunerimo. Gėrimai buvo ne bėda. 
Bent kartą jų namie turėjo sočiai. Vienas iš jaunesniųjų kolegų sa- 
vaitgalį buvo išvykęs į Taliną kaip reikiant apsipirkti, ir Bekstriomas 
pasirūpino nemenkomis atsargomis: turėjo viskio, degtinės ir dvi dė- 
žes šviesiojo alaus, kuris stiprumu prilygo dinamitui. 

Po velnių, ką man rengtis? Mintyse iškilo sugedusi skalbimo ma- 
šina, perkrautas skalbinių krepšys ir nešvarių drabužių stirtos, kurios 
kaupėsi miegamajame ir vonioje jau kokį mėnesį. Jau šįryt prieš išei- 
damas į darbą jis susidūrė su problema. Tik ką išsimaudęs, bent kartą 
be menkiausio pagirių pėdsako, turėjo gerokai pavargti ir pauosti- 
nėti, kol pagaliau atkapstė tokius marškinius ir apatinius, kuriuos 
vilkėdamas ir bendraudamas su žmonėmis nedvoktų kaip daniško 
sūrio krautuvė. 

„Kaip nors išsisuksiu“, — pamanė Bekstriomas, ir staiga šovė iš- 
ganinga mintis. Pirmiausia jis greitosiomis užlėks į prekybos centrą 
Šv. Eriko gatvėje nusipirkti ko nors gražaus. Pinigų jau dabar turi, 
o gerai pagalvojus, juk galima pasiimti nešvarius skalbinius iš namų 
ir paduoti, kad išskalbtų viešbutyje Vekšėje. Puikumėlis, pamanė 
Bekstriomas. Tik pirma reikia papietauti, nes tuščiu pilvu pulti prie 
žmogžudystės bylos tyrimo būtų rimtas pareigos nevykdymas. 


Kaimynystėje esančiame ispaniškame restorane Bekstriomas užsi- 
sakė padorius pietus su daugybe užkandžių ir kitų deramų vasariškų 
skanėstų. Kadangi buvo nusprendęs, jog už tai galės sumokėti darb- 
davys, į kvitą įtraukė ir vieną išgalvotą policijos informatorių. Šiam 

informatoriui užteko kvailumo išgerti du didelius bokalus alaus. Pats 
Bekstriomas, kadangi buvo tarnyboje, pasitenkino paprasčiausiu mi- 
neraliniu vandeniu, o kai sotus ir pasistiprinęs išėjo lauk, pasijuto 
taip gerai, kaip jau senokai nesijautė. 

„Šviečia saulė, o gyvenimas tik gerėja“, — galvojo jis, traukdamas 
link namų. Jam net nereikėjo kviesti taksi, nes jau keletą metų gyve- 
no puikiame nedideliame bute Slėnio gatvėje, vos už kelių minučių 
kelio pėstute nuo policijos būstinės ir Krunubergo parko. 

Tą butą jis buvo gavęs iš seno bendradarbio, išėjusio į pensiją prieš 
kelerius metus, su kuriuo susipažino dirbdamas smurtinių nusikal- 
timų tyrimo skyriuje Stokholme. Buvęs kolega išsikraustė gyventi į 
savo vasarnamį salyne, kur galėjo sau tyliai ramiai mirtinai nusigerti 
ir gal dar šiek tiek pažvejoti. Dėl to butas mieste tapo nereikalingas, 
tad jis perleido nuomos sutartį Bekstriomui. 

Bekstriomas savo ruožtu pardavė butą jaunesniam kolegai iš rajo- 
no komisariato kriminalinės policijos skyriaus, kurį išspyrė iš namų 
už tai, kad buvo užmezgęs romaną su uniformuota valstybės tar- 
nautoja. Toji buvo ištekėjusi už pareigūno, dirbusio greitojo reaga- 
vimo būryje. Šis tam tikrais atvejais tapdavo tikru šunsnukiu, todėl 
saldžioji porelė negalėjo kartu apsigyventi. Taigi jaunesnysis kole- 
ga nusipirko butą iš Bekstriomo. Grynaisiais, be jokių mokesčių ir 
prieinama kaina, mainais už tai, kad padėjo perkraustyti Bekstriomo 
daiktus į jo naujuosius namus Kungsholmene. Ten, antrajame į kie- 
melį įsprausto daugiabučio aukšte, buvo du kambariai, virtuvė ir vo- 
nia. Nuomos kaina pakenčiama, o kaimynai — daugiausiai pagyvenę 
žmonės, niekada netriukšmaujantys ir neturintys supratimo, kad jis 
dirba policijoje. Argi gali būti geriau? 

Tereikėjo išspręsti vienintelę problemą — rasti moterį, kuri jam 
skalbtų ir tvarkytų namus mainais į neblogą programą tvirtoje 
pušinėje lovoje iš /kea. Nes dabar namai panašūs į landynę, galvojo 
jis, grūsdamas nešvarius skalbinius į didelį sportinį krepšį, kad galėtų 
vežtis į „Miesto viešbutį“ Vekšėje. 

„Užvis geriausia, jei būtų galima su savimi pasiimti visą butą ir 
priduoti jį viešbučio registratūroje, - pamanė Bekstriomas. — Ai, vel- 
niop, viskas savaime susitvarkys.“ Vyras atsinešė iš šaldytuvo šalto 
alaus. Kai į antrą krepšį susigrūdo viską, ko dar galėtų prireikti, lyg 
perkūnas trenkė siaubinga mintis. Lyg kas būtų sučiupęs jį už apy- 
kaklės ir papurtęs: pastaraisiais metais taip nutikdavo net kiek per 
dažnai. Po velnių, ką daryti su Egonu? 


Egonas gavo vardą į pensiją išėjusio kolegos garbei, to, kuris pa- 
rūpino butą, nors šiaip jie nebuvo labai panašūs, nes Egonas buvo 
Bekstriomo auksinė žuvelė, pačios paprasčiausios rūšies, o vyras, ku- 
rio vardu ji buvo pavadinta, — beveik septyniasdešimties metų sulau- 
kęs buvęs policijos pareigūnas. 

Egoną su visu akvariumu Bekstriomui padovanojo viena moteris, 
su kuria susipažino prieš pusmetį. Jis parašė jai internetu pamatęs 
skelbimą pažinčių svetainėje. Atsakyti į skelbimą paskatino iš dalies 
tai, kaip jo autorė apibūdino save, bet labiausiai užkabino skelbimo 
pabaiga: uniforma būtų privalumas. Bekstriomas gal šiek tiek ven- 
gė dėvėti uniformą iš atsargumo nuo tada, kai užėmė pakankamai 
rimtas pareigas policijoje, bet kam kvaršinti galvą dėl tokių smul- 
kmenų? 

Iš pradžių viskas klostėsi tiesiog puikiai. Tai, kad ji apibūdino 
save kaip laisvą ir plačių pažiūrų moterį, iš tiesų nebuvo laužta iš 
piršto. Bet vėliau, vos po kurio laiko, ji pasirodė beesanti stebėtinai 
panaši į visas kitas verkšlenančias moteriškes, kurios pasitaikė jo gy- 
venime. Tad viskas susiklostė taip, kaip visada, išskyrus Egoną, nes 
žuvytė liko su juo. Reikalai taip suprastėjo, kad Bekstriomas net ėmė 
prie jo prisirišti. 

Emocinis lūžis Egono ir Bekstriomo santykiuose įvyko tuomer, 
kai Bekstriomui teko savaitei išvykti į provinciją tirti žmogžudystės 
bylos, dėl to jis negalėjo kasdien pamaitinti savo auksinės žuvelės. 

Pirmiausiai jis paskambino moteriai, kuri jam užkrovė šią plaukio- 
jančią naštą, bet toji tik aprėkė ir numetė ragelį. „Kaip bus, taip bus“, — 
nutarė Bekstriomas ir ignoruodamas įspėjimą ant pakuotės šono subėrė 
į akvariumą pusę indelio žuvų pašaro, o paskui išvyko. „Auksinė žuvelė 
turi savų privalumų, — pamanė sėsdamas į automobilį ir važiuodamas 
tirti žmogžudystės. — Nustipusio šuns į tualetą nenuleisi, o akvariumą, 
įdėjęs skelbimą internete, gal net parduosiu už kelis šimtus.“ 

Kai grįžo po dešimties dienų, paaiškėjo, kad Egonas vis dar gyvas. 
Tiesa, atrodė kur kas labiau pablyškęs negu Bekstriomui išvažiuojant 
ir kelias dienas plaukiojo kažkaip kreivai, bet paskui vėl atkuto. 

Bekstriomui tai padarė įspūdį. Jis netgi užsiminė apie Egoną — 
„neįprastai gajų šmikį — kolegoms darbe ir daugmaž nuo tada ėmė 
prie jo prisirišti. Kartais netgi pagaudavo save vakarais sėdintį namie, 
gurkšnojantį užtarnautą gėrimą po ilgos varginančios darbo dienos ir 
tiesiog žiūrintį į akvariumą. Stebintį, kaip Egonas plaukioja pirmyn 
ir atgal, aukštyn žemyn, aiškiai nė kiek nesijaudindamas, kad aplink 
nėra nė vienos žvynuotos damutės. Tau pavyko, vaikine, galvodavo 
tuomet Bekstriomas. Egonas toli lenkė visus tuos beprasmius doku- 
mentinius televizijos filmus apie gamtą. 

„Tik reikės prižiūrėti, kad tyrimas per daug neužgaišintų ', — nu- 
sprendė Bekstriomas, kai šiek tiek graužiamas kaltės nykščiu suspau- 
dė pakelį, atseikėjo didelę porciją maisto ir subėrė į savo mažojo bi- 
čiulio akvariumą. O jei matys, kad reikalas gali užsitęsti, tiesiog turės 
paskambinti į darbą ir paprašyti kurio nors kolegos pasirūpinti. 

— Laikykis, vaikine, — tarė Bekstriomas. — Tėveliui reikia išvažiuo- 
ti ir padirbėti. Greitai pasimatysim. 

Po ketvirčio valandos jis jau sėdėjo automobilyje su dviem kole- 


gomis žmogžudysčių tyrėjais ir važiavo į Vekšę. 


Du gabūs skyriaus jaunuoliai, inspektoriai detektyvai Erikas 
Knutsonas ir Peteris Torenas išskirtiniu gudrumu gal ir nepasižymė- 
jo, bet dažniausiai klausydavo Bekstriomo. Bendradarbiai praminė 
juos Hansu ir Fricu, pagal seno animacinio filmuko herojus, ir nors 
Hansas buvo šviesus, o Fricas — tamsiaplaukis, juos buvo lengva 
supainioti. Beveik visur vaikščiodavo kartu, kalbėdami be paliovos 
pertraukinėdavo vienas kitą, o jei užsimerktum, atskirti iš balso būtų 
praktiškai neįmanoma. 

Knutsonas vairavo, o Torenas sėdėjo šalia ir garsiai skaitė apie 
Vekšę iš turistinio gido, kurį buvo parsisiuntęs iš interneto. Tuo tar- 
pu Bekstriomas išsikėtojo ant galinės sėdynės, kad galėtų tyliai ra- 
miai pamąstyti apie bylą, padedamas šalto alaus. 

— Bekstriomai, turiu nuliūdinti, - pasakė Torenas. — Vekšė nėra 
šalia jūros. Miestas maždaug už šimto kilometrų nuo Baltijos jūros. 
Ten yra katedra, apskrities valdytojas ir universitetas. Tu tikriausiai 
galvojai apie Vesterviką. Arba Kalmarą. Kalmaras ir Vestervikas prie 
jūros. Smolande. Na, žinai, Astrida Lindgren ir panašiai. Atrodo, 
tame mieste septyniasdešimt penki tūkstančiai gyventojų. Turiu 
omeny, Vekšėje. Kažin kiek iš jų būtų laisvų moterų? Kaip manai, 
Erikai? 


28 


LINDA, KAIP IŠ LINDOS ŽMOGŽUDYSTĖS 


— Ar labai naivu tikėtis, kad mums ką nors papasakos apie bylą? — 
piktai paklausė Knutsonas. — Turbūt kokie pora tūkstančių, mažiau- 
siai, — pridūrė, staiga pralinksmėjęs. 

— Mūsų kolegos iš Vekšės detalizuos viską faksu, kai tik surinks 
kokių faktų, — pasakė Bekstriomas, galvos mostu parodęs į tarp sė- 
dynių įtaisytą prietaisų lentą. 

— Jau turėtų nors šį tą žinoti, - nepasidavė Knutsonas. 

„Tau tik padejuoti“, - pamanė Bekstriomas ir atsiduso. 

— Šiandien ryte rado merginą, nužudytą jos bute. Pasmaugrą. Jei 
tikėsim vietos pareigūnais, panašu, kad dėl sekso. Kas žudikas — ne- 
aišku, ir taip toliau. Jei pasiseks ir pasirodys, kad vietiniai nieko ne- 
raukia, galėsim nuvažiuoti ir iškart susemti tą vaikiną. 

— Tik tiek težinom? — skeptiškai pasitikslino Knutsonas. — Ar ji 
bent turėjo vaikiną? 

— Nepanašu, kad būtų turėjusi, — suabejojo Bekstriomas. — Yra 
dar viena problemėlė. Ta mergina - viena iš mūsiškių. 

— Ką? - šūktelėjo Knutsonas. — Policijos pareigūnė? 

— Negerai, — pratarė Torenas. — Policijos pareigūnė. Tokių dalykų 
ne kasdien pasitaiko. Ir dar seksualinis nusikaltimas. 

— Na, dar ne visai pareigūnė, - patikslino Bekstriomas. — Ji mo- 
kėsi Vekšėje. Kitais metais turėjo baigti. Atrodo, vasarą buvo įsidar- 
binusi Vekšės policijos nuovadoje. Priimamajame. 

— Kažkokia nesąmonė, — Knutsonas papurtė galvą iš nuostabos. — 
Koks idiotas žudytų būsimą policijos pareigūnę dėl pasibarškinimo? 

- Jeigu tai jos pažįstamas, gali būti, kad jis irgi iš policijos, — svars- 
tė Bekstriomas. — Bet nebūtinai, — pridūrė, pamatęs per veidrodėlį 
priešišką Knutsono žvilgsnį. 

— Optimistiškai žiūrint, turėtų būti lengviau nei su tavo įprasto- 
mis prostitučių žmogžudystėmis, — padrąsino Torenas. — Bent jau 
nereikės terštis su visokiais keistais klientais, kalbinti pažįstamų nu- 
sikaltėlių ir taip toliau. 

„Kažin ar šį kartą tai bus didžiausia problema, vaikine“, — pagal- 
vojo Bekstriomas. 

— Tikėkimės, taip, — garsiai ištarė jis. — Tikėkimės. 

Jiems bevažiuojant pro Noršiopingą kolegos iš Vekšės atsiuntė 
faksą, bet galėjo nė nesivarginti. Pirmiausia atėjo žemėlapis su aps- 
kritimu apvesta nusikaltimo vieta ir strėlytėmis pažymėtu keliu iki 
viešbučio. Visiškai nereikalinga informacija, nes Torenas jau buvo 
suradęs tą patį žemėlapį internete, o Knutsonas, vos tik įsėdęs į ma- 
šiną, įvedė viešbučio adresą į navigacijos sistemą. 

Paskui ėjo trumpas vietos tyrimo grupės vadovo pranešimas. 
Jame teigė laukiąs atvykstančių pareigūnų ir pranešė, kad pradėtas 
tyrimas vyksta įprasta tvarka. Tolesnė informacija bus pateikta iškart, 
kai tik jie turės naujienų, o pirmasis bendras komandos susirinkimas 
planuojamas kitą rytą Vekšės policijos nuovadoje nuo devintos. 

— Pasirašo Bengtas Olsonas iš Vekšės kriminalinės policijos, ma- 
tyt, jis ir vadovaus ikiteisminiam tyrimui, — perskaitęs pasakė Tore- 
nas. Jis sėdėjo arčiausiai fakso, o abi rankos buvo neužimtos. — Ar 
pažįsti jį, Bekstriomai? 

— Teko sutikti, — burbrelėjo Bekstriomas, susivertęs paskutinius 
lašus iš skardinės. 

„Truputį priplaukęs, - pagalvojo sau, — taigi geriau ir būt negali.“ 
Bent jau jam, mat buvo spėjęs apsvarstyti, kaip viską sutvarkys. 

- Koks jis Žmogus? — pasiteiravo Knutsonas. 

— Mėgėjas užjausti, — tarė Bekstriomas. 

— Ar bent ką nuraukia apie žmogžudystes? — neatstojo Knutso- 
nas. 

— Abejoju, — atsakė Bekstriomas. — Manyčiau, išklausęs daugybę 
kursų apie smurtą prieš moteris ir vaikus, apie kraujomaišą, ataskaitų 
rašymą ir panašius reikalus. 

— Juk turi būti vadovavęs nors vienam žmogžudystės tyrimui? — 


pasitikslino Torenas. 


30 


LINDA, KAIP IŠ LINDOS ŽMOGŽUDYSTĖS 


— Prieš keletą metų išpūtė burbulą iš ritualinės žmogžudystės, at- 
seit prieš kelerius metus Smolande buvo nužudyta jauna imigrantė. 
Surado kažkokį pamišusį informatorių, kuris tikino, kad tuo metu 
ji ten gyveno. 

— Ir kaip viskas baigėsi? — paklausė Knutsonas. 

— Paprastai. Perdavė tą bylą mums, o mes viską sutvarkėm kitą 
dieną. Paskui nusiuntėm laišką ir paaiškinom, kad nebuvo jokios 
žmogžudystės. Padėkojom už rūpestį ir paprašėm susisiekti, jei kar- 
tais dar atras kokių senų istorijų savo archyvuose. 

— Man atrodo, atsimenu, — pasakė Torenas. — Tada dar nedirbau, 
bet ar čia ne tas pats Bengtas Olsonas, kurį mūsų vyresnieji kolegos 
praminė Ritualinių žmogžudžių sekliu? 

— Tas pars. Jo tokia specialybė. Šmėklos, baisūs seniai, smilkalai, 
išgaląsti iltiniai dantys, apsiaustai su gobtuvais ir panašiai. Paskui 
graži ataskaita, ir vingiuotas kelias po darbo namo, - atsakė Beks- 
triomas. „Kaip suprasti, vyresnieji kolegos? — pagalvojo jis. — Koks 
čia sušiktas fašizmas vyresniųjų atžvilgiu?“ 

— Kokia velniava dedasi policijoje? Kur link mes riramės? — pasi- 
skundė Torenas. 

— Man rodos, ką tik aptarėm tą reikalą, — atšovė Bekstriomas. — 
Mieli ponai, jei tik malonėtumėt trumpam užsičiaupti, bandyčiau 
pailsinti savo išūžtą galvą. 

„Laikas man nešdintis, - dar pamanė. — Važiuoju viena mašina 
su dviem idiotais.“ 

Likusi kelionės dalis praėjo santykinai ramiai. Faksu nebeatėjo 
joks pranešimas. Knutsonas su Torenu toliau pliurpė, tik jau tyliau, 
o Bekstriomo įtraukti į pokalbį nesistengė. Kai privažiavo Vekšės 
„Miesto viešbutį, buvo penkta valanda vakaro. Kadangi Bekstrio- 
mas vis dar jautėsi mieguistas, jis nusprendė porą valandų padrybsoti 
lovoje, o paskui visi galės susitikti vakarienės. Be to, kiti kolegos dar 


nebuvo pasirodę. 

Prieš atvažiuodamas į viešbutį Bekstriomas apdairiai pasiskambi- 
no iš anksto, kad galėtų prasmukti tiesiai į savo kambarius ir netektų 
brautis pro grobuonis žurnalistus, jau pradėjusius rinktis vestibiuly- 
je. Jis taip pat nepraleido progos perleisti keletą darbų kitiems. Galų 
gale, juk buvo viršininkas. Tad paliepė Knutsonui susisiekti su vietos 
policija ir perduoti jiems, kad jis dabar užsiėmęs, bet paskambins, 
kai tik galės, ir tikrai dalyvaus rytojaus susirinkime. Torenas pažadė- 
jo pasirūpinti Bekstriomo skalbiniais, o paskui nuvažiuoti į nusikal- 
timo vietą. Viršininkas planavo eiti užtarnauto miegelio. 

— Juk nuo par ankstaus ryto ant kojų, —- sumurmėjo, jau išsitie- 
sęs ant lovos savo kambaryje. - Tik nepamiršk užsakyti staliuko kur 
nors atokiau aštuntai valandai viešbučio restorane. „Pagaliau“, — pa- 
galvojo, kai Torenas uždarė duris. Tada pasitaisė pagalvę ir beveik 
iškart užmigo. 


Likus pusvalandžiui iki vakarienės visi susirinko Bekstriomo 
kambaryje pasidalyti naujienomis. Tai buvo savaime suprantama, 
kadangi jis buvo viršininkas, o susitikus kur nors kitur, ne boso kam- 
baryje, kas nors būtų pradėjęs maištauti. Bekstriomas tai žinojo jau 
seniai, iš patirties, mat per savo karjerą sunkių nusikaltimų skyriuje 
buvo dirbęs ir vadovu, ir eiliniu komandos nariu. Kol kas viskas at- 
rodė ramu. Susirinko visi. Guvūs, gerai nusiteikę ir netgi šiek tiek 
nekantraujantys, tarsi būtų atvykę į eilinę konferenciją Suomijoje, o 
ne tirti žmogžudystės. 

Pirmasis Bekstriomo kambaryje pasirodė jo senas kolega, inspek- 
torius tyrėjas Janas Rogersonas, su kuriuo jie buvo pažįstami dar nuo 
tų laikų, kai dirbo buvusiame Stokholmo smurtinių nusikaltimų 
tyrimo skyriuje. Jis atvažiavo vienas, prieš tai dar prasukęs pro Nor- 
šiopingo policijos nuovadą atiduoti dokumentų, susijusių su viena 
galutinai įstrigusia byla. Nužudytojo našlė pagaliau užvertė kojas 
ir jos rašomi skundai valstybinėms įstaigomis baigėsi. Rogersonas 
Vekšės viešbutyje pasirodė pora valandų vėliau už Bekstriomą. Visai 
nieko vyrukas, Bekstriomui jis patiko — praktiškai vienintelis iš visų 
kolegų, su kuriuo buvo pakenčiama leisti laiką po darbo. 

Bekstriomas jautėsi žvalus ir kuo puikiausios nuotaikos — nese- 
niai pabudėęs ir tik ką iš dušo; abu su Rogersonu pasinaudojo pro- 
ga išlenkti po porą alaus ir dar gurkšnelį kitą stipresnio, kol ėmė 
rinktis visi kiti ir sudrumstė jų ramybę. Knutsonas ir Torenas, savai- 
me aišku, pasirodė drauge. Knutsonas buvo grįžęs iš nuovados, kur 
susipažino su naujaisiais kolegomis ir gavo visą šūsnį dokumentų. 
Torenas pridavė nešvarius Bekstriomo skalbinius ir apžiūrėjo nusi- 
kaltimo vietą. Bet nė vienam iš jų nebuvo pasiūlyta nei alaus, nei ko 
nors stipresnio. Priešingai, vos tik jie pasibeldė, Bekstriomas pirma 
paslėpė butelius ir taures, tik tada atidarė duris. „Galės gerti, kai bus 
laisvi“, — pagalvojo jis. 

Paskutinis iš visų pasirodė vyresnysis inspektorius tyrėjas Janas 
Levinas, atvažiavęs kartu su nestatutine tarnautoja Eva Svanstriom. 
Buvo truputėlį keista, nes juodu išvažiavo iš Stokholmo anksčiau už 
visus kitus, ir bala žino, kaip galima keturis šimtus kilometrų va- 
žiuoti septynias valandas, tačiau atsakymas visiems buvo aiškus, tad 
niekas tiesiai ir nepaklausė. 

— Tikiuosi, kelionė praėjo puikiai, — nekalta veido išraiška tarė 
Bekstriomas, žiūrėdamas į vienintelę moterį jų komandoje. „Žvali, 
išraudusi ir ką tik išdulkinta“, - pamanė pats sau. Tačiau jo skoniui 
gerokai per liesa, tad galima ir patylėti, tegu sau žinosi. 

— Tikrai puikiai, — sučiulbo panelė Svanstriom. - Janis turėjo ke- 
letą reikalų sutvarkyti pakeliui, todėl taip ilgai užtrrukome. 

— Mat kaip... - numykė Bekstriomas. — Na ką, gal pasinaudoję 
proga šį tą nuveikim, kol esam vieni, kad paskui galėtume užkąsti 
ir nereikėtų kalbėtis apie bylą tiems maitvanagiams girdint. Matau, 
atsinešei krūvą popierių, Erikai. Ar padarei kopijų visiems? 

„Veltui vargai“, — pridūrė sau mintyse. 

Knutsonas iš nuovados atsitempė praktiškai viską, kas tik po 
ranka pasitaikė. Ir buvo padaręs po šešias kopijas, kiekvienam po 
vieną. Visi gavo po aplanką su dokumentais, tarp kurių buvo pagal- 

bos skambučio išrašas, į jį atsiliepusių pareigūnų ataskaita, įvairios 
nusikaltimo vietos ir jos apylinkių nuotraukos, buto plano, kuriame 
rastas kūnas, eskizas, trumpas nužudytosios apibūdinimas ir išsamus 
pasakojimas apie tai, ką jų kolegos buvo jau spėję išsiaiškinti. 

Permetęs akimis popierius, Bekstriomas kiek nusivylė. Atrodo, 
pareigūnai nebuvo pražiūrėję nieko akivaizdaus. Bent jau kol kas. 
Turint omenyje, kad jis tuoj perims vadovavimą, viskas tikriausiai 
eisis gerai. 

— Klausimų turit? - paklausė jis, ir visi vieningai papurtė galvas. — 
Valgyti, šiaip ar taip, dar ankstoka, — kreivai šypsodamasis pridūrė 
Bekstriomas. 

„Tingi dirbti, suskiai, — pagalvojo jis. — Jiems tik paėsti, pagerti 
ir pasikrušti.“ 

— O kada turėsim žinių iš medikų ir teismo ekspertų? — pasitei- 
ravo Rogersonas. 

— Skrodimas rytoj, — atsakė Knutsonas. — Pasirodo, jos kūną išvežė 
į Lundo teismo medicinos institutą. Teismo ekspertai dabar pluša, bet 
tas, su kuriuo kalbėjausi, užsiminė, kad lyg ir pavyko paimti užpuoli- 
ko spermos mėginių, taip pat kraujo nuo palangės iš lauko pusės. Dar 
rado kažkokių drabužių, kurie irgi jo, bent jau ekspertai taip mano. 
Bėgdamas bus palikęs keletą daiktų. Panašu, kad labai skubėjo, ir tas 
pareigūnas, su kuriuo kalbėjau, beveik įsitikinęs, kad žudikas iššoko 
pro langą. Turbūt bešokdamas ir įsipjovė užkliuvęs už palangės. 

— Kažką ten minėjai apie rūbus, —- sumurmėjo Bekstriomas. — 
Negi mums galėjo taip pasisekti, kad jis būtų pabėgęs be kelnių? 

— Panašu, kad taip ir bus, — atsakė Knutsonas. —- Na, nežinau, 
kaip apsirengęs jis atėjo, bet panašu, jog bus išėjęs be apatinių. 

— Kaip neapgalvota, — tarė Bekstriomas. — Bet vairuotojo pažy- 
mėjimo juose turbūt nelaikė, to tikėtis jau būtų per daug. 

„Kažin ar tokių kvailių būna, - pamanė jis, — nors šitas atrodo 


tikrai negudrus, o tai dažniausiai yra geras ženklas.“ 

— Bekstriomai, — prabilo Rogersonas, staiga aiškiai pralinksmė- 
jęs. — Ar atsimeni tą idiotą, kuris pasmaugė moterį jos bute Hio- 
galido gatvėje? Ritvos žmogžudystės byla. Toks buvo jos vardas. Jis 
tiek viską tvarkė, valė pirštų atspaudus, vos ne visas sienas, grindis 
ir lubas nušveitė prieš išeidamas. Ne vieną valandą plušėjo kvailys. 
Net gaila, kad vargšelei Ritvai taip ir neteko pasidžiaugti tokia švara 
namuose. 

— Atsimenu, — atsiliepė Bekstriomas. — Kartu tyrėm tą bylą, ir 
turbūt daugiau apie jokią kitą nesi pasakojęs per pastaruosius dvi- 
dešimt metų. 

„Mavyr, nuo alaus“, - pagalvojo Bekstriomas. 

— Na jau, tik nereikia, - atsakė Rogersonas, nė kiek nenuliūdęs. — 
Man įdomu, kaip jis pasijautė, kai užtrenkė duris ir staiga suvokė, 
ką pamiršo. 

— Turbūt neapsidžiaugė, — pasakė Bekstriomas. Paskui atsisukęs 
linktelėjo Torenui. — Peteri, tu buvai nuvažiavęs į įvykio vietą. Kaip 
ten viskas atrodo? 

— O kuo baigėsi? - paklausė Torenas. — Atleiskit jaunam už neiš- 
prusimą, bet kuo baigėsi? 

— Kaip suprast, kuo baigėsi? — nustebo Bekstriomas. 

„Ką jis čia kliedi? Į paprasčiausią klausimą atsakyti nesugeba?“ 

— Tam draugeliui Hiogalido gatvėje, — neatstojo Torenas. 

— A-a, šitam, — tarė Bekstriomas. - Jis pamiršo piniginę su vairuo- 
tojo pažymėjimu ir visais kitais daiktais, kuriuos žmonės paprastai 
laiko piniginėse. Paliko prie lovos ant nužudytosios naktinio staliu- 
ko. Bet visa kita kuo gražiausiai sutvarkė ir išvalė. Teismo ekspertai 
nerado nė plaukelio. O dabar, grįžtant prie mūsų reikalų... 

— Negali būti, — aiktelėjo Knutsonas pralinksmėjęs, beveik kaip 
Rogersonas. 

— Dabar apie mūsų bylą, - pakartojo Bekstriomas. - Kaip atrodo 
įvykio vieta? 


36 


LINDA, KAIP IŠ LINDOS ŽMOGŽUDYSTĖS 


Pasak Toreno, ji niekuo neišsiskyrė iš kitų. Atrodė taip pat niū- 
riai, kaip ir visuomet, kai išprievartaujama ir nužudoma moteris. 
Gal šį kartą kiek niūriau, nes nusikaltėlis buvo vienas su auka jos 
namuose, ir panašu, kad galėjo daryti ką panorėjęs, o laiko, matyt, 
turėjo į valias. 

Deja, nepavyko nustatyti nė vieno asmens iš klasikinių įtariamųjų 
sąrašo. Nei buvusio, nei esamo vaikino, nei kokio pažįstamo, kuriuo 
ji būtų pasitikėjusi. Panašu, kad jau kurį laiką ji apskritai neturėjo 
vaikino, o jokių bepročių ar labai įtartinų tipų nei kaimynystėje, nei 
tarp jos pažįstamų žmonių nebuvo. Tipiškas policijos košmaras. Už- 
puolikas, kurio auka nepažinojo. Žmogus, kurio ji niekada nebuvo 
mačiusi, o blogiausiu atveju, nebuvo matęs ir niekas kitas. 

— Panašu, kad pagaliau nusimato normalus žmogžudystės tyri- 
mas, — reziumavo Torenas. 

— Gerai, — nutarė Bekstriomas. — Išsiaiškinsime. Visi galėsit tyliai 
ramiai paskaityti surinktą medžiagą prieš miegą. Tik žiūrėkit, saugo- 
kit popierius, kad paskui nepamaryčiau visko laikraštyje. Čia visur 
trainiojasi reporteriai ir kitokie maitėdos. O dabar būtų visai nepro- 
šal užkąsti. Nuo pat ryto nieko nevalgiau, esu alkanas kaip šuo. 

— Jei visi užrašytumėte ant aplankų savo vardus ir atiduotumėte 
man, padėčiau juos į seifą, kol valgysim, — pasiūlė Svanstriom. 

— Puiki mintis, — pritarė Bekstriomas. 

„Išsišokėle tu nelaiminga, - pagalvojo jis. — Vis dėlto neklydau: ji 
išties gerokai per liesa.“ 


Pavakarieniavę visi išsiskirstė po kambarius nagrinėti gautos me- 
džiagos. Ar bent jau taip sakė Bekstriomui. Knutsonas ir Torenas, 
suprantama, nužingsniavo kartu. Netgi Rogersonas, kuris šiaip jau 
buvo normalus pareigūnas, regis, degė noru šiek tiek paskaityti. 
Nors ir nusekė paskui Bekstriomą į jo numerį, kad pasiskolintų porą 

butelių stipraus eksportinio alaus, vis dėlto pakviestas prisijungti ir 
drauge išmaukti lašelį kitą atsisakė. 

— Tikiuosi, nežadi susirgti, Rogi? —- paklausė Bekstriomas. — Kaž- 
kaip pradedu dėl tavęs nerimauti. 

„Visai nusmurgo, šunsnukis.“ 

— Ne, - papurtė galvą Rogersonas. — Nėra ko jaudintis. Man tik 
reikia kelias valandas pamiegoti, rytoj būsiu žvalus. 

Tad visi išsiskirstė kas sau. Taip netgi buvo dar geriau, nes Beks- 
triomas kaip tik ketino išsmukti apžiūrėti miesto. Patikrinti, kaip ten 
reikalai, gal dar ką nuveikti, o tai geriausia daryti vienam. 

Išslinkęs pro vidinį viešbučio kiemą, jis kurį laiką slampinėjo po 
miesto centrą kur akys vedė. Anksčiau niekad nebuvo tekę lankytis 
Vekšėje nei darbo, nei asmeniniais reikalais, tad dabar prasuko pro 
apskrities valdytojo rezidenciją ir katedrą, pro gražius senus pastatus, 
kurie buvo restauruoti, kaip tokiems pastatams ir dera, pro keletą 
lauko barų, kur šurmuliavo vasariškai apsirengę žmonės ir neatrodė 
labai nusiminę dėl įvykio, atvijusio jį čionai. „Po galais, kaip kaž- 
kas išvis galėjo įvykdyti tokią žmogžudystę tokioje vietoje“, — mąstė 
Bekstriomas. Matyt, bus pirmas atvejis kriminalinėje šio miesto is- 
torijoje. 

Jo maršrutas vedė pro keletą neblogų smuklių, ir nors po vienuo- 
liktos valandos vis dar buvo beveik dvidešimt laipsnių šilumos, Beks- 
triomas tvirtai atsispyrė pagundoms, kol pagaliau sugrįžo į viešbutį. 

Ten jis užsisakė alaus ir prisėdo pačiame atokiausiame kampu- 
tyje, kad galėtų pabūti niekieno netrukdomas. „Ne tiek jau ir daug 
čia žmonių , - pamanė. Kolegų niekur nesimatė, tarsi visi būtų iš 
tiesų veikę tai, ką žadėjo. Dėl Levino ir tos mergužėlės Svanstriom jis 
abejojo, nes skaitymas kažin ar buvo jų prioritetų sąrašo viršuje, bet 
Knutsonas su Torenu greičiausiai sąžiningesni. — „Maryt, sėdi kaž- 
kurio kambaryje, aptarinėdami žmogžudysčių bylas, ir turbūt pusę 
nakties galėtų taip prasėdėti, jei niekas nesutrukdytų. Koks asilas taip 

sugebėtų, — nusistebėjo Bekstriomas. — Ir dar blaivut blaivutėliai. — 
Tai bent kvaileliai“, - galvojo jis, siurbčiodamas alų. 

— Ar čia laisva? 

Klausė moteris. To nenusakomo amžiaus tarp trisdešimt penkerių 
ir keturiasdešimt penkerių, aiškiai pasibaigusio moterims galiojančio 
vartojimo termino. „Labiau apvalutė nei liesa, nors tiek“, — šmėste- 
lėjo Bekstriomui. 

— Priklauso nuo to, kas teiraujasi, — atsakė jis. Turbūt žurnalistė. 

— Ką gi, aš prisistatysiu, — statydama ant stalo savo alų ir sėsdama 
į tuščią kėdę tarė ji. - Esu Karina Ogren. - Ji ištiesė savo vizitinę. — 
Dirbu reportere Vekšės radijuje. 

— Koks stulbinantis sutapimas, — nusišypsojo Bekstriomas. — Kuo 
galėčiau būti naudingas, Karina? 

„Išskyrus tai, kad išbarškinčiau savo kambaryje.“ 

— Sutiktumėt padėti, ar ne? — ištarė ji šypsodamasi ir rodydama 
baltus dantis. — Keista, kaip kartais viskas pasisuka. Tiesą sakant, aš 
jus pažinau. Buvome ir anksčiau susitikę, kai prieš porą metų dirbau 
Stokholme, kanale TV4. Rengiau reportažą iš teismo, o jūs buvote 
vienas iš liudininkų. Tada teisė tris rusus, kurie apiplėšė ir nužudė 
pagyvenusią porą. Gal galiu paklausti, ką Valstybinės nusikaltimų 
tyrimo tarnybos žmogžudysčių skyrius veikia mūsų mieste? 

— Neturiu žalio supratimo, — atsakė Bekstriomas ir siurbtelėjo 
didelį gurkšnį alaus. — Aš ketinau apsilankyti Astridos Lindgren vai- 
kystės namuose. 

— Gal galėtume dar sykį susitikti? — su šypsena tarė ji. Vėl ta plati 
šypsena, tie balti dantys. 

— Galbūt, — atsakė Bekstriomas, ir įsidėjo jos vizitinę kortelę į ki- 
šenę. Linktelėjęs galva pabaigė savo alų, tada atsistojo ir nusišypsojo 
taip gražiai, kaip tik mokėjo. Gyvenimo vėtytas ir mėtytas policinin- 
kas iš didelio miesto. Nepalaužiamas prieš blogiukus, bet mieliausias 


pasaulyje, jei būsi švelnus ir mokėsi paglostyti. 

— Priimu kaip pažadą, — pasakė ji. — Jei ne, teks pradėti tave per- 
sekioti. — Pakėlusi taurę ji trečiąkart jam nusišypsojo. 


„Aišku, kad ji pasirašys, — galvojo Bekstriomas, kai praėjus ketvir- 
čiui valandos stovėjo priešais veidrodį vonioje ir valėsi dantis. - Da- 
bar tik svarbu neskubėti ir viską daryti nuosekliai, o jau tada, labai 


greitai, ji paragaus aukščiausios rūšies saliamio.“ 


Skirtingai, nei piešė Bekstriomo vaizduotė, iškart po vakarienės 
inspektorius tyrėjas Janas Levinas patraukė į savo kambarį norėdamas 
ramiai perskaityti sukauptą bylos medžiagą. Jis kruopščiai pergalvojo 
viską, kas buvo gerai ir blogai. Nors informacija tebuvo pirminė, 
atrodė, jog reikės nemažai padirbėti. 

Taigi, čia buvo auka, kurios tapatybė nustatyta, nusikaltimo vie- 
ta, numanoma įvykių seka ir laikas, kada buvo įvykdyta žmogžudys- 
tė. Jis su kolegomis atvyko į vietą nepraėjus nė dvidešimt keturioms 
valandoms po nužudymo, o dirbant žmogžudysčių skyriuje taip 
nutikdavo ne visada. Nusikaltimas įvykdytas viduje, taigi, viską ap- 
svarsčius, tikrai geriau nei lauke, o auka, regis, buvo visiškai normali 
jauna mergina be jokių ekstravagantiškų pomėgių ar pažinčių. 

Nepaisant to, jam niekaip nesisekė atsikratyti, kaip įprastai, grau- 
žiančio nerimo. Iš pradžių jis ketino pats eiti į nusikaltimo vietą Pero 
Lagerkvisto gatvėje, kad susidarytų įspūdį apie tai, kas nutiko, bet jų 
kolegos iš teismo ekspertizės ten vis dar plušėjo, tad jis nusprendė be 
reikalo netrukdyri. 

Ieškodamas ką nuveikti, jis įsijungė kompiuterį ir ėmė skaityti 
internete apie rašytoją, Nobelio premijos laureatą Perą Lagerkvistą, 
paskolinusį savo vardą gatvei, kurioje savo gyvenimą baigė nužudy- 

toji. „Lyg jis galėtų būti su tuo kaip nors susijęs, - pamanė Levinas. — 
Žmogus mirė prieš gerus trisdešimt metų.“ 

Kaip ir galėjai numanyti, paaiškėjo, kad Peras Lagerkvistas buvo 
kilęs iš Vekšės. Gimė 1891-aisiais ir buvo jauniausias ir septyneto 
vaikų pulko. Šeima gyveno skurdžiai, tėvas dirbo sandėlio viršininku 
Vekšės geležinkelio stotyje, o nepaprastai talentingas jaunėlis sūnus, 
kitaip nei vyresnieji, turėjo galimybę mokytis ir baigė vidurinę mo- 
kyklą Vekšėje. 

Paskui vaikystė baigėsi, ir jis išvyko siekti rašytojo karjeros. Būda- 
mas dvidešimt penkerių, 1916-aisiais, įsiveržė į literatūros pasaulį su 
poezijos rinkiniu „Nerimas“. Vėliau buvo išrinktas Švedijos akade- 
mijos nariu, o 1951-aisiais gavo Nobelio literatūros premiją. 

Gimtajame mieste rašytoją neabejotinai labai gerbė, nes vos po 
kelių mėnesių jo vardu buvo pavadinta gatvė, kurioje gimė ir užau- 
go. Tai įvyko daugiau nei dvidešimt merų iki jo mirties, nors tokia 
garbė dažniausiai suteikiama tik po mirties. O namai, kurie vėliau 
išdygo jo vardu pavadintoje gatvėje, tuo metu egzistavo tik miesto 
savivaldybės architektų brėžiniuose. 

Dabar vienas iš šių namų tapo Jano Levino tiriamo šviežiai įvyk- 
dyto nusikaltimo vieta, ir vos tik atradęs laiko, esant palankioms 
aplinkybėms, jis planavo ten apsilankyti. Tik ne šįvakar, galvojo jis. 
Ne šįvakar, tegu kolegos iš teismo ekspertizės ramiai tęsia savo dar- 
bą. 

Kol kas jis nusprendė pavaikštinėti po miestą. Ištuštėjusiomis 
naktinėmis gatvėmis vos už keturių šimtų metrų priėjo naująją poli- 
cijos nuovadą, kuri artimiausiu metu turėjo tapti jo darbo vieta. 

Pastatas stovėjo Smėlio gatvėje, vienoje miesto aikštėje, kuri vadi- 
nosi Jaučių turgaus aikšte. Jis buvo iškilęs tik įžengus į naująjį tūks- 
tantmetį, ir, kaip tam laikotarpiui buvo būdinga, atrodė lyg, tikra 
teisingumo šventovė. Dėžę primenantis šviesiai gelsvo fasado stati- 


nys buvo keturių arba penkių aukštų — priklauso nuo to, kaip skai- 

čiuosi, — jame policija dalijosi patalpomis su prokuratūra, areštine, 
kalėjimu ir lygtinio nuteisimo tarnyba. Tikras teisingumo fabrikas, 
taip patogiai išdėstytas, kad apėmė visą teismo grandinę. Tiems, kas 
čia atsidurdavo, jis skleidė aiškią mažai guodžiančią žinią, kuri var- 
giai parėmė teoriją, kad su kiekvienu įtariamuoju turi būti elgiamasi 
kaip su nekaltu, kol bus įrodyta priešingai, nepaliekant nė menkiau- 
sios abejonės. 

Kairėje pusėje prie įėjimo Levinas pamatė mažą varinę lentelę, 
skelbiančią, kad Pero Lagerkvisto laikais ir gerokai po to, kai jam 
buvo įteikta Nobelio premija, čia buvo senoji Vekšės pieninė ir rikia- 
vosi vietinio galvijų turgaus gardai. Nežinia kodėl, bet Levinui staiga 
nukrito ūpas. Apsisukęs ant kulno jis nužygiavo atgal į viešbutį, nu- 
sprendęs bent kiek pamiegoti prieš rimtą darbo dieną. 


Prieš užmigdamas pagavo save galvojant apie nerimą. Matyt, 
jaunam poetui, nepriklausomai nuo gyvenamo laiko, ta tema buvo 
pažįstama. Ji buvo aktuali ir kitiems kūrėjams, nepaisant jų amžiaus, 
tuo metu, kai visa Europa skendėjo Antrojo pasaulinio karo lieps- 
nose. 

Janas Levinas puikiai pažino tą jausmą. Jo lydimas gyveno nuo 
vaikystės. Tiesa, kuo vyresnis darėsi, tuo rečiau jį pajusdavo, visgi 
šis jausmas nuolat tūnojo kažkur šalia, visada pasirengęs pulti, jei 
tik Levinas nepajėgs atsilaikyti. Užklupdavo staiga, iš pasalų, kaskart 
vis iš kitur. Nerimo ištakas ir perduodamą žinią visuomet gaubdavo 
migla, tačiau pasekmės būdavo akivaizdžios. 

Dar buvo nerimas, su kuriuo susidurdavo darbe, - jis pasireikšda- 
vo smarkiais išpuoliais, kurių padarinius Levinui galiausiai tekdavo 
tirti. Nesėkmingai susiklostę pasimatymai, iširę santykiai buvo vai- 
singa terpė vešėti baimei ir neapykantai. Neretai tie jausmai virsda- 
vo bylomis ant jo stalo Valstybinėje nusikaltimų tyrimo tarnyboje 
Stokholme. 

Galiausiai. pridėkime nerimą, kuris galėjo apimti nuožmiausią 
nusikaltėlį, vos tik šiam suvokus, ką padarė. Baisu nuolat galvoti, 
kad policija tave sugaus, būtinai sugaus, todėl geriausia slėptis tam- 
soje. Nuolat žinoti, kad tokie žmonės kaip Janas Levinas naršo po tą 
tamsą, stengdamiesi tave surasti. 

„Reikia bent jau savo nerimą apmalšinti“, - pagalvojo Janas Le- 
vinas ir pagaliau užmigo. 


8 


VEKŠĖ, ŠEŠTADIENIS, LIEPOS 5-OJI 


„Aš buvau teisus, ar ne?“ — svarstė Bekstriomas, kai eidamas pus- 
ryčiauti šeštadienio rytą nulipo laiptais iki registratūros. Vakariniai 
laikraščiai jau vietoje. Nors dar tik penkiolika po aštuonių, spaudi- 
niai paskleisti ant stalelio šalia registratūros. Bekstriomas pasičiupo 
visų po vieną ir patraukė į pusryčių salę pas savo kolegas. „Laikykime 
tai mažyčiu nesklandumu ir nuoširdžiai tikėkimės, kad neužklups 
kas nors blogesnio“, - pamanė jis. 

Žmogžudystė užėmė ne tik pirmuosius, bet ir kitus paimtų lai- 
kraščių puslapius. Viskas nušviesta būtent taip, kaip jis ir tikėjosi. 
„POLICIJOS PAREIGŪNĖ NUŽUDYTA PO SEKSUALINIO 
IŠPUOLIO“, - plyšojo didesniojo laikraščio antraštė, o kiek mažes- 
nis konkurentas stengėsi rėkti dar garsiau: „NUŽUDYTA JAUNA 
POLICININKĖ... pasmaugta, išprievartauta, kankinta“. Bekstrio- 
mas pasikišo laikraščius po pažastimi, pasiėmė padėklą ir ėmė krauti 
pusryčius. „Niekas nesiima tirti žmogžudystės tuščiu pilvu“, — pa- 
galvojo, versdamas į lėkštes nekuklias porcijas plaktos kiaušinienės, 
šoninės ir dešrelių. 

— Ar matei vakarinius laikraščius, Bekstriomai? — paklausė Levi- 
nas, sėsdamas prie jų stalo. — Kažin kaip pasijus jos šeima, kai pa- 
matys? 

„Asilas tu, ar ką?“ — pagalvojo Bekstriomas, kaire ranka sklaidy- 
damas laikraščius, o dešiniąja kimšdamas į burną kiaušinienę su deš- 
relėmis. 

— Šlykštu. Kažkoks... šūdas, — sutiko Torenas, kuris beveik nieka- 
da nesikeikdavo. 

„Dar vienas“, - pamanė Bekstriomas ir kažką pilna burna suniur- 
nėjęs toliau skaitė. 

— Kodėl policija jų niekaip nesutvarko? — įsikišo Knutsenas. — 
Turėtų galioti atitinkami įstatymai. Toks šiurkštus elgesys ne mažiau 
baisu už tai... na... už tai, ką patyrė nužudytoji. 

„Aha, tik pagalvokit. Kodėl politikai nieko nedaro? Uždraustų 
redaktoriams spausdinti visokį mėšlą“, — tebevalgydamas mintijo 
Bekstriomas, nenuleisdamas akių nuo laikraščio. 

Panašios kalbos tęsėsi dar kokį penketą minučių, kol Bekstriomas 
buvo užsiėmęs kramtymu ir pabaigė gromuluoti tiek pusryčius, tiek 
laikraštį. Vienintelis Rogersonas taip ir nepratarė nė žodžio. Šiaip ar 
taip, tokiu ankstyvu metu jis dažniausiai neprasižiodavo. 

„Bent jau vienas iš jų turi proto patylėti“, — dingtelėjo Bekstrio- 
mui. Tuo metu link jų jau artinosi pirmasis žiniasklaidos atstovas. 
Prisistatęs jis pasiteiravo, ar galėtų užduoti kelis klausimus. Tada ga- 
liausiai pravėrė burną ir Rogersonas. 

— Ne, - ištarė jis ir žvilgsniu aiškiai patvirtino šio atsakymo rim- 
tumą, nes vyrukas tuoj pat dingo iš kur atėjęs. 

„Na, Rogis ir duoda, - pamanė Bekstriomas, — man nė nereikėjo 
kelti balso ir šiepti dantų.“ Nors tą jis kuo puikiausiai mokėjo. 

— Mane labiau neramina kitas dalykas, - prabilo Bekstriomas. — 
Tai galėsim aptarti, kai būsim vieni. 


Proga tam pasitaikė tik tada, kai visi stovėjo policijos automobi- 
lių aikštelėje už uždarų vartų. 

— Kaip suprantu, jau visi spėjot paskaityti vakarinius laikraščius, — 
pradėjo Bekstriomas. 

— Aš pažiūrėjau rytinę laidą, buvo ne ką geriau, - atsakė Levinas. 

— Jei atvirai, tiesiog šlykštu, kažkoks šūdas, — pakartojo Torenas. 
Jis akivaizdžiai stengėsi nugalėti savo nenorą vartoti keiksmažodžius, 
net ir pačius švelniausius. 

— Mane neramina, - tarė Bekstriomas, - kad viskas, apie ką vakar 
kalbėjome, jau atsidūrė spaudoje. Į visus tuos spėliojimus ir supis- 
tus išvedžiojimus dabar nekreipkim dėmesio, susitelkim tik į faktus. 
Vienintelė logiška išvada yra tokia, kad šitas laivas yra kiauras kaip 
rėtis. — Galvos mostu jis parodė į policijos nuovadą, kuri netrukus 
turėjo tapti jų darbo vieta. — Jei nesugebėsim su tuo susitvarkyti, 
įklimpsim į mėšlą daug giliau, nei esam nusipelnę. 


Jo žodžiams niekas neprieštaravo. 


Pirmiausia Bekstriomas susitiko su rajono policijos komisaru ir 
pareigūnu iš Vekšės, kuris buvo paskirtas ikiteisminio tyrimo vado- 
vu, taigi, tiesioginiu jo viršininku. Bent jau teoriškai, manė sau Beks- 
triomas. Taip visuomet būdavo, kai jis su kolegomis iš Valstybinės 
nusikaltimų tyrimo tarnybos važiuodavo į šalies glūdumas kuopti 
košės, kurios prisivirdavo provincijos pareigūnai. 

— Nepaisant tragiškų aplinkybių, aš vis tik galiu pasidžiaugti ir 
lengviau atsikvėpti, kad jūs ir jūsų kolegos atvykote mums pagelbėti. 
Kai tik sužinojau, kas įvyko, iškart paskambinau Nylanderiui ir pa- 
prašiau pagalbos... Mes pažįstami nuo studijų laikų... tad atsiprašau, 
jei be reikalo sukėliau paniką. Dėkui, kad atvykote, vyresnysis ins- 
pektoriau. Širdingai dėkoju. 

Išklausęs komisaro Bekstriomas linktelėjo. „Myžnius, - pamanė 
jis. — Išgerk porą valiumo tablečių ir čiuožk namo pas žmonelę, o 
gerasis dėdė Bekstriomas užgesins visus gaisrus už tave.“ 

— Galiu tik nuoširdžiai pritarti bosui, — paantrino tyrimo vadovas 
Olsonas. - Jūs ir jūsų kolegos labai laukiami, be galo džiaugiamės 
jūsų atvykimu. 

„Dar vienas, — pagalvojo Bekstriomas. — Ir iš kur tokių atsiran- 
da?“ 

— Dėkui, - atsakė jis. 

„Du pedikai, tupi ant tos pačios šakelės ir vienbalsiai gieda, — irzo 
jis. — Gal verčiau pabandykit bent kokį darbelį nudirbti?“ 

Prieš pradedant dirbti, reikėjo susitarti dėl darbo pasidalijimo ir 
formalios tyrimo struktūros. 

— Mes dirbsime pagal taisykles, kaip įprastai, — pasakė Bekstrio- 
mas. 

„Skaityti, tikiuosi, mokat“, - pridūrė mintyse. 

— Jei tik neprieštaraujate, Bekstriomai, manau, kad galėčiau pa- 
lykais, taip pat ir personalo reikalais bei kitomis administracinė- 
mis smulkmenomis. Mūsų bus visai nemažai. Šeši jūsiškiai ir apie 
dvidešimt vietinių. Pasikvietėme keletą žmonių iš Jonšiopingo ir 
Kalmaro, tad iš viso prie bylos dirbs maždaug trisdešimt žmonių. 
Neprieštaraujate? 

— Tikrai ne, - atsakė Bekstriomas. 

„Kol darys, ką liepsiu, tol ne“, - pamanė jis. 

— Tuomet beliko viena specifinė problemėlė... — nutęsė Olsonas, 
susižvalgęs su komisaru. — Norite, kad aš apie tai praneščiau, bose? 

— Kalbėk, Bengtai, — sutiko bosas. 

— Tai siaubingas įvykis, tikra tragedija, o dar pats atostogų sezono 
įkarštis, ir daugelis mūsų iškviestų pareigūnų yra jaunesni, galbūt ne 
tokie patyrę... Tad mes su komisaru vakar nusprendėme specialiai 
tyrėjų komandai paskirti krizių konsultantą, kad visi, dirbantys su 
šia byla, galėtų bet kuriuo metu gauti profesionalią pagalbą, pade- 
dančią susitvarkyti su šiuo reikalu... iš esmės, tai būtų asmeniniai 

pokalbiai, — užbaigė Olsonas giliai atsidusdamas, tarsi jam pačiam 
jau reikėtų minėtos pagalbos. 

„Jėzau Kristau, negali būti“, — nusistebėjo Bekstriomas. Tačiau 
susitvardė to nepasakęs garsiai. 

— Ar turite numatę tam konkretų žmogų? — paklausė jis, ryžtingai 
pabandęs pademonstruoti esąs kupinas užuojautos, kaip ir kiti esan- 
tieji šiame kabinete. 

— Labai patyrusią psichologę, sū kuria jau ir anksčiau esame dir- 
bę, ji yra parengusi užsiėmimų kursą policijos mokymų programai 
čia, Vekšėje. Taip par keletą metų dirbo savivaldybės taryboje. Be to, 
ji žinoma kaip puiki oratorė. 

— Kas ji? — pasiteiravo Bekstriomas. 

— Lilijana... Lilijana Olson, visų vadinama Lo, — atsakė Olso- 
nas. — Ne giminaitė. 

„Kurgi ne, tiesiog šiaip sutapimas, — pagalvojo Bekstriomas. — 
Argi nebūtų patogu, jei visi myžniai turėtų tokias pat pavardes?“ 

— Manau, turėtų suveikti, — tarė jis. - Drįstu spėti, kad tyrime ji 
nedalyvaus? 

„Dėl visa ko reikia išsiaiškinti viską nuo pradžių.“ 

— Ne, žinoma, ne, - patikino komisaras. — Bet ji pasisiūlė atvykti 
į pirmąjį susirinkimą ir prisistatyti, kad kiekvienas žinotų, kaip su ja 
susisiekti. Mes paskyrėme jai kabinetą nuovadoje. 

„Ką gi, būna ir blogiau“, - pagalvojo Bekstriomas, kai susitikimas 
su komisaru pagaliau baigėsi. Visi svarbiausi darbai buvo paskirti 
jo kolegoms. Levinas bus tiesiogiai pavaldus jam ir tikrins visą su 
byla susijusią medžiagą, kai tik paaiškės kas nors naujo. Atsijos pelus 
nuo grūdų, išrinkinės svarbias detales. Užtikrins, kad dėmesio verta 
informacija būtų patikrinta, o visokios nesąmonės nugrūstos į toli- 
miausius lentynų kampus. 

Rogersonas bus atsakingas už apklausas, o Knutsonas su Torenu 
galės kartu rūpintis vidine ir išorine darbų priežiūra. Netgi mažutei 

Svanstriom šiokį tokį darbelį pavyko parūpinti. Kadangi turėjo daug 
praktinės patirties, susijusios su žmogžudystės tyrimo dokumenta- 
cijos tvarkymu, jai buvo paskirta pasirūpinti nestatutiniais vietos 
tarnautojais ir patikėta registruoti dokumentus, kurie jau dabar kėsi- 
nosi nustelbti patį tyrimą. 

Galų gale, svarbiau už viską štai kas: viskam vadovavo Bekstrio- 
mas. „Na, visai neblogai“, — pamanė jis, eidamas į didelį posėdžių 
kambarį, kuris nuo šiol turėjo būti jų štabas ir kuriame jau sėdėjo ir 
laukė kolegos. Išties neblogai, neskaitant fakto, kad dar viena pami- 
šėlė kaišios nosį į jo ir jo vyrukų reikalus, nors šiaip jos net nereikėjo 
įleisti į šį pastatą. „Bent jau aš neįleisčiau“, — pagalvojo Bekstrio- 


mas. 


Jie pradėjo, kaip įprastai, paeiliui prisistatydami ir pasakydami, 
kokias pareigas eina. Kadangi kabinete susirinko trisdešimt keturi 
žmonės, veiksmas šiek tiek užtruko. Visgi Bekstriomas sugebėjo tai 
ištverti, turint omenyje, kad dviejų asmenų ketino atsikratyti iškart 
po prisistatymo. Vekšės policijos atstovės spaudai ir asmeninės dva- 
sinių reikalų konsultantės. Šios dvi prisistatė paskutinės, kas buvo 
gana patogu, o atstovė spaudai kalbėjo stebėtinai trumpai ir konkre- 
čiai: tik ji ir niekas kitas palaikys visus ryšius su spauda, konsultuo- 
damasi su tyrimą vykdančiais žmonėmis. 

— Prieš imdamasi šių pareigų, dirbau policijos pareigūne beveik 
dvidešimt metų, — pranešė ji. — Pažįstu daugumą čia susirinkusių 
žmonių, o tie, kas mane taip pat pažįsta, žino, kad geriau su mani- 
mi nesipykti. Paskaičius vakarinius laikraščius, panašu, kad privalau 
jums visiems griežtai priminti apie konfidencialumą, kuris šiai bylai 
yra būtinas. Jei kam nors sušlubavo atmintis, pasikartokite ir įsikal- 
kite į galvą. O užvis geriausia būrų laikyti liežuvį už dantų ir apie 
bylą kalbėti tik su tais, kurie ją tiria, arba tik tada, kai tam yra prie- 


žasčių. Klausimų turite? 

Klausimų niekam nekilo, tad visiems linktelėjusi ji išėjo. Juk lau- 
kė nemažai darbų. „Velniai griebtų“, - pamanė Bekstriomas. Kažin 
kokia toji moteris buvo, kai dirbo policijos pareigūne? Iš išvaizdos, 
beje, visai neprasta. Tik pagal amžių jau balansavo ties riba. Bus ko- 
kių keturiasdešimt penkerių. „Vargšė senutė“, - nusprendė Bekstrio- 
mas, nors pats buvo už ją dešimčia metų vyresnis. 

Asmeninė pareigūnų krizių konsultantė, kvalifikuota psichologė 
ir psichoterapeutė Lilijana Olson, kaip ir reikėjo tikėtis, sugaišino 
juos kiek ilgiau. Smulki liesa blondinė, pragyvenusi mažiausiai pen- 
kiasdešimt lietingų rudens sezonų, Bekstriomo spėjimus atitiko visu 
šimtu procentų ir nė truputėlio jo nenustebino. 

— Ką gi, aš esu Lilijana Olson, bet visi pažįstami kreipiasi į mane 
Lo, tikiuosi, ir jūs taip vadinsite... Na, esu kvalifikuota psichologė ir 
psichoterapeutė... ir daugelis iš jūsų turbūt galvojate, koks tas jų dar- 
bas. Kaip jau sakiau, esu psichologė... terapeutė... Vedu paskaitas ir 
mokymus... Konsultuoju pacientus... o laisvalaikiu... dirbu savanore 
daugelyje įvairių labdaros organizacijų... Atsakinėju psichologinės 
pagalbos telefonu moterims... Taip pat ir vyrams... teikiu psicho- 
logines konsultacijas nukentėjusiesiems... Dar rašau knygą... ir no- 
riu pasakyti čia susirinkusiems žmonėms, kad, na, normalu jaustis 
prislėgtam... Daugelis esame jautrūs, sutrikę, išvarginti krizių... O 
kiti prisidengia patinišku požiūriu ir viską neigia, nieko neatsklei- 
džia ir... kai kurie žmonės įklimpsta į alkoholį ir seksą... kenkia sau 
ir aplinkiniams... Daugelis kenčiame nuo mitybos sutrikimų... Visi 
esame žmonės... turime pripažinti... turime suvokti... turime žengti 
žingsnį ir išsivaduoti nuo sunkios naštos, kuri mus slegia... Turime 
išdrįsti parodyti savo silpnąsias vietas... išdrįsti prašyti pagalbos... iš 
viso to išsivaduoti... Tai iš tiesų yra svarbiausia... išsivadavimo pro- 
cesas, paprastai tariant, tai tikrai nesunku, iš tikrųjų gana paprasta ir 
nesudėtinga. O mano durys jums visuomet atviros, — baigusi kalbėti 


Lo švelnia šypsena apdovanojo kiekvieną, sėdintį kambaryje. 

Ir taip toliau, ir taip toliau, ir taip toliau... ir panašiai. Bekstriomas 
pasimuistė kėdėje ir vogčiomis dirstelėjo į laikrodį. „Tik ką nugaravo 
daugiau kaip dešimt minučių brangaus ir riboto tyrimui skirto laiko, 
mat dar vienai iš šio nesibaigiančio žioplių parado prireikė beveik 
ketvirčio valandos visiems pranešti, kad turi duris, kurios yra plačiai 
atvertos“, - pagalvojo jis. 

— Na, ką gi, - prabilo jis, vos tik moteris išėjo. - Turbūt visi tu- 
rėtume pagalvoti apie darbus. Kažkur laisvėje laksto pamišėlis, o 
mums reikia jį uždaryti. Kuo greičiau, tuo geriau. — Geriausia būtų, 
jei išvirtumėm iš jo klijus, mintyse dar pridūrė, tik garsiai nepasakė. 
Kiekvienas normalus policijos pareigūnas ir pats tai žinojo. Jiems 
nereikėjo užrašyti ir pakišti po nosimis, o per panelės Krizų Kon- 
sultantės pasirodymą Bekstriomas jau buvo atkreipęs dėmesį į du 
jaunesnius pareigūnus, kurie, sprendžiant iš veido išraiškų, atrodė 
gana perspektyvūs. „Gal net šiame kambaryje sėdi būsimasis Beks- 
triomas, — pagalvojo jis. - Kad ir kaip fantastiškai tai skambėtų.“ 


— Na ką, imamės darbo, — paskelbė Bekstriomas. Palinkęs virš 
ilgo stalo, prie kurio sėdėjo, pasirėmė alkūnėmis ir atkišo į priekį 
smakrą taip, lyg būtų Valstybinės nusikaltimų tyrimo tarnybos vir- 
šininkas. — Pamaniau, kad pirmiausia galėtume apibendrinti esamą 
situaciją, — tęsė jis. — Ką žinome apie nužudytąją ir jos gyvenimą. 
Susumuokime viską, ką iki šiol turime. 

Tiriamos žmogžudystės auka buvo dvidešimtmetė Linda Valin. 
Lygiai po savaitės nuo nužudymo būtų šventusi dvidešimt pirmąjį 
gimtadienį. Šį rudenį turėjo pradėti trečiąjį studijų semestrą Vekšės 
policijos akademijoje. Buvo metro septyniasdešimt dviejų centime- 
trų ūgio, svėrė penkiasdešimt du kilogramus. „Natūrali blondinė, 
trumpų plaukų, mėlynų akių. Patraukli mergina, jei tik patinka lie- 
sos ir daug sportuojančios“, — pagalvojo Bekstriomas, apžiūrinėda- 
mas jos nuotrauką. Tai buvo išdidinta fotografija, paimta iš studento 
pažymėjimo, kurioje Linda nuoširdžiai šypsojosi žvelgdama tiesiai į 
objektyvą, mėgaudamasi akimirka ir kupina ateinančio gyvenimo lū- 
kesčių. Pavyzdžiui, šią vasarą, kai dirbo Vekšės policijoje kaip nesta- 
tutinė pareigūnė, didžiąją laiko dalį sėdėjo priimamajame ir puikiai 
susidorojo su pareigomis. Ne tik daili, bet ir gerai atliekanti savo dar- 
bą, kompetentinga, mėgstama tiek lankytojų, tiek bendradarbių. 

Merginą pažinoję žmonės ją apibūdino kaip gabią, žavią, draugiš- 
ką, protingą ir mėgstančią sportuoti. Turint galvoje aplinkybes, geri 
atsiliepimai nelabai stebino, bet šį kartą tokias kalbas patvirtino do- 
kumentiniai įrodymai. Tiek mokykloje, tiek policijos akademijoje ji 
gaudavo geriausius pažymius ir už teorines paskaitas, ir už praktiką. 
Buvo greičiausia iš kurso studenčių kliūčių ruožo pratybose ir antra 
pagal gerumą žaidėja mokyklos merginų futbolo komandoje. Be viso 
to, panašu, kad dar aktyviai užsiėmė ir gana rimta visuomenine bei 
politine veikla. Mokykloje buvo parašiusi projektą „Nusikaltimai, 
rasizmas ir ksenofobija“. Ne eilinė žmogžudystės auka, o greičiau 
mergina, paskui kurią būtų sekęs kiekvienas, ir veikiausiai dėl to jai 
blogai baigėsi, galvojo Bekstriomas. 

Linda, be abejo, turėjo tėvus, ir, kaip įprasta daugeliui jos kartos 
vaikų, tie tėvai buvo išsiskyrę. Jos atveju prieš daugiau nei dešimt 
metų. Linda buvo vienintelis jųdviejų vaikas, po skyrybų tėvai pasi- 
dalijo globa. Prieš išyrant santuokai, šeima porą metų gyveno JAV, 
nes tėvas buvo pradėjęs verslą Niujorke. Šeimai išsiskyrus, motina 
pasiėmė Lindą ir grįžo į Švediją. 

Motinai buvo keturiasdešimt penkeri, jau penkiolika metų ji 
dirbo mokytoja vienoje Vekšės vidurinėje mokykloje. Dvidešimčia 
metų vyresnis tėvas, sėkmingai įkūręs verslą, šiuo metu dirbo nebe 
taip intensyviai. Jis grįžo į gimtąjį Smolandą keleriais metais vėliau 
nei Linda su motina ir dabar gyveno dideliame dvare prie Rotneno 
ežero, šiek tiek į pietryčius nuo Vekšės. 

Iš ankstesnės santuokos tėvas turėjo du sūnus, maždaug dvigu- 
bai vyresnius už dukterį, kurios dabar neteko. Remiantis turimomis 
žiniomis, su savo vyresniais įbroliais Linda mažai bendravo. Tačiau 
su abiem tėvais ji puikiai sutardavo, nors tarpusavyje jiedu, regis, 
vienas kito nebuvo matę nuo tada, kai išsiskyrė. „Įprasta šeimyni- 
nė painiava, —- pamanė Bekstriomas. — Pats laikas užduoti kokį nors 


klausimą.“ 

— Ji gyveno su motina tame bute, kuriame buvo nužudyta? — pa- 
siteiravo jis. 

— Atrodo, ji gyveno su abiem tėvais. Bet pastaruoju metu dau- 
giausiai pas motiną, — atsakė viena Vekšės policijos pareigūnė, kau- 
pianti aukos biografinius duomenis. | 

— Ką ji veikė iki tragedijos? — paklausė Bekstriomas, dėdamasis 
draugiškas ir susidomėjęs. „Štai kaip turi atrodyti moterys, jei jau 
nori dirbti policijoje, - pagalvojo Bekstriomas. — Šviesiai dažyti plau- 
kai, dailiai pūpsanti viršutinė kūno dalis, draugiškos manieros ir kaip 
trisdešimtmetei nebloga fizinė forma. Vienintelė problema ta, kad ji 
greičiausiai susitikinėja su kokiu nors idiotu kaimo pareigūnu, kuris 
gal net sėdi tame pačiame kambaryje. Elgris reikia itin atsargiai.“ 

— Klausimą adresavote teisingai, — šypsodamasi tarė policinin- 
kė. — Tiesą sakant, abi buvome ten pat, ir aš, ir nužudytoji. Mes 
lankėmės „Miesto viešbučio“ naktiniame klube „Palaima“, nes ten 
ketvirtadienio vakarą vyko didelis vakarėlis. Linda išėjo anksčiau už 
mane. Aš likau iki pat uždarymo. Reikia naudotis proga, kai vyras su 
vaikais nesipainioja po kojomis ir sėdi kaime, — paaiškino ji, matyt, 
nė kiek nesusigėdusi. Kiti irgi nematė čia nieko gėdingo, sprendžiant 
iš tramdomų šypsenų, staiga nušvitusių komandos narių veiduose. 

— Tikrai? — ištarė Bekstriomas tuo pačiu draugišku ir susidomė- 
jusiu tonu. 

„Ko gero, šis miestas visgi truputį beviltiškas, — pamanė jis. — Štai, 
netgi pats ketina meilintis savo komandos narei. Trisdešimt trejų 
metų Vekšės policijos pareigūnei Anai Sandberg.“ Toks, matyt, jos 
vardas, sprendžiant iš komandos narių sąrašo, gulinčio ant stalo jam 
prieš akis. 

— Mes aiškinamės detales, - dėstė Sandberg. - Vakar Elande grojo 
Gyllene Tider, rodėl mieste susirinko daug daugiau žmonių nei įpras- 
tai, ir „Palaimos“ klube tikrai nebuvau vienintelė pareigūnė, ar būsi- 


ma pareigūnė... žodžiu... manau, kad po truputį jau baigiame išsiaiš- 

kinti, kas ten lankėsi. Norėtumėte, kad trumpai papasakočiau? — ji 
klausiamai pažvelgė į Bekstriomą ir sulaukė draugiško susidomėjusio 
linktelėjimo. 

„Pirmyn, brangute, — pamanė jis. - Smulkmenas galėsim aptarti, 
kai liksim vieni.“ 


Ketvirtadienį, dieną prieš žmogžudystę, Linda praleido dirbdama 
policijos nuovados priimamajame. Iš pastato ji išėjo su drauge, kuri 
taip pat dirbo policijoje kaip samdoma civilė, iškart po penktos. Už- 
suko pasižvalgyti į porą parduotuvių, o paskui, pusę septynių, atėjo 
į piceriją miesto centre, kur abi užsisakė picų, salotų ir mineralinio 
vandens. Ten būdamos sutarė susitikti vėliau tą patį vakarą „Miesto 
viešbutyje“. 

Baigusios valgyti jos išsiskyrė, ir Linda nuėjo namo. Pakeliui tris 
kartus skambino iš savo mobiliojo telefono. Pirmąjį kartą, pusę aš- 
tuonių, ji skambino mamai, kuri buvo sodyboje į pietus nuo Vekšės. 
Jos trumpai paplepėjo, Linda papasakojo mamai apie vakaro pla- 
nus. 

Antrąjį ir trečiąjį kartą ji skambino draugei, su kuria mokėsi po- 
licijos akademijoje, norėdama pasiūlyti „prisijungti ir eiti į klubą“. 
Klasės draugė paprašė laiko pagalvoti. Kai Linda vėl paskambino po 
dešimties minučių pasakyti, kad ką tik sugrįžo namo ir ketina palįsti 
po dušu - jei draugė kartais paskambintų, o ji neatsilieptų, — šioji 
jau buvo nusprendusi eiti kartu. Penkiolika minučių po vienuoliktos 
jos susitiko prie „Miesto viešbučio“ centrinėje aikštėje ir kartu įėjo į 
naktinį klubą. 

Ką ji tą vakarą veikė tarp be penkiolikos aštuonių ir vienuolikos, 
kol kas dar nežinoma, bet panašu, kad visą tą laiką praleido bute. 
Tuo tarpu ji niekam neskambino ir nesulaukė jokių skambučių į 
savo mobilųjį. Prieš devynias skambino tėvui iš fiksuotojo ryšio tele- 
fono, pokalbis truko maždaug ketvirtį valandos. Pasak tėvo, jie kal- 

bėjosi apie kasdienius reikalus, apie naujienas darbe ir apie dukters 
planus likusiam vakarui. Draugams, vėliau tąnakt buvusiems kartu 
bare, Linda sakė žiūrėjusi muzikos laidą per „MTV“, kuri prasidėjo 
pusę dešimtos, o paskui perjungusi kanalą pažiūrėti dešimtos valan- 
dos žinių per „TV4“. 

Apyriksliai po valandos kaimynė matė ją išeinančią iš namų ir 
pėsčiomis žingsniuojančią Pero Lagerkvisto garve miesto centro pu- 
sėn. Šią informaciją patvirtino faktas, kad keturiolika po vienuolikos 
ji išsiėmė penkis šimtus kronų iš lauke esančio SE-Bank bankomato 
prie pagrindinės aikštės ir Didžiosios gatvės kampo, vos už penkias- 
dešimties metrų nuo „Miesto viešbučio“ naktinio klubo įėjimo. 

— Manau, kad viskas gana neblogai sutampa, — užbaigė Sand- 
berg. —- Bet kuri mergina patvirtintų, jog šiek tiek užtrunka, kol 
susiruoši į vakarėlį. Greičiausiai ji tą ir veikė, išskyrus tą laiką, kai 
kalbėjo su tėvu, žiūrėjo televizorių ar tiesiog ilsėjosi. Tiesiog ruošėsi 
pasilinksminimui mieste, — padarė išvadą ji ir staiga kažkodėl nusi- 
minė. 

— Kas nutiko klube? - paklausė Bekstriomas. Prakeiktos bobos, 
visos vienodos. Jei ir toliau taip tęsis, ta kalė psichologė turės darbo 
iki kaklo. 

Kas ten nutiko, taip pat buvo dar ne iki galo išsiaiškinta dėl gana 
suprantamų priežasčių. Klubas, kaip įprastai, buvo sausakimšas, dau- 
gelio žmonių policija dar nebuvo spėjusi apklausti. Be to, tą vakarą 
tvyrojo dar didesnis chaosas, nes buvo pasamdytos kelios vietinės 
reikšmės žvaigždutės, dalyvavusios įvairiuose televizijos realybės šou, 
o dabar užsidirbančios iš viešų pašmėžavimų naktiniuose klubuose. 

Nei dramatiškų, nei bent kiek įdomesnių įvykių, kurie tikėtina 
susiję su tuo, kas nutiko Lindai po kelių valandų, regis, nepasitaikė. 
Drauge su visais ji šmėžavo tai šen, tai ten, kaip paprastai žmonės 
elgiasi klubuose. Buvo prisėdusi prie dviejų skirtingų kompanijų. 


Plepėjo, šoko ir atrodė geros nuotaikos. Su niekuo nesusipyko ir net 

nesusiginčijo, niekas nebandė prie jos kibti. Ji netgi nebuvo labai gir- 
ta. Išgėrė vieną alaus, galbūt taurelę avietinės degtinės, o paskui dau- 
giausia porą taurių vyno, kurio užsakė kolegė iš policijos nuovados. 

Kažkuriuo metu tarp pusės trijų ir trijų ryto ji susirado savo ben- 
drakursę draugę iš policijos akademijos ir pasakė, kad traukia namo 
miegoti. Prie įėjimo dirbęs apsauginis matė ją išeinančią — „prieš pat 
tris, jei jau klausiate“ — ir, pasak jo, mergina buvo viena, blaivi, nei 
linksma, nei liūdna. Ji kirto aikštę skersai pro apskrities valdytojo 
rezidenciją ir patraukė link namų, Pero Lagerkvisto gatvės pusėn. 

Blogiausiu atveju būtent ši atkarpa galėjo likti didžiausia mįsle 
pareigūnams. Liudininkų, mačiusių ją nueinant tą apytiksliai kilo- 
metro atstumą nuo klubo iki namų, nebuvo. Bent jau niekas polici- 
jai nepranešė ją matęs. Jokių skambučių į jos mobilųjį, iš jo taip par 
niekam neskambinta. Naktį mieste buvo ramu, ypač tose gatvėse, 
kuriomis Linda greičiausiai ėjo. 

— Ką gi, - pasakė Bekstriomas, nužvelgdamas savo tyrėjų koman- 
dą. — Ši atkarpa velniškai svarbi, manau, patys suprantate. Noriu 
žinoti, kas vyko tame klube, iki smulkmenų. Visi, kas tik ten trai- 
niojosi, turi būti apklausti, taip pat ir darbuotojai, ir tie televizijos 
realybės laidų dalyviai. Jie — būtinai. Tas pats ir dėl kelio namo. Sa- 
kai, jokių liudininkų neatsirado? — jis klausiamai pažvelgė į policijos 
pareigūnę Sandberg, o ši papurtė galvą taip, lyg būtų prasikaltusi. 

— Stebėjimo kameros, — griežtai tarė Bekstriomas. — Tu paminėjai 
bankomatą. Jame turėtų būti kokia nors kamera. 

„Supisti diletantai “, - pamanė jis. 

— Gavome įrašą. Deja, kol kas dar nespėjome jo peržiūrėti. Tie- 
siog neturėjome progos. 

— Kur dar yra kamerų pakeliui į jos namus? — Pasirėmęs ant stalo 
alkūnėmis Bekstriomas nutaisė nuožmų žvilgsnį. 

— Ieškome, — atsakė Sandberg. — Pagalvojau apie tai, bet dar ne- 


turėjome laiko patikrinti. 

— Tuomet būtent tai teks padaryti pirmiausia, — paliepė Bekstrio- 
mas. — Kol dar koks nors ant kampo esančios parduotuvėlės savi- 
ninkas arba kitas panašiai mąstantis tipas nesusivokė pamiršęs gauti 
leidimą laikyti stebėjimo kamerą ir nesumanė jos paslėpti, ištrynęs 
įrašą, padarytą penktadienio naktį. 

— Suprantu, ką norite pasakyti, - sutiko Sandberg. 

— Puiku, - tarė Bekstriomas. — Tada būtų pats laikas pradėti bels- 
tis į visas duris, esančias tarp jos namų ir klubo. Tegu tuo užsiima 
pareigūnai, kurie jau apvaikščiojo žmones jos kaimynystėje. 

Šį kartą Sandberg tik vos linktelėjo ir kažką pasižymėjo mažoje 
užrašų knygutėje. 

„Šūūūdas, — pagalvojo Bekstriomas, pažiūrėjęs į laikrodį. — Jau 
trečią valandą gaištame.“ Jo skrandis, negavęs maisto, jau buvo pra- 
dėjęs urgzti, o jie dar net nepriėjo prie nusikaltimo vietos. Reikia 
imti reikalus į rankas, paspartinti šį procesą ir viską sutvarkyti taip, 
kad jo tyrimo grupė kaip reikiant padirbėtų, antraip visa diena pra- 
slinks klausantis tų plepalų. 

— Gerai, — Bekstriomas linktelėjo teismo ekspertui Enoksonui, 
visų vadinamam Enoku, kuris buvo vyresnysis inspektorius ir vado- 
vavo visam skyriui. — Pataisykit mane, jei suklysiu, Enoksonai. Nusi- 
kaltimo vieta yra butas, kuriame mergina gyveno su motina, o viskas 
įvyko ankstyvą penktadienio rytą, maždaug tarp trečios ir penktos 
valandos. Jūsų, taip pat ir jūsų kolegų nuomone, ji buvo pasmaugta 
ir išprievartauta, o nusikaltimą veikiausiai įvykdė vienas asmuo. 

— Neturiu ką taisyti, — atsiliepė Enoksonas, kuriam iš pažiūros 
nebūtų pamaišę truputį užkąsti ir nusnūsti. — Būtent taip mes ir 
manome. Taip pat esame beveik tikri, kad jis pabėgo pro langą. Ant 
palangės radome kraujo ir odos atplaišų. 

— O kodėl jis negalėjo išeiti pro duris? — pasiteiravo Bekstrio- 


mas. 

— Jeigu ją radusi kaimynė sako tiesą, durys buvo užrakintos iš 
vidaus. Spyna tokia, kuri neužsitrenkia, kai išeidamas uždarai duris. 
Mes su kolegomis svarstome, ar tik jis nebus pasprukęs tuomet, kai 
pro plyšį duryse buvo įmestas laikraštis. Turbūt jam pasirodė, kad 
kažkas daro duris, o kadangi miegamasis buvo toliausiai nuo durų, 
pro tą langą jis ir iššoko. 

— O kada atnešė laikraštį? 

„Užsivedė ir nesustoja“, - pamanė Bekstriomas. 

— Kelios minutės po penkių, dėl to praktiškai neabejojame, — 
Enoksonas linktelėjo patvirtindamas savo žodžius. 

— Ką dar žinome? 

— Kodinė paradinių durų spyna neveikė. Laikraščius nešiojantis 
vaikinukas pasiskundė, kad ji sugedusi. Todėl namo durys buvo ne- 
užrakintos nuo trečiadienio. Spynų meistrai žadėjo sutaisyti ketvir- 
tadienį, bet, matyt, nerado laiko. - Enoksonas atsiduso ir truktelėjo 
pečiais. 

— O buto durys, Enoksonai? Ką nors pastebėjote? 

— Jokių žymių, kad būtų įsilaužta, — atsakė teismo ekspertas. — 
Taip pat jokių ženklų, kad kas nors būtų grūmęsis koridoriuje. Taigi, 
užrakinti duris. 

— Arba jis prikišo jai prie gerklės peilį vos tik įėjus pro pagrindi- 
nes duris ir privertė atrakinti butą. Arba atėmė jos raktus, — papildė 
Bekstriomas. - Nepamirškim, kad nusikaltėliui pabėgus durys liko 
užrakintos. 

— To irgi negalima atmesti, — pritarė Enoksonas. — Tikrai ne. 
Mums reikės dar kelias dienas padirbėti bute, kad šis tas paaiškėtų. 
Tyrimų rezultatai iš Valstybinės teismo ekspertizės laboratorijos šiek 
tiek užtruks, kaip visuomet, bet teismo medikas pažadėjo pranešti 
mums pirmines išvadas vėliausiai rytoj, tad skrodimas tikriausiai jau 


atliekamas. 

— Vis dėlto yra ir šiokių tokių gerų naujienų, — tarė Bekstriomas, 
staiga tapęs kur kas draugiškesnis. 

„Reikia visko po truputį, - pagalvojo jis. - Kuo daugiau botago, 
bet retkarčiais ir pyrago.“ 

— Paėmėm kraujo, spermos ir pirštų atspaudų, kurie greičiausiai 
taip pat jo, tad padėtis tikrai nėra beviltiška, — patvirtino Enokso- 
nas. 

— Bet detaliau atskleisti kol kas dar neskubėsite? — Bekstriomas 
tebesišypsojo. 

— Taip, kol kas nenorėtume skubėti nei aš, nei mano kolegos teis- 
mo ekspertai. — Jis linktelėjo, lyg norėdamas patvirtinti, kad viskam 
savas laikas, ir Bekstriomas, savo ruožtu, taip pat linktelėjo. — Bet 
galbūt galėčiau jums duoti keletą naudingų užuominų ir užvesti ant 
kelio. 

— Klausau jūsų, — tarė Bekstriomas. 

„Tik būtų gerai, jei ne visą dieną“, pridūrė mintyse. Alkaname 
pilve jau siautėjo nemenkas sukilimas. 

— Pradėsiu nuo to, kad, mano manymu, auka įsileido jį savo 
noru. Arba galbūt susitiko pakeliui ir pasikvietė. Arba iš anksčiau 
buvo susitarusi susitikti. Sprendžiant iš to, kaip atrodo butas, viskas 
turėjo prasidėti mažų mažiausiai draugiškai. 

— Sakote? — lėtai ištarė Bekstriomas. 

„Galima pamanyti, tokia mergina įsileistų bet ką“, - pagalvojo 
jis. 

— Nors ir gerbiu mūsų kolegės Anos neseniai išsakytas pastabas, 
bet nemanau, kad mergina ten dažnai gyvendavo. Skaičiau jos moti- 
nos apklausą ir sutinku, jog būtent taip ji teigė. 

— Kodėl tuomet netikite? — pasiteiravo Bekstriomas. 

— Ji miegojo motinos lovoje, — paaiškino Enoksonas. — Ir be- 
veik nėra abejonių, kad būtent joje buvo nužudyta. Tai vienintelė 


lova bute. Žinoma, ji galbūt miegodavo ant sofos svetainėje, kuri 

pakankamai didelė, bet nėra jokių detalių, kurios galėtų patvirtinti 
šį spėjimą, nepanašu, kad ten miegota, bent jau kurį laiką. 

— Bet juk motina dirba mokytoja, - įsiterpė pareigūnė Sandberg, 
akivaizdžiai pajutusi kritiką. — Ji beveik mėnesį atostogauja, ir turbūt 
didžiąją dalį laiko praleido kaime. Na... juk dabar toks oras. 

„Kodėl jos niekada nenusileidžia? — pagalvojo Bekstriomas. — 
Joms visada reikia ginčytis. Visada.“ 

— Suprantu, ką nori pasakyti, Ana, - atsakė Enoksonas. — Tiesiog 
visai nepanašu, kad mergina būtų bent jau planavusi ten atsikraus- 
tyti. Vienintelis tame bute mūsų rastas daiktas, kuris greičiausiai pri- 
klausė Lindai, buvo vonioje padėtas plastikinis maišelis su higienos 
reikmenimis, ir dar medžiaginis sportinis krepšys viršutinėje drabu- 
žių spintos lentynoje, kambaryje, kuris, panašu, yra motinos darbo 
kambarys. Krepšyje pora švarių apatinių ir palaidinė. Tad man susi- 
daro įspūdis, kad ji ten apsistodavo tada, kai motina būdavo išvykusi 
arba kai norėdavo likti mieste tam, kad galėtų, pavyzdžiui, kur nors 
nueiti. Kaip kad ketvirtadienį į naktinį klubą. 

— Reikės pasikapstyti giliau, — draugiškai šypsodamasis užbaigė 
Bekstriomas. — Na, nežinau, kaip jums, bet man tai tikrai reikėtų ko 


nors užkąsti. 


10 


Iš pradžių Bekstriomas su Rogersonu ketino sprukti į miestą ir 
papietauti kokioje nors atkampesnėje vietoje, kur galėtų išlenkti do- 
rai užtarnauto alaus. Tačiau pamatę prie policijos nuovados minią 
žurnalistų jie kaipmat apsigalvojo ir apsisukę mikliai nukulniavo į 
nuovados valgyklą. Susiradę laisvą staliuką pačiame gale, abu užsisa- 
kė dienos pietus ir nestipraus alaus. 

— Kokį velnią tie žmonės sau galvoja, patiekdami keptas dešreles, 
makaronų apkepą ir Smolando varškės pyragą su uogiene desertui, 
kai lauke beveik trisdešimt laipsnių? Išvaizda kaip kokių lervų, — pa- 
siskundė Rogersonas, įtariai maigydamas šakute savo apkepą. 

— Manęs neklausk. Lervų aš nesu valgęs, — atsiliepė Bekstrio- 
mas. — O šitas atrodo visai padoriai. 

— Kurgi ne, Bekstriomai, — vangiai tarė Rogersonas. — Jei būtum 
normalus žmogus, kaip aš... 

— Jei susirūpinai dėl lervų, gali pasitarti su Egonu. — Linkiu sė- 
kmės, mintyse pridūrė Bekstriomas, nes Egonas buvo nekalbesnis už 
patį Rogersoną. 

— Po velnių, kokį dar Egoną? — nesuprato Rogersonas. 

— Maniškį Egoną, — paaiškino Bekstriomas. 

— Tu jam duodi lervų? - įtariai nužvelgė jį Rogersonas. 

— Vikšrų, musių lervų, kaip nori, taip vadink. Bet tik ypatingo- 
mis progomis. Ar bent nuvoki, kiek kainuoja kibirėlis musių lervų? 

„Viskam yra ribos, netgi ir Egonui, — pagalvojo Bekstriomas. — 
Galų gale, abiem reikia pragyventi iš vidutinės pareigūno algos.“ 

— Kavos nori? — stodamasis atsiduso Rogersonas. 

— Su pienu ir cukrum, didelį puodelį, — atsakė Bekstriomas. 

„Tokio skanaus varškės pyrago jau šimtą metų nevalgiau“, - pa- 
manė jis. 

Papietavęs Bekstriomas atgavo jėgas ir ėmėsi tvarkyti reikalus no- 
rėdamas įsitikinti, kad jo tyrėjų komanda atlieka darbą tinkamai. 
Kai pasirodė jų viršesnysis kolega Olsonas ir, kiek pasisukiojęs po 
kambarį, kad sulauktų daugiau dėmesio, patraukė prie Bekstriomo, 
kėsindamasis sugaišinti jo brangų laiką, vyresnysis inspektorius grie- 
bėsi triuko su telefonu — pakėlė ragelį ir, pypsint numerio rinkimo 
signalui, susikaupęs ėmė murmėti kažką sau po nosimi, rankos ges- 
tu rodydamas palūkėti. Saugumo dėlei priešais save ant stalo dar 
buvo pasidėjęs bloknotą su rašikliu, kad visi matytų. Olsonui beliko 
grįžti į savo kabinetą ir uždaryti paskui save duris, o Bekstriomas 
pasikvietė pareigūnę Sandberg, kad paganytų akis ir užkrautų rimto 
darbelio. 

— Aš dėl nužudytosios seksualinio gyvenimo, Ana. Ar mes turim 
apie jį bent kokios informacijos? — linktelėjęs pradėjo jis. Taip soli- 
džiai, lyg mokytojas, jis paprastai linksėdavo prireikus kalbėti sudė- 
tingomis temomis. „Neprasti šios damutės papai“, — pamanė jis. 

— Keletą dalykų išsiaiškinome, — be didelių emocijų atsakė Ana. 

— Kas nors įdomaus? —- paklausė Bekstriomas. - Turiu galvoje, kas 
padėtų tyrimui. 

„Vaikšrau labai plonu ledu. Reikia pasverti kiekvieną žodį, kad 
neįlūžčiau.“ 

Iki šių metų pavasario Linda draugavo su vaikinu, kurį buvo suti- 


kusi prieš metus, kai studijavo ekonomiką Lundo universitete. Prieš 

pat praėjusias Kalėdas, vos tik išlaikęs egzaminus, jis gavo darbą vie- 
noje Stokholme įsikūrusioje kompanijoje. Neilgai trukus po to, kai 
ten persikėlė, jųdviejų santykiai su Linda nutrūko. 

Jokių blogų dalykų nei apie jį, nei apie jų santykius sužinoti ne- 
pavyko, o paskui paaiškėjo, kad jis turi tvirtą alibi. Tuo metu, kai 
buvo įvykdyta žmogžudystė, jis dalyvavo vakarėlyje su savo naująja 
mergina ir keliais draugais. Vos tik išgirdęs, kas nutiko Lindai, jis pats 
paskambino Vekšės policijai, o vėliau savo iniciatyva dar susisiekė su 
Stokholmo policijos pareigūnais, ir šie jį apklausė. Suprantama, jis 
buvo šokiruotas, bet tuo pat metu pasiryžęs pagelbėti, netgi labiau, 
nei iš jo kas turėtų teisę reikalauti. Pavyzdžiui, pasisiūlė atlikti DNR 
tyrimą, kad policijai nereikėtų bereikalingai gaišti laiko. 

— Koks paslaugus jaunuolis, — tarė Bekstriomas. — Ir kaipgi jis 
apie viską taip greit sužinojo? Turiu omeny, kad Lindą nužudė? 

— Jo mama čia gyvena ir pažįsta Lindos šeimą, todėl paskambi- 
no jam vakar po pietų, kai tik pati sužinojo. Sūnus tuo metu buvo 
kažkur Sandhamne, Stokholmo salyno gilumoje. Jūs turbūt ir pats 
žinote. Turiu galvoje, kur tas salynas. Užbėgdama už akių pasakysiu, 
kad Sandhamne gyvenančią sūnaus draugės šeimą ji irgi pažįsta, tad 
jiems ir paskambino. Tik ką kalbėjau su jos sūnų apklaususiu parei- 
gūnu. Jis įsitikinęs, kad vaikinukas su žmogžudyste nesusijęs. Vie- 
naip ar kitaip, DNR mėginį paėmė ir dabar siųs Valstybinei teismo 
ekspertų laboratorijai, - užbaigė Ana. 

— Na ką gi, - pasakė Bekstriomas. - Matyt, teks palaukti, ir tada 
žiūrėsim. Gal sužinojai, ar ji turėjo kitų vaikinų, kai išsiskyrė su tuo 
ekonomistu? 

— Ne, - papurtė galvą Ana. - Nors jau kalbėjomės su trimis ge- 
riausiomis jos draugėmis ir keliais bendramoksliais iš policijos aka- 
demijos. Keriname apklausti tėvus, kai tik jų būsena leis. 

— Jokių trumpalaikių romanų, jokių keistenybių kalbant apie 


seksualinius pomėgius ir panašiai? — neatlyžo Bekstriomas. 

— Ne, - tvirtai atsakė Ana. — Bent jau iš apklaustųjų niekas nie- 
ko nežinojo. Sprendžiant iš to, ką jie pasakojo, Linda buvo visiškai 
normali mergina. Normalūs vaikinai, normalus seksas. Nieko ne- 
įprasto. 

— Šeši mėnesiai ir jokio vaikino, netgi trumpalaikio romano, — 
Bekstriomas nepatikliai papurtė galvą. 

„Argi taip gali būti, - mąstė jis. - Graži dvidešimtmetė mergina. 
Nors ir per liesa mano skoniui.“ 

— Tai pasitaiko dažniau, nei žmonės galbūt galvoja, - atsakė Ana 
neleisdama abejoti, kad žino, ką sako. - Mano manymu, ją užpuolė 
pamišėlis. Nemanau, jog čia koks nors komplikuotas atvejis, jei 
manęs klaustumėte. 

— Tikrai? — nutęsė Bekstriomas. — Tai paaiškės savaime, — pridū- 
rė ir nusišypsojo. 

„Kiekvienu atveju vis kas nors būna užslėpta“, - pamanė jis. 

Pareigūnė Sandberg nieko nepasakė, tik linktelėjo, iš pažiūros 
gerokai nustebusi. 

„Iurėsi apie ką pamąstyti, ar ne, brangute?“ — galvojo Bekstrio- 
mas, nužvelgdamas ją, grįžtančią prie savo darbo stalo. Jis atsiduso. 
Vien tik darbas ir darbas, jokio smagumo. Nuėjęs atsinešė puodelį 
kavos, o tada susirado tuščią kabinetą ir nusitempė ten Knutsoną 
su Torenu, kad ramiai aptartų, kaip jiems sekasi prižiūrėti darbų 
eigą. 

— Nagi, apšvieskit senuką. — Šį kartą jo pasirinkta poza turėjo 
atrodyti atsipalaidavusi, bet išdidi. —- Ar radome ką nors įdomaus? 

— Nusikaltimo vietoje? — paklausė Torenas. — Ten be perstojo vis 
ką nors randa. 

— Ne apie nusikaltimo vietą kalbu, — patikslino Bekstriomas, 
išlaikydamas ramų mokytojo toną. — Kalbu apie viską, išskyrus 
nusikaltimo vietą. Apie maršrutą, kuriuo nužudytoji ėjo tą naktį 


namo. Apie nusikaltimo vietos apylinkes. Apie numanomą užpuo- 

liko pabėgimo kelią. Apskritai apie visą Vekšę. Arba visą Švediją... 
arba visą pasaulį. 

— Suprantu tavo mintį, - tarė Knutsonas. — Tu kalbi apie... 

— Nemanau, kad supranti, — pertraukė jį Bekstriomas, nes buvo 
jau kaip reikiant įsivažiavęs. — Turiu omenyje bent menkiausią po- 
pieriaus skiautelę ant gatvės prie nusikaltimo vietos, šiukšlių dėžes, 
konteinerius, liervamzdžius ir kanalizaciją, užkampius ir užkaborius, 
laiptines, slaptavietes, gretimus butus, rūsius ir palėpes, krūmus ir 
visas kitas absoliučiai paprastas vietas. Nepamirškim trenktų kaimy- 
nų, visokio plauko ramybės drumstėjų, vujaristų, ekshibicionistų, 
sekso maniakų bei psichinių ligonių. Ir dar pagalvokim apie visus 
normalius miestiečius, kurių mažos smegenėlės galbūt perkaito nuo 
to užknisančio, net nesiruošiančio atslūgti karščio. 

— Tokiu atveju nieko neradome, - atsakė Torenas. 

— Bet vis dar ieškome, — pridūrė Knutsonas. — Na, juk pakanka- 
mai aiškiai pasakei per susirinkimą. Manau, kad visi stengiasi, kaip 
kas gali. 

— Bet vis tiek dar nieko neradome? — klausiamai į juos pažvelgė 
Bekstriomas. 

— Ne, - pakartojo Torenas. 

— Ne, - patvirtino Knutsonas, dar papurtydamas savo apvalainą 
galvą. 

— Ar neatrodo šiek tiek keista, kad kažkoks psichas pabėga iš nu- 
sikaltimo vietos be apatinių, iššokęs pro langą, mat išgirdo pro pašto 
plyšį sučežant laikraštį, jau nekalbu apie visur paliktus spermos pėd- 
sakus, kraują ir pirštų atspaudus, paliko, bet vos tik atsidūręs lauke 
jis staiga dingsta kaip į vandenį? 

— Iš tikrųjų šiek tiek keista, — sutiko Torenas. 

— Man irgi pasirodė neįtikėtina, — pritarė Knutsonas. — Bet ne- 
manau, kad užpuldamas auką jis buvo vien tik su apatiniais. Juokau- 


ju, - paskubomis pridūrė, pamatęs Bekstriomo veido išraišką. 

— Niekada negali žinoti, — tarstelėjo Bekstriomas. — Niekada ne- 
gali žinoti. Ypač turint omenyje tai, ką jis porą valandų su ja išdari- 
nėjo ir ką padarė po nužudymo, nes panašu, kad išsimaudė duše ir 
šiek tiek viską apmąstė. 

— Panašu, jog jis trenktas kaip reikiant, dėl šito su tavim sutin- 
ku, — pareiškė Torenas. 

— Bet ne toks trenktas, kad paliktų nors kokį įkaltį prie nusikalti- 
mo vietos lauke? — pasiteiravo Bekstriomas. 

— Gal išsiliejęs iškart pasijuto geriau, - sukikeno Knutsonas. 

— Man kažkodėl sunku tai įsivaizduoti, - pasakė Bekstriomas. — 
Jei aš pamatau gyvį, kuris panašus į jonvabalį, ropoja kaip jonvabalis 
ir skleidžia paslaptingą švieselę kaip jonvabalis, kas tai galėtų būti? 

— Jonvabalis? — pabandė spėti Torenas, žiūrėdamas į bosą sumi- 
šusiu žvilgsniu. 

— Puiku, jaunuoli, - atsakė jam Bekstriomas. — Gal kartais norė- 
tum tapti policijos pareigūnu? 


Tą vakarą, prieš grįždami į viešbutį, Bekstriomas su Rogersonu 
prasuko pro nusikaltimo vietą norėdami apsižvalgyti bute. Už ne- 
mažos įspėjamąja juosta aptvertos teritorijos, savaime suprantama, 
vietas užsiėmę laukė keletas žiniasklaidos atstovų, ir, sprendžiant iš 
jų turimų objektyvų, buvo akivaizdžiai pasiruošę visiems galimiems 
atvejams. Bekstriomas sėdėjo prie vairo ir nė nemirktelėjo netgi tada, 
kai vienas reporteris vos neužvirto jiems ant kapoto, bet laiku spėjo 
pasitraukti. Pagaliau prasibrovęs kitapus policijos juostų Bekstrio- 
mas pastatė automobilį prie pat namo, kad netektų toli eiti ir niekas 
jo nefotografuotų, kai nėra reikalo. 

— Supisti maitvanagiai, — ištarė Rogersonas, kai jiedu jau buvo 
viduje. — Keista, kaip dar nepasistatė čia greitojo maisto kioskelio. 

— Turbūt per karšta, — prunkštelėjo Bekstriomas. 

„Nors šiaip ledų kioskas čia būtų visai nieko“, —- pamanė jis. 

Du teismo ekspertizės specialistai jiems atėjus ilsėjosi, bet kai 
Bekstriomas ir Rogersonas atsisakė jų pasiūlyto puodelio kavos, abu 
mikliai padėjo į šalį savuosius ir pasisiūlė viską aprodyri. 

— Norite ilgos ar trumpos ekskursijos? — paklausė jaunesnysis. 

— Užteks ir trumpos, — atsakė Bekstriomas, maudamasis polieti- 
lenines pirštines ir nerangiai audamasis ant batų apsauginius maiše- 
lius, net į sieną pasiremti teko, kad neprarastų pusiausvyros. 

— Keturi kambariai, virtuvė, vonia, atskiras tualetas ir koridorius, 
kuriame dabar stovime. Iš viso aštuoniasdešimt du kvadratiniai me- 
trai, — gestikuliuodamas rankomis išpyškino vyresnysis. — Svetainė 
tiesiai prieš mus. Maždaug dvidešimt penkių kvadratinių metrų, per 
vidurį buto. Iš gatvės pusės yra virtuvė ir su ja sujungtas kambarys, 
kurį aukos motina, matyt, naudoja kaip darbo kambarį. Beje, buto 
planą esate gavę, ar ne? | 

— Taip, — tarė Bekstriomas. — Matėme, bet tai ne tas pats, kas 
įsitikinti savo akimis. 

— Būtent. Visiškai sutinku, — šypsodamasis pritarė jam vyresny- 
sis. — Iš kiemo pusės yra miegamasis, kur ją surado, į jį patenkama 
iš svetainės. Greta miegamojo — gana didelis vonios kambarys su 
vonia, dušo kabina, klozetu ir bidė, į jį galima patekti pro miegamą- 
jį. Kitapus vonios yra dar vienas mažesnis kambarėlis, kurį motina, 
regis, naudojo kaip sandėliuką visokiam šlamštui laikyti. Ten stovi 
lyginimo lenta, taip pat du dideli skalbinių krepšiai ir kitokie rakan- 
dai, įeiti ten galima iš šio koridoriaus, — paaiškino jis, rodydamas 
ranka. — O koridoriuje yra kelios sieninės spintos. 

„Nei skurdus, nei labai prašmatnus, — galvojo Bekstriomas, drau- 
ge su visais vaikštinėdamas po butą. — Nei tvarkingas, nei apšnerkš- 
tas.“ Teismo ekspertams dar ne to yra tekę matyti. Butas atrodė lygiai 
taip, kaip jis ir įsivaizdavo pusamžės, viduriniajai klasei priklausan- 
čios mokytojos namus. Vienišos moters, pas kurią kartais apsistoja 


dvidešimtmetė duktė. 

Svetainėje riogsojo didelė sofa su trimis nuimamomis pagalvėlė- 
mis, iš kurių vienos, viduriniosios, trūko. Priešais sofą stovėjo kavos 
stalelis ir du foteliai, o greta jos palei sieną — nedidukė indauja. Ka- 
dangi bute gyveno moteris, Bekstriomas nejautė didelio noro ap- 
žiūrėti, kas paslėpta už šios spintelės durų. „Greičiausiai tik taurės, 
servetėlės ir kitokie niekniekiai ', - pamanė jis. 

Lentynose palei sienas buvo sukrauta daugybė knygų, žinant mo- 
ters profesiją, tai nė kiek nestebino; čia pat, žinoma, buvo ir televizo- 
rius, ganėtinai didelis, pastatytas strategiškai patogioje vietoje prie- 
šais sofą. Prie lubų kabojo nedidelis sietynas, ant grindų stovėjo pora 
šviestuvų ir buvo patiesti trys kilimai su rytietiškais motyvais, tik 
Bekstriomas nežinojo, kokiais. Per vidurį knygų lentynos, krūtinės 
aukštyje, stovėjo muzikinis centras su dviem atskirais garsiakalbiais. 
Ant sienų kabėjo paveikslai — arba peizažai, arba portretai. 

— Paėmėm nuo sofos viduriniąją pagalvėlę, - pranešė tas pats eks- 
pertas. — Taip pat ir jau pagarsėjusius apatinius, apie kuriuos, drįs- 
tu prognozuoti, netrukus galėsim pasiskaityti mūsų mėgstamuose 
vakariniuose laikraščiuose, ir jie ten toli gražu nebus aprašyti kaip 
paprasčiausias vyriškas drabužis, rastas suglamžytas ant grindų po 
sofa. 

„Gražiai moki kalbėti, - pamanė Bekstriomas, — gal kokius kur- 
sus lankei?“ Tačiau jis pasitenkino tik pritariamu galvos linktelėjimu, 
nusprendęs, kad tokiai pastabai dar bus geresnių progų. Bekstriomo 
draugas ir bendradarbis buvo nekalbus kaip įprastai. 

Miegamajame jų kolegos iš teismo ekspertizės akivaizdžiai turėjo 
ką veikti. Nuo plačios pušinės lovos buvo nuimtas čiužinys ir pata- 
lynė, visas kambarys nusėtas pirštų atspaudų paėmimo miltelių ir 
įvairių cheminių medžiagų žymėmis. Nuo grindų buvo pakelta di- 
delė dalis kilimo. 

— Štai Čia, panašu, visko daugiausiai ir vyko, — tarė vyresnysis 


teismo ekspertas. — Galima sakyti, čia - įvykių epicentras. Viskas, ko 

neišsiuntėme į Valstybinę teismo ekspertizės laboratoriją Linšiopin- 
ge, sudėta atgal į vietas, galite apžiūrėti, jei norite. 

— Puiku, labai ačiū, — kolegiškai šypsodamasis padėkojo Beks- 
triomas. 


„Pats laikas išlenkti vieną kitą alučio“, - pagalvojo jis. 


Bekstriomas su Rogersonu užsisakė vakarienę į Bekstriomo kam- 
barį. Užteko praeinant pro šalį žvilgtelėti į viešbučio valgomąjį, kad 
įsitikintum, jog policijos pareigūnui iš Valstybinės nusikaltimų ty- 
rimo tarnybos, ieškančiam kur ramiai užkąsti bei išgerti vieną kitą 
alaus, o gal ir gurkšnelį šio to stipresnio, blogesnės vietos nebūtum 
radęs visoje Vekšėje. 

— Na ką, į sveikatą, — tarė Rogersonas, keldamas stikliuką degti- 
nės Bekstriomui dar nė nespėjus įpilti abiem alaus. 

„Atrodo gerokai pralinksmėjęs, senas nusmurgęs girtuoklis,“ — 
galvojo Bekstriomas. Jis buvo ne iš tų, kurie įžūliai primintų, kas 
pirko degtinę. 

— Į sveikatą, — atsakė Bekstriomas. 

„Pagaliau šeštadienis, — pamanė jis, lenkdamas pirmąją taurelę 
ir jusdamas, kaip pirmiau į skrandį, paskui į galvą plūsta šiluma bei 
ramybė. — Koks aš laimingas žmogus.“ 

Vyresnysis inspektorius Janas Levinas dar niekada nebuvo lan- 
kęsis Vekšėje darbo reikalais. Žinant tai, kad per kone dvidešimt 
žmogžudysčių tyrėjo karjeros metų Valstybinėje nusikaltimų tyrimo 
tarnyboje jis buvo aplankęs beveik visus panašaus dydžio ar dides- 
nius Švedijos miestus, taip pat ir kai kuriuos gerokai mažesnius, šis 
faktas buvo gana iškalbingas. Koks skirtumas. Dabar jis čia, Vekšėje, 
kreivai šypsodamasis galvojo Levinas. Ne kur kitur, o būtent šiame 
pasaulio užkampyje. 

Vos tik pasibaigus pirmajam susirinkimui jis greitai papietavo 
ir prisėdo prie savo darbo stalo, ketindamas šiek tiek aptvarkyti vis 
didėjančią popierių šūsnį. Taip išsėdėjo kone dvylika valandų ir pra- 
leido visą šeštadienį, o kai pagaliau pakilęs išėjo iš policijos nuova- 
dos Smėlio gatvėje ir pėsčiomis patraukė link viešbučio, esančio visai 
netoli, jau buvo po vidurnakčio. Tuo tarpu šūsnis ant jo stalo, tiesą 
sakant, užaugo dar didesnė nei tada, kai į ją įniko iškart po pietų. 

Viešbučio koridoriuje, kur kartu su juo buvo apsistoję visi ko- 
legos, jį pasitiko tyla ir užrakintos durys. Atsargiai atsirakinęs, kad 
nepažadintų miegančių bendradarbių, jis įėjo į laiptų aikštelę. Stab- 


telėjęs prie Evos Svanstriom durų minutėlę pasvarstė, ar verta pa- 

belsti — vos girdimai — ir pažiūrėti, gal dar nemiega ir nori sulaukti 
kompanijos. „Ne šiąnakt, — nusprendė. — Kitą kartą, kai pasitaikys 
lengvesnė diena.“ 

Nuslinkęs į savo kambarį, kriauklėje po čiaupu pakišo Aanelinę 
pižamą ir apsiprausė. Veidą, pažastis, tarpkojį. Tik tai, kas būtina, 
nors tą akimirką labiau už viską tenorėjo stovėti po dušu ir justi te- 
kantį vandenį. „Ryt iš ryto, — pamanė jis. — Ne naktį, pusę pirmos, 
kai kiti jau miega.“ 

Paskui jis atsigulė. Kaip visada, gavus naują bylą, jam buvo sun- 
ku užmigti, o kai pagaliau užsnūdo, atslinko baisūs sapnai, kokie 
dažnai ir kamuodavo, kai prasidėdavo naujas tyrimas arba kai šiaip 
aplankydavo nerimas ar liūdesys, kurio priežasčių niekada dorai nė 
nesuprato. Tie sapnai būdavo paremti įvykiais iš gyvenimo, bet jų 
prasmė ir išraiška visuomet būdavo nauja. Šįkart sapnavo vasarą, kai 
atšventė septynerių metų gimtadienį ir gavo savo pirmąjį rimtą dvi- 
ratį. Raudoną Crescent Valiant. 

Trečią kartą pabudo, kai buvo pusė šešių, ir tada apsisprendė. 
Užsimovė šortus, apsivilko mėlynus trumparankovius marškinius su 
VNTT emblema ant krūtinės, apsiavė sportbačius, įsikišo kišenėn 
kortelę nuo viešbučio kambario durų, pasičiupo turistinį Vekšės že- 
mėlapį ir paskubomis tyliai išslinko pro duris. „Vis tiek reikia už- 
baigti ir pamiršti“, - pagalvojo laukdamas lifto. Turint omenyje, kas 
dėjosi ant jo stalo, artimiausiomis dienomis nuvažiuoti į nusikaltimo 
vietą darbo metu nepavyks, o iš tiesų jau seniai reikėjo ten apsilan- 
kyti. 

Vaiskiame žydrame danguje švietė saulė, temperatūra siekė be- 
veik dvidešimt laipsnių, nors buvo tik be penkiolikos šešios. Pagrin- 
dinėje aikštėje buvo tuščia. Nė gyvos dvasios. Nė vienos numestos 
alaus skardinės, kuri liudytų čia kažkada buvus žmogų. Jis sustojo 
prie įėjimo į naktinį klubą ir žiūrėdamas į žemėlapį numatė tiesiausią 
maršrutą iki Lindos namų. Pirmiausia pasitikrino laiką, kad žinotų, 

kiek užtruks, tada ėmė žingsniuoti tokiu greičiu, kokiu ji būtų galė- 
jusi eiti, vildamasis, kad pasirinko tą patį kelią, nors to vis dar niekas 
negalėjo patvirtinti. 

Patraukė šiaurės rytų kryptimi. Kirto aikštę skersai, praėjo pro 
rytinę apskrities valdytojo rezidencijos pusę link Krunubergo gatvės 
ir patraukė į šiaurę. Kol kas viskas atitiko apsaugininko parodymus. 

„Bet kur toliau“, — mąstė Levinas. Jis stabtelėjo ir vėl patikrino 
laiką. „Trumpiausias kelias namo,“ — pakartojo mintyse. Argi ne taip 
ji pasakė draugei prieš išeidama iš klubo — kad eina namo miegoti? 
Nieko geriau nesugalvojęs ties pirmu pasitaikiusiu kampu pasuko 
dešinėn ir paėjęs vos šimtą metrų išlindo į Linėjaus gatvę. Tada pa- 
traukė šiaurės kryptimi, o dar po keturių minučių vėl pasuko deši- 
nėn ir atsidūrė Pero Lagerkvisto gatvėje. Jis stabtelėjo, norėdamas 
susigaudyti ir apibendrinti savo atradimus. 

Maždaug šeši šimtai metrų nuo klubo, šešios minutės kelio greitu 
žingsniu jaunai, sportiškai ir blaiviai moteriai, pažįstančiai šį rajoną 
nuo pat vaikystės. Plačios, ramios, bet gerai apšviestos miesto centro 
gatvės — tik pamišėlis galėtų ką nors pulti šioje atkarpoje. Jau nekal- 
bant apie tai, kad čia Vekšė. 

O Pero Lagerkvisto gatvėje šansai, jog kas galėtų nutikti einant 
pėstute naktį, buvo juo labiau mažesni. Lindos namo laiptinė buvo 
maždaug už septynių šimtų metrų, ir iki jos vedė plati, tiesi gatvė, 
abipus rikiavosi nedideli trijų arba keturių aukštų daugiabučiai. Tin- 
kuoti fasadai ir žvilgančios lentelės su gyvenamųjų namų asociacijos 
HSB ženklu rodė čia įsikūrus rūpestingus, vidutinio amžiaus ir vidu- 
tinės klasės gyventojus, puikiai sutvarkytą buitį ir gerą kaimynystę. 
Nebuvo nei sužėlusių krūmų, nei siaurų skersgatvių, netgi jokio ša- 
lutinio keliuko, kur koks nors piktavalis galėtų tykoti nieko neįta- 
riančios aukos. 

Auka, kurios nužudymą jis tyrė, gyveno gatvės gale, tokiame pat 
tvarkingame pastate kaip ir aplinkiniai, tik be Z'SB lentelės, mat šis 

namas priklausė privačiai bendrijai, o visi jos nariai gyveno šiame 
pastate. „Vadinasi, čia viskas ir įvyko“, — pagalvojo Janas Levinas, 
stabtelėjęs prie mėlynos ir baltos spalvų įspėjamosios juostos, kuri 
vis dar juosė nužudymo vietą. Tipiškam atvejui, kai jauna moteris 
nužudoma dėl seksualinių motyvų, ši vieta atrodė visai netinkama. 
„Tėra tik vienas paaiškinimas, — galvojo jis, kai po pusvalandžio 
jau buvo grįžęs į savo viešbučio kambarį. — Toje vietoje gyveno Lin- 
da. Todėl ten atsidūrė ir žudikas. Specialiai tam, kad su ja susitiktų. 
Kažkas, ką ji pažinojo, kažkas, kuo pasitikėjo, kažkas, kas jai patiko. 
Toks par kaip ir ji.“ Levinas nusivilko drabužius ir patraukęs tiesiai 
į dušą penkias minutes stovėjo po srūvančiu vandeniu. Pirmą kartą 
per pusantros dienos jis pasijuto visiškai ramus ir visiškai patenkintas 


darbu, kuris jo dar laukė. 

Sekmadienio rytą, pusę septintos, — kol Janas Levinas stovėjo po 
srūvančiu vandeniu savo viešbučio kambario duše, - suskambo rajo- 
no policijos komisaro mobilusis. Komisaras miegojo ir kiek užtruko 
apgraibomis ieškodamas akinių bei telefono, kol pagaliau atsiliepė. 
„Turbūt kažkas atsitiko“, - dingtelėjo jam greitomis dirstelėjus į ža- 
dintuvą ant naktinio staliuko. | 

— Čia Nylanderis, — prisistatė balsas kitame laido gale. — Tikiuosi, 
nepažadinau. 

— Nieko tokio, — vangiai patikino komisaras. - Nieko tokio, tikrai. 

„Turbūt atsitiko kažkas baisaus“, - nusprendė jis. 

— Skambinu pasiteirauti, kaip juda reikalai, - be ceremonijų pa- 
klausė Nylanderis. - Kiek pasistūmėjo tyrimas? 

— Viskas einasi pagal planą, — tarė komisaras. 

„Iš kur aš galiu žinoti? Juk visą naktį miegojau.“ 

— Ar kas nors konkrečiai tave neramina, Nylanderi? 

Joks konkretus klausimas Nylanderiui nekėlė nerimo, juk jis 
buvo „ne iš tų žmonių“. Tačiau kaip Valstybinės nusikaltimų tyrimo 
tarnybos viršininkas, jis nuoširdžiai apmąstė tam tikrus „strateginius 
klausimus“, paskatintas šios bylos. Tie apmąstymai atvedė prie pa- 
siūlymo, susijusio su „operatyviniu indėliu“. 

— Ką tu apie tai manai? — atsakė klausimu į klausimą komisaras. 

„Strateginiai klausimai? Operatyvinis indėlis? Ką jis čia kliedi?“ 

— Mano galva, esama rimto pavojaus, kad į laisvę ištrūko visiškas 
pamišėlis, — paaiškino Nylanderis, — ir tikriausiai labai greitai jis pa- 
darys ką nors dar baisesnio. 

— Ar turi omeny ką nors konkretaus? — vangiai pakartojo ko- 
misaras, ir Nylanderis čia pat ėmėsi svarstyti keletą galimų atvejų, 
remdamasis savo turtinga policijos pajėgų vado profesine patirti- 
mi. 

— Na, aš prisiminiau tą žudiką samurajų iš Malmės, kuris nužudė 
ir suluošino keletą savo kaimynų. Paskui leitenantą iš Faliuno, sužei- 
dusį ir nušovusį dešimt žmonių, daugiausiai jaunų moterų. Ir dar... 
ką dar? — sprendžiant iš garso, VNTTV kasėsi smakrą. - Dar tą, kur 
pasiėmęs metalinį strypą ėmė siautėti pas mus metro, visai neseniai. 
Tris užmušė, šešis sužeidė, jei gerai prisimenu. O kaip tas beprotis, 
anksti rytą senamiestyje savo automobiliu nuskynęs šimtus pėsčiųjų? 
Čia tik keli pavyzdžiai. 

— Mat kaip, — pratarė komisaras. 

„Viešpatie, - pagalvojo jis. - Mano apylinkėse. Vekšėje.“ 

— Aš jau pasikalbėjau su mūsų analitikais, — pridūrė Nylanderis, — 
ir jie visiškai su manimi sutiko. Mes kalbame apie serijinį žudiką, 
kuris tikriausiai gali įvykdyti masinę žmogžudystę arba surengti va- 
dinamąją žudynių seriją. 

— Turi kokį nors pasiūlymą? — paklausė komisaras. 

„Prakeikimas“, —- mintyse nusikeikė jis. 

Valstybinės nusikaltimų tarnybos galva turėjo net tris operatyvi- 
nius pasiūlymus. Du iš jų netgi jau buvo pradėjęs įgyvendinti, o ir 
trečiajam buvo belikę uždegti žalią šviesą. 

— Manau, reikėtų, kad mano KA grupė patyrinėtų šitą beprotį, 
kol neatsitiko dar kas nors. Taip pat reiktų nusiųsti bylą SNSAS. 
Atsarga gėdos nedaro, - užbaigė jis. 

— KA grupė? SNSAS? — perklausė komisaras. „Na ir sutrumpini- 
mai“, - pamanė jis. 

— Kriminalinės analizės grupė padėtų sudaryti tikslesnį vaizdą, 
kitaip sakant, kriminalinį profilį. O SNSAS, smurtinių nusikaltimų 
sąsajų analizavimo sistema, padėtų atsekti ryšius su ankstesniais pana- 
šaus pobūdžio išpuoliais, — atžariai paaiškino Nylanderis. 

„Tipiškas civilis“, — pagalvojo. 

— Minėjai dar trečią variantą? — atsargiai pasiteiravo komisaras. 

— Tikrai taip, — atitarė Nylanderis. - Kai neišvengiamai priartėsime 
prie jo suėmimo, manau, bus geriausia, jei perduosi šią užduotį mūsų 
Valstybiniam greitojo reagavimo būriui. Kad nebūtų nereikalingo 
kraujo praliejimo. Aš jau įspėjau juos. Per tris valandas nuo gauto nu- 
rodymo mes dažniausiai jau būnam vietoje. Stengiamės dar greičiau, 
o jeigu oro sąlygos būtų tokios pat geros kaip iki šiol, būrio vado ma- 
nymu, atskristume ir per dvi. Trys greitojo reagavimo būriai jau perėjo 
iš mėlyno į oranžinį parengties lygį. 

— Tai velnias, — pratarė komisaras. „Prakeikimas, — pridūrė ir min- 
tyse. — Ir apie kokius skaičius mes čia šnekam, jei jau prakalbom apie 
bereikalingą kraujo praliejimą?“ 

Praėjus ketvirčiui valandos rajono policijos komisaras — nors me- 
tas vis dar buvo labai ankstyvas - paskambino Olsonui, ikiteisminio 
tyrimo vadovui, ir informavo jį, kad jiedu su Valstybinės nusikaltimų 
tyrimo tarnybos viršininku vieningai nusprendė pastiprinti tyrimą 
įtraukdami KA grupės ir SNSAS ekspertus, o galimo suėmimo atveju 
viską perims VGRB. Keistas sutapimas, bet ir pats Olsonas, pasirodo, 
buvo apie tai galvojęs, todėl šiam puikiam pasiūlymui pritarė. 

— Aš netgi norėjau pats paskambinti dar šiandien, bose. Nuspren- 
džiau palaukt tik dėl to, kad nenorėjau trukdyt užtarnautų atostogų. 


Bekstriomas buvo įsitempęs, pervargęs ir pagiringas. Praėjusį va- 
karą jie su Rogersonu nuoširdžiai stengėsi atsigriebti už visą ilgą abs- 

tinencijos periodą, kurį jiems buvo užkrovusios jųdviejų pareigos: 
Bekstriomas griuvo į lovą vos prieš vidurnaktį ir pramiegojo, tad ryte 
teko sukimšti pusryčius nė nepažvelgus į rytinius laikraščius. Pakeliui 
jiems dar prireikė stabtelėti degalinėje nusipirkti mėtinių ledinukų ir 
energinių gėrimų, kad bent kiek atgaivintų burnos kvapą ir atstatytų 
prarastus organizmo skysčius. 

Reikalai nepagerėjo ir tuomet, kai skubėdamas į rytinį komandos 
susirinkimą koridoriuje kaktomuša susidūrė su tuo idiotu Olsonu, o 
šis užsivedė pasakoti apie blogiausius galimus scenarijus, kuriais su 
rajono komisaru be Bekstriomo žinios nusprendė privalantys pasirū- 
pinti. 

— Kaip manai, Bekstriomai? — paklausė Olsonas. — Ar verta įtraukti 
kolegas iš KA grupės ir SNSAS? 

— Sakyčiau, labai geras sumanymas, — atsakė Bekstriomas. Jis netu- 
rėjo jokio noro gaišti savo brangaus laiko ir klausytis aukščiausio virši- 
ninko Steno Nylanderio, visų praminto Snukiu, telefoninių paskaitų. 

Pagaliau jam pavyko nusigauti į savo vietą stalo gale ir prisėsti. Gai- 
la, neturėjo po kaklu pakabintos keraminės puodynės, kuri gelbėtų nuo 
mirtino troškulio, bet užtai gavo didžiulį puodelį kavos su daugybe 
pieno ir cukraus, o visi jo komandos nariai buvo užėmę savo vietas. 


— Gerai, — pratarė jis. - Pradedam. 


Pirmiausia policijos pareigūnė Sandberg visiems papasakojo apie 
stebėjimo kameras, filmavusias teritoriją, kurią perėjo nužudytoji. 
Viena iš jų, veikusi prie bankomato, kuriame mergina išsiėmė pinigų, 
nieko neužfiksavo, greičiausiai dėl to, kad išeidama iš „Miesto viešbu- 
čio“ nužudytoji į jos stebėjimo lauką nepateko. 

— Ta kamera pasiekia tik šaligarvį ir šiek tiek gatvės priešais ban- 
komatą, — paaiškino Sandberg. — Bet užtat aptikome kai ką daug 
svarbesnio, ir už tai, manau, galime būti dėkingi tik tau, bose, — pri- 
dūrė ji ir šypsodamasi linktelėjo Bekstriomui. 

— Įdėmiai klausau, — savo ruožtu šypsodamasis atsakė Bekstrio- 
mas. 

„Tu jau pusiaukelėje, vaikine“, - pamanė jis. 

Sandberg su savo kolegomis rado kitą, kur kas vertingesnę ka- 
merą, nors ir įrengtą nelegaliai. Ji buvo įtaisyta virš parduotuvėlės 
prekystalio, ties sankryža Pero Lagerkvisto gatvės pradžioje, vos už 
penkių šimtų metrų nuo nužudytosios namo, o naktį hilmuojama te- 
ritorija aprėpė priešais parduotuvę besidriekiantį kelią. Penktadienį, 
be keturių minučių trečią valandą nakties, Linda Valin buvo užfik- 
suota pakeliui namo. Visą pusvalandį po to niekas daugiau nepraėjo, 
taigi nepanašu, kad ji buvo sekama. 

— Krautuvė dirba iki vienuoliktos valandos vakaro. Kamera pa- 
prastai filmuoja tik jos patalpas ir prekystalį su kasa, bet apie vi- 
durnaktį prieš išeidamas savininkas pakreipia ją tokiu kampu, kad 
matytųsi pro šalį praeinantys žmonės. Jis — iranietis, tad yra susi- 
dūręs su vandalais, ant langų išpurkštais rasistiniais šūkiais ir taip 
toliau, — aiškino Sandberg. 

— Ar esame visiškai tikri, kad ten ėjo Linda? — pasitikslino Beks- 
triomas, nepraleisdamas progos motyvuoti visą komandą šiuo nedi- 
deliu pasiekimu. 
teismo ekspertais. Galų gale, daug kas iš mūsų ją pažįsta... pažinojo. 

Paskui susirinkimas tekėjo įprastine produktyvia vaga, kaip vi- 
suomet, kai viskam vadovavo Bekstriomas. „Ačiū Dievui, - galvojo 
jis, - kad pareigūnams nebereikia gaišti laiko prisistatinėjant.“ 

— Kaip sekasi apklausti kaimynus ir apieškoti apylinkes? — pa- 
klausė jis. - Ar nuo vakar dienos paaiškėjo kas nors įdomaus? 

Deja, už šią tyrimo dalį atsakingas pareigūnas jokių naujienų 
neturėjo. Ant miegamojo, kuriame įvykdyta žmogžudystė, palangės 
aptiktas kraujas su odos atplaišomis tebebuvo vieninteliai nusikaltė- 
lio palikti pėdsakai. 

— Tuomet išplėsime paieškos lauką, — nepatenkintas tarė Beks- 
triomas. — Tirsim viską, kas tik neįprasto tądien pasitaikė mieste. 
Absoliučiai viską: nuo eilinių triukšmadarių, įsilaužimų, kriminali- 
nių įvykių, pavogtų automobilių ir baudų už pastatymą ne vietoje 
iki bet kokių mįslingų transporto priemonių, žmonių bei nutikimų. 
Noriu gauti sąrašus dar priešpiet. — „Sušikti tinginiai. Ko paklausi, 
to negausi, - pamanė jis. 

— Ar kas nors turi papasakoti ką nors įdomaus? — tęsė jis, įbedęs 
žvilgsnį į Leviną. 

„Kažin ar sugebėjai atsiplėšti nuo Svanstriom, šunsnuki tu iškry- 
pęs“, — pridūrė sau mintyse. 

— Gavom šimtus pranešimų, — atsakė Levinas. — Ir telefonu, 
ir elektroniniu paštu, o kai kurie mūsiškiai, kurių telefonai žino- 
mi įvairiems informatoriams, netgi žinučių sulaukė. Nors gal čia ir 
nieko keista, nes tie pareigūnai dažniausiai seka įtariamuosius arba 
narkotikų prekeivius, taigi kartais turi apsikeisti mobiliojo telefo- 
no numeriais. Jei kas nors ką nors siuntė paštu, ko gero, gausim ne 
anksčiau nei rytoj ryte. Šiais laikais, kaip paštui, tai normalu. 

— Nair? - paklausė Bekstriomas. — Ar buvo kas nors pikantiškes- 
nio? 

Didžiam Levino apgailestavimui, nieko pikantiško. Kaip įprastai. 
Rašė tik sunerimę miestelėnai, norintys paverkšlenti dėl visuomenės 
nuosmukio ir apskritai nusikalstamumo. Taip pat visažiniai, patari- 
nėjantys, kaip reikėtų elgtis policijai, mat pasisėmė žinių iš krimina- 
linių televizijos serialų. Ir dar visas būrys aiškiaregių, ekstrasensų bei 
mistikų, norinčių pasidalyti savo regėtomis vizijomis, nuojautomis, 
pranašystėmis, intuicijos vaisiais ir vidiniais virpesiais. 

— Tai nieko konkretaus, visai nieko, už ko galėtume užsikabin- 
ti? — neatlyžo Bekstriomas. 

— Kai kurie pranešimai labai specifiniai, — tarė Levinas. — Tik 


bėda, kad juose faktai kažkodėl supainioti. 

— Pasakyk porą pavyzdžių, - pareikalavo Bekstriomas. 

— Galiu, - Levinas palinko prie savo popierių. — Pavyzdžiui, kaž- 
kokia Lindos mokyklos laikų draugė tvirtai įsitikinusi, jos žodžiais 
tariant, kad tą vakarą su Linda bendravo koncerte Borgholme, Elan- 
do saloje. Ten, atseit, vyko kažkokių Gyllene Tider vasaros turo kon- 
certas. 

„Borgholme, — mintyse primetė Bekstriomas. - Bus koks šimtas 
penkiasdešimt kilometrų nuo Vekšės, ne mažiau.“ 

— Tačiau koncertas vyko penktadienio vakarą, o tokiu metu nu- 
žudytoji jau buvo Lundo teismo medicinos institute, — atsiduso Le- 
vinas. — Ta liudininkė net neperskaitė vakarinių laikraščių. Ir dar, 
pavyzdžiui, šitas. — Jis pasirausė po krūvelę pranešimų, kuriuos buvo 
susidėjęs prieš save. - Kažkoks Vekšės jaunasis talentas susisiekė su 
vienu uniformuotu pareigūnu norėdamas pranešti, kad matė Lindą 
per penkis šimtus metrų į vakarus nuo „Miesto viešbučio“ ankstyvą 
penktadienio rytą. Jei teisingai supratau, kažkur prie Šiaurės espla- 
nados, netoli savivaldybės. 

— O kas čia keisto? — nesuprato Bekstriomas. 

— Bėda ta, - paaiškino Levinas, — kad, net nekalbant apie asmens 
patikimumą, jis, esą, matė Lindą maždaug ketvirtą ryte, einančią 
visiškai priešinga kryptimi nei jos namai, ir dar — čia liudininko žo- 
džiai, ne mano - staribaus supisto negro draugijoje. 

— Tokiu atveju, man regis, žinau šitą liudininką, — įsiterpė vienas 
netoliese sėdėjęs vietos pareigūnas. — Tam jaunuoliui visi tamsiao- 
džiai yra priešai. 

— Tiek ir aš supratau, patikrinęs jo teistumą, — kreivai šyptelėjęs 
atsakė Levinas. 

— Gerai, - tarė Bekstriomas. — Bus klausimų? Nuomonių? Pasiū- 
lymų? — „Nė vienas neturi ką protingo pasakyti“, - pagalvojo jis, ap- 
žvelgdamas stalą, prie kurio sėdintieji tik papurtė galvas. - Tuomet 
dirbam toliau, — pridūrė, staiga stodamasis. — Ko laukiat? Nesėdėkit 

kaip prikalti. Eikit ir imkitės darbų. Noriu žinoti, kas žudikas, vė- 
liausiai iki pietų. Jei pasakysit man ką nors gero, paimsiu pyrago ir 
kavos pietums. — Veidai prie stalo pralinksmėjo. 

„Kaip vaikai, - dingtelėjo Bekstriomui. — Lyg aš ketinčiau švaistyti 
savo sunkiai uždirbtus pinigus visokiems prakeiktiems pyragams.“ 

Apsiginklavęs popieriumi ir rašikliu jis susirado tuščią apklausų 
kambarį, kad galėtų pamąstyti tyloje bei ramybėje. Įjungęs raudoną 
lemputę uždarė duris ir garsiai nusiperdė, mat tvardėsi visą susirinki- 
mą. „Pagaliau vienuma“, — pamanė jis, vėdindamas nuo savęs vakar 
vakaro pasekmes. 

Taigi, ji grįžta namo šiek tiek po trijų. Nepanašu, kad kas būtų 
ją sekęs ar sutaręs susitikti jos bute. Tačiau nusikaltėlis pasirodo sce- 
noje jau visai netrukus. Reikalai pakrypsta blogyn, ir, sprendžiant iš 
nusikalimo vietos, tas nelaimingas psichopatas turėjo veiklos gerai 
valandai su puse, ne trumpiau. „Tad tikriausiai ji mirė tarp pusės 
penkių ir prieš pat penkias“, — svarstė jis. 

„Nusikaltėlis patraukia į dušą nuplauti labiausiai matomų pėd- 
sakų. Tada apie penktą atnešamas rytinis laikraštis, o jis pagalvoja, 
kad kažkas rakina duris. Užsimetęs viršutinius drabužius šoka pro 
miegamojo langą, tuo metu jau šiek tiek po penkių. Ir ką mums 
tai sako?“ — bandė suprasti Bekstriomas. Pažvelgęs į laikrodį jis ėmė 
skaičiuoti laiką nuo ankstyvo penktadienio iki sekmadienio ryto. 
Tuoj bus dvi dienos su puse, kai ji mirusi. „Tas šunsnukis jau galėtų 
būti nors ir Mėnulyje“, - piktai pagalvojo jis. Tada susirinko popie- 
rius ir nusprendė grįžti pas kitus, kad šiek tiek juos paskubintų. 

Visgi išėjęs į koridorių jis nutarė, jog būtų kvaila darbuotis tuščiu 
skrandžiu, o kadangi nuovados valgykla dėl susiklosčiusios padėties dir- 
bo net ir sekmadienį, šio to užkąsti turbūt buvo visai nebloga mintis. 


„Smolando bulvių kukuliai su įdaru, — godžiai tyrinėdamas val- 
giaraštį galvojo Bekstriomas. — Kuo puikiausiai tiks.“ Užbaigdamas 

pietus didžiuliu puodeliu kavos ir migdoline bandele jis ramiai skaitė 
vakarinius laikraščius, kuriuos buvo nugvelbęs iš viešbučio, bet iki 
šiol taip ir nespėjo perversti. „Jokių naujienų, — siurbčiodamas karštą 
kavą galvojo Bekstriomas. — Vien tik spėlionės, kuriančios proble- 
mas iš nieko.“ 

Vienas laikraštis buvo pateikęs naują klasikinės temos variaciją. 
Žudikas greičiausiai buvo žiaurus nusikaltėlis, kuris nekentė poli- 
cininkų ir, pasak vieno iš to paties laikraščio suburtų ekspertų rato, 
„slėpė nepagrįstą neapykantą aukai, nes ji dirbo policijoje“. Kiekvie- 
na proga žiniasklaida ilgai netrukdavo susirasti didžiausius nevispro- 
čius visoje šalyje. 

„Taip, taip, — galvojo Bekstriomas, krimsdamas migdolinę ban- 
delę. — Čia turbūt pasidarbavo kuris nors jos dėstytojas iš Vekšės 
policijos akademijos. Galbūt toji pamišusi boba, atsakinga už ryšius 
su spauda. Sperma juk nebūtinai eliminavo tokią tikimybę: gal tai 
tik gudriai suregztas planas jiems suklaidinti.“ 

Pasak kito vakarinio laikraščio ir tenykščių ekspertų, reikalas su- 
kosi visai ne apie tai. Čia, esą, buvo nagus prikišęs serijinis žudikas, 
apsėstas neapykantos moterims ir nusikaltimus vykdantis kone pagal 
savitus ritualus. „Beveik kaip gerbiamas kolega Olsonas sakė, — pa- 
galvojo Bekstriomas. — Velnias žino, iš kur jie viską traukia?“ 

Abiejų laikraščių straipsniuose buvo ir keletas sutapimų. Menkų, 
bet vis dėlto sutapimų. Tas pats ekspertas, kuris palaikė neapykan- 
tos policijai teoriją pirmajame leidinyje, visai neatmetė prielaidos, 
kad užpuoliko būta labai specifinio, serijinio žudiko, persekiojančio 
būtent policijos pareigūnus, nes uniformos jį seksualiai jaudino. Lai- 
kraščio žodžiais, tai buvo jo „dirgiklis“. 

„Jie visi turbūt turi prieigą prie kokio nors nenormalaus interneto 
puslapio, kur pasikrauna savo idiotiškų idėjų atsargas“, — nusprendė 
Bekstriomas. Jis jau buvo bededąs laikraščius į šalį, kai akys užkliuvo 


už vieno straipsnio, privertusio stabtelėti: tai buvo interviu su dar 

vienu ekspertu, kažkokios teismo psichiatrijos profesoriumi, dirban- 
čiu Vekšės Šv. Zigfrido psichiatrijos ligoninėje. Greta interviu buvo 
išspausdinta didelė profesoriaus nuotrauka. Jis išsamiai apibūdino 
kankinimų žymes, kurias policija buvo aptikusi ant aukos kūno. Va- 
dinasi, arba pats matė tas nuotraukas, kurias vakar vakare buvo gavę 
tyrėjų komandos nariai, arba vienas iš jas mačiusių asmenų viską 
labai detaliai jam išklojo. 

Ner šis puikiai tyrimo subtilybes išmanantis profesorius, regis, 
pritarė nusikaltimo versijai, kurią bemaž buvo galima laikyti pa- 
grindine šioje byloje. Tai serijinio žudiko darbas. Šios žmogžudystės 
žiaurumas vertė manyti, kad panašių brutalių nusikaltimų yra įvyk- 
dyta anksčiau, ir labai tikėtina, jog bus įvykdyta artimiausiu metu. 
Tiesą sakant, profesorius tuo beveik neabejojo. 

Ir sykiu manė, kad tai „ne šiaip koks sadistas su neeilinėmis sek- 
sualinėmis fantazijomis“, priešingai, nei teigė jo nekompetentingi 
kolegos. Juo labiau tai negalėjo būti žmogus, kurį seksualiai jaudino 
policijos akademijos studentės — tiek dėvinčios uniformą, tiek be jos. 
Ne, šiuo atveju turime reikalą su „smarkiai sutrikusios psichikos“, gal 
netgi „chaotišku“ nusikaltėliu. Maža to, jis — „jaunas vyriškis, imi- 
grantas, vaikystėje ar paauglystėje susidūręs su smurtine ir jį trauma- 
vusia patirtimi“. Pavyzdžiui, kankinimu ar seksualiniu išnaudojimu. 
Perskaitęs iki šios vietos Bekstriomas paskubomis užbaigė savo kavą, 
įsikišo laikraštį kišenėn ir patraukė ieškoti pareigūnės, atsakingos už 
ryšius su spauda. 

Po penkių minučių jau sėdėjo jos kabinete. Atvertęs puslapį su tik 
ką perskaitytu straipsniu pastūmė laikraštį. 

— Matei šitą? 

— Suprantu, ką nori pasakyti, — atsakė ji. — Šįryt perskaičiau, ir 
mano reakcija buvo lygiai tokia pati. Mūsų valtelė praleidžia vande- 
nį kaip reikiant. Beje, jei pažvelgtumėm iš teigiamos pusės, gal ne 
taip jau prastai, kad įsikišo būtent šis ekspertas. Apie Šv. Zigfridą 

turbūt esi girdėjęs? Yra tokia didelė psichiatrinė ligoninė, glaudžianti 
ne vieną už pačius baisiausius nusikaltimus nuteistą asmenį, kuriam 
reikalingas gydymas su patikima apsauga. Mūsų bičiulis profesorius 
reguliariai skaito paskaitas tiek policijos akademijoje, tiek čia, nuo- 
vadoje. Esu klausiusi jo ne kartą ir ne du. 

— Nejaugi, — tarė Bekstriomas. — Vadinasi, verta jo pasiklausyti? 

— Sakyčiau, taip, — patvirtino moteris. - Mano nuomone, jis daž- 
niausiai žino, ką šneka. 

„Gal su tuo tipu tikrai verta šnektelėti, - pamanė Bekstriomas. — 
Tos kalbos apie jauną užsienietį skamba gana tikėtinai.“ Be to, nu- 
žudytoji tokiam vaikinukui, matyt, jautė šiokią tokią silpnybę. Gal 
netgi įsileido į vidų šiam vos pabeldus į duris. 


Sugrįžęs į didįjį kambarį, kur buvo įsikūrusi tyrėjų komanda, jis 
nutaisė feldmaršalo veido išraišką ir apžvelgė savo karius. 

— Na, - tarė jiems, — ko laukiat? Jau papietavau, o dabar noriu iš- 
girsti konkrečią pavardę. - Lyg pabrėždamas savo žodžius jis nejučia 
paplekšnojo per savo pūpsantį pilvą. 

— Aš galiu pasakyti keletą pavardžių. Ką tik baigėm pirminį sąra- 
šą tų, kuriuos reikia aplankyti, - pasakė Knutsonas, sėsdamas greta 
jo. — Iš viso septyniasdešimt devyni žmonės, jeigu tiksliai, ir čia tik 
patys artimiausi kaimynai, auką pažinoję asmenys bei galimi įtaria- 
mieji iš Vekšės. 

— Pradėk, - paragino Bekstriomas. — Duok man už ko užsika- 
binti. 

— Nespirgėk, - atsakė Knutsonas. — Tą ir ketinau daryti. 


13 


Knutsonas su savo komanda pirmiausia peržiūrėjo policijos duo- 
menų bazes ieškodami informacijos apie nužudytosios šeimą, drau- 
gus ir pažįstamus. Tačiau nerado nieko įdomaus, ir tai buvo visiškai 
nenuostabu. Koks trečdalis iš maždaug dvidešimties asmenų buvo 
Lindos bendramoksliai policijos akademijoje, o sykį pakliuvęs į kri- 
minalistinę įskaitą ten neįstosi. 

— Visų reputacija, kaip ir mūsų aukos, nepriekaištinga, - linksmai 
pareiškė Bekstriomas, atsilošdamas kėdėje ir sunerdamas ant pilvo 
rankas. 

— Sprendžiant iš duomenų bazių, taip, — išmintingai pataisė 
Knutsonas. 

— Kadangi sudarinėsim žudiko DNR profilį, noriu paimti mė- 
ginius iš jų visų. Būtų gerai, kad priduotų juos savo noru, mums 
svarbiausia tuos asmenis kuo greičiau eliminuoti iš tyrimo. 

— Neturėtų būti problemiška, — atsakė Knutsonas. 

— Ne, tikrai neturėtų, — sutiko ir Bekstriomas. „Dori žmonės 
DNR tyrimų nebijo“, - pamanė jis. 

Antroji asmenų kategorija buvo priešinga pirmajai, nes policijos 
duomenų bazėse apie visus jai priskirtus asmenis buvo sukaupta pa- 


kankamai įrašų. Prisėdę prie kompiuterių Knutsono žmonės iškapstė 

maždaug šimtą mizoginistų, gatvinių, prievartautojų ir kitokio plau- 
ko pamišėlių, besitrinančių Vekšėje bei jos apylinkėse. Išbraukus 
tuos, kurie jau sėdėjo kalėjime arba turėjo tvirtus alibi, sąraše liko 
aštuoniasdešimt žmonių. Šiems reikėjo skirti kur kas daugiau laiko 
ir nuodugniau patikrinti. Dešimt iš jų kėlė ypač didelį įtarimą, mat 
anksčiau ar net šiuo metu buvo gydomi Šv. Zigfrido ligoninėje dėl 
rimtų seksualinių nusikaltimų. 

— Paimkit DNR mėginius. Tegu visi iki vieno plačiai pražioja 
burnas ir nepagaili seilių, kad padėtų geriesiems policininkams. — 
Bekstriomas patenkintas linktelėjo. „Pagaliau bent kažkas pajudėjo 
iš vietos“, — pagalvojo jis. 

— Būtinai, — atsiduso Knutsonas, o jo veidas staiga paniuro. „Jei 
pasiseks, gal bent dalies iš jų DNR jau bus įtraukti į duomenų ba- 
zes, vylėsi jis. 

Taigi, beliko kaimynai. Iš viso beveik tūkstantis žmonių, iš ku- 
rių maždaug pusė patys paskambino policijai arba buvo namuose, 
kai apsilankė pareigūnai. Turint omenyje, kad buvo vasara, atostogų 
metas, o šiame rajone gyveno daugiausia senyvi arba pusamžiai vidu- 
riniosios klasės atstovai, ištuštėję namai nieko nestebino. 

— Man nerūpi, kad jie visą vasarą leido kaime ir nieko naudingo 
negali papasakoti, vis tiek turite juos apklausti ir išbraukti iš sąrašo, — 
pareiškė Bekstriomas. 

— Dėl to nesiginčiju, — sutiko Knutsonas, — bet paimti iš visų 
DNR mėginius tikriausiai neliepsi. 

— Paprašyti nepakenks, — nutarė Bekstriomas, supdamasis kėdė- 
je. - Tiesa, kiek iš šių asmenų radote tikrindami kriminalistinę įs- 
kaitą? | 

— Atrodo, jau sakiau, — tarė Knutsonas, žvelgdamas į savo są- 
rašą. — Septyniasdešimt devynis, atmetus septyniasdešimt viešosios 
tvarkos pažeidėjų bus devyni asmenys. 

— O kąjie pridirbo? 

— Trys vairavo girti. Vienas teistas keturis kartus per dvylika 
metų — kaip sakė vienas mūsų kolega iš Vekšės, senas homosek- 
sualistas. Kadangi vienam penkiasdešimt, kitam penkiasdešimt 
septyneri, o tam senam homoseksualistui septyniasdešimt, tai... — 
Knutsonas dar kartą atsiduso ir išraiškingai patraukė pečiais. — Yra 
dar toks tipas, apsivogęs darbe. Lygtinai nuteistas už turto grobs- 
tymą. Kitas prieš devynerius metus sumušė žmoną, bet eidami per 
kaimynus jo nepagavom; matyt, irgi bus išvažiavęs į kaimą. Dar 
vienas buvo pričiuptas slepiantis mokesčius, pora jaunuolių — še- 
šiolikos ir aštuoniolikos — su įprastiniais darbeliais: vagystės iš par- 
duotuvių, nelegalūs grafičiai, su plyta išdaužta vitrina, muštynės 
su kitais vaikėzais. — Knutsonas vėl atsiduso. 

— O tas, kur primušė žmoną? — susidomėjo Bekstriomas. 

— Turėtų būti kaime kartu su žmona. Pasak kaimynų, su kuriais 
pareigūnai kalbėjosi, jie laimingai vedę, - atsakė Knutsonas. 

— Tuomet sutiks atlikti DNR testą, - pareiškė Bekstriomas. 

„Laimingi žmonės paprastai tam neprieštarauja“, —- pagalvojo 
jis. 

— Čia dar vienas, mano manymu, visai įdomus, - tęsė Knutsonas. — 
Marianas Grosas, kilęs iš Lenkijos. Jam keturiasdešimt šešeri, atvažia- 
vo su tėvais, politiniais bėgliais, kai buvo dar vaikas, o 1975-aisiais 
gavo Švedijos pilietybę. Praėjusią žiemą jį apskundė už grasinantį el- 
gesį, seksualinį priekabiavimą ir dar kelis kitus nusižengimus. Gyvena 
vienas, vaikų neturi, dirba čionykščio universiteto bibliotekoje. 

— Pala, pala, Knutsonai, - pakėlęs rankas nutildė jį Bekstriomas. — 
Kažkoks pederastas. Jau vien iš apibūdinimo akivaizdu, ar ne? Ma- 
rianas. Koks asilas su tokiu vardu? Bibliotekininkas, vienišas, vaikų 
neturi. - Jis demonstratyviai atkišo mažąjį pirštą. - Reikės persimesti 
žodeliu su tuo pyderu, kuris jį apskundė. 

— Kad nemanau, —- paprieštaravo Knutsonas. — Skundą parašė 


moteris, penkiolika metų už jį jaunesnė bendradarbė. 

— Varge, - atsiduso Bekstriomas. — Dar viena bibliotekininkė. Ką jis 
padarė? Parodė savo lenkišką dešrigalį per Kalėdų vakarėlį, ar ką? 

— Siuntinėdavo anoniminius elektroninius laiškus ir kitokias žinu- 
tes, sakyčiau, gana agresyvias. Aišku, daugiausia eilinės nešvankybės, 
bet sykiu ir kažkas gąsdinančio. — Knutsonas bjaurėdamasis papurtė 
galvą. 

— Eilinės nešvankybės? - klausiamai į jį pažvelgė Bekstriomas. — Gal 
galėtum šiek tiek... — Jis iškalbingai pamojavo ranka. 

— Žinoma, — atsakė Knutsonas sunkiai atsidusęs, lyg bandydamas 
giliai įkvėpti. - Paminėsiu kelis pavyzdžius. Tarkim, klasikinis atvejis — 
į darbovietę jai atsiųstas dirbtinis penis. Didžiausio dydžio, juodas, su 
anoniminiu rašteliu nuo siuntėjo, kad buvo sumodeliuotas pagal jo 
išmatavimus. 

— Kiek pamenu, sakei, jog jis lenkas? — burbtelėjo Bekstriomas. — 
Gal tas suskis daltonikas? O jei tas jo pimpalas tikrai pajuodęs, tai tuoj 
nukris. — Jis taip užsikvatojo, kad net pilvas ėmė siūbuoti aukštyn ir 
žemyn. 

— Toliau elektroniniai laiškai ir rašteliai apie tai, kad matė ją mieste 
ir bibliotekoje, taip pat ką mano apie jos apatinius. Užteks pavyzdžių? 

— Atrodo, eilinis ištvirkęs tipelis, - nusprendė Bekstriomas. 

„Kažin ko tas mažasis Hansas staiga tapo toks švelnus? Gal apsilan- 
kė pas krizių konsultantę?“ 

— Na, iš tiesų mane domina ne tai, — niūriai tarė Knutsonas. 

— O kas? - paklausė jo Bekstriomas. — Kad jis lenkas? 

— Jis gyvena tame pačiame name, kaip ir nužudytoji, - atsakė Knut- 
sonas. — Bute, kuris yra tiesiai virš jos. 

— Paimk DNR, - riktelėjo Bekstriomas, tada išsitiesė kėdėje ir ištie- 
sęs trumpą drūtą smilių parodė į Knutsoną. — Iškart taip ir reikėjo sa- 
kyti. Nusiųsk ką nors, kad paimtų jo mėginį, o jeigu nesutiks, turėsim 
jį suimti. — Pagaliau bent kažkas pajudėjo iš vietos. 


Žadėtosios pirminės ataskaitos iš medikų bylos tyrėjai pagaliau 
sulaukė gerokai popiet. Ji atėjo teismo ekspertams faksu, adresuota 

vyriausiajam bylos ekspertui Enoksonui iš Vekšės rajono krimina- 
linės policijos, o šis, vos tik perskaitęs, nuėjo pas Bekstriomą pasi- 
tarti. 

— Pasak mūsų mediko, ji mirė tarp trečios ir septintos valandos 
ryto. Užduso smaugiama, — pasakė teismo ekspertizės pareigūnas. 

— Tas aišku ir be balto chalato, - atsakė Bekstriomas. — Sakyčiau, 
kad ji mirė tarp pusės penkių ir vėliausiai pėnktos valandos. — „Ti- 
piški medikai, — galvojo jis. - Deda į kelnes kaip bailiai.“ 

— Pritariu tau dėl laiko, — sutiko Enoksonas. — Toliau rašoma, 
kad ji buvo išprievartauta mažiausiai dukart. Vieną kartą įprastai ir 
vieną kartą analiniu būdu, greičiausiai būtent tokia tvarka. Galbūt 
ir daugiau nei du kartus. Abu kartus įvyko ejakuliacija. 

— Ar jis rašo ką nors, ko mes dar nebūtume išsiaiškinę? — pasi- 
teiravo Bekstriomas. — Kaip dėl tų durtinių žaizdų jai ant... žemiau 
nugaros? — „Jau negaliu net sakyti „ant šiknos“, — šmėstelėjo jam. — 
Kur aš nusiritau?“ 

— Durtinėmis žaizdomis vadinti kiek per stipru, - atsakė Enokso- 
nas. — Labiau įpjovimai, nors auka iš tikrųjų gana nemažai kraujavo. 
Ak, taip, jis čia pateikė mums matmenis. Žinoma, neprivalėjome jų 
matuoti. Bet suskaičiavom, laikomės tokios pat nuomonės. Trylika 
įpjovimų į viršų link juosmens, greičiausiai pjauta rankos mostu iš 
kairės į dešinę. 

— Įdėmiai klausau, - paragino Bekstriomas. 

— Peilis lygiais ašmenimis, greičiausiai tas, kurį radome nusikalti- 
mo vietoje. Pjūviai nuo dviejų iki penkių milimetrų gylio, giliausias 
siekia apie centimetrą. Pjauta ne visai padrikai, turint galvoje, kad 
auka turėjo priešintis ir draskytis. Dešinėje pusėje įpjovimai gilesni 
nei kairėje. Apie raiščius ir burnos kamštį su jų paliktomis žymėmis 
ant kūno veikiausiai daugiau sužinosim, kai gausim galutinę atas- 
kaitą iš Valstybinės teismo ekspertizių laboratorijos. 

— Nė kiek tam neprieštarauju, - sutiko Bekstriomas. — Galų gale, 
viską, ką mūsų gerbiamas kolega medikas čia išdėstė, mes jau ir pa- 


wc 


tys žinojome. — „Na, bent jau aš“, - pridūrė mintyse. 

— Taip, didžiąją dalį žinojome. Bet jis mielai ateis su mumis šnek- 
telti, jei norėsi, — pasakė teismo ekspertizės pareigūnas. — Aš pagal- 
vojau, kad būtų geriausia tai padaryti, kai su kolegomis jau būsime 
baigę ir gavę visų tyrimų rezultatus. Gali būti, kad medikas norės su 
mumis asmeniškai pakalbėti, kai susitiksime. Tada aptartume viską 
vienu metu. Nebent tau netinka? 

— Puikiai tinka, - atsakė Bekstriomas. „Tik būtų gerai, jei spėtu- | 


mėm, kol vasara pasibaigs“, - pamanė jis. 


Po šio pokalbio Bekstriomas pasivedė kolegę Sandberg į šalį no- 
rėdamas šiek tiek daugiau sužinoti apie nužudytosios charakterį, tai 
yra paganyti akis. 

— Tikiuosi, nepasirodysiu įkyrus, Ana, — pradėjo jis, draugiškai 
šypsodamasis, — esu tikras, kad supranti, jog aukos asmenybės bruo- 
žai yra turbūt svarbiausias viso tyrimo aspektas. — „Švelniai, švel- 
niai, - galvojo jis. - Viešpatie, ko tik dėl jų nepadarysi.“ 

— Visai nemanau, kad tu įkyrus, - atsakė Ana. - Priešingai, tavo 
požiūris man patinka. Pernelyg daug iš čia esančiųjų į nužudytąją 
nežiūri rimtai, — iškilmingai pridūrė ji. 

„Kaip gerai, kad netgi Vekšėje yra keletas nuovokių pareigūnų“, — 
pamanė Bekstriomas, bet nė neketino to pasakyti balsu. 

— Būtent, — tarė jis. - Kaip suprantu, kalbėjaisi su tėvu? Lindos 
tėvu? 

— Čia gal per smarkiai pasakyta, — pataisė ji. - Buvau pas jį kartu 
su kitais pranešti, kas nutiko. Mano vyresnis kolega kalbėjo daugiau. 
Jis buvo pastorius prieš ateidamas į policiją, ir jau daug metų dirba 
šiame miesto rajone. Labai gerai moka tai daryti. Koks siaubas, kai 
pagalvoji. Tėvą ištiko baisus šokas. Vos tik atsivežėm jį į nuovadą, 
teko ieškoti gydytojo. 


— Siaubas, — pritarė Bekstriomas. 

Ir vėl ta jos veido išraiška. Reikia paskubėti, kol dar neapsiverkė. 
Visos moterys vienodos — ir moterys, ir pastoriai, ir rajone dirbantys 
pareigūnai. Prakeikti mažvaikiai. 

— Ji, regis, buvo registruota pas tėvą? Tikriausiai turėjo atskirą 
kambarį jo namuose? 

— Taip, — patvirtino Ana. — Jo namai milžiniški, dvaro rūmai. 
Tiesą sakant, labai gražūs. 

— Ar radai ką nors įdomesnio, kai apieškojai tenykštį jos kambarį? 
Kokį nors dienoraštį, darbo knygą ar dar ką, gal senų laiškų, nuo- 
traukų, šeimyninių vaizdo įrašų? Na, visokių tokių dalykėlių. Žinai, 
ką turiu galvoje. 

— Tiesą sakant, tam neturėjome laiko, — tarė Ana. - Užėjome tik 
į koridorių, o paskui išvažiavome. Jos tėvas buvo visai sugniuždytas. 
Tačiau turime jos užrašų knygelę. Gulėjo rankinėje, su kuria ji išėjo 
į miestą tą ketvirtadienį. 

— Yra kas nors įdomaus? — paklausė Bekstriomas. 

— Ne, — papurtė galvą Ana. — Nieko ypatingo. Susitikimai, pas- 
kaitos akademijoje, draugų kontaktai ir panašiai. Gali pats pažiūrėti, 
jei tik nori. 

— Vėliau, — atsakė Bekstriomas. — O kas buvo po to? Ar dar kartą 
buvote dvare? 

— Ne, - atsakė Ana. - Penktadienį užsiminiau apie tai Bengtui — 
na, vyresniajam inspektoriui Olsonui, — kai jos tėvas išėjo iš nuova- 
dos kartu su gydytoju ir pora šeimos draugų, tačiau Bengtas manė, 
kad reikėtų palaukti. Duoti jam ramybę po viso to, kas nutiko. 

— Tai mes vis dar neapieškojome jos kambario tėvo namuose? 

Į kokią skylę nusiritau? 

— Ne, kiek žinau, ne, - Ana papurtė galvą. - Teismo ekspertai 
buvo užsiėmę nusikaltimo vietos tyrimu. Bet suprantu, apie ką tu. 

— Rytoj užsiminsiu apie tai Olsonui, - pasakė Bekstriomas. 


„Turės visą pusdienį dar labiau viską sušikti“, — pagalvojo jis. 

Rogersonas buvo užsidaręs savo kabineto duris ir sėdėjo su ausi- 
nėmis pasistatęs ant stalo magnetofoną, kai į vidų įėjo Bekstriomas. 

— Kuo galėčiau padėti, vyresnysis inspektoriau? — nusiimdamas 
ausines niūriai linktelėjo Rogersonas ir išjungė magnetofoną. 

— Jei nori, einam į viešbutį pas mane, užkąsim ko nors, o paskui 
padėsi išgerti porą alaus, —- pasiūlė Bekstriomas. 

— Jaučiu, kad man tuoj prasidės ausų egzema, nuo pietų iki pa- 
vakarės perklausius šitiek absoliučiai beprasmių apklausų, — tarė Ro- 
gersonas. — Bet štai pasirodo mano brangus kolega Bekstriomas, ir aš 
išgirstu pačią mieliausią muziką. 

— Ką čia svaigsti. Einam, — paragino Bekstriomas. 

Visai jau skystėja, šmikis. Tikriausiai nuo alkoholio. 


— O-o-o, - sududeno Rogersonas. Giliai atsidusęs iš pasitenkini- 
mo jis kaire ranka nusibraukė nuo lūpų kampučio alaus purą. — Tas, 
kas išrado šviesų alų, turėtų gauti visas Nobelio premijas, kiek tik 
yra. Visas iki vienos — nuo taikos premijos iki literatūros. Turėtų 
gauti visą komplektą. 

— Drįstu pasakyti, ne tu vienas taip galvoji, - tarė Bekstriomas. — 
O vienintelis dalykas, geresnis už šaltą alų, turbūt būtų nemokamas 
šaltas alus. Todėl jis turėtų dar gauti ir ekonomikos premiją, turint 
galvoj, kiek tu jau patvarkei, prakeiktas šykštūne. 

Rogersonas praleido šį įžeidimą pro ausis, tačiau pokalbio temą 
tuoj pat pakeitė. 

— Tas lenkaitis, ant kurio Knutsonas bando užsiundyti... - nutęsė 
jis, purtydamas galvą. 

— Planuojame su juo dar kartą pasikalbėti rytoj iš pat ryto ir pa- 
daryti DNR testą, — pasakė Bekstriomas. 

„Gal vis tik pakalbam apie tą nemokamą alų, kurį išsiurbei“, — 
pagalvojo jis. 

— Niekaip nesuprantu, — tęsė Rogersonas. — Jis atrodo niekuo 
dėtas. 

— Tikrai? — tarė Bekstriomas. — Kodėl taip manai? 

— Skaičiau jo apklausas ir to laikraščių išnešiotojo. Ir dar pakalbė- 
jau su čionykščiu kolega Salomonsonu, kuris vadovavo tiriant sek- 
sualinio priekabiavimo bylą. Tarp kitko, vaikinas atrodo visai nor- 
malus. Tas lenkas tiesiog niekuo dėtas, ir viskas. - Pabrėždamas savo 
žodžius jis godžiai truktelėjo nemokamo alaus. 

Pasak Rogersono, Lindos kaimynas, lenkas Marianas Grosas, ne- 
galėjo būti žudikas dėl trijų priežasčių. Pirmoji buvo vyruko, kasryt 
tuo pačiu metu išnešiojančio rytinius laikraščius juos užsisakiusiems 
žmonėms, apklausos įrašas. 

— Jis būtų supratęs, — tikino Rogersonas. — Žinotų, kad atnešė 
laikraštį, o ne kas nors grįžta namo. Jis netgi gauna tuos pačius ryti- 
nius laikraščius kaip ir aukos motina. „Smolando paštą“ ir „Švedijos 
dieną“. 

— Gal jis dar miega, kai tuos laikraščius atneša, — paprieštaravo 
Bekstriomas. 

Antroji priežastis buvo pareigūnų pokalbis su Grosu penktadie- 
nio popietę, kai jie vaikščiojo per kaimynus; tuomet Grosas papa- 
sakojo, kad prieš kelias dienas buvo kalbėjęsis su Lindos mama, ji 
sakiusi, jog išvažiuos, o duktė pagyvens jos bute. 

— Jei jau taip, tai tikrai liudija ne jo naudai, — tarė Bekstriomas. — 
Jis žinojo, kad nėra jokių kliūčių. 

— Tai kodėl jam reikėjo šokti pro langą? — pakartojo Rogerso- 
nas. — Juk būrų daug paprasčiau išeiti kaip žmogui pro buto duris ir 
pakilti į savo butą? 

— Bet kažkas buvo už durų, — nesutiko Bekstriomas. 
nas. — Tereikėjo palaukti, kol jis išsinešdins. 


„Varge tu mano“, - pamanė Bekstriomas ir tik linktelėjo. 

Trečioji priežastis buvo susijusi su Groso fzine būkle ir žudiko 
pasirinktu sprukimo būdu. Remiantis teismo ekspertų ataskaita, ats- 
tumas nuo palangės iki vejos apačioje siekė beveik keturis metrus. 
Groso ūgis buvo metras septyniasdešimt, o svėrė jis maždaug devy- 
niasdešimt kilogramų. Ne itin žvitrus ir sportiškas. 

— Kaip sako Salomonsonas, jis yra storas kresnas šiknius, ir atgra- 
sus kaip reta. Be to, pasak Salomonsono, tas tipas prastos formos. 
Švokščia it garo variklis dar neužlipęs nė vieno aukšto, - aiškino Ro- 
gersonas. — Jei būtų iššokęs, turbūt būtų užsimušęs. Aišku, jei apskri- 
tai būtų sugebėjęs užsiropšti ant lango. 

„Storas kresnas šiknius“, — mintyse pakartojo Bekstriomas. Jis ir 
pats vargu ar aukštesnis ir ne kažkiek lieknesnis, bet nusikaltėlį įsi- 
vaizdavo kur kas atletiškesnio sudėjimo. Hm. 

— Gal ir gerai sakai, — nusileido Bekstriomas. — Tačiau blogiau 
nebus, jei paimsim mėginį, ar ne? | 

— Sėkmės, — palinkėjo Rogersonas. — Iš to, ką girdėjau, tas Gro- 


sas — labai jau sunkiai sukalbamas veikėjas. 

„Ketvirta diena, o žudiko vis dar neturim,“ - galvojo Bekstriomas, 
sėsdamas prie didelio posėdžių stalo. Maža to, vyresnysis inspektorius 
Olsonas buvo aiškiai nusprendęs vaidinti, kad vadovauja pirminiam 
tyrimui, ir išdidžiai mojavo vedlio vėliava. Lyg to nepakaktų, ataskai- 
tos vis dar sukosi apie išankstinę tyrimo stadiją ir kol kas nepateikė 
nieko, už ko galėtų užsikabinti. Olsonas vadovavo, subinlaižiai, kaip 
visuomet, pritariamai jam linkčiojo, o laikas tiksėjo. Apsimesdamas, 
kad skaito dokumentus, Bekstriomas užsidengė rankomis ausis. 

Pirmiausia buvo nuspręsta nutraukti įkalčių paiešką aplink nusi- 
kaltimo vietą ir numanomą kelią, kuriuo galėjo pasprukti žudikas. 
Paieškos tęsėsi jau trečią dieną, ir jei iki šiol niekas nieko nerado, 
buvo mažai tikėtina, kad ras. 

— Mano manymu, būtų protingiau sutelkti resursus kitur, — pa- 
reiškė Olsonas, ir jo žodžiai buvo sutikti pritariamais linktelėjimais. 

„Pavyzdžiui, bent užmesti akį į jos kambarį tėvo dvare“, - pama- 
nė Bekstriomas, bet garsiai nepasakė, nes ketino iškelti šį klausimą 
Olsonui akis į akį. 

— Ką gi, norėčiau tik padėkoti visiems, dirbantiems su šia byla, — 


tęsė Olsonas. — Kiekvienas atlikote didžiulį darbą. 

„Nėr už ką, - pagalvojo Bekstriomas. — Aš tik suradau stebėjimo 
kamerą, apie kurią kiti idiotai nė nepamąstė. 

Kaimynų apklausos taip pat buvo pristabdytos. Tie žmonės, ku- 
rie dar nebuvo apklausti, gavo pranešimus į pašto dėžutes, o labiau- 
siai dominančių asmenų - kas jie bebūtų — buvo nutarta ieškoti ten, 
kur jie vasarojo. 

— Taip mes galėsime atlaisvinti keletą pareigūnų, kurie bus reika- 
lingi kitur, — džiugiai pranešė vyresnysis inspektorius Olsonas. 

Pavyzdžiui, bent užmesti akį į jos kambarį tėvo dvare... 

Paskui atėjo eilė peržvelgti visą jų sukauptą turtą, šiaip taip su- 
krapštytą nusikaltimo vietoje ir Lundo teismo ekspertizių laborato- 
rijoje. 

— Iš mūsų pusės žiūrint, — prabilo Enoksonas, — reikalai visai ne- 
blogi. Bet jums teks pasitelkti kantrybę dar porą dienų. Nes laukiame 
nemažai tyrimų rezultatų, kai tik gausim, pažadu, iškart pranešime. 
Iki tol jums teks pasitenkinti vakarinių laikraščių informacija, nors 
aš asmeniškai šioje vietoje stengčiausi būti kiek apdairesnis. 

„Še tau, — pagalvojo Bekstriomas. — Prakeikimas. Enoksonas į 
vatą nevynioja.“ 

Regis, Olsonas nė neatkreipė dėmesio į šią pastabą ir akivaizdžiai 
nenorėjo pakeisti nusikaltimo vietos temos. 

— Jei gerai suprantu, — tęsė jis, - auka buvo pasmaugta ir išprie- 
vartauta mažiausiai du kartus, o mirė prieš pat penkias. 

— Taip, — patvirtino Enoksonas. — Ji mirė tarp pusės penkių ir 
penktos valandos. 

„Šaunuolis, - šmėstelėjo Bekstriomui, — nepasiduok. Jei tokiems 
kaip jis atkiši bent mažąjį pirštą, tai visą ranką nukąs.“ 

— Byloje daug ritualinių elementų... atrodo beveik kaip kankini- 
mas... tiesmukai kalbant, jis surišo auką, užkimšo jai burną ir keletą 
kartų dūrė peiliu. Ar mes ką nors išsiaiškinome tuo klausimu? 

— Apie peilio dūrius pasakyta per smarkiai, — paprieštaravo Enok- 


sonas. — Tai greičiau buvo įpjovimai. 


98 


LINDA, KAIP IŠ LINDOS ŽMOGŽUDYSTĖS 


— Jei gerai suprantu, - pakartojo Olsonas, - jis dūrė trylika kartų. 
Įpjovė, jei norime apibūdinti tiksliau. 

— Taip. Trylika pjūvių, manau, šis skaičius tikslus. Auka po to 
gana stipriai kraujavo, nors žaizdos nebuvo labai gilios, vadinasi, ji 
dar buvo gyva ir priešinosi, o čia ir yra visa esmė. — Enoksonas staiga 
ėmė atrodyti visai išsekęs. 

— Trylika peilio dūrių, — ištarė Olsonas tokiu tonu, lyg jį būtų 
aplankęs nušvitimas. — Tai juk negali būti sutapimas, ar ne? 

— Nelabai suprantu, ką nori pasakyti, - gan nuoširdžiai atsakė 
Enoksonas. 

— Kodėl būtent trylika? — atkakliai laikėsi savo Olsonas. — Juk tai 
nelaimingas skaičius. Aš sakyčiau, kad trylika dūrių nėra atsitiktinu- 
mas. Esu beveik tikras, jog mūsų žudikas norėjo pasiųsti žinią. 

— Aš kažkodėl manau, kad tai grynas sutapimas. Galėjo būti ne 
trylika, o dešimt, dvylika ar dvidešimt, - atkirto Enoksonas. 

— Pagalvokim apie tai. 

Bekstriomui jau buvo gana. Jis atsikrenkštė kaip galėdamas gar- 
siau, kad atkreiptų visų dėmesį. 

— Aš linkęs pritarti Bengtui, — draugiškai šypsodamasis Olsonui 
pradėjo jis. — Ir diena, kai ji buvo nužudyta, taip pat vargu ar gali 
būti sutapimas, nors supratau tai tik prisiminęs puikų Anos sudarytą 
aukos profilį. Ji paminėjo, kad nužudytoji keletą merų gyveno JAV, 
kai buvo jaunesnė. Pagalvokite apie liepos ketvirtąją. Juk tikrai nega- 
li būti atsitiktinumas? 

— Ką nori pasakyti? — neryžtingai numykė Olsonas. 

„Visi kiti, regis, suprato, sprendžiant iš to, kaip pastatė ausis ir 
ištempė kaklus. Kaip sirgalių banga tribūnose“, — pagalvojo Beks- 
triomas. 

— Amerikos Nepriklausomybės diena, —- paaiškino Bekstriomas ir 
palinksėjo, kad sustiprintų įspūdį. - Ar nemanai, jog galbūt susidū- 


rėme su kokiu nors A/-Oaeda nariu? 

Dalis kabinete buvusių žmonių šyptelėjo ar nutaisė pašaipią gri- 
masą, kiti — tokių buvo šiek tiek daugiau — ėmė muistytis kėdėse. Ši 
pastaba atkreipė visų dėmesį. 

— Suprantu tavo subtilią užuominą, - tarė Olsonas, nutaisęs dirb- 
tinę šypseną. —- Na, mano supratimu, susidūrėme su nepaprastai įdo- 
mia asmenybe. - Jis pasisuko į Knutsoną. 

„Žiurkės jau nori sprukti iš laivo“, - pamanė Bekstriomas, žvelg- 
damas į staiga savo popieriuose paskendusį Knutsoną. 

— Taip, — prabilo šis. — Tai nužudytosios kaimynas lenkas. Maria- 
nas Grosas, apie kurį daugelis iš čia esančiųjų jau tikriausiai žinote. 

„Būtent, kodėl negalėjai susitvarkyti su juo dar penktadienį, kad 
man nereikėtų?“ — pagalvojo Bekstriomas. Tačiau pareigūnai, kurie 
slankiojo ir šnekino kaimynus, tokio žmogaus nežinojo, mat proku- 
roras, nuo praeitos žiemos tiriantis iškeltą bylą, nesusiprato, kad šis 
asmuo gyvena Lindos name, kol mažasis Hansas iš Valstybinės nusi- 
kaltimų tyrimo tarnybos Stokholme parodė jam besdamas pirštu. 

Apie lenkų kilmės kaimyną tyrėjų komanda diskutavo kaip apie 
„jau žinomą sekso maniaką“, ir ne šiaip galimą, bet netgi labai tikė- 
tiną Lindos užpuoliką. Išvedžiojimai tęsėsi kone ketvirtį valandos, 
tuo tarpu Bekstriomas bandė susitelkti į kitus reikalus, ir atsitokėjo 
tik tada, kai Olsonas kreipėsi būtent į jį. Bekstriomas neturėjo jokio 
supratimo, ko paklausė. Išskyrus tai, kad klausimas buvo susijęs su 
lenku. 

— Kaip tu manai, Bekstriomai? — pasiteiravo Olsonas. 

— Siūlau padaryti štai ką, — atsakė Bekstriomas. — Apsilankyti pas 
tą šunsnukį ir jį apklausti. Taip pat pasirūpinti, kad būtų paimtas 
DNR mėginys. 

— Bijau, kad dėl to gali kilti šiek tiek problemų, — įsikišo kiek 
toliau sėdintis Salomonsonas. — Aš vadovavau tyrimui, kai jam buvo 
pareikšti kaltinimai dėl seksualinio priekabiavimo, jei kas dar neži- 
note. Grosas yra sudėtinga asmenybė. 

„Jei reikalai tokie prasti, teks atsitempti jį čia, - pamanė Bekstrio- 
mas. —- Uždėsim antrankius ir įsivesime pro paradinį įėjimą iš Jaučių 
turgaus aikštės, kad reporteriams būtų proga padaryti daugybę pui- 
kių to šikniaus nuotraukų.“ 

— Kaip už tai atsakingas pareigūnas, mielai sutinku, kad jis būtų 
atvesdintas apklausai, — išsitiesdamas kėdėje pareiškė Olsonas. — Atves- 
dintas apklausai pagal Baudžiamojo kodekso dvidešimt trečiojo skirsnio 
septintąjį straipsnį, — patikslino jis, be galo didžiuodamasis savimi. 

„O taip, vaikine,“ — mintyse nusišaipė Bekstriomas, pritariamai 
linktelėdamas, kaip ir visi kiti, sėdintys aplink stalą. Išskyrus tik Ro- 
gersoną, kurio veidas nė nekrustelėjo. 

Po susirinkimo Bekstriomas pasičiupo Olsoną šiam dar nespėjus 
pradingti ir užsidaryti savo kabinete. 

— Ar turi minutėlę? — paklausė draugiškai šypsodamasis. 

— Mano durys tau visada atviros, Bekstriomai, — ne mažiau drau- 
gišku tonu atsakė Olsonas. 

— Atrodo, kad auka daugiausiai gyveno pas savo tėvą, —- pradėjo 
Bekstriomas. — Jos kambarį tenai reikia kuo greičiau apieškoti. 

Olsono žvilgsnis apniuko. Jis jau neatrodė toks energingas, koks 
buvo susirinkimui baigiantis. Lindos tėvas buvo nekokios būklės. 
Prieš kelerius metus buvo patyręs širdies smūgį ir vos nemirė. Dabar 
jis neteko dukters pačiu brutaliausiu būdu, ir kaskart, kai įsijungda- 
vo televizorių, radiją ar pasiimdavo laikraštį, jam be jokių skrupulų 
būdavo nuolat primenama apie ištikusią tragediją. Be to, praktiš- 
kai neįmanoma buvo įsivaizduoti, kad jis būtų kaip nors susijęs su 
dukters mirtimi. Būdamas nuovadoje jis, pavyzdžiui, pasisiūlė duoti 
pirštų atspaudus įprastiniam sulyginimui. 

— Aš taip pat nemanau, kad jis būtų kaip nors susijęs su dukters 
mirtimi, — sutiko Bekstriomas, jau galvodamas apie ką kita. „Kaip 
ir tas sušiktas lenkas, — pridūrė sau mintyse, - bet tam dar neatėjo 
laikas.“ 

— Gerai, kad šiuo klausimu sutariam, man daug ramiau, — tarė 
Olsonas. — Siūlau dar keletą dienų palaukti ir leisti Lindos tėvui vėl 
atsistoti ant kojų. Žinai, jei mums pasiseks su tuo lenku, Grosu, vos 
tik gavus atsakymą dėl DNR viskas gali paaiškėti. 


— Tau spręsti, - atsakė Bekstriomas ir nuėjo sau. 


Po pierų Bekstriomas gavo naują sąrašą iš Knutsono, kuris kažko- 
dėl elgėsi lyg prasikaltęs. 

— Kaip supratau pakalbėjęs su Rogersonu, tu netiki, kad nužudė 
tas lenkas, — atsiprašydamas prabilo inspektorius detektyvas. 

— Ir ką būtent Rogersonas pasakė? 

— Na, tu žinai, koks jis, kai užeina tz nuotaika. 

— Ką jis skėlė? — pakartojo Bekstriomas, laukiamai žvelgdamas į 
Knutsoną. — Paciruok man žodis į žodį. 

— Sakė, kad galiu susikišti tą Grosą sau į... na, žinai... į šikną, — 
išpyškino šis. 

— Nelabai gražiai pasakė, — pastebėjo Bekstriomas. „Žinant Ro- 
gersoną, frazė dar visai nieko, — pridūrė jis mintyse, — žinant, ko jis 
prišneka, kai užeina :2 nuotaika.“ 

— Jei įdomu, štai naujausias sąrašas, — Knutsonas aiškiai norėjo 
pakeisti pokalbio temą. 

— Mano durys visada atviros, — atsakė Bekstriomas, atsilošdamas 
kėdėje. 

Knutsono nuomone, nuo paskutinio jų pokalbio darbai klostėsi 
visai neblogai. Jam ir jo kolegoms pavyko prisikasti prie maždaug 
dvidešimties įdomiausių, į smurtą linkusių chuliganų iš Vekšės ir 
aplinkinių rajonų. Iš dar dešimties asmenų jau buvo paimti DNR 
mėginiai po ankstesnių jų nusižengimų, tad kai tik Valstybinė teis- 
mo ekspertizių laboratorija ištirs nusikaltimo vietoje rastus įkalčius, 


bus galima patikrinti, ar kas nors sutampa. 

— Visai neblogai, — pritarė Bekstriomas. — Pasirūpink, kad visi 
kuo greičiau duotų mėginius. 

— Yra viena tokia problemėlė, - pasakė Knutsonas. 

— Įdėmiai klausau, — tarė Bekstriomas. 

Peržvelgę sąrašą kartu su kitais prie to dirbančiais žmonėmis, 
Knutsonas su Torenu nusprendė įtraukti į jį daugiau potencialių už- 
puolikų. 

— Tokiu metų laiku, kai žmonės išvykę atostogauti, įvykdoma 
daug apiplėšimų, — paaiškino Knutsonas. — Todėl įrraukėm rimčiau- 
sius, po keletą kartų teistus nusikaltėlius, nežiūrėdami į tai, buvo jie 
anksčiau smurtavę ar ne. 

— Kiek jų dabar turim? Tūkstantį? 

— Viskas ne taip blogai, - nuramino Knutsonas. — Iš viso sąraše 
aštuoniasdešimt du vyriškiai, siejami su šiomis apylinkėmis ir teisti 


už nusikaltimus praeityje. 


Kiek vėliau Bekstriomas sulaukė skambučio iš Valstybinės nusi- 
kaltimų tyrimų tarnybos SNSAS padalinio. Tenykščiai norėjo pasi- 
dalyti savo išvadomis. 

— Turiu daug darbo, tad, jei galima, kuo trumpiau, - įspėjo Beks- 
triomas. Jis pažinojo iš Stokholmo skambinantį pareigūną ir jo įprotį 
pilstyti iš tuščio į kiaurą. „Veikiausiai Snukis tuos niekam tikusius 
mulkius kaip reikiant bus įbauginęs“, - pamanė jis. 

SNSAS padalinys bandė ieškoti serijinių žudikų pagal sąsajas tarp 
naujų nusikaltimų ir senų bylų, prioritetą teikdamas jau išaiškin- 
toms. Iš pradžių jie suvedė visas žinomas Lindos žmogžudystės deta- 
les, o tada palygino su ankstesnėmis bylomis ir išaiškintais užpuoli- 
kais, kurių duomenys buvo saugomi padalinio kompiuteryje. 

— Aptikom sutapimų su vienu žinomu nusikaltėliu, — išdidžiai 
lyg povas pranešė Bekstriomo kolega. - Jūsų byla labai panaši į tą, 

už kurią jis sėdi. Visai neblogai. Bet turiu pasakyti, Bekstriomai, kad 
baisesnių už šitą nelabai ir būna. 

— Kas jis toks? — pasiteiravo Bekstriomas. „Kalbi vos ne kaip apie 
savo paties sūnų , - pamanė jis. 

— Tas beprotis lenkas, kuris Hiogdalene nužudė kosmetologę. Ta- 
nios žmogžudystė. Toks buvo jos vardas. Nužudytosios. Prisimeni? 
Lešekas, Lešekas Baranskis. Prisistato kaip Leo. Prieš tai dar išprie- 
vartavo visą krūvą moterų. Tikrai bjaurus veikėjas. Atlikdavo visą 
repertuarą: surišdavo jas, užkimšdavo burną, paskui kankindavo, 
prievartaudavo ir smaugdavo. Tiesą pasakius, tą pačią auką smaug- 
davo ne vieną kartą. Šiek tiek pridusindavo, kol prarasdavo sąmonę, 
tada pažadindavo badydamas ledų kirtikliu, o kai ji atsipeikėdavo, 
pradėdavo viską iš naujo. Labai mielas vyrukas. — Tai pasakodamas 
pareigūnas kone tryško entuziazmu. 

— Pala, pala, — atvėsino jį Bekstriomas, staiga prisiminęs, apie 
kokį žmogų kalbama. — Ar jo nenuteisė iki gyvos galvos? 

„Negi tas pimpis jau laisvėje?“ 

— Iš pradžių apygardos teismas jį nuteisė iki gyvos galvos. Bet 
apeliacinis teismas nutarė jam paskirti griežtai saugomą psichiatrinę 
globą su specialiomis išlygomis išeiti anksčiau laiko. Mūsų žiniomis, 
jis vis dar laikomas ten, nors nuo bausmės paskyrimo praėjo jau šeše- 
ri metai. Ko gero, naujas rekordas psichiatrinės globos sektoriui. 

— Tai ko tu man skambini? — tiesiai paklausė Bekstriomas. „Mes 
jau išnaudojom savo lenkų limitą“, —- pamanė jis. 

— A-a, pamiršau pasakyti, — paaiškino kolega. — Jis laikomas 
Šv. Zigfrido ligoninėje, Vekšėje, ar bent jau turėtų ten būti. Nagi, 
Bekstriomai, juk ne pirmus metus dirbi. Juk žinai, kaip yra su tomis 
psichiatrinėmis ligoninėmis. Gal psichiatrai pamanė, kad žmogui į 
naudą pakvėpuoti grynu oru, leido jam truputėlį pasikaitinti saulu- 
tėje ar panašiai ir tiesiog pamiršo mus informuoti. 

— Nori pasakyti, kad jam suteikė kokį nors laisvadienį? - apstulbo 


Bekstriomas. 


104 


LINDA, KAIP IŠ LINDOS ŽMOGŽUDYSTĖS 


„Tik jau ne jam. Ar kam ateitų į galvą taip idiotiškai pasielgti, net 
ir psichiatrams?“ 

— Neįsivaizduoju, — tarė kolega. — Gal paskambink jiems ir pa- 
klausk? Atsiųsiu faksu viską, ką apie jį turime. 

— Ačiū, — padėkojo Bekstriomas ir padėjo ragelį. 

Nieko sau entuziazmas. Tas kvailys, su kuriuo ką tik kalbėjo, 
būtų dirbęs už dyką, jei tik reikėtų. Ir kokių tik nepriima į policiją 
šiais laikais. 

Bekstriomas atsistojo ir nurioglino prie fakso aparato. Gal jam 
taip pasiseks, kad vienu ypu ir žudiką pričiups, ir visą psichiatrijos 


pramonę išparceliuos. 


Pirmasis tyrime pasirodęs lenkas, daktaro laipsnį turintis biblio- 
tekininkas, vardu Marianas Grosas, sulaukė policijos skambučio į 
duris tą patį rytą. Pro durų pašto plyšį jis informavo inspektorių 
fon Eseną ir jo kolegą Adolfsoną iš Vekšės policijos, kad visą dieną 
bus labai užsiėmęs, tačiau jam galima paskambinti rytoj. Kadangi 
nei Esenas, nei Adolfsonas nebuvo nusiteikę derėtisir pasiūlymas, 
kalbant apie šią bylą, buvo netinkamas, Adolfsonas riktelėjo jam pa- 
sitraukti į šalį, kad kartais virsdamos durys neužgautų, o tada vienu 
švelniu kojos smūgiu patikrino, ar reikės atsinešti iš bagažinės tam 
skirtą įrankį. Dėl tam tikrų priežasčių, kurių niekas vėliau taip ir ne- 
paaiškino — mat netrukus po šio incidento skundus nagrinėjantiems 
pareigūnams nusiųstame pranešime visų įsipainiojusių asmenų paro- 
dymai gana smarkiai skyrėsi, - Grosas akimirksniu atidarė duris. 

— Labukas, Grosai, - apsidžiaugė Adolfsonas ir plačiai nusišypsojo 
buto šeimininkui. — Ar eisi su mumis, ar nori, kad nusitemptume? 

Po penkiolikos minučių fon Esenas ir Adolfsonas, už pažastų ve- 
dini Grosu, įžengė į kabinetą, kur buvo įsikūrusi tyrėjų komanda. 
Grosas visgi nusprendė ateiti savanoriškai. Jis buvo be antrankių, 


apdairiai įvestas pro policijos nuovados garažą. 

— Vienas lenkas, kaip ir užsakėte, — pranešė Adolfsonas, perduo- 
damas jį Salomonsonui ir Rogersonui, kurie turėjo atlikti apklausą. 

— Viską girdėjau, — sukriokė Grosas, iki šiol neišleidęs nė garso, 
nors veidas visą laiką plieskė skaisčiu raudoniu. - Aš parašysiu skun- 
dą dėl diskriminacijos. Jūs sušikti fašistai. 

— Jei daktaras Grosas malonės užeiti su manimi ir mano kolega 
štai ten, galėsime išsiaiškinti visas detales tuojau pat, — pratarė Salo- 
monsonas, mandagiu rankos gestu rodydamas į apklausų kambarį. 


Nužudytosios kaimyno Mariano Groso apklausa prasidėjo šiek 
tiek po vienuoliktos valandos ryto. Apklausai vadovavo inspektorius 
Nilsas Salomonsonas iš Vekšės rajono kriminalinės policijos, o ste- 
bėjo inspektorius Janas Rogersonas iš Stokholmo Valstybinės nusi- 
kaltimų tyrimo tarnybos. Apklausa užtruko beveik dvylika valandų, 
įskaitant pietų pertrauką, dvi kavos pertraukėles ir keletą pauzių, kad 
visi galėtų kiek pamankštinti kojas. Apklausai pasibaigus Marianas 
Grosas atsisakė pasiūlymo pavėžėti namo ir paprašė iškviesti jam tak- 
si. Penkiolika po dešimtos vakaro jis išėjo iš nuovados. Dėl informa- 
cijos, kurią pavyko iš jo išgauti, nebuvo verta net vargintis. 

Grosas daugiausiai pasakojo apie save ir jau kone pusmetį kenčia- 
mą policijos priekabiavimą dėl absurdiško skundo, parašyto vienos 
„pamišusios bendradarbės, kurios seksualinius išpuolius aš atstū- 
miau“. Nuo jos kaltinimų viskas ir prasidėjo, o dabar, kai kažkas 
nužudė kaimynės dukterį, policija nusitaikė į lengvą auką. 

— Nejau rimtai manot, kad toks kaip aš galėtų padaryti tokį da- 
lyką? — paklausė Grosas, žvilgčiodamas tai į Salomonsoną, tai į Ro- 
gersoną. 

Atsakymo negavo. Salomonsonas pakreipė kalbą apie kitą susijusį 
reikalą, kuriam galėjo praversti jau turimi Groso pirštų atspaudai, 
paimti ankstesnio tyrimo dėl seksualinio priekabiavimo metu. Deja, 
jie tada nepasirūpino, kad būtų paimtas ir DNR mėginys. 

— Su Lindos motina Lizelote Erikson esate kaimynai jau keletą 
metų, — tarė Salomonsonas. —- Ar juodu gerai pažįstami? 

Taip, kaip ir visi normalūs kaimynai, nei daugiau, nei mažiau, 
nors Lindos motina, pasak Groso, artimesnei draugystei tikrai ne- 
prieštarautų. Jis, beje, nepraleido progos jų pataisyti. 

— Žmonės kreipiasi į ją Lota. Ji ir pati taip prisistato, — pranešė jis, 
ir kažkodėl tuo buvo labai patenkintas. - Nepasakysi, kad nepatrau- 
kli moteris, kitaip nei jos perkarusi dukra. Jos netgi visai nepanašios. 
Lota atrodo taip, kaip ir turėtų atrodyti moteris. 

Tokį nužudytosios apibūdinimą Salomonsonas nuleido negirdo- 
mis. 

— Bet Lota Erikson taip pat nėra jūsų skonio? 

Šiek tiek kvailoka, galbūt netgi kiek vulgari, apskritai kalbant, 
dar turbūt iš tų prielipų, kokių jis negali pakęsti. Be to, Groso nuo- 
mone, jau per sena. 

— Kiek matau iš ataskaitų, — įsiterpė Rogersonas, — ji metais jau- 
nesnė. Jai keturiasdešimt penkeri, tau keturiasdešimt šešeri. 

— Man labiau patinka jaunesnės moterys, — paaiškino Grosas. — 
Nors tai ir ne jūsų reikalas. 

— Ar kada buvote užėjęs pas Lotą į namus? — pasidomėjo Roger- 
sonas. 

Jos bute Grosas lankėsi keletą kartų. Porą kartų drauge su kitais 
kaimynais, kai aptarinėjo gyvenamųjų namų asociacijos reikalus, ir 
dar porą kartų buvo užsukęs vienas. Paskutinį sykį maždaug prieš 
mėnesį. 

- Ji vis kviesdavo mane užeiti, nors stengiausi nerodyti jokių dvi- 
prasmiškų ženklų, — dėstė Grosas. - Kaip ir sakiau, ji gana įkyri. 

Kur konkrečiai bute jis buvo užėjęs? Į koridorių, į svetainę, į vir- 
tuvę — kur įprastai žmonės lankosi atėję į svečius, kai juos pakviečia 
kavos? Galbūt ir į tualetą buvo užsukęs? 

— Ar tą, kur prie miegamojo? - paklausė Salomonsonas. 

— Žinau, kur lenkiate, — atsakė Grosas. — Sakau, kad išvengtume 
bet kokių nesusipratimų: niekada nebuvau kojos įkėlęs į jos miega- 
mąjį. Gali būti, kad užėjau į tualetą koridoriuje, o kadangi mūsų bu- 
tai identiški, be vargo jį suradau. Tad jei kartais rasite kur nors mano 
pirštų atspaudus — kuriuos anąkart paėmėte neteisėtomis aplinkybė- 
mis, — tam yra visiškai paprastas paaiškinimas. 

„Ne toks jau ir kvailas“, - pamanė Rogersonas. Kol kas nusikal- 
timo vietoje Groso pirštų atspaudų nesurado, o jei ateityje surastų, 
šie jo Žodžiai gerokai sumenkintų tokio radinio vertę. Tad beliko 
pakeisti temą ir paklausinėti apie kaimynės dukterį, tapusią žmog- 
žudystės auka. 

— Su ja vargu ar esu bendravęs, - pasakė Grosas. - Kokią dar 
nuomonę galėčiau turėti? Atrodo, buvo šiek tiek susireikšminusi, iš- 
lepinta bei prastai išauklėta, kaip ir bet kuri jos metų mergina. 

— Susireikšminusi, išlepinta ir prastai išauklėta. Ką norite tuo pa- 
sakyti? — paklausė Salomonsonas. 

Tuos keletą kartų, kai jiems teko susidurti koridoriuje, ji netgi 
nesiteikė pasisveikinti. Vengė pakelti akis ir, regis, perdėtai vaidino 
abejingą tą vienintelį kartą, kiek jis prisimena su ja kalbėjęs. Tuo 


metu šalia stovėjo ir jos motina. 


Pietų pertrauką jiems pavyko pasidaryti tik antrą po pietų. Dėl to 
pasistengė pats Grosas, tikriausiai norėdamas apsunkinti darbą. Kol 
Salomonsonas ėjo atnešti maisto, Rogersonas užbėgo į tualetą, kai 
išėjo, pirmasis jo sutiktas žmogus buvo Bekstriomas. 

— Na, kaip einasi su mūsų lenkišku sekso ištroškusiu parazitu? — 
pasiteiravo šis. 

— Jau buvo pats laikas nusičiurkšti, — atsakė Rogersonas. — Atro- 
do, kad pusę darbo laiko ten praleidžiu pastaruoju metu. Jau negaliu 
vadovauti apklausoms. Nelakstau į tualetą tik tuomet, kai išgeriu 
daug alaus. Tada net negalvoju apie tualetą. Visa tai labai keista. 

— Aha, - išsišiepė Bekstriomas. — Aš nueinu tik tada, kai atsikeliu, 
ir prieš eidamas gulti. Iš esmės dukart per dieną, net jei kartais ir 
nelabai noriu. 

— Grįžtant prie tavo klausimo, einasi beveik taip, kaip ir tikėjo- 
mės, — tarė Rogersonas, praleisdamas pro ausis kandžią Bekstriomo 
pastabą. 

— Ar davė DNR mėginį? 

— Iki to dar nepriėjom, - atsiduso Rogersonas. — Turėjom išklau- 
syti, kaip baisiai su juo elgiamės. Jei tau įdomu, galiu pasakyti, kuo 
viskas baigsis. 

— Na, ir kuo viskas baigsis? — pasiteiravo Bekstriomas. 

— Dar kokias tris valandas klausysimės jo blevyzgojimo. Tada ateis 
Olsonas ir nuspręs, kad jam reikia pačiam viską išgirsti, tad klausy- 
simės to paties dar kokį šešetą valandų. Paskui eis atsisakymas duoti 
DNR mėginį, o tada Olsonas nusileis, nes neturi kiaušų paskelbti jį 
oficialiu įtariamuoju ir prašyti prokuroro leidimo taikyti kardomąjį 
suėmimą, kad galėtume paimti mėginį be jo sutikimo. Galiausiai 
ir Grosas, ir Salomonsonas, ir aš trauksim namo kiekvienas savais 
keliais. 

— Na, tada bent jau galėsi išlenkti porą alaus, — užjaučiamai tarė 
Bekstriomas. — Kad nereikėtų lakstyti į tualetą. 

— Aišku, — atšovė Rogersonas. — Grosas Lindos nežudė, nieko 
nematė, nieko negirdėjo ir neiššniukštinėjo, tai ką jis čia veikia? Api- 
bendrindamas galiu pasakyti: štai dar viena negrįžtamai prarasta eili- 
nė diena iš tyrėjo gyvenimo. O kas pas tave naujo? 

— Važiuoju pas psichus, — atsakė Bekstriomas. 

Kadangi Bekstriomui nepatiko vairuoti, jis susirado, kas jį nuves. 
Ši garbė buvo suteikta jaunajam Adolfsonui, ir lipdami laiptais že- 
myn į garažą jiedu negaišo laiko susipažinimams. 

— Kiek žinau, būtent tu su porininku suradai Lindą? — tarė Beks- 
triomas. 

— Taip, bose, — atsakė Adolfsonas. 

— Kodėl tave paskyrė į tyrėjų komandą? — paklausė Bekstriomas, 
nors žinojo atsakymą. 

— Trūksta žmonių, nes atostogos ir visa kita, — paaiškino Adolf- 
sonas. 

— Kalbėjau su Enoksonu, — pasakė Bekstriomas. — Lyg ir norėtų 
tave priglausti. 

— Aba, tas turbūt netoli nuo tiesos. Enoksonas — geras vyrukas. 
Jiedu su tėvu kartu eina medžioti. 

— Atostogos, žmonių trūkumas ir Enoksonas. Taigi viskas susi- 
klostė nepriklausomai nuo mūsų gerbiamo vyresniojo inspektorius 
pageidavimų, — padarė išvadą Bekstriomas. 

— Taip, — pritarė Adolfsonas. - Daugiau nieko nepridursi, bose. 

— Ir čia jau ne pirmas kartas, — pasakė Bekstriomas, sunkiai 
sprausdamasis į keleivio sėdynę. „Šaunus vaikinukas. Primena mane, 
kai buvau tokio amžiaus“, — pamanė jis. 

— Ar galiu jūsų paklausti, bose? - mandagiai pasiteiravo Adolfso- 
nas, jiems išvažiuojant pro garažo vartus. 

— Klausk, - sutiko Bekstriomas. 

„Šaunus ir dar mandagus“, - pagalvojo inspektorius. 

— Kuo mūsų beprotnamis nusipelnė garbės sulaukti jūsų vizito? 

— Aplankysim tikrų tikriausią psichą, — atsakė Bekstriomas. — Ir 
ta pačia proga dar užsuksim pas tą, kuris jį prižiūri. Jei pasiseks, bus 
du psichai per vieną pusdienį. 

— Tanios žudikas ir profesorius Brundinas, — nutarė Adolfsonas. — 
Drįstu spėti. 

„Gabus jaunuolis, - pamanė Bekstriomas. — Bet ko daugiau ir 
galėtum tikėtis?“ 

— Visai teisingai, — pasakė jis. —- Ar bent su vienu esi susidūręs? 

— Su abiem, — atsakė Adolfsonas. — Kartą dalyvavau Brundino 
paskaitoje. O tą kitą mačiau, kai vienas ligonis jį pašovė psichiatrinė- 
je maždaug prieš metus ir reikėjo vežti į ligoninę siūti žaizdos. Mano 

— Ir kaip pasirodė? — pasidomėjo Bekstriomas. — Turiu galvoj 
Brundiną ir Tanios žudiką. 

— Abu - geri bepročiai. - Adolfsonas užjaučiamai palingavo galva. 

— Kuris didesnis psichas? — paklausė Bekstriomas, smalsiai žvelg- 
damas į savo naują jaunąjį draugą. 

— Kiekvienas savaip trenktas, — atsakė Adolfsonas, truktelėdamas 
savo plačiais pečiais. — Jie — skirtingi psichai, jei taip galima pasakyti. 
Tiesą pasakius... 

— Skelk, - padrąsino Bekstriomas. 

— Jei tektų gyventi su kuriuo nors tam pačiam kambaryje, aš tur- 
būt pasirinkčiau Tanios žudiką. Daug negalvojęs. 


Šv. Zigfrido ligoninė buvo vos už poros kilometrų nuo policijos 


nuovados. Senų ir modernesnių pastatų kompleksą supo gana didelis 

parkas, besileidžiantis nuokalne ežero link. Jis buvo erdvus bei žalias, 
su ūksmingais medžiais ir, nepaisant vasaros sausrų, puikiai išpuoselė- 
tomis vejomis. Bekstriomui šis parkas labai priminė Saltšiobadeną ne- 
toli Srokholmo, kur Valstybinė nusikaltimų tyrimo tarnyba paprastai 
rengdavo konferencijas ir darbuotojų pobūvius. Profesoriaus Brun- 
dino kabinetas buvo sename, kruopščiai restauruotame devyniolikto 
amžiaus pastate su baltai nutinkuoto akmens mūro sienomis. „Nepa- 
našu, kad mūsų prisidirbusiems bepročiams būtų labai blogai“, — nu- 
sprendė Bekstriomas, lipdamas su Adolfsonu iš automobilio. 

— Kažin kiek viskas kainuoja? — tarė jis, kol jie laukė paskambinę 
prie įėjimo. — Psichai turi nuosavus teniso kortus, mini golfą ir netgi 
baseiną, nors apsišik iš pavydo. Ar normali spygliuota viela jiems 
netinka? 

— Taip, mūsų psichams nelabai ko ir trūksta šioje šalyje, — sutiko 
jaunasis Adolfsonas. 

„Šitas vaikis toli eis“, — nutarė Bekstriomas. 


Profesorius Robertas Brundinas šiek tiek priminė jauną Oskarą 
Vaildą, tik, skirtingai nei rašytojas, turėjo puikius dantis, kuriuos 
noriai rodė kas kartą šypsodamasis. Jis sėdėjo patogiai įsitaisęs dide- 
lėje kėdėje prie didelio stalo dideliame kabinete ir, regis, spinduliavo 
visišką harmoniją tiek su aplinka, tiek su savimi. 

„Eina šikt, jis tikrai kaip tas pederastas anglas, kuris prirašė viso- 
kio šlamšto, o paskui sėdo į cypę“, - pagalvojo Bekstriomas, niekaip 
nepajėgdamas prisiminti nei almo, nei pagrindinio veikėjo pavardės. 
„Nieko keisto. Šūdinas buvo filmas, net normalių scenų su pedikais 
neparodė, nors televizijos priede rašė, kad bus apie pederastus“, — 
nusivylęs mintijo jis. 

— Policija, vadinasi, sunerimo, ar aš neišleidau savo mažojo Leo 
pasiganyti po miesto gatves? — pasiteiravo profesorius, parodydamas 
visus baltutėlius dantis. 

— Deja, taip jau yra pasitaikę, - pasakė Bekstriomas. 

— Tik ne čia ir ne man, — pareiškė Brundinas. - Jei norite, mielai 
paaiškinsiu kodėl. 

— Mes įdėmiai klausome, - tarė Bekstriomas. 

Jaunasis Adolfsonas jau buvo išsitraukęs savo rašiklį ir nedidelę 
juodą užrašinę. 

Leo, arba Lešekas Baranskis, trisdešimt vienerių, buvo itin pa- 
vojingas asmuo ir tikra puošmena neeilinėje profesoriaus Brundino 
pavojingų asmenų kolekcijoje. Leo buvo įkvėpęs jį parašyti keletą 
straipsnių akademiniams psichiatrijos leidiniams ir tapo pagrindiniu 
nesuskaičiuojamos daugybės jo paskaitų pavyzdžiu. 

— Unikalus seksualinio sadisto su stipriai išreikštomis fantazijomis 
egzempliorius, - švytėdamas pasakojo Brundinas. — Kas savaitę mes 
su juo po kelis kartus kalbamės ta tema, ir anksčiau nieko panašaus 
nebuvau matęs. Jis ir šiaip be galo protingas — intelekto koeficientas 
viršija šimtą keturiasdešimt, tokio intelekto pakaktų, kad NASA pri- 
imtų į astronautų rengimo programą, o kalbant apie jaunų moterų 
kankinimą dėl seksualinio pasitenkinimo, jis apskritai genialus. Kai 
reikia atrasti naujų būdų išreikšti savo seksualinį sadizmą, jo kūry- 
biškumui nėra ribų. 

— Tai jūs neplanuojate jo išleisti, - pasakė Bekstriomas. „Tai bent 
žavingas vyrukas“, - pamanė jis, nė pats dorai nesuprasdamas, ar turi 
omenyje Leo, ar jo gydytoją. 

Brundinas tikrai neketino išleisti paciento. Tokia mintis jam nė 
nebuvo šovusi į galvą. O jo viršininkas, vyresnis kolega, kuris — reikia 
pripažinti - buvo „doras žmogus, deja, sugadintas savo kartos libe- 
ralizmo, gan apatiškų pažiūrų ir su retkarčiais akivaizdžiai pasireiš- 
kiančiais nesuvaldomos asmenybės bruožais“, priešingai, buvo siūlęs 
imtis įvairių priemonių, kurios palaipsniui, jo nuomone, galėtų pa- 
dėti Leo sugrįžti į gyvenimą kitapus šio šiltnamio sienų, tarp kurių 
šiuo metu buvo laikomas. 

— Pavyzdžiui, kokių priemonių? — paklausė Bekstriomas. 

Kodėl negalima to pašlemėko išvirti gyvo ir pagaminti klijų iš to, 
kas liktų? 

— Savanoriškos kastracijos, — plačiai šypsodamasis atsakė Brundi- 
nas. - Mano boso manymu, jeigu Baranskis sutiktų būti kastruotas, 
tuomet po tam tikro laiko jam būtų leista išeiti pasivaikščioti perso- 
nalui prižiūrint. 

— Kastracija? — perklausė Bekstriomas. — Ar ji dar atliekama? 

„Koks šūdas“, — pagalvojo jis, nevalingai suglausdamas kojas. 

— Savanoriška, žinoma. Savanoriška, — pakartojo Brundinas, pa- 
togiai atsilošdamas ir sunerdamas pirštus. 

— Ir kaip pacientas į tai reagavo? — pasidomėjo Bekstriomas. 

Juk tikrai turėjo būti kokios nors ribos? Išvirti gyvą ir padaryti 
klijus, palyginus su tuo, dar atrodė švelnu. 

— Nelabai apsidžiaugė, — tarė Brundinas. — Juk kastracija visai 
nuslopintų jo didžiulį seksualinį apetitą —- žmogus paprastai mastur- 
buojasi nuo penkių iki dešimties kartų per dieną. O kastruoti paci- 
entai dažniausiai pastebimai priauga svorio, ypač gyvendami tokioje 
aplinkoje kaip ši. Matyt, jis nenori prarasti nei savo poreikių, nei 
savo išvaizdos, nes yra labai tuščias žmogus. Aš ir pats labai — netgi, 
sakyčiau, kategoriškai — priešinausi kastracijos idėjai. 

— Kodėl? - pasiteiravo Bekstriomas. 

„Turbūt dėl to, kad tas šmikis toks pat kaip ir tu“, — pagalvojo 
jis. 

— Užslopinus seksualinius troškimus būtų paveiktos jo seksuali- 
nės fantazijos. Blogiausiu atveju jis nebebūtų naudingas psichiatri- 
niams tyrimams, — kuo rimčiausiai paaiškino Brundinas. 

— Mat kaip... - numykė Bekstriomas, šį sykį nė nežinodamas, ką 
galvoti. 

— Spėju, kad jūs, ponai, norėtumėt jį pamatyti, —- pasakė profe- 


sorius. 

— Kodėl gi ne, - sutiko Bekstriomas. 

Jei nieko nepeš, bent jau turės ką papasakoti kolegoms darbe, 
manė jis. Adolfsonas tik kukliai linktelėjo, o jo giliose mėlynose aky- 
se žybtelėjo jaunatviškas nekantrumas. 

— Jis izoliuotas nuo vakar vakaro, — tarė Brundinas. — Teko jam 
suleisti raminamųjų ir apvilkti tramdomaisiais marškiniais, tad bi- 
jau, kad negalėsite pasikalbėti. Visai tikėtina, kad nugirdo ką nors 
iš darbuotojų kalbant apie Lindos nužudymą ir nepaprastai susijau- 
dino. 


Lešekas Baranskis, pravarde Leo, anaiptol neatrodė susijaudinęs, 
nors net ir giliai įmigęs priminė savo galvoje siautėjančių fantazi- 
jų herojų. Jis gulėjo dešimties kvadratinių metrų patalpoje, griežtai 
saugomo korpuso vienutėje. Išskyrus prie grindų priveržtą metalinį 
gultą, viduje daugiau nieko nebuvo. Leo gulėjo be gyvybės ženklų, 
išsitiesęs ant nugaros, galvą padėjęs ant dešinio skruosto. Jis buvo 
neaukštas ir liesas, tamsių garbanotų plaukų, švelnūs veido bruožai 
atrodė kone moteriški. Vilkėjo tik trumpikėmis su Šv. Zigfrido ligo- 
ninės emblema. Rankos buvo prispaustos prie šonų storais odiniais 
diržais. Kojos ištiestos, praskėstos ir tokiais pat diržais pririštos prie 
gulto kojūgalio. 

— Atgaus sąmonę po maždaug šešių valandų, dažniausiai taip nu- 
tinka, — paaiškino Brundinas. — Paprastai mes pirmiausia atrišam 
dešinę ranką, kad galėtų bent didžiąją dalį nerimo numalšinti. — Gy- 
dytojas šyptelėjo. 

— Kaip praktiška, — pastebėjo Bekstriomas. 

„Turbūt su savo kolegomis stovi ir stebi, kaip jis tai daro kitapus 
stiklo,“ — pridūrė mintyse. 

Jiems išeinant, profesorius Brundinas palinkėjo sėkmės darbe ir 
išreiškė viltį netrukus vėl susitikti. Jis, esą, jau pradėjęs planuoti bū- 


simą tyrimų projektą, susijusį su jį dominančia jaunuolių grupe, tai 

yra svetimšaliais, įvykdžiusiais rimtų seksualinio pobūdžio nusikalti- 
mų dėl pačių patirtos panašios prievartos vaikystėje ar paauglystėje. 
Chaotiški, nestabilios psichikos jaunuoliai, bet vis dėlto pajėgūs su- 
sitvardyti ir nė nelygintini su tokiais žmonėmis kaip Leo. 

— Nekantrauju išvysti tą Lindos žudiką. Jis priklauso visai kitokiai 
nusikaltėlių kategorijai negu Leo, — pasakė Brundinas, jiems šiltai 
šypsodamasis. 

— O kas nenorėtų jo pagaliau išvysti, — nuoširdžiai pritarė Beks- 
triomas. 

— Ar galėčiau išsakyti asmeninę pastabą, bose? — tarė Adolfsonas 
jiems jau važiuojant pro ligoninės vartus. 

— Skelk, - sukrenkštė Bekstriomas. 

— Tas Brundinas — labai keistas veikėjas. Sakyčiau, tik čia jam ir 
dirbti. 

„Toli eisi, vaikine“, - pamanė Bekstriomas ir tik pritariamai su- 


murmėjo. 

Kai abu grįžo į nuovadą, Bekstriomas jaunojo Adolfsono paprašė 
surašyti jų vizito į Šv. Zigfrido ligoninę ataskaitą, kol pats tvarkysis 
su prisikaupusių dokumentų krūvomis. Nieko įdomaus per tą laiką 
nebuvo nutikę, ir niekam iš kolegų, regis, nereikėjo spyrio į užpakalį, 
kad ką nors nudirbrtų. Vadinasi, pats laikas traukti į viešbutį ir išlenk- 
ti bokalą alučio, nusprendė Bekstriomas, žvilgtelėjęs į laikrodį. Lyg 
tyčia, suskambo jo mobilusis. Tai buvo tas pats iškalbingasis kolega 
iš SNSAS, norintis sužinoti, kaip susiklostė vizitas pas Leo. 

— Aplankėme ir jį, ir Brundiną, - informavo Bekstriomas. 

— Ar Brundinas jį prižiūri? 

— Taip, — patvirtino Bekstriomas, vėl žvelgdamas į laikrodį. - Tarp 
kitko, perduoda labų dienų. 

— Tuomet nėra ko jaudintis, - užtikrino jį kolega. - Brundinas — 
vienintelis normalus savo profesijos atstovas. Kaip ten laikosi Leo? 

— Puikiai. Gerai leidžia laiką. Taip pat perduoda labų dienų, — 
pasakė Bekstriomas, baigdamas pokalbį. 

Eidamas namo jis prasuko pro apklausų patalpą, norėdamas 
pažiūrėti, ar Rogersonas jau atsilaisvino, bet prie durų vis dar degė 
raudona lemputė. Šešios valandos ir paskui dar tiek pat, primetė 
Bekstriomas. Tiek to, visada galima išsikviesti taksi. Kas turėtų jėgų 
pėdinti per tokį karštį? Kišenėje jis susižvejojo savo mobilųjį tele- 

foną, tačiau nė nespėjo surinkti numerio, kai prieš pat nosį iššoko 
tyrėjams paskirta krizių konsultantė ir vos jo neparbloškė, nors buvo 
liesa kaip golfo lazda ir ne ką aukštesnė. 

— Kaip džiaugiuosi jus radusi, vyresnysis inspektoriau, — sučiulbė- 
jo ji, pakreipė galvą į šoną ir šiltai nusišypsojo. — Ar skirtumėte man 
keletą minučių? 

— Kuo galėčiau padėti, Lo? — su tokia pat šilta šypsena pasiteiravo 
Bekstriomas. „Gal ir neprošal pasitreniruoti su sena karve, kol įgau- 
siu pagreitį , - pamanė jis. 

Jiedviem nuėjus į jos kabinetą, prireikė dar kelių minučių, kol 
pagaliau Lo prabilo apie reikalo esmę. Bet kadangi Bekstriomas jau 
tiksliai žinojo, kaip elgsis, jam buvo vienas malonumas stebėti ją ki- 
šant savo prakaulų kaklą į jo paspęstus žabangus. Patogiai atsilošęs 
minkštame jos svečiams skirtame krėsle ir susinėręs rankas ant atsi- 
kišusio pilvo jis padrąsinamai jai linktelėjo. 

— Jūs praktiškai vienintelis žmogus, su kuriuo dar nekalbėjau, vy- 
resnysis inspektoriau, — pradėjo ji. 

— Žinote, Lo, aš viliuosi, kad suprantate, jog; turėjau šiokio tokio 
darbo, — mąsliai linktelėdamas atsakė Bekstriomas. „Ir tiek daug, kad 
nė neturėjau kada čia sėdėti ir pliurpti su tokia nusenusia įkyria kar- 
ve kaip tu“, - mintyse pridūrė jis. 

— Be abejo, suprantu, — patikino Lo, dar labiau palenkdama gal- 
vą, kol jos šypsena tapo beveik vertikali. 

— Džiugu girdėti, — vėl ramiai linktelėjo Bekstriomas, nutaisyda- 
mas dar mąslesnį žvilgsnį, kurį paprastai taupydavo būtent tokioms 
situacijoms. 

Pasak Lilijanos Olson, sukaupęs tokią didelę patirtį ir tiek metų 
dirbęs žmogžudysčių tyrėju Valstybiniame nusikaltimų tyrimo biu- 
re, Bekstriomas greičiausiai patyrė daug daugiau neigiamų emocijų 
nei bet kuris kitas iš čia esančių pareigūnų. 

— Kaip jums pavyko su tomis emocijomis susidoroti? — pasiteira- 
vo ji. - Tikriausiai nešiojatės savyje nemažai siaubingų išgyvenimų. 

— Apie ką konkrečiai kalbate? 

„Niekada neprisileisk jų nė per milimetrą, antraip tau šakės“, — 
pamanė Bekstriomas. 

Konsultantė pradėjo vardyti visus tuos siaubingus dalykus, kurių 
teko prisižiūrėti tarnyboje. Jos nuomone, daugelis policijos pareigū- 
nų, jeigu ne dauguma, o gal net ir visi, galų gale pasijunta išsekinti 
darbo. Tarsi žygiuotų vorele, nevykusiai bandydami pratempti nuo 
vienos pamainos iki kitos piktnaudžiaudami alkoholiu ir seksu, o pas- 
kui vis tiek atsitrenktų į sieną. 

— O tai, ko gero, yra pats prasčiausias būdas spręsti psichologines 
problemas, — paaiškino Lo. 

„Užtat koks smagus“, - pamanė Bekstriomas, pritariamai linksė- 
damas. 

— Liūdna, - tarė jis, net pasipurtęs iš pasibaisėjimo. — Labai liū- 
dna, - dar pakartojo. 

„Gal užsiminti jai apie Leviną ir jo mažutę Svanstriom“, - mintyse 
svarstė jis. 

— Man netgi teko susidurti su jaunais pareigūnais, kuriems dar 
policijos akademijoje pasireiškė mitybos sutrikimai, — toliau varė Lo. 

— Liūdna, - vėl pakartojo Bekstriomas. — Net ir jaunimas. Siau- 
binga. — Jis giliai atsiduso. Matant čia ruošiamą maistą, buvo išvis 
keista, kad jie apskritai prisiversdavo valgyti. 

Remdamasi savo ilgamete psichologės patirtimi, Lo buvo tvirtai 
įsitikinusi, kad problema slypi policininkų elgsenoje, daugelis yra lin- 
kę „pabrėžti vyriškumą, užsisklęsti savyje, elgtis destruktyviai“, tokios 
nuostatos labai seniai vyravo policijos pareigūnų darbo aplinkoje ir 
žalojo žmones, priverstus joms paklusti. Tokios elgesio normos buvo 
taip įsismelkusios į nuovados sienas, lubas ir grindis, kad ji netgi savo 
kailiu pajusdavo jas kaskart vos tik įkėlusi čia koją. 

— Kaipgi jūs tvarkotės su tokiais traumuojančiais išgyvenimais, 
Bekstriomai? — darkart paklausė ji, drąsinamai linksėdama. 

— Man padeda mūsų Viešpats, — atsakė Bekstriomas ir nutaisęs 
pamaldų žvilgsnį pakėlė akis į lubas. 

„Išgraužk, kale“, - pagalvojo jis. 

Lo sumišusi nusišypsojo. 

— Atleiskite, bijau, kad ne visai suprantu, — ištarė ji. 

— Mūsų Viešpats, — įtaigiu tonu pakartojo Bekstriomas. - Mūsų 
visagalis Viešpats, dangaus ir žemės valdovas, ir mano vedlys, ir išsi- 
gelbėjimas man gyvenant šioje žemėje. 

„Aha, dabar žinau, kaip atrodo žmogus, kurio ausys ir žabtai tuoj 
nukris iš nustebimo“, - pamanė jis. 

— Aš nė nenumaniau, kad jūs atsivertėte į tikėjimą, Bekstriomai, — 
išlemeno Lo. 

— Apie tokius dalykus niekas neskelbia viešai kiekvienam sutikta- 
jam, — paaiškino Bekstriomas ir tarsi įspėdamas ją papurtė galvą. — 
Tik aš ir mano Viešpats apie tai žino. 

— Aš puikiai suprantu, — tarė Lo. — Žinoma, šie dalykai nėra nesu- 
derinami. Ar niekada nesvarstėte alternatyvų... na, kaip čia pasakius, 
kitokių būdų atgauti dvasios pusiausvyrą? 

— Pavyzdžiui, kokių? — griežtu tonu paklausė Bekstriomas, žvelg- 
damas į ją savo firminiu pareigūno žvilgsniu. 

„Metas čiupti jautį už ragų“, - nutarė jis. 

— Na, kitokių terapijos formų, tarkim, atviro pokalbio, nes tai juk 
irgi terapija, — išspaudė šypseną Lo. — Mano durys visada atviros, ir 
pas mane lankosi daug tikinčiųjų... 

— Neturėk kitų dievų, tik mane vieną! - užriaumojo Bekstriomas 
ir pakilęs nuo kėdės tarsi grūmodamas nukreipė į ją ištiestą ranką. — 
Kaip arogantiškai jūs su savo kolegomis bandote atsistoti į mūsų 
Viešpaties vietą. Ar suvokiate, kad laužote pirmąjį jo įsakymą? 

Pala, o gal antrąjį? Ai, koks skirtumas. 

— Aš tikrai nenorėjau jūsų supykdyti... 

— Žmogaus poelgiai tėra tik skeveldros, — pertraukė Bekstriomas. — 
Ekleziasto 12:14, — pridūrė jis ir įsmeigė į ją atšiaurų žvilgsnį. 

Tai buvo aklas spėjimas, ir kur jau kur, o Smolande išvis rizikin- 
gas, bet ji neatrodė labai atsidavusi bažnyčiai. ' 

— Aš tikrai atsiprašau, jei bent kiek jus supykdžiau, — Lo šypsena 
vis labiau blėso. 

— Mano durys visada atviros, - pasakė Bekstriomas ir, tarsi norė- 
damas sustiprinti įspūdį, atidarė jos kabineto duris. — Tik nepamiršk 
vieno, Lilijana, — jau kiek meilesniu tonu pridūrė jis. - Mes, žmo- 
nės... teesame tik kvailiai... paklūstantys savo brangiam Viešpačiui. 

Tai pasakęs, jis švelniai uždarė paskui save duris. Nors bėk į tuale- 
tą, užsirakink ten ir žvenk, kol gausi trūkį. 

Vos tik grįžęs į savo kambarį Bekstriomas įsipylė šalto alaus. 
Tiems, kurie geria tiesiog iš skardinės, turbūt ne visi namie. „Kaip 
kokios beždžionės,“ galvojo Bekstriomas, rydamas vieną didelį gurkš- 
nį po kito ir godžiai laižydamas nuo viršutinės lūpos putas. Paskui 
klestelėjo ant lovos, įsijungė televizorių ir ėmė peržiūrinėti žinutes, 
kurios buvo paliktos jam viešbučio registratūroje. Jų buvo visai ne- 
mažai, daugiausia nuo mažutės Karinos iš vietinio radijo. Vienoje vos 
prieš porą valandų paliktoje žinutėje ji netgi prisiekinėjo, kad „nebū- 
tinai turim kalbėti apie darbą“, ir netgi paliko savo telefono numerį, 
norėdama tai įrodyti. „Ar galiu tau pasiūlyti šio to užkąsti vienoje 
nuošalioje vietelėje?“ 

„Sunkioje padėtyje atsidūrusi moteris, — pagalvojo Bekstriomas, 
siekdamas ant naktinio stalelio gulinčio telefono. — Atrodo, pasiry- 
žusi bet kam.“ 


Toji „nuošali vietelė“ pasirodė esanti nedidelė užeiga su lauko te- 
rasa, atsiveriančia į vieną iš daugelio Smolando ežerų. Užeiga buvo 
gerokai už miesto, bet kadangi už taksi paslaugas mokėjo darbdavys, 
Bekstriomas pernelyg nesuko galvos. „Nė vieno žurnalisto, kiek tik 
aprėpia mano įgudusios akys“, - galvojo jis, atitraukdamas kėdę savo 
kompanionei. 0 

— Pagaliau mudu dviese, vyresnysis inspektoriau, — tarė Karina, o šyp- 
sena žaidė ir lūpose, ir akyse. - Ko pageidautumėt? Aš vaišinu. 

— Jokiu būdu. — Bekstriomas dar važiuodamas taksi buvo nusprendęs 
paskirti sau viršvalandžių už tai, kad susitiko su slaptu informatoriumi, o 
kad įrodytų šį susitikimą, jam būtinai reikalingas kvitas. - Noriu ko nors 
subtilaus, — pridūrė, metęs žvilgsnį į Karinos įdegusias kojas ir rankas. 
Ji vilkėjo ploną vasarinę suknelę ir, matyt, buvo pamiršusi užsisegti tris 
viršutines sagas. 

„Gal kiek per lengvai prieinama“, - mintyse nusprendė Bekstriomas. 


„Labai maloni“, - pagalvojo, paleisdamas ją prie namų prabėgus trims 
valandoms. Jam teko užkirsti kelią visoms pastangoms bent šį tą išpešti 
apie Lindos bylą. Kad galėtų palaikyti pokalbį ir kaip įmanoma natūraliau 
papasakotų šį bei tą apie save, jis pasitelkė klasikines policininko istorijas, 
o užbaigdamas pamėtėjo nemenką pažadą, susijusį su ateitimi. 

— Vis tik suprask ir mane, - atsiduso Karina, pirštais glostydama vyno 
taurę. — Mes čia sau sėdim, o Stokholmo laikraščiai vieną po kitos spaus- 
dina naujienas. Tik iš ten ir žinai, kas vyksta. Nors žmogžudystė mūsų. 
Turiu galvoj, kad nužudytoji mergina būtent čia gyveno. Viena iš mūsiš- 
kių, kitaip sakant. 

— Beveik viskas, ką jie ten spausdina, yra šlamštas, jei tave tai paguos, — 
tarė Bekstriomas. „Ak, ko tik nepadarau dėl tų vargšių jautruolių“, — pa- 
manė jis. 

— Tikrai? — paklausė ji, o akyse sužibo viltis. 

— Štai ką mes padarysim, — pasakė Bekstriomas, palinkdamas priekin 
ir lyg netyčia paliesdamas jos ranką. — Kai rasiu tą pašlemėką ir būsiu 
tikras, kad tai jis, pažadu tau pranešti pačiai pirmai. Tik tau, ir niekam 
kitam. 

— Pažadi? Tikrai nemeluoji? — ji įdėmiai žvelgė į akis. 

— Tikrai nemeluoju, - pamelavo Bekstriomas, neatitraukdamas delno 
nuo jos rankos. — Tau, ir tik tau. 

„Na tikrai, pernelyg lengva.“ 

Vos tik grįžęs į viešbutį Bekstriomas patraukė tiesiai prie baro. Tik 
trys alaus per visą vakarienę, jis ištroškęs kaip kupranugaris po pili- 
griminės kelionės iš Jeruzalės į Meką. Gale baro sėdėjo Rogersonas, 
prieš save pasistatęs didžiulį bokalą, dar labiau nusiminęs nei visada, 
nors aplink jį tuščių staliukų netrūko. Patalpoje mirgėjo gal du tuzinai 
reporterių ir kitų civilių, tačiau dėl kažkokių priežasčių visi buvo nu- 
sprendę sėdėti nuo jo kuo toliau. 

— Pasakiau, kad sulaužysiu ranką tam maitvanagiui, kuris pirmas 
pabandys prisėsti šalia, užtat viskas tvarkoj, — paaiškino jis. - Ką gersi? 
Mano eilė pavaišinti. 

— Alaus, didelį, — tarė Bekstriomas, mojuodamas padavėjui, kuris 
kažkodėl pažvelgė į jį nenoromis. 

„Tu visada toks diplomatiškas, Rogi“, - pamanė jis. 

— Tai kas naujo? - paklausė Rogersonas, kai Bekstriomas gavo savo 
alų ir bent šiek tiek numalšino troškulį. 

— Ilgai ir nuobodžiai pasikalbėjau su mūsiške krizių konsultante, — 
išsišiepęs pasakė Bekstriomas. — Paskui turėjau nubėgti į tualetą. Tai 
šiandien bus jau net trys kartai. 

— O aš maniau, tu normalus. Kokio bybio iš viso su tokiomis kalbie- 
si? — Rogersonas tik atsiduso ir papurtė galvą. 

— Ne, paklausyk, — nuramino jį Bekstriomas ir pasilenkęs per stalą 
papasakojo Rogersonui visą istoriją. Šis bemar pagyvėjo, o paskui abu 
dar išlenkė po kelis alaus ir po taurelę kitą stipresnio gėralo, Bekstrio- 
mui paprašius visa tai įrašyti į jų kambarių sąskaitą, kurią kartu su 
visomis kitomis išlaidomis apmokės darbdavys. 

Kai atėjo laikas lipti viršun ir išsimiegoti, baras jau buvo praktiškai 
tuščias. Rogersonas atrodė pastebimai linksmesnis ir netgi palinkėjo la- 
bos nakties keliems bare tebesėdintiems reporteriams, aiškiai nuspren- 
dusiems nusitašyti iki žemės graibymo. 

— Eikit namo, nelaimingi pisuokliai, — tarė jis. 

Maryt, ne visi žurnalistai paklausė vakarykščio Rogersono pa- 
tarimo, nes ryte Bekstriomas su kolegomis galėjo mėgautis ne tik 
pusryčiais, bet ir naujausia sensacija didžiausiame rytiniame laikraš- 
tyje. „JIS BANDĖ NUŽUDYTI LINDOS KAIMYNĘ“, — rėk- 
te rėkė antraštė, o viduje per du puslapius, nuo šešto iki septinto, 
buvo išspausdintas straipsnis: Policininkės žudikas kėsinosi nužudyti 
ir mane“ — interviu su Lindos kaimyne Margareta. 

— Koks čia šūdas? — paklausė Bekstriomas, kol Rogersonas be 
žodžių vairavo automobilį į nuovadą, esančią vos už keturių šimtų 
metrų nuo viešbučio. „Trečią valandą ryto pabudau išgirdusi, kaip 
kažkas laužiasi į mano butą, — garsiai skaitė jis. - Mano šunys ėmė 
įnirtingai loti, ir jis pabėgo. Girdėjau, kaip nubėgo laiptais žemyn“ 
Koks čia šūdas? — pakartojo Bekstriomas. — Kodėl ji anksčiau apie tai 
neužsiminė? Juk apklausėme ją mažiausiai porą kartų, ar ne? 

— Ji buvo apklausta tris kartus, — patvirtino Rogersonas. — Viską 
perskaičiau. Iš pradžių ji kalbėjo su tuo patruliu, kuris pirmas atvy- 
ko į nusikaltimo vietą. Paskui mūsų kolegos iš rajono komisariato 
kriminalinės policijos skyriaus ją išsamiai apklausė ir dar liepė pasi- 

rašyti, kad neprasižios. O trečią kartą buvo apklausta, kai pareigūnai 
ėjo per visus kaimynus. 

— Ir nė žodelio, kad kažkas laužėsi į jos namus? 

— Nė cypt. 

— Nueik pas ją ir paklausinėk dar kartą, —- paliepė Bekstriomas. — 
Dabar par. Pasiimk tą jaunėlį Salomonsoną. 

— Gerai, — atsakė Rogersonas. 

„Ar gali būti, kad taip iš tiesų nutiko? — svarstė Bekstriomas. — 
Negi tas pats beprotis galėjo pasibelsti į Lindos duris, o ji buvo tokia 
kvaila, kad įsileistų?“ 

Rytinis susirinkimas praėjo tuščiai, nors jam vadovavo pats Beks- 
triomas. Dauguma, regis, laukė teismo ekspertų išvadų iš nusikal- 
timo vietos, o ypač nekantravo iš Valstybinės teismo ekspertizių 
laboratorijos sulaukti užpuoliko DNR duomenų. Didžioji dalis su- 
sirinkimo praėjo aptarinėjant rytinio laikraščio straipsnį, ir Bekstrio- 
mą tai baisiai erzino, nors neketino prisipažinti kodėl: jis pyko, kad 
žiniasklaida ėmėsi savavališkai tirti jo žmogžudystę. 

Kaip ir dažniausiai būdavo, nuomonės šiuo klausimu išsiskyrė. 

— Manau, kad ji paprasčiausiai nedrįso mums pasakyti per ap- 
klausą. Ji bijojo, ir tiek, — spėjo vienas iš pareigūnų. 

— Gali būti, kad ji viską išsigalvojo siekdama dėmesio arba repor- 
teriai sugalvojo už ją, — pareiškė kitas. 

— Galbūt tiesa slypi kažkur per vidurį, - pasakė trečiasis. - Gal jos 
šunys naktį skalijo, bet nebūtinai kažkas bandė brautis į butą. Gal 
mašina pravažiavo ar koks girtuoklis slinko gatve? 

Panašios kalbos netilo tol, kol Bekstriomas išsitiesė kėdėje ir pa- 
kėlė ranką, norėdamas pertraukti diskusiją. 

— Viskas, šiaip ar taip, paaiškės, — tarė jis, o tada atsisuko į Enok- 
soną, kuris nebuvo prataręs nė žodžio. — Ar yra prasmės siųsti tave su 
bičiuliais ištirti tų jos durų? 

— Jie jau važiuoja, — atsakė Enoksonas. 

„Pagaliau, — pagalvojo Bekstriomas. — Bent vienas pareigūnas 
žino, ką daro.“ 

Po susirinkimo Bekstriomas vėl pasikvietė pareigūnę Sandberg, 
kad dar kartą paganytų akis, o kartu sužinotų, kiek pasistūmėta ren- 
kant duomenis apie žmones, susijusius su auka. 

— Kokios naujienos, Ana? Ar aiškėja, kas buvo tą ketvirtadienį 
klube? 

Sandberg teigimu, jie surinko apie du šimtus žmonių, iš kurių 
vieni ten jau buvo Lindai atėjus šiek tiek po vienuolikos, o kiti pasi- 
rodė vėliau. Beveik šimtas iš jų jau buvo apklausti. Dauguma patys 
susisiekė su policija po to, kai pareigūnai kreipėsi su viešu prašymu 
žiniasklaidoje atsiliepti ką nors žinančiuosius. Tarp tų sąmoningų 
piliečių buvo šeši Lindos bendramoksliai iš policijos akademijos, ta 
pati draugė, kuri dirbo su ja nuovadoje, bei dar keturi pareigūnai, 
įskaitant ir pačią Aną Sandberg. 

— Ir nė vienas iš kolegų arba akademijos studentų tau nekelia 
jokių įtarimų? — linksmai pasiteiravo Bekstriomas. 

— Ne, — atsakė Ana. Ši tema jos aiškiai nedžiugino. — Bent jau kol 
kas. Tikrai ne. 

— Gerai, o kaip dėl visų likusiųjų? Ar daug triukšmadarių buvo tą 
naktį? Kokie keistuoliai su mumis nesusisiekė? Ką apie juos žinom? 

„Velnias, ar moterys neturi humoro jausmo?“ — pamanė jis. 

Pasak Anos, nieko neįprasto. Tik keli vietiniai triukšmadariai, 
būtų keista, jeigu jų ten nebūtų, turint galvoje laiką ir vietą. Su ke- 
letu iš jų jau buvo pasikalbėta, Lindos žmogžudystė juos pribloškė 
tiek pat, kiek ir kitus. 

— Dar liko mažiausiai penkiasdešimt žmonių, apie kuriuos nieko 
nežinom, ar ne? 

„Neprilygstamoji detektyvė Ana Bliumkvist, kaip tas mažasis se- 
klys iš Astridos Lindgren knygos“, - pagalvojo Bekstriomas. 

— Taip, — patvirtino ši. - Daugų daugiausiai, jei kalbam tik apie 
vyrus. Bet manau, kad tas skaičius mažesnis. 

— Kaipgi mes iki jų prisikasim? 

Pasak Anos, tam reikės šiek tiek laiko. Dabar atostogų įkarštis, be 
to, daugelis tiesiog nenorės prisipažinti lankęsi tame klube, net jei 
tada aukos nesutiko ir su ja nesikalbėjo. Be kita ko, pareigūnė Sand- 
berg dar prasitarė turinti savo nuomonę ir svarstanti, ar ją išsakyti. 

— Daug laiko apie tai galvojau ir, atvirai sakant, dvejoju, ar išvis 
verta gaišti laiką. 

— O kodėl? - susidomėjo Bekstriomas. 

„Ji dar ir tinginė“, - pamanė jis. 

Anos manymu, priežastys buvo kelios. Nors darbo būrų labai 
daug, visų tąkart klube apsilankiusių žmonių vis tiek nepavyktų su- 
gaudyti. 

— O dar kas? — paklausė Bekstriomas. 

„Koks nusivylimas“, - pagalvojo jis. 

— Ar mums tikrai to reikia? — atsakė į jo klausimą Ana. - Iš visko 
sprendžiant, ji nieko neparsivedė, ir niekas jos grįžtančios nesekė. Su 
niekuo nesusipažino ir nesusitarė susitikti. Jeigu kaimynė laikraščiui 
sakė tiesą, panašu, kad ji tiesiog papuolė į nagus kažkokiam mania- 
kui, ar ne? Man tai atrodo labiausiai tikėtina. 

— Mes to iš tikrųjų nežinom, — atžariai tarė Bekstriomas. — Nei 
tu, nei aš, — pridūrė jis. 

„Ypač tu“, - dar pamanė. 

— Mums tęsti paieškas? — pasitikslino Ana. 

— Būtent, — atsakė Bekstriomas. — Noriu, kad kiekvienas, buvęs 
klube, būtų išaiškintas ir apklaustas, o jei per tą laiką rasim žudiką 
kitur, tada paieškas nutrauksim. Aš juk ne kvailas. 

— Aišku, — taip pat atžariai metė Ana. 

— Dar vienas dalykas, — tarė Bekstriomas. — Sakei, kad galėsiu 
užmesti akį į jos dienoraštį? 

— Žinoma, - patvirtino Ana. — Nors bijau, kad ir ten nieko įdo- 
maus nėra. Bent jau aš nieko neaptikau. 

— Ar teismo ekspertai jį ištyrė? — paklausė Bekstriomas. 

„Ką reiškia „ir ten?“ — svarstė jis. 

— Taip. Tik Lindos atspaudai. Jokių kitų. 

— Ačiū Dievui, — išsišiepė Bekstriomas. 

— Kaip suprasti? — pašnairavo į jį Ana. 

— Nereikės mautis tų prakeiktų guminių pirštinių, — paaiškino 
Bekstriomas. 

— Ne, nereikės, — burbtelėjo tarė Ana. — Viskas? 

— Tikrai taip, - gūžtelėjo pečiais Bekstriomas. 

„Tokie neblogi papai, ir tokia niekam tikusi boba, — pagalvojo 
jis. - Kaipgi taip gali būti?“ 

Tai bent vasara. Tokios neprisiminė nei senas, nei jaunas. Ji prasi- 
dėjo dar gegužę, ir karšta saulė svilino diena iš dienos, mušdama tem- 
peratūros rekordus visoje šalyje bei atseikėdama visiems po lygiai. 

Tą antradienį, liepos 8-ąją, išaušo metas naujam nacionaliniam 
rekordui. Ankstesnis Švedijos karščio rekordas buvo užfiksuotas 
Smolando krašte prieš beveik šešiasdešimt metų. 1947-ųjų liepos 29- 
ąją Moliloje temperatūra buvo pakilusi iki 38 laipsnių. Jei už orus iš 
tiesų buvo atsakingas Dievas, jis tikrai tuo metu rūpinosi kitais rei- 
kalais. Kaipgi kitaip būtum paaiškinęs faktą, kad antradienį, liepos 
8-ąją, dievobaimingame Vekelsonge, vos už keliolikos kilometrų nuo 
Vekšės, termometrai rodė 38,3 laipsnius karščio? Beje, pavėsyje. 

Vekšėje buvo palyginti vėsu. Kai Janas Levinas ir Eva Svanstriom, 
išsiruošę į miestą vėlyvų pietų, šiek tiek po pirmos išėjo iš policijos 
nuovados, Jaučių turgaus aikštė net mirguliavo nuo karščio, nors 
lauke buvo tik 32 laipsniai. Kai nemiegodavo, Levinas beveik visą 
laiką leisdavo nuovadoje, savo kabinete su kondicionieriumi, taigi 
tokiai situacijai buvo nelabai pasiruošęs. 

— Gal niekur neikim? — pasiūlė jis, neryžtingai šypsodamasis ir 
žvelgdamas į Evą Svanstriom. „Kas darosi? — stebėjosi jis. — Juk čia 


Švedija, vasara jau įpusėjus?“ 

— O man labai patinka, — atsakė Eva, ir džiugiai šypsodamasi 
išskėtė rankas, nors švedams tai visai nebūdinga. — Nagi, Jani, eime. 


Galėsi sėdėti pavėsyje, pažadu. 


Tiek vakariniai, tiek šio ryto laikraščiai daugiausia rašė apie orą, ir 
vietos žiniasklaidoje buvo justi nemenkas pasididžiavimas. Šilčiausias 
Švedijos kraštas vis dar išliko Smolandas, tas mažasis Dievo kampe- 
lis. Kalmaro „Barometras“ netgi išdrįso paskelbti Smolandą Šiaurės 
Europos Rivjera, „Smolando paštas“, kaip įprasta, laikėsi kiek san- 
tūriau: galų gale, kiekvienas sveikai mąstantis Smolando gyventojas 
žinojo, kad per didelis išdidumas baustinas. 

Kaip ir didžiuosiuose šalies laikraščiuose, buvo kalbinami įvai- 
rūs ekspertai, palaikantys ir nepalaikantys šiltnamio efekto grėsmės 
teorijos, taip pat aptarinėjami istoriniai bei ilgalaikiai temperatūros 
pokyčiai, pavyzdžiui, faktas, kad žalvario amžiuje Norlando šiaurė- 
je buvo auginamos vynuogės. Suprantama, medikų patarimų taip 
pat netrūko. Žmonėms buvo patariama laikytis pavėsyje, vengti per 
didelio fizinio krūvio, gerti daug skysčių ir prisidengti galvas kepu- 
rėmis ar skrybėlėmis. Tai ypač svarbu vyresnio amžiaus žmonėms ir 
vaikams, taip pat turintiesiems aukštą kraujo spaudimą ar problemų 
su širdimi. Savaime suprantama, jokiu būdu nevalia palikti šunų ar 
mažų vaikų užrakintuose automobiliuose nė minutei. 

Vakariniai laikraščiai paisė savo įprastų tradicijų. Pirmiausia — 
privalomasis meteorologinių sąlygų aptarimas, o jau paskui pateikia- 
mos išties svarbios temos, pavyzdžiui, sąsajos tarp nepakeliamo karš- 
čio ir padidėjusio sunkių nusikaltimų skaičiaus, žinoma, nepamiršta 
ir Lindos žmogžudystė. 

Didžiausio vakarinio laikraščio kalbintas ekspertas išsamiai atsklei- 
dė akivaizdų ryšį tarp serijinių žudikų ir oro temperatūros nusikal- 
timų metu. Jo atlikti tyrimai rodė, kad pasikartojančių žmogžudys- 


čių tikimybė didėja kylant termometro stulpeliui. Vasaros mėnesiai 

būna kur kas pavojingesni nei žiemos, neišskiriant nei eskimų, nei 
afrikiečių. Ir neatsitiktinai dauguma pagarsėjusių serijinių žudikų, 
tarkime, Jungtinėse Amerikos Valstijose, savo darbeliams pasirenka 
ne centrines ar šiaurines, bet pietines valstijas, tarkim, Kaliforniją ar 
Floridą. Išvada buvo tokia: karštis provokuoja nusikaltėlių žiaurumą, 
ypač jei jų psichika sutrikusi, nestabili ar pažeidžiama. 


19 


„Gyvenimas tęsiasi. Priešpiet turiu ginčytis su niekam tikusia 
boba, paskui tenka pietauti su dviem visiškais idiotais, nes Rogerso- 
nas, matyt, vis dar klausosi kitos bobos paistalų, - galvojo Bekstrio- 
mas. — Ir, lyg to dar nebūtų per daug, pietums siūlo ištežusius maka- 
ronus su kažkokiu neaiškiu žuvies padažu. Negi sunku būtų patiekti 
jautienos troškinį su burokėliais? Dėl Dievo meilės, šita kaimo skylė 
juk visai netoli Skonės, o ten maistas buvo visai neblogas.“ 

Knutsonas su Torenu buvo kur kas geresnės nuotaikos, ypač 
Knutsonas, mat dar prieš kaimynės išsišokimą su ta istorija spaudoje 
buvo sugalvojęs patikrinti įvykdytų įsilaužimų sąrašą. 

— Labai įžvalgiai pasielgei, Erikai, — žavėjosi Torenas. — Kai per- 
skaičiau tą interviu, buvau įsitikinęs, kad sako teisybę. Manau, jog 
esi teisingame kelyje. 

— Pasakokit, — paliepė Bekstriomas. 

„Iš kur tokie asilai“, - pamanė jis. 

Pasak Toreno, viskas buvo labai paprasta. 

— Tipinis įsilaužėlių elgesys. Pirmiausia jie eina į viršutinį aukštą, 
kur mažiausiai tikėtina, kad kas nors lips laiptais pro šalį. 

„Kurgi ne, — pritariamai linkčiodamas mintyse tarė sau Bekstrio- 
mas. — Juk trečią valandą ryto per patį atostogų įkarštį tokia rizika 
itin didelė.“ 

— Taigi, paskui jis greičiausiai paskambino į duris, norėdamas įsiti- 
kinti, kad nieko nėra namie, o tada ėmė loti šunys, — tęsė Torenas. 
Knutsonas. 

— Trumpai tariant, pabėgo. Įsilaužėliai negali pakęsti šunų, — dėstė 
Torenas. 

„Kaip matau, narkotikų skyriuje tau padirbėti neteko“, — toliau 
linkčiodamas galvojo Bekstriomas. 

— O kodėl jis nebandė įsilaužti aukštu žemiau? Ten nieko nebu- 
vo? — paklausė jis garsiai. 

— Pernelyg arti, juk ką tik pažadino kaimynę iš viršaus, — užtikrin- 
tai atsakė Knutsonas. 

— O dar aukštu žemiau? — neatlyžo Bekstriomas. 

— Tas lenkas buvo namie, — atsakė Torenas. - Nesakau, kad vagis ir 
jo durų nepatikrino. 

— Aš visgi manau, jog jis nusileido iki pirmojo aukšto, - tarė Knut- 
sonas. — Na, dėl viso pikto. 

— Tada ir paskambino į Lindos duris? - pasiteiravo Bekstriomas. 

Kuo toliau, tuo smagiau. 

— Taip, — patvirtino Knutsonas. - Paskambino, pažiūrėjo pro pašto 
plyšį ir visa kita. Toks jau tų žmonių būdas. Hm. Turiu galvoje, vei- 
kimo būdas. 

— O Linda atsikėlė ir atidarė jam duris? — neatlyžo Bekstriomas. 

— Taip. Nors ir keistokai skamba. Aišku, gali būti, kad ji tiesiog 
buvo pamiršusi užrakinti duris. 

— Greičiausiai taip ir buvo, nes duryse įsilaužimo žymių nematy- 
ti, — paantrino Torenas. — Panašu, kad atidarė arba pamiršo užrakinti. 

— Pala, pala, - pakėlė rankas Bekstriomas, norėdamas juodu už- 
čiaupti. — Ar teisingai jus suprantu, ponai? Trečią valandą nakties pa- 
sirodo tipiškas įsilaužėlis, eilinis apsiseilėjęs narkomanas subadytomis 
rankomis, kuris paskambina į Lindos duris, kad pažiūrėtų, ar ponia 
Erikson, kurios pavardė užrašyta ant durų, yra namie, o gal kartais 

išėjusi su reikalais. Tuo metu ketvirtame aukšte kaip pasiutę skalija 
kaimynės šunys. Taigi, mūsų vagišius skambina į duris, 6zzz, bzzz. 
Paskui dar greit žvilgteli pro pašto plyšelį. O Linda, kuri sugrįžo iš 
klubo miegoti ir kuri, kiek suprantu, mokėsi policijos akademijoje, 
pėdina prie durų, žvilgteli pro akutę, ir ką mato? Tipišką vagį. Visą 
drebantį. Oho, reikia jį įsileisti! Tučtuojau. Čia tikrai ras ką nušvilpti. 
Jei tik pažadės nusiauti batus ir palikti ant lentynėlės koridoriuje, kad 
nepripurvintų. Ar taip? 

Nei Torenas, nei Knutsonas nieko neatsakė. Bekstriomas pakilo 
nuo stalo, nunešė savo padėklą ant vežimėlio ir pasiėmęs puodelį ka- 
vos su daug pieno bei cukraus patraukė į savo kabinetą, pakeliui keik- 


damasis sau po nosimi. 


Kai Rogersonas su kolega Salomonsonu paskambino į Lindos kai- 
mynės Margaretos Erikson duris, ši buvo kaip tyčia užsiėmusi. Sve- 
čiuose lankėsi reporteris ir fotografas iš antrojo pagal dydį vakarinio 
laikraščio, kuris buvo pražiopsojęs sensaciją, bet nepraradęs vilties nu- 
šviesti šią istoriją nauju kampu. Jie sėdėjo virtuvėje ir gurkšnojo kavą. 

— Taigi man būtų daug geriau, jei užeirumėte kiek vėliau, — paaiš- 
kino ji. 

— Gal jums labiau tiktų pasimatyti nuovadoje, ponia Erikson, — pa- 
reiškė Rogersonas be menkiausios emocijos balse ir žvilgsnyje. — Gali- 
me atsiųsti patrulių automobilį, kad jus paimtų. Tik pasakykit kada. 

Geriau pagalvojus, staiga atsirado laiko, ir po kelių minučių ponia 
Erikson jau sėdėjo su Rogersonu ir Salomonsonu prie to paties stalo, 
kur tik ką buvo įsikūrę reporteriai. 

— Gal norėtumėte puodelio kavos? — pasiteiravo šeimininkė. Ji 
buvo aiškiai nusprendusi pamiršti nesusipratimą ir bendrauti lyg, nie- 
kur nieko. 

— Taip, būtų puiku, — tarė Salomonsonas, Rogersonui dar nespėjus 
atsisakyti. 

— Ką gi, aš suprantu, kad tas laikraštyje pasirodęs straipsnis kelia 
jums daug klausimų, - prabilo ponia Erikson, o jos veido išraiška rodė 
susidrovėjimą. — Jums rūpi, kodėl aš apie tai neužsiminiau kalbėdama 
su jūsų kolegomis. 

Rogersonas tik trumpai linktelėjo, o Salomonsonas susikaupęs 
maišė savo kavą. 

— Kaip žinia, viskuo, ką rašo laikraščiai, tikėti negalima, - nervin- 
gai šypsodamasi tęsė ponia Erikson. — Tikrai ne, nes juk ne viskas, ką 
ten išspausdino, yra mano žodžiai. Aš tik pasakiau, kad pabudau vidu- 
ry nakties, nes mano šunys lojo. O visa kita, kad kažkas bandė įsilaužti 
ir kad išgirdau kažką nubėgant laiptais... To neminėjau. Jei kas nors 
panašaus būtų nutikę, be abejonės, būčiau paskambinusi policijai. 

— Ar dažnai jūsų šunys loja, kai kas nors ateina, ponia Erikson? — 
pasidomėjo Salomonsonas. 

Šeimininkės teigimu, retkarčiais tikrai pasitaiko. Kartais jie ima 
ambryti išgirdę grįžtančius kaimynus, ypač kai jau vėlu, o kartais tie- 
siog suloja, kai kas nors triukšmauja gatvėje. „Tas šlykštus lenkas“, ku- 
ris, deja, yra jos kaimynas, dėl to netgi skundėsi gyventojų komitetui, 
tik nesėkmingai, patikino šunų šeimininkė, pati būdama to komiteto 
pirmininkė. Bet Pepė, reikia pripažinti, kartais būna labai jautrus. 

— Jo lojimas labai rėžia ausį, — išdidžiai paaiškino ponia Erikson, 
glostydama didelį labradorą, padėjusį galvą jai ant kelių. — O tada 
prisijungia ir mažasis Pigė, kad padėtų didžiajam broliui. 

— Ką darėte pradėjus loti šunims, ponia Erikson? — paklausė jos 
Rogersonas. 

Kadangi šunų lojimas pažadino ją iš miegų, nelipdama iš lovos 
moteris įsiklausė. Paskui liepė jiems liautis, ir šunys pakluso, tad ji 
nusprendė, kad nieko neatsitiko. 

— Jei kas nors būtų stovėjęs laiprų aikštelėje, net ir tyliai kaip pelė 
po šluota, jie tikrai būtų toliau loję, — paaiškino ponia Erikson. 

— Taigi jie nutilo, — tęsė Rogersonas. — Ir ką darėte toliau? 

Pirmiausia nutykino iki koridoriaus ir pažvelgė pro durų akutę, bet 
nieko neišgirdo ir nepastebėjo. Tada sugrįžo į lovą bei galiausiai vėl už- 
migo. Nieko daugiau nenutiko, ji dar kartą atsiprašanti, kad apie tai 
nepagalvojo anksčiau, kai kalbėjosi su pareigūnais. O kodėl žurnalistai 
prirašė nebūtų dalykų, ji „nuoširdžiai nesuprantanti “. 

„Todėl, kad norėjai pasirodyti jiems įdomi“, - pamanė Rogersonas, 
ber nutylėjo. Jiedu tik užbaigė pokalbį, padėkojo už kavą ir išėjo. Ro- 
gersonas net neaušino burnos apie pasižadėjimą neskleisti informacijos. 
Visi normalūs pareigūnai žinojo, kad tai tik nevykęs pokštas. 

Lipdami laiptais jie sutiko du teismo ekspertizės pareigūnus, kurie 
lipo viršun paimti atspaudų nuo ponios Erikson durų ir kitų galimai 
įtartinų paviršių. 

— Jei paskubėsit, puodelį kavos gausit, - pasakė jiems Salomonsonas, 
o Rogersonas tik linktelėjo ir kažką burbtelėjo panosėje. 

Kadangi vis tiek ėjo pro šalį, jie paspaudė Groso durų skambutį, no- 
rėdami paklausti, ar kartais nepastebėjo ko nors prie savo durų ankstyvą 
penktadienio rytą. Grosas atsisakė juos įsileisti. Pro pašto plyšį liepė nu- 
stoti jį persekioti. 

— Pas mane yra reporterių. Turiu liudininkų. Aš jus įspėju, — pagrasi- 
no Grosas. — Dinkit iš čia, tuojau pat. 


— Tai va ir tiek, — tarė Rogersonas ir pažvelgęs į Bekstriomą atsiduso. 

— Ir ką manai? - paklausė Bekstriomas. 

— Ta sena bobšė pabudo vidury nakties nuo savo šunų lojimo, — at- 
sakė Rogersonas. - Ji tiksliai nežino kada. Spėju, jie ištisai skalija. Kai 
paskambinom į duris, lojo kaip išprotėję. 

— Tai kodėl tada kėlėsi žiūrėti pro durų akutę? Ar visada taip daro vos 
tik ėmus šunims viauksėti? 

— Bent jau pati teigia, kad ne, — tarė Rogersonas. — Jei nori, galiu 
pasakyt, ką manau, - Bekstriomas linktelėjo. - Buvo vidurnaktis, vasara, 
o ji prisiskaičiusi laikraščiuose apie įsilaužimus bei siautėjančius vagis, 
beveik visi kaimynai išvažiavę atostogų. Toks ir paaiškinimas, kodėl tą 
kartą atsikėlė pasižiūrėti. 

— Ant ko tie šunys lojo? — neatstojo Bekstriomas. 

— Apie šunis manęs neklausk. Kreipkis į kinologijos skyrių. Jie tur- 
būt apsidžiaugs. Ten apie šunis tik ir galvoja savo mažomis smegenė- 
lėmis. 

— Ant ko lojo šunys? — pakartojo Bekstriomas. 

— Paprasčiausia būtų jų lojimą paaiškinti tuo, kad išgirdo namo 
grįžtančią Lindą. Jei tikėsim šeimininke, jie girdi kaip nenormalūs. 
Pasimatysim viešbutyje, —- nukirto Rogersonas. 

— Nepamiršk papildyti atsargų, - priminė jam Bekstriomas. - Man 
gali nieko nepirkti; tik paimk tiek skardinių, kiek išgėrei, ir užteks. 

Prieš išeidamas iš policijos nuovados Bekstriomas paskambino 
Enoksonui į teismo ekspertizių skyrių pasiteirauti, kaip sekasi tirti po- 
nios Erikson duris. 

— Apžiūrėjome viską po ultravioletinėmis lempomis ir paėmėme 
atspaudus, — atsakė Enoksonas. - Duris, rankeną, pašto dėžutę dury- 
se, staktą, sienas iš abiejų pusių, laiptų turėklus iki pat jos aukšto. Liftą 
jau buvome parikrinę, jei pameni. 

— Ir? — nekantravo Bekstriomas. 

— Nieko, — tarė Enoksonas. — Tik jos atspaudai. Ji turbūt jautėsi 
vieniša ir norėjo sulaukti kompanijos. Arba išpūtė reikalą, kad pasiro- 
dytų įdomesnė. 


Grįžęs į viešbučio kambarį Bekstriomas rado savo švarius skalbi- 
nius. Gražiai sulankstytų drabužių krūvelės gulėjo kone visur, kur tik 
buvo vietos. O ant sąskaitos buvo nurodyta „įrangos priežiūra“, kaip 
jis ir prašė. Paskui pasirodė Rogersonas, nešinas stipriu eksportiniu 
alumi, kurį buvo skolingas. „Kaip per Kalėdas“, - šmėstelėjo Bekstrio- 
mui, ir jis akimirksniu pamiršo žadėjęs paskambinti mažutei Karinai 
ir ką nors papasakoti. 

— Bare turiu šalto, — tarė jis. — Siūlau pirmiausia tuos sutvarkyti, o 
paskui eisim ko nors užvalgyti. 

Dienos pradžia buvo neįprastai daug žadanti. Antras pagal dydį 
vakarinis laikraštis neketino pasiduoti. Siekdami profesinio keršto 
žurnalistai išpešė iš Mariano Groso tiek, kiek net jų redaktorius nesi- 
tikėjo. Dviejų puslapių straipsnį puošė didelė pagrindinio herojaus, 
39-erių metų bibliotekininko Mariano Groso, nuotrauka su tobulai 
derančia antrašte: „JIS ATBAIDĖ SERIJINĮ ŽUDIKĄ“. „Po galais, 
kaip tam fotografui taip pavyko?“ — stebėjosi Bekstriomas. Tas mažas 
šūdžius tikrai atrodė taip, kad pažvelgęs išsigąstum. Turbūt fotogra- 
favo iš apačios. 

— Tik paklausyk, — pratarė Bekstriomas ir ėmė garsiai skaityti. 

— Palauk, - pasitikslinti panūdo Torenas. — Ar jam trisdešimt de- 
vyneri, o ne keturiasdešimt šešeri? 

— Koks skirtumas; -— atkirto Bekstriomas. — Klausykis. „Marianas 
pabudo vidury nakties išgirdęs, kaip kažkas bando laužtis į jo butą, ir 
puolė į koridorių. Pažvelgęs pro durų akutę pamatė maždaug dvidešim- 
tmetį jaunuolį, bandantį atrakinti spyną.“ 

— Kurią? — niūriai paklausė Rogersonas. — Kai vakar ten buvau, 


mačiau tris spynas ant jo durų. 

— Nesikabinėkit prie smulkmenų, - atkirto Bekstriomas ir toliau 
skaitė. — „Paklausiau jo, ką čia veikia, — pasakojo Marianas. — Bet dar 
nespėjus atidaryti durų ir jo pričiupti, tas tipas nubėgo žemyn laiptais 
ir dingo.“ 

— Ojis apibūdino tą vagį? - pasidomėjo Knutsonas. 

— Ir dar kaip, — patvirtino Bekstriomas. — Nors nusikaltėlio vei- 
dą dengė beisbolo kepuraitės snapelis, mūsų draugelis lenkas žinojo 
jį esant trumpų plaukų, netvarkingai nusiskutusį ir atrodantį kaip 
tipiškas švedas. Maždaug kaip futbolo chuliganas arba kairiųjų pa- 
žiūrų ekstremistas, kažkas panašaus. Metro aštuoniasdešimties ūgio, 
maždaug dvidešimties metų. Vilkėjo rudai žalią kamufliažinę striukę 
ir juodas kelnes iš kažkokios žvilgios medžiagos, sukištas į aukštaau- 
lius batus. 

— Kaip įdomu, — pasakė Levinas, siurbčiodamas kavą ir tuo pat 
metu dešinės kojos pėda glostydamas po stalu Evos Svanstriom čiur- 
ną bei įdegusią blauzdą. — Turiu galvoj, lauke gal koks dvidešimt 
laipsnių, o jis taip apsirengęs. 

— Kažkas čia nelogiška, — neryžtingai pratarė Knutsonas, purty- 
damas galvą. 

— Kas? — susidomėjo Bekstriomas ir padėjęs laikraštį net palinko 
į priekį, kad nepraleistų nė žodelio. 

— Ar tas įsilaužėlis tikrai būtų puolęs į pirmą aukštą ir paskambi- 
nęs į Lindos duris? — patikslino Knutsonas ir vėl papurtė galvą. 

— Gal jis jau buvo pribaigęs Lindą, — paslaugiai pasiūlė mintį 
Bekstriomas. — Ir sugalvojo vėl užlipti į viršų? 

— Tai kodėl jis nepaskambino policijai? —- nuoširdžiai nusistebėjo 
Knutsonas. — Turiu galvoje ne tą tipą, o Grosą. 

— Iš tiesų jau paklausėme apie tai, — išsišiepė Bekstriomas. — Kaip 
ir dauguma šios šalies gyventojų, Grosas ne itin pasitiki mūsų poli- 
cija. 

— Ir ačiū Dievui, — atsakė Torenas. — Juk pars šitiek prisidirbęs. 


139 


LEIF G. W. PERSSON 


— Netikiu nė vienu žodžiu, - purtydamas galvą tvirtai pareiškė 
Knutsonas. - Manau, kad jis viską išsigalvojo. Nors į duris kažkas ir 
galėjo paskambinti: pas jį ar pas tą moterį iš viršaus. 

— Nemanau, kad dar kažką iš to išpešim, — atsiduso Rogersonas, 
kildamas nuo stalo. — Ar nori, kad vėl jį paklausinėčiau? — jis pažvel- 
gė į Bekstriomą. 

— Ar popiežius vaikšto su turbanu ant galvos? Ar vyresnysis ins- 
pektorius tyrėjas Bekstriomas nešioja uniformą? Ar Dolė Parton 
miega ant pilvo? — atšovė jam Bekstriomas ir taip pat atsistojo. 


21 


Tą patį rytą tyrėjų komanda pagaliau gavo ilgai lauktas teismo 
ekspertų išvadas, ir visi susirinko į rytinį susitikimą. Visi jau buvo 
girdėję, kad tyrimų rezultatai nekelia abejonių, tad įtampa tvyrojo 
ore. Jei tik pavyktų sučiupti tą, kurio DNR buvo aptikę nusikaltimo 
vietoje, Lindos žmogžudystė būtų išaiškinta be jokių abejonių. Esant 
tokiems įrodymams, kad ir ką žudikas sakytų po suėmimo, jo paro- 
dymai būtų niekiniai. 

DNR mėginiai buvo paimti iš kelių vietų. Spermos pėdsakų rasta 
ant sofos svetainėje. Kirų kūno išskyrų aptikta ant tamsiai mėlynų S 
dydžio trumpikių, pamestų po ta pačia sofa. Spermos taip pat rasta 
aukos makštyje ir tiesiojoje žarnoje. Dar ant dušo kabinos sienos 
vonios kambaryje. Nuo palangės paimtas kraujo mėginys. Buvo ir 
dar vienas įkaltis, kurio teismo ekspertai anksčiau nepaminėjo. Ko- 
ridoriuje jie buvo suradę keturiasdešimt antro dydžio Reebok spor- 
tinius batelius. Ištyrę iš jų DNR teismo ekspertai nustatė, kad batai 
priklauso žudikui. 

— Iš pradžių dėl to nebuvome tikri, - paaiškino Enoksonas. — 
Todėl anksčiau nieko nesakėme. Kai Lindos motina patvirtino, kad 
tų batų anksčiau nematė, nusiuntėme juos į Valstybinę laboratoriją. 
Tyrimų rezultatai sutapo. 

Trumpikės ir sportiniai Reebok bateliai. Tokius nešiojo 'šimtai 
tūkstančių vyrų, ir parduodama jų milijonai. Apie bandymus susekti 
juos pirkusį asmenį negalėjo būti nė kalbos. Taigi, beliko kliautis ki- 
tais įkalčiais, pasak Enoksono bei jo kolegų, pagal ištirtų nusikaltimo 
pėdsakų pobūdį buvo galima gana tiksliai nuspėti įvykių seką. 

Užpuolikas pateko į butą pro duris. Dauguma įrodymų liudija, 
kad Linda jį įsileido. Jis nusiavė batus ir pasidėjo ant lentynėlės ko- 
ridoriuje. 

Tada jiedu su auka įsitaiso svetainėje ant sofos, ten vyras nusi- 
mauna kelnes su apatiniais ir įvyksta ejakuliacija. 

Paskui veiksmas persikelia į miegamąjį. Žudikas suriša Lindai 
rankas už nugaros, užkemša burną bei pririša kojas prie lovos kojū- 
galio, greičiausiai būtent tokia eilės tvarka. Tada dusyk išprievartau- 
ja, pirmiausia įprastu būdu, paskui analiniu, ir abu kartus įvyksta 
ejakuliacija. Tikėtina, kad antrąsyk prievartaudamas jis suraižo peiliu 
apatinę merginos nugaros dalį. Tuo pat metu arba iškart po akto jis 
pasmaugia auką. 

Tada nueina į dušą, ten prausiasi ir masturbuojasi, kol dar kartą 
įvyksta ejakuliacija. 

— Galiausiai jis sprunka pro miegamojo langą, — tęsia Enokso- 
nas. — Išlipa atbulas, prispaudęs krūtinę ir pilvą prie palangės, kad 
kuo lengviau kristų. Įsikibęs į lango rėmą išlenda lauk, tada jį pa- 
leidžia ir krisdamas įsidrėskia į aprūdijusį bei gana aštrų palangės 
kraštą. 

Drabužiai, kuriais Linda vilkėjo tą naktį, kai buvo nužudyta, taip 
pat padėjo teismo ekspertams nustatyti įvykių eigą. 

— Pagal liudininkų, sutikusių ją klube, parodymus sudarėme s3- 
rašą, — ėmė vardyti Enoksonas. — Ji avėjo odines basutes su neaukšta 
pakulne ir odiniais dirželiais, užsegamais apie kulkšnį. Mūvėjo tam- 
siai mėlynas linines kelnes, laisvai krentančias, su pažemintu juosme- 


niu. Dėvėjo tos pačios spalvos lininę palaidinukę be apykaklės, už- 

segamą penkiomis sagomis. Ant viršaus buvo užsivilkusi juodą vel- 
vetinę liemenę, juodai siuvinėtą, su mėlynais perliniais papuošimais 
ir žvyneliais. Turėjo nedidelę mėlyną velvetinę kuprinę su mėlynos 
zomšos petnešomis bei detalėmis, kurią, persegus petnešas, taip pat 
galima nešioti kaip paprastą rankinę. Na, ko dar nepaminėjau? Ak, 
taip. — Jis pasikasė pakaušį. - Dar mūvėjo juodas kelnaites ir segėjo 
juodą liemenėlę. Taigi, batai, kuprinė ir penki drabužiai. O dabar 
priėjau prie reikalo esmės. 

Batus ir kuprinę Linda, regis, numetė vos tik įžengusi pro du- 
ris. Batai voliojosi nuspirti ant grindų palei durų kilimėlį, o kuprinė 
buvo atremta į sieną per pusę metro nuo jų. Velvetinė liemenė, li- 
ninės kelnės bei palaidinukė buvo rasti svetainėje, drabužiai gražiai 
sulankstyti ir pakabinti ant vieno iš fotelių atramos. Liemenė, ant jos 
kelnės, o pačiame viršuje palaidinukė. 

Kelnaitės ir liemenėlė gulėjo miegamajame ant grindų. Kelnai- 
tės nesuplėšytos, tačiau išvirkščios buvo numestos palei lovos kraštą, 
esantį arčiau svetainės. Liemenėlė mėtėsi kitoje lovos pusėje. Nuga- 
ros sagtelė užsegta, bet abi petnešėlės nutrauktos. 

— Galima būtų aiškinti, kad žudikas ją nuplėšė po to, kai surišo 
rankas už nugaros, - pasakė Enoksonas. 

Kitas punktas Enokso pranešime buvo Lindos papuošalai. Pasak 
įvairių policijos apklaustų liudininkų, ant kairės rankos ji buvo užsi- 
segusi laikrodį, ant tos pačios rankos segėjo siaurą auksinę apyrankę 
bei mūvėjo tris skirtingus žiedus, o dar vieną žiedą mūvėjo ant ma- 
žojo dešiniosios rankos piršto. 

— Laikrodis ir penki papuošalai, taigi iš viso šeši daiktai, — suskaičia- 
vo Enoksonas. — Visus radome dideliame keraminiame dubenyje ant 
kavos stalelio svetainėje. — Jis spustelėjo pultelį ir aukštai pakabintame 
projektoriuje parodė kavos stalelio su keraminiu dubeniu nuotrauką. — 
Mūsų manymu, ji greičiausiai nusiėmė laikrodį ir visus papuošalus 
pati. Lygiai taip pat, kaip nusivilko liemenę bei kelnes su palaidine. 

— Jei atidžiau įsižiūrėsite į keraminį dubenį ant stalelio, — tęsė 
Enoksonas ir dar kartą spustelėjęs priartino vaizdą, — pamatysite 
mobilųjį telefoną. Čia prieiname prie kitos dalies: jos rankinės tu- 
rinio. 

Lindos rankinėje buvo viskas, ko ir galėtum tikėtis merginos 
rankinėje. Iš viso šimtas septyni įvairiausi daiktai. Kišeninė užrašų 
knygelė, odinė piniginė su policijos akademijos studento pažymėji- 
mu, vairuotojo pažymėjimu, keturiomis mažomis tėvo, motinos ir 
dviejų draugių nuotraukomis, jos pačios bei kitų žmonių vizitinėmis 
kortelėmis, banko kortele ir dar galybe kitų kortelių: Palaimos klubo 
VIP kortele, Stokholmo Cafe Opera kortele bei įvairiomis kitomis 
narystės kortelėmis. 

Piniginėje taip pat buvo pinigų: šeši šimtai Švedijos kronų ban- 
knotais, trisdešimt dvi kronos ir penkiasdešimt erių monetomis bei 
šešiasdešimt penki eurai, taigi iš viso maždaug tūkstantis du šimtai 
kronų. Dar buvo maža kosmetinė su lūpdažiu, vokų šešėliais ir ki- 
tomis makiažo priemonėmis, pakelis mėtinių ledinukų, lūpų balza- 
mas, dantų siūlo dėžutė, dantų krapštukas plastikinėje pakuotėje, 
degtukų dėžutė su dvylika degtukų ir visokiausi kvitai iš įvairių barų 
bei parduotuvių, kuriose buvo atsiskaityta grynaisiais ar kortele. 
Taip pat, kaip įprastai, rasta ir visokių pūkų bei kitų šiukšlių, kurių 
kruopštūs teismo ekspertai visuomet aptinka bet kurioje rankinėje, 
kad ir kokia pedantiška būtų jos šeimininkė. 

— Beje, makiažo ji nenusivalė, kas gali šiek tiek pasufleruoti apie 
įvykių eigą. Makiažas tebebuvo ant veido, kai ją rado ryte. Lūpdažis, 
akių šešėliai ir dar kažkas, pavadinimą jau pamiršau. Dažėsi, regis, 
pati. Ta priemonė, kurios pavadinimo neprisimenu, įrašyta ataskai- 
toje. Nieko neįprasto. 

Galiausiai rankinėje dar gulėjo ryšelis raktų, iš kurių vieni rakino 
buto duris, o kiti buvo nuo spynų jos tėvo namuose. Taip pat au- 


tomobilio rakteliai nuo dvejų metų senumo Volvo 40, kurį Linda 

buvo gavusi dovanų iš tėvo mokyklos baigimo proga. Jis tvarkingai 
stovėjo savo vietoje priešais namą, o šiuo metu buvo tiriamas polici- 
jos nuovadoje, tačiau teismo ekspertizė nedavė jokių rezultatų. 

— Ką gi, - tarė Enoksonas. — Kai kurie tikriausiai pagalvojate apie 
raktą nuo motinos buto? Jį taip pat radome dubenyje ant kavos sta- 
lelio. 

Jis parodė dar vieną iš arti padarytą keraminio dubens nuotrauką 
ir nubrėžė raudoną strėlytę, rodančią į paprasčiausią durų raktą ant 
balto metaiinio raktų žiedo. Paprastas paaiškinimas, pasak Enokso- 
no, buvo toks, kad raktą nuo motinos buto ji paprastai nešiodavosi 
kišenėje, o didįjį ryšulį su raktais nuo tėvo namų laikė rankinėje. 

— Užbaigiant rankinės istoriją, — pridūrė Enoksonas, — panašu, 
jog iš jos niekas nedingę. Ir neatrodo, kad kas būtų knaisiojęsis po 
jos daiktus. Taigi, vagystės motyvas atkrenta. Pinigai tebėra pinigi- 
nėje, papuošalai keraminiame dubenyje, nepavogtas ir jos laikrodis — 
Rolex iš aukso ir plieno, kurį tėvas padovanojo per aštuonioliktąjį 
gimtadienį už maždaug šešiasdešimt tūkstančių. 

Išvardijęs Lindos rankinės turinį, Enoksonas perėjo prie daiktų, 
kuriuos naudojo žudikas prievartaudamas, kankindamas ir žudyda- 
mas auką. Tai buvo peilis keičiama geležte bei penki skirtingi ka- 
klaraiščiai. Kiekvienas iš jų buvo nufotografuotas. Žudikui, regis, 
pasisekė juos visus susirasti bute. 

Teismo ekspertai rado peilį miegamajame ant grindų, o prieš tai jis 
gulėjo virtuvėje, raudoname plastikiniame kibire ant džiovyklės, drau- 
ge su kitais remonto įrankiais. Tai buvo paprastas išstumiamas peilis, 
kokį naudoja tapetams, audiniams ar grindų plytelėms nupjauti. Vien- 
pusis, su nuožulnia reguliuojamo ilgio geležte, pjaunantis iki maždaug 
vieno centimetro gylio, su aštriais smailėjančiais ašmenimis. 

— Juo ir suraižė auką, — pasakė Enoksonas. — Ant rankenos ir 
ašmenų aptikta kraujo, bet žudiko atspaudų neradome. Atrodo, bus 
juos nuvalęs į antklodę, su kuria uždengė kūną. 

Penki kaklaraiščiai paimti iš koridoriuje pastatytos dėžės. Lindos 
motina buvo atrinkusi seną patalynę, rankšluosčius ir drabužius, ku- 
riuos ketino išmesti. 

Kaklaraiščiai senesnio modelio, siauresni, kažkada pirkti nužu- 
dytosios tėvo. Dėl neaiškių priežasčių po skyrybų jie atsidūrė pas 
Lindos motiną ir turėjo būti išmesti, tačiau pirmiau juos panaudojo 
žudikas, kad galėtų surišti bei pasmaugti jos dukrą. 

Trys iš jų vis dar buvo ant Lindos kūno, kai ją rado. Pirmasis 
tvirtai užveržtas ant kaklo, kilpa gale, kad žudikui būtų patogiau ap- 
žergus auką ją smaugti. Antruoju už nugaros surištos rankos. Trečia- 
sis užrištas ant kulkšnies. Ketvirtasis suglamžytas mėtėsi ant grindų. 
Ant jo buvo likę Lindos seilių ir dantų žymės. Jis buvo naudojamas 
burnai užkimšti, o auką pasmaugus turbūt nuimtas. Penktasis ka- 
klaraištis pririštas prie lovos kojūgalio iš apačios, jis, sprendžiant iš 
įkalčių, turėjo laikyti kairiąją Lindos čiurną. 

— Labai liūdna istorija, — užbaigė Enoksonas, išjungdamas pro- 
jektorių. 

— O kaip dėl kitų įkalčių? — pasiteiravo Bekstriomas. — Plaukų, 
pirštų atspaudų, medžiagos atplaišų ir kitų pėdsakų, ką paprastai 
randate tokiose vietose? 

Pasak Enoksono, tokių buvo gana nemažai. Ekspertai rado net 
dešimt kuokštelių plaukų ir nusiuntė juos į Valstybinę teismo eks- 
pertizių laboratoriją. Kuokštai skirtingi: galvos plaukų, kūno plau- 
kų, gaktos plaukų. 

— Kažkurie iš jų tikrai turi būti žudiko, —- pasakė Enoksonas. — 
Bet analizė dar nebaigta. Pirmiausia ėmėmės lengviausių tyrimų. 

Tas pats pasakytina ir apie pirštų atspaudus, įvairias arplaišas bei 
kitus pėdsakus. Jei tik bus rastas įtariamasis, įrodymų jo tapatybei 
patvirtinti tikrai užteks. 

— Viso to, ką jau turime, užtenka per akis, — užtikrino Enokso- 
nas. — Bet geriau per daug nei per mažai. Tiesa, kartais galvoju, kad 

šią šalį apėmusi kažkokia įkalčių karštligė. Ko gero, reikia dėkoti lai- 
doms, kurių žmonės prisižiūri per televiziją. 

„Filosofas tu, Enoksonai, tikras filosofas“, — pagalvojo Bekstrio- 
mas. 

— Ar turi dar ką pasakyti? — pasiteiravo jis. 

Atrodė, kad Enoksonas kiek sudvejojo. Paskui papurtė galvą. 

— Netylėk kaip žuvis, — paragino jį Bekstriomas. — Klok, ką žinai, 
Enoksonai. Nusimesk nuo širdies naštą. Padėk sunkiai plušantiems 
juodadarbiams kolegoms. 

— Na, - pradėjo Enoksonas, — aš manau, kad kol kas su kolegomis 
iš ekspertizės atlikome savo darbą. Kai kalbėjausi su laboratorija dėl 
to mūsų DNR... nors iki užtikrintų išvadų dar labai toli, nes tyrimas 
dar tik pirminės stadijos ir labai didelė tikimybė suklysti, bet... 

— Enoksonai, — griežtai pertraukė Bekstriomas. — Ką sakė vyrukas 
iš laboratorijos? 

— Ten buvo mergina, — pataisė Enoksonas. — Na, jos nuomone, 
tam tikri dalykai rodo, kad DNR nėra tipiškas šiaurės šalių gyven- 
tojams. Yra įrodymų, leidžiančių manyti, kad žudiko kilmė kitokia, 
jeigu galima taip pasakyti. 

„Tai bent staigmena“, - pamanė Bekstriomas, bet nieko nesakė, 


tik linktelėjo. 


Po pertraukėlės, skirtos kavai išgerti ir kiek prasimankštinti — mat 
Enoksonas užtruko kone dvi valandas, — atėjo eilė teismo medikui. 
Niekas, apie ką jis kalbėjo, iš esmės nesikirto su policijos savarankiš- 
kai surinktais duomenimis, nors ekspertas pabrėžė, kad tai tik pir- 
minės išvados. Galutinė ataskaita bus tik už poros savaičių, kai bus 
baigti visi tyrimai ir jis turės laiko apibendrinti rezultatus. 

— Šiuo metu galiu pasakyti tik tiek, — skrupulingai versdamas 
savo popieriaus lapus kalbėjo medikas, - kad auka mirė nuo asfiksi- 
jos, sukeltos smaugiant. Skrodimas parodė, kad ji buvo pasmaugta 

apie kaklą užveržus kaklaraištį, o mirtis ištiko maždaug tarp trečios 
ir septintos valandos, ankstų penktadienio rytą. 

„Ech,“ — atsiduso Bekstriomas. 

— Peiliu padarytos žaizdos ant abiejų sėdmenų pusių, sprendžiant 
iš skrodimo rezultatų, atitinka minėtąjį peilį. 

„Er“, — vėl atsiduso Bekstriomas. 

— Panašių žaizdų pastaraisiais metais pasitaiko vis dažniau, jei 
kalbėsime apie tokio pobūdžio nusikaltimus. Įprasta jas apibūdinti 
kaip kankinimų žaizdas, ir tai ganėtinai tikslu, nors mano profesijos 
žmonės turėtų susilaikyti nuo spekuliacijų apie galimus nusikaltė- 
lio motyvus. Buvo keletas ankstesnių bylų, kai užpuolikai naudojosi 
peiliais ar kitais panašiais ginklais, netgi smilkstančiomis cigaretė- 
mis. Turėjome porą atvejų, kai panaudotas elektrošokas... 

„Lyg kam nors dabar rūpėtų“, — burbtelėjo mintyse Bekstrio- 
mas. 

— Faktas, kad žaizdos gana stipriai kraujavo, leidžia manyti, jog 
žalojimo metu auka buvo gyva ir greičiausiai smarkiai priešinosi. Kū- 
nas pritvinksta adrenalino, ir kraujo spaudimas smarkiai pašoka. 

„Nieko čia keisto, - pagalvojo Bekstriomas. - Mūsų žudikas ne 
toks beprotis, kad kankintų lavoną.“ 

— Žymės ant riešų ir čiurnų sutampa su teismo ekspertų ištirtais 
kaklaraiščiais... 

„Ir kas galėjo pagalvoti,“ — šaipėsi mintyse Bekstriomas, žvilgčio- 
damas į laikrodį. 

— Na ką, - pratarė jis po ketvirčio valandos, valdingai nužvelgda- 
mas savo kariauną. — Ko čia visi sėdit? Eikit ir suraskit tą pašlemė- 


ką. 

Pavalgęs viešbutyje vakarienę, Bekstriomas susikvietė pas save pa- 
grindinius komandos narius, kad galėtų ramiai aptarti bylos eigą be 
kaimo įgaliotinių, peršančių savo kvailas idėjas. 

— Eva, jei aprartume viską paeiliui, gal galėtum užsirašyti? — pasitei- 
ravo Bekstriomas vienintelės kambaryje esančios moters. 

„Kuriems velniams reikalingos perkarusios bobos?“ - pagalvojo jis. 

— Jau rašau, bose, — sučiulbo Svanstriom, laikydama rankoje blo- 
knotą su rašikliu. 

„Dar ir pataikūnė“, - pamanė Bekstriomas. 

— Gerai, iš eilės, — tarė jis. - Kaip žudikas pateko į vidų? 

— Auka pati jį įsileido, — atsiduso Rogersonas. Jo mintys, regis, kla- 
jojo kažkur kitur. — Vos tik merginai grįžus namo jis paskambino į 
duris, o jinai įsileido. Taigi žudikas — ne šiaip koks pažįstamas, bet 
žmogus, kuris jai patinka. 

— Arba juo bent jau pasitiki, - pridūrė Torenas. - Arba mažų ma- 
žiausiai nebijo įsileisti vidun. 

— Nepamirškit, kad jis galėjo ją ir apgauti, - įsikišo Knutsonas. 

— Tu gal visai žioplas, Erikai? — įsmeigė į jį akis Rogersonas. — Tas 
pats skiriama ir tau, Torenai. — Piktai dėbtelėjo ir į jį. - Mergina ruošiasi 
miegoti. Trečia valanda nakties. Vos tik įėjęs tas tipas nusiauna batus 

ir pasideda ant lentynos. Čia jums ne koks pupulis Grosas, užbėgęs 
pasiskolinti poros šaukštelių Nescafe. 

— Šiek tiek nukrypsiu nuo temos, — įsiterpė Bekstriomas, vis gal- 
vodamas apie tai, kas tikriausiai ramybės nedavė ir Rogersonui, — gal 
nepamaišytų truputis alaus? 

„Jeigu ką, nurašysiu į išlaidas“, - pamanė jis. 

Regis, šiuo klausimu visi sutarė. Stebuklų metas vis tęsėsi, nes Tore- 
nas su Knutsonu pasisiūlė atnešti šiek tiek atsargų iš savo numerių. 

— Penktadienį nusipirkom visą pakuotę, bet neturėjom kada net 
pradėti, — paaiškino Torenas. 

„Tiedu visai nesveiki“, - nusprendė Bekstriomas. 


— Gerai, - pratarė jis po penkių minučių, laižydamas putą nuo vir- 
šutinės lūpos. - Ką tu manai, Janai? — jis linktelėjo Levinui, kuris irgi 
atrodė nuklydęs kitur. 

„Susiimk, ištvirkėli“, - sudraudė mintyse Bekstriomas. 

— Sutinku su Rogersonu, - atsiliepė Levinas. — Jinai tą žmogų paži- 
nojo bei jam simpatizavo. Ir nemanau, kad jie buvo sutarę susitikti. Jis 
tiesiog pasirodė netikėtai. 

— Pritariu Janiui, — įsikišo Svanstriom. — Kažkoks jos simpatija, iš- 
dygęs be perspėjimo. 

„O tavęs kas nors klausia?“ —- šmėstelėjo Bekstriomui. 

— Iš kur jis žinojo, jog mergina bus namie? — paklausė Torenas. 

— Jos automobilis stovėjo kieme, o gal pamatė lange šviesą arba tie- 
siog pamėgino laimę, — truktelėjo pečiais Levinas. 

— Gerai, - pasakė Torenas, matyt, nusiteikęs diskusijai. - Bet vis tik 
manau, kad ją apgavo. 

— Tu turi omenyje tai, kuo viskas baigėsi? — paklausė Rogersonas, 
dabar jau labiau ironiškai nei piktai. — Tokiu atveju su tavim visiškai su- 
tinku. Nemanau, jog Linda nutuokė, kuo viskas baigsis, kai jį įsileido. 

— Kas tuomet vyko svetainėje? — pasiteiravo Bekstriomas. 

„Kaip vaikai, — pagalvojo jis. — Riejasi dėl nesąmonių.“ 

— Ji nusimetė drabužius, jis irgi, abu pradėjo žaisti, - atsakė Roger- 
sonas. — Jei manęs klausrumėt, sakyčiau, visiškai savo noru. Iš pradžių 
ji darbavosi tiesiog ranka. Jis išsiliejo ant sofos, o jos seilių, atrodo, 
tenai nerado. 

— Pala, — iškėlęs rankas pertraukė Torenas. — Mes to nežinom. Gal 
ji norėjo prisėsti ir pasišnekučiuoti. 

— Būtent, — paantrino Knutsonas. — O jis pasakė norintis stiklinės 
vandens, nuėjo į virtuvę ir pamatė peilį. Tada grįžo bei pareiškė, kad 
kalbų jau gana. 

— Šūdas, kaip sudėtingai, — atsiduso Rogersonas. — Kodėl negalėjo 
iš pradžių savo noru pasidulkinti? 

— Aš ir vėl linkęs pritarti Rogersonui, — tarė Levinas. — Drabužiai 
tvarkingai sulankstyti, o dar tas faktas, kad ji turbūt išsiėmė buto rak- 
tą iš kelnių ar liemenės kišenės prieš pakabindama rūbus ant fotelio. 
Mūsų žudikas taip nesielgtų, o ji nebūtų nė pagalvojusi apie tai, jei prie 
gerklės būtų prikištas peilis. 

— Sutinku su tavim, Jani, — pritarė Svanstriom. 

— Atrodo, kad jis skubėjo daug labiau nei ji, — pastebėjo Knutso- 
nas. — Manau, kad sutiksit, ar ne? Jis nusimovė kelnes, trumpikes nu- 
metė ant grindų. O mergina, Linda, viską darė gerokai lėčiau. 

— Gal ji stengėsi sujaudinti, - gūžtelėjo pečiais Rogersonas. - Spren- 
džiant iš to, kas nutiko jiems atsidūrus motinos lovoje, sakyčiau, jai 
pavyko pranokti visus lūkesčius. 

Niekas nieko neatsakė. Knutsonas su Torenu nutaisė skeptiškas mi- 
nas. Levinas, regis, atidžiai tyrinėjo Bekstriomo kambario lubas, o tuo 
Svanstriom metu įnirtingai užsirašinėjo. 

— Tu nori pasakyti, kad ji viskam pritarė? — pasitikslino Bekstrio- 
mas. — Kad vyko kažkoks sekso žaidimas, kuris tapo nevaldomas? 

„Nors mergina atrodė gana dorovinga“, - pamanė jis. 

— Iš pradžių miegamajame galėjo būti tiesiog paprastas seksas, — 
dėstė Rogersonas. — Pasak mūsų gerbiamo kolegos mediko, jokių pas- 
tebimų sužalojimų nei makštyje, nei aplink ją nerasta. Manau, kad 

nereikėtų atmesti prielaidos, jog jis įkalbėjo Lindą dėl tų kaklaraiščių, 
o ji nesipriešino. Arba iškart surišo, arba vėliau. 

— Ir kas tada? — susidomėjo Bekstriomas. 

„Rodžis nepėsčias, - pamanė jis. - Nors ir laka kaip mūsų kolegos 
iš Talino.“ 

— O tada, manau, reikalas tapo nevaldomas, — atsakė Rogersonas. — 
Kai jis užsimanė ją paimti per užpakalį. Bet jau buvo per vėlu. Mergina 
buvo pririšta, jos burna užkimšta, kad negalėtų rėkti, o jis peiliu priver- 
tė daryti, kas liepiama. Taip ir atsirado tie sužalojimai, kuriuos mūsų 
gerbiamas kolega medikas taip detaliai aptarė. Nežymūs analinės angos 
įdrėskimai, subraižytas kaklas, rankos, riešai ir kulkšnys. Jis dulkino ją, 
o mergina bandė išsilaisvinti. 

— Mūsų žudiko stabdžiai nesuveikė, — pratarė Bekstriomas. 

— Visus sušiktus saugiklius tam išsigimėliui išmušė, — emocingai 
paantrino Rogersonas. — Tarp kitko, alaus dar yra? 

— Kas jis toks? — paklausė savo komandos narių Bekstriomas. — Ko 
mes ieškom? 

— Nusikaltėlis greičiausiai yra vyras, — žinovo tonu pareiškė Tore- 
nas. — Juokauju, juokauju, — pridūrė jis. - Pamėgdžiojau kolegas iš KA 
grupės. Ar ne taip jie dažniausiai surašo ataskaitose? „Nusikaltėlis grei- 
čiausiai yra vyras. Labai tikėtina, kad jau pažinojo auką, bet negalima 
atmesti ir tos prielaidos, jog kad anksčiau su ja jokių ryšių neturėjo ir 
susitiko tik susidarius minėto nusikaltimo aplinkybėms“, — išpyškino 
jis niūriu balsu. 

— Ar svarstai keisti darbą? — tarė Bekstriomas. — „Jaunas vyras, jau 
pažinojęs Lindą“, o kas toliau? — ragino jis, drąsindamas žvilgsniu ir 
kitus. 

— Jaunas? Peteris šiaip jau nesakė, kad jaunas, - paprieštaravo Knut- 
sonas. 

— Tai kiek jam metų? 

„Jėzau, kaip kokie užsispyrę paaugliai“, — šmėstelėjo Bekstriomui. 

— Na, - tarė Knutsonas, — tarp dvidešimties ir dvidešimt penkerių, 
maždaug tiek, už Lindą keleriais metais vyresnis. 

— Puiku, - tarė Bekstriomas. — Man atrodo, aš taip ir sakiau? 

„Asilai.“ 

— Ir kokie jų santykiai? 

— Štai ką aš manau, — prabilo Levinas taip, lyg apie tai būtų ilgai 
galvojęs. - Mes su Eva iš tiesų apie tai diskutavom priešpiet. 

— Įdėmiai klausau, — paragino Bekstriomas. 

„Tai jūs dar ir kalbatės?“ 

— Jaunas vaikinas, dvidešimt penkerių, trisdešimties ar panašiai. Jis 
gerai pažįsta Lindą, nors jie susitinka nedažnai. Bet ji vis tiek jam ne- 
abejinga, nors ir seniai nemačiusi. Su tuo vaikinu jau bent kartą buvo 
pasimylėjusi. Greičiausiai visiškai įprastu būdu, nes man toks įspūdis, 
kad ji mėgsta įprastą seksą. Be to, nemanau, jog turi itin daug seksuali- 
nės patirties. Tiesą sakant, po susirinkimo paklausinėjau teismo medi- 
ką, ir, pasak jo, nėra jokio pagrindo manyti, kad Linda kada nors būrų 
užsiėmusi analiniu seksu ar kokiais nors smarkiais sadomazochistiniais 
žaidimais. Nėra nei užgijusių žaizdų, nei senų randų, nieko panašaus. 
Mano manymu, jinai pasitikėjo tuo vyru. Nors jiedu nebuvo matęsi 
jau kurį laiką, bet tąkart jis vėl netikėtai pasirodė. Vidury nakties. 

— Jis vis dar jai patinka, todėl ir įsileidžia vidun, — pridūrė Svans- 
triom. — Be to, nemanau, kad jis būtinai turi būti toks jaunas. Gali būti 
ir kiek vyresnis. 

„Iš Levino to nesitikėjau, — nusistebėjo Bekstriomas. — Jis vis dar šį 
tą sugeba.“ 

— Vyresnis, bet pajėgus iššauti keturis kartus vos per valandą su tru- 
pučiu, — pridūrė jis. 

— Taip, senokai tai buvo, — pratarė Rogersonas. Atrodė, lyg jis balsu 
mąstytų. 

— Man susidaro įspūdis, kad jis buvo nuo kažko apsvaigęs, - pasakė 
Levinas. — Kad prisirijo amfetaminų ar dar ko nors. 

— Arba, jeigu vyresnis, išgėrė viagros, — pridūrė Torenas. 


153 


LEIF G. W. PERSSON 


— Sakot, narkomanas? — sudvejojo Rogersonas. - Man kažkaip ne- 
dera su mūsų auka. Ypač jei patikėtume versija, kad mergina juo pa- 
sitikėjo. Man atrodo, ji pasitikėjo beveik besąlygiškai. Argi taip galėtų 
pasitikėti žmogumi, kuris turi problemų su narkotikais? 

— Problemų neturi, - papurtė galvą Levinas. — Tokiu atveju nieko 
nebūtų. Tiesiog žmogus yra jų bandęs. Galbūt vartoja prieš seksą. 

— Žmogus, kurį Linda pažįsta ir kuriuo pasitiki, — lėtai ištarė Beks- 
triomas. — Kur jis tuomet gyvena? „Gal truputį pakreipkime temą“, — 
pamanė jis. 

— Čia, mieste, — atsakė Knutsonas. — Vekšėje. 

— Arba netoli miesto, Vekšės priemiestyje arba apylinkėse, - papildė 
jį Iorenas. 

— Dvidešimt penkerių metų ar šiek tiek vyresnis vaikinas, kurį ji 
pažįsta, kuris jai patinka ir kuriuo ji pasitiki. Gyvena mieste arba bent 
jau netoliese. Nėra narkomanas, bet retkarčiais pavartoja amfetaminų, 
nes žino jų poveikį: nuo jų išgaruoja visi suvaržymai, o jo draugužis 
veikia kaip elektrinis dantų šepetėlis, — apibendrino Bekstriomas. — 
Ar nemanot, kad čia gali būti prasti reikalai, jei kartais būtų vienas iš 
mūsų kolegų? Koks nors išprotėjęs šunsnukis, kuris šiaip jau tvardosi, 
išskyrus šią vieną lemtingą dieną? 

— Ta mintis man kirba galvoje nuo pat pradžių, kai tik atvažia- 
vom, — pripažino Rogersonas. — Kokių tik bepročių nepasitaiko po- 
licijoj. Kokių tik istorijų neprisiklausai. Ne visos iš piršto juk laužtos, 
kad ir kaip gaila. 

Levinas abejodamas papurtė galvą. 

— Reikia pripažinti, policijoje yra buvę ir blogesnių dalykų, — lėtai 
tarė jis. — Aš ir pats apie tai pagalvojau. Bet vis dėlto nelabai tikiu. 

— Kodėl ne? - paklausė Bekstriomas. 

„Ne visi juk geručiai, kaip tu“, — pats sau pridūrė mintyse. 

— Jis pernelyg nesitvardantis, mano galva, - atsakė Levinas. — Tiek 
įkalčių po savęs paliko. Juk policijos pareigūnas būrų susirvarkęs, tiesa? 

— Peilį, atrodo, nuvalė, - priminė Bekstriomas. — Gal neturėjo laiko 
susitvarkyti, jeigu pamanė, kad kažkas pareina. 

— Kažkas čia ne taip, — patraukė pečiais Levinas. - Žinoma, kartais 
aš klystu. 

— Kas dar? - Bekstriomas apsidairė po kambarį. 

„Gal pagaliau nusišypsos laimė griūti į lovą, o šioks toks gėrimėlis 
padės man užmigti?“ 

— Aš manau, kad jis išvaizdus, — netikėtai pasakė Svanstriom. — Tu- 
riu galvoje mūsų žudiką. Linda buvo labai patraukli, — tęsė ji. — At- 
rodo, labai rūpinosi savo išvaizda, jau nekalbant apie drabužius. Ar 
bent nutuokiat, kiek kainuoja tokie drabužiai? Tie, kuriais ji vilkėjo. 
Manau, jog ir jis toks pat. Atitiko kirvis kotą. Ar ne taip sakoma? 

„Aha, kaip ir jūs su Levinu esat abu nesveikai perkarę“, - pagalvojo 
Bekstriomas. 


Prieš užmigdamas Bekstriomas dar paskambino savo mažutei re- 
porterei iš vietos radijo. Bent jau tam, kad šiek tiek pakaitintų aistras. 

— Kaip suprantu, jūs jau gavote DNR tyrimų rezultatus? — pasitei- 
ravo Karina. — Turbūt nelabai nori man ką nors pasakoti? 

— Nežinau, apie ką tu kalbi, - nukirto Bekstriomas. - Ar sėkmingai 
grįžai namo aną vakarą? | 

Panašu, kad sėkmingai, nors į detales ji nesileido. Tik pasiūlė netru- 
kus vėl susitikti. Ir toliau bus nebūtina kalbėti apie darbą. 

— Žinoma, - sutiko Bekstriomas. — Man tinka. Tik dabar daug rei- 
kalų, tad kokiai dienai ar dviem atidėkim, - pridūrė jis. 

„Pernelyg lengvai prieinama“, - pamanė. 

— Ar turėčiau suprasti, kad šis tas pamažu aiškėja? — neatlyžo Kari- 
na, ir jos balsas staiga tapo nekantrus. 

— You will be the first to know“, - pasakė Bekstriomas, stengdamas 
nutaisyti kuo panašesnį į amerikiečių laidos diktoriaus balsą. 


* Angl. „Tu sužinosi pirmoji“. 

Ketvirtadienį Levinas nusprendė, kad daugiau neskaitys vakarinių 
laikraščių. Jo sprendimas buvo galutinis ir neatšaukiamas, taikomas 
„Vakaro aktualijoms“, „Ekspresui“ ir dar dviem pastarojo broliams, 
„Geteborgo laikraščiui“ ir „Vakaro užrašams“, kurie buvo už jį ma- 
žesni ir dar bjauresni, jei tai apskritai įmanoma. 

Jo itin didelį pasibjaurėjimą sukėlęs straipsnis per du puslapius 
buvo išspausdintas šiandienos „Vakaro užrašų“ numeryje. Palyginus 
su visu tuo, ko apie Lindos žmogžudystę jau buvo prikūrę kiti Šve- 
dijos vakariniai laikraščiai, šis atrodė gana nekaltas. Į dėmesio centrą 
žengė Mikis iš „Sudužusio laivo“ ir atskleidė, kad „sutiko Lindą tą 
naktį, kai ji buvo nužudyta“. 

Mikis iš „Sudužusio laivo“, pastarojo realybės šou žvaigždė, turėjo 
giminių Vekšėje ir buvo priėmęs pasiūlymą liepos 3-iosios vakarą 
padirbėti „Miesto viešbutyje“. Tą patį vakarą, kai į viešbučio klubą 
likus vos kelioms valandoms iki nužudymo atėjo Linda. Kompaniją 
jam palaikė dvi panašaus „ryškumo“ žvaigždės — Frasas iš „Fermos“ 
bei Nina iš „Didžiojo brolio“ — jų bendra pareiga buvo trainiotis 
bare, sukinėtis tarp klubo svečių ir prisidėti prie smagesnės tenykštės 
atmosferos. 

Apie dešimtą vakaro, maždaug valandą prieš Lindai pasirodant 
klube, smarkiai įkaušęs Mikis nuoga krūtine ir basomis ėmė šokti 
ant baro, bet nuvirto, sukūlė daugybę taurių bei išsivoliojo duže- 
nose. Penkiolika po dešimtos atvažiavo greitoji ir išsivežė jį į Vekšės 
ligoninę siūti žaizdų. Jo kolega Frasas vyko kartu ir paskambino 
vienam pažįstamam žurnalistui, kol važiavo greitosios automobi- 
lyje. Interviu iš Mikio bei Fraso buvo paimtas jiedviem laukiant 
priėmimo skyriuje, o kitą rytą, kai buvo rasta nužudyta Linda, bet 
žinia apie jos žmogžudystę dar nebuvo spėjusi atsidurti laikraščių 
puslapiuose, „Vakaro užrašai“ išspausdino didelį pranešimą apie tai, 
kaip Mikis — išgarsėjęs po realybės šou „Baras“ ir pirmosios „Su- 
dužusio laivo“ versijos, taip pat dar sudalyvavęs „Sudužusiame įžy- 
mybių laive“ — buvo užpultas ir sumuštas praėjusį vakarą „Miesto 
viešbutyje“, Vekšėje, nors tame mieste gimė, augo ir buvo vienas iš 
garsiausių jo gyventojų. 

Užbaigęs interviu bei dar kokią valandą pralaukęs, kol gydyto- 
jai pasirūpins jo kolega, Frasas neteko kantrybės ir patraukė atgal į 
„Miesto viešbutį. Ten apsauginis jo nebeleido, todėl kilo muštynės, 
buvo iškviesta policija, ir vos po vidurnakčio Frasas iš „Fermos“ jau 
tupėjo Vekšės policijos nuovados areštinėje Smėlio gatvėje, kur jam 
buvo pasiūlyta išsiblaivyti. 

Po poros valandų prie jo prisijungė ir Mikis iš „Sudužusio lai- 
vo“, mat ligoninės priėmimo skyriuje pernelyg kėlė triukšmą, tad 
atvažiavę pareigūnai jį išgabeno į kitą kamerą toje pačioje areštinėje. 
Šeštą valandą ryto abu buvo paleisti, ir pasiramstydamas į savo drau- 
gą Frasą Mikis nušlubčiojo pro Jaučių turgaus aikštę, o paskui dingo 
policijai iš akių nežinoma kryptimi. 


Tai, ką praėjus savaitei po žmogžudystės Mikis papasakojo lai- 
kraščiui, buvo gryniausias melas. Jis negalėjo kalbėtis su Linda tą 
vakarą prieš žmogžudystę, o ji negalėjo jam „prisipažinti, kad pasta- 

ruoju metu, dirbdama Vekšės policijoje, neretai sulaukia su darbu susi- 
jusių grasinimų". 

Tiek pat prisidirbęs ir tame pačiame areštinės koridoriuje, kur 
paprastai tupdomi girti asmenys, atsidūręs Frasas taip pat negalėjo 
sutikti Lindos prieš pat žmogžudystę. Tad liko trečioji jų kompanijos 
narė, Nina iš „Didžiojo brolio“, kuri bent jau buvo klube tol, kol 
ketvirtą valandą ryto jį uždarė. 

Nina buvo apklausta policijos pareigūnų jau penktadienio popie- 
tę, nors neiškart suprato, kad jiems visai nerūpi tariamas jos draugu- 
žio Mikio užpuolimas. Ji nė nenutuokė, jog Linda buvo nužudyta. 
Nepažinojo tos merginos. Gyvenime jos nebuvo sutikusi, juo labiau 
kalbėjusi su ja nei kada nors anksčiau, nei tą naktį, kai įvykdyta 
žmogžudystė. 

Žurnalistas, parašęs abu straipsnius, vargu ar galėjo būti toks 
neišmanėlis, tačiau paprastai optimistiškų pažiūrų Leviną suerzino 
tai, kad tam žmogeliui užteko įžūlumo į visą šitą melų voratinklį 
įtraukti ir jį. Dieną prieš pasirodant antrajam straipsniui tas žurnalis- 
tas buvo skambinęs Levinui, siūlydamas pasinaudoti proga ir atremti 
tuos rimtus kaltinimus, kuriuos Mikis iš „Sudužusio laivo“ metė po- 
licijai. Ar jie bent pabandė ištirti grėsmes, apie kurias Linda užsimi- 
nė Mikiui, o šis tvirtino tučtuojau informavęs Vekšės policiją? 

Atsisakęs komentuoti Levinas nukreipė žurnalistą pas atsakingą 
už ryšius su žiniasklaida pareigūnę. Niekas nežino, ar šis patarimo 
paklausė. Vienintelis straipsnyje paminėtas dalykas buvo tas, kad 
laikraščio darbuotojai susisiekė su bylos tyrėju, vyresniuoju inspek- 
toriumi Janu Levinu iš Valstybinės nusikaltimų tyrimo tarnybos, 
tačiau jis „atsisakė kalbėti apie rimtus kaltinimus, išsakytus dėl jo bei 
kolegų darbo“. 

Štai tada Levinas ir apsisprendė. Niekada kaip gyvas daugiau ne- 


paims į rankas nė vieno švediško vakarinio laikraščio. 

Tos dienos rytiniame susirinkime Enoksonas pagaliau paskelbė 
pirmuosius konkrečius įtariamųjų stebėjimo rezultatus. 

Turėdami žudiko DNR jie galėjo atmesti dešimt žmonių, kuriems 
įtarimai nepasitvirtino. Pirmiausia tai buvo savanoriškai tyrimą atli- 
kęs buvęs Lindos vaikinas, tada dar keletas Lindos bendramokslių, 
susitikusių su ja žmogžudystės naktį klube, taip par šeši rimtų sek- 
sualinių nusikaltimų įvykdę asmenys, kurių DNR profiliai jau buvo 
įtraukti į policijos duomenų bazę. Tarp jų buvo ir Leo Baranskis. 

— Lyg vaikščiotum po laukus pasiėmęs aštrų dalgį, — patenkintas 
palygino Enoksonas. — Porąkart gerai užsimoji, ir atsikratai visko, kas 
nereikalinga. 

— Gerai, - pasakė Bekstriomas. — Visi girdėjot. Pamojuokim dal- 
giu. Mums reikia mėginių, mėginių ir dar kartą mėginių. Kieno sąži- 
nė švari, tas nieko nebijos, o visi padorūs piliečiai norės padėti polici- 
jai, todėl neturėtų būti sunku įkalbėti žmones atlikti tyrimus. 

— O jei kas nors nenorės, ką tada? — paklausė vienas jaunas vietos 
pareigūnas, sėdėjęs stalo gale. 

— Tada jau bus įdomiau, — atsakė Bekstriomas su šypsena, kuri 
buvo tiek nuoširdi, kiek vilko iš pasakos apie tris paršiukus. 

„Po velnių, ar šiais laikais į policiją jau priima bet ką?“ 

Kiek vėliau tą rytą į Vekšę atvyko pats Valstybinės nusikaltimų 
tyrimo tarnybos viršininkas Stenas Nylanderis. Atskrido sraigtaspar- 
niu kartu su personalo skyriaus vadovu ir štabo viršininku. Žemesnio 
rango komandos nariai, atsakingi už operacijos įgyvendinimą, čia jau 
buvo atvažiavę dviem dideliais amerikietiškais visureigiais Hlurnmer, 
priklausančiais greitojo reagavimo pajėgoms. 

Nylanderiui nusileidus Smolando oro uoste, už maždaug dešimties 
kilometrų nuo Vekšės, jo ten iškilmingai laukė. Greitojo reagavimo 
būrys buvo pasirūpinęs, kad aplink nebūtų jokių pašalinių žmonių. Iš 
atostogų į miestą netgi sugrįžo rajono policijos komisaras, savo šortus 
ir havajietiškus marškinius pakeitęs pilku kostiumu su kaklaraiščiu, 
nors lauke tvyrojo kone trisdešimties laipsnių karštis. Šalia, pasipuo- 
šęs uniforma, stovėjo vyresnysis inspektorius Bengtas Olsonas. Abu 
kaip reikiant prakaitavo. 

Pats Nylanderis, priešingai, buvo nepriekaištingai apsirengęs, ir 
jokių kūno skysčių nesimatė nė žymelės. Nepaisydamas oro, vilkėjo 
taip pat, kaip ir aną savaitę, kai pasikvietė Bekstriomą, tik dar turėjo 
dailią uniforminę kepuraitę su snapeliu, kurią užsidėjo vos tik išlipęs 
iš sraigtasparnio. Ansamblį užbaigė tamsūs berėmiai saulės akiniai su 
veidrodiniais stiklais ir jodinėjimo botagas. Pastaroji detalė gerokai 
sutrikdė vietos publiką, nes Ugniapjovio niekur aplink nesimatė. 

Pirmiausia jie „apsižvalgė po operatyvinę teritoriją“ — Vekšę ir jos 
apylinkes, kad pasiruoštų artėjančiai operacijai: pirmiausia norėdami 
„susipažinti“ su rajonu, ieškodami tinkamos vietos pajėgoms „dislo- 
kuoti“ ir siekdami nustatyti „optimalų tašką“ nusikaltėliui suimti. 

— Ar tikrai visa tai galima apskaičiuoti iš anksto? — įspraustas džipo 
gale tarp šešių nebylių žmogystų su kamufliažinėmis uniformomis 
pasiteiravo rajono komisaras. — Na juk... mes net nežinom, kas jis 
toks. Kol kas nežinom, norėjau pasakyti, — greitai pasitaisė jis. 

— Atsakymas teigiamas, — atsakė priekyje sėdintis Nylanderis nė 


nepasukęs galvos. — Tai planavimo klausimas. 

Viskas truko vos porą valandų. Nylanderis atsisakė kvietimo susi- 
tikti rajono komisaro biure, atšaukė jų planuotus pietus ir kitus for- 
malumus. Paaiškino, kad reikia skristi į Geteborgą su panašia misija, 
o visus klausimus Vekšėje galės suderinti jo kolegos kartu su Olsonu. 

— Bet su savo pareigūnais pasisveikinti norėčiau, — pareiškė 
VNTTV ir po ketvirčio valandos jau žygiavo į tyrėjų komandai pa- 
skirtas patalpas. 

„Čia dabar kas, — nusistebėjo Bekstriomas, išgirdęs sujudimą kori- 
doriuje, o paskui pamatęs ir pirmąją kamufliažinę žmogystą. — Karas 
prasidėjo, ar ką?“ | 

Nylanderis stabtelėjo tarpduryje ir visiems linktelėjo, tarsi naftos 
tanklaivis, siūbuojantis tarp dviejų bangų. Paskui pasivedė Bekstrio- 
mą į šalį ir net paplekšnojo jam per petį. 

— Pasitikiu tavim, Ostriomai, — tarė jis. — Pasistenk jį surasti kuo 
greičiau. 

— Suprantama, bose, — atsiliepė Bekstriomas, linktelėdamas savo 
atspindžiui veidrodiniuose viršininko akinių stikluose. 

„Ačiū, kad priminei, Snuki.“ 

— Gali drąsiai suimti jį šį savaitgalį, - pranešė Nylanderis, kai su 
rajono policijos komisaru grįžo į oro uostą. — Vaikinukai, kurie atliks 
darbą, jau įsikūrė kareivinėse. 

— Bijau, kad galim ir kiek ilgiau užtrukti, — šūktelėjo komisaras, 
nes sraigtasparnio varikliai jau buvo įjungti, jis vos pats save girdėjo. 

„Kodėl jie gyvens barakuose? — nusistebėjo jis. - Negi savo namų 
neturi?“ 


— Jo DNR jau ištyrėt, - pasakė Nylanderis. — Ko dar laukti? 


Po pietų Bekstriomas patraukė į Olsono kabinetą. Buvo pats lai- 
kas tam bukagalviui įkrėsti šiek tiek proto. Virš durų degė raudona 
lemputė, tačiau Bekstriomas neturėjo ūpo žaisti, tad tiesiog pasibeldė 
ir įėjo vidun. 

Pas Olsoną svečiuose sėdėjo trys greitojo reagavimo būrio parei- 
gūnai, su kuriais jam, regis, ne itin sekėsi bendrauti. Visi vilkėjo ka- 
mufliažines uniformas ir atrodė tokie panašūs, kad sukeitus vietomis 
nelabai kas ir pažintų: du iš jų buvo visiškai pliki, o trečiasis nusi- 
kirpęs taip trumpai, kaip tik galėjo. Nė vienas iš jų net nekrustelėjo 
Bekstriomui atidarius duris. 

— O, štai kur tu, Bekstriomai, — šoktelėjęs nuo kėdės tarė Olso- 
nas. — Atleiskite minutėlei, — atsiprašė jis ir išsitempė Bekstriomą į 
koridorių. 

— Kokį velnią jie čia mums atsiuntė? — paklausė Olsonas, uždary- 
damas paskui save duris ir nervingai purtydamas galvą. — Kas darosi 
su Švedijos policija? 

— Krata, - griežtai tepasakė Bekstriomas. — Pats laikas apieškoti jos 
kambarį tėvo dvare. 

— Taip, žinoma, - vos išspaudė šypseną Olsonas. — Aš dar iki to ne- 
priėjau, pats turbūt supranti. Gal galėtum dabar perduoti Enoksonui, 
kad iškart pas mane užeitų, mes sutvarkysim šį reikalą. 

— Dar reikia apklausti jos motiną ir tėvą, —- paliepė Bekstriomas, 
nepraleisdamas progos sugriebti jautį už ragų. 

— Taip, taip, — pakartojo Olsonas. — Didžiausias šokas jiems jau 
turėtų būti praėjęs. Na, kad galėtų bent kiek blaiviau mąstyti, tą turė- 
jau galvoje, - patikslino jis. - Tu atmetei versiją, jog ją nužudė visiškai 
nepažįstamas beprotis? 

— Ją nužudė kažkas iš pažįstamų, — atžariai tarė Bekstriomas. — Ar 
jis visiškas beprotis, dar pamatysim. 

Olsonas tik linktelėjo. 

— Paprašyk Enoksono, kad tuoj pat pas mane užeitų, - kone mal- 
daujamai pakartojo jis. 


Bekstriomui įėjus į teismo ekspertų laboratoriją, Enoksonas vilkė- 


jo baltą chalarą ir mūvėjo gumines pirštines, bet vos tik pamatęs ko- 

legą jas nusitraukė, padėjo ant didelio laboratorijos stalo ir pastūmė 
kėdę svečiui. 

— Sveikas atvykęs į mūsų kuklų būstą, - šypsodamasis pasisveikino 
jis. — Gal norėtum kavos? 

— Dėkui, tik ką gėriau, - atsakė Bekstriomas. 

— Kuo galėčiau padėti? — pasiteiravo Enoksonas. 

— Aš dėl narkotikų, — paaiškino Bekstriomas. „Tegu Olsonas dar pa- 
sėdi ten ir paprakaituoja“, - pamanė jis. - Mano kolega Levinas mano, 
kad žudikas galėjo būti nuo kažko apsvaigęs. Ar galėtum patikrinti? 

Pasak Enoksono, tokia galimybė tikrai buvo. Kraujo ant palangės, 
ko gero, buvo rasta pakankamai, kad užtektų tyrimams. Dėl spermos 
jis nebuvo tikras, bet pažadėjo pasidomėti. Galbūt ir plaukų kuokštai 
galėjo tam tikti. 

— Jeigu jie nuo žudiko galvos, Valstybinė laboratorija turėtų nusta- 
tyti, pavyzdžiui, ar jis rūkė marihuaną. Jeigu reguliariai. 

— O jeigu kažko pavartojo tik prieš užpuldamas Lindą? 

— Abejoju, - Enoksonas papurtė galvą. - Ką turi galvoje? 

— Amfetraminą ar kažką panašaus. 

— A-a. Taip, kai kuriems mūsiškiams tokia detalė užkliuvo, — tarė 
jis, nepatikslindamas, ką turi galvoje. — Pasiaiškinsime, pažadu. Kal- 
bant apie pačią Lindą, tai šįryt gavom laboratorijos rezultatus. — Jis 
pasirausė ant laboratorijos stalo sukrautų dokumentų krūvelėje. - Štai 
čia, — pasakė imdamas dokumentą. 

— Įdėmiai klausau. 

— Nulis kablelis viena promilė kraujyje ir nulis kablelis dvi šlapi- 
me, paprastai tariant, ji buvo vos apgirtusi klube ir praktiškai blaivi, 
kai mirė. 

— Nieko daugiau? — pasiteiravo Bekstriomas. 

Kaip būtų gerai, jei paaiškėtų, kad jie abu kartu ką nors vartojo. 

— Nieko, — papurtė galvą Enoksonas. — Receptinių vaistų kraujo 
tyrimo rezultatai buvo neigiami ir jokių marihuanos, amfetamino, 
migdomųjų vaistų ar kokaino pėdsakų šlapime. Panašu, jog Linda 

buvo visiškai švari, kaip mėgsta sakyti kolegos iš mūsų narkotikų sky- 
riaus. 

„Ką darysi, tvarkysimės kitaip“, - pamanė Bekstriomas. 

— Dar noriu paklausti, — tarė jis. — Jei tik turi laiko? 

— Žinoma. 

— Kas jis toks? 

„Neskubėk, - galvojo Bekstriomas. —- Olsonas nepražus.“ 

— Maniau, kad tai tavo darbas, — nenoromis prabilo Enoksonas. — 
Tu kalbi apie barų lentyną ir taip toliau? Nori pasakyti, tai buvo kažkas 
iš pažįstamų)? 

— Aha. 

— Suprantu, kur suki, bet jis labiau panašus į beprotį. Ar tikrai Linda 
galėjo turėti tokių pažįstamų? 

— Gerai pagalvok, - atlaidžiai tarė Bekstriomas. 

„Jie niekad nepasimoko“, - pamanė jis. 

— Hm... - numykė Enoksonas, staiga labai susigėdęs. — Šitas reikalas 
tikrai siaubingas. Net mane paveikė, nors jau maniau, kad esu matęs 
visko. 

— Suprantu, — patenkintas pritarė Bekstriomas. - Mūsų bendra pa- 
žįstama Lo turbūt turi daug darbo. 

— Aš, matyt, pradedu senti, bet jeigu jau negali žiūrėti į nuotraukas 
iš nusikaltimo vietos, tuomet nėra ko nė galvoti apie teismo eksper- 
to karjerą. Normalių nuotraukų šitaip nepadarysi, o būtent toks mūsų 
darbas. 

„Koks asilas norėtų dirbti teismo medicinos ekspertu“, — mintyse 
nhusišaipė Bekstriomas. 

— Ko gero, tik nedaugeliui iš mūsų nusišypsojo laimė sulaukti Dievo 
palaiminimo ir paguodos. 

— Jau pasiekė atgarsiai, — išsišiepė Bekstriomas. — Ačiū už patarimą. 

— Taip, labai negerai, - atsiduso Enoksonas. - Kur dingo išpažinties 
konfidencialumas? Žmogaus poelgiai gal ir tėra tik skeveldros — tarp 
kitko, čia ne tiesioginė Biblijos citata, o tik improvizacija pagal trylikto 


164 


LINDA, KAIP IŠ LINDOS ŽMOGŽUDYSTĖS 


skyriaus tekstą iš Pauliaus pirmojo laiško korintiečiams, tą patvirtintų 
kiekvienas doras Smolando gyventojas — bet ar mes, policijos parei- 
gūnai, tikrai turime išdėlioti tas skeveldras viešai apžiūrai? Eime, pa- 
matysi, ką turiu galvoje. 

Jis atsikėlė, nuėjo prie savo kompiuterio ir ėmė maigyti klavišus, 
tarsi būtų koks keturiasdešimčia metų jaunesnis technologijų entu- 
ziastas. 

— Štai vienas iš populiariausių interneto naujienų portalų, — tarė 
jis, rodydamas Bekstriomui į monitorių. — Čia galima perskaityti visas 
šiurpias smulkmenas, kurių net vakariniai laikraščiai nedrįsta spaus- 
dinti. „Pasmaugta tėvo kaklaraiščiu.“ Tokia antraštė, o straipsnyje 
surašyta praktiškai viskas, ką vakar aptarėme susirinkime. Net batai 
paminėti. Tik batų lentyną, regis, praleido. Turbūt nelabai įdomu. 

„Filosofe, tu, Enokai, filosofe“, - pamanė Bekstriomas. 

— Ai, tiesa, dar vienas reikalas, — tarstelėjo jis. - Olsonas su tavim 
norėjo pasikalbėti. Man atrodo, dėl nužudytosios tėvo namų apieš- 
kojimo. 


„Viskas einasi kaip per sviestą“, —- mąstė Bekstriomas. Patraukęs 
tiesiai pas savo bičiulį Rogį pranešė, kad pats laikas apklausti Lindos 
tėvus, ir tą padaryti reikės įprastu būdu. 

— Tokiu atveju geriau apsiimsiu pats, - nusprendė Rogersonas. 

— Taip pat turim atrinkti visus jos pažįstamus žmones. Atsitempsi- 
me kiekvieną, kas tik yra su ja pasisveikinęs, ir sukišim į burną vatos 
pagaliukus. Tada neprireiks imti mėginių iš viso miesto. Taigi, mama, 
tėvas, draugai, bendramoksliai, šeimos draugai ir pažįstami, kaimy- 
nai, dėstytojai iš akademijos, nuovados darbuotojai bei visi tipeliai su 
kelnėmis, kurie tik penktadienį trynėsi klube. Nergi ir su sijonais, jei 
tik po jais kas nors kabo. Pats supranti. 

— Suprantu, — atsakė Rogersonas. — Sakyčiau, gal motiną galim 
pamiršti, ar ne? Turiu galvo, jos DNR mėginį. Ir turbūt reikėtų duoti 
mūsų kolegei Sandberg šiokį tokį pastiprinimą. 

— Ką siūlytum? 

— Knutsoną arba Toreną, o gal net abu. Nė vienas Nobelio premi- 
jos turbūt negaus. Asilai, bet bent jau kruopščiai dirba. 

„Ką duoda, tą imk, — pagalvojo Bekstriomas. — Argi ne taip sakė 
Jėzus, kai dalijo žuvį ir duoną bičiuliams?“ 


— Ar turi minutėlę? — praėjus penkiolikai minučių paklausė Ana 
Sandberg, skrosdama jį įdėmiu žvilgsniu. Ji buvo įsitaisiusi kitapus 
popieriais užversto Bekstriomo stalo. 

— Žinoma, — kilniaširdiškai tarė Bekstriomas, rankos mostu rody- 
damas į vienintelę laisvą kėdę kabinete. 

„Kas neturėtų laiko tokiems neblogiems papams“, - pamanė jis. 

— Kiek supratau, sulauksiu šiokio tokio pastiprinimo, — Ana pra- 
bilo tokiu balsu, kokiu prieš tai kalbėjo jos kolega ir viršininkas vyres- 
nysis inspektorius Olsonas. 

— Tikrai taip, — linktelėjo Bekstriomas. 

„Gal bent šypsenos už tai galėčiau sulaukti?“ 

— Ber aš ir toliau liksiu atsakinga už Lindos pažįstamų atranką? 
Niekas manęs nepakeis? 

— Aišku, kad ne, — patikino Bekstriomas. — Gali pasiskolinti Tore- 
ną ir Knutsoną. Normalūs vaikinukai. Per daug neatleisk pavadėlio, o 
jeigu pridarys bėdos, iškart pranešk man, ir aš su jais susitvarkysiu. 

„Šūdas, tik nesakyk, kad dabar pradėsim ginčytis apie lygybę“, — 
pamanė jis. 

— Tokiu atveju man tinka, - pasakė Ana ir atsistojo. — Jau galutinai 
atmetei versiją, kad ji tapo nepažįstamo maniako auka? 

— Nežinau, ar galutinai, — vangiai atsakė Bekstriomas. — Tiesa, 
kaip ta užrašų knygelė, kur man pažadėjai? Nepamiršai? 

— Tuoj pat atnešiu, — išeidama pažadėjo Ana. 

Kurių galų ji tokia surūgusi? 


Užrašinė buvo visiškai paprasta, juoda, kišeninio formato, tik ap- 
traukta prašmatniais raudonos odos viršeliais, ir jos dešiniajame apa- 


tiniame kampe auksinėmis raidėmis buvo įspaustas savininkės Lindos 

Valin vardas. „Tėvo dovana“, - nusprendė Bekstriomas, versdamas pus- 
lapius ir ieškodamas vyriškų pavardžių. 

Jam užteko pusvalandžio. Darbo užrašinėje buvo viskas, kas ir tu- 
rėjo ten būti. Susitikimų, pamokų, paskaitų ir treniruočių akademijoje 
tvarkaraščiai. Darbo nuovadoje pamainų grafikai, pradedant nuo sa- 
vaitgalio vidurvasarį. Reguliarios kelionės į miestą pas mamą. Trumpi 
įrašai iš kelionės į Romą kartu su drauge ir bendramoksle Kasja birže- 
lio pradžioje. Nieko itin asmeniško ir tikrai nieko, kas atvertų akis, o 
kalbant apie vyriškius, dažniau už kitus ten buvo minimas jos tėvas, 
dažniausiai tiesiog „tėtis“. Po kelionės į Romą jis trumpam buvo virtęs 
itališku papa, bet porai savaičių praėjus vėl tapo „tėčiu“. Be jo, dau- 
giausia šmėžavo draugų, ypač jos artimiausių draugių Dženos, Kasjos, 
Ankvės ir Lotos, vardai. 

Priešpaskutinis įrašas buvo paliktas ketvirtadienį, liepos 3-ąją. Lygiai 
prieš savaitę, tada Linda užsirašė, kad nuo devintos iki penktos bus 
darbe, o vakare su Džena akivaizdžiai turėjo planų. Vakarėlis? Paskutinis 
įrašas, sprendžiant iš tokios pat rašysenos bei rašiklio, brūkštelėtas taip 
pat ketvirtadienį, — tai buvo penktadienio pamainos laikas nuo pirmos 
po pietų iki dešimtos, o toliau perbrauktas šeštadienis ir sekmadienis 
rodė, jog ji turės laisvą savaitgalį. 

„Jei tik kas nors nesutrukdys, — pagalvojo Bekstriomas, staiga apim- 
tas keisto liūdesio. — Susiimk, vaikine“, — paliepė sau ir išsitiesė kėdėje. 

Sausio mėnesį tebuvo keturi įrašai apie kažkokį Nopę, bet Beks- 
triomas jau žinojo, kad ji taip meiliai vadino buvusį vaikiną, savo 
laimei, atlikusį DNR tyrimą ir jau pašalintą iš įtariamųjų gretų, tad 
pernelyg nesureikšmino fakto, jog šis Nopė buvo kažkuo užrūstinęs 
Lindą, nes būtent jam adresuota vienintelė šioje užrašinėje palikta 
pikta pastaba. Nopė visada buvo šūdžius! — vaip buvusi jo mergina 
užsirašė sausio 13-ąją, pirmadienį. 

Bekstriomą domino tik vienas dalykas. Ne todėl, kad būtų itin pa- 
traukęs dėmesį, tiesiog norėjo išsiaiškinti prieš užbaigdamas darbo die- 
ną ir traukti į viešbutį. 

„Gal geriau pasikviesiu ją pas save, — pagalvojo jis, keldamas tele- 
fono ragelį. - Aš juk bosas.“ 


— Ačiū, kad leidai užmesti akį, — draugiškai tarė Bekstriomas, ties- 
damas užrašinę pareigūnei Sandberg. 

— Ar aptikai ką nors įdomaus? — pasiteiravo ji. — Ar aš ką nors 
praleidau? 

„Po velnių, kas jai? Vis susiraukusi ir susiraukusi , — svarstė Beks- 
triomas. 

— Aš tik susimąsčiau dėl vieno dalyko. 

— Kokio? 

— Gegužės 17-osios, šeštadienio. Norvegijos nepriklausomybės 
dienos, — pasakė Bekstriomas, galvos mostu rodydamas į darbo ka- 
lendorių. 

— Gerai, — neryžtingai numykė Ana ir versdama lapus susirado 
reikiamą puslapį. - Ronaldo, Ronaldo, Ronaldo, stebuklingas vardas, — 
perskaitė ji. 

— Ronaldo, šauktukas, Ronaldo, šauktukas, Ronaldo, šauktukas. 
Stebuklingas vardas, klaustukas, — pataisė Bekstriomas. — Kas tas Ro- 
naldo? 

— A-a, supratau, — staiga nusišypsojo Ana. — Turbūt bus futboli- 
ninkas. Tas brazilas, kur labai gerai žaidžia. Man atrodo, tą dieną žaidė 
kažkokiame Europos lygos finale. Esu tikra, kad kolegos iš ekspertizės 
jau patikrino. Man atrodo, jog jis įmušė tris įvarčius, jei neklystu. Re- 
gis, per patį pirmąjį susirinkimą jau minėjau, kad Linda buvo viena 
iš geriausių žaidėjų akademijos moterų futbolo komandoje. Varžybas 
tiesiogiai transliavo per televiziją. Ji turbūt žiūrėjo. Nemanau, kad čia 
dar kas nors paslėpta. 

— Hm, - burbtelėjo Bekstriomas. 

„Kažkaip staigiai pavirtai į labai šnekią bobą...“ - pamanė jis. Ne- 
laimei, kita jo mintis išsprūdo greičiau, nei jis spėjo suvokti. 

— Gal ji tiesiog buvo /esbė, bet kažin? — leptelėjo Bekstriomas. 

„Šūdas“, - mintyse nusikeikė jis, bet jau buvo per vėlu. 

— Prašau? — išpūtė akis Ana. — Kas ji buvo? Kaip tu ją pavadinai? 

— Graži mergina, su vaikinais nesusitikinėja, domisi futbolu, turi 
krūvą draugių. Gal ji tiesiog buvo lesbietė? — patikslino Bekstriomas. 

„Ką aš žinau, kaip jos ten save vadina“, - pamanė jis. 

— Baik, Bekstriomai, — įpykusi įsikarščiavo Ana, akivaizdžiai ne- 
paisydama, kad jis viršesnis. — Aš irgi žaidžiu futbolą. Bet turiu vyrą ir 
du vaikus. Lyg tai galėtų būti kaip nors susiję, — pridūrė ji, mesdama 
piktą žvilgsnį į vyriškį. 

— Tokiais atvejais aukos seksualinis gyvenimas visada būna susi- 
jęs, - paprieštaravo Bekstriomas, o pamatęs, jog ji neketina nusileisti, 
iškėlė ranką lyg gindamasis. — Tiek to, Ana. Pamiršk. 

— Taip, tikėkimės, kad pavyks, — piktai atšovė ji ir pasičiupusi už- 
rašinę išėjo. 

„Kažkas čia nesueina“, - galvojo Bekstriomas, išsitraukdamas par- 
kerį ir popieriaus lapą. Ronaldo! Ronaldo! Ronaldo! — užrašė jis ir iškart 
po apačia brūkštelėjo: stebuklingas vardas? 

„Šūdą čia suprasi“, — pamanė jis žvelgdamas į tai, ką parašė. Pats 
laikas grįžti į viešbutį, truputį prigulti prieš vakarienę ir gal išlenkti 
vieną kitą alaus. 


— Radau jos kalendoriuje, — tarė Bekstriomas, po poros valandų 
ir kelių alaus kišdamas lapelį Rogersonui. —- Užrašė šių metų gegužės 
septynioliktąją. 

— Ronaldo, Ronaldo, Ronaldo, stebuklingas vardas, — perskaitė Ro- 
gersonas. — Greičiausiai tas futbolininkas, ar ne? Žiūrėjo kokias nors 
rungtynes per televiziją. Ji domėjosi futbolu, ar ne? Ką taip mąstai? 

— Ai, visokį šūdą, — papurtė galvą Bekstriomas. „Visokį šūdą“, — 
dar pakartojo mintyse. 

Penktadienį per rytinį susirinkimą buvo daugiausia diskutuojama 
apie vieną nuo seno policininkams žinomą prielaidą, kuri pasitvir- 
tindavo netgi dažniau nei dar senesnė teorija, kad žudikas paprastai 
pasirodo aukos laidotuvėse. Turint omenyje tai, ko nusikaltėlis pri- 
sigalvojo žudydamas Lindą, buvo visiškai tikėtina, jog jis pridirbo ir 
kirų panašių dalykėlių. Kokių nors įdomių nusikaltimų, įvykdytų ne 
per toliausiai nuo Lindos žmogžudystės tiek vietos, tiek laiko pras- 
me, o gal netgi — būtų išvis tobula — padarytų pakeliui pas Lindą 
arba sprunkant iš jos namų. 

Detektyvai inspektorius Knutsonas ir jo kolega Torenas iš polici- 
jos duomenų bazės iškapstė visus iki vieno nuo liepos 2-osios, trečia- 
dienio, iki liepos 8-osios, antradienio, užregistruotus nusikaltimus, 
policijos protokolus ir baudas už ne vietoje pastatytą automobilį. 
Netgi priskaičiavus pastaruosius, rezultatai buvo skurdoki. Daugybė 
vairuotojų atostogavo, tad automobilių mieste nebuvo. Atostogavo 
ir nemažai eismo patrulių. Rajone, kur buvo Lindos motinos butas, 
tą savaitę nebuvo skirta nė viena nuobauda, ir nieko daugiau jiems 
nepavyko išpešti. 

Kalbant apie kitus nusikaltimus, Vekšės policijoje tą savaitę jų 
buvo užregistruota 102. Iš jų 13 dviračių vagysčių, 25 vagystės iš 
parduotuvių ir kitokios, 10 įsilaužimų į butus, namus, biurus bei 
verslo paskirties patalpas, 10 įsilaužimų į automobilius, 5 apgadinti 
automobiliai ir 2 nuvaryti, 4 sukčiavimo atvejai ir 1 turto grobstymo, 
2 skundai dėl nepasitikėjimo, pateikti to paties asmens, 3 mokesčių 
mokėtojų pažeidimai, 10 rimtų eismo taisyklių pažeidimų, iš kurių 
5 padarė girti vairuotojai, ir dar 17 įvairių smurtavimo atvejų. 

8 iš pastarųjų buvo fizinio smurto atvejai, 7 — neteisėti grasini- 
mai ar tam prilyginamas elgesys, 1 atvejis, kai panaudotas smurtas 
prieš valstybės tarnautoją. Pusę atvejų sudarė šeiminiai konfliktai ir 
kitokie kivirčai, ketvirtadalį — vienas kitą pažįstančių žmonių nesuta- 
rimai, o likusią dalį - muštynės baruose bei aplink juos. Užfhiksuota 
vienintelė žmogžudystė — policijos akademijos studentės Lindos Va- 
lin, nužudytos ankstyvą penktadienio, liepos 4-osios, rytą. 

„Kaip kokioje Čikagoje“, — atsidusęs pamanė Bekstriomas. 

— Ar iš to išpešim ką nors įdomaus? — pasiteiravo jis, stengdamasis 
neparodyti, kaip jam nuobodu. 

— Geografiškai žiūrint, arčiausiai nusikaltimo vietos įvykdyta 
viena automobilio vagystė. Iš mašinų aikštelės Hogtorpo rajone, 
Hogtorpo gatvėje, į pietus nuo to miškelio, esančio visai netoli nuo 
Lindos kvartalo, nuvarytas senas Saab. Iš esmės maždaug už dviejų 
kilometrų į pietryčius nuo nusikaltimo vietos. Netoli 25-osios ma- 
gistralės, vedančios į Kalmarą, - patikslino Knutsonas. 

— Dažniausiai vagiami automobiliai Švedijoje, — pridūrė Tore- 
nas. — Turiu galvoje senus 5425. 

Tačiau apie šią vagystę pranešta tik pirmadienį, praėjus trims die- 
noms po žmogžudystės. 

— Gal tame miškelyje šunsnukis pastovyklavo iki pirmadienio. 
Sugalvojo šiek tiek pasideginti ir pasimaudyti, kad jau ten atsidūrė, — 
tarė Bekstriomas, priversdamas keletą kolegų nusišypsoti. 

— Mes patikrinome, ar pranešimo data sutampa su vagystės data. 
Erikas skambino automobilio savininkui ir su juo kalbėjosi, — Tore- 
nas linktelėjo galva kolegos pusėn. 

— Pasak jo, automobilis savaitgalį dar buvo aikštelėje. Kaimynas 
matė, — paaiškino Knutsonas. — Jis, beje, lakūnas, išėjęs į pensiją. 
Kalbu apie savininką, ne apie kaimyną. Jis buvo išvažiavęs į kaimą, 
o ta sena mašina daugiausia stovėdavo aikštelėje. Dabar turi naują, 
mersą. Aišku, tai su byla nesusiję. Bet ką gali žinoti, - Knutsonas 
atsisuko į Bekstriomą ir kuo rimčiausiai linktelėjo. 

„Taip, taip, - pamanė Bekstriomas. — Su kuo, po velniais, tai išvis 
gali būti susiję?“ 

— Ir viskas? — paklausė jis. 

— Taip, — atsakė Torenas. 

— Jei reikia, galime tuo daugiau pasidomėti, — paslaugiai tarė 
Knutsonas. 

— Šūdą čia pasidomėsi, — atrėžė Bekstriomas. 

„Turime ir svarbesnių reikalų“, - pamanė jis 

— Ko čia sėdit? — pridūrė, nužvelgdamas savo tyrėjų komandą. — 
Susirinkimą baigėm. Ar pamiršau pasakyti? Eikit ir ką nors naudingo 
nuveikit, o jei nieko gero neišmąstysit, suraskit bent keletą žmonių, 
kurių DNR mėginius reikia gauti. 

Jis atsistojo. 

„Visiškai niekam tikę, — pyktelėjo jis. — Ir dar tas karštis. Neįma- 
noma tverti, o pirmojo šalto alaus laukti teks dar mažiausiai aštuo- 


nias valandas.“ 


Tą patį rytą Enoksonas ir jo kolegos apieškojo Lindos kambarį 
jos tėvo name Vekšės užmiestyje. Kartu vyko vyresnysis inspektorius 
Olsonas, nepaisydamas mandagių Enoksono pastangų jį atkalbėti. 

— Tu turbūt reikalingesnis čia, — tikino vyriausiasis ekspertas. — 
Nėra ko jaudintis, Bengrai. Mes su kolega susitvarkysime. 

— Manau, bus geriau važiuoti kartu su jumis, — nusprendė Olso- 
nas. — Jis juk mano pažįstamas, pasinaudosiu proga šnektelėti, pažiū- 
rėsiu, kaip jaučiasi. 

„Visai neblogai būtų čia pagyventi“, - pagalvojo Enoksonas, dai- 
rydamasis po dvaro, kuriame Linda gyveno su savo tėvu, koridorių. 
Mergina čia gyvendavo, kai nelikdavo pernakvoti mieste pas motiną 
po vėlyvos pamainos ar vakaro pramogų Vekšės centre. 

— Heningas Valinas, — prisistatė jiems Lindos tėvas ir linktelėjo, 
tarsi nepastebėjęs ištiestos Olsono rankos. — Esu Lindos tėvas. Bet 
jūs ir taip žinote. 

„Jie su dukra panašūs“, - pamanė Enoksonas. Aukštas, liekno su- 
dėjimo, šviesiaplaukis. Nepaisant apsiblaususio žvilgsnio, jis vis tiek 
atrodė gerokai jaunesnis nei šešiasdešimt penkerių. 

— Ačiū, kad leidai atvykti, — padėkojo Olsonas. 

— Atvirai sakant, nesuprantu, ką jūs čia veiksit, - atsakė Heningas 
Valinas. 

— Supranti, tokia darbo tvarka, — paaiškino Olsonas. 

— Žinoma, - tarė Heningas. — Suprantu. O visa kita turbūt visada 
galiu sužinoti iš vakarinių laikraščių. Norėjote apžiūrėti Lindos kam- 
barį? Štai raktas, — jis ištiesė jį Enoksonui. — Paskutinės durys anam 
koridoriuje iš ežero pusės, — pridūrė, linktelėjęs galva ton pusėn. — 
Išeidami užrakinkit, o raktą grąžinkit man. 

— Ar neturi... — dar bandė jį kalbinti Olsonas. 

— Jei manęs prireiks, būsiu savo kabinete, — nukirto Heningas 
Valinas. 

— Aš tik norėjau paklausti, —- pakartojo Olsonas, — ar nerastum 
kelių minučių? 

— Porą minučių, — atsakė Valinas. Paskui kažkodėl metė žvilgsnį 
į laikrodį ir neatsigręždamas užlipo laiptais į pirmą aukštą, o jam iš 
paskos per dviejų žingsnių atstumą nusekė Olsonas. 

Lindos kambario durys buvo uždarytos. Raktą padavęs tėvas grei- 
čiausiai ir buvo jas užrakinęs. Abu langus su vaizdu į ežerą dengė 
užtrauktos užuolaidos, kambarys skendėjo prietemoje. 

— Gal atsitraukiam užuolaidas, kaip manai? — pasiūlė Enoksonui 
kolega. 

— Gerai, veltui tik gaišime su ta elektra, — pritarė Enoksonas. 

„Nes kažkas čia jau buvo ir viską sutvarkė,“ — pridėjo mintyse. 

— Sakyčiau, Linda turėjo daugiau erdvės negu visi mano vaikai 
kartu paėmus, — pastebėjo jo kolega, atitraukdamas užuolaidas ir 
įleisdamas į kambarį šviesos. — Kaip matau, tvarkingai gyveno, — 
pridūrė jis. — Mano vyriausios dukters kambarys toks dažniausiai 
nebūna. 

— Aha, — tarė Enoksonas. — Jos tėvas lyg ir turi kažkokią senyvą 
šeimininkę, reikės su ja šnektelėti. 

„Per švelniai pasakyta — tvarkingai“, — pamanė jis. Plati lova, re- 
gis, buvo paklota švarutėle patalyne, o Lindos stalas atrodė kone pe- 
dantiškai. Pagalvėlės ant sofos surikiuotos tiksliai kaip iš nuotraukų 
interjero dizaino žurnaluose. „Čia jau nebe Lindos kambarys, — pa- 


galvojo Enoksonas. — Čia mauzoliejus jos atminimui.“ 


— Na, ar ką nors įdomaus radote? — paklausė Olsonas po dviejų 
valandų, kai visi važiavo atgal į policijos nuovadą. 

— Būtent? —- klausimu į klausimą atsakė Enoksonas. 

— Na, gal ką nors asmeniško, - numykė Olsonas. — Tėvas sako, 
kad jokio dienoraščio ji lyg ir neturėjo. Bent jau kiek jis žinojo, — 
pridūrė jis. 

— Kiek jis žinojo, ne, — tarė Enoksonas. — Tą aš suprantu. 

— Ir man nesinori tikėti, jog jis apie tokius dalykus meluotų, — 
pasakė Olsonas. — Drįsčiau sakyti, ji tikrai neturėjo. Pats turiu du 
vaikus, ir nė vienas nerašo dienoraščio. Tiesa, ar patikrinote jos kom- 


piuterį? 

„Ir kaip jis tai sugeba?“ — pamanė Enoksonas. 

— Tiesą sakant, patikrinome, - atsakė už jį kolega, nes Enoksonas 
dėjosi klausimo neišgirdęs. — Pažiūrėjome jos kompiuterį, patikrino- 
me pirštų atspaudus ir kietąjį diską, viskas atlikta. 

— Ar radot ką nors įdomaus? — neatstojo Olsonas. 

— Ar kompiuteryje, bose? — pašaipiai vyptelėjo Enoksono kolega, 
žinodamas, kad gale sėdinčiam Olsonui jį užstoja sėdynė. 

— Taip, jos kompiuteryje. 

— Ne, - atsakė jam Enoksonas. — Ten taip pat nieko įdomaus. 
Atsiprašysiu minutėlę, Bengrai, — tarė jis, išsitraukdamas mobilųjį, 
kad paskambintų žmonai ir kad bosas pagaliau užsičiauptų. 


— Na, Enokai, — paragindamas linktelėjo jam Bekstriomas. — Su- 
radot dienoraštį? 

— Nea, - atsakė Enoksonas, vos šyptelėjęs. 

— O tėvas sakė, kad ji turbūt tokio net neturėjo, ar ne? 

— Būtent taip ir pasakė, — patvirtino Enoksonas. — Patarė klausti 
motinos. Pats nenorėjo jos klausti. Nesišneka jau dešimt metų nuo 
pat skyrybų, ir prieš tai turbūt vien tik ginčydavosi. 

— Taip, — nuoširdžiai pritarė Bekstriomas. — Su moterimis kartais 
baisiai sunku. 

— Su mano žmona ne, - šypsodamasis atsakė Enoksonas. — Taigi 
kalbėk už save, Bekstriomai. 

„O kas gi kitas už mane pakalbės“, - pagalvojo Bekstriomas. 


Po pietų Bekstriomas sulaukė skambučio iš personalo skyriaus 
Stokholme. Kadangi savaitgalis buvo čia pat, jam tik norėjo primin- 
ti, kad abu su Rogersonu jau beveik išnaudojo leistinus viršvalan- 
džius. 

— Pagalvojom, jog reikia įspėti jus prieš savaitgalį, —- pasakė per- 
sonalo skyriuje dirbanti asistentė. — Kad paskui netektų dirbti be 
užmokesčio, jei kiltų skandalas. 

— Nepatikėsi, bet mes suimam žmones nežiūrėdami, ar savaitga- 
lis, — atšovė Bekstriomas. 

„Kitaip negu tu ir visi kiti apsišikę tinginiai biurokratai“, — pyk- 
telėjo mintyse. 

— Juk tikrai nieko nevyksta savaitgaliais. Ir dar vasarą, kai saulutė 
šviečia, — neatlyžo moteris iš personalo skyriaus. — Pasiimk kokį lais- 
vadienį, Bekstriomai. Gal nueitum kur paplaukioti? 

— Ačiū už patarimą, — burbtelėjo Bekstriomas ir padėjo ragelį. 

„Paplaukioti, — pagalvojo jis. - Aš net nebeatsimenu, kaip reikia 
plaukti.“ 

O štai Rogersonas tokiam pasiūlymui nė kiek neprieštaravo. 

— Aš kaip tik planavau pasidaryti porą laisvadienių, — paaiškino 
jis. - Galvoju, gal pasiimsiu mašiną ir dumsiu į Stokholmą. Važiuo- 
jam kartu, pasiblaškysim po miestą. Kažkodėl įtariu, kad alus Stok- 
holme kur kas geresnis negu šitoj suknistoj skylėj. 

„Dėl to, kad jau nebegauni jo už dyka“, - pamanė Bekstriomas. 

— Aš gal verčiau pasiliksiu, — atsakė jis. - Žiūrėk, gal galėtum man 
padaryti paslaugą? 

— Kokią dar paslaugą? - įtariai pažvelgė į jį Rogersonas. 

— Čia raktai nuo mano buto, — tarė Bekstriomas ir ištiesė juos 
Rogersonui šiam nė nespėjus paprieštarauti. — Gal gali užlėkti ir pa- 
žiūrėti, kaip laikosi Egonas? Įberk jam truputį maisto, gerai? Viskas 
padėta šalia akvariumo. Tik būtinai paskaityk instrukcijas. 

— Kas dar? — pasiteiravo Rogersonas. — Ar perduoti, jog jį myli, 
paplepėti prisėdus šalia, o gal išsinešti į lauką, kad pakeistų aplinką? 

— Užteks tik įberti maisto, — atšovė Bekstriomas. 

Grįžęs į savo kambarį ir susivilgęs gerklę jis paskambino Karinai. 
Keista, tačiau ji neatsiliepė, nors pati tądien skambino keletą kartų, o 
Bekstriomas buvo ne iš tų, kurie paliktų žinutes autoatsakiklyje. Vie- 
toj jis išgėrė dar porą alaus pakaitomis su keliomis stipresnių gėrimų 
taurelėmis, kad lengviau būtų susikaupti apmąstymams. Pagaliau, 

nesugalvojęs nieko geresnio, jis nusileido į viešbučio barą. Nė vieno 
iš kolegų jame nebuvo. Hansas ir Fricas greičiausiai sėdėjo pas vie- 
ną arba kitą kambaryje ir aptarinėjo bylą, o mažutė Svanstriom, ko 
gero, apsivijusi kojomis Levino juosmenį galvojo apie visiškai kito- 
kius dalykus. „Ir kas ten dedasi tose jų mažose smegenėlėse“, — pa- 
manė Bekstriomas ir užsisakė didelę taurę konjako, kad susikaupti 
apmąstymams būtų dar lengviau. 


Apytikriai tuo pat metu, kai Bekstriomas tobulino savo mąstymo 
procesą padedamas fermentuotų ir distiliuotų vynuogių, buvo su- 
rengtas paminėjimas, skirtas Lindos Valin atminimui. Po jos mirties 
buvo praėjusi lygiai savaitė, ir būtent šią dieną jai būtų sukakę dvi- 
dešimt vieneri. Keli šimtai Vekšės gyventojų pėsčiomis patraukė nuo 
„Miesto viešbučio“ iki jos namo, kuriame buvo įvykdyta žmogžu- 
dystė, nueidami kelią, tapusį jos kelionės šioje žemėje pabaiga. Oras 
buvo netinkamas fakelams, tačiau aikštelę prie pastato durų žmonės 
išpuošė žvakėmis, gėlėmis, ir padėjo didelę nužudytosios nuotrauką. 
Apskrities valdytojas pasakė trumpą kalbą. Lindos tėvai neatėjo, nes 
buvo pernelyg prislėgti netekties, užtat procesijoje dalyvavo keletas 
bylą tiriančių pareigūnų, tik šie labiau rūpinosi tuo, kad nei jiems, 
nei kitiems į minėjimą susirinkusiems dalyviams niekas nedrums- 
tų ramybės. Bekstriomas su savo kolegomis dalyvauti atsisakė dėl 
prieš keletą metų priimto vidinės politikos sprendimo. Valstybinės 
nusikaltimų tyrimo tarnybos nariai turėjo apsiriboti tik veikla, grin- 
džiama su jų darbu susijusiais veiksniais. Maždaug tada, kai trumpa 


ceremonija ėjo į pabaigą, Bekstriomas išėjo iš viešbučio baro. 


Sugrįžęs į savo kambarį jis darkart paskambino Karinai — vėl at- 
siliepė autoatsakiklis, — ir tuomet, kai jau dėjo telefono ragelį, pirmą 
kartą per visą vakarą šovė konstruktyvi mintis. „Truputėlis pornograf- 
jos būtų neprošal, - pagalvojo jis, - bet, velnias, kaip man reikės apsi- 
sukti, kad niekas nesuuostų ir neįtrauktų į mano kambario šąskaitą?“ 

Atsakymui sugalvoti teprireikė vos keturių sekundžių. „Iurbūt 
veikia konjakas“, —- pamanė jis, leisdamasis atgal į registratūrą; ten 
paprašė rakto nuo Rogersono kambario, klestelėjo ant jo tvarkin- 
gai paklotos lovos ir iš dviejų suaugusiesiems skirtų kanalų išsirinko 
tą, kuris atrodė daugiau žadantis, sprendžiant iš ekrano užsklandos. 
Tada išmaukė vieną alaus, atsinešto su savimi, paskutinį butelį deg- 
tinės iš Pabaltijo, kurį taip pat buvo atsinešęs, ir dar du pusbutelius 
vyno, dėl nesuprantamų priežasčių užsilikusius Rogersono mažaja- 
me bare. „Čia tai gyvenimas“, — džiūgavo jis tiek apgirtęs, kad net 
turėjo ranka užsidengti vieną akį, mat kitaip nesisekė sukoncentruo- 
ti žvilgsnio į pagrindinės herojės užpakalį, įnirtingai judantį ekrane. 
Maždaug tada ir nulūžo, nes pabudus saulė negailestingai kepino 
pilvą — užtraukti užuolaidas buvo pamiršęs. Laikrodis rodė beveik 
dešimtą ryto, o televizijos ekrane tebekinkavo tas pats užpakalis, kurį 
sunkiai įžiūrėjo prieš atsijungdamas vakar vakare. 


Greit palindęs po dušu ir persirengęs Bekstriomas nulipo žemyn 
papusryčiauti. Valgomasis buvo praktiškai tuščias. Vieninteliai ten, 
savo pamėgtame kampe, sėdintys žmonės buvo kolega Levinas ir 
mažutė Svanstriom. „Kur dingo tie supisti maitvanagiai?“ — svarstė 
Bekstriomas, kraudamas sau į lėkštę solidžią porciją kiaušinienės su 
dešrelėmis. Prisiminęs vakarykštės nakties įvykius, dar įsidėjo šiek 
tiek ančiuvių ir pasiėmė tabletes nuo galvos skausmo, kurias paslau- 
gus viešbučio darbuotojas buvo išrikiavęs šalia sūdytos žuvies. 

— Ar čia laisva? — paklausė Bekstriomas atsisėsdamas. — Ar tik aš 
naiviai tikiuosi, ar kažkas vakar padėjo čia žiurkių nuodų? - jis mos- 
telėjo, rodydamas į tuščius stalelius aplink. 

— Jei tu apie reporterius, turbūt nematei žinių, — tarė Levinas. 

— Ką? — Bekstriomas pasmeigė šakute dvi ančiuvių filė juosteles, 
o tada įsikišo į burną tris tabletes nuo galvos skausmo ir nurijo, už- 
sigerdamas keliais dideliais gurkšniais apelsinų sulčių. Paskui garsiai 


atsiduso. 

— Pasirodo, vakar Dalbyje, netoli Lundo, vyko prašmatnios ves- 
tuvės, ir vos tik jaunavedžiai pakilo savo pirmajam šokiui, pasirodė 
buvęs nuotakos mylimasis su automatu. Iššaudė visą dėtuvę, — paaiš- 
kino Levinas. 

— Ir kuo baigėsi? — pasiteiravo Bekstriomas. 

„Nuostabios tos jų dešrelės“, —- pamanė jis. Vos tik įbedus į jas 
peilį, stambūs riebalų lašai kone patys tiško jam į burną. 

— Nieko ypatingo, — atsakė Levinas. - Paskambinau kolegoms į 
Malmę, jie pranešė, kad nuotaka, jaunikis ir nuotakos motina numi- 
rė, o dar dvidešimt svečių nugabenti į ligoninę siūti. Kliudė atsitikti- 
niai šūviai, atšokusios kulkos, dekoracijų nuolaužos. 

— Čigonai, — nusprendė Bekstriomas, ir tai nuskambėjo kaip opti- 
mistiškas pareiškimas, o ne klausimas. 

— Deja, turiu tave nuvilti, — atsakė Levinas, jo balsas staiga tapo iš- 
vargęs. — Beveik visi ten dalyvavę asmenys buvo vietiniai. Įskaitant ir 
tą su šautuvu, krašto savanorių būrio vadą. Jo dar nesugavo, jei ką. 

Ką padarysi, negalima norėti visko iš karto. Ir kur dingo senas 
geras švediškas humoras? 

— Ar dar ką nors norėtum sužinoti? — pridūrė Levinas. 

— Kur Hansas su Fricu? 

— Turbūt nuovadoje. — Levinas atsistojo ir padėjo ant stalo serve- 
tėlę. - Mums su Eva laisvadienis, nusprendėm nuvažiuoti prie jūros 
išsimaudyti. 

— Sėkmės. Abiem, — palinkėjo Bekstriomas. 

„Tik nepamirškit pranešti žmonai, vyrui ir vaikams, kaip jums 


sekasi“, — mintyse nusišaipė jis. 


Neturėdamas ką daugiau veikti, po pierų Bekstriomas užsuko į 
nuovadą. Ten nieko įdomaus nevyko, o ko daugiau tikėtis, jeigu jo 
nebuvo darbe. Knutsonas su Torenu kaip įbesti sėdėjo prie savo kom- 


piuterių ir barbeno klavišais lyg du savam kailyje netveriantys geniai. 


179 


LEIF G. W. PERSSON 


— Kaip einasi, berniukai? 

„Galų gale, juk aš jų bosas“, — pamanė jis. 

Knutsono teigimu, savaitgalį viskas buvo aprimę, tačiau DNR 
programa tebevykdoma pagal planą. Iš viso jau buvo paėmę mėgi- 
nius iš maždaug penkiasdešimties žmonių. Visi davė juos savo noru, 
niekas nekėlė triukšmo, ir pusė ištirtųjų jau išbraukti iš įtariamųjų 
sąrašo. Valstybinės ekspertizių laboratorijos ekspertai įtemptai dirbo, 
nes Lindos žmogžudystės byla buvo prioritetinis darbas jų sąraše. 

— Likę rezultatai ateis kitą savaitę, — pranešė Torenas. — Ir toliau 
renkam vis daugiau žmonių. Prisikasim iki jo, jeigu neklydai, Beks- 
triomai. 

„Ką? — nesuprato Bekstriomas. — Aišku, kad neklydau. Koks dar 
klausimas?“ 

— Ką žadat veikti šį vakarą? — pasidomėjo jis. 

„Šūdas, bet vis tiek nelabai turiu iš ko daugiau rinktis“, —- pamanė 
jis. 

— Ko nors užkąsim, — atsakė Torenas. 

— Kur nors ramiai, — patikslino Knutsonas. 

— Paskui galvojom eiti į kiną, — pridūrė Torenas. 

— Mieste rodo visai gerų klasikinių filmų, — paaiškino Knutso- 
nas. 

— Bertolučio „1900“, - pasakė Torenas. 

— Pirmą dalį, - papildė Knutsonas. — Kol kas pati geriausia iš visų 
dalių. Antroji vietomis atrodo lėtoka. Kaip manai, Peteri? 

„Pyderai, ne kitaip, - šmėstelėjo Bekstriomui. - Ir tegu tik neskie- 
džia apie visas savo moteris nei patys, nei aplinkiniai, nes jie tikrai 
pyderai. Kokie asilai daugiau trenktųsi tokį kelią iki Vekšės tam, kad 
nueitų į kiną?“ 

Kai grįžo į viešbutį, pakeliui trumpai stabtelėjęs viename lauko 
bare Didžiojoje gatvėje porai bokalų alaus, Bekstriomas paskambino 
Rogersonui į mobilųjį. 

— Kaip reikalai? — paklausė. 

— Kuo puikiausiai, jeigu klausi apie mane, - atsakė Rogersonas. — 
Bet Egoniukui nekaip. Tau trumpai ar išsamiai pasakoti? 

— Trumpai, — tarė Bekstriomas. 

Kokį velnią jis čia paisto? 

— Na, jis pakratė kojas. Baigė savo pasiplaukiojimą. 

— Po velnių, kaip suprasti?! 

Egonas! 

— Na, jis plaukiojo pilvą užvertęs, kai bakstelėjau, net peleko ne- 
pajudino, —- paaiškino Rogersonas. 

— Ką padarei? 

— Nuleidau į klozetą, - paaiškino Rogersonas. — O ką tu būtum 
daręs? Nusiuntęs skrodimui? 

— Kokio velnio jis nugaišo? — negalėjo patikėti Bekstriomas. 

„Juk maisto turėjo užtektinai“, - pamanė jis. 

— Gal nuo depresijos, - sukrizeno Rogersonas. 

Visą šeštadienio vakarą Bekstriomas praleido gedėdamas Egono, 
sekmadienį pramiegojo pusryčius, o sukauptas likusias jėgas skyrė 
vėlyviems pietums. Širdgėla jau buvo šiek tiek atslūgusi, tad popiet 
dar kartą pabandė susisiekti su Karina, bet išgirdo tą pačią linksmą 
žinutę jos autoatsakiklyje. 

„Koks šūdas“, — galvojo Bekstriomas, atsidarydamas dar vieną 
skardinę iš tų, kurias buvo atsivežęs. Žmonėms jau išvis niekas nerū- 
pi, negaila vargšo policininko. Maža to, tai buvo paskutinė jo alaus 


skardinė. 

Ankstyvą pirmadienio rytą, liepos 14-ąją, arba Bastilijos paėmi- 
mo dieną, Valstybinės nusikaltimų tyrimo tarnybos viršininkas pa- 
skambino Vekšės rajono policijos komisarui. 

Šis buvo anksti atsikėlęs, papusryčiavęs ir dairėsi ramaus pavėsio 
savo gražaus vasarnamio kieme. Išskleidęs patogią kėdę šalia akmens 
mūro pamatų jis įsitaisė ramiai paskaityti rytinių laikraščių, gurkš- 
nodamas iš stiklinės naminį aviečių gėrimą su daugybe ledukų. Išsi- 
tiesusi ant lieptelio deginosi žmona, plokščia kaip plekšnė. „Ne taip, 
kaip mes“, — meiliai pamanė komisaras, ir tą sekundę suskambo jo 
mobilusis. 

— Čia Nylanderis, — atžariai prisistatė viršininkas. — Ar jau sura- 
dot? 

— Tyrimas sparčiai juda į priekį, — atsakė komisaras. — Bet kai 
paskutinį kartą kalbėjausi su kolegomis, dar nebuvo suradę. 

— Skonėje laksto maniakas su automatu, — išrėžė nusikaltimų ty- 
rimo tarnybos viršininkas. — Išsiunčiau visus savo žmones jo gaudyri. 
Be jokio įspėjimo perėjom į raudoną lygį. Kadangi su savo kole- 
gomis nesugebėjote pajudinti subinių, man reikės perkelti žmones, 
nors jie reikalingi Vekšėje. 

— Taip, viską suprantu, — patikino komisaras, — bet šiuo metu iš 
tiesų... 

— Ar bent partikrinot, gal tai tas pats žmogus? — pertraukė VNTTV. 

— Nelabai suprantu, ką turite galvoje. 

— Kokio velnio čia nesuprasti, — piktai užsipuolė Nylanderis. — 
Nuo Vekšės iki Lundo nėra taip jau velniškai toli, toks sutapimas, 
mano supratimu, labai neeilinis. 

— Aš įsitikinęs, kad kas nors iš mūsiškių patikrino galimas sąsa- 
jas, — pradėjo komisaras. — Bet jei nori... 

— Ar Ostriomas su tavim? 

— Su manim? — „Jis turbūt klausia apie Bekstriomą, - pamanė 
komisaras. — Galas žino, ko jam čia būti mano vasarnamyje.“ — Ne, 
Bekstriomas ne su manim. Aš dabar kaime. Kalbu mobiliuoju. 

— Kaime, - pakartojo VNT" — Tu dabar kaime? 

— Taip, — patvirtino rajono komisaras, ketindamas viską paaiškin- 


ti, tačiau nespėjo, nes Nylanderis jau buvo padėjęs ragelį. 


Pasirodo, Knutsonas su Torenu ne visą savaitgalį prasėdėjo kine. 
Pirmadienį, po rytinio susirinkimo, jie užėjo į Bekstriomo kabinetą 
ir parodė savo paieškų rezultatus. 

— Mes vis galvojom apie tai, ką tu sakei. Kad negalima atmesti 
tikimybės, jog mūsų ieškomas žmogus yra pareigūnas, — paaiškino 
Knutsonas. 

— Taip, arba būsimasis pareigūnas, — patikslino Torenas. 

— Kur lenkiat? 

„Visiški idiotai“, - pamanė Bekstriomas. 

Knutsono ir Toreno teigimu, ši mintis turėjo šiokio tokio pagrin- 
do. Amerikoje buvo pasitaikę tokių serijinių žudikų, kurie apsimes- 
davo policijos pareigūnais ir taip apgaudavo savo aukas. Ryškiausias 
pavyzdys šių laikų kriminaliniame pasaulyje, pasakojo jie, buvo Te- 
das Bandis. 

— Norėdamas pelnyti merginos pasitikėjimą, geresnės taktikos 
nesugalvosi, - pareiškė Knutsonas. 

— Apsimesk policijos pareigūnu, — patikslino Torenas. 

— Taip, —- numykė Bekstriomas. — Bet kodėl nepradėjus nuo tų, 
kurie iš tiesų yra policijos pareigūnai? Nereikėtų sukti galvų, ar ap- 
simetėliui pareigūnui pavyko įsiprašyti pas būsimą tikrą pareigūnę 
vidury nakties, — suirzęs pareiškė Bekstriomas. 

„Tikri psichai“, — pridūrė sau mintyse. 

Tikri pareigūnai irgi visai galimas variantas. Pavyzdžiui, prieš kurį 
laiką buvo pagarsėjęs Hurvos žudikas, buvęs pareigūnas Torė Hedi- 
nas, kuris nužudė vienuolika žmonių, o viskas prasidėjo nuo to, kad 
jį nušalino nuo pareigų už merginos surakinimą antrankiais. 

— Tu turbūt pats prisimeni tą bylą. Atrodo, tai nutiko 1952-ai- 
siais, kai tik pradėjai dirbti, — nekaltai pratarė Knutsonas. 

— O gal geriau apsistokim ties šiais laikais ir ieškokime Vekšė- 
je? — atžariai metė Bekstriomas. 

— Tokiu atveju turime dešimt esamų ir būsimų pareigūnų, — iš- 
tiesė jam sąrašą su pavardėmis Torenas. 

— Šeši iš jų lankėsi tame pačiame klube kaip ir Linda žmogžu- 
dystės naktį, - pasakė Knutsonas. — Trys pareigūnai ir trys kursan- 
tai, iš kurių du jau su mumis susisiekė ir atliko DNR tyrimą. Šituos 
mes išbraukėme. 

— Čia tie, kurių pavardės išbrauktos ir paraštėje padėta varne- 
lė, - paaiškino Torenas. 

— Įtraukėm į sąrašą tik dėl viso pikto, — pridūrė Knutsonas. 

— Nesvarbu, — tarė Bekstriomas. — O kiti? Kodėl jų mėginių dar 
nepaėmėm? 

Priežastys, pasak Knutsono ir Toreno, buvo neaiškios. Greičiau- 
siai mėginiai nepaimti dėl to, kad po trumpų apklausų, atliktų jų 
kolegės Sandberg, paaiškėjo, jog tie vyrai po trečios valandos tebe- 
buvo klube, kai žudikas pasirodė pas Lindą. Būsimasis pareigūnas 

tikino išėjęs iš klubo prieš pat keturias. Buvo vienas ir nuėjo tiesiai 
namo. Suprantama, buvo blaivus. O trys pareigūnai liko klube iki 
pat jo uždarymo. Lauke išsiskirstė kas sau ir patraukė į namus. Apie 
jų blaivumą ir kitas smulkmenas nieko nepaminėta, bet tuo metu 
jau turėjo būti gerokai po keturių, netgi beveik penkios. 

„Užsipisimas, — nuoširdžiai pasipiktino Bekstriomas. — Tai jie 
visi pyderai, taip išeina, ar ką?“ 

— Kodėl? — perklausė Torenas. 

— Na, bent jau taip surašyta parodymuose, — paaiškino Knutso- 
nas. — Jie taip pasakojo. 

— Keturi policininkai ėjo namo iš klubo vieni? Tu gal visai bu- 
kas? 

— Vienas iš jų — būsimas policininkas, tas, kuris grįžo namo pir- 
mas, — pataisė Torenas. — Tačiau suprantu, ką turi galvoje. 

— Taip, man taip niekad nėra buvę, - sutiko Knutsonas. - Ber 
juk čia Vekšė. 

— Tikrai taip, — atsiliepė Bekstriomas. — Sandberg šio sąrašo dar 
nematė, ar ne? 

Sprendžiant iš to, kaip abu mikliai papurtė galvas, ji sąrašo dar 
nebuvo mačiusi, ir iš esmės greičiausiai dėl to, kad keturios dar 
neišbrauktos pavardės buvo žinomos tarp vietinių tyrimo grupės 
narių. 

— Ir ko tie vaikinukai prisidirbę? — paklausė Bekstriomas, įdė- 
miai žvelgdamas į sąrašą. „Nepažįstu nė vieno“, - pamanė jis. 

Šio bei to, kaip paaiškino Knutsonas. Pirmasis iš keturių ėjo 
pareigas gretimoje apylinkėje, bet dažnai atvažiuodavo į Vekšės po- 
licijos akademiją kaip šaudymo instruktorius. Prieš porą metų vie- 
na studentė apkaltino jį seksualiniu priekabiavimu, esą siuntinėjo 
laiškus ir skambinėdavo su visokiais pasiūlymais. Po mėnesio ji pa- 
reiškimą atsiėmė bei metė mokslus. Kai vietos tyrėjai su ja susisiekė, 
mergina atsisakė liudyti, ir tyrimas buvo nutrauktas. O instruktorius 

liko dirbti akademijoje ir dar šią gegužę treniravo šaudykloje Lindą 
bei jos bendramoksles. 

— Atrodo, jis labai gerbiamas ir kaip pareigūnas, ir kaip instrukto- 
rius, — pasakė Knutsonas. - Jeigu ką... — gūžtelėjo pečiais jis. 

Dėl antrojo pareigūno skundas policijai pateiktas dar seniau. 
Prieš penkerius metus, kai jis skyrėsi su žmona, šioji apkaltino vyrą 
dėl fizinio smurto. Po kurio laiko moteris skundą atsiėmė, o tyrimas 
buvo galiausiai nutrauktas. 

— Nors nuo pareigų jį nušalino mėnesiui ar panašiai, - pasakojo 
Torenas, — kol dar vyko tyrimas. Paskui, atrodo, padedamas profsą- 
jungos, gavo iš policijos kompensaciją. Beje, jis išsiskyrė. Su žmona. 

— Ir ką jis dabar veikia? —- pasidomėjo Bekstriomas. 

„Visos moterys vienodos“, - pamanė jis. 

— Na, toliau dirba, ką gi daugiau, - nustebęs atsakė Knutsonas. 

— Gerai, kitas, — pasakė Bekstriomas. 

„Smagu girdėti“, - pagalvojo jis. 

Trečiasis pareigūnas dirbo savanoriu treneriu: mokė vietos paau- 
glius žaisti futbolą, ledo ritulį ir rankinį. Jaunystėje jis buvo pers- 
pektyvus sportininkas ir žaidė profesionalų futbolą bei ledo ritulį. 
Greta kitų, jis treniravo ir merginų futbolo komandą, kurioje žaidė 
mergaitės nuo trylikos iki penkiolikos. Vienos mergaitės tėvai prane- 
šė policijai, kad jis keletą kartų demonstravo jų dukrai savo lytinius 
organus. Kelis kartus po treniruočių persirengimo kambaryje ir dar 
tada, kai su mergaitėmis bei kai kuriais tėvais buvo savaitei išvykę į 
treniruočių stovyklą. 

Visa istorija virto didžiuliu skandalu ir net atsidūrė pirmuosiuose 
vakarinių laikraščių puslapiuose. Tačiau tiesioginių įrodymų nepa- 
kako, ir byla buvo galiausiai nutraukta. Jį apkaltinusi mergaitė metė 
futbolą ir su šeima išsikėlė gyventi į kitą miestą. Pareigūnas atsisakė 
trenerio darbo, nepaisydamas didžiulio kitų paauglių ir jų tėvų pa- 


laikymo. Po to jis pusantrų metų praleido nedarbingumo atostogose, 

tada vėl grįžo į darbą. Šiuo metu dirba Vekšės policijos nuovadoje, 
apsiribodamas tik administracine veikla. 

— Tikrai liūdnoka istorija, —- pridūrė Torenas. — Iš jo atėmė tar- 
nybinį revolverį, nes bijojo, kad nenusižudytų, mat žmona pasiėmė 
vaikus ir jį paliko. 

— O ką tas paskutinis? - paklausė Bekstriomas. 

„Tai štai kaip susiklosto. Žmona pasiima vaikus ir išeina,“ — min- 
tyse pakartojo jis. 

— Tas, regis, buvo visai paprastas žmogelis, jei taip galima pasaky- 
ti, — tarė Knutsonas. — Jei trumpai, prieš dvejus metus jį apskundė 
tuometė sužadėtinė. Ji dirbo kirpykloje, Alvestoje, už kokių dvide- 
šimties kilometrų nuo čia, ir, atrodo, mergina jam buvo ne vieninte- 
lė, tiesmukai tariant. Jo bendradarbiai vadino jį Rendžiu Karlsonu, 
arba Rendžiu Kaukoliniu. 

— Jo tikras vardas, beje, Karlas Karlsonas, — patikslino Torenas. 

— Ir ko ta sužadėtinė taip ant jo įniršo? — pasidomėjo Bekstrio- 
mas. 

„Atrodo, visai nieko vyrukas“, - pamanė jis. 

— Ataskaitoje rašoma, kad mūsų kolega Karlsonas ją surakindavo 
antrankiais prieš intymiai bendraujant, o tie antrankiai buvo tarny- 
biniai, — patikslino Knutsonas. 

— Vaje, koks siaubas, — išsišiepė Bekstriomas. — Ar jis savų netu- 
rėjo? 

Knutsono ir Toreno teigimu, pirminėje ataskaitoje apie tai nieko 
nerašoma, minimi tik jo tarnybiniai antrankiai. Kirpėja persikraus- 
tė į Geteborgą, ten atidarė savo saloną ir susirado naują sužadėtinį. 
Keisčiausia, kad pareigūnas Karlsonas po šešių mėnesių nusekė pas- 
kui ir dabar dirba Miolndalo policijoje, Geteborgo priemiestyje. 

— Kalbėjau su vienu pažįstamu kolega iš Geteborgo, jis puikiai 


pažįsta Rendį Karlsoną. Tas vis dar dirba patruliu, ir jį tebevadina 

Rendžiu Karlsonu, arba Rendžiu Kaukoliniu. Nepanašu, kad būtų 
bent kiek apsiraminęs, — užbaigė Torenas. 

— O ką jis veikė šią vasarą? Išskyrus tai, kad dulkino visas iš ei- 
lės, - pasidomėjo Bekstriomas. 

— Nuo vasaros vidurio atostogauja, — atsakė Torenas. 

— Paimkit DNR mėginį. Nepanašu, kad būtų Lindos skonio, bet 
geriau paimti vienu per daug nei per mažai. Taip pat ištirkit ir tuos 
keturis, kurie buvo klube, ir dar aną trijulę - šaudymo instruktorių, 
žmonos mušeiką bei ekshibicionistą. Paimkit visų DNR mėginius, 
ir manęs nejaudina, ką mano Sandberg. Tiesa, dar vienas dalykas, — 
pridūrė jis, porelei dar nespėjus išsprukti iš kabineto. - Pasirūpinkit, 
kad gautume to tešliaus lenkaičio mėginį. 

— Levinas jau dirba, — informavo Torenas. - Jis svarstė kreiptis į 
prokurorą. 

„Levinas, - pagalvojo Bekstriomas. — Mažutė Svanstriom jį bus 


šiek tiek išjudinusi.“ 


Po nemalonaus pokalbio su Valstybinės nusikaltimų tyrimo tar- 
nybos viršininku rajono komisaras dar ilgai sėdėjo giliai nugrimzdęs 
į savo mintis. „Nylanderis atrodė visiškai išmuštas iš pusiausvyros, — 
galvojo jis. Vis dar susimąstęs jis nužingsniavo prie tiltelio ir pažvelgė 
į žmoną. 

— Ar tik neužmigsi ant saulės, brangioji? — rūpestingai tarė jis. — 
Ar išsitepei kremu? 

„Vargšelė, atrodo tokia pervargusi “, - pamanė jis. 

Tada komisaras paskambino savo kolegai Olsonui paklausti apie 
galimas sąsajas tarp tragedijos Skonėje ir mįslingos bylos Vekšėje. 
Olsonas atsakė, jog jis pats, koks sutapimas, kaip tik ketinęs jam 
skambinti ir pranešti, kad susisiekė su kolegomis Skonėje bei užklau- 
sė jų to paties. Kaip tik laukė, kol jie vėliau atskambins. 

— Džiugu girdėti, - atsakė jam komisaras. 

„Olsonas tvirtas kaip uola,“ — svarstė jis, padėjęs ragelį. - Jis tarsi 
tos stačios Gotlando pakrantėje stūksančios uolos, nors ir kilęs iš 
Smolando. Tvirtai stūksančios, nepaisant oro bei vėjo išdaigų,“ — 


galvojo komisaras ir pasijuto beveik kaip poetas. 


Bekstriomas išsikvietė pareigūnę Sandberg, nors ji jau buvo spė- 
jusi jam gerokai įgristi, ir linktelėjo, rodydamas į tuščią kėdę. 

— Prisėsk, — pasiūlė jis. — Noriu, kad paimtume klube buvusių 
policijos pareigūnų ir to kursanto DNR mėginius. 

Sandberg, kaip ir reikėjo tikėtis, tam prieštaravo. „Visos bobos 
vienodos“, — nusprendė Bekstriomas, o geriau įsižiūrėjus, šita irgi 
atrodė jau šiek tiek apvytusi. Ir ne vien iš veido. 

— Ber juk nė vienas iš jų neišėjo iš klubo anksčiau nei pusę ke- 
tvirtos, — tikino ji. — Jei tik skaitei mano apklausas. Be to, aš pati ten 
buvau ir su visais tą vakarą kalbėjausi. Net po kelis kartus, kai išėjau 
lygiai ketvirtą, visi trys pareigūnai dar pasiliko ten, o kursantas buvo 
tik ką išėjęs. Prieš išeidamas dar priėjo atsisveikinti. 

— Taip, suprantu, — atsakė Bekstriomas. — Tik nepagaunu min- 
ties, kuo tai galėtų būti susiję? 

— Kiek supratau per rytinį susirinkimą, jūs su Enoksonu esate 
įsitikinę, kad žudikas atėjo pas Lindą trečią nakties. 

— Bet mes juk tiksliai nežinom, — nenusileido Bekstriomas. — 
Mūsų gerbiamas medikas pranešė tik tiek, jog ji mirė veikiausiai tarp 
trečios ir septintos valandos. 

— Ber jis pabėgo penktą ryto, kai atnešė laikraštį, — užsispyrė 
Sandberg. - O pagalvojus, ką išdarinėjo... Kaip būtų spėjęs? 

— Šito mes irgi nežinom, — nepasidavė Bekstriomas. — Mes tik 
spėliojam. Pasirūpink, kad gautume visų mėginius. Aišku, savano- 
riškai, bet kuo greičiau. 

— Girdėjau, girdėjau, Bekstriomai, — Sandberg piktai į jį dėbte- 
lėjo. 

— Tai puiku, — tarė Bekstriomas. — Toliau yra dar trys, kurių mė- 
ginius reikia gauti. 

„Tuo pisliumi Rendžiu tegu pasirūpina mūsų kolegos iš Getebor- 
go“, - nutarė jis. 

— Kas tie trys? — įtariai nužvelgdama jį pasiteiravo Sandberg. 

— Andersonas, Helstriomas ir Klasonas, - išvardijo Bekstriomas. — 
Ar pažįsti iš pavardžių? 

— Bijau, kad čia kils problemų, - atsakė Sandberg. — Turbūt su- 
pranti, kad įtraukus Klasoną į šią bylą, atsiras rimta rizika, jog, jis 
nusižudys? 

— Štai todėl mes ir turim suteikti jam progą kuo greičiau įrodyti, 
kad yra nekaltas, - atšovė Bekstriomas. — Niekas tada jo neapkalbi- 


nės einant koridoriumi. 


Lengvai užkandęs pietums žuvies su salotomis ir saulėje džiovin- 
tais pomidorais bei buteliu mineralinio vandens, rajono policijos ko- 
misaras baigė apmąstymus ir paskambino savo senam pažįstamam, 
dirbančiam Saugumo tarnybos konstitucinės teisės tarnyboje. 

— Net nežinau, kaip čia paaiškinti, - pradėjo komisaras, bet po 
dešimties minučių išklojo visą istoriją. — Jis buvo visai išmuštas iš 
pusiausvyros, — užbaigė jis. 

Pasak pažįstamo, komisaras teisingai pasielgė, nusprendęs su juo 
susisiekti. Tai, esą, teisinga profesiniu aspektu, be to, istorija įdomi 
jau pati savaime, o žvelgiant iš konstitucinės teisės perspektyvos, ir 
labai svarbi. Kodėl — neužsiminė nė žodeliu. 

— Geriausia būtų, jei keliais sakiniais brūkšteltum, ką man papa- 
sakojai, — pridūrė jis. — Savaime suprantama, viskas, ką parašysi, bus 


griežtai konfidencialu, dėl to nėra reikalo jaudintis. 

— Gal nerašysiu, — neryžtingai numykė komisaras, mat buvo pra- 
dėjęs dvejoti. — Aš tikėjausi, kad šio pokalbio užteks. 

— Aš tikrai labai vertinu šią informaciją, — beveik linksmai tarė 
jo pažįstamas. — Na, tuomet tiek jau to. Užteks ir šio neoficialaus 
pokalbio. 

— Jei reikalai komplikuosis, be abejo, neišsižadėsiu to, ką pasa- 
kiau. 

— Žinoma, žinoma. Net nesitikėčiau, kad būtų kitaip, — pritarė 
komisarui pažįstamas dar linksmesniu balsu, kokį tik pajėgė nutai- 
syti. 

Jiems baigus pokalbį, rajono komisaras patraukė atgal prie liep- 
telio norėdamas pažiūrėti, ar jo žmona neužsnūdo ant saulės. Ji ne- 
miegojo, tik buvo atsukusi saulei kitą pusę. 

Tuo tarpu komisaro pažįstamas išjungė prie telefono prijungtą 
įrašymo prietaisą, ištraukė iš jo atminties kortelę su pokalbio įrašu ir 


nunešęs savo sekretorei paprašė patvirtinto nuorašo. 

Kitą dieną jiems pagaliau pavyko gauti Lindos kaimyno, biblio- 
tekininko Mariano Groso DNR mėginį. Nė vienas tyrėjų komandos 
narys netikėjo, kad jis galėtų būti žudikas, tačiau tai buvo principo 
reikalas. Niekam, o juo labiau tokiam tipui kaip Grosas, nebuvo ga- 
lima leisti nuo nieko išsisukti vien tik todėl, kad sukėlė triukšmą. 
Vyresnysis inspektorius detektyvas Janas Levinas pasikalbėjo su pro- 
kurore, kurios jurisdikcijai priklausė ankstesnis tyrimas dėl Groso, 
išdėstė spragas, tebebadančias akis toje senoje byloje, ir ši tapo visai 
sukalbama. Dar daugiau, netgi išreiškė nuostabą, kad klausimas iki 
šiol nebuvo išspręstas. Tad beliko jį pričiupti, o nesutikus atlikti ty- 
rimo savanoriškai, paimti mėginį be didelių kalbų. 

Ši užduotis buvo pavesta fon Esenui ir Adolfsonui, ir po įprasti- 
nio parengiamojo spyrio Grosas kaipmat atidarė buto duris, apsiavė 
bei atkulniavo kartu su jais į policijos nuovadą. O pakeliui, kaip ir 
praėjusį kartą, nepratarė pareigūnams nė žodžio. 

— Na ką, Grosai, - draugiškai pažvelgė į jį Levinas. - Prokurorė 
nusprendė, jog mums reikia gauti tavo DNR mėginį. Kaip supran- 
tu, galime tai padaryti dviem būdais. Arba pats įsikiši šį mažą vatos 
krapštuką į burną ir perbrauksi juo per vidinę skruosto pusę, arba 

kviečiame gydytoją, kad įsmeigrų adatą tau į ranką, mums su kole- 
gomis stebint procedūrą. 

Grosas nieko nesakė, tik žvelgė į juos iš padilbų. 

— Iš tavo tylos suprantu, kad renkiesi antrąjį, — tęsė Levinas vis 
tokiu pat draugiškų tonu. — Gerai, vaikinai, veskite poną Grosą į 
apačią, tegu palaukia kameroje, kol gydytojas pasiruoš. 

— Reikalauju leisti man viską atlikti pačiam, -— riktelėjo Grosas, 
čiupdamas mėgintuvėlį su vatos krapštukais nuo Levino stalo. Viską 
įvykdęs jis atsisakė Levino pasiūlymo pavėžėti namo ir paskubomis 
dingo iš nuovados. | 

Po kelių valandų per kurjerį jis įteikė skundą dėl neetiško teisė- 
saugos pareigūnų elgesio, kuriame buvo kaltinama prokurorė, vy- 
resnysis inspektorius tyrėjas Olsonas, vyresnysis inspektorius tyrėjas 
Janas Levinas, laikinai einantis inspektoriaus pareigas Gustavas fon 
Esenas ir policijos pareigūnas Patrikas Adolfsonas. Sekretorė padėjo 
šį skundą prie šūsnies korespondencijos, skirtos perduoti į skundų 
nagrinėjimo skyrių. Viskas vėl stojo į įprastas vėžes. 

Apskritai paėmus, DNR mėginių rinkimas ėjosi geriau, nei ti- 
kėtasi. Vienas iš jaunesniųjų tyrėjų komandos narių, besidomintis 
statistika, skelbimų lentoje prisegė didelę diagramą, iš kurios visi ga- 
lėjo matyti progresą. Mėginių, paimtų iš Vekšės ir aplinkinių rajonų 
gyventojų, buvo daugiau kaip šimtas. Pusė iš jų jau buvo patikrinti 
Valstybinėje teismo ekspertizių laboratorijoje bei išbraukti iš įtaria- 
mųjų sąrašo. Niekas, išskyrus Grosą, tyrimams nesipriešino. Keli 
vietiniai chuliganai net patys susisiekė su policija ir pasisiūlė juos 
atlikti. 

Vienintelė detalė, temdanti teismo ekspertų darbą, buvo jų pačių 
kolegos. 

Naktiniame klube buvusi trijulė atlikti tyrimus iš pradžių atsisa- 
kė. Po individualių susitikimų du iš jų pagaliau pakluso, to trečia- 


sis kreipėsi į profsąjungą ir toliau priešinosi. Maža to, jei tik buvo 

galima patikėti jo žodžiais, netgi ketino paskųsti Bekstriomą bei jo 
kolegas iš Valstybinės nusikaltimų tyrimo tarnybos teismų ombuds- 
menui, bent jau tam, kad šie pasimokytų teisės pagrindų. Kursantas 
elgėsi kur kas paprasčiau. Policijai tiesiog nepavyko iki jo prisikasti, 
nors skambino ir į namus, ir į mobilųjį, paliko daugybę žinučių, 
tačiau jis su jais nesusisiekė. 

Olsonas nerimavo dėl tų trijų pareigūnų, kurių DNR mėginius 
reikalavo paimti Bekstriomas, sužinojęs apie jų elgesį praeityje. Ol- 
sono nuomone, dėl to, kuris sumušė žmoną, ir dėl šaudymo instruk- 
toriaus, priekabiavusio prie studentės su nepadoriais pasiūlymais, 
nebuvo jokių problemų. Bent jau taip jis aiškino kalbėdamas su 
Bekstriomu akis į akį. 

— Tarp mūsų kalbant, aš tik apsidžiaugiau, kai juos atleido iš par- 
eigų, — pareiškė jis. 

„Po velnių, o kodėl tai turėtų man rūpėti“, - pamanė Bekstrio- 
mas. 

Kad ir kaip būtų, dėl to buvusio sporto trenerio buvo visai kita 
kalba. Olsonas jį pažinojo asmeniškai ir buvo pasiryžęs už jį laiduoti. 
Jis, esą, buvo nekaltas, tik tapęs teismo klaidos auka. 

— Nenoriu, kad man ant sąžinės gultų jo mirtis, - paaiškino Ol- 
sonas. — Jam vis dar sunki depresija, tu juk supranti. 

— Suprantu, kam dabar lengva? — atsakė Bekstriomas. — Bet ma- 
niau, jog paauglės vos ne kasdien meluoja apie seksualinį išnaudo- 
jimą. 

Olsonas visomis keturiomis su tuo sutiko. Tai tikra tiesa, o fak- 
tas, kad jo bendradarbis bei geras draugas sulaukė kaltinimų, nors 
ir būdamas nekaltas — jei mergina viską išsigalvojo, — tik patvirtino 
šią taisyklę. Tačiau šiuo atveju buvo galima įtarti už viso to slypint 
tėvus, o tai tik apsunkino reikalą. 


— Tikiuosi, tu supranti, Bekstriomai. 

— Žinoma, - patikino Bekstriomas. — Turbūt visi tikimės rasti žu- 
diką, kuris būtų tinkamas kiekvienam. Ar dar ką norėjai pasakyti? 

„Galvoju, ar tik nereikėtų paimti ir tavo DNR mėginį“, — svarstė 
jis. 

Olsonas dar norėjo kai ką pasakyti: maniakas iš Dalbio vis dar 
buvo laisvėje, net ir greitojo reagavimo būriui atitvėrus rajoną bei 
sistemingai vykdant paiešką metras po metro. 

— Ar manai, kad jis galėtų būti tas pats, kurio ieškome? - viltingai 
pažvelgė į Bekstriomą Olsonas. 

— Pastebėjau, jog; ta pati mintis toptelėjo ir žurnaliūgoms iš mūsų 
mėgstamų vakarinių laikraščių, — atsakė Bekstriomas. — Ir dar kaž- 
kam iš valdžios šitame pastate, nes buvo citata. Jie kalbėjosi ne su 
manim, jei to nori paklausti. 

— Aišku, kad ne su tavim, — nuramino jį Olsonas. — Aš norėjau 
paklausti, ką manai apie pačią prielaidą? 

— Aš manau, kad tas valdžią turintis asmuo, dirbantis šiame pas- 
tate, yra toks pat kvailas kaip ir spaudoje plušantys jo draugeliai, — 


atšovė Bekstriomas. 


Tą vakarą paskambino Karina pasiklausti, kur jis prapuolęs. Ji 
pati buvo išvažiavusi visam savaitgaliui aplankyti senos motinos, bet 
jis, esą, galėjęs bent jau palikti žinutę. 

— Pastaruoju metu turėjau labai daug darbų, — išsisukinėdamas 
numykė Bekstriomas. 

„Čia dabar kas, — pagalvojo jis, — kokia dar sena motina?“ 

— Ar nieko nenori man papasakoti? — sučiulbo ji tokiu pat tonu, 
kaip visada, užduodama šį klausimą. 

— Na, - tarė Bekstriomas, — turiu tokią asmeninę bėdą. Pasimirė 
mano augintinis. Paprašiau draugo jį prižiūrėti, kol tirsiu šią bylą, 
bet, deja... 

— Vaje, kaip gaila, - aiktelėjo Karina. - Šuo ar katė? 

„Ji gal mane asilu laiko, - burbėjo mintyse Bekstriomas. — Kates 
laiko tik senos bobos ir pyderai.“ 

— Šuo, — pamelavo jis. —- Mano mažasis bičiulis. Labai guvus. Jo 
vardas buvo Egonas. 

— Kaip liūdna, - apgailestavo Karina. Sprendžiant iš balso, ji my- 
lėjo gyvūnus ir buvo labai jautri. - Mažas šuniukas, ir koks mielas 
vardas. Suprantu, kaip tau liūdna. Ar norėtum pasikalbėti? Apie tai, 
kas nutiko? 

— Jis nuskendo, - paaiškino Bekstriomas. — Atsiprašau, bet... 

— Suprantu, nekalbėkim, jeigu nenori, — užbaigė ji. 

— Pasikalbėkim rytoj, - pasiūlė Bekstriomas. — Paskambink, jei 
kartais norėtum kur nors pavakarieniauti. 


„Pamišusios tos moterys“, - pamanė jis. 


Porą dienų Bekstriomas vengė Rogersono, nes buvo akivaizdu, 
kad jis kaltas dėl mažojo Egono mirties. O Rogersonas, regis, nė 
nepastebėjo, jog Bekstriomas jo šalinasi. Jis elgėsi visai įprastai. 

„Visi tie psichopatai vienodi, - nusprendė Bekstriomas. — Dau- 
giau apie nieką negalvoja, išskyrus save.“ Nors Rogersonas, matyt, 
buvo dar sudėtingesnio charakterio žudikas, nes išdrįso pasibelsti į 
Bekstriomo kambario duris. 

„Kažko labai jau švelniai šįsyk beldžia, turbūt graužia sąžinė, — 
nutarė Bekstriomas. — Ir dar bando susitaikyti atnešęs dėžę šalto 
alaus ir beveik pilną butelį viskio.“ 

— Na, ko sėdi nusiminęs? —- pakalbino Rogersonas. 

Kadangi Bekstriomas buvo ne iš tų, kurie griežtų dantį, jiedu pa- 
mažu grįžo prie savo įprasto bendravimo ir atkūrė draugystės ryšius, 
kurie visada juodu siejo. 

— Už Egoną, - pasiūlė tostą Rogersonas. 

— Į sveikatą, brolau. Už Egoną, - iškilmingai atsakė Bekstriomas 
ir atsistojęs pakėlė taurę. 

Praėjus antrajai gedulo dėl Egono mirties dienai jam pagaliau 
šmėstelėjo, koks gi įtariamasis atitiktų turimą medžiagą. 

„Nedaug trūksta, kad tapčiau tikintis“, —- dingtelėjo Bekstriomui. 
Jis pajautė visu kūnu perbėgant gerai pažįstamus šiurpuliukus. 

Trečiadienį, prieš rytinį susitikimą, Torenas paskambino savo ko- 
legai iš Geteborgo ir paprašė padėti jiems gauti pareigūno Rendžio 
Karlsono DNR mėginį. Tenykštis jo bičiulis pažadėjo padaryti, kas 
įmanoma, ir pranešti, kai tik viską sutvarkys, o paskui paskambino 
Rendžiui Karlsonui į mobilųjį ir iškart su juo pasikalbėjo. 

Nepaisant ankstyvo meto, Rendis Karlsonas jau sėdėjo vienoje 
Marstrando lauko kavinėje, ganydamas akis į merginas. Toreno pa- 
žįstamas telefonu pasiteiravo, ar vyras smagiai leidžiąs vasarą, mat 
buvo įsitikinęs, kad geriausia visuomet pradėti iš tolo, nepriklau- 
somai nuo pokalbio temos. Rendis Karlsonas patikino, jog tiesiog, 
puikiai. Jis leido atostogas keliaudamas po vakarinę pakrantę. Pradė- 
jo nuo Striomstado šiaurėje ir nusigavo iki pat Lysekilio, Smogeno 
bei dar kažkokių mažesnių miestelių, kurių pavadinimus jau buvo 
pamiršęs. Šiuo metu jis sėdėjo pajūryje, Marstrande, už kelių kilo- 
metrų į šiaurę nuo Geteborgo. 

— Fantastika, — džiūgavo jis. — Tu nepatikėsi, kiek čia panų. Bū- 
riais vaikšto. O jau oras... Gerai, supratau, pataupom laiką! 

Dėl DNR ryrimo jis nė kiek neprieštaravo. Jau buvo jį atlikęs ne 
kartą ir ne du, mat teko spręsti keletą tėvystės ginčų Švedijoje bei 


kitose šalyse, ir viskas visuomet išsispręsdavo jo naudai. 

— Gerai, — jo balsas tapo dar linksmesnis. - Manęs dar niekada 
neprigavo. Maryt, turiu imunitetą tokioms nesąmonėms. 

Taupydami laiką jie sutarė, kad Karlsonas — kai tik atras laiko 
savo įtemptoje dienotvarkėje — užsuks į policijos nuovadą Marstran- 
de, ir ten jam paims mėginį. 

„Net neįsivaizduoju, kam jo dabar prisireikė“, — pagalvojo Tore- 
no pažįstamas, jau padėjęs ragelį. 


Adolfsonas su fon Esenu rytiniame susirinkime nedalyvavo, mat 
buvo paskirti šios komandos DNR mėginių specialistais, ir šią dieną 
pradėjo itin sėkmingai. Iš pradžių jiems pavyko pričiupti šaudymo 
instruktorių, seną Adolfsono pažįstamą iš medžiotojų draugijos. Pas- 
kui, paskatinti šios sėkmės, jiedu leidosi ieškoti to pareigūno, kuris 
lankėsi naktiniame klube, bet atsisakė bendradarbiauti. Šį rado sėdin- 
tį namuose ir šlifuojantį ombudsmenui adresuoto skundo tekstą. Lai- 
mei, Adolfsonui ir fon Esenui pavyko įtikinti jį pasielgti teisingai. 

— Ką toliau darom? — paklausė bičiulio Adolfsonas. 

„Gustavas juk viršesnis“, - pamanė jis. 

— Dabar imsimės to kursanto, kuris nelabai nori kelti ragelį, — 
nutarė fon Esenas. — Ir tada jau turėsim visus, kurie buvo klube su 


Linda. 


Susirinkime pirmiausia buvo aptarta esama padėtis, o paskui 
daugiausia kalbama apie DNR mėginius. Bent kartą visi vieningai 
sutarė. Jei žudiko ir nesuras, anksčiau ar vėliau jis įklius į jų DNR 
tinklą. Vienintelis dėl to suabejojo Levinas. 

— Toks kelias gali būti rizikingas, - santūriai pratarė jis, linktelė- 
damas į skelbimų lentoje prismeigtą diagramą su paimtų mėginių 
skaičiais. 

— Kodėl? - paklausė Olsonas. 

— Yra rizika, kad tyrimas taps nekontroliuojamas, — paaiškino 


Levinas. — Taip jau yra buvę, ir turbūt dar ne sykį nutiks, ir netgi 

turėdami žudiko DNR, mes vis dar jo nesuradome. Galiu daug ne- 
galvodamas prisiminti keletą pavyzdžių. 

„Kalbėk už save, sušiktas konspiracijų teoretike“, — pyktelėjo 
Bekstriomas. Jis asmeniškai būtų mielu noru surinkęs DNR mėgi- 
nius iš viso pasaulio, jei tik reikėtų. 

— O kaip tu manai, Bekstriomai? — pasiteiravo Olsonas. 

— Esu apie tai girdėjęs, — atrėžė Bekstriomas. — Beje, iš to pa- 
ties žmogaus, — pridūrė, tuo pelnydamas daugelio šypsenas. - Mano 
galva, esmė ta, kad išbrauksime žmones, neturinčius su byla nieko 
bendro, ir išlaikysime tyrimo kontrolę savo rankose. 

„Žiūrėk savo reikalų, o jau aš survarkysiu visa kita“, — pagalvojo 
jis, įsmeigęs rūstų žvilgsnį į Leviną. 

Visi kiti sėdintieji aplink stalą pritariamai linktelėjo, ir Levinui 
beliko tik truktelėti pečiais. Paskui kažkas nukreipė temą, ir prasidė- 
jo diskusija apie atlygį, kurį ketino viešai pasiūlyti Lindos tėvas. 

— Jis paskambino man ir rajono policijos komisarui, — pranešė 
Olsonas, kažkodėl sugalvojęs pasirąžyti. — Bet bijau, kad žmonės ne- 
teisingai supras... Na, juk dar nepraėjo nė pora savaičių... per anksti 
siūlyti atlygį. 

„Kokį čia šūdą mala, - pamanė Bekstriomas. — Reikia kažko 
griebtis, antraip čia teks prasėdėti kiaurą dieną.“ 

— Štai koks reikalas, — prabilo jis. — Jei tas tipas — jos pažįstamas, 
mes jį vis tiek surasim, nesvarbu, ar jis bus prasitaręs kam nors, kas iš- 
klotų viską už pinigus. O jei jis visiškas psichas, kaip kai kurie galvoja, 
tuomet jis greičiausiai neturi kam pasakoti, ir mums jokios naudos iš 
to paskelbto atlygio. Nebent tai paprastas vietinis narkomanas, tada 
visi jo draugeliai turbūt viską žino, tokiu būdu gal šiek tiek išjudin- 
sim reikalą. Bet kokiu atveju anksčiau ar vėliau išsiaiškinsime. 

— Ar gerai suprantu, kad tai nelabai sukliudytų tyrimui? — atsar- 
giai pasiteiravo Olsonas. 


Suprask, kaip tik nori, pederaste. 

— Apie kokius pinigus kalbama? - pasitikslino Bekstriomas. 

— Jos tėvas pasiūlė milijoną kronų. Pradžiai, — atsakė Olsonas, ir 
kabinetas staiga nuščiuvo. 

— Ką? — nepatikėjo Bekstriomas. „Tėtušis turbūt nesveikas. Duo- 
tų geriau man tuos pinigus“, - pagalvojo jis. 

— Už kiek Vekšėje galima nusipirkti dozę? — staiga paklausė Ro- 
gersonas, atsisukęs į vieną pareigūną iš miesto narkotikų skyriaus. 

— Žiūrint ko nori, — atsakė šis. — Turbūt tiek par, kiek ir dideliuo- 
se miestuose. Penki šimtai ar daugiau, jei reikia heroino. Amfetami- 
no gautum už porą šimtų. Hašišas praktiškai už dyką, jei nuvažiuosi 
iki Kopenhagos. 

— Jėzau, mus užplūs minios pamišusių narkomanų su išgalvoto- 
mis istorijomis. Jokių atlygių, — nukirto Bekstriomas ir atsistojo. — 
Na ką, jei viskas, siūlau visiems kibti į darbus. 


Po pierų Bekstriomas užsidarė savo kabinete ir įsijungė raudoną 
lemputę, kad galėtų ramiai pamąstyti. „Reikėtų, kad pastatytų čia 
lovą“, - pamanė jis. Jau nebesnausdavo, kaip anksčiau, tiesiog iš- 
sitiesęs ant stalo, net normalios pagalvėlės kabinete neturėjo. „Gal 
reikėtų atgauti jėgas kur nors arčiau, kad nereikėtų vilktis į viešbu- 
tį , — svarstė jis, bet visas svajones pertraukė atsargus beldimas į ka- 
bineto duris. 

— Prašau, užeikit, - užriaumojo Bekstriomas. 

„Sudraskysiu į skutelius, prakeiktas daltonike“, — niršo jis. 

— Nepamanykit, kad neskiriu spalvų, — atsiprašė Adolfsonas. — 
Mano kolega irgi, — jis linktelėjo į už nugaros stovintį fon Eseną. — 
Tik norėtume kai ką aptarti, bose. Tiesą sakant, reikalas gali būti 
visai įdomus. 

„Tas vaikis toli eis“, - pamanė Bekstriomas ir draugiškai mostelė- 


jo į vienintelę laisvą kėdę kabinete. 

— Prisėsk, vaikine, — pasiūlė jis. — Ir atsineškit dar vieną kėdę iš 
koridoriaus, — pridūrė jis fon Esenui. „Nebent nori prisėsti ant grin- 
dų, susireikšminęs mažvaiki.“ 

— Na, pasakok, — padrąsino jis Adolfsoną. 

— Mums kai kas pasirodė keista, — pradėjo Adolfsonas. — Kai 
Enoksonas atpasakojo, ką sakė ta moteris iš laboratorijos. Kad mūsų 
žudikas turi neskandinavišką DNR. Tai reiškia, kad iš esmės reikia 
ieškoti juoduko. 

— Adolfo mintys dažnai ta linkme pakrypsta, - nerūpestingai lep- 
telėjo fon Esenas, tyrinėdamas savo nagus. 

— Įdėmiai klausau, — tarė Bekstriomas, piktai dėbtelėjęs į fon Ese- 
ną. 

„Tu verčiau užsičiauptum,“ — mintyse pridūrė jis. 

— Dėl to vaikino iš policijos akademijos, to paties, kuris buvo 
klube tą naktį, kai Lindą nužudė, ir kurio mėginio dar negavom. Jo 
vardas Erikas Rolandas Liofgrenas. 

— Erikas Rolandas Liofgrenas? Kaip egzotiškai skamba. 

— Atrodo, jis gyvena mieste. Bandėme jo ieškoti pagal nurodytą 
adresą, tikėjomės susitarti dėl to ausų krapštuko, bet neradome, — 
pasakė fon Esenias, matyt, nepastebėjęs pikto Bekstriomo žvilgsnio. 

— Aišku, fon Esenai, užsičiaupk, — nutraukė Bekstriomas kaip 
galėdamas mandagiau. — Pasakok, - linktelėjęs paliepė Adolfsonui. 

— O toliau visas gražumas tik prasideda, — tęsė Adolfsonas, tiesda- 
mas Bekstriomui fotografiją. - Čia jo akademijos pažymėjimo nuo- 
trauka. Taigi, viskas ne taip jau ir blogai, — pridūrė jis, iš pažiūros 
gana savimi patenkintas. 

„Juodas kaip naktis“, - pagalvojo Bekstriomas, žvelgdamas į foto- 
grafiją. Jo kūnu akimirksniu perbėgo tie pažįstami šiurpuliukai. 

— Ką mes dar apie jį žinom? 

Jis mokėsi tame pačiame policijos akademijos kurse kaip ir Linda, 
dvidešimt penkerių metų, įvaikintas iš Vakarų Afrikos, kai jam buvo 
šešeri, taigi, turi įtėvius švedus ir dar keletą vyresnių giminaičių. 

— Jo įtėvis dirba vyriausiuoju konsultantu Kalmaro ligoninėje, 
motina yra kažkurios Kalmaro vidurinės mokyklos direktorė. Trum- 
pai tariant, ne prasčiokai. Ne kokie nors vargšeliai, kuriems tenka 
augti nežinia kur, — pasakė Adolfsonas. — Jis buvo vieno iš stam- 
biausių rajono ūkininkų sūnus ir augo šeimai priklausančiame ūkyje 
netoli Elmhulto. 

— Ką mes dar žinom? — paklausė Bekstriomas. 

Atkeliavo iš Afrikos glūdumos būdamas šešerių merų. Nebent tik 
koks Brundinas sugebėtų išsiaiškinti, ko jis ten išmoko. „Reikalai tik 
gerėja“, - pamanė jis. 

— Normalūs pažymiai, ne ypatingi, bet jam pakako, kad įstotų 
į policijos akademiją, — tarė Adolfsonas. — Jei suprantat, ką turiu 
omeny, bose. 

— Ir kuo gi jis domisi? — Bekstriomas įspėjamai pažvelgė į fon 
Eseną, sėdintį bei spoksantį į lubas. 

— Turi silpnybę damoms ir neabejotiną talentą futbolui, - atsakė 
Adolfsonas. 

— Žaidžia akademijos komandoje, — neiškentė fon Esenas. - Lyg 
jų geriausias žaidėjas. Nors pats labiau mėgsta būti vadinamas Ro- 
landu, visi jį tiesiog praminė Ronaldo, turbūt dėl to profesionalaus 
futbolininko iš Brazilijos. - Sprendžiant iš fon Eseno išraiškos, jam 
labiau patiko kultūringesni užsiėmimai. 

— Visi jį praminė Ronaldo, - lėtai pakartojo Bekstriomas, kažkas 
galvoje spragtelėjo, ir visas kambarys staiga ėmė tvinkčioti nuo įtam- 
pos. — Gerai, vyručiai, štai ką mes dabar padarysim, — norėdamas su- 
stiprinti įspūdį jis palinko arčiau jų viršum stalo ir pažvelgė vienam, 
o paskui kitam į akis. — Pirma, — tarė, atlenkdamas storą trumpą 
smilių, — apie tai daugiau niekam nė žodžio, išskyrus mane. Šita 
nuovada prakiurusi kaip koks sumautas rėtis. Antra, turit kuo dau- 
giau išsiaiškinti apie jį ir jo ryšius su Linda. Trečia, nedarykit nieko, 

dėl ko jis sunerimtų. Palikite jį ramybėj. Nesistenkit jo susekti, mes 
vis tiek jį surasim. 

„Kai ateis laikas“, — pridūrė mintyse. 

— Supratau, bose, — pasakė Adolfsonas. 

— Aišku, — patvirtino fon Esenas. 

Kai tik abu išėjo, Bekstriomas pasikvietė Knutsoną ir Toreną. Pa- 
aiškinęs reikalą davė jiems nurodymus, ką daryti. 

— Jokių problemų, — pasakė Knutsonas. 

— Tikrai gerai būtų, kad nebeskaitytume laikraščiuose apie kie- 
kvieną savo žingsnį, — sutiko Torenas. 

— Sutarta, judam prie darbų. 

„Pagaliau bent kažkur pajudėjom“, —- pamanė Bekstriomas. 

— Kaip manai, ar jis kartais nebus pasprukęs? — paklausė Knutso- 
nas. — Na, jei tai iš tikrųjų jis. 

— Na, namie jo nerado, ir mobiliuoju neatsiliepia, - paantrino 
Torenas. 

— Todėl ir manau, kad galėtumėt patikrinti jo skambučių iškloti- 
nę, — tarė Bekstriomas. „Eina šikt, kokie idiotai.“ 

„Geras viršininkas turi mokėti derėtis, - mąstė jis, susikėlęs ant 
stalo kojas, vos tik liko vienas kabinete. — Taip pat turi mokėti priim- 
ti sprendimus. Pavyzdžiui, išsirinkti sau tinkamą automatinio atsako 
žinutę telefone, nusliūkinti į viešbučio kambarį išgerti šalto alaus ir 
porai valandų nusikelti į miego karalystę. Blogiausiu atveju, jei reika- 
lai pajudės, ištikimi jo sąjungininkai jam paprasčiausiai paskambins. 
Galų gale, jis juk bosas.“ 

Po susirinkimo ketvirtadienį ryte padėtis atrodė daug žadanti. 
Tas DNR mėginių rinkimas iš Vekšės ir aplinkinių rajonų gyventojų 
klostėsi dar geriau, nei jie tikėjosi. Beveik trys šimtai vyrų pasisiūlė 
priduoti juos savo noru, ir maždaug pusė iš jų buvo jau išbraukti iš 
įtariamųjų gretų. Su Lindos bendramoksliu Eriku Liofgrenu, pra- 
varde Ronaldo, susijusią informaciją rinkti sekėsi taip pat neblogai. 
Adolfsonas jau buvo paskambinęs Bekstriomui ir pranešęs, kad turi 
gana nemažai vertų dėmesio naujienų, kurias papasakos kiek vėliau. 
Netgi Hansas su Fricu, regis, buvo šiek tiek pasistūmėję. 

— Man atrodo, išsiaiškinau dėl tų futbolo rungtynių, — paskelbė 
Knutsonas. 

— Tikiuosi, ne su šiame pastate dirbančiais žmonėmis? — pasitiks- 
lino Bekstriomas. 

— Žinoma, ne, — apstulbęs atsakė Torenas. 

— Tai būtų kvaila. Mes pasitarėm su vienu iš mūsų ekspertų, — 
paaiškino Knutsonas. — Su pareigūnu, kurį abu pažįstame ir kuriuo 
pasitikime. 

Pasak Valstybinės nusikaltimų tyrimo tarnybos pareigūno, dir- 
bančio informaciniame padalinyje, šių laikų legenda tapęs dvidešimt 


aštuonerių metų futbolininkas Ronaldo pateisino savo vardą gegužės 

septynioliktąją, šeštadienį, kartu su komandos draugais žaidęs „La 
Liga“ rungtynes, kuriose jų varžovai buvo amžini priešininkai iš 
„Barcelonos“ komandos. Tačiau trijų įvarčių jis neįmušė. Įmušė tik 
vieną įvartį ir atliko rezultatyvų perdavimą, o po varžybų televizijos 
žiūrovai išrinko jį geriausiu šio mačo žaidėju, kaip jau daugelį kartų 
anksčiau. 

— Bet ne tai svarbiausia, — tęsė Knutsonas. 

— Visi iš čia esančių mūsiškių, kurie mano, kad tai kaip nors su 
juo susiję, labai klysta, — paaiškino Torenas. 

— Nagi, tiksliau? — paklausė Bekstriomas. 

Pasak informacijos padalinyje dirbančio analitiko, kuris išanaliza- 
vo tą frazę, labiausiai tikėtina žodžių „stebuklingas vardas“ interpre- 
tacija yra tokia: juos užrašęs asmuo uždavė klausimą, ir šį klausimą 
reikėtų laikyti retoriniu. 

— Į žmonių kalbą išvertus, kaip reikėtų suprasti? — pasiteiravo 
Bekstriomas. 

— Tai toks klausimas, į kurį atsakymas akivaizdus, — paaiškino 
Knutsonas. 

— Pavyzdžiui, Bekstriomai, ar žinai tą seną klasikinį pavyzdį? — 
tarė Torenas. - Apie popiežių. Ar popiežiaus kepurė smaila? 

— Supratau, supratau, — atsakė Bekstriomas. 

„Gal Hansas su Fricu visai buki?“ - pamanė jis. 

Taigi, tas retorinis klausimas buvo susijęs ne tik su visame pasau- 
lyje, ar bent jau futbolo gerbėjų pasaulyje, puikiai žinomu Ronaldo, 
bet ir su kitais žmonėmis, vadinamais tuo pačiu vardu. 

— Kokį velnią jis turėjo galvoje? — iš nevilties skėstelėjo rankomis 
Bekstriomas. 

„Tie sušikti mokslinčiai nuvarys į kapus visas policijos pajėgas“, — 
pamanė jis. 

— Turimas galvoje ne vienas Ronaldo, - paaiškino Knutsonas. — 


Tas futbolininkas, išrinktas geriausiu mačo žaidėju, ir dar kitas Ro- 

naldo, kuris nuveikė kai ką ne mažiau reikšmingo bei greičiausiai yra 
kaip nors susijęs su konkrečiomis rungtynėmis. 

— Gerai, dabar aišku, — tarė Bekstriomas. — Iškart negalėjot pasa- 
kyti? Linda sėdėjo ir žiūrėjo rungtynes, kuriose žaidė visų numylė- 
tinis Ronaldo, o tuo metu jos asmeninis Ronaldo žaidė su ja ant tos 
pačios sofos. Ar rizikuoju sakydamas, kad jis įstūmė triskart? 

— Galima ir taip pasakyti, — trumpai pritarė Torenas. 

— Kaip minėjo tas analitikas, su kuriuo mes kalbėjomės, tai la- 
biausiai tikėtina interpretacija, - pridūrė Knutsonas. — Nors jis pasa- 
kė ne visai tokiais pat žodžiais. 

— Tai nusiųskit jį į kursus, tegu išmoksta kalbėti kaip normalus 
žmogus, — atkirto Bekstriomas. — Gerai, o kaip sekasi su tais skam- 
bučiais iš jo mobiliojo? 

— Judam po truputį, - atsakė Torenas. 

— Kaip žinia, tokie dalykai užtrunka, - pridūrė Knutsonas. 

— Kada bus? - paklausė Bekstriomas. 

— Savaitgalį, - atsakė Torenas. 

— Anksčiausiai rytoj, vėliausiai sekmadienį, - patikslino Knutso- 
nas. 

— Pasikviesiu, kai reikės, — tarė Bekstriomas, rodydamas jiems 


duris. 


Bekstriomui sėdint valgykloje ir valgant pietus, priėjo pareigūnė 
Sandberg bei pasiteiravo, ar negalėtų prisėsti šalia. 

— Žinoma, — sutiko jis, linktelėdamas į tuščią kėdę. 

„Greitai ji taps tokia pat nukarusi, kaip ir visos kitos“, — pagal- 
vojo jis. 

— Galiu kalbėti atvirai? — žvelgdama į jį paklausė Sandberg. 

— Aš visada taip kalbu, - gūžtelėjo pečiais Bekstriomas. 

— Gerai, — ištarė Sandberg ir giliai įkvėpė. 

— Klausau įdėmiai, — paragino Bekstriomas, — tik kad nieko ne- 
girdžiu. 

— Manau, kad tas DNR mėginių rinkimas iš daugybės pareigūnų 
nepasiteisins, - paskubomis išpyškino Sandberg. 

— Manau, jog jis jau pasiteisina. Du jaunesni pareigūnai, kuriuos 
pasiskolinom, dirba labai produktyviai. 

— Nemaniau, kad tokių žmonių yra, prieš tapdama policijos pa- 
reigūne. Bent jau tikėjausi, kad ne. Dabar suprantu, jog klydau, — 
Sandberg išdidžiai žvelgė į Bekstriomą. — Man... 

— Policijos pareigūnu netampama, — pertraukė ją Bekstriomas. — 
Žmonės tiesiog būna policijos pareigūnai. Adolfsonas su Esenu yra 
policijos pareigūnai. Nereikia čia giliai kapstytis. Ar tau ramybės ne- 
duoda koks nors konkretus pareigūnas? 

„Jau darosi smagu“, - pamanė jis. 

— Išbraukėm visus pareigūnus, kurių mėginius gavom. 

— Gerai, jiems turbūt labai palengvėjo, — išsišiepė Bekstriomas. 

— Aš tikrai negaliu eiti pas Klasoną ir prašyti jo DNR. Jis tiek 
ištvėrė ir laikosi, — Sandberg papurtė galvą. 

— Ar dar norėjai ko nors? - paklausė Bekstriomas, demonstraty- 
viai žvelgdamas į laikrodį. 

— Ką tu manai? 

— Manau, kad viskas išsispręs. Paprašysiu, jog Adolfsonas ar kas 
nors kitas tai padarytų, - pasakė Bekstriomas, kildamas nuo stalo. 

„Išgraužk, kale“, — mintyse palinkėjo jis, dėdamas savo padėklą 


ant vežimėlio. 


— Kaip tu jį įkalbėjai dėl apklausos? — paklausė Bekstriomas po 
dviejų valandų, kai jiedu su Rogersonu važiavo pas Lindos tėvą. 

— Paskambinau ir paklausiau, ar galim užsukti ir pasikalbėti, — 
atsakė Rogersonas. 

— Ir jis neatsikalbinėjo? 

— Ne, nė kiek, —- Rogersonas papurtė galvą. 

Lindos tėvo apklausa užtruko beveik dvi valandas. Jie susėdo jo 
darbo kabinete, pirmajame dvaro aukšte, ir Bekstriomas leido Ro- 
gersonui vesti pokalbį, pats tik retkarčiais užduodamas vieną kitą 
klausimą. Pokalbis sukosi apie Lindos pomėgius, socialinį gyvenimą, 
draugus ir kitus asmenis bei dalykus, kuriuos tėvas galėtų manyti 
esant svarbius policijos tyrimui. Sąmoningai buvo stengiamasi iš- 
vengti dviejų temų: klausimo, ar namie liko jos dienoraštis arba ko- 
kie kiti asmeniniai užrašai, ir klausimo apie tėvo jausmus. 

Praėjus valandai šeimininkas paklausė, ar galėtų jiems ko nors 
pasiūlyti. Kavos, ar dar ko. 

— Paprašyčiau šalto alaus, bet dirbu, — vos šyptelėjo Bekstrio- 
mas. — O Rogersonas norėtų ko nors be alkoholio, nes turės vairuoti 
atgal. 

— Esu tikras, kad tai išsprendžiama, — pasakė Lindos tėvas ir paki- 
lęs nuo sofos atvėrė senovinės spintelės, stovinčios kabineto kampe, 
dureles. —- Nespręsk pagal išvaizdą, — pridūrė jis, sugavęs apstulbusį 
Bekstriomo žvilgsnį. 

Spintelėje stovėjo daugybė įvairių dydžių butelių ir stiklinių. Taip 
pat buvo mažas šaldytuvas su ledukais, mineraliniu vandeniu, neal- 
koholiniais gėrimais bei alumi. 

— Aš pasiimsiu alaus, — tarė Heningas Valinas. — Siūlau jums pa- 
laikyti man kompaniją. Jei reikės, visada galima grįžti į Vekšę pėsčio- 
mis. Arba galiu paprašyti saviškio vairuotojo, kad jus parvežtų. 

— Skamba neblogai, — pritarė Bekstriomas. 

„Tu išsikapstysi, - pamanė jis. - Nors dabar esi panašus į grauž- 
tuką, perėjusį per kažkieno žarnas, o ryte skusdamasis palikai vonioje 
pusę veido.“ 

— Ar atpažįstate šitą vyrą? — paklausė jis, tiesdamas Lindos tėvui 
Eriko Rolando Liofgreno fotografiją. „Pats laikas eiti prie reikalo“, — 
pagalvojo jis. 

Tėvas įdėmiai pažvelgė į nuotrauką, tada linktelėjo. 

— Jie mokėsi tame pačiame kurse, ar ne? Man atrodo, jį visi vadi- 
na Ronaldo. 

— Ar Linda jį gerai pažinojo? 

— Ne, nemanau. Būtų apie jį daugiau papasakojusi. Tik vieną kar- 
tą jį mačiau. 

Rogersonas linktelėjo, ragindamas jį tęsti. 

— Jis buvo užsukęs kažkada pavasarį, — toliau pasakojo Heningas 
Valinas. — Prisimenu, tada su juo pasisveikinau. Ruošiausi važiuoti į 
miestą vakarienės. Kiek pamenu, jie ruošėsi žiūrėti kažkokias futbolo 
varžybas. Linda mato... matė... labai daug televizijos kanalų. 

— Bet jūs tikrai jį atsimenate? — pasitikslino Rogersonas. 

— Taip, — atsakė Heningas. — Jis iš tų, kuriuos žmonės įsimena. 
Bent jau tokie tėvai kaip aš, - pridūrė jis. - Matau, kur jūs lenkiate. 
Esu įsitikinęs, kad Lindos su juo nesiejo jokie santykiai. Visa kita 
man nesvarbu. 

— Jis nepasirodė nemalonus ar grėsmingas, ar dar koks? — paklau- 
sė Rogersonas. 

— Ne, jau greičiau paraikaujantis, — atsakė Heningas. — Ne tokį 
norėčiau gauti į žentus, — pridūrė, paskui staiga papurtė galvą ir už- 
spaudė sau nykščiu bei smiliumi akis. 

— Neklausinėsiu apie jūsų savijautą, — tarė Bekstriomas. — Aš irgi 
netekau vieno artimojo... lygiai taip pat, kaip jūs netekote Lindos. 
Tad suprantu, kaip jūs jaučiatės. 

— Netekot? — Lindos tėvas su nuostaba pažvelgė į Bekstriomą. 

— Taip, — niūriai patvirtino Bekstriomas. — Todėl ir neklausinėsiu. 
Ar jūs ne prieš, jeigu tęsime? 

— Taip, — tarė Heningas Valinas. — Viskas gerai. Kol nepamiršau, 
aš pasiūliau atlygį. Kaip manot, ar tai bent kiek padės? 

— Ne, - papurtė galvą Bekstriomas. 

— Kodėl? 

— Todėl, kad mes ir taip jį pagausim, — atsakė Bekstriomas, nutai- 
sęs tikro policininko žvilgsnį. 

— Gerai, — tarė Heningas. — Na, bet jei paaiškės, kad atlygis vis tik 
praverstų, iškart man praneškit. 

— Turiu žmonių sąrašą, Linda juos pažinojo arba buvo su jais ben- 
dravusi, —- pasakė Rogersonas. — Ar ką nors pažįstat? 

Heningas Valinas peržvelgė Lindos pažįstamų sąrašą. Nieko nau- 
jo pridurti negalėjo, ir vienintelis, apie kurį turėjo ką pasakoti, buvo 
Marianas Grosas. 

— Čia tas kaimynas, ar ne? Prisimenu, Linda yra apie jį pasakojusi. 
Sakė, kad jis — itin nešvankus senis. Turbūt atsikraustė ten po manęs. 

— Jūs ten gyvenot? Tame pastate, kur viskas nutiko? — paklausė 
Rogersonas. 

— Jis man priklausė, - atsakė Heningas, - perleidau Lindos moti- 
nai, kai skyrėmės. O ji įkūrė gyventojų bendriją. Pinigai visada buvo 
svarbiausias jos rūpestis. 

— Bet pats ten niekada negyvenot? — pakartojo Rogersonas. 

— Ne. Viena iš mano įmonių ten kurį laiką turėjo biurą, tačiau 
pats nebuvau kojos įkėlęs. Argi manot, kad tai galėjo būti jis? Turiu 
galvoje, Grosas? 

Rogersonas gūžtelėjo pečiais. 

— Tikrinam kiekvieną, jei tik yra priežasčių, — pasakė jis. 

— Neatmetam nė vieno, kol nesam visiškai tikri, - pabrėžė Beks- 
triomas. — O kas liks visus atmetus, keliaus į kalėjimą. Iki gyvos 
galvos. 

— Kada tai bus? - paklausė Heningas Valinas. 

— Greitai, — atsakė Bekstriomas. — Ar negalėčiau prieš išeidamas 
pasinaudoti jūsų šikin... jūsų tualetu? Alus vidury dienos senam po- 
licininkui kelia bėdų, - pamelavo jis. 

— Galite pasinaudoti mano vonios kambariu, — pasiūlė Henin- 


gas. — Pirmos durys kairėje. 

— Manau, jau beveik baigėm, — prabilo Rogersonas, kai Bekstrio- 
mas dingo atlikti savų reikalų. - Ar daugiau nieko neprisiminėte, ko 
dar neaptarėm? Gal ką norėtumėte pridurti? 

— Suraskit tą išperą, ir viskas, — atsakė Heningas Valinas. — Toliau 
jau pats susitvarkysiu. 


— Dirbame, - patikino Rogersonas. 


— Tu ne per girtas vairuoti? — paklausė Bekstriomas po penkioli: 
kos minučių, kai abu jau važiavo atgal į Vekšę. 

— Ne, - tarė Rogersonas. — Dažniausiai nuo vieno alaus nepa- 
sigeriu. Tarp kitko, aš nė nežinojau, kad turėjai dukterį ir kad ją 
pasmaugė. 

— Aš taip nesakiau, — atšovė Bekstriomas. — Aš tik sakiau, jog 
netekau artimojo. 

— Jei turi galvoje Egoną, aš jo nesmaugiau. Panašu, kad pats nu- 
skendo. Tik maniau, jog jis - auksinė žuvelė. 

— Aš turėjau galvoj Gunilą, - pasakė Bekstriomas. 

„Dedu galvą, kad pridirbo ko nors Egonui, - pagalvojo jis. - Kam 
tada tiek apie jį kalbėtų?“ 

— Kokią dar Gunilą? - suirzo Rogersonas. 

— Tokią Gunilą. Kurią nužudė, - paaiškino Bekstriomas. — Pa- 
smaugė. 

— Ką čia svaigsti... Ar kalbi apie tą prostitutę? 

— Ji buvo labai miela mergina, — atšovė Bekstriomas. — Buvau 
sutikęs ją kelis kartus gatvėje, kai ieškojo klientų ir dar buvo sveika 
gyva. Koks skirtumas, svarbu, kad suveikė. Negi nepastebėjai, kaip 
Lindos tėvukas atkuto išgirdęs, jog ne jis vienas kankinasi? Tiesa, ar 
šitoj mašinoj turim maišelių įkalčiams? 

— Šitoj suknistoj mašinoj turim visko, — atsakė Rogersonas. — Ieš- 


kok daiktadėžėj. 


212 


LINDA, KAIP IŠ LINDOS ŽMOGŽUDYSTĖS 


— Puikumėlis, — tarė Bekstriomas, atidarydamas plastikinį mai- 
šelį ir sunkiai traukdamas iš prispaustos kišenės kruviną popierinę 
servetėlę. 

— Štai dėl ko užsimanei į tualetą, — tarė Rogersonas. 

— Taip, tikrai ne dėl to, kad prispyrė reikaliukas, — patenkintas 
tarė Bekstriomas. — Radau įmestą į šiukšlių dėžę vonios kambaryje. 

— Žinai ką, Bekstriomai, — burbtelėjo Rogersonas. — Tu nesvei- 
kas. Vieną dieną velnias tave prigriebs. Ateis pats asmeniškai tavęs 


pasiimti. 

Kai Bekstriomas grįžo į nuovadą, Adolfsonas su fon Esenu jau 
laukė kabinete. Jam įėjus Adolfsonas pašoko nuo kėdės; jo partneris 
tik atgręžė galvą ir pusiau pasisuko, taip išreikšdamas savo palanku- 
mą. 

— Tikiuosi, nesupyksit, jog patys įėjom ir prisėdom, bose, — pa- 
sakė Adolfsonas. - Nenorėjom stovėti koridoriuje, kad visi mus pa- 
matytų. 

— Sėskis, Adolfai, viskas tvarkoj, - linksmai tarė Bekstriomas, pats 
sėsdamasis į savo kėdę ir susikeldamas kojas ant stalo. 

„Šis vaikis labai toli eis, tikrai“, — nutarė jis. 

Erikas Rolandas Liofgrenas buvo apklaustas penktadienio vakarą 
iškart po Lindos nužudymo. Apklausa vyko telefonu, o jam į mobi- 
lųjį skambinusi pareigūnė buvo Ana Sandberg. Protokole užfiksuo- 
ta, kad pokalbis truko dvidešimt minučių. Jis sukosi apie tris tarpu- 
savyje susijusius klausimus, o gautos informacijos santrauka tilpo į 
du puslapius. 

— Liofgrenas sako, kad jie su Linda mokėsi tame pačiame Vekšės 
policijos akademijos kurse, bet asmeniškai nebendravo. Jei susitikda- 
vo už akademijos ribų, tik per įvairius viešus akademijos renginius, 


gal keletą kartų buvo netyčia susidūrę restorane ar šiaip kur mieste. 

Toliau jis sako, jog ne per geriausiai pažinojo Lindą, bet atsiliepė 
apie ją kaip apie mielą ir linksmą merginą, besidominčią sportu bei 
mėgstamą visų kurso draugų. Kiek jam žinoma, ji neturėjo vaikino 
nei iš akademijos, nei iš jo pažįstamų rato. Pasak Liofgreno, ji daž- 
niausiai leisdavo laiką su draugėmis. 

Kalbant apie konkrečią ketvirtadienio naktį, Liofgrenas teigia at- 
ėjęs į klubą dešimtą su dar dviem draugais iš akademijos, o išėjęs 
maždaug be penkiolikos keturios ryte. Nuėjęs tiesiai namo ir kritęs į 
lovą, nes tą savaitgalį buvo pažadėjęs tėvams atvažiuoti į jų vasarnamį 
Elande, todėl prieš vairuodamas turėjo išsimiegoti. Būdamas „Mies- 
to viešbutyje“ jis matė ten Lindą, bet jie tik trumpai pasisveikino, 
nes jis leido laiką su grupele draugų. Klubas buvo pilnas žmonių, 
tačiau nieko įdomaus tą vakarą Liofgrenas sako nepastebėjęs. Jis taip 
pat teigia esąs baisiai priblokštas to, kas nutiko jo bendramokslei. Tai 
ir viskas, ką jis galėjo pasakyti, — užbaigė fon Esenas, linktelėdamas 
Bekstriomui. 

— Prie apklausos protokolo dar yra priedas, — pridūrė Adolfso- 
nas. 

— Tuoj prieisiu, — ramiai tarė fon Esenas, — tuoj pasakysiu. Ap- 
klausą atlikusi pareigūnė Sandberg pridėjo priedą prie protokolo, 
kuriame rašoma: „Žemiau pasirašęs asmuo minėtą vakarą taip pat 
lankėsi „Miesto viešbučio“ naktiniame klube. <...> Apie tai šiandien, 
15.00 val., buvo informuotas ikiteisminio tyrimo vadovas Bengtas 
Olsonas. <...> Galiu patvirtinti, kad Liofgrenas tą vakarą buvo pri- 
ėjęs prie manęs ir mano draugų, jis atsisveikino prieš pat ketvirtą 
valandą ryto, pasakęs, jog eina namo išsimiegoti, nes ketina tą sa- 
vaitgalį vykti aplankyti tėvų į jų vasarnamį. Liofgreną esu sutikusi 
policijos akademijoje per savo vedamą paskaitą apie smurtą šeimoje. 
Pasirašo Ana Sandberg.“ 

— Ir ką mes apie tai manom? - kreipėsi į vaikinus Bekstriomas. 


— Na, kad ją mažai pažinojo, tai netiesa, - pasakė Adolfsonas. 

— Nesigraužk, - švelniai per ranką jam paplekšnojo fon Esenas. — 
Juk negali turėti visų iš eilės, jei su viena nepavyksta, bus tų panų. 
Mūsų Adolfui ji buvo kritusi į akį, - paaiškino kolega. — Visada flir- 
tuodavo, kai tik ji dirbdavo priėmime. 

Bekstriomas sukikeno. 

— Gal ir tavo DNR mėginį reikėtų paimti, Adolfai? 

— Šitą klausimą jau išsprendžiau su Enoksonu, — tarė Adolfsonas, 
ir jo balsas pirmą kartą nuskambėjo gana atžariai. 

— O kam? - smalsiai paklausė Bekstriomas. 

„Kam?“ - pakartojo mintyse. 

— Todėl, kad aš ją radau. Buvau nusikaltimo vietoje, keliuose 
kambariuose. Nestovėjau ten ir nevarvinau į ją seilės, bet paliečiau, 
nes norėjau patikrinti, ar tikrai negyva, - paaiškino Adolfsonas. — 
Taigi, pasiūliau Enoksonui duoti mėginį. Savo noru. 

— Ir jis paėmė? 

— Taip. 

— Nekvailas žmogus, — nutarė Bekstriomas. — Bet nenukrypkim 
nuo temos. Ar mūsų mažylis Ronaldo iš tiesų gerai pažinojo auką? 

— Porai savo draugų sakė, kad su ja permiegojo, - pasakė Adolfso- 
nas. — Bijau, jog greičiausiai tai tiesa. Smulkmenas pasakoti, bose? 

— Na... - nutęsė Bekstriomas, — tiek jau to su tomis smulkme- 
nomis. Visos moterys beprotės. Tiesą sakant, jei jau prakalbom apie 
moteris, ką pasakytumėt apie mūsų kolegę Sandberg? 

— Ne per labiausiai ji man patinka, - atsakė Adolfsonas. - Ir ne- 
labai laikau ją savo kolege, bose. Jos vyras — irgi pareigūnas, bet ver- 
čiau nesakysiu, ką apie jį manau. Jis dirba Kalmare, viešosios tvarkos 
skyriuje, ir tuo viskas turbūt pasakyta. 

— Mes abu apie Sandberg atsiliepiam gana santūriai, nes ji mus 
abu yra apskundusi dėl pernelyg didelio jėgos panaudojimo darbo 
metu, — paaiškino fon Esenas. — Tvirtino, kad nuskriaudėm vieną iš 


jos globotinių per suėmimą. Kažkada pavasarį. 

— Ir ką jis padarė? — pasidomėjo Bekstriomas. 

— Ne jis, ten buvo ji, — pataisė Adolfsonas. — Bandė įkasti į kaklą 
narkotikų platintojui, mums besodinant ją į mašiną, o kadangi buvo 
užsikrėtusi ŽIV, pamaniau, kad geriausia bus jai užkimšti burną. 

— Nežinojau, jog vežiojiesi burnos kaiščius automobilyje, - įsiter- 
pė Bekstriomas. — Visai praktiška. 

— Nusivilkau striukę ir aprišau aplink galvą, — paaiškino Adolfso- 
nas. — Nergi tie, kas parašė skundus, dėl to neprisikabino. 

— Gerai, dabar štai kaip padarysim, ir kad viskas liktų tik tarp šio 
kambario sienų, — pasakė Bekstriomas. 

Nusikėlęs nuo stalo kojas jis palinko arčiau jų. 

Savaitės pradžioje Valstybinės nusikaltimų tyrimo tarnybos vir- 
šininkas atskrido į Skonę asmeniškai vadovauti pavojingiausio šalies 
nusikaltėlio medžioklei. Dalbio pamišėlio, skerdiko ir greičiausiai — 
bent jau Nylanderio bei panašiai mąstančių aplinkinių nuomone — 
serijinio žudiko. Norėdamas būti arti paieškų teritorijos, pačiame 
Dalbyje ir miestelio apylinkėse, kur buvo dislokuoti greitojo rea- 
gavimo būrio kariai, jis apsistojo viešbutyje „Grand Hotel“ Lundo 
mieste. 

Iš pradžių personalas pademonstravo prastą skonį ir įkurdino jį 
pretenzinguose liukso apartamentuose, bet paprastais žodžiais paaiš- 
kinus operatyvines vizito aplinkybes, apartamentai buvo pakeisti į 
apie padidėjusį pavojaus lygį“, - mąstė Nylanderis. 

Nelaimei, vėlyvą šeštadienio vakarą jo viešbučio kambaryje nuti- 
ko nedidelis incidentas. 

Po daugiau nei penkiolikos lauke praleistų valandų Nylanderis 
buvo labai pavargęs. Karštis sekino, kilo problemų dėl kai kurių reikia- 
mų išteklių. Kai ruošdamasis į lovą jis ištaisinėjo arba, galimas daiktas, 
užtaisinėjo savo tarnybinį ginklą — tikslios aplinkybės taip ir nebuvo 

paviešintos, — šis staiga iššovė tiesiai į veidrodį vonios kambaryje. Ne- 
pastebėjęs, kad būtų padaryta kokia nors reikšminga žala, Nylanderis 
išsivalė dantis, pasikišo ginklą po pagalve, kur visada laikydavo, jei 
būdavo išvažiavęs tarnybiniais reikalais, ir atsigulė. Jau buvo beveik 
beužmiegąs, kai kažkas ėmė smarkiai belstis į kambario duris. 

Deja, kulka paklydėlė nuskriejo į kitą kambarį ir, regis, įstrigo tele- 
vizoriaus ekrane. Į isteriją linkęs kaimynas nuskuodė tiesiai į registratū- 
rą, garsiai rėkdamas ir vilkėdamas tik trumpikes, išsiuvinėtas Ančiuko 
Donaldo paveikslėliais. Viešbučio personalas tučtuojau paskambino 
policijai bei pranešė, kad Valstybinės nusikaltimų tyrimo tarnybos vir- 
šininko kambaryje buvo paleista šūvių serija. Vos po dviejų minučių 
atvyko pirmasis Lundo policijos patrulių ekipažas, o dėl viso pikto 
pakeliui jau buvo ir Malmės greitojo reagavimo būrio pajėgos. 

Po to situacija tapo nevaldoma. Nepaisant to, kad pats Nylan- 
deris bandė ramiai bei nuosekliai viską paaiškinti ir netgi pasiūlė 
visiems grįžti prie savų reikalų, niekas jo neklausė. Vietos pareigūnai 
tiesiog nebuvo tokie profesionalūs, kad pajėgtų suvaldyti padėtį. To- 
dėl saugumo dėlei jie paėmė jo tarnybinį revolverį, o patį nusitempė 
apklausti į Lundo policijos nuovadą, nors jau buvo vidurnaktis. Ap- 
klausai pasibaigus pareigūnai pagaliau parvežė jį atgal į viešbutį. 

— Deja, būsiu priverstas surašyti apie šį reikalą protokolą, — pa- 
reiškė Nylanderis, įsmeigęs akis į Malmės greitojo reagavimo pajėgų 
vadą, kai pareigūnai paleido jį prie viešbučio įėjimo. 

— Rašyk, Nylanderi, — atsakė jam pareigūnas ryškia Skonės tar- 


me. - Jei tik pažadėsi daugiau nežaisti po antklode. 


Kitą rytą jų medžiojamą beprotį pavyko surasti. Žvejo pašiūrėje 
netoli Ohuso. Faktą, kad jį aptiko pašiūrės šeimininkas, o ne Nylan- 
derio greitojo reagavimo būrys, tikriausiai buvo galima lengvai pa- 
aiškinti: jo buvimo vieta nesutapo su paieškos teritorija. Sprendžiant 


iš tvaiko ir musių lervų, jis ten buvo praleidęs jau keletą dienų. 

— Panašu, jog tas šunsnukis įsikišo ginklą į burną ir iššovė, —- nu- 
tarė Nylanderio būrio vadas. 

— Paimk DNR mėginį ir pranešk mūsų kolegoms iš Vekšės, — pa- 
liepė Nylanderis. 

„Jau tie provincijos policininkai, - pamanė jis. — Viską reikia da- 
ryti pačiam.“ 

Vėlyvą sekmadienio vakarą į Bekstriomo viešbučio kambario du- 
ris pasibeldė Knutsonas ir Torenas. Jų kolegos Stokholme užbaigė 
mobiliojo telefono, priklausančio policijos akademijos kursantui 
Erikui Rolandui Liofgrenui, išklotinės patikrinimą. 

— Norit pasakyti, kad jie dirbo savaitgalį? — nepatikėjo Bekstrio- 
mas. 

— Turbūt nori viršvalandžių, kaip ir visi kiti, - atsakė Knutsonas. 

— Jis vis dar čia ar išsinešdino? — paklausė Bekstriomas. 

„Tikiuosi, jog tas šūdžius išsinešdino“, — pamanė jis, staiga vėl 
pajutęs pažįstamus šiurpuliukus. 

— Sprendžiant iš skambučių išklotinės, nuo savaitės vidurio sėdi 
Elande, - pranešė Torenas. — Prieš tai lyg ir buvo Vekšėje. 

— Paskutinės paieškos duomenys rodo, kad jis netoli Miorbilon- 
gos ryšio bokšto, — patikslino Knutsonas. — Jo tėvai šalimais turi 
vasarnamį, tikriausiai jis ten ir deginasi. 

— Ar ką nors įdomaus sužinojot? — nekantravo Bekstriomas. 

„Bukagalviai, - pamanė jis. - Ar tokiam kaip Liofgrenas šautų į 
galvą eiti degintis?“ 

— Atrodo, taip, — atsakė Torenas, iš pažiūros patenkintas savimi. 

— Na, ir? — tarė Bekstriomas. — Ar čia paslaptis? 

— Atrodo, kad pareigūnė Sandberg keletą kartų bandė jam skam- 
binti, — paskelbė Torenas. — Pirmą kartą tai įvyko tą dieną, kai buvo 
nužudyta Linda. 

— Taip, — atsiduso Bekstriomas. — Ir joks čia stebuklas, atsižvel- 
giant į tai, kad apklausė jį telefonu. 

„Visiški bukagalviai“, - pagalvojo jis. 

— Iš pradžių ir mes taip manėm, - patvirtino Torenas. 

— Bet paskui pagalvojom dar truputį, - paaiškino Knutsonas. 

— Tikrai? — irzliai tarė Bekstriomas. — Kuo jie save laiko, po vel- 
nių? 

Pareigūnės Sandberg surašytame ir pasirašytame apklausos pro- 
tokole buvo minima, kad ji apklausė policijos akademijos kursantą 
Rolandą Liofgreną liepos ketvirtą dieną, penktadienį, tarp 19:15 ir 
19:35 valandos. 

— Ji skambino jam į mobilųjį, greičiausiai iš telefono savo kabi- 
nete, nes skambutis išėjo iš Vekšės nuovados telefono centrinės, — 
patikslino Torenas. 

— Aš ne asilas, — burbtelėjo Bekstriomas. — Kokia čia problema? 

— Pirma, tas pokalbis labai trumpas, — tarė Knutsonas, žvelgdamas 
į jį gudriu žvilgsniu. - Jis baigiasi vos po keturių minučių, 19:19. 

— Ir kas? — nesuprato Bekstriomas. — Gal jis tik paprašė jos pa- 
skambinti į fiksuotojo ryšio telefoną. Dėl blogo ryšio, dėl senkančios 
baterijos. Iš kur man žinot, po velnių? 

Jėzau, bukumui nėra galo. 

— Ar patikrinot jo namų telefoną? 

— Dabar tikrina, — atsakė Torenas. — Paprastas „Telia“ ryšys, at- 
vestas į jo studentišką būstą. Butas dideliame name, Gydytojų gatvė- 
je, Vekšės centre, nuomoja iš gydytojo, kuris turi privatų kabinetą 
mieste. Tikriausiai senas tėvo draugas. Abonentas tėvo vardu, ne to 


vaikino, dėl ko truputį sunkiau gauti leidimą peržiūrėti išklotinę. 

— Nieko nežinau, tegu pasistengia, — tarė Bekstriomas. — Kas dar? 

— Na, jeigu trumpai... - pradėjo Knutsonas. 

Trumpai tariant, problema buvo tokia: 19:20 kažkas iš nuovados 
dar kartą skambino į Liofgreno mobilųjį, bet jis neatsiliepė. Toliau 
užregistruoti dar penki skambučiai, visi iš to paties numerio, ir visi, 
sprendžiant pagal trukmę, nukeliavę tiesiai į balso paštą. Paskutinis 
iš šių skambučių atliktas iškart po vidurnakčio. Per penkiolika dienų 
į Liofgreno mobilųjį iš nuovados skambinta iš viso dešimt kartų. Į 
nė vieną iš jų neatsiliepta. 

Tarsi šito dar būtų negana, pareigūnė Sandberg keletą kartų dar 
skambino jam iš savo tarnybinio mobiliojo telefono, bet ir į tuos 
skambučius nesulaukė atsako. Pagaliau sykį ji skambino ir iš savo 
asmeninio mobiliojo telefono. 

— Tai buvo ketvirtadienį, iškart po pietų, - pasakė Knutsonas. — 
Ir tą kartą, regis, jie pasikalbėjo. Skambutis truko devynias minutes. 

— Keista, — sutiko Bekstriomas. 

„Kokį velnią ji čia išdarinėja? Ar ne todėl ir užsipuolė mane val- 
gykloje?“ 

— Taip, tikrai truputėlį keista, — pritarė Torenas. 

— Sakyčiau, gana mįslinga, — pridūrė Knutsonas. 

— Rytas už vakarą protingesnis, — nutarė Bekstriomas. „Koks čia 
šūdas darosi?“ 

— Dar vienas dalykas, — pridūrė jis, kolegoms dar nespėjus išeiti 
pro duris. — Kad niekam apie tai nė neprasižiotumėte. 

— Suprantama, — atsakė Knutsonas. 

— Very bush bush, - paantrino Torenas, mirktelėdamas dešinę akį 
ir prispausdamas dešinės rankos smilių prie lūpų. 

— Ką? — nesuprato Bekstriomas. 

„Ar tie liurbiai — dar ir masonų brolijos nariai?“ 

— Very bush bush, - pakartojo Knutsonas. - Kaip filme apie Los 
Andželo farus šeštajame dešimtmetyje, „Los Andželas slaptai “. 

— Ten vienas veikėjas sako very bush husbh, - paaiškino Torenas. — 
Geras filmas. Pastatytas pagal Džeimso Elrojaus knygą. Būtinai pa- 
žiūrėk. 

„Niekaip kitaip nepaaiškinsi, jie tikrai pyderai, — galvojo Beks- 
triomas prieš užmigdamas. — Visa likusi žmonija turi televizorius bei 
vaizdo grotuvus. Tik pyderai dar vaikšto į kiną. Pyderai ir dar senos 
bobos. Netgi vaikai jau nebeina į kiną.“ Taip bemąstant jį, matyt, su- 
ėmė miegas, nes pramerkus akis lauke jau buvo šviesu, negailestinga 
saulė ieškojo užuolaidose plyšių ir bandė skverbtis į kambarį. 

„Šiandien išvirsiu iš to pašlemėko klijus“, — prausdamasis duše 
nusprendė Bekstriomas, kol šaltas vanduo ruošė jį dar vienai tyrėjo 
karjeros dienai. 

Vyresnysis inspektorius detektyvas Janas Levinas buvo pasiėmęs 
paskaityti „Smolando paštą“. Jam reikėjo paskaityti nors vieną lai- 
kraštį, kad neatitrūktų nuo bendro žiniasklaidos požiūrio į pasaulį ir 
į konkretų Lindos Valin nužudymo atvejį. 

Lindos žmogžudystė akivaizdžiai užėmė pagrindinę rytinio lai- 
kraščio žinių dalį, bet ir kitoms istorijoms užteko vietos, kas buvo 
šiokia tokia paguoda skaitytojui šioje ašarų pakalnėje, o šį pirmadie- 
nio rytą ta paguoda turėjo tapti straipsnis apie braškę —- kaip mano- 
ma, didžiausią pasaulyje. 

Braškės nuotrauka puikavosi pirmajame puslapyje, o šalia buvo 
padėta jau klasika tapusi degtukų dėžutė palyginimui. Įvertinęs vaiz- 
delį, galėjai daryti išvadą, kad braškė yra žiedinio kopūsto arba vyriš- 
ko kumščio dydžio. Straipsnyje buvo ilgas interviu su sodininkystės 
didvyriu, septyniasdešimt dvejų metų Svante Forslundu, ir šiek tiek 
trumpesnis pokalbis su jo žmona, septyniasdešimt vienerių metų 
Vera. 

Svantė Forslundas buvo išėjęs į pensiją beveik prieš dešimtmetį, 
anksčiau dirbo chemijos ir biologijos mokytoju Vekšės vidurinėje 


mokykloje. Dabar kartu su žmona ištisus metus praleisdavo kotedže, 

netoli Alvestos. Sodininkystė buvo didžiausias Forslundų pomėgis. 
Jų sklypas užėmė kone visą akrą ir buvo apsodintas viskuo, ką gali- 
ma auginti kulinariniais bei estetiniais sumetimais: gėlėmis, pries- 
koniais, vaistažolėmis, vaismedžiais ir kita augmenija. Čia taip pat 
augo bulvės ir kone visi kiti žinomi šakniavaisiai bei dar daugybė 
maistingų augaliukų. Žinoma, kaipgi be bičių avilių šiame asmeni- 
niame rojaus kampelyje. Ir dar reiktų nepamiršti įvairiausių Fragaria 
ananassa veislių, nes būtent braškės buvo didžioji Svantės Forslundo 
gyvenimo aistra. 

Minėtoji braškė buvo neseniai amerikiečių išvestos hibridinės 
veislės — Fragaria monstrum americanum „Amerikietiškoji didžioji 
braškė“ — atstovė. Ją Forslundas pastebėjo savaitę po vidurvasario, 
jau tada ji buvo gerokai didesnė už kitas braškes, augusias toje pa- 
čioje vagoje. 

Forslundas išsyk nusprendė prižiūrėti ją pagal specialią programą. 
Nuskynė kitas ant to paties ūglio išaugusias uogas, kad neatimtų 
maistingų medžiagų, laistė ir tręšė pagal tam tikrą režimą, taip pat 
akylai saugojo nuo vabzdžių, kirmėlių, paukščių, kiškių bei elnių. Po 
dviejų savaičių, nusprendęs, kad ši braškė jau užaugo iki optimalaus 
dydžio, Forslundas ją nuskynė, nufotografavo, ir taip uoga atsidūrė 
laikraštyje. 

Atmetus sodininko interesus, Svantė Forslundas savo milžiniš- 
koje braškėje įžvelgė ir didžiulį ekonominį potencialą. Braškių ūkiai 
Švedijoje šiuo metu užėmė 2 350 hektarų. Forslundo nuomone, už- 
tektų poros metų sistemingų pastangų, kad jo milžiniškos amerikie- 
tiškos braškės padidintų metinę produkciją kokiais keturiais šimtais 
procentų. Tame pačiame plote, bet sunaudojant gerokai mažiau van- 
dens ir trąšų nei dabar. 

Savo nuomonę išsakiusi jo žmona Vera nebuvo tokia entuzias- 
tinga. Trumpai tariant, ji manė, kad didžioji jos vyro braškė buvo 


vandeninga ir beskonė. Moteris tiesiai šviesiai pareiškė neketinanti 

iš tokių nieko gaminti. Veros Forslund įsitikinimu, normali braškė 
turėjo turėti tokį skonį kaip vaikystėje. Ji labiausiai mėgo vieną vie- 
tos veislę, vedančią tamsiai raudonas, nedidukes, mėsingas uogas, 
kurių skonis buvo saldus ir priminė miško žemuoges. Uglius ji buvo 
perėmusi iš tėvų, ir netgi jos vyras, nors ir būdamas šių dienų Karlas 
Linėjus, nesugebėjo išsiaiškinti jų kilmės. Kad ir kaip ten būtų, šios 
uogos tebebuvo svarbiausias jos garsiojo braškių torto, kuriuo vaišin- 
davo savo vaikus, anūkus bei draugus kiekvieną vasarą, ingredientas. 
„Smolando pašto“ skaitytojai galėjo ir patys tokį pasigaminti pagal 
čia pat pateiktą jos receptą: tereikėjo plonai supjaustyto biskvito, 
kelių šlakelių naminio braškių likerio, gausiai iš tų pačių braškių 
išvirtos uogienės, daug plaktos grietinėlės, plonomis riekelėmis su- 
pjaustytų braškių papuošimui ir vienos pačios gražiausios braškės 
per vidurį apvainikuojant šedevrą. 

Skambėjo nesudėtingai ir viliojamai. „Labai primena tuos tor- 
tus, kuriuos mama man kepdavo vaikystėje“, —- pagalvojo Levinas 
ir nusprendė šį straipsnį išsikirpti bei pasidėti prie kitos medžiagos, 
surinktos per šią kelionę į Vekšę. 

Savanoriško DNR mėginių rinkimo ir davimo akcija Vekšėje bei 
jos apylinkėse, iš visko sprendžiant, buvo nepaprastai sėkminga. Šiuo 
metu buvo surinkta beveik keturi šimtai mėginių. Valstybinė teismo 
ekspertizių laboratorija skyrė papildomų išteklių specialiai Lindos 
žmogžudystei, ir beveik pusė iš mėginius davusių žmonių jau buvo 
išbraukti iš įtariamųjų. 

— Kaip reikalai dėl tų mūsų esamų ir būsimų kolegų? — pasiteira- 
vo Olsonas. 

— Viskas kontroliuojama, - žvelgdamas į savo dokumentus atsakė 
Knutsonas. - Gavom aštuonis mėginius. Visus davė savanoriškai. 
Pirmus keturis, kuriuos gavom, jau išbraukėm. Dar neturim dviejų. 

— Taip, aš žadėjau susitvarkyti sų Klasonu, reikalas jau juda, — 
patikino Olsonas. — Galite nesijaudinti. Širuo pats pasirūpinsiu, — 
paskubomis pridūrė jis. 

— Puiku, taigi lieka vienas kursantas, kurio mėginio mes netu- 
rim, — kalbėjo Knutsonas, apsimesdamas, kad skaito savo lapus. — 
Pažiūrėkim. Jis mokėsi kartu su Linda ir žmogžudystės naktį buvo 
klube. Kažkoks Erikas Rolandas Liofgrenas, taip nurodyta akademi- 
jos dokumentuose. 

— Bandžiau susisiekti su juo telefonu. Keletą kartų, — įsiterpė 
Sandberg. 

— Ir kaip sekėsi? — pasidomėjo Bekstriomas. „Klok viską, ką čia 
suki, po velnių.“ 

— Na, dabar pats atostogų įkarštis, bet galiausiai man pavyko jam 
prisiskambinti praėjusios savaitės pabaigoje, — atsakė Sandberg. - Jis 
buvo su tėvais jų vasarnamyje Elande, bet pažadėjo grįžęs į Vekšę 
iškart mums pranešti. 

— Kaip malonu iš jo pusės, - burbtelėjo Bekstriomas. - Kada ga- 
lim tikėtis jį išvysti? Gal rudenį, kai prasidės naujas semestras? Tikrai 
būtų paprasčiau, jei mūsų kolegos iš Kalmaro nuvyktų į Elandą ir 
paimtų tą mėginį. 

— Dar jį paskubinsiu, pažadu, — tarė Sandberg. — Pažadu. Gal 
vis tik nepamirškim, kad mums reikia savanoriško mėginių davimo. 
Galų gale, jis juk nėra įtariamasis. 

— Žiūrėk, kad būtų sutvarkyta, — tepasakė Bekstriomas. — Paaiš- 
kink studenčiokui, apie ką kalbama. Antraip pats jį susirasiu, o jau 
tada kalbėsim apie kraujo mėginius, ne apie vatos krapštukus. 

— Neabejoju, kad viskas išsispręs, - įsiterpė Olsonas. — Viskas bus 
gerai. Gal nesikarščiuokim dėl tokių smulkmenų. 

— Aš nė kiek nesikarščiuoju, — atšovė Bekstriomas. — Tiesiog rei- 
kia tam šūdžiui pasakyti, kad, jeigu nori dirbti policijoje, tegu ne- 
sielgia kaip tipiškas nusikaltėlis, kurį įtaria ko nors prisidirbus. Čia 
šiaip, geranoriškas patarimas. Jeigu jau viską aptarėm, tai einu, nes 


turiu darbų sočiai. 


Tą popietę Olsonas išreiškė norą pasikalbėti su Bekstriomu akis 
į akį. 

— Man praverstų patyrusio kolegos patarimas, — pasakė jis. 

„Et, ekshibicionistas, - pamanė Bekstriomas. — Paprašei žmogaus 
DNR mėginio, tas pasikorė kur nors palėpėje, o dabar nori paverkti 


dėdei Bekstriomui ant peties.“ 

Problema pasirodė visai kita. Po Lindos nužudymo Vekšės gyven- 
tojai labai nerimavo, ypač bijojo jaunos merginos, ir socialiniu po- 
žiūriu tai išties menkino didelės grupės žmonių gyvenimo kokybę. 

— Ar žmonės išvis drįsta kur nors išeiti ir pasilinksminti, nerizi- 
kuodami, kad juos kas užpuls? — svarstė Olsonas. 

— Klausimas įdomus, - ištarė Bekstriomas. 

— Policija jau daug metų negali užtikrinti nieko panašaus, — tęsė 
Olsonas. —- Mūsų išteklių jau nepakanka susitvarkyti su paprasčiau- 
siais atvejais. 

„Kokie čia atvejai tokioje šiknaskylėje, - pamanė Bekstriomas. — 
Ne vietoje pastatytos mašinos ir pasiklydę šuniukai?“ 

— Taip, situacija nepavydėtina, — sutiko jis garsiai atsidusdamas. 

— Aš su grupele mūsiškių bandau ieškoti alternatyvaus sprendi- 
mo. Na, tiesą pasakius, Lo turi šiokią tokią idėją, - pasakė Olsonas. 

— Įdėmiai klausau, — Bekstriomas rimtu veidu linktelėjo ir pa- 
sislinko arčiau. „Mūsų prisukama perekšlė apsireiškė. Degu iš ne- 
kantrumo.“ 

— „Vekšės vyrai sako NE smurtui prieš moteris“, — paskelbė Olso- 
nas. — Paprasti vyrai, dori žmonės, miesto vyrija, jei taip galima saky- 
ti... Kažkas iš grupės pasiūlė šį terminą — „miesto vyrija“... Tai ben- 
drapiliečiai, būtent vyrai, patruliuojantys gatvėse vakare ir naktį. Jų 
budėjimai padidintų saugumo lygį miesto aplinkoje. Jie, pavyzdžiui, 
galėtų pasisiūlyti vienišas moteris palydėti namo iš naktinio klubo... 

„Koks geras būdas kabinti mergas, - pamanė Bekstriomas. — Gal 
netgi Lo susirastų kokį trumparegį miesto vyrijos atstovą, kurį paskui 
įsitemptų į miegamąjį ir parodytų savo prastai parengtą programą.“ 

— Ką manai, Bekstriomai? 

— Tikrai nebloga mintis, — atsakė šis. „Jėzau, ar nieko idiotiškes- 
nio nesugalvoji?“ 

— Nemanai, kad rizikuojam atrodyti kaip kokia Linčo grupelė? — 
staiga sunerimęs paklausė Olsonas. — Arba dar blogiau, kad visokie 
lengvabūdiški individai prisidengs tuo siekdami nedorų kėslų? 

— Nematau čia didelės rizikos, — atsakė Bekstriomas. — Jeigu tik 
atidžiai prižiūrėsite šios programos dalyvius. — „Ir neprileisite tokių 
vyrukų kaip mūsų kolega Rendis Karlsonas su tuo ekshibicionistu.“ 

— Tikrai, — tarė Olsonas, regis, lengviau atsikvėpęs ir pralinksmė- 
jęs. - Turbūt nelabai galėtum pasidalyti savo mintimis per ateinantį 
mūsų mažos grupės susirinkimą? 

— Žinoma, kad mielu noru pasidalyčiau savo nuomone. Nereikia 
nė klausti, — patikino Bekstriomas. — Jei manai, kad galėčiau kuo 
nors prisidėti, - kukliai pridūrė jis. 

„Degu iš nekantrumo“, - pagalvojo jis. 


Adolfsono ir fon Eseno tyrimas dėl Eriko Rolando Liofgreno per 
savaitgalį akivaizdžiai pasistūmėjo į priekį. Virš policijos akademijos 
kursanto galvos kaupėsi vis daugiau nepalankių detalių. Kaip pats buvo 
sakęs keliems savo klasės draugams, jis su Linda dulkinosi visą pavasarį, 
iki pat semestro pabaigos birželio viduryje, bet kadangi labai brangino 
savo laisvę, jųdviejų santykius nusprendė laikyti paslaptyje. Pasak Lio- 
fpreno, Linda darėsi vis prieraišesnė ir pernelyg reikli dėmesio, ne pagal 
jo skonį. Bet jokių dramatiškų scenų nepasitaikė, nieko panašaus; jis 
tik draugiškai paaiškino, kad ateityje ji turėsianti stoti į eilę su daugybe 
kitų jį įsižiūrėjusių moterų. Kaip Linda į tai reagavo, niekas nežinojo. 
Savo draugėms, matyt, neprasitarė nė žodžiu, o kito vaikino arba mei- 
lužio taip pat nesusirado, jei Liofgreną buvo galima tokiu vadinti. 

— Taigi per pareigūnės Sandberg apklausą jis melavo? — tarė Beks- 
triomas. 

— Taip, — patvirtino Adolfsonas. — Ir, be kita ko, tai ne tuščios 
pagyros. Tas jaunuolis, atrodo, perėjo per šio miesto moteris kaip 
buldozeris. Mes su keliomis pasikalbėjome. Regis, jis jau pusę Smo- 
lando spėjo išdulkinti. 

— Paskutinis jos sekso partneris, apie kurį žinom, — pasakė fon 
Esenas. - Ar čia nebūna užuomina į žudiko tapatybę tokiose bylose 
kaip ši? 

— Puikiai, — šūktelėjo Bekstriomas. — Net ne puikiai, o eina šikt, 
kaip gerai. 

„Tas pyderas su aristokrato manieromis visgi nėra toks jau asi- 
las“, — pamanė jis. 

— Padirbėjot, vaikinai, kaip reikiant. Jei pasiseks, daugiau net ne- 
reiks terštis. O ką tos moterys sako? Ar krušasi su jomis kaip rei- 
kiant? 

— Jeigu klausi apie odą, lateksą ir pančius, tai šiame mieste apie 
tokius dalykus net nekalbama, — atsakė fon Esenas, nors pats buvo 
gimęs bei augęs Smolando kaimo glūdumoje. - Nepanašu, kad jis 
būtų nešiojęsis su savimi tokią įrangą, kai traukdavo pasismaginti. 


Bent jau nepasakytum. 


Liofgrenas buvo jaunas, gražaus sudėjimo, sportiškas, žavus ir 
nepaprastai patrauklus. Vos dvidešimt penkerių, bet jau atrodė su- 
kaupęs nemenką patirtį ir turėjo didžiulį talentą sekso srityje. Pasak 
vienos jų kalbintos merginos, gamta jį apdovanojo tiek, kiek ir by- 
lojo apie juodaodžius sklandančios legendos. Kas jau kas, o jis būtų 
puikiai tikęs būti pagrindiniu veikėju košmariškuose baltųjų vyrų 
sapnuose. 

— Ronaldo yra tikra sekso mašina, — meiliai šypsodamasi pasakojo 
ta mergina. — Jei nori dulkintis iki išprotėjimo, geresnį vargiai ras- 
tum. Jo daikčiukas didelis, tiesiog milžiniškas. 

„Kaip per gerą šaudymo treniruotę, — svarstė su ja kalbėdamas 
Adolfsonas. — Reikia įgūdžių, talento ir geros amunicijos.“ 

— Panašiai kaip ir tavo, Patrikai, — nelauktai pridūrė jo pašneko- 
vė. — Tik su tavim viena bėda, kad tu pernelyg mielas. Prisimeni, 
kaip kažkada užsimanei man parodyti tą medžiotojo bokštelį, iš ku- 
rio nušovei savo pirmąjį briedį? 

— Gal nenukrypkim nuo temos, — pasiūlė Adolfsonas. 

„Iokių detalių juk į ataskaitą neįtrauksi“, - pamanė jis. 

— Kaip dėl netradicinio sekso ir visokių nukrypimų? Supančioji- 
mo, sadomazochizmo? - toliau klausinėjo pašnekovės. 

— Su manim tikrai nieko panašaus nevyko, — gūžtelėjo pečiais 
mergina. — Bet žinai, jei tik būčiau ko nors užsimaniusi, beveik nea- 
bejoju, kad jis būtų sutikęs. Tikrai nebūtų sprukęs į krūmus. Turbūt 
nebūtų reikėję nė prašyti, pats būtų supratęs. Seksas — jo stichija. 

Tai buvo viskas, ką jiems pasisekė išpešti. 

— Duodu galvą nukirsti, kad jis nesveikas iškrypėlis, — grobuoniš- 
kai tarė Bekstriomas. „Panaršysim po jo spintą, ir viskas paaiškės“, — 
mintyse pridūrė jis ir vėl pajuto pažįstamą dilgčiojimą, tik šį kartą jis 
buvo dar stipresnis. 


Bekstriomas po truputį įprato prie naujojo savo gyvenimo Vekšės 
„Miesto viešbutyje“. Sielvartas dėl Egono netekties aprimo stebėtinai 
greitai, o pastarosiomis dienomis jis praktiškai apie jį net nepagalvo- 
davo. Po sunkios darbo dienos nuovadoje grįžęs namo visuomet rasda- 
vo sutvarkytą kambarį ir švariai paklotą lovą. Tereikėjo tik nepamiršti 
rytais prieš išeinant sumesti rankšluosčius į krūvą vonioje ant grin- 
dų, kad kokie aršūs aplinkosaugos aktyvistai nesugalvotų jų sukabin- 
ti atgal, o pakeistų naujais bei švariais. Ko gero, buvo pars laikas vėl 
atiduoti visus drabužius, kad išskalbrų ir išlygintų. Šį kartą tai buvo 
visiškai priimtina, juk priprakaitavo sunkiai dirbdamas savo darbą. 

Gana greitai Bekstriomas susikūrė savitą vakaro režimą. Pirmiau- 
sia, vos tik įžengęs pro duris, atsidarydavo šalto alaus. Tada trumpai 
snūstelėdavo, atsibudęs išlenkdavo dar vieną alaus ir ko nors užkąs- 
davo. Prieš guldamasis miegoti trumpai padiskutuodavo su kolega 
Rogersonu, vėl gurkštelėdavo alaus ir kartais išlenkdavo kokią tau- 
relę kitą šio to stipresnio. Galiausiai, norėdamas paįvairinti kasdie- 
nybę, dabar jau reguliariai skambindavo savo reporterei, dirbančiai 
vietos radijuje. Suteikdavo progą pasiskųsti, kad jis niekada nerandąs 
laiko susitikti, nors ji karštai prisiekinėjo apie darbo reikalus neklau- 
sinėsianti. 

Šįvakar buvo lygiai tas pats. 

— Šiuo metu turiu daug darbų, — dėstė Bekstriomas. 

— Vis išsisukinėji ir išsisukinėji, Bekstriomai, — atsiduso Karina. 

„Turbūt bus girdėjusi apie aukščiausios rūšies saliamį, kad taip 
prisvilo“, - pamanė Bekstriomas, o po sekundės pasigirdo pažįsta- 
mas beldimas į duris. 

— Turiu eiti, — tarė jis. — Reikia šį tą sutvarkyti. Susisieksim. 

Rogersonas atsitempė visą pakuotę su šešiomis šalto šviesaus alaus 
skardinėmis ir, regis, buvo itin geros nuotaikos. 

— Tik ką kalbėjausi su kolegomis Stokholme, — pranešė jis, ir jo 
išdžiūvusį, randais nusėtą veidą perkreipė šypsena. — Papasakojo ne- 
realią istoriją apie Snukį, kuri turėtų labai patikti mano brangiam 
kolegai vyresniajam inspektoriui Ostriomui. 

— Įdėmiai klausau, - atsiliepė Bekstriomas. „Žiūrėk tu man, senas 
girtuokli.“ 

Rogersono papasakota istorija, kaip įprastai, buvo pagražinta vi- 
sokiausiomis detalėmis, kurių netrunka atsirasti jai sklindant iš lūpų 
į lūpas. Šis konkretus nutikimas, keliaudamas nuo vonios veidrodžio 
„Grand Hotel“ numeryje Lunde iki smalsių Rogersono ausų, jau 
buvo perėjęs per daugybę lūpų. 

— Skerdynės, ne kitaip. Kokį pusę viešbučio iššaudė, - po penkių 
minučių užbaigė jis, vis dar linksmai šypsodamasis. 

— Tikriausiai valė ginklą, o smakras įstrigo nuleistuko apsaugos 
lankelyje, — spėjo Bekstriomas. — Jeigu tu ar aš būtumėm taip susi- 
movę, iškart įkištų į cypę kur nors Malmėje. 

— Nėr pasaulyje teisybės, - palingavo galvą Rogersonas ir susipylė 
į savo bokalą paskutinius lašus iš skardinės. 

— Kur jau čia bus, - sutiko Bekstriomas. 

— Keista, kad laikraščiuose apie tai nė žodelio, — nusistebėjo Ro- 
gersonas. 

— Šitą klaidą tikrai galima ištaisyti, — išsišiepė Bekstriomas. — Per- 
simesiu žodeliu su mūsų gerbiamu kolega Ostriomu ir pažiūrėsiu, 
gal jis galės užsiminti kokiam pažįstamam parazitui. 

Kitą rytą „Smolando paštas“ išspausdino ilgą straipsnį apie mieste 
įsiplieskusį rimtą kultūrinį konfliktą. Janas Levinas tučtuojau nu- 
sprendė jį išsikirpti ir pridėti prie savo jau turimos medžiagos. 

Vyriausiasis prokuroras ir Seimo narys, atstovaujantis krikščionių 
demokratų partijai, Ulfas G. Grimtorpas stojo į mūšį su populistinė- 
mis ir moraliniu požiūriu itin žalingomis idėjomis, persmelkusiomis 
Vekšės savivaldybės kultūros skyriaus veiklą. 

Jų rūstybę užtraukė vienas konkretus projektas, orientuotas į 
mieste gyvenančias imigrantes moteris. Tai buvo vadinamoji „Dvi- 
račių ir plaukimo programa“, kurios tikslas buvo išmokyti jaunas 
imigrantes važinėti dviračiais ir plaukti. Poilsiui skirtoje kaimo vie- 
tovėje prie ežero buvo įkurta trijų savaičių vasaros mokykla, kurioje 
dirbo instruktoriai ir buvo galima naudotis tam skirtais dviračiais bei 
plaukimo reikmenimis. Keturiolika dalyvių išmoko važinėti dviračiu 
ir plaukti bei baigė programą aukščiausiais pažymiais. 

Trys iš jų davė laikraščiui interviu ir vieningai teigė, kad įgyti 
fiziniai įgūdžiai joms bus naudingi ir platesne prasme, mat išlaisvins 
iš įprastų patriarchalinių pančių, varžančių jų ir likimo draugių gy- 
venimus. Mokymai suteikė joms stiprybės, laisvės ir savigarbos, o 

tokia patirtis taps svarbiu pagrindu tolesniems kultūriniams intere- 
sams bei vertybėms. 

Savivaldybės kultūros skyriaus atstovas Bengtas A. Monsonas, at- 
sakingas už šį ir kitus specialiuosius projektus, apibūdino dviračių ir 
plaukimo programą kaip precedento neturintį pasiekimą. 

- Jei kas nors mano, kad tai neturi nieko bendro su kultūra, jie 
apskritai nieko nesuvokia apie kultūrą, — pareiškė Monsonas. 

Šią iniciatyvą buvo planuojama pratęsti ir žiemą, mokant moteris 
slidinėti bei čiuožti pačiūžomis. Tai turėjo vadintis „Slidinėjimo ir- 
čiuožimo programa . 

Pasak seimo nario pono Grimtorpo, tai buvo didžiausia nesąmo- 
nė. Lengvabūdiška ir kiaurai matoma priedanga, leidžianti visokiems 
kairiųjų pažiūrų radikalams, kultūros elitu save tituluojantiems ti- 
pams, važiuoti degintis jaunų moterų apsuptyje iš sunkiai dirbančių 
mokesčių mokėtojų kišenės. 

— Du šimtai tūkstančių kronų, - liejo įrūžį Grimtorpas. - Už tai, 
kas neturi nieko bendro su kultūra. 

Tie pinigai, Grimtorpo nuomone, turėjo būti skirti Vekšės mies- 
to teatrui, vietos kameriniam orkestrui, bibliotekai ir panašių įstaigų 
veiklai. Jau nekalbant apie faktą, kad toks projektas kėlė grėsmę dau- 
gelio jaunų perspektyvių stiklo pūtikų, skulptorių bei kirų Vekšės 
rajono menininkų stipendijoms. 

„Koks apgailėtinas tipas tas Grimtorpas“, - pamanė Janas Levinas 
ir kažkodėl prisiminė vieną vasarą prieš beveik penkiasdešimt metų, 
kai gavo savo pirmąjį tikrą dviratį. Raudoną Crescent Valiant. Gal 
netgi tokį patį kaip komikse apie princą Valiantą. Jis tada klausinė- 
davo tėčio, o šis pasakodavo jam apie kilnųjį riterį. 

Princas Valiantas gyveno prieš daug daug metų, tais laikais, kai 
dviračių dar nebuvo. Užtat jis turėjo žirgą. Smarkuolį eržilą ugniniais 
karčiais, tokį pat užsispyrusį ir sunkiai valdomą kaip pirmasis Jano 
dviratis. Žirgo vardas, pasakojo Janui tėtis, buvo Arvakas, suteik- 

tas kito žirgo, mitinio Arvakro, garbei. Skandinavų mitologijoje šis 
žirgas traukdavo Saulės vežimą per dangų, bet tikriausiai metė savo 
darbą tą vasarą prieš beveik penkiasdešimt metų, kai Janas išmoko 
važiuoti dviračiu. 

Visa tai ir dar daug daugiau jis perskaitė komikse apie princą 
Valiantą savaitiniame žurnale „Visi“. Janas su tėčiu visą vakarą knai- 
siojosi po krūvą dėžių, sukrautų kaime, senos karvidės palėpėje. Ten 
buvo tikriausiai koks šimtas senų žurnalų, ir kiekviename po istoriją 
apie kilnųjį riterį princą Valiantą. Prieš eidami miegoti jie su tėčiu 
perskaitydavo vieną, o kartais ir du komiksus apie nepaprastus nuo- 
tykius. 

„Kaip keista, kai pagalvoji, - mąstė Janas Levinas. — Tėvas sakė, 
kad dviratis buvo pavadintas Crescent Valiant princo Valianto garbei. 
Bet juk princas turėjo ugniaspalvį arklį, vardu Arvakas, nes tais lai- 
kais dviračių dar nebuvo, kodėl tuomet jo dviratis vadinosi Crescent 
Valiant, o ne Arvak Valiant? Ir ką reiškia tas Crescenf?“ 

„Gal toks buvo vienas iš princo vardų, — svarstė Janas. — Ryte rei- 
kės paklausti tėčio, nes jis daug visko žino.“ Bet paskui užmigo, o to 
klausimo taip niekada ir neuždavė. Bent jau kiek bylojo jo atmintis 
praėjus penkiasdešimčiai metų. 

Tą patį rytą, kai laikraštyje „Smolando paštas“ virė minėtas kultū- 
rinis konfliktas, kriminalinės analizės grupė atsiuntė savo išvadas dėl 
Lindos Valin žmogžudystės ir sudarytą nusikaltėlio portretą. Grupei 
vadovaujantis vyresnysis inspektorius detektyvas Peras Jonsonas pra- 
nešė, kad kitą dieną kartu su savo kolega atvyks į Vekšę aptarti išvadų 
akis į akį su tyrėjų grupės nariais. 


Trečiadienio rytą Bekstriomas leido skaitydamas dvidešimties 
puslapių ataskaitą aikčiodamas ir dūsaudamas. „Jie išties išsiaiškino 
nemažai detalių, susijusių su minėtu nusikaltimu, — lygiai tiek pat, 
kiek būtų išsiaiškinęs kiekvienas protingas policijos pareigūnas,“ — 
galvojo Bekstriomas. 

Jie išsiaiškino, kad žudikas nesibrovė į butą per jėgą, kad jau 
anksčiau pažinojo auką, kad lytinis aktas buvo pradėtas gana įpras- 
tai, turint omenyje vėlesnę įvykių eigą. Auka ir žudikas iš pradžių 
mylėjosi ant sofos svetainėje, ir nebuvo jokių požymių, jog tuo metu 
būtų panaudota prievarta nužudytosios atžvilgiu. Paskui jiedu persi- 
kėlė į miegamąjį, kur seksas sparčiai peraugo į smurtą, o užpuolikas 
pasmaugė auką paskutinės analinės sueities metu arba iškart po jos, 
tada nuėjo į dušą, masturbavosi, nusiprausė ir galiausiai paspruko iš 


nusikaltimo vietos per miegamojo langą. 

Po to ataskaitoje ėjo įprastinės spėlionės, iš kurių joks savo vardo 
vertas žmogžudysčių detektyvas nebūtų turėjęs jokios naudos, nebent 
tik sapnavęs košmaruose. Pavyzdžiui, kad Linda, galimas daiktas, pa- 
miršo užsirakinti duris, žudikas galėjo įsibrauti į butą arba įsiprašyti 
vidun apgaulės būdu. Taip pat tikėtina, kad jis ėmėsi prievartos nuo 
pat pradžių, pavyzdžiui, prikišo jai prie gerklės peilį - kad ir tą patį, 
kuris buvo rastas nusikaltimo vietoje — ir liepė nusiimti papuošalus, 
laikrodį bei drabužius, o paskui grasinimais privertė užsiimti įvairiais 
seksualiniais žaidimais, pradedant tais, kurie vyko ant sofos svetainė- 
je, baigiant seksu miegamajame, kur auka ir buvo pasmaugia. Taip 
pat, blogiausiu atveju, buvo visai įmanoma, kad žudikas pasirodytų 
esąs visiškai jai nepažįstamas žmogus. 

Peržvelgus jų atsiųstą galimą žudiko portretą ir turint omenyje 
nužudytosios tapatybę, tai buvo mažiausiai tikėtinas variantas. Atas- 
kaitoje nurodyta, kad vyriškos lyties užpuoliko amžius yra nuo dvi- 
dešimties iki trisdešimties. Jis gyvena netoli nusikaltimo vietos, yra 
gyvenęs ten anksčiau arba kaip nors susijęs su ta vieta. Greičiausiai 
gyvena vienas; ankstesni jo santykiai komplikuoti; aplinkiniai laiko 
jį keistuoliu; jam sunkiai sekasi bendrauti, pritapti visuomenėje ir 
netgi išlaikyti ilgalaikes draugystes; jis bedarbis arba dirba tik trum- 
palaikius pačius paprasčiausius darbus. 

Jo psichika, tikėtina, taip pat smarkiai sutrikusi. Tai akivaizdžiai 
chaotiška ir iracionali asmenybė. Požiūris į moteris greičiausiai pro- 
blemiškas. Vaikystėje patirtos traumos lėmė neapykantą joms, nors 
galbūt nei jis pats, nei jo artimieji to nesupranta. Be jokių abejonių, jis 
nėra standartinis prievartautojas su polinkiu į sadizmą ir neeilinėmis 
seksualinėmis fantazijomis. Greičiau ūmaus būdo žmogus. Ner dėl 
menkiausios problemos galintis prarasti savitvardą ir gana greitai be- 
sigriebiantis smurto. Tokios savybės turėjo pasireikšti ir anksčiau, tad 
didelė tikimybė, kad policijai šis asmuo jau žinomas iš kitų smurtinių 
incidentų, taip pat ir su narkotikais susijusių nusižengimų. Galiausiai 

ne mažiau svarbi detalė yra jo fizinė jėga. Jos užteko įveikti ir pasmaugri 
dvidešimtmetei merginai, net ir policijos akademijos studentei, kurios 
fizinė forma buvo geresnė nei daugumos abiejų lyčių bendraamžių. 
Sportuodamas užpuolikas gali pakelti svorius, kurie dvidešimčia ki- 
logramų viršija jo paties svorį. Jis pakankamai sportiškas, kad iššoktų 
pro langą, esantį per keturis metrus nuo žemės. 

„Maža to, jis palieka batus koridoriuje. Tvarkingai sudėtus ant 
lentynėlės. Ir niekas nemato jo sliūkinančio laukan, nors jo batai yra 
55 dydžio“, — pagalvojo Bekstriomas ir giliai atsiduso. 


Nepaisant visko, vyresnysis inspektorius Peras Jonsonas, regis, pa- 
liko didžiulį įspūdį didžiajai daugumai kompetentingos auditorijos, 
o po valandą trukusio įžvalgų pristatymo leido užduoti klausimus. 

— Drįstu spėti, kad turite daug klausimų, — tarė jis, meiliai šypso- 
damasis susirinkusiesiems. — Prašau, klauskite. Nesivaržydami klaus- 
kite visko, kas jums neduoda ramybės. 

„Nuostabu, — galvojo Bekstriomas. — Gal pradžiai paaiškintum, 
kodėl visi normalūs policininkai iš VNTT laiko tave menkysta.“ 

— Na, jei kol kas klausimų nėra, gal aš pradėsiu, - prabilo Olso- 
nas, valdingai nužvelgdamas visus, susėdusius prie posėdžių stalo. 

„Varyk, Olsonai, - mintyse paragino Bekstriomas. — Iš pradžių 
paklausk to asilo, kodėl jo kolegos iš nusikaltimų tyrimo tarnybos 
vadina jų profiliavimo grupę „X failais“.“ 

— Pirmiausia norėčiau padėkoti, kad skyrei mums laiko ir atva- 
žiavai, — pradėjo Olsonas. - Esame dėkingi už nepaprastai įdomų 
pristatymą. Daugelis iš čia sėdinčių mano kolegų, be jokios abejo- 
nės, pritars mano nuomonei, jog jūsų grupės atlikta analizė turės 
lemiamos reikšmės mūsų tyrimui. 

„Tik ne normaliems policininkams, — purkštavo mintyse Beks- 
triomas. — Juk mes nesam tokie beviltiški, kad dėtume visas viltis į 
nevykėlį Jonsoną ir jo svaičiojimus.“ 

— Perskaičius jūsų ataskaitą, man įstrigo vienas dalykas, — toliau 
varė Olsonas. — Tai jūsų pateiktas užpuoliko aprašymas. Netgi ma- 
tau prieš save paprastą jaunuolį, linkusį į nusikaltimus ir išstumtą į 
normalios visuomenės paribį. 

— Taip, daugybė požymių rodo, kad būtent tokio vaikino mes 
ieškome, — sutiko Jonsonas. — Be abejo, kategoriškai tvirtinti dar 
anksti, — skubiai pridūrė jis. 

— Turint galvoje, kad, pagal daugumą įrodymų, Linda pati atidarė 
duris ir jį įsileido? —- pasiteiravo Enoksonas. 

— Na, taip, nors kartais žmonės tiesiog pamiršta grįžę namo užsi- 
rakinti duris, - atsakė Jonsonas. - Arba auka galėjo būti pernelyg pa- 
tikli ir įsileisti vyriškį, kurio, kaip dabar matome, įsileisti nederėjo. 

— Na, ir kaip mes dabar išsiaiškinsime? — tarė Enoksonas, tarsi 
būtų kalbėjęsis pats su savimi. 

— Aš turiu klausimą, jeigu galima, — staiga įsiterpė Adolfsonas, 
nors sėdėjo toliausiai iš visų. 

— Žinoma, prašom, - kuo draugiškiausiai nusišypsojo Jonsonas. 

— Aš prisiminiau, ką sužinojome iš Valstybinės teismo ekspertizių 
laboratorijos. Jie teigia, kad žudiko DNR galimai rodo, jog turime 
reikalą su pašaliečiu. 

— Pašaliečiu? — Jonsonas klausiamai pažvelgė į Adolfsoną. 

- Taip, ne su Smolando gyventoju, — paaiškino Adolfsonas. — Su 
žmogumi iš svetur, jei taip galiu pasakyti. 

— Suprantu, ką turi galvoje, — tarė Jonsonas, staiga tapęs labai 
mįslingas. - Mano manymu, reikėtų labai atsargiai vertinti tokią hi- 
potezę. Mes juk kalbame apie tyrimą, kuris vis dar... ankstyvoje sta- 
dijoje, taip sakant, — pridūrė jis, paskutinę akimirką susilaikęs, kad 
neleptelėtų, kas jam sukosi ant liežuvio. 

— Nors jūsų sudarytas portretas labai tinka daugybei mūsų mies- 


te gyvenančių imigrantų, — neatlyžo jaunasis Adolfsonas. — Tiesą 

sakant, puikiai tinka. Jeigu jums įdomi mano, kaip policijos patru- 
lio, nuomonė. 

— Bijau, kad šioje vietoje kol kas nieko daugiau negalime pasaky- 
ti, — nukirto Jonsonas. — Tiesą sakant, labai atsargiai vertinčiau tokio 
pobūdžio išvadas. Dar klausimų bus? 

Paaiškėjo, kad klausimų dar tikrai esama. Iš viso tam buvo sugaiš- 
tos trys valandos. „Trys valandos kaip į šikną“, — niršo Bekstriomas, 
kai jie pagaliau baigė. 

— Saugiai parskristi tau, Pele, — nutaisęs geraširdišką šypseną pa- 
linkėjo Bekstriomas, atsakydamas į Jonsono atsisveikinimą. —- Nepa- 
miršk perduoti linkėjimų visiems, kas dirba su failais. 


Tą parį vakarą, kai visi pavalgė, Bekstriomas dar kartą sukvietė 
ištikimuosius į savo viešbučio kambarį. Rogersonui jau buvo viską 
papasakojęs. Kaip ir Bekstriomas, jis pajuto tą patį malonų dilgčio- 
jimą, vos tik išgirdęs reikalo esmę. Adolfsonas su fon Esenu taip par 
buvo pakviesti, kadangi nemažai padirbėjo, o iš pirmų lūpų išgirsti 
visuomet pravartu. Taigi, iš esmės tereikėjo apšviesti Leviną ir jo ma- 
žutę Svanstriom, nors Bekstriomas jau iš anksto numanė, ką šis apie 
tai pagalvos. 

„Na ir kas pasakys, kad aš neteisus“, — pagalvojo Bekstriomas, 
kai į duris pasibeldė net dešimt minučių anksčiau pasirodęs Levinas, 
mat panoro pasikalbėti su Bekstriomu vienu du. 

— Kuo galiu būt naudingas, Levinai? — draugiškai nusišypsojęs 
svečiui paklausė jis. 

— Dar nežinau, ar gali, Bekstriomai, — atsakė Levinas. — Jau esu 
ir anksčiau minėjęs, bet dar pakartosiu. Negalima vykdyti privačių 
tyrimų šalia oficialaus tyrimo ir slapstytis, kad dauguma kolegų ne- 
sužinotų. 

— O tau labiau patinka viską išgirsti iš laikraščių, jei gerai supra- 


tau? — atšovė Bekstriomas. 

— Nenusišnekėk, — gynėsi Levinas. — Juk pats žinai, kad ne. Ne 
labiau nei tau ar kam nors kitam. Bet jei tektų rinktis, pasakysiu tau, 
jog verčiau taip negu tavo užkulisinė veikla. 

— Žinai ką? — linksmai šyptelėjo Bekstriomas. — Siūlyčiau pirmiau 
išklausyti, ką pasakys Adolfsonas su savo partneriu ir mūsų kolega 
Knutsonas su Torenu, o tada ką nors spręsti. 

— Lyg tai ką nors keistų, — truktelėjo pečiais Levinas. 

— Kai tik jų išklausysi, leisiu tau spręsti, kaip toliau elgsimės, — 
pažadėjo Bekstriomas. | 

— Tikrai? — nustebo Levinas. 

— Žinoma, — patvirtino Bekstriomas ir mintyse pridūrė: „Iš- 


graužk.“ 


Pirmiausia savo darbo rezultatus pristatė fon Esenas ir Adolfso- 
nas. 

— Jis buvo paskutinis mums žinomas Lindos seksualinis partneris, 
o paklaustas apie tai pamelavo, — kalbėjo fon Esenas. — Pagal jo ir 
kitų žmonių parodymus, iš naktinio klubo išėjo vienas, maždaug tarp 
pusės keturių ir keturių. Eidamas sparčiu žingsniu iki Lindos namų 
galėjo ateiti per penkias minutes, o toliau jokio alibi jis neturi. 

— O kaip batai ir apatiniai? — paklausė Levinas. — Ar jo damos ką 
nors pakomentavo? 

— Kadangi už tyrimą atsakingi žmonės tokių detalių neviešino, 
mes ir neklausėme, — atsakė Adolfsonas. - Bet tokius nešioja kone 
kas antras vyras Švedijoje šiuo metų laiku. 

Levinas nieko nesakė, tik linktelėjo. 

Toliau savo įžvalgomis pasidalijo Knutsonas su Torenu. Jiems pa- 
sakojant apie pirmąjį Liofgreno pokalbį telefonu su jų kolege Sand- 
berg, netgi Levinas, regis, sunerimo. 

— Skaitydamas protokolą, niekaip neįsivaizduoju, kaip ji galėjo už- 


duoti tiek klausimų vos per keturias minutes, - pareiškė Knutsonas. 

— Labai produktyvi moteris, — linksmai pastebėjo Torenas. 

— Negalim atmesti galimybės, kad ji skambino jam į namų tele- 
foną, - įsiterpė Levinas. 

— Negalim, - sutiko Torenas. 

— Kol kas, - pabrėžė Knutsonas. — „Telia“ vis spyriojasi dėl išklo- 
tinės, nes abonentas užregistruotas tėvo vardu. Mūsų kontaktas ten 
šiek tiek prisibijo. 

— Ką dabar pasakysi? — gudriai žvelgdamas į Leviną paklausė 
Bekstriomas. —- Kaip, tavo manymu, turim veikti toliau? 

— Na, viskas tikrai kiek painu. Kažkas čia atrodo nelogiška, — su- 
tiko Levinas. —- Maniau, kad rytoj iš ryto man reikėtų pasikalbėti su 
prokurore. Ji atrodo kompetentinga ir gana blaiviai mąsto. Turėtų 
leisti apklausti vyruką be jokių išankstinių įspėjimų, o jeigu jis ir 
toliau kliudys tyrimui, teks jai oficialiai paskelbti jį įtariamuoju, kad 
gautume DNR mėginį neklausdami jo leidimo. 

— Pasiūlymas tiesiog nuostabus, — vėl nusišypsojo Bekstriomas. — 
Tu tvarkykis su prokurore, o aš pasiųsiu ką nors į parduotuvę parū- 
pinti mums atsargų, kad galėtume atšvęsti, kai įkišim tą psichą už 
grotų. 

Vos tik išgirdęs iš Rogersono apie skerdynes Lundo „Grand Ho- 
tel“ viešbutyje, vyresnysis inspektorius Ostriomas paslapčia pašnibž- 
dėjo apie tai trims žurnalistams, bet nė viename laikraštyje šis nerimą 
keliantis įvykis nebuvo nušviestas nė žodeliu. „Prakeikti maitvana- 
giai, kai reikia, nieko nesugeba“, - piktai mąstė vyresnysis inspekto- 
rius Bekstriomas. 

Tiek vakariniuose laikraščiuose, tiek normaliuose rytiniuose 
buvo prispausdinta įprastinio šlamšto. Kai pasirodė ašarą spaudžian- 
tys interviu su gyvais likusiais masinių Dalbio žudynių liudininkais, 
reikalas buvo nustumtas į tolesnius puslapius, o į pirmąsias pozicijas 
vėl sugrįžo Lindos žmogžudystės byla. Grūstis „Miesto viešbučio“ 
bufete vėl pastebimai padidėjo. 

Rytiniame susirinkime buvo paskelbta apie daugiau nei keturis 
šimtus surinktų DNR mėginių, ir dar penkios dešimtys savanorių 
buvo išbraukti iš įtariamųjų gretų. Tarp jų buvo ir Lindos kaimynas 
Marianas Grosas, tačiau niekas dėl to visiškai nesigraužė, juo labiau 
Bekstriomas, turintis atsargoje daug geresnį variantą. Be to, vyres- 
nysis inspektorius Olsonas sugalvojo kai ką, kas žadėjo visai gerą 
postūmį jų tyrime. 

Remdamasis kriminalinio profiliavimo grupės išvadomis, Olsonas 
atliko keletą demografinių paskaičiavimų ir nustatė, kad jiems tereikės 
gauti vos penkių šimtų Vekšės bei aplinkinių rajonų gyventojų DNR 
mėginius. Tiek žmonių atitiko jų turimą galimo nusikaltėlio portretą. 
Maža to, pasitarus su statistikos specialistu iš miesto savivaldybės, pa- 
aiškėjo, jog iš tiesų jų yra netgi mažiau. 

— Jis papasakojo man apie matematinę tikimybę, — dėstė Olso- 
nas. — Tai kažkokie fokusai, susiję su skaičiais, bet, jei gerai supratau, 
mums tereikės maždaug pusės iš tų penkių šimtų mėginių, tai yra, jei 
juos imsim grynai atsitiktine tvarka. 

Kokį velnią jis čia sapalioja, - galvojo Bekstriomas. Jo įsitikinimu, 
būtų užtekę paimti vos vieną vienintelį mėginį iš konkretaus asmens. 

— Jei leistumėt įsiterpti senam policijos pareigūnui, norėčiau patar- 
ti jums apsiriboti vadinamaisiais pašaliečiais, — prabilo jis. 

— Nėra ko tau jaudintis, gerbiamas Bekstriomai, - atsakė Olsonas, 
akivaizdžiai geros nuotaikos. — Aš irgi ne vakar gimęs, pažįstu vieti- 
nius. Ich kenne auch meine Pappenheimer“, — išdidžiai pridūrė jis kaip 
stropus mokinys per vokiečių kalbos pamoką, mat su žmona lankė 
atvirą universiteto kursą, į kurį abu užsirašė praėjusią vasarą, grįžę iš 
vyno mėgėjų ekskursijos po Reino slėnį. - Nepamiršk, kad žadėjai 
užsukti į mūsų grupės susirinkimą. 

— Nesijaudink, — savo ruožtu atsakė Bekstriomas. „Kas tas Papen- 
heimeris, po velnių?“ 

Po susirinkimo vyresnysis inspektorius detektyvas Janas Levinas 
pasikalbėjo ir su prokurore, ir su tyrimui vadovaujančiu vyresniuoju 
inspektoriumi Olsonu. Bekstriomas buvo kažkur įtartinai dingęs, ta- 
čiau Levinui, regis, tai nė kiek nerūpėjo. 

— Taigi, kažkas su tuo jaunuoliu negerai, — išdėstęs reikalą užbaigė 
Levinas. 


* „Pažįstu savo žmones kiaurai“ (vok.); ši ironiškai vartojama frazė kildinama 
iš E Šilerio dramos „Valenšteinas“. 

— To užtenka, kad jį išsikviestume be išankstinio perspėjimo? — 
pasiteiravo prokurorė. 

— Taip, - atsakė Levinas. — O jei vis tiek atsikalbinės, mums bet 
kokiu atveju reikia paimti mėginį. Bent jau tam, kad galėtumėm 
braukti iš įtariamųjų. 

— Jei jis toliau meluos ir taip vaikiškai elgsis, skirsiu jam kardo- 
mąjį suėmimą. O kol sėdės cypėje bei mąstys apie gyvenimą, galėsim 
paimti ir pirštų atspaudus, ir kraujo mėginį, —- nusprendė prokuro- 
rė. — Galų gale, kalbama apie žmogžudystės tyrimą, tokie jo išsidir- 
binėjimai manęs visiškai nežavi. 

— Ar tikrai būtina? — muistydamasis kėdėje bandė taisyti padėtį 
Olsonas. — Žinote, juk jis - mūsų studentas, ir nė iš tolo nepanašus 
į tokį žudiką, kokį aprašė mums kriminalinio profiliavimo grupė. Aš 
jau verčiau... 

— Tokiu atveju aš turbūt juo labiau imsiuosi šio sprendimo, - per- 
traukė jį prokurorė. — Kriminalinio profiliavimo grupė, - prunkšte- 
lėjo ji. — Kaip visada, fantazuoja, ir tiek tos naudos. Dar neteko gir- 
dėti, kad būtų padėję išspręsti nors vieną bylą. Bent jau iš maniškių 
tikrai ne. 


Popiet Bekstriomas ištesėjo pažadą ir apsilankė naujai sudaryto 
komiteto „Vekšės vyrai sako NE smurtui prieš moteris“ susirinkime. 
Ten buvo pavaišintas kava, morkų pyragu ir sausainiais, o komiteto 
pirmininkė, psichologė bei psichoterapeutė Liliana Olson, jį kuo šil- 
čiausiai priėmė. 

— Na ką, mane ir kolegą Bengtą Olsoną jau pažįstate, — pradėjo 
Lo. — Bengtas sutiko būti mūsų nedidelio komiteto pirmininko pa- 
vaduotoju. Kitų čia susirinkusių žmonių jūs dar nepažįstate, tad gal 
pats, kaip svečias, pirmiausia prisistatytumėte likusiems komiteto 
nariams: čia Mo Jarten, o čia mūsų antrasis Bengtas, Bengtas Karl- 
sonas, — ji atsisuko į šviesiaplaukį išstypusį jaunuolį, kuris atsakė jai 

tokia pat šilta šypsena, — ir štai mūsų trečiasis Bengtas, Bengtas Akse- 
lis Monsonas. - Ji draugiškai linktelėjo lieknam žemaūgiui tamsaus 
gymio vyrukui, kuris buvo prisėdęs tolimiausiame stalo gale. 

— Ačiū jums, Lo, kad mane pakvietėt, - padėkojo Bekstriomas, 
susinerdamas rankas ant savo pūpsančio pilvo ir itin dievobaimingai 
šypsodamasis tiems trims žmonėms, su kuriais jį tik ką supažindino. 

„Du pyderai su kelnėm, viena prieplauka su rožiniais naktiniais, — 
pamanė jis. — Visi pyderai vardu Bengtai, kaip patogu.“ 

— Na, esu Evertas Bekstriomas... nors draugai vadina mane Eviu, — 
pamelavo Bekstriomas. Per visą gyvenimą jis nebuvo turėjęs nė vieno 
tikro draugo, ir visi jį vadino tik pavarde dar nuo pradinės moky- 
klos laikų. - Ką gi dar jums galėčiau papasakoti? Na, esu Valstybinės 
nusikaltimų tyrimo tarnybos vyresnysis inspektorius tyrėjas... o čia, 
kaip labai dažnai mano gyvenime pasitaiko, mane atvedė ypač tragiš- 
kos aplinkybės, — jis liūdnai linktelėjo, o paskui dar atsiduso. 

„Tegu pažliumbia, pydera“, — nutarė jis. 

— Dėkui, Evi, — šiltai tarė jam Lo. — Na... galbūt suteikime žodį 
mūsų kitiems miesto vyrijos atstovams. Prašom, Bengtai, — ji link- 
telėjo lieknam žemaūgiui tamsaus gymio vyrukui, pasislėpusiam už 
savo kavos puodelio ir morkų pyrago tolimiausiame stalo kampe. 

— Ačiū, Lo, —- padėkojo Bengrtas ir nervingai atsikrenkštė. — Ką 
gi... aš esu Bengras Monsonas, tvarkau kultūros reikalus savivaldy- 
bėje, esu atsakingas už vadinamuosius specialiuosius projektus. Ši 
mūsų naujoji įstaiga bus finansuojama iš jiems skirto fondo. 

„Koks meilutis, ir koks panašus į tą tipą iš lygių galimybių ko- 
misijos. Tą, kurio mamytė, matyt, bus sugulusi su arkliu, kaip ten 
jo vardas, po velnių“, - niekaip negalėjo prisiminti Bekstriomas. Jis 
stengdavosi neapkrauti savo galvos pašaliniais vardais, jei tie asmenys 
nebuvo ieškomi nusikaltėliai arba jo normalūs kolegos. 

— Turbūt tikrai nelengvas darbas, — garsiai tarė Bekstriomas. — Tu- 


riu galvoj tuos visus projektus, — pridūrė jis. 

— Tikrai ne, - sutiko Monsonas, staiga šiek tiek pralinksmėjęs. — 
Daug visko tenka daryti, ir nemažai laiko praleisti tvarkant išlaidas, 
kad jos nebūtų... 

— Na, gal jau duokim žodį mūsų antrajam Bengtui, — skubiai per- 
traukė jo kalbas Lo, akivaizdžiai vengdama leistis į detales šia tema. Ji 
linktelėjo mažaūgio Bengto kolegai, kuris buvo šviesiaplaukis, mėly- 
nų akių ir ūgiu dvigubai lenkė mažąjį Bengrą. Jis tiesiog spinduliavo 
šilumą bei žmogiškumą, nors buvo taip keistai įsitaisęs, kad atrodė 
pakibęs ir ant kėdės, ir ant stalo vienu metu. 

— Esu Bengtas Karlsonas, vadovauju vyrų pagalbos linijai Vekšės 
mieste, — prisistatė didysis Bengtas. - Mes teikiame pagalbą bei pata- 
rimus, netgi siūlome elgesio terapiją smurtaujantiems vietos vyrams. 
Smurtaujantiems, o ne kenčiantiems nuo smurto, — pabrėžė jis, — 
darbo netrūksta, kaip turbūt patys suprantate. 

„Kur jau čia trūks, kai aplink tiek siautėjančių bobų, - pagalvojo 
Bekstriomas, — nors, kaip matau, pats kažkada buvai geras banditas.“ 
Jis tokius skirdavo ne ką prasčiau, nei kaimo gydytojas galėtų atskirti 
kiaulytę nuo išvešėjusių adenoidų. 

— Tai ką, likau tik aš, menka smulkmenėlė, — plonu balseliu su- 
čiulbėjo moteris su rožiniais naktiniais. 

„Nepasakyčiau, kad smulkmenėlė, - pamanė Bekstriomas. - Tu 
viena būtum kaip trys Lo, tad gali nesikuklinti.“ 

— Aš esu Moja, Moja Jarten. Turbūt svarstai, ką tokia moteris 
veikia gyvenime, ar ne, Evi? 

„Vadovauji moterų pagalbos linijai, nusikaltimų aukų pagalbos 
linijai ir visokioms kitokioms šiaudadūšių pagalbos linijoms, kokių 
tik esama margame pasaulyje“, — mintyse vardijo Bekstriomas, bet 
tik padrąsinamai linktelėjo, ragindamas ją tęsti. 

— Na, aš esu atsakinga už šio miesto moterų pagalbos liniją ir 
vadovauju nusikaltimų aukų pagalbos linijai... Kas gi dar, pažiūrė- 
kim... 

„Ar nesakiau?“ 

— Dar, - tęsė toliau Moja, — esu įkūrusi privačią prieglaudą, sutei- 
kiančią apgyvendinimą nuo prievartautojų bei smurtautojų nuken- 
tėjusioms moterims. Daugiau nelabai kam ir belieka laiko. 

„Sveikinu, - pagalvojo Bekstriomas. - Jei įkūrei privačią prieglau- 
dą, vadinasi, dar turi šiek tiek smegenų.“ 

Visiems prisistačius, naujai įkurta asociacija gavo progą pasigėrėti 
vyresniojo inspektoriaus Bekstriomo, vieno iš geriausių šalies eks- 
pertų, tiriančių itin sunkius nusikaltimus, sukaupta patirtimi. Kaip 
anksčiau buvo užsiminęs kolega Olsonas, pagrindiniai grupės neri- 
mą keliantys klausimai buvo du: ar jų nepalaikys paprasčiausiais lin- 
čiuotojais ir ar jų veikla nemasins lengvabūdiškų, neaiškių ir galbūt 
netgi nusikalstamų motyvų turinčių vyrų. 

Bekstriomas juos kaip galėdamas nuramino. 

— Apibendrindamas tai, ką jau esu išsakęs, nemanau, kad dėl to 
jums reikėtų nerimauti, — savo kalbą užbaigė jis. Gal kiek ir per daug 
įsijautė į religingo žmogaus vaidmenį, nes į pabaigą ėmė postringauti 
vis pompastiškiau. — O dėl antrojo klausimo, net neabejoju, jog jau 
dabar esate pakankamai kompetentingi spręsti apie žmogaus būdą ir 
atskirti pelus nuo grūdų. — „O tave, mielas vyruti, mes atidžiai per- 
kratysim, tą galiu asmeniškai užtikrinti“, — mąstė Bekstriomas, itin 
draugiškai besišypsodamas komiteto nariui Bengtui Karlsonui. 

Po susirinkimo komitetas ruošėsi susitikti su žiniasklaidos atsto- 
vais, tačiau Bekstriomas dalyvauti šiame susitikime atsisakė, apeliuo- 
damas į Valstybinės nusikaltimų tyrimo tarnybos politiką panašiais 
klausimais. 

— Kad ir kaip norėčiau dalyvauti, bijau, kad tiesiog negaliu, — 
paaiškino jis vis dar su ta pačia dievobaiminga šypsena kaip ir prieš 
porą valandų, tik prasidėjus susirinkimui. 

Lo ir jos kolegos buvo be galo supratingi, tad Bekstriomas grįžo į 


savo darbo vietą ir pasirūpino jiems atsidėkoti. 


250 


LINDA, KAIP IŠ LINDOS ŽMOGŽUDYSTĖS 


— Ar galėtum užmesti akį į štai tą tipą? — paprašė jis, tiesdamas 
lapelį, kuriame buvo nurodyta Bengto Karlsono pavardė ir keletas 
duomenų. 

— Žinoma, galiu, — nustebęs atsakė Torenas. — Atsiprašau už smal- 
sumą, bet kodėl tu juo susidomėjai? Ar čia kartais ne... 

— Very bush bush, — gudriai šyptelėjo Bekstriomas ir pakėlęs pri- 


spaudė prie lūpų dešinės rankos smilių. 


Vos tik gavęs leidimą iš prokurorės, Levinas išsiuntė Adolfsoną su 
fon Esenu į Elandą susemti policininko karjeros siekiančio būsimo 
pareigūno Liofgreno. Sprendžiant iš paskutinio jo skambučio, jis vis 
dar lindėjo savo tėvų vasarnamyje netoli Miorbilongos. Kadangi va- 
žiavo Adolfsonas, Bekstriomas perleido jiems savo automobilį ir dar 
pamėtėjo keletą patarimų. 

— Jeigu suvesit adresą į kompiuterį, šita velnio mašina pati jus nu- 
veš ten, kur reikia, - paaiškino Bekstriomas. — O jeigu teks apdaužyti 
tą asilą, žiūrėkit, kad veiksmas vyktų lauke, nepritaškykit kraujo ant 
sėdynių. 

— Naujas rekordas, — paskelbė Adolfsonas, kai per pusantros va- 
landos nuvažiavęs šimtą septyniasdešimt kilometrų kaimo keliais 
sustojo prie Liofgrenų vasarnamio vartų. Tai buvo didelis medinis 
geltonai nudažytas namas. Kartu su aplink jį vingiuojančiais žvirgž- 
do takeliais, aukštais ūksmingais medžiais ir nuostabiu vaizdu į Kal- 
maro sąsiaurį atrodė gana didingai. Ant vejos priešais namą šmėžavo 
ir tas, dėl kurio jie čia atvyko. Apsiavęs sportinius batelius, užsimo- 
vęs šortais bei apsivilkęs berankoviais marškinėliais jis susikaupęs 
mankštino ilgas raumeningas kojas. 

— Kuo galiu jums padėti, ponai? — draugiškai pasiteiravo Liofgre- 
nas. 

— Norėtume pasikalbėti, — taip pat draugiškai prabilo Adolfso- 


nas. 

— Nebent tik rytoj. Dabar susiruošiau pabėgioti, — atsakė jam 
Liofgrenas ir pamojavęs nuskuodė visiškai priešinga kryptimi negu 
Vekšė. 

Fon Esenas instinktyviai leidosi paskui jį ir, jo garbei reikėtų pa- 
minėti, sugebėjo neišleisti Liofgreno iš akių net kelis šimtus metrų, 
kol tas pradingo kitapus krūmų, o jo persekiotojas susirietė dvilin- 
kas, bandydamas atgauti kvapą. 

— Dvidešimt penki laipsniai pavėsyje, o tu bandai pasivyti juo- 
duką, — tarė Adolfsonas, patogiai atsilošdamas sodo kėdėje, kai jo 
partneris pagaliau pasirodė tarpuvartėje. 

— Ar su tėvais pasikalbėjai? — paklausė fon Esenas, galvos mostu 
rodydamas į namo pusę. 

— Panašu, kad nieko nėra namie. 

— Reikia paskambinti Levinui, - nusprendė fon Esenas. 

— Kaip suprasti „pabėgo“? — po penkių minučių tarė Levinas į 


ragelį. 
— Kaip suprasti „pabėgo“? — dar po dešimties minučių jo žodžius 
pakartojo Olsonas. 


— „Pabėgo“. Tiesiog ėmė ir „pabėgo“? — praėjus dar penkiolikai 
minučių paklausė ir prokurorė, kalbėdama savo mobiliuoju telefo- 
nu. 

— Ėmė ir pabėgo, — patvirtino Levinas. — Ir ką dabar darom? 

— Ką dabar darom? - atsiliepė aidu Olsonas, kai Levinas paskam- 
bino jam antrą kartą nepraėjus nė pusvalandžiui. 

— Prokurorė nusprendė, kad iki rytojaus dar pagalvotume, o jei 
rytoj jo nesučiupsim, ji išduos oficialų arešto orderį, — pranešė Le- 


vinas. 


— Kokio velnio negalėjot jo pasivyti ir uždaužyti negyvai? — už- 
riaumojo Bekstriomas. Jo veidas plieskė tokiu pat raudoniu kaip ir 

fon Eseno prieš geras dvi valandas, nors Bekstriomas visą popietę 
nebuvo pakėlęs užpakalio nuo savo kėdės. 

— Kad be šansų, bose, jeigu suprantat, ką noriu pasakyti, — paaiš- 
kino Adolfsonas. 

— Juk nebus ką apklausti, jeigu taip imsim ir iškart jį nudėsim, — 
pridūrė fon Esenas taikiu tonu, puikiai derančiu prie jo prigimtinių 
gerų manierų. 

„Žiūrėk man, sušiktas pydere, — pamanė Bekstriomas, klastingai 
nužvelgdamas savo aristokratiškąjį kolegą. — Aš būčiau ilgai negalvo- 
jęs, iškvietęs pastiprinimą su sraigtasparniais bei šunimis ir dar atkir- 
tęs nuo salos tą prakeiktą tiltą.“ 

Kitą rytą per pusryčius Bekstriomas pirmą sykį gyvenime pasiėmė 
į rankas „Smolando paštą“. Svarbiausias vietos laikraštis buvo pasky- 
ręs gerą gabalą ploto naujai įkurtai asociacijai „Vekšės vyrai sako NE 
smurtui prieš moteris“, o labiausiai akį traukė net pusę pirmojo pus- 
lapio užimanti jos komiteto nuotrauka. Centre stypsojo pirmininkė 
Lo Olson, jai iš dešinės stovėjo Moja Jarten, o iš kairės — vyresnysis 
inspektorius Bengtas Olsonas. Šiems iš šonų glaudėsi mažasis Beng- 
tas Monsonas bei dukart už jį aukštesnis Bengtas Karlsonas. Visi kuo 
rimčiausiai žiūrėjo į kamerą ir laikėsi susikibę už rankų. 

„Idiotai“, — nusprendė pralinksmėjęs Bekstriomas. 

"Tačiau laikraščio žurnalistai, panašu, taip tikrai negalvojo. Asoci- 
acijai buvo žarstomos pagyros, ji netgi buvo paminėta vedamajame 
straipsnyje, o vyriausiasis redaktorius nepaprastai poetiškai pavadino 
policiją „niekam tikusia apleista tvora, nepajėgiančia apsaugoti nuo 
vis augančio nusikalstamumo“. Redaktoriaus žodžiais, tokios pilieti- 
nės iniciatyvos yra labai sveikintinos ir turėtų būti vertinamos labai 
rimtai. „Netgi mes, ganėtinai ramaus Vekšės miesto gyventojai, turi- 
me suprasti, kad kova su vis augančiu nusikaltimų skaičiumi iš tiesų 


yra mūsų bendra atsakomybė“, - užbaigė jis. 

„Iš kur jie visi prigalvoja tokio šūdo?“ — nusistebėjo Bekstriomas, 
kišdamas laikraštį į kišenę, kad vėliau būtų iš ko skaniai pasijuokti 


užsidarius savo kabinete. 


Levinas šįkart, kaip ir daugelį ankstesnių kartų, liko nakvoti 
Evos Svanstriom lovoje, tačiau jai užmigus dar kokią valandą gulėjo 
svarstydamas, kas dedasi jaunojo Liofgreno galvoje. Vos tik atėjęs į 
darbą jis išsitraukė šūsnį su šiuo tyrimu susijusių dokumentų, ati- 
džiai perskaitė ir šiek tiek pagalvojęs nusprendė, kad, ko gero, su- 
pranta, kas vyksta. Tačiau kartais ir jam pasitaikydavo suklysti, tad 
dėl visa ko dar pasikvietė Adolfsoną su fon Esenu ir paprašė jų šį tą 
išsiaiškinti. 

— Yra čia toks vienas seniai gautas pranešimas, į kurį paprašysiu 
užmesti akį. Buvau apie jį užsiminęs per mūsų rytinį susirinkimą se- 
kmadienį, liepos šeštąją. Gal ten ir nieko įdomaus, bet vis tiek norė- 
čiau, kad paklausinėtumėt informatorių. Jo vardas Joranas Bengtso- 
nas. Štai čia jo kontaktiniai duomenys, — tarė Levinas, paduodamas 
fon Esenui raštelį. 

— A-a, Vėliavinis Gura, kur nežinosi, — linktelėjo fon Esenas. 

— Prašau? — nesuprato Levinas. — Kas toks? 

— Vėliavinis Gura, arba tiesiog Vėliavinis. Visi taip kreipiasi į jį, — 
paaiškino Adolfsonas. — Iš dalies dėl spalvotų politinių pažiūrų, kaip 
dabar mandagiai priimta vadinti, o iš dalies... 

— ...todėl, kad rudas atspalvis jam nesvetimas, jei taip galima pa- 
sakyti, — pertraukė jį fon Esenas. 

— Jam ir jo draugeliams neblogai iškaršė kailį čia, Vekšėje, kai 
prieš porą metų susiruošė švęsti Valstybinę Švedijos dieną, — toliau 
pasakojo Adolfsonas. — Atėjo būrys banditų iš Antifašistinės lygos 
bei visokių kitokių grupuočių ir sumušė vargšą Gurą su draugais. 
Kol spėjom sureaguoti, jį taip sutvatijo, kad paskui buvo toks pat 


geltonai mėlynas kaip ir jo mylima vėliava. 

— Jis sakė, jog matė Lindą su prisipumpavusiu neg... prisipumpa- 
vusiu vaikinu, — greit pasitaisė Levinas. - Maždaug ketvirtą valandą 
aną rytą. 

— Nieko čia baisiai keisto, kad taip pasakė, o mūsų kursantas Lio- 
fgrenas toli gražu ne vienintelis juodaodis mūsų linksmajame mies- 
telyje, — pareiškė fon Esenas. — Tokie jau laikai. 

— Vis tiek reikėtų, kad surastumėt jį ir paklausinėtumėt. Ir paro- 
dykit keletą nuotraukų, pirmiausia pradėkit nuo Liofgreno, - paliepė 
Levinas, tiesdamas skaidrų aplanką su devyniomis juodaodžių jau- 
nuolių fotografijomis, tarp kurių buvo ir Liofgrenas. — Paskui perei-. 
kit prie Lindos, tik žiūrėkit, laikykitės būtent tokios tvarkos. Tai svar- 
bu, — jis padavė jiems dar vieną aplanką su devyniomis šviesiaplaukių 


merginų nuotraukomis, iš kurių viena buvo nužudytoji Linda Valin. 


Tuo metu, kai fon Esenas su Adolfsonu skambino į kuklaus vieno 
kambario buto duris Vekšės centre, kur gyveno Vėliavinis, policijos 
akademijos kursantas Erikas Rolandas Liofgrenas įžengė į Smėlio ga- 
tvės nuovados priimamąjį. Kartu su juo buvo advokatas iš Kalmaro, 
kaip paaiškėjo, senas šeimos bičiulis, ir jiedu atvyko pačiu laiku. Pro- 


kurorė buvo tik ką nusprendusi išduoti jo arešto orderį. 


Vėliavinis Gura sėdėjo priešais kompiuterį ir žaidė žaidimą, kurį 
buvo parsisiuntęs iš amerikiečių organizacijos White Aryan Resistan- 
ce“ svetainės. Jai priklausantys technologijų entuziastai buvo sukur- 
pę šiek tiek etniškesnę senojo klasikinio žaidimo Desert Storm I-III 
variantą, ir Vėliavinis kaip tik mėgavosi skinamomis pergalėmis, kai 
apsilankė fon Esenas su Adolfsonu. 

— Dar tokio rezultato nebuvau pasiekęs, — paskelbė jis, net švytė- 
damas iš susijaudinimo. — Nudėjau tris šimtus aštuoniasdešimt de- 


vynis bukanosius per pusvalandį. 
* Angl. „Baltųjų arijų kova“. 

— Ar turi porą minučių šnektelėti? - paklausė Adolfsonas. 
— Pareigūnams visada pasiruošęs padėti, — atsakė Vėliavinis. — Tai 
kiekvieno Švedijos piliečio pareiga. Juk dabar kariaujame. Turim 


tvirtai suglausti pečius, jei nenorim, kad juočkiai laimėtų. 


Tardymo kabinete sėdintis Liofgrenas tokiu entuziazmu toli gražu 
netryško. Apklausai vadovavo Rogersonas, o Levinas dalyvavo kaip 
oficialus liudininkas. Iš pradžių vaikis elgėsi taip pat formaliai, kaip 
ir jo senyvas gynėjas, vyresnis už savo klientą bemaž tris kartus. 

— Kaip manai, Liofgrenai, apie ką mes norėtume su tavim pasi- 
kalbėti? — pradėjo Rogersonas, susakęs į magnetofoną standartines 
įžangines frazes. 

— Tikiuosi, kad jūs man pasakysit, - atsakė Liofgrenas, mandagiai 
linktelėdamas. 

— Pats dar nesupratai? — paklausė Rogersonas. 

— Ne, - papurtė galvą Liofgrenas. 

— Jei jau taip, tai pasakysiu, — tarė Rogersonas. — Tau turbūt labai 
smalsu. 

Liofgrenas nieko neatsakė, tik dar kartą linktelėjo, o jo akyse su- 
žibo labiau budrumas negu smalsumas. 


— Koks čia velnias, juk aš skambinau milijoną kartų ir vis klau- 
sinėjau, kur, po velnių, nuėjo mano pranešimas. Čia negro darbas, 
aišku kaip dieną, — pareiškė Vėliavinis. — Kažkas iš jūsų kolegų tur- 
būt jį dangsto. Policijoje dabar pilna juočkių pareigūnų. Perkratykit 
juos, ir surasit žudiką. 

— Ką tu darei juos pamatęs? — paklausė fon Esenas. 

— Pasisveikinau su ta Linda. Juk atpažinau. Buvau matęs ją m2en- 
tinėje. 

— O jeigu tiksliau, ką būtent pasakei? — atkakliai klausinėjo 


fon Esenas. 

— Paklausiau, ar jau neturi ką veikti, kad eina pačiulpti tokiam 
juodašikniui, — linksmai šypsodamasis atkartojo jiems Gura. — Taip 
ir pasakiau, o paskui dar dėl ŽIV įspėjau. Žinai, juk tie pajuodę 
kaubojai yra vaikščiojančios biologinės bombos. Tiek visokio šūdo 
nešioja, kai pagalvoji. 

— O paskui? — kamantinėjo Adolfsonas. 

— Negras pasiuto ir puolė prie manęs, jo veidas buvo toks tamsiai 
mėlynas, net pamaniau, kaip galima tokį liesti, dar numirsi nuo pūs- 
lelinės. Geriausiu atveju. Todėl pabėgau. 

— Tai viskas vyko apie ketvirtą valandą ryto Šiaurės esplanadoje, 
už kokių penkių šimtų metrų nuo „Miesto viešbučio“? — pasitikslino 
fon Esenas. 

— Tikrai taip, — patvirtino Vėliavinis. - Apie ketvirtą valandą prie 
žiedo šalia medicinos centro. 

— Atsinešėm keletą nuotraukų, gal užmestum akį? — tarė fon Ese- 
nas. — Ar kurį nors iš šių vaikinukų atpažįsti? — Jis išdėliojo Liofgreno 
ir kitų aštuonių vyrų nuotraukas. 


— Per apklausą vienai mano kolegei tu kategoriškai neigei, kad jus 
su Linda siejo seksualiniai santykiai, — kalbėjo Rogersonas. — Tavo 
žodžiais, ji buvo tik bendrakursė. 

— Mokėmės tame pačiame akademijos kurse. Jūs ir patys žinote. 

— Taip, — sutiko Rogersonas. —- Žinome. Taip pat žinome ir tai, 
jog, turėjai su ja lytinių santykių. Kodėl neprisipažinai? 

— Nežinau, apie ką jūs kalbate, — atkakliai laikėsi savo Liofgre- 
nas. — Niekada neturėjau su ja jokių santykių. 

— Užduosiu paprastą klausimą, — atsiduso Rogersonas. — Miego- 
jai su Linda? Atsakyk, taip arba ne. 

— Nesuprantu, kuo tai dabar susiję, — išsisukinėjo Liofgrenas. — 


Be to, apie tokius dalykus esu nelinkęs pasakoti. Aš ne toks. 

— Tavo draugai sako, kad esi būtent toks, - atšovė Rogersonas. - Su 
keliais mes kalbėjomės, ir visi paliudijo, jog kelis pastaruosius mėnesius 
girdavaisi kiekvieną kartą išdulkinęs Lindą. 

— Nesąmonė, — gynėsi Liofgrenas. — Aš niekada nepasakoju apie 
tokius dalykus, čia gryniausia nesąmonė. 

— Sakai, gryniausia nesąmonė, - pakartojo Rogersonas. - O aš ži- 
nau, kad kartą jau pamelavai policininkei per apklausą, ir dabar savo 
ausimis girdžiu, kaip bandai išsisukti nuo paprasto tiesmuko klausi- 
mo. 

— Tas klausimas nesusijęs. Aš nežudžiau Lindos. Jei netiki, tu ne- 
sveikas. 

— Tuomet, jei esi nekaltas, turbūt neprieštarausi dėl DNR mėginio, 
kad galėtume išbraukti tave iš įtariamųjų, — tarė Rogersonas ir ranka 
mostelėjo į mėgintuvėlį su ausų krapštuku, padėtą šalia magnetofono. 

— Ner nežadu duoti jokių mėginių, — atrėžė Liofgrenas. — Nes aš 
nekaltas, o jūs neturit nė mažiausio įkalčio. Galiu garantuoti, čia viskas 
dėl to, kad jūs paprasčiausiai nenorit matyti juodaodžio policininko, — 
Liofgrenas atrodė susisielojęs tiek iš veido, tiek iš balso. — Dėl to visa 
šita košė. Ir nereikia man skiesti. 

— O aš tau kartoju, kad tu meluoji, ir pats faktas, jog nesakai teisy- 
bės policijai tiriant žmogžudystę, ir dar kai nužudytoji — tavo bendra- 
mokslė, mums atrodo pakankama priežastis tave palaikyti įtariamuo- 
ju, - dėstė Rogersonas. - Kalbama tik apie tai. 

— Jums atrodo, — įsikarščiavo Liofgrenas. — Jūs net nesiklausote, 

— Ne tik mums, - pertraukė Rogersonas. - Prokurorei tai irgi kelia 
įtarimų. 

— Atleiskit, kad pertraukiu, — įsiterpė advokatas, — bet būtų labai 
įdomu išgirsti ponios prokurorės nuomonę. 

— Ji trumpa ir aiški, - atsakė Rogersonas. - Jei Liofgrenas mums 


toliau meluos ir nesutiks duoti DNR mėginio, jį oficialiai pripažins 

įtariamuoju bei paskirs kardomąjį suėmimą. — Rogersonas persimetė 
žvilgsniu su Levinu, ir šis linktelėjo. 

— Tokiu atveju norėčiau, kad įraše pažymėtumėte, jog aš su tokia 
nuomone nesutinku, —- pareiškė advokatas. 

— Pažymėta, — atsakė Rogersonas. — Tikiuosi, jums žinoma, kad, 
jei norite toliau gilintis į šį klausimą, reikia kreiptis ne į policiją. Pa- 
skutinis klausimas, Rolandai, prieš mums tave suimant... 

— Aš turiu alibi, — pertraukė jį Liofgrenas. —- Ar jūsų kartos parei- 
gūnams teko apie tai girdėti? Ar žinot, kas yra alibi? 


— Tai jis, — su triumfo šypsena veide paskelbė Vėliavinis Gura, 
laikydamas rankoje Eriko Rolando Liofgreno nuotrauką. 

— Neskubėk, Gura, — tarė fon Esenas. — Gerai įsižiūrėk. 

— Man jie kažkodėl visi vienodi, - pasakė Adolfsonas. — O kodėl 
tu toks įsitikinęs? 

— Aš ekspertas, — atsakė Vėliavinis. — Nigerius atskiriu ne blogiau 
nei eskimai sniegą arba Laplandijos čiabuviai elnius. Štai, pavyzdžiui, 
šitas, — jis pamojavo Liofgreno nuotrauka. — Tipiškas mėlynasis ni- 
geris. Sakyčiau, iš Afrikos. Bet ne šiaip Afrikos, ne iš kokios Eritrėjos 
ar Sudano, Namibijos ar Zimbabvės, ir tikrai ne masajų genties. Net 
ir ne kikujų, uhurų, vatutsių, vambesių ar zulų, ar... 

— Pala, pala, — pakėlęs rankas pertraukė jį Adolfsonas. — Kurią 
Afrikos šalį turi omeny? Nevardyk visų juodžių, apie kuriuos mes 
nekalbam. 

— Mes kalbam, sakyčiau, apie Vakarų Afriką, galbūt Dramblio 
Kaulo Krantą. Iš esmės senąją Prancūzijos Vakarų Afriką, varliaė- 
džius negrus, — konstatavo Vėliavinis ir tvirtai linktelėjo lyg koks 
visažinis. 

— Dėkui tau už pagalbą, — tarė fon Esenas. — Dar vienas klausi- 
mas. Gal galėtum užmesti akį ir į šias merginas? 

— Baik, Grafe, - numojo ranka Vėliavinis. —- Klausyk, ką tau sa- 
kau. Juk sakiau, kad kalbėjau su ja, kai buvau skyriuj. Ten buvo ti- 
krai ji. Aš įsitikinęs šimtu dešimt procentų. 

— Kuri iš jų, parodyk, — paprašė Adolfsonas, galvos mostu rody- 
damas į Lindos ir dar aštuonių merginų nuotraukas. 


— Pasakok, — paragino Rogersonas. — Dėstyk savo alibi. 

— Buvau ne vienas, kai išėjau iš klubo. Su manim dar kai kas 
buvo, ir mes nuėjom pas mane, - pasakė Liofgrenas. - Su tuo žmo- 
gum buvau iki pat ryto, maždaug dešimtos valandos. | 

— O per apklausą sakei, kad grįžai namo vienas, - priminė Ro- 
gersonas. — Vėl melavai? Ką gi, pasakyk vardą. Kas tas žmogus, su 
kuriuo parėjai namo? 

— Aš jau sakiau, jog nepasakoju ir vardų neišduodu, - atšovė Lio- 
fgrenas. 

— Prastas tada tavo alibi, — atsiduso Rogersonas. — Bent jau kiek 
aš išmanau apie alibi. Iš to, ką dar sugebu prisiminti, dėstytojai vis 
mums kartodavo, kaip svarbu sužinoti, koks asmuo gali patvirtinti 
turimą alibi. 

— Vardų neišduodu, - pakartojo Liofgrenas. - Negi jums dar ne- 


aišku? 


— Na, ką pasakysit, vaikinai, — tarė Vėliavinis, pakėlęs vieną iš 
merginų nuotraukų. 

— Tu absoliučiai tikras, kad čia ta pati? - paklausė fon Esenas, ir 
juodu su Adolfsonu susižvalgė. 

— Ką reiškia absoliučiai tikras? Juk sakiau, įsitikinęs šimtu dešimt 
procentų. Ne vieną kartą kalbėjau su ja, kai buvau ten, pas jus nuo- 
vadoj. Jei atvirai, ji tokia kalė, kad neklausk. 


— Iš viso to, ką pasakei, man kai kas pasirodė šiek tiek juokinga, — 
tarė Rogersonas, žvelgdamas į Liofgreną skeptišku žvilgsniu. 

— Kas tau juokinga? — nesuprato Liofgrenas. — Aš išvis nematau 
nieko juokingo. 

— Tavo draugai sako, kad gyreisi dulkinęs Lindą ne kartą ir ne 
du. Aš tik cituoju tavo paties žodžius. Edulkinai Lindą ne kartą ir ne 
du, o kitų frazių, nenorėdamas gėdyti nei tavęs, nei tavo advokato, 
verčiau nekartosiu. 

— Tegu tauškia, ką nori, — atkirto Liofgrenas. — Aš jiems nieko 
nepasakojau. 

— Jei kalbėsim apie „Miesto viešbučio“ klubą, tu draugams pasa- 
kei, kad keliausi namo vienas. Kai kas netgi matė tave einant namo' 
vieną. Tu sakei, jog ketini išsimiegoti. 

— Na ir ką? Ar privalau čia sėdėti ir aiškintis, kas ką pasakė. Be to, 
man atrodo, kažkas nori su tavim pasikalbėti, — pareiškė Liofgrenas, 
galvos mostu parodydamas į duris. 

Kažkas, iš pradžių mandagiai pasibeldęs, jas iš lėto pravėrė. 

— Galima tave porai minučių, Levinai? — tarpdury išdygęs paklau- 
sė fon Esenas. 

— Jau toks atgyvenęs triukas, — tarstelėjo Liofgrenas savo advoka- 
tui. — Vienas dėstytojas mums akademijoje pasakojo, kad... 

— Dviem minutėms, - Levinas atsistojo, išėjo iš kabineto ir rūpes- 
tingai uždarė paskui save duris. 

— Man atrodo, turime problemėlę, — pranešė jam fon Esenas. 

— Taip ir maniau, kad turėsim, įtariau nuo pat ryto, - burbtelėjo 


Levinas ir atsiduso. 


— Ką aš sakiau? — triumfuodamas tarė Liofgrenas ir paplekšnojo 
per ranką savo advokatui. - Ne dvi, o visas penkias minutes. Argi 
nesakiau? 

— Atleiskit, kad pertrauksiu, ponai, — prabilo Levinas, kažkodėl 
atsisukęs į Rogersoną. — Ar teisingai suprantu, jog tu atsisakai įvardy- 
ti žmogų, kuris, tavo teigimu, galėtų patvirtinti tavo alibi? 

— Gerai, kad pagaliau supratai, — atšovė Liofgrenas. — Tikrai taip. 
Čia jūsų darbas, ne mano. 

— Na, gerai, kad bent jau vienu klausimu sutariam, — tarė jam 
Levinas. — Tokiu atveju noriu informuoti, jog nuo šio momento — 
dabar yra penktadienis, liepos dvidešimt penktoji, keturiolika valan- 
dų ir penkios minutės — prokurorės sprendimu tau skiriamas kar- 
domasis suėmimas. Dėl šios priežasties apklausa nutraukiama ir bus 
atnaujinta vėliau. Taip pat prokurorės nurodymu bus paimti tavo 
pirštų atspaudai bei DNR mėginys. 

— Palaukit minutę, - paskubomis įsiterpė advokatas. - Ar nebūtų 
geriau, jei skirtumėte man kelias minutes aptarti reikalus su klientu 
akis į akį, kad galėtume šią problemėlę išspręsti paprasčiau? 

— Šiuo klausimu siūlau kreiptis tiesiai į prokurorę, — atsakė Le- 


vinas. 


— Kas per velnias, Levinai, ko taip suskubai kaip akis išdegęs? — 
suirzęs paklausė Rogersonas, kai po penkių minučių jie liko kabinete 
vienudu. 

— Būtum ir tu suskubęs, — atsakė Levinas. 

— Dėl ko? — nesuprato Rogersonas. — Negalėjai duoti man dar 
kokią valandėlę, būčiau išlupęs iš jo tą vardą dėl alibi, jei tik išvis 
toks egzistuoja, o paskui būtų kaip didelis ir ausų krapštuką į burną 
įsikišęs. 

— Aš to ir bijojau, — paaiškino Levinas. — Kad neužsiknistume 
paskui su visokiais popierizmais. 

— Nelabai suprantu, ką čia šneki, — tarė Rogersonas. 

— Galiu viską paaiškinti, — pasiūlė Levinas. 

— Tai jau malonėk, - kreivai šyptelėjo Rogersonas ir patogiai at- 
silošė kėdėje. — Eina šikt, — dar labiau išsišiepė jis po penkių minu- 
čių. — Kada planuoji papasakoti Bekstriomui? 

— Dabar, — atsakė Levinas. — Kai tik jį susirasiu. 

— Aš noriu eiti su tavim, — tarė Rogersonas. — Galėsim abu prilai- 


kyt tą riebų šunsnukį, kad nepradėtų daužyti baldų. 


„Diena bus tiesiog nuostabi“, — galvojo Bekstriomas. Vos prieš 
dešimt minučių jis matė, kaip koridoriumi į areštinės pusę nužy- 
giavo Adolfsonas su fon Esenu, tempdamiesi su savimi paniurusį 
Liofgreną. Maža to, į jo kabinetą dar užsuko Torenas su žiniomis 
apie „Vekšės vyrai sako NE smurtui prieš moteris“ komiteto narį 
Bengrą Karlsoną. 

— Tas Karlsonas, atrodo, anksčiau nemažai prisidirbęs. Švelnumu . 
nepasižymėjo, — pranešė Torenas. 

— Nagi? - paragino Bekstriomas. „Nors koks dabar skirtumas, kai 
jau įkišom juoduką už grotų“, - pamanė jis. 

— Iš viso vienuolika nusižengimų, — dėstė Torenas. — Akivaizdu, 
kad jo specializacija — tvatinti moteris, su kuriomis susitikinėjo. 

— Žmogus sėdi savo rogėse, — patenkintas pastebėjo Bekstriomas. 
„Puikiai pasitarnaus prikirpti sparnus džiūsnai Lo ir idiotui Olso- 
nui', - pagalvojo jis. 

— Problema tik ta, kad paskutinį kartą jį pričiupo prieš devyne- 
rius metus, — pridūrė Torenas. 

— Maryr, bus pasimokęs, — spėjo Bekstriomas. — Turbūt apsivy- 
nioja kumštį rankšluosčiu, o tik paskui prilupa. Iškapstyk viską, ką 
tik apie jį rasi, — užbaigė jis, išvydęs Leviną su Rogersonu. Šie min- 
džikavo tarpduryje kaip dvi vištos, negalinčios padėti kiaušinio. — 
Užeikit, užeikit, vaikinai. Mūsų Torenas jau išeina. 

— Na, pasakokit, — nekantriai paskatino jis, vos tik Torenas už- 
darė duris iš kitos pusės. — Ar užspaudėt jį į kampą? Mačiau, kaip 
Adolfsonas su tuo pasipūtusiu pyderu, kur visada kartu trainiojasi, 
nusivedė jį į kamerą. 

— Nuvilsim tave, Bekstriomai, — prabilo Levinas. — Bet mes su 


Rogersonu esam beveik tikri, kad mes ieškom ne Liofgreno. 

— Kurgi ne! — linksmai sukikeno Bekstriomas. — Tai kokio velnio 
tada jį uždarėt? 

— Tuoj paaiškinsiu, — tarė Levinas. — Nes tau vertėtų pratintis prie 
minties, jog jis nekaltas. 

— Ir kodėl gi? - paklausė Bekstriomas, atsilošdamas kėdėje. 

— Jis turi alibi, - pareiškė Rogersonas. 

— Alibi, — prunkštelėjo Bekstriomas. — Kas jam suteikė tą alibi? 
Martinas Liuteris Kingas? 

— Jis nenori atskleisti, — tarė Levinas. - Tai pamanėm, kad geriau 
jį uždarysim, kol nespėjo apsigalvoti. 

— Bet Levinas vis tiek iškniso, — patenkintas įsiterpė Rogersonas. 

— Apie ką mes čia tauzijam? — palinkęs į priekį ir prisimerkęs 
paklausė Bekstriomas. 

— Mes manom, jog buvo taip, - pradėjo Levinas. - Jaunasis Lio- 
fgrenas išėjo iš „Miesto viešbučio“ be penkiolikos keturios. Tyčia 
priskiedė visiems, kad keliauja namo vienas, nes ketina išsimiegoti. 
Už poros kvartalų stabtelėjo ir palaukė moters, su kuria dar klube 
slapta susitarė vėliau susitikti. Ji pasirodo šiek tiek po keturių, abu 
patraukia pas Liofgreną, o jau tada užsiima savaime suprantamais 
reikaliukais. 

— O ji kas tokia? — paklausė Bekstriomas, nors jau žinojo atsaky- 
mą. 

— Mūsų kolegė Ana Sandberg, tą patvirtino mūsų liudininkas, — 
atsakė Levinas. 

— Užmušiu tą pindą! — užriaumojo Bekstriomas, net pašokdamas 
nuo kėdės. - Garbės žodis, pasmaugsiu... 

— Nieko tu nesmaugsi, — papurtė galvą Rogersonas. — Tu dabar 
atsisėsi ir nusiraminsi, kol negavai infarkto ar dar maža ko. 

„Kažin ką dar galėčiau gauti, - pamanė Bekstriomas, klestelėda- 
mas atgal į kėdę. — Aš ją tikrai nudėsiu.“ 

Policijos akademijos kursantas Liofgrenas buvo paleistas iš Vekšės 
policijos nuovados tardymo izoliatoriaus greičiau, nei spėjo trinkte- 
lėti kameros durys. Po maždaug valandos jis jau sėdėjo automobilyje 
su savo advokatu ir važiavo atgal į tėvų vasarnamį Elande. Prieš tai 
prokurorei prisiekė, kad ten jį bus galima rasti artimiausioje atei- 
tyje, o jei Vekšės policijai dėl kokios nors priežasties reikėtų su juo 
susisiekti, jis bus pasiekiamas telefonu. Prieš jam išeinant prokurorė 
netgi pasidalijo keliais patarimais. Pernelyg nesileisdama į detales, 
ji pasiūlė šiek tiek apmąstyti savo karjeros planus. Be kita ko, Lio- 
ferenas jiems paliko pirštų atspaudus, ausų krapštuką su DNR ir- 
dar priedo kuokštelį plaukų. Visa tai neturėjo jokios vertės žiūrint iš 


žmogžudystės tyrimo perspektyvos. 


Kol vietos tardymo izoliatoriaus pareigūnas tvarkėsi su Liofgreno 
pirštų atspaudais ir ausų krapštuku, Levinas išsijuosęs kuopė savo 
bei kolegų privirtą košę. Pirmiausia iš visų Bekstriomo slaptosios 
operacijos dalyvių jis išgavo pažadą tylėti, o paskui prisėdo rimtai 
šnektelėti su pareigūne Sandberg. 

Bekstriomas praėjus kuriam laikui apsiramino. Nors įtūžis jau 
“ buvo kiek atlėgęs, jis vis dar širdo ant savo niekam tikusių, nekom- 
petentingų kolegų, kad sudaužė į šipulius tokią daug žadančią tyrimo 
versiją ir paliko jį tuščiomis. Dar niekada Bekstriomas nesijautė toks 
apgautas, nuskriaustas ir nelaimingas. „Vieni idiotai aplink, reikia 
kažko griebtis“, — mąstė jis, žengdamas pro nuovados duris į alsuo- 
jantį karštį, ir nužingsniavo į viešbutį, galvodamas apie minkštą lovą 
bei oro kondicionierių viešbučio kambaryje. Pakeliui dar stabtelėjo 
nusipirkti šio to gerklei suvilgyti. 

Pradžiai jis susivertė dvi šalto alaus skardines iš mažojo baro, juk 
reikėjo atlaisvinti vietos tik ką nupirktoms. Tačiau šį kartą nei kūno, 
nei galvoje dūzgiančių minčių tai nenuramino. 

„Ta žiurkė Sandberg ne tik mano tyrimą sugadino, bet dar ir gy- 
venti neduoda“, — niršo jis. Nesugalvodamas nieko geriau, įsijungė 
televizorių ir prigulęs viena akimi stebėjo kultūrinių diskusijų lai- 
dą, kurioje, pasak programos, buvo ketinama aiškintis Lindos Valin 
žmogžudystės aplinkybes, bet iš tiesų studijoje susirinkę pyderai tik 
padlaižiavo vieni kitiems, ir tiek. 

Mikė iš „Sudužusio laivo“, išgarsėjęs po pirmosios šio realybės 
šou dalies, o po to dar nusifilmavęs tęsinyje kartu su kitomis įžy- 
mybėmis, šiuo metu Malmės dramos instituto antrakursis, pateikė 
finansavimo paraišką dokumentinei dramai apie Lindos žmogžudys- 
tę. Vekšės savivaldybės kultūros skyrius nė nesileido į kalbas, tačiau 
valdininkai susirado privatų asmenį, pasiruošusį teikti finansinę pa- 
ramą šiam projektui. Scenarijus jau, esą, beveik užbaigtas, o Lindos 
vaidmuo patikėtas Karinai Lundberg, kurią dauguma švedų geriau 
pažinojo kaip Niną iš „Didžiojo brolio“ transliacijų. Ji dalyvavo tele- 
vizijos projekte „Didysis brolis“, taip pat per naująjį finansinių nau- 
jienų kanalą rodytoje laidoje „Jaunieji verslininkai“, šiek tiek buvo 
lankiusi teatro mokyklą, o dabar siekė išgarsėti kultūriniuose vals- 
tybinio transliuotojo projektuose. Ji pažinojo Mikį nuo senų laikų 
ir besąlygiškai juo pasitikėjo kaip režisieriumi, nors žmogžudystės 
aukos vaidmuo buvo ne iš lengvųjų. Labiausiai ją neramino lesbie- 
tiškos scenos, ypač tos, kuriose ji su filmo partnere turės vilkėti po- 
licijos uniformą. 

„Ką ji čia vapa?“ — nesuprato Bekstriomas ir pasigarsinęs televizo- 
rių net atsisėdo lovoje. 

— Žinoma, daugelis moterų policininkių yra Asbės, — aiškino 
Nina. - Iš tiesų, beveik visos. Viena mano draugė dirba policijoje ir 
man papasakojo. 

— Stengiausi pavaizduoti klasikinį meilės trikampį, — kalbėjo 
Mikė. — Tarp Lindos, jos mylimos moters Paulos, kuri taip pat yra 
policijos pareigūnė, ir atstumto vyro, žudiko, kuris dega pavydu bei 


267 


LEIF G. W. PERSSON 


neapykanta. Baime būti iškastruotam. Iš esmės, tai klasikinė vyro 
drama... artima Strindbergo, Noreno siužetams. 
— Taip, labai panašu, — entuziastingai įsiterpė laidos vedėjas. — Ži- 
noma, juk apie tai viskas ir sukasi. Apie dar vieną iškastruotą vyrą. 
„Tokius idiotus išvirti klijų puode būtų per maža“, - nusprendė 
Bekstriomas ir išjungė televizorių, mat tuo metu sučirškė telefonas, 
nors registratūrai buvo aiškiai nurodyta, kad su niekuo nesujungtų. 
— Taip, — burbtelėjo jis į ragelį. 
„Eina šikt“, - kiek vėliau, baigęs pokalbį, pagalvojo tyrėjas. 


Bengtas Karlsonas, „Vekšės vyrai sako NE smurtui prieš moteris“ - 
komiteto narys, buvo sukėlęs tokį inspektoriaus detektyvo Peterio 
Toreno smalsumą, kad šis netgi sulaužė Bekstriomui duotą pažadą 
niekam neprasitarti, nes jautėsi privaląs paslaptį patikėti Knutsonui. 
„Kai pagalvoji, turbūt nieko baisaus, nes pats Bekstriomas kažko už- 
sisėdo ant vargšo kursanto“, - galvojo Torenas. 

Bengtui Karlsonui buvo keturiasdešimt dveji. Nuo dvidešimties 
iki trisdešimt trejų metų jis vienuolika kartų buvo teistas už smurtą. 
-Smurto aukos — septynios jo aplinkos moterys, iš kurių jauniausia- 
jai nusikaltimo metu buvo trylika, o vyriausiajai — keturiasdešimt 
septyneri. Teismas jį buvo pripažinęs kaltu dėl šiurkštaus elgesio, fi- 
zinės prievartos ir kūno sužalojimų, grasinimų, seksualinės prievar- 
tos, seksualinio išnaudojimo bei seksualinio priekabiavimo. Už visus 
šiuos nusižengimus Karlsonas buvo septynis kartus sėdęs į kalėjimą 
ir, bendrai sudėjus, turėjo praleisti ten puspenktų metų, tačiau už 
grotų išbuvo tik pusę tiek. 

— Įdomus ponulis, - pritarė Knutsonas, perskaitęs Toreno surink- 
tą medžiagą iš įvairiausių registrų, duomenų bazių ir kitų elektroni- 
nių šaltinių, kuriuos šiais laikais naudojo teisėsaugos sistema. 

— Kaip jis taip susitvardė? — stebėjosi Torenas. — Paskutinį kartą 
teistas prieš devynerius metus. Nuo tada daugiau nebuvo nė vieno 
skundo. 

— Gal pakeitė savo amplua? — bandė spėti Knutsonas. — Prisime- 
ni, kaip tas vagis, kuris perėjo prie bankomatų sprogdinimo? Turbūt 
kokį tuziną suspėjo patvarkyti, kol mes jį parišom. Ir dar vaikščiojo 
po mokyklas pasakodamas, kaip jam pavyko išsivaduoti iš nusikals- 
tamos praeities. 

— Gal tas Karlsonas persimetė nuo savo draugių bei sugyventinių 
prie nepažįstamų moterų? — garsiai pasvarstė Torenas. 

— Visai galimas daiktas, — atsakė Knutsonas. — Sakyčiau, netgi 
labai galimas. Bet man dar kai kas užkliuvo. Atsimeni to FTB parei- 
gūno paskaitą policijos akademijoje šį pavasarį? 

— Prisimenu, prisimenu, — patvirtino Torenas. - Visą laiką dėstė 
apie seksualinius nusikaltimus. Jei tik gerai prisimenu, tokia buvo jo 
specializacija. Daugiau lyg apie nieką negalvojo, tik apie seksualinius 
nusikaltimus. 

— Gal prisimeni, kaip kalbėjo apie tipažą, kuris žaidžia katę ir pelę 
su bylos tyrėjais, nes jaučia pasitenkinimą būdamas arti pareigūnų? 

— Kad nelabai, - numykė Torenas. „Negi atsakymas iš tiesų toks 
paprastas“, - pamanė jis ir tą pačią akimirką pajuto tokį par dilgčio- 
jimą, kokį jo vyresnis kolega detektyvas Bekstriomas jautė dėl įtaria- 
mojo kursanto Eriko Rolando Liofgreno. 

— Mums reikia gauti jo DNR, - pareiškė Knutsonas. — Būtinai 
reikia tą vyruką ištirti. Tik dievažin, kaip mes tą padarysim, kad nesu- 
uostų nei likę komiteto nariai, nei vyresnysis inspektorius Olsonas. 

— Dėl šito ramu, — pasakė Torenas, o balse buvo girdėti šioks toks 
pasididžiavimas. — Pasirodo, Karlsono DNR jau paimtas, guli pas 
kolegas Malmėje. Pakratė vyruką, kai tyrė Džanetės nužudymą prieš 
penkerius ar šešerius metus. Kaip žinia, žudiko toje byloje vis dar 
nerado, matyt, jis nebuvo ten prikišęs nagų. 

— Kodėl jo DNR tebelaiko? —- paklausė Torenas. 

— Tokių dalykų niekas šiaip sau nemėto, — pasipiktino Knutso- 


nas. — Žinoma, Valstybinė ekspertizių laboratorija išmetė, nes ten 

tokia tvarka, bet mūsų kolegos iš Malmės saugo tyrimo rezultatų 
kopiją kartu su kitais tos bylos dokumentais. Aš jau paprašiau, kad 
atsiųstų, ir išsiunčiau faksą į Valstybinę laboratoriją. 


Bekstriomas tysojo lovoje, atsirėmęs į porą už nugaros užkištų pa- 
galvių, kaip koks tipiškas nusipenėjęs kardiologijos skyriaus pacien- 
tas. „Taip jai ir reikia, kalė neraliuota“, - pamanė jis, mostelėdamas 
į mažąjį barą savo putlia ranka. 

— Jei nori, bare yra šalto alaus, — pasiūlė jis. „Ot žiurkė, iki ausų 
prisidirbo“, - pridūrė mintyse. 

— O daugiau nieko neturi? — paklausė Ana. — Šiandien darbus | 
jau užbaigiau, pasiliksiu nakvoti mieste. Sutikčiau išgerti ko nors 
stipresnio. 

— Viskio? Degtinės? Ten, ant lentynos, — parodė pirštu Bekstrio- 
mas. „Koks velnias čia jai užėjo?“ 

— Ačiū, — padėkojo Ana ir šliūkštelėjo sau ne mažiau nei Roger- 
sonas. — Tau įpilti? — paklausė Bekstriomo, teliūskuodama jo butelį 
jam panosėje. 

„Koks velnias čia jai užėjo? — svarstė Bekstriomas. — Pirmiausia 
sušiko mano tyrimą, paskui atsivelka pas mane į kambarį kaip nie- 
kur nieko ir siūlo man mano viskio.“ 


— Įpilk lašelį, — garsiai tarė jis. 


Policijos inspektorė Ana Sandberg atėjo pas Bekstriomą atsipra- 
šyti. Jos pačios žodžiais tariant, ji buvo užsitraukusi baisiausią gėdą, 
o dabar atgailaudama pirmiausia užsuko pas jį. Ji galėjo apsiginti 
nebent tuo, kad Liofgrenas jai telefonu buvo pažadėjęs elgtis džen- 
telmeniškai ir tuojau pat atlikti DNR tyrimą. Savo noru, nors ir visai 
neprivalėdamas, bet atsižvelgiant į aplinkybes taip palengvindamas 
jų abiejų reikalus. 

Priežastis, dėl kurios ji iškart neatskleidė Bekstriomui savo kortų, 


kai Liofgrenas netesėjo pažado ir spyriojosi duoti mėginį, buvo pa- 

prasčiausias žmogiškasis silpnumas. Iš dalies ji tikėjosi, kad Liofgre- 
nas visgi susiprotės ar bent jau ištrauks ją iš tos keblios situacijos, kita 
vertus, ji nė nenutuokė apie Bekstriomo bei jo kolegų planus. Viską 
pakeitė pokalbis su Levinu. 

— O dabar teks su kai kuo pasikalbėti. Su tavim, Bekstriomai, su 
Olsonu ir su savo vyru. Svarbiausia, su vyru, — baigė ji ir palingavusi 
galva godžiai užsivertė savo stiklą. 

„Ką? — pamanė Bekstriomas. — Moterų galvose vis tik trūksta 
varžtelių.“ 

— Nebūk kvaila. Tu tikrai žadi viską iškloti Olsonui? 

Pasirodo, ji būtent tai ir ketino daryti. Ketino griebti jautį už 
ragų, prisiimti tą gėdą, o prireikus išeiti iš darbo policijoje bei užsi- 
imti kokia kita veikla. 

— Nors tai ne mano reikalas, — patarė jai Bekstriomas, — bet ne- 
matau priežasties, kodėl tau reikėtų kalbėti su Olsonu. 

— Kad pats visko neišsiaiškintų, — rūsčiai nukirto Sandberg. — Ne- 
suteiksiu jam tokio malonumo. Nei jam, nei kam nors kitam. 

— Pataisyk, jeigu klystu, — tęsė Bekstriomas, — juk mes kalbame 
apie vyresnįjį inspektorių tyrėją Bengtą Olsoną. Ritualinių žmogžu- 
džių seklį iš Smolando glūdumos, kuriam tenka spręsti sunkią di- 
lemą kaskart, kai pakilęs nuo unitazo pamato savo rankoje skiautę 
tualetinio popieriaus. 

— Tu manai, kad nereikia sakyti Olsonui? — paklausė Sandberg, 
staiga pastebimai pralinksmėjusi. 

— Nereikia, — atsakė Bekstriomas, purtydamas galvą. — Nei jam, 
nei kam kitam. Levinas ir Rogersonas jau peršnekėjo su visais, kas ką 
nors žino, jei bandysi aiškintis, jie su tavim nesileis į kalbas. Geriau 
apskritai pamiršk. — „Kokios tos moterys beprotės', - pagalvojo jis. 

— O vyrui? — neatlyžo Sandberg. — Jis juk irgi pareigūnas, pats 
žinai. 

— Jis patirs malonumą, išgirdęs tokią istoriją? — paklausė Bekstrio- 
mas, nuduodamas, jog šiek tiek bjaurisi. „Turint galvoj, kad jis -— vie- 
šosios tvarkos pareigūnas, galima tikėtis blogiausio“, — pagalvojo jis. 

— Labai abejoju, - sutiko Sandberg. 

— Taigi, — gūžtelėjo pečiais Bekstriomas. — Kai nežinai, širdies 
neskauda. 

Ana Sandberg supratingai linktelėjo. 

— Galiu įsipilti dar vieną? — rodydama savo tuščią stiklą paprašė 
ji. 

— Aišku, — atsakė Bekstriomas, ištiesdamas savąjį. — Ir man įpilk. 
Tik nedaug. 

„Kaip gaila, kad su mumis nėra mažutės Lo. Galėtų pasimokyti iš 
seno profesionalo“, — pamanė Bekstriomas. Sandberg dabar atrodė 
visai kitas žmogus. Netgi jos papai atkuto ir po truputį atgavo savo 
formą. „Šlakelis gėrimo, žodelis kitas išminties, ir viskas“, — galvojo 
jis. 

— Na ką, Sandberg, spjaunam į tas nesąmones, — pakėlė stiklą 
Bekstriomas. — Policijos pareigūnu netampama. Juo esama iš pri- 
gimties, o tikri policininkai savo kolegų neskundžia. 

„Netgi bobų, kurių išvis nereikėjo priimti į policijos pajėgas.“ 


Tą vakarą, po jau įpročiu tapusios vakarienės viešbučio restora- 
ne, Bekstriomas parsivedė Rogersoną į savo kambarį aptarti bylos 
eigą ramesnėje aplinkoje ir nuspręsti, kaip reikėtų elgtis toliau, kai 
jaunasis Liofgrenas iškrito iš tyrimo. Ir alaus, ir stipresniųjų gėrimų 
atsargos pamažu ištuštėjo, o Bekstriomas pasijuto toks išsekęs, kad 
jau nesugebėjo palaikyti kompanijos Rogersonui ir kartu nusileisti į 
barą užbaigti vakaro. Šeštadienį jis praleido bandydamas atsigriebti 
už prarastą miegą, tad tingus bei nepatikimas viešbučio personalas 
pasinaudojo jo vangumu ir nesivargino nei tvarkyti kambario, nei 


keisti nešvarių rankšluosčių. 

Naktį iš šeštadienio į sekmadienį, kol Bekstriomas miegojo 
sujauktoje „Miesto viešbučio“ kambario lovoje, pačiame Vekšės 
centre, vos už kelių šimtų metrų nuo viešbučio, buvo užpulta dar 
viena moteris. Nukentėjusioji buvo devyniolikmetė mergina, vie- 
na ėjusi namo po vakarėlio. Apie trečią valandą nakties Šiaurės 
gatvėje, prie jos namo laiptinės durų, nepažįstamas vyras užpuolė 
ją iš nugaros, įstūmė į koridorių, pargriovė ant žemės ir bandė 
išprievartauti. Užpulta mergina ėmė klykti bei grumtis. Išgirdę 
triukšmą pabudo keli kaimynai, ir užpuolikas iš nusikaltimo vie- 
tos paspruko. 

Per penkiolika minučių ant kojų buvo sukelti visi. Nukentė- 
jusioji nugabenta į ligoninę, įvykio vieta aptverta, o ten atvykę 
budintys pareigūnai bei teismo ekspertai apklausė liudininkus ir 
ieškojo įkalčių. Patrulių ekipažai sukiojosi po aplinkinius rajo- 
nus, ieškodami įtartinų asmenų, pastiprinimas jau buvo pakeliui, 
o Lindos bylą tiriančių pareigūnų telefonai čirškė vienas po kito. 
Vyresnysis inspektorius tyrėjas Olsonas trypčiojo savo vasarna- 
myje, viena ranka prispaudęs prie ausies telefono ragelį, kita ran- 
ka bandydamas užsimauti kelnes ir tuo pat metu dar galvoda- 


mas, kur pasidėjo automobilio raktelius. Vyresnysis inspektorius 

detektyvas Bekstriomas vis dar kietai miegojo. Jis jau buvo ne 
kartą pasimokęs, tad nakčiai išjungdavo visus kambaryje esančius 
telefonus. 

Kai išaušus sekmadienio rytui Bekstriomas nusileido pusryčiauti, 
Rogersonas viską papasakojo. Reikalas buvo jau kiek aprimęs, ir iš 
visko sprendžiant tam tikros įvykio aplinkybės atrodė labai neaiš- 
kios. 

— Prieš kelias minutes kalbėjau su Sandberg, — pasakė Rogerso- 
nas. 

— Ir ką ji sakė? — pasiteiravo Bekstriomas. 

— Kad ta nukentėjusioji kažkokia keista, — atsakė Rogersonas. —. 
Sandberg mano, jog ji galėjo viską išsigalvoti. 

„Velnio boba ta Sandberg“, - pagalvojo Bekstriomas. — Ir ko tik 
žmogus neprisiklausai.“ 

Tą vakarą Bekstriomas paskambino savo mielai radijo reporterei, 
bet, kaip ir aną savaitgalį, atsiliepė jos autoatsakiklis. „Matyt, vėl 
slaugo mamą“, - nusprendė Bekstriomas. Nesugalvojęs nieko geres- 
nio jis užsisakė į kambarį maisto bei alaus, o paskui pusę nakties 
atsigulęs perjunginėjo televizoriaus kanalus, kol pagaliau užmigo. 


Janas Levinas vėl ėmė matyti sapnus. 

Regėjo juose Švediją šeštojo dešimtmečio viduryje, tą vasarą, kai 
jam suėjo septyneri, prieš pradedant lankyti mokyklą; tada dovanų 
gavo savo pirmąjį tikrą dviratį. Raudoną Crescent Valiant. 

Štai močiutės ir senelio vasarnamis Blidoje, Srokholmo salyne. Jis 
ten su tėčiu ir mama. Diena iš dienos šviečia saulė, dangus giedras, 
be debesėlio. Tikra bobų vasara, sako tėtis, ir nors kartą jo atostogos 
atrodo be pabaigos. 

— O kodėl bobų vasara, tėti? — klausia jo Janas. 

— Na, taip žmonės vadina, — atsako tėtis, — kai vasara būna ilga 
ir šilta. 

— Kuo čia dėtos bobos? — neatlyžta Janas. - Kodėl žmonės vadina 
ją „bobų vasara“? 

— Turbūt jos labiausiai džiaugiasi, kai orai geri, — atšauna tėtis, 
paskui nusijuokia, sutaršo Janui plaukus, ir tokio atsakymo, regis, 
visai pakanka. 

Tą vasarą tėtis išmokė jį važiuoti dviračiu. Žvyro keliukai, dilgė- 
lynai, grioviai; kreozoto kvapas. Iš paskos bėgantis tėtis, prilaikantis 
už sėdynės, ir jis, spaudžiantis vairą prakaituotais delnais, iš visų jėgų 
minantis pedalus laibomis įdegusiomis kojomis. 

— Dabar paleisiu, — šūkteli tėtis, ir nors Janas žino, kad vienu 
metu reikia ir minti, ir vairuoti, jam niekaip nepavyksta. Pamiršta 
arba viena, arba kita, o tėtis ne visuomet spėja jį sugauti. Nubroz- 
dinti keliai, nudilgintos ir nusėtos mėlynėmis blauzdos, skaudūs erš- 
kėčių bei usnių spygliukai. 

— Pabandom dar kartą, Janai, — ragina tėtis, taršydamas Jano 
plaukus, ir šis vėl lipa ant dviračio. 

Vairuoti ir minti, vairuoti ir minti, o tėtis vis skatina šūksniais, 
tačiau ir vėl nespėja sugauti virstančio Jano. 

O kai jis atsigręžia, už nugaros jau nėra tėčio, kuris padėtų atsi- 
kelti. Yra tik jo kolega Bekstriomas, kuris stovi ir pašaipiai šypsosi. 

— Ir iš kur būna tokių idiotų, Levinai? — sako jis. - Jeigu paleidžiu 
sėdynę, nereikia iškart šikti į kelnes. Mink pedalus toliau. 

Levinas pabunda iš miego, pėdina link vonios ir pasileidęs šaltą 


vandenį masažuoja smilkinius bei akis. 

Pirmajame tos savaitės tyrėjų komandos rytiniame susirinkime 
ikiteisminio tyrimo vadovas Bengtas Olsonas džiugiai pranešė, kad 
jie samušė naują Švedijos rekordą. Olsono užsukta DNR mėginių 
kampanija Vekšėje ir jos apylinkėse ritosi nemažindama greičio, o 
per savaitgalį iš savanorių paimti penki šimtai mėginių, neskaitant 
kruvinos popierinės servetėlės bei obuolio nuograužos. Kursantas 
Liofgrenas, jų būsimasis kolega, buvo išbrauktas iš įtariamųjų po 
tradicinės procedūros su ausų krapštuku, o psichologinių problemų 
turintis kolega Klasonas atkrito dėl savo sveikos mitybos įpročių, nė 
nenutuokdamas, kas įvyko. 

Vyresnysis inspektorius detektyvas Janas Levinas, visų nelaimei, 
pasinaudojo proga papasakoti apie ankstesnį rekordą, prie kurio pri- 
sidėjo dirbdamas Valstybinėje nusikaltimų tyrimo tarnyboje. Tada 
buvo tiriama moters žmogžudystė Dalarnoje, surinkta beveik penki 
šimtai mėginių, tačiau net ir dabar, po kelerių metų, Petros žudikas 
liko nesurastas, o pati byla visiškai užleista. Maža to, tai pasakęs Le- 
vinas dar nutarė pakomentuoti šią temą iš asmeninės pozicijos. 

— Prisimenu savo pirmosios bylos tyrimą, kai buvo nužudyta jau- 


na mergina, — porino jis, lyg balsu kalbėtų pats su savimi. — Tai nuti- 

ko prieš beveik trisdešimt metų, daugelio iš čia sėdinčiųjų dar nė gi- 
musių nebuvo. Laikraščiai bylą pakrikštijo Katarinos žmogžudyste. 
Tais laikais net girdėję nebuvome apie DNR, dirbome senamadiškai, 
bet žinojome, kad ištirsime savo bylas ir be teismo ekspertų, ir be 
mokslo gudrybių. Teismo ekspertizę atlikdavo teismas, kai jau mes, 
paprasti pareigūnai, surasdavome nusikaltėlį. 

— Levinai, atsiprašau, — pertraukė jį Bekstriomas, baksnodamas 
pirštu į laikrodį. - Ar nenorėtum pereiti prie reikalo, kol bus pietūs? 
Nes mes čia turim darbų. 

— Pereisiu, pereisiu, — nerūpestingai atsakė Levinas. — Anais lai- 
kais mūsų išaiškintos žmogžudystės sudarė daugiau nei septyniasde- 
šimt procentų. Dabar ištiriame mažiau nei pusę tiek, nepaisant visų 
naujų technologijų ir metodų. Nesinori tikėti, kad šiandienos bylos 
yra daug sudėtingesnės negu anksčiau. 

— Nuo ko, tavo manymu, tai priklauso? — staiga pasidomėjo 
Sandberg. — Turbūt apie tai jau esi galvojęs. 

— Taip, tikrai apie tai ne kartą svarsčiau, — atsakė Levinas. — Im- 
kim, pavyzdžiui, DNR tyrimą. Kai jis duoda naudos, žinoma, kad 
tai nuostabi priemonė. Jeigu randi gerų įkalčių su DNR, kaip šioje 
byloje, ir jeigu išaiškini juos palikusį žmogų. 

— Na, ir kur problema? - neatlyžo Sandberg. 

— Jeigu tie DNR įkalčiai geri, atsiranda rizika ties jais užstrigti 
ir pamiršti visa kita. Visus tuos senus, gerus, sistemingus policijos 
darbo metodus. 

— Sakai, kad ieškant žudiko nereikia blaškytis aplink kaip ko- 
kioms vištoms be galvos? — nusišypsojo Sandberg. 

— Taip, galima ir taip pasakyti, — sutiko Levinas. 


Tą rytą susirinkimą turėjo užbaigti Sandberg, pasidalydama su 
kolegomis žiniomis apie naktį įvykdytą užpuolimą. 

— Daugelis aplinkybių tokios miglotos, kad manęs neapleidžia 
mintis, jog mergina viską išsigalvojo, — pareiškė ji. 

— Kam jai išsigalvoti? — svarstė Olsonas. — Tokių dalykų juk nie- 
kas šiaip sau nesukuria. 

— Tuoj paaiškinsiu, — atsakė Sandberg kone tokiu pat tonu kaip ir 
jos dvidešimčia metų vyresnis kolega Janas Levinas. 

Nė vienas iš liudininkų nematė nei užpuolimo laiptinėje, nei pa- 
ties užpuoliko. Nėra jokių, net menkiausių, įkalčių, nors Enoksonas 
su savo žmonėmis iššukavo visą tariamą nusikaltimo vietą ir jos apy- 
linkes. Yra tik aukos pasakojimas, kaip ją užpuolė ir kaip ji sugebėjo 
pasipriešinti bei apsiginti. Mergina tvirtino užpuolikui įkandusi ir 
įdrėskusi. Be to, apibūdino, kaip jis atrodė. 

— Tas apibūdinimas man įtarimų nekelia, — laikėsi savo Olso- 
nas. — Skamba labai įtikinamai. Kaip ji ten sakė? Maždaug dvidešim- 
tmetis, sportiškas, gražaus sudėjimo, apie metro aštuoniasdešimties 
centimetrų ūgio, juoda kepuraitė su snapeliu, juodi marškinėliai, 
juodos apsmukusios sportinės kelnės, balti kedai, tatuiruotės ant 
abiejų rankų. Ištatuiruota kažkas panašaus į susiraizgiusias gyvates 
ar drakonus, praktiškai per visą rankos ilgį, nuo žasto iki pat riešo. 
Grasino jai anglų kalba, bet su tokiu ryškiu akcentu, kad ji įsitikinu- 
si, jog užpuolikas — tikrai ne anglas ir ne amerikietis. Greičiausiai iš 
Rytų Europos ar panašių šalių. Ne paslaptis, bent jau čia susirinku- 
siesiems, kad jie dažniausiai taip ir atrodo. Tiesą sakant, tai jau kelia 
nemenkų problemų. 

— Apibūdinimas tiesiog fantastiškas, — sutiko Sandberg. — Turint 
omenyje, ką ji tuo metu išgyveno, sakyčiau, labai neblogai į jį įsižiū- 
rėjo. 

— Pritariu, Ana, — šyptelėjo Bekstriomas. — Atrodo, ta panelė labai 
dėmesinga. Viskas puikiai sutampa su mūsų gautu tikėtino užpuo- 
liko portretu. Be to, ji dar rado laiko įlįsti į vakarinius laikraščius ir 


į televiziją, kad visiems papasakotų apie tą siaubingą įvykį. Turbūt 

greitai ją pamatysim per TV3 pristatančią orus arba demonstruojan- 
čią savo papus toje laidoje iš fermos. 

— Ačiū, Bekstriomai, - kažkodėl padėkojo Sandberg. - Būtent to- 
kios detalės man ir neduoda ramybės. Kai merginoms ką nors pana- 
šaus tenka patirti, jos paprastai net negali ramiai pažvelgti į veidrodį. 
Ir apie tai nekalba net su pačiais artimiausiais žmonėmis. Jos tiesiog 


trokšta, kad jas paliktų ramybėje. 


Pakilęs iš pelenų krūvos, kurią paliko kursantas Liofgrenas, Beks- 
triomas jau buvo nusižiūrėjęs kitą auką ir nieko nelaukdamas vėl 
šoko į liepsnas. Iškart po susirinkimo jis pasivedė jaunąjį Toreną į šalį 
ir pasiteiravo, kaip klostosi reikalai su komiteto nariu Karlsonu. 

— Tu buvai visiškai teisus, Bekstriomai. Pasirodo, ponas Karlsonas 
nėra labai malonus žmogus, — atsakė Torenas ir trumpai išdėstė vis- 
ką, ką buvo spėjęs išsiaiškinti. 

— Mums reikia gauti to pašlemėko DNR, - užsidegęs paliepė 
Bekstriomas. 

— Jau turim, — pranešė Torenas ir papasakojo apie kolegų iš Mal- 
mės darbo rezultatus. 

— Tai ko, po velnių, man iškart nesakei? — piktai drėbė Bekstrio- 
mas. — Gal kokia paslaptis, ar ką? - „Blaškosi kaip višta be galvos“, — 
mintyse pridūrė jis. 


— Prisėsk, Levinai, prisėsk, — šiltai pakvietė Bekstriomas, rody- 
damas į svečiams pastatytą kėdę kitapus jo darbo stalo. — Kaip tau 
sekasi dėlioti faktus? Ar yra kokios naudos? 

— Bus laikas, atsiras, — ramiai atsakė Levinas. 

Jis buvo atėjęs su dviem konkrečiais pasiūlymais, kurie galbūt 
pastūmėtų juos reikiama kryptimi. Pirmasis iš jų buvo dar kartą ap- 
klausti Lindos motiną. Dvi ankstesnės apklausos, Levino nuomo- 
ne, buvo nepakankamai išsamios. Grubiai tariant, nesuteikė jokių 

naudingų žinių, nes tiek policininkai patys būtų galėję išsiaiškinti. 
Antrasis pasiūlymas buvo dar kartą paklausinėti kursantą Liofgreną. 

— Aš visada tau pritariu, pats žinai, — kilniaširdiškai tarė Bekstrio- 
mas. „Nors tik per plauką nesušikai reikalų pusei mūsiškių su tuo 
juodašikniu“, - mintyse pridūrė jis. 

- Siūlau nusiųsti Rogersoną, kad apklaustų Lindos motiną, — pa- 
sakė Levinas. - Rogersonas tokius dalykus atlieka labai kruopščiai. 

— Aha, kaip keista, ar ne? — pritarė jam Bekstriomas. — Juk geria 
kaip rusas ir vis laksto į tualetą. 

— Niekad nepastebėjau, — atrėžė Levinas. — Bet apie tuos reikalus 
turbūt išmanai daugiau už mane. 

— Sakykim, žmonės taip šneka, — išsišiepė Bekstriomas. — O kaip 
dėl juoduko? Kas juo užsiims? 

— Jei tu apie Liofgreną, tiesą sakant, galvojau pats su juo šnekte- 
lėti, — atsakė Levinas. — Turiu nuojautą, kad dabar bus labiau sukal- 
bamas, kai išbraukėm iš įtariamųjų sąrašo. 

— Turėtų būti. Šį kartą eisis su juo kaip per sviestą, — vėl prita- 
rė Bekstriomas. „O tu, Levinai, anksčiau ar vėliau atsiimsi Nobelio 


premiją.“ 

Lindos motina buvo išvykusi į savo vasarnamį Sirkione, Osneno 
ežero apsuptyje, už kokių dvidešimties kilometrų į pietus nuo Vekšės. 
Kaip teigė kartu su ja ten apsistojusi draugė, Lindos mama tegalvojo, 
kaip nepalūžti diena iš dienos. Tačiau jai buvo suprantamas policijos 
pareigūnų noras pasikalbėti, tad pažadėjo padėti kuo galinti. 

— Padėkokite jai mano vardu, - tarė Rogersonas. - Atvyksiu pas 
jus už kokios valandos kartu su vienu kolega. 

— Ar jums paaiškinti, kaip atvažiuoti? — pasiteiravo draugė. 

— Manau, rasime, - atsakė Rogersonas. - Jei pasiklysime, tuomet 
jums dar paskambinsiu. Perduokite jai, kad esu labai dėkingas už 
tokį ryžtą. 

Bekstriomas buvo nusprendęs važiuoti kartu ir palaikyti kom- 
paniją Rogersonui. Jis norėjo bent trumpam ištrūkti iš miesto. Juo 
labiau patogiu automobiliu su kondicionieriumi, kur bus galima 
dviese su Rogersonu ramiai pablevyzgoti apie visus nuovadoje liku- 
sius idiotus, kurie įsiėdė jam iki gyvo kaulo. Be to, jam knietėjo šį tą 
sužinoti ir apie Lindos motiną. 

— Ten, kairėje, ežeras, — po pusvalandžio pranešė Rogersonas ir 
linktelėjo galva į tą pusę, kur tarp beržų buvo matyti saulėje tyvu- 


liuojantis vanduo. — Iki Sirkiono beliko važiuoti tik apie dešimt 

kilometrų ar maždaug tiek. Nereali vietelė, kaip tik mums, Beks- 
triomai. 

— O aš maniau, kad visą samanę varo Skonėje, - nustebo Beks- 
triomas, šiek tiek pažvalėjęs po visų nepelnytų negandų, kurios jį 
buvo užklupusios pastaruoju metu. 

— Neprisimeni Švedijos kriminalistikos istorijos? — paklausė Ro- 
gersonas. — Čia juk buvo tiriama paslaptingiausia dingusio žmogaus 
byla per visą praėjusį šimtmetį. Tokia pat garsi kaip ir Violos Videgren 
istorija 1948-aisiais. Šiose apylinkėse dingo mažasis Alvaras Larsonas, 
išėjęs iš namų šaltą vėjuotą 1967-ųjų balandžio rytą, - Rogersono bal- 
sas skambėjo kone iškilmingai. — Prieš keletą metrų skaičiau įdomų 
straipsnį apie šią bylą „Skandinavų nusikaltimų kronikoje“. Nepanašu | 
į žmogžudystę. Greičiausiai žaidė lauke, įkrito į ežerą ir nuskendo. 

— Nesąmonė, — atšovė Bekstriomas. — Aišku, kad jį nužudė koks 
nors pedofilas. Tokių čia pilna. Sėdi savo raudonuose namukuose ir 
siunčiasi vaikų pornografiją iš interneto. 

— Tada gal dar nesisiųsdavo, - pastebėjo Rogersonas. — Interneto 
1967-aisiais nebuvo. 

— Na, vis tiek kokio nors šūdo prisigalvodavo, - nepasidavė Beks- 
triomas. — Gal lauko tualetuose sėdėdavo ir smaukydavo prisirinkę 
senų laikraščių su nuogų besimaudančių skautų nuotraukomis. Iš 
kur aš žinau. 

— Man atrodo, tu viską žinai, — tarė jam Rogersonas. - Ber man 
labiausiai patinka tavo požiūris į žmoniją, Bekstriomai. Sakyčiau, esi 
labai nuoširdus žmogus. 

„Kas tam dabar į šikną įkando? — pagalvojo Bekstriomas. — Ma- 
tyt, pagirios vis dar garuoja. Tikiuosi, Lindos motina bent pasiūlys 


alaus, kaip ir tėvas.“ 


Raudonas vasarnamis su baltomis medinėmis langinėmis ir duri- 


mis, ties juo palinkęs šimtametis medis, nedidelė žvyru užpilta aikš- 

telė po jo ūksmingomis šakomis, kur jie ir pasistatė automobilį, vė- 
liavos stiebas, alyvų spalva nudažyta pavėsinė, lauko tualetas kiemo 
gale, prieplauka, valčių pašiūrė, pirtis bei mažytis ruoželis nuosavos 
ežero pakrantės maudynėms. 

Trumpai tariant, tikrų tikriausias švediškos vasaros idilės vaizdelis. 
Suprantama, atvykėlius pasodino lauke, prie stalo alyvinėje pavėsinė- 
je. Žinoma, alaus nepasiūlė, bet, kaip ir reikėjo manyti, atnešė ąsotį 
naminio juodųjų serbentų gėrimo, atvėsinto ledukais, o šalia pastatė 
aukštas taures, matyt, pirktas iš kokio nors vietinio stiklo fabriko. Už 
tą pačią kainą turbūt būtų išėjusios kelios dėžės stipraus eksportinio 
alaus. „Jeigu ne ta širdgėla ir kažkur klaidžiojantis žvilgsnis, būtum 
velniškai išvaizdi moteris, Lota Erikson, - pagalvojo Bekstriomas. — 
Kitomis aplinkybėmis, net neabejoju, atrodytum dargi jaunesnė nei 
keturiasdešimt penkerių.“ 

— Jei pajusite, kad jums per sunku, iškart pasakykite, — kaip galė- 
damas švelniau tarė jis. 

— Manau, susitvarkysiu, — atsakė jam Lindos motina, ir jei ne 
akys, būtum pamanęs, jog ji kalba visai linksmai. 

„Vargšelė, kažin kiek valiumo tau prišėrė vos tik pabudus“, — pa- 
manė Bekstriomas. 

Per tris valandas inspektorius tyrėjas Janas Rogersonas visu gra- 
žumu pademonstravo savo kruopštumą, apie kurį buvo užsiminęs 
kolega Levinas. Pirmiausia jis klausinėjo apie Lindą, apie jos auklė- 
jimą bei vaikystę, apie JAV praleistus metus, apie skyrybas ir apie 
gyvenimą joms sugrįžus į Švediją. 

- Ji buvo laiminga, nerūpestinga mergaitė, mylėjo žmones, žmo- 
nės ją taip pat mylėjo, turbūt visada tokia ir išliko, netgi kai užau- 
go... 

Tai buvo sunkus mūsų gyvenimo laikotarpis... reikėjo priprasti 
prie naujos aplinkos... Linda susirado draugų, pradėjo lankyti naują 


mokyklą... Aš ėmiau dirbti mokytoja ir tuo pat metu studijavau... 

Kai sutikau būsimą vyrą, dirbau sekretore... taip ir susipažinome... 
Paskui, kai susituokėme ir gimė Linda, mes išvažiavome į Ameriką, 
tada tapau jam tiesiog namų puošmena... Man buvo baisiai nuobo- 
du, o Heningas jautėsi kaip žuvis vandenyje. Lindos tėvas turbūt 
buvo tas žmogus, kurį mes matydavome rečiausiai iš visų... tiesą sa- 
kant, mes beveik išvis jo nebematydavome... 

Žinoma, finansiškai man ničnieko netrūko. Buvome pasirašę ve- 
dybinę sutartį, tačiau prieš mums su Linda išvykstant atgal į Švediją 
jis pirmiausia perleido man tą namą, kur... kur viskas įvyko... Mes 
ten ir gyvenome, kol Linda staiga... ji jau tuomet mokėsi vidurinė- 
je... ir nusprendė, kadangi jau tėvas teikėsi grįžti, ji kelsis gyventi pas 
jį į užmiestį... o jei tik norės grįžti į miestą, gyvens pas mane... 

Kaip dėl vaikinų? 

— Pirmasis jos vaikinas turbūt buvo toks juodukas, jos klasės 
draugas, kai dar gyvenome Amerikoje... Jie abu tuomet buvo sep- 
tynerių... jo vardas buvo Lerojus, toks mielas, kad, rodos, suvalgy- 
tum... turbūt jis ir buvo pirmoji Lindos meilė... 

O paskui? Kaip dėl vaikinų, su kuriais ji turėjo seksualinių san- 
tykių? 

Pasak mamos, tokių buvo nedaug, nors Linda tokius dalykus vi- 
suomet laikė paslaptyje. Ilgiausia jos draugystė su vaikinu tęsėsi apie 
metus, o baigėsi maždaug prieš pusmetį. 

— Ji draugavo su mūsų šeimos draugų sūnumi. Po skyrybų su 
vyru praktiškai tik su jais ir bendrauju. Tas vaikinukas irgi labai mie- 
las, jį pravardžiavo Nope, o tikrasis jo vardas yra Karlas Fredrikas. 
Manau, kad Lindai jis tiesiog įkyrėjo. Įstojus į policijos akademiją 
atsirado tiek naujų įspūdžių. 

Ar Linda buvo sunkaus charakterio? Ar dažnai ginčydavosi? Ar 
turėjo priešų? Gal kas nors galėjo norėti jai atkeršyti? 

Mamos supratimu, tikrai ne. Tik jau ne jos mylimai dukrai, nes 


net ir baisiausiai įpykusi ji elgdavosi ne ką blogiau, nei dauguma 

paauglių elgiasi nuolat, — tą Lindos mama suprato pabendravusi su 
panašaus amžiaus merginų mamomis, — o taip nutikdavo tikrai ne 
dažnai. Kokios buvo jos blogosios charakterio savybės? Na, Linda kar- 
tais labai užsispirdavo. Ir kartais mąstydavo truputį naiviai. Būdavo 
kiek per daug partikli, tikėdavo, kad kai kurie žmonės yra geresni, nei 
yra iš tikrųjų. 

Per dvidešimt darbo metų smurtinių nusikaltimų skyriuje Roger- 
sonas buvo atlikęs šimtus apklausų su nužudytųjų artimaisiais. Todėl 
klausimai apie pačią motiną ne atsitiktinai atsidūrė pačioje klausimų 
sąrašo pabaigoje, o jos reakcija buvo lygiai tokia pat, kaip ir kitų ap- 
klaustųjų. Kodėl jis panūdo kalbėti apie ją? Ji juk neturinti su dukters 
žmogžudyste nieko bendra. Ji ir pati tapo nusikaltimo auka. Kažkas iš 
jos atėmė vienintelę dukterį bei paliko gyventi vienui vieną su skaus- 
mu. 

Rogersonas atsakė jai į klausimus taip pat, kaip ir visiems kitiems. 
Paaiškino, kad jų tikslas yra surasti žudiką. Jis anaiptol nemanąs, jog 
Lindos motina gali būti kaip nors susijusi su žmogžudyste, tačiau jo 
pateikiami panašaus pobūdžio klausimai kartais padeda atskleisti tokius 
dalykus, kurių nužudytosios motina nė nepastebi, nes skendi skausme. 
Lindos mama pasirodė esanti supratingesnė už daugumą kitų. 

Ar ji turėjo širdies draugų po skyrybų su savo vyru? Ar kuris nors 
iš jų rodė dėmesį jos dukrai? Ar niekada nepasitaikė asmenų, kurie 
norėtų jai pakenkti nuskriausdami jos vienintelį vaiką? 

Savaime suprantama, kitų vyrų jos gyvenime buvo. Tiesą sakant, 
po savo skyrybų ji susitikinėjo su keletu, bet daugiausia tai buvo 
trumpi ir nerimti santykiai. Su paskutiniu draugu ji buvo išsiskyrusi 
prieš kelerius metus. Vienas iš jų buvo bendradarbis, su kitu supa- 
žindino draugai, trečią taip pat sutiko darbe. Vienu metu ji artimai 
bendravo su išsiskyrusiu buvusio mokinio tėvu. Taip pat dar trumpai 
susitikinėjo su keliais vyrais, kai atostogavo užsienyje. Vieną iš jų net- 
gi buvo įsimylėjusi ir kurį laiką palaikė su juo ryšius. Tačiau nieko iš 

to neišėjo — iš pradžių dar bendraudavo telefonu, paskui tik susira- 
šydavo elektroniniu paštu, bet vis rečiau ir rečiau, kol galiausiai jis 
apskritai nutilo. 

„Turbūt buvo gėjus, - nusprendė Bekstriomas. — Ir dar aklas.“ 

Mintis, kad kuris nors iš šių vyrų galėjo nužudyti jos dukterį, 
buvo visai neįtikima. Jie buvo tikrai ne iš tokių, su pavojingais vy- 
rais moteris niekada gyvenime nebuvo bendravusi, o dauguma jos 
draugų niekada nebuvo matę Lindos. Pora iš jų nė nežinojo, kad ji 
turi dukterį. 

— Tas žmogžudys turbūt buvo visiškas maniakas, — buvo įsitikinu- 
si ji. — Kaip ir sakiau, Linda apie žmones pernelyg gerai galvodavo. Ji 
kartais būdavo labai naivi. 


— Kokio velnio mes ten nusitrenkėm? — burbėjo Bekstriomas auto- 
mobilyje jiems važiuojant atgal į policijos nuovadą. - Nieko naujo ji 
nepasakė. — „Susikišk tu tą savo pedantiškumą“, — pridūrė mintyse jis. 

— Tas sulčių gėrimas buvo visai nieko, nors ir be alkoholio, — at- 
šovė jam Rogersonas. - Man vienu metu net susidarė įspūdis, kad ji 
kažką įtaria arba dar tik bando pati išsiaiškinti. Kažką nutyli. 

— Kažin kas tai galėtų būti? — pašaipiai tarė Bekstriomas. „Atsira- 
do mat prasigėręs aiškiaregys“, — pagalvojo jis. 

— Neturiu jokio supratimo, - prisipažino Rogersonas. — Tik tokia 
nuojauta. Bet kartais ji klysta, - Rogersonas patraukė pečiais. — Jos 
galvoje dabar tikriausiai visiškas chaosas. Kažin kiek raminamųjų per 
dieną jai sušeria. 

— Sakyčiau, ji visiškai apdujusi, — tarė Bekstriomas. „Kaip ir dau- 
guma moterų, tik šita daug dailesnė“, - pamanė jis. 

— Dėl tos priežasties bus galima dar kartą nuvažiuoti su ja pasikal- 
bėti, — nutarė Rogersonas. 

— Šiaip ar taip, velniškai išvaizdi moteris, — pareiškė Bekstrio- 
mas. — Turiu galvoj, bus, kai tik atsigaus. Kai vėl važiuosi pas ją, 


pasikviesk ir mane. 

Nors kursantas Liofgrenas dabar buvo visai kitas žmogus, elgėsi 
netgi gana maloniai ir visais atžvilgiais, regis, sakė tik tiesą, Levinui 
jis vis tiek pasirodė dar bjauresnis negu tada, kai pirmąkart matė jį 
per apklausą, sėdintį ir išsidirbinėjantį pareigūnų akivaizdoje. 

Dabar, kai Eriko Liofgreno, pravarde Ronaldo, įtariamųjų sąra- 
še nebeliko, jo džentelmeniškas nenoras aptarinėti su Linda sieju- 
sių seksualinių santykių kažkur išgaravo. Pirmą kartą jie tai padarė 
gegužei įpusėjus, Lindos tėvo užmiesčio dvare. Planavo kartu pa- 
žiūrėti futbolo rungtynes per televizorių, tačiau nuveikė šį tą dau- 
giau, paskui artimai bendravo daugiau kaip mėnesį, iki pat semes- 
tro pabaigos, o tada jau viską teko nutraukti. Iš viso buvo gal kokie 
keturi ar penki pasimatymai, ir, išskyrus tą pirmąjį kartą, viskas 
vykdavo Vekšėje, Liofgreno bute. Vieną kartą nuėjo į kiną, kitąkart 
į kavinę, bet dažniausiai tiesiog likdavo pas jį ir žiūrėdavo ką nors 
per televiziją arba DVD, paprasčiausiai ramiai leisdavo laiką arba 
mylėdavosi. 

— Kuris iš jūsų nutraukėte santykius? —- paklausė Levinas. 

Pasak jaunojo Liofgreno, vienareikšmiškai to pasakyti jis nega- 
lėtų. Maryr, bendravimas buvo savaime benutrūkstąs, bet jei reikė- 


tų įvardyti, kas ėmėsi iniciatyvos, tuomet galbūt jis. 

— Iš tikrųjų mums nieko nebūtų išėję, — gūžtelėjo pečiais Lio- 
fgrenas. — Linda buvo šauni, miela ir tikrai labai graži, taip pat lovoj 
nebuvo prasta, tiesiog paprasta. Bet kai jos nebūdavo šalia, aš tikrai 
nesėdėdavau namie vienas ir nežliumbdavau. Tad pasiūliau pamiršti, 
kas buvo, ir vėl tapti tik draugais. Be jokio sekso. 

Kokiu seksu jie užsiimdavo? Koks Lindai labiausiai patikdavo? 
Ir kas viskam vadovaudavo arba nurodinėdavo, jei tik jie buvo tam 
reikalui pasiskirstę vaidmenimis? 

Liofgreno manymu, seksas buvo paprastas, normalus, ir jo nei per 
daug, nei per mažai, o už visus malonumus būdavo atsakingas jis. 

— Ji buvo sportiška ir taip toliau. Patirdavo orgazmą, jei tik aš pa- 
dirbėdavau. Sakykim, aš buvau tas, kuris vairuoja, o ji tik sėdėdavo 
keleivio sėdynėje. Nesakau, kad blogai, bet nieko įspūdingo. Žinau, 
kad negražu taip kalbėti apie mirusią merginą, tačiau jei jums taip 
svarbu... Duočiau kokius šešis, gal šešis su puse balo iš dešimties, bet 
iš dalies tik dėl jos išvaizdos. Ji nebuvo labai patyrusi, ir... žinau, kad 
grubiai nuskambės, bet... ji neturėjo to kabliuko. 

— Kaip suprantu, turi daug patirties reikaluose su moterimis, bū- 
tent todėl ir užduosiu dar vieną klausimą, - Levinas mąsliai linktelė- 
jo Liofgrenui, nors širdyje norėjo stverti savo kėdę ir užvožti jam per 
makaulę. — Tau niekada nesusidarė įspūdis, kad Linda būtų mėgusi 
šiek tiek grubesnį seksą? Nebandei taip jos užvesti? 

— Ne, - nustebęs atsakė Liofgrenas. — Būčiau tikrai pastebėjęs. 
Jeigu tikrai būtų norėjusi, būtų gavusi. Aš visiškai įsitikinęs, kad jai 
užtekdavo ir paprastos programos, tokią ir gaudavo. 

Ką jis galėtų pasakyti apie buvusius Lindos vaikinus, jos santy- 
kius su tėvais, draugais bei draugėmis? 

Apie tokius dalykus jie mažai kalbėdavosi. Nors apie buvusį vai- 
kiną ji užsimindavo. Lovoje jis buvo niekam tikęs, taip Liofgrenui 
sakiusi pati Linda. Kalbant apie draugus, daugiausia jiedu šnekėda- 

vosi apie jos drauges. Ir čia, Liofgreno nuomone, nieko keista, juk jis 
daugelį jų pažinojo, o su pora iš jų netgi buvo permiegojęs. 

— Linda žinojo? — pasiteiravo Levinas. 

— Ne, tu gal juokauji, Levinai? Niekas nežinojo. Čia pagrindi- 
nė taisyklė. Niekada negalima mergoms pasakoti tokių dalykų. Tik 
mergos gali viena kitai apie tai pliurpti. Grynai bobiškas įprotis. Juk 
jei permiegočiau su kokio nors draugo mergina, nebūčiau toks mul- 
kis, jog jam pasakyčiau. Nebent norėčiau, kad man kojas sulaužytų. 

— Linda visgi galėjo žinoti, kad miegojai su dviem jos draugė- 
mis, — apibendrino Levinas. 

— Jei ir žinojo, nieko nesakė, — niūriai tarė Liofgrenas. — Gal ir 
numanė, — jis truktelėjo pečiais. - Mergos juk apie viską kalbasi. 

Liofgreno teigimu, vienas žmogus Lindai buvo svarbesnis už vi- 
sus kitus kartu sudėjus. Tai jos tėtis. 

— Tėčio dukrelė, ne kitaip, — aiškino Liofgrenas. — Viskas jai su- 
kosi tik apie tą prakeiktą tėvą. Turbūt viską gaudavo, ko tik užsigeis- 
davo, net ir prašyti nereikdavo. Kaip kokiam „Beverli Hilso“ seriale. 
Nežinau, ar jį pažįsti, bet jie yra... tai yra buvo... velniškai panašūs. 
Jeigu būtų vienmečiai, sakytum, dvyniai. Jis vis skambindavo jai ir 
skambindavo. Vieną vakarą, kai sėdėjom pas mane, paskambino tris 
kartus. Kalbėdavo ir kalbėdavo, nors jau neturėdavo ką pasakyri. 
„Labas, saulute“, „labas, tėtuk“, „oi, pamiršau tau pasakyti, saulute“. 
Taip ir varydavo, ištisai, — Liofgrenas nudavė, kad laiko prie ausies 
telefono ragelį. 

— Tau nepatiko Lindos tėvas? 

— Man jis išvis nerūpėjo, — susiraukęs burbtelėjo Liofgrenas. — Aš 
jam labiau užkliūdavau. 

— Sakei, kad tik kartą buvai su juo susitikęs? — pasitikslino Levi- 
nas. 

— Ir to vieno karto užteko per akis, — atsakė Liofgrenas. — Iškart 
pamačiau, ką jis apie mane galvoja. Tiksliau, apie tokius kaip aš. 


289 


LEIF G. W. PERSSON 


— Ką turi galvoje? 

— Juodaodžius, — paaiškino Liofgrenas. — Jo smegenėlėse įsijungia 
tik juoda ir balta. Tokiems kaip aš nebuvo šansų. Turbūt ne šiaip sau 
pragyveno tiek metų Jungtinėse Valstijose. Rasistas tas Lindos tėvas. 

— Bet Linda juk nebuvo tokia? 

— Ne, ji kaip tik manė, kad su mumis reikia gražiai elgtis. Aš ab- 
soliučiai tikras, jog ji neapsimetinėjo. Jai tikrai patiko tokie žmonės 
kaip aš, ir būtent dėl to, kad juodaodžiai. Ar ne juokinga? 

— Ar kada nors su Linda apie tai kalbėjot? — paklausė Levinas. 
„Turbūt nelabai smagu, jeigu taip ir buvo“, - pamanė jis. 

Pasak Liofgreno, jie apie tai kalbėjosi vieną kartą. Jis pasakė Lin- 
dai, ką mano apie jos tėvą, ir pavadino jį rasistu. 

— Ji baisiai supyko, — prisiminė Liofgrenas. — Nors ir sutiko su 
manimi, bet vis kartojo, kad senio negalima kaltinti. Kažką aiški- 
no apie kartų skirtumus, esą, jis geriausias žmogus pasaulyje, o apie 
žmones sprendžia tik pagal asmenines savybes, ir taip toliau. 

— O kaip jos motina? — pasidomėjo Levinas. - Kaip ji sutarė su 
mama? 

— Sakyčiau, nelabai, — kreivai šyptelėjo Liofgrenas. — Visą laiką 
pykdavosi iki išprotėjimo. Vieną sykį girdėjau, kaip riejosi telefonu. 
Lojo viena ant kitos kaip šunys. 

— O aš maniau, kad Linda dažnai apsistodavo pas motiną. 

— Taip, kai atvažiuodavo į miestą ir žinodavo, jog motinos nebus 
namie. O jei būdavo, tai niekada nelikdavo pas ją nakvoti. Kartais 
net su taksi parvažiuodavo iš miesto, nesvarbu, kad kainuodavo tur- 
būt kokius penkis šimtus kronų, — Liofgrenas palingavo galvą. 

— Ko ji taip pyko ant savo mamos? 

— Manau, jog viskas dėl tėvo, juk jis buvo jai beveik kaip Die- 
vas, — atsakė Liofgrenas. - Vis pasakodavo man, kaip mama išsiskyrė, 
kaip jai rūpėjo tik pinigai, ir taip toliau. Sakė, kad mama išdavė tėvą, 
kad jį ištiko infarktas ir visa kita. 

— Ar buvai susitikęs su Lindos motina? — paklausė Levinas. 

— Vieną kartą buvau, — nusišypsojo Levinas. — Mačiau ją, kai su 
Linda ir kitais draugais vieną vakarą buvom mieste. Kažkada pavasa- 
rį. Tada dar su ja nedraugavom. Aš tik pasisveikinau. Turiu omeny, 
su mama. 

— Kokį ji tau paliko įspūdį? 

— Iš tiesų, visai neblogą. Atrodo, ji mokytoja. 

— Kas dar tau įstrigo? — paklausė Levinas. „Kažko nepasakai iki 
galo“, - pagalvojo jis. 

— Na, gerai, — vėl išsišiepė Levinas. — Aš tada pagalvojau, kad ji 
žiauriai gerai atrodo. Na, juk jai turėtų būti mažiausiai keturiasde- 
šimt, bet... 

— Na, na, paaiškink senukui, - paragino Levinas. 

— Va ji tai turi kabliuką! — žavėjosi Liofgrenas. — Lindos mamai 
tikrai duočiau dešimt iš dešimties. Jei supranti, ką sakau. Prieš tokią 
aš pats neatsilaikyčiau. 

— Ko gero, suprantu, kur tu lenki, — tarė Levinas. 

— Tai ir keisčiausia, — pridūrė Rolandas. - Supranti, jos juk visai 
nepanašios. Linda buvo miela, simpatiška mergaičiukė, gera draugė. 
O jos mama... Tai velniškai kieta moteris! Su tokia daug ko galėtum 
išmokti. 

— Mat kaip, — susimąstęs palinkčiojo Levinas. „Mat kaip“, — pri- 


dūrė jis mintyse. 

„Vekšės vyrai sako NE smurtui prieš moteris“ draugija spaudoje 
buvo nušviesta itin palankiai, tad nepaisant vasaros ir paties atosto- 
gų įkarščio norą papildyti jos gretas jau pareiškė apie penkiasdešimt 
vyrų. Realiai vertinant, norinčiųjų buvo daugiau, nei reikėjo. Ka- 
dangi naktinis gyvenimas Vekšėje, ypač vasarą, šurmuliu tikrai nepa- 
sižymėjo, siekiant subalansuoti išteklių ir paklausos santykį visiems 
savanoriams buvo paskirtos tam tikros savaitės dienos. Buvo netgi 
nuspręsta, kad miesto vyrijos atstovai patruliuos gatvėse bei aikštė- 
se po du. Tokia sistema ne tik palengvino planavimą, bet ir turėjo 
kitų privalumų: taip buvo saugiau patiems miesto patruliams, be to, 
buvo galima lengviau prižiūrėti, kad koks pro akylą draugijos žvilgs- 
nį prasprūdęs tipelis nepridarytų bėdos. 

Atsižvelgiant į orus, buvo parūpinta į valias marškinėlių su užrašu 
MIESTO VYRIJA, raudonomis raidėmis atspausdintu ant krūtinės 
ir nugaros. Pagal tai miesto moterys turėjo lengvai atpažinti savo 
sergėtojus bei gynėjus, o prireikus šie marškinėliai galėjo atstoti ir 
savotiškus pažymėjimus patruliams identifikuoti. 

Komunikacijos klausimas buvo išspręstas pačiu paprasčiausiu 
būdu: prieš eidami patruliuoti miesto vyrų atstovai turėjo sužinoti 


kitų tos pačios pamainos patrulių mobiliuosius telefonus. Be abejo, 

jiems buvo duotas ir specialus policijos pagalbos numeris, kuriuo 
reikėjo skambinti, jei kartais patektų į pavojingą situaciją. Galiausiai, 
žvelgiant į ateitį, vienai vietos drabužių bendrovei buvo pateiktas už- 
sakymas parūpinti specialių neperšlampamų striukių su nusegamu 
pamušalu ir miesto sergėtojų logotipu, dar gerokai prieš prasidedant 
rudeniui bei permainingiems orams. Paskutinis, bet ne mažiau reikš- 
mingas dalykas, ypač žinant smolandietišką šykštumą, buvo rėmėjų 
parama — sulaukta tiek daug įvairiausių pasiūlymų, kad, norint sutal- 
pinti visus logotipus, būtų tekę aprengti patrulius kombinezonais. 

"Tokiame gražiame kontekste, lyg tyčia, vos prasidėjus pirmajai 
patruliavimo savaitei nutiko vienas apmaudus įvykis, tik per plauką 
nevirtęs tragedija. Du draugijos komiteto nariai kartu su dar dviem 
patrulių poromis, antradienio naktį budėjusiomis centrinėje miesto 
dalyje tarp Tegnerio kapinių, sveikatos centro, gaisrinės ir katedros, 
bandė tarpininkauti sutaikant būrelį paauglių, besipykstančių lauke 
greta „McDonalds“ restorano, prie Didžiosios ir Kalnų gatvių kam- 
po. 

Visi konflikto dalyviai buvo imigrantai, ir visi, išskyrus tuos du, 
dėl kurių iš esmės įsiplieskė ginčas, buvo arba dar vaikai, arba, ge- 
riausiu atveju, jaunuoliai. Komiteto narys Bengtas Karlsonas iš pra- 
džių pamėgino sušvelninti įtampą ir su jais pasikalbėti, mat taip lie- 
pė jų pasirinktas konfliktų sprendimo modelis, susidedantis iš trijų 
žingsnių — pokalbio, įsikišimo bei sutramdymo. 

Nepaisant jo pastangų, du vaikinukai vis tiek puolė peštis, kol li- 
kusieji ir likusiosios juos drąsino šūksniais, tad Karlsonui bei jo par- 
tneriui neliko nieko kito — teko pereiti tiesiai prie trečiojo žingsnio ir 
pabandyti išskirti oponentus. Į jų veiksmus buvo iškart atsakyta. Du 
priešininkai akimirksniu pamiršo savo nesutarimus ir kartu su abiem 
palaikymo komandomis vieningai stojo prieš du miesto vyrijos at- 
stovus. Jei ne Karlsono porininkas, spėjęs surinkti pagalbos numerį, 
baigtis galėjo būti išties nepavydėtina. 

Po kelių minučių atbėgo kiti du prie geležinkelio stoties patru- 
liavę miesto vyrijos atstovai ir bandė padėti kaip išmanydami pagal 
tą patį rekomendacinį metodą. Maždaug tuo pat metu atvyko ir 
mieste patruliavęs fon Eseno bei Adolfsono ekipažas — dėl parei- 
gūnų trūkumo Vekšės policijoje jiems teko užsivilkti uniformas ir 
atidirbti papildomą pamainą nuovados greitojo reagavimo būryje. 
Iš automobilio pirmasis iššoko policijos konsteblis Adolfsonas, jis 
nežinia kaip, bet per pusantros minutės kartu su kolega sugebėjo 
išskirti visus mušeikas, o du pačius aršiausius Adolfsonas patiesė 
ant žemės. 

— Tuoj pat raminatės, — paliepė jis, — o visi kiti stovit ir nekrutat, 
kol mano kolega visus užsirašys. 

Paskui vykę pokalbiai užtruko dar penkiolika minučių, ir kai 
visų šešių paauglių imigrantų bei dar keturių miesto vyrijos atstovų 
vardai jau buvo žinomi, Adolfsonas pakėlė ranką, duodamas ženklą 
skirstytis. 

— Jūs einat ten, — nurodė jis paaugliams, mostelėjęs į šiaurę Dal- 
bio link, ir, ko gero, pataikė, nes tas rajonas buvo savotiškas Vekšės 
svetimšalių getas. 

— O jūs sukat ten, — pridūrė fon Esenas Vekšės miesto vyrijai, 
rodydamas į ligoninės pusę. 

— Bet mes turim patruliuoti po centrą, — užprotestavo vienas iš 
jų. - Ko mums eiti į tą pusę? 

— Siūlau apeiti ratą, — diplomatiškai paaiškino fon Esenas. — 
Kaip tavo nosis? 

Konflikto padariniai, laimei, tebuvo palikę matomą pėdsaką 
vieninteliam miesto vyrijos atstovui — jo nosis kraujavo, nes ban- 
dydamas padėti vienam jaunuoliui jis susilaukė smūgio. Maža to, 
kovos įkarštyje jis dar pakliuvo po Adolfsono letenomis ir tą pačią 


sekundę pasijuto begulįs ant grindinio su labai skaudančia nugara 


bei kaklu. 

— Jeigu nori, galim nuvežti tave į ligoninę arba namo, kaip tau 
geriau, — pasiūlė Adolfsonas. - Jei reikia, automobilyje turim vais- 
tinėlę. Gal tu atlošk galvą ir truputį giliai pakvėpuok. 

— Juk nelengva, pats supranti, — taikiu tonu pridūrė fon Esenas, 
tiesdamas sužalotajam miesto vyrijos atstovui kompresą, — kaip at- 
skirsi, kuris geras, kuris blogas, kai visi pliekiasi sušokę į krūvą. 

Sužeistasis kuo puikiausiai suprato. Jis neturėjo visiškai jokių 
nusiskundimų. Nė nemanė pateikti kaltinimų tam paaugliui, kuris 
netyčia užvožė jam į nosį, ir nė neketino rašyti skundo dėl policijos 
konsteblio Adolfsono, kuris tiesiog bandė jam pagelbėti. 

— Kraujas iš nosies — juk ne pasaulio pabaiga, — narsiai šypsoda- 
masis patikino jis. — Netyčia taip išėjo, ir tiek. 

Tyrimas vis dar ėjosi pagal planą. Galimų žudikų DNR mėginiai 
buvo tiriami taip sklandžiai, kad vienintelis šaukštas deguto šioje 
teismo ekspertų medaus statinėje buvo tik Bengto Karlsono tyrimo 
rezultatai. Valstybinė teismo ekspertizių laboratorija atsiuntė juos 
faksu, o kažkoks pervargęs ir gyvenimu nepatenkintas laborantas dar 
buvo prirašęs klausimą, ar šiais laikais pareigūnai, tiriantys Lindos 
žmogžudystę, jau nebemoka skaityti, mat „jau anksčiau Valstybinė 
teismo ekspertizių laboratorija buvo pažymėjusi, šis DNR mėginys nesu- 
tampa su tiriant bylą nustatytu žudiko DNR profiliu.“ 

Nelaimei, prie fakso kaip tik tuo metu stoviniavo Olsonas, šis 
paėmęs atėjusį pranešimą perdavė Adolfsonui, nurodydamas įtraukti 
jį į kompiuterinę duomenų bazę kartu su kitų tyrimų rezultatais. 

— Kaip matau, čia nutylimas vardas. Adolfsonai, gal numanai, kas 
tai galėtų būti? — smalsiai pasiteiravo Olsonas, prisimindamas savo 
tik ką įvykdytą slaptąją operaciją su Klasono obuolio graužtuku. 

— Čia ta vaikščiojanti nelaimė, Bengtas Karlsonas. Iš tos draugi- 
jos, - paaiškino Adolfsonas. 

— Dėl Dievo meilės, kas sugalvojo jį čia įvelti? — užsiplieskė Ol- 
sonas. 

— Paklausk Bekstriomo. Jis turėtų žinoti, — gūžtelėjęs pečiais ar- 
sakė Adolfsonas. 

Olsonas tučtuojau nužygiavo pas Bekstriomą paklausti, kam, po 
galais, galėjo šauti mintis tirti Bengto Karlsono DNR. Į tai Beks- 
triomas turėjo labai paprastą atsakymą. Net paprastam civiliui, už- 
metusiam akį į policijos turimus duomenis, turėtų būti aišku, kad 
nepatikrinti tokio tipo kaip Karlsonas būtų tikriausias pareigų ne- 
vykdymas. Bekstriomas tądien buvo itin diplomatiškai nusiteikęs, 
taigi sąmoningai vengė frazės „provincijos pareigūnai“, į kurią tie 
minėtieji pareigūnai perdėm jautriai reaguodavo. Netgi Olsonas, 
kad ir būdamas vienas iš jų, turėjo suprasti, jog paprasti civiliai, lai- 
mė, į normalių policijos pareigūnų darbą kištis negalėjo, kitaip nei 
paprasti provincijos pareigūnai. 

Pasak Olsono, Karlsono byla neturėjo nieko bendra su dabar- 
tinėmis aplinkybėmis. Po paskutinio teismo nuosprendžio Bengtas 
Karlsonas laisva valia bei savo iniciatyva dalyvavo viename itin sė- 
kmingame Šv. Zigfrido ambulatorijos organizuotame projekte. Pasi- 
telkus pačius naujausius tos srities mokslo atradimus buvo bandoma 
pakeisti pacientų, nuolat smurtaujančių prieš moteris, nusikalstamo 
elgesio modelį, ir Karlsono rezultatai buvo geriausi visame šiame 
eksperimente. Dabar jis buvo visiškai neatpažįstamai kitas žmogus. 
Suspaustą kumštį išmainęs į nuoširdų glėbį, jis daugelį metų aktyviai 
stengėsi teikti pagalbą smurtaujantiems vyrams ir vesti juos į norma- 
lų visavertį gyvenimą. 

— Suprantu, kad tau nelengva tai pripažinti, Bekstriomai, tačiau 
Bengtas Karlsonas dabar yra įsikūnijęs gėris. Apkabintų visą pasaulį, 
jei tik galėtų, - užbaigė Olsonas. 

„Gali būti, tik Lindą kažkodėl pražiopsojo“, —- pamanė Bekstrio- 
mas. 

— Noriu žinot, ką tu manai, Bekstriomai, — rimtu veidu paklausė 
Olsonas. — Kas sukasi tavo galvoje? 

— Kuprotą tik kapas ištaiso, — atsakė Bekstriomas ir kreivai šyp- 


telėjo. 

Liūdna, bet jo kolega Levinas ėmė elgtis vis keisčiau ir keisčiau, 
nors dirbo žmogžudysčių tyrėju ir turėjo būti už kitus protinges- 
nis. Pastaruoju metu jis uždavinėdavo kolegoms visokiausius keistus 
klausimus, kurie, Bekstriomo nuomone, buvo akivaizdus pavyzdys, 
kaip iš didelio rašto galima greitai išeiti iš krašto. 

Pirmiausia Levinas ilgai kalbėjosi su Rogersonu, daugiausia apie 
Lindos motiną, o ne apie pačią nužudytąją, ir klausinėjo keisčiausių 
smulkmenų, pavyzdžiui, kur jos gyveno prieš dešimt metų, kai po 
skyrybų sugrįžo iš JAV. 

— Per apklausą ji sakė, jog visą laiką gyveno ten par, - atsakė Ro- 
gersonas. Tame jis neįžvelgė nieko keista. 

— Dėl visa ko dar paprašysiu Svanstriom, kad parikslintų, — tarė 
Levinas. Jis kruopščiai slėpė savo asmeninį gyvenimą ir niekada ne- 
būtų pavadinęs Evos vardu prie kirų pareigūnų jai pačiai nedalyvau- 
jant pokalbyje. 

— Paklausk, paklausk, Levinai, - kažkodėl išsišiepė Rogersonas. — 
Nueik pasikalbėti pas mažutę Svanstriom. Ar dar iš manęs ko norė- 
jai? — pridūrė jis, demonstratyviai žvelgdamas į savo laikrodį. 

Levinas patvirtino, kad yra dar šis tas. Gal Rogersonui nebūtų 
sunku paskambinti Lindos motinai ir užduoti dar vieną klausimą? 

— Būtų labai gerai, jei tu paskambintum, nes ji jau pažįsta tave, — 
paaiškino Levinas. 

— Sakyk, koks tas klausimas, — paskubino jį Rogersonas. — Ką 
nori sužinoti? 

— Gal galėtum paskambinti ir paklausti, ar ji kada nors laikė 
šunį? — atsakė Levinas. 

— Šunį, — pakartojo Rogersonas. — Tau parūpo, ar ji laikė šunį? 
Būtent konkrečios veislės ar bet koks senas šuva bus gerai? 

— Ai, viena mintis ramybės neduoda, — išsisukinėdamas numykė 
Levinas. — Tiesiog paskambink ir paklausk, ar turėjo šunį. 

— Kažin ko jam tai parūpo? — svarstė Bekstriomas, kai jiedu su 
bičiuliu sėdėjo jo kambaryje, jau pradėję, kaip įprastai, ruoštis sa- 
vaitgaliui. - Gal jam nuo darbo su galva negerai, kaip manai? Tas 
Levinas visada buvo keistas tipelis. Turbūt nemačiau, kad kada būtų 
gėręs alų per šitiek metų. — „Ir išvis kuo čia dėti prakeikti šunys? — 
pamanė jis. — Nors velniai jo nematė.“ 

— Nebent stuktelėjo galva į sieną, kai dulkinosi su Svanstriom, — 
išsišiepė Rogersonas ir palingavo galva. 

— Tai ar turėjo ji tą šunį? — pasiteiravo Bekstriomas, niekaip nega- 
lėdamas išmesti šios įkyrios minties. - Turiu galvoj Lindos motiną. 

— Neturėjo, — atkirto Rogersonas. —- Niekada gyvenime neturėjo 
šuns. Nepatinka jai šunys. Ir katės nepatinka. Linda, kaip supratau, 
turėjo arklį, bet laikė pas tėvą. Toliau nebesigilinau. 


Nepaisant į tyrimą besikišančių provincijos pareigūnų, Jano Le- 
vino keistenybių ir fakto, kad pagarsėjęs žmonų mušeika Bengtas 
Karlsonas dar prieš devynerius metus akivaizdžiai rado lengvą būdą 
apdumti tokius naivuolius kaip Olsonas, Bekstriomo nuotaika visą 
savaitgalį buvo puiki. Pirmadienio rytą prausdamasis duše jis netgi 
užtraukė dainelę. 

— Ištirsiu viso pasaulio DNR mėginius... Tirsiu DNR visą die- 
ną, — niūniavo jis, šaltam vandeniui tyškant ant putlaus kūno; jis 
rūpestingai šveitė pažastis ir kitus tolimiausius kampelius, kad dienai 
bėgant nesklistų nemalonus kvapas. 

„Šių metų Misteris Policininkas, — pamanė jis, apžiūrinėdamas 
save po maudynių veidrodyje. — Laikykitės, damos.“ 

Pirmadienio rytą Stokholme, Kungsholmeno saloje, Krunubergo 
rajone, kur įsikūrusi centrinė policijos būstinė, įvyko plataus masto 
greitojo reagavimo būrio pratybos. Kaimyniniai kvartalai buvo ati- 
tverti, bet dėl „praktinių sumetimų ir ten gyvenančių žmonių intere- 
sų“ Žmonės ir ten besilankantys interesantai evakuoti nebuvo. Taigi, 
susirinkusių paspoksoti žioplių netrūko, o vos po kelių minučių ten 
sugužėjo ir pagrindinių kanalų žurnalistai su filmavimo kameromis. 

Keturi ginkluoti būrio nariai su juodais kombinezonais bei juo- 
domis kaukėmis pasirodė ant arčiausiai gatvės esančio pastato stogo 
ir virvėmis ėmė leistis žemyn. Ties devintuoju aukštu, sprendžiant iš 
prislopintų garsų, jie sprogmenimis išdaužė langus ir įsibrovė į vidų. 
Į centrinę policijos būstinę vienas po kito pasipylė skambučiai; ten 
jau budintis specialusis atstovas spaudai visiems žurnalistams paaiš- 
kino, kad vyksta eilinės pratybos, įtrauktos į vadinamąjį „Rugsėjo 
11-osios“ projektą. 

Valstybinės greitojo reagavimo pajėgos treniravosi norėdamos pa- 
siruošti bet kokiam į aukščiausius Švedijos policijos pareigūnus nu- 


kreiptam manevrui, tik dėl savaime suprantamų priežasčių negalėjo 

išsamiau nieko komentuoti, nes bet kokia informacija sužlugdytų 
visą pratybų tikslą. 

Žiniasklaidai, regis, užteko ir tokio paaiškinimo. Filmuotą pra- 
tybų medžiagą transliavo visi televizijos kanalai, praktiškai tik todėl, 
kad būtų ką rodyti žiūrovams, mat šalyje daugiau niekas nevyko. 
Žurnalistai pakalbino greitojo reagavimo būrio atstovą, o šis ben- 
drais bruožais išdėstė reikalo esmę. 

— Pratybas vykdome nuolat, — tvirtino jis. — Taip jau yra, kad 
mūsų darbe neišvengiamai tenka treniruotis su žmonėmis bei taiki- 
niais, kurių dažnai nepavyksta nuslėpti nuo visuomenės. Tai, deja, 
neišvengiama, ir galime tik atsiprašyti, jei sukėlėme nereikalingą šur- 
mulį. Iš tiesų svarstėme vietos gyventojų evakuacijos klausimą, bet 
jis susijęs su kitokiomis pratybomis ir iš esmės priklauso paprastos 
policijos veiklos sričiai, tad nusprendėme to nesiimti. 

Tuo viskas ir baigėsi. Kelių tarnybos darbuotojai, prižiūrimi uni- 
formuotų policijos pareigūnų, surinko stiklo šukes nuo gatvės bei 
vejos priešais policijos valdybą, uniformuoti pareigūnai, padedami 
kelių tarnybos darbuotojų, nukabino įspėjamąsias juostas, ir viskas 
grįžo į savas vėžes. Oras vis dar buvo toks pat kaip ir visą šią neeili- 
nę vasarą: tarp dvidešimties ir trisdešimties laipsnių karščio pavėsyje 
nuo ankstaus ryto iki vėlyvo vakaro. 

Teisminės ekspertizės komanda pradėjo savaitę ramiai, kone aka- 
deminėmis nuotaikomis. Per rytinį susirinkimą Enoksonas apžvelgė 
naujausius tyrimų rezultatus, gautus iš Valstybinio teismo eksperti- 
zių laboratorijos ir kitų į tyrimą įtrauktų ekspertų. 

Nusikaltimo vietoje rasti pirštų atspaudai pagaliau buvo ištirti. 
Penki iš jų priklausė žmonėms, kurių tapatybė dar nenustatyta. Tarp 
jų, kaip manoma, turėjo būti žudiko pirštų atspaudai, ir ekspertai 
netgi buvo linkę spėti kurie, tačiau nebuvo tvirtai įsitikinę, todėl 
visus sutikrino su policijos turima duomenų baze. Tai nedavė jokių 
rezultatų. Blogiausiu atveju galėjo būti ir taip, kad nė vieni iš tų at- 
spaudų nepriklausė žudikui, nors jis duomenų bazėje ir buvo. 

Užtar rasti plaukų kuokštai tikrai buvo žudiko: dešimt nuo gak- 
tos, du nuo kūno ir dar keletas galvos. DNR tyrimo rezultatai ne- 
paliko jokių abejonių. Tolesni plaukų, kraujo bei spermos tyrimai 
suteikė dar daugiau informacijos apie ieškomą nusikaltėlį. 

— Spėjimas, kad jis galėjo svaigintis įvairiausiais narkotikais, pasi- 
rodė nesąs laužtas iš piršto, - pranešė Enoksonas. 

Ištyrus galvos plaukus rasta kanapių pėdsakų, kadangi žudikas, iš 
visko sprendžiant, nesikirpo kelis mėnesius (plaukai buvo poilgiai, 

šviesiai rusvi, nepradėję žilti ir apkirpti taip, kaip, ko gero, mėgo 
nešioti dauguma Vekšės jaunesnio amžiaus vyrukų). Ekspertai drįso 
spėti apie kvaišalų vartojimo pobūdį. 

— Į nuolat rūkanų nelabai panašu. Pasak Valstybinės laborato- 
rijos eksperto, su kuriuo kalbėjau, galbūt pavartoja kas dvi ar tris 
savaites, maždaug tiek. Tikrai ne kasdien, - Enoksonas gūžtelėjo pe- 
čiais. — Bet čia dar ne viskas. Kraujo tyrimai parodė stimuliuojančių 
medžiagų pėdsakus, nors ir labai nežymius. Bent jau turint omenyje 
žmogžudystės aplinkybes. Ne pats blogiausias atvejis. 

— Vadinasi, tas žmogus retkarčiais parūko hašišo ir pavartoja am- 
fetaminų, jei aš gerai supratau, — pasitikslino Levinas. 

— Taip, - patvirtino Enoksonas. — Nors aš sakyčiau, vartoja abu, 
nes yra daugybė būdų svaigintis hašišu bei amfetaminais. Kaip me- 
dikai sako, paskirstant dozes. Kitaip tariant, žmogus kartą per savaitę 
arba mažiausiai kartą per mėnesį vartoja kanapių, tai yra, greičiausiai 
rūko hašišą, marihuaną ar abu. Tai populiariausia forma, ypač tarp 
rečiau vartojančių asmenų, žinoma, yra ir kitų būdų svaigintis kana- 
pėmis, manau, jūs ir patys žinote. 

— O amfetaminai? — nekantriai paragino Levinas. 

— Tas pats ir su jais, - atsakė Enoksonas. — Gal amfetaminai, gal 
kokie kiti stimuliantai. Rinkoje nemažai panašių narkotikų. Jis galė- 
jo jų susileisti, užvalgyti, gal netgi išgerti. Bet laboratorija sako, kad 
ir šiuos vartojo nedažnai. Mūsų bičiuliai Linšiopinge drįsta spėti, jog, 
stimuliantus jis vartojo panašiai kaip ir kanapes. Tik retkarčiais. Kai 
vartojama retai, paprastai pasirenkamos tabletės arba jas susmulki- 
nus pilama į kokį nors gėrimą. 

— Į tipišką narkomaną nepanašu, - patenkintas pareiškė Bekstrio- 
mas. — Mūsų žudikui niekad neteko duoti pirštų atspaudų dėdėms 
policininkams, narkotikais pasismagina tik retkarčiais ir vaikšto su 


tokia pat šukuosena kaip visi normalūs vyrai. 

— Be abejonės, Bekstriomai, be abejonės, - pritarė Enoksonas. - Kita 
vertus, jis vartoja ir kanapes, ir stimuliantus. O dėl pirštų atspaudų, tai 
negalima atmesti tikimybės, jog būtent jo atspaudų mes neradome, 
nors aš tuo nelinkęs tikėti. Galų gale, pats opiausias reikalas yra tai, ką 
jis padarė su Linda. Taigi, nepasakyčiau, kad jis labai jau normalus. 

— Narkomanas ar ne narkomanas, štai kur klausimas, — didingai 
linktelėjo Olsonas. 

— Manyčiau, nei tas, nei anas, - ramiai atsakė Enoksonas. — Iš tikrų- 
jų patį smagumą pasilikau pabaigai. Taigi, - pažvelgęs į jo besiklausan- 
čių kolegų veidus, jis aiškiai liko patenkintas. — Bus jums ką virškinti. 

Ant palangės ir lango rėmo buvo rasta audinio pluošto. Šviesiai mė- 
lynas audinys, pasak Valstybinės laboratorijos ekspertų, galėjo arplyšti 
nuo plono megztuko. Sprendžiant iš audinio sudėties, storio ir kitokių 
savybių, toks megztukas buvo pakankamai lengvas, kad per dabartinius 
karščius Vekšėje bei visoje Švedijoje galėtum jį užsivilkti vėlyvą vakarą ir 
negauti širdies smūgio. Be to, medžiaga buvo toli gražu ne iš pigiųjų. 

— Megztukas neprastas, — pasakė Enoksonas. — Audinio pluoštą 
sudaro penkiasdešimt procentų kašmyro ir penkiasdešimt procentų 
kitos rūšies prabangios vilnos. Laboratorijoje sakė, kad toks drabužis 
kainuotų kelis tūkstančius kronų. O jei kokio nors išskirtinio prekės 
ženklo, netgi daugiau. 

— Tokius daikčiukus Lindai vis dovanodavo tėvas, — nedrąsiai įsiter- 
pė Sandberg. - Ar negalėtų būti, kad tos jūsų skiautės būtent nuo jos 
megztuko? 

— Sakai, jog ji bus pakabinusi jį išdžiūti arba pravėdinti? - paklausė 
Enoksonas. 

— Man taip pasirodė, - atsakė Sandberg. - Grynai moteriškas pa- 
stebėjimas. Kaip manot, vaikinai? — Ji atsisukusi nužvelgė aplink stalą 
sėdinčius vyrus. 

— Na, tokio drabužio bute mes neradom, — pasakė Enoksonas. — 
O ant audinio, kurį paėmėm nuo palangės, buvo kraujo. Kol kas 

nežinia, ar žudikas pačiupo Lindos arba jos motinos megztuką, jei 
taip, tai kur padėjo savąjį, nes greičiausiai atėjo ne pusnuogis. Ele- 
mentaru, brangusis Vatsonai, —- Enoksonas atsisuko į Bekstriomą ir 
linktelėjo. 

— Šitą galima išsiaiškinti, — nutarė Bekstriomas ir savo ruožtu 
linktelėjo Rogersonui. — O jei tas megztukas jo, manau, bus įmano- 
ma ir toliau prisikasti. 

— Jeigu pats jį nusipirko, — suabejojo Olsonas. — Nes pagal tai, 
kaip jį apibūdino tavo kolegos iš kriminalinio profiliavimo grupės, 
turbūt kur nors pavogė. 

— Tiksliai, Olsonai, — tarė jam Bekstriomas. — Visiškai su tavim 
sutinku. Jeigu nevogė arba nenudžiovė nuo kieno nors skalbinių vir- 
vės, turbūt tiesiog atostogaudamas rado Tailando paplūdimyje. Ti- 
riant rimtą nusikaltimo bylą nereikėtų varžyti vaizduotės. 

— Užuominą supratau, Bekstriomai. Atsiimu savo žodžius, — šyp- 
telėjo Olsonas. 


„Kuklinkis, kuklinkis, pydere“, - pagalvojo Bekstriomas. 


Prabangiojo megztuko paieška prasidėjo nuo telefono skambučio. 
Rogersonas iškart paskambino Lindos motinai ir tiesiai paklausė. Jos 
atsakymas buvo tvirtas. Tokio drabužio ji tikrai niekada neturėjusi. 
Melsva spalva jai tiesiog netiko. 

O kaip dėl dukros? Ar Linda turėjo melsvą kašmyro megztuką? 
Motina neprisiminė, kad kada būtų mačiusi vilkint ją tokį drabužį, 
nors Linda turėjo jų į valias. Dėl visa ko moteris patarė Rogersonui 
pasiklausti Lindos tėvo. Jei dukra ir buvo gavusi tokią dovaną, tai tik 


nuo jo. 


— Melsvas kašmyro megztukas? — perklausė Heningas Valinas. — 
Tokio aš jai nedovanojau. Na, bent jau neprisimenu, kad būčiau pir- 
kęs. Mėlyna jai tikrai tiko, bet ne šviesi. 

Baigdamas pokalbį Heningas pasisiūlė pasiteirauti namų šeimi- 
ninkės. Ji turėtų geriau žinoti, tad jis tuojau pat su ja pasikalbės ir 
iškart susisieks, kad ir koks būtų jos atsakymas. 

— Ar tai labai svarbu? — pasidomėjo jis. 

— Galimas daiktas, - atsakė Rogersonas. - Dabartinėje situacijoje 
dauguma dalykų yra svarbūs. 


— Tai va, dėl to megztuko, — tarė Rogersonas Bekstriomui po va- 
landos. 

— Įdėmiai klausau, - sumurmėjo Bekstriomas. 

„Dabar būtų gerai atsigerti alaus. Kaip galima aptarinėti megztu- 
kus tokiame karštyje?“ — pamanė jis. 

— Atrodo, Linda tokio neturėjo. Paklausiau tėvo, tas dar perklau- 
sė namų šeimininkės, o jinai paskambino man ir užsivedė pasakoti, 
kaip jau dešimt metų Lindai bei jos tėvui siuva, lopo, skalbia, lygina, 
lanksto, džiausto, valo, šluoja ir šveičia. 

— Ir? 

— Ji neprisimena jokio šviesiai mėlyno kašmyro megztuko, kuris 
būtų apkartinęs jos gyvenimą, — pasakė Rogersonas. — Nors tuose na- 
muose tikrai pilna vertingų daiktų, su kuriais reikia atsargiai elgtis. 

— Gerai, o kaip motina? 

— Ne jos spalva. Visiškai jai netinka. Niekaip, — paaiškino Roger- 
sonas. — Apie ją galim iškart pamiršti. 

„Ne jos spalva? - pagalvojo Bekstriomas. — Moterys - visiškos be- 
protės.“ Jo mėgstamiausias megztukas buvo su mėlynais, raudonais 
bei žaliais dryželiais. Bekstriomas jį buvo radęs Estešunde, kai tyrė 
ten vieną bylą prieš kelerius metus; kažkoks turčius paliko jį viešbu- 
čio restorane ir net nesivargino ieškoti, o Bekstriomui to megztuko 
pagailo. Be to, kai jis ten lankėsi, buvo šalčiau negu eskimo subinėj, 
net ir ankstyvą rugpjūtį. 

Vyresnysis inspektorius detektyvas Janas Levinas negaišo laiko 
mintims apie melsvą megztuką. Jis buvo per senas lakstyti ir aiškintis 

tokius dalykus. Visi, kas bent kiek išmanė reikalą, puikiai žinojo, kad 
svarbiausia atskirti esmę nuo visokių smulkmenų, o norint įžvelgti 
tą skirtumą reikia pažiūrėti labai atidžiai. Pavyzdžiui, išsiaiškinti, kur 
gyveno Lindos motina. Be to, tokiems praktiniams reikalams jis tu- 
rėjo neįkainojamą pagalbininkę. 

— Aš puikiai suprantu, kur tu lenki, Jani, - tarė jam Eva Svans- 
triom. — Nežinau, kodėl Bekstriomas su kitais mano, jog viskas su- 
kasi tik apie Lindą. Aš visą laiką mąsčiau apie tai. Gal jis norėjo 
pasimatyti su motina? Susiradau jos paso nuotrauką — grynai iš smal- 
sumo, ir jeigu tikrovėje ji atrodo taip pat, nė už ką nepatikėsiu, kad 
jai kada nors trūko vyrų dėmesio. 

— Gal dabar geriau nenukrypkim nuo temos, Eva... — pasakė 
Levinas, mat jiedu buvo vieni. Asmeniškai jam labiau būtų patikę 
girdėti ją kreipiantis Janu, o ne Janiu, nepaisant to, ar jie dviese, ar 
aplinkui yra kitų. 

Jo manymu, dauguma įkalčių rodė, kad viskas sukasi apie Lindą. 
Ji tapo žmogžudystės auka, o baisus smurtas, iš visko sprendžiant, 
liudijo, jog būtent ji buvo žudiko taikinys. Nusikaltimas buvo itin 
asmeniškas ir intymus. Galų gale, ta antklodė, kuria ji buvo uždeng- 
ta, kad nesimarytų nei veido, nei kūno, bylojo žudiką jautus didžiulę 
kaltę ir baimę - jis nė negalėjo į ją pažvelgti. 

Levino supratimu, tai buvo labai iškalbingas ženklas. Iš savo pa- 
tirties žinojo, kad seksualiniai maniakai paprastai tokiomis smul- 
kmenomis neužsiima. Net atvirkščiai, paguldo auką kuo seksua- 
lesne provokuojančia poza, jei tik fiziškai įmanoma. Lyg norėtų ją 
po mirties dar labiau pažeminti ir šokiruoti tuos, kurie paskui suras 
kūną, taip pat tuos, kurie seks jo pėdsakais. O svarbiausia, žinoma, 
kad išpildytų savo fantazijas bei išsaugotų ateičiai tuos liguistus pri- 
siminimus. Lindos atveju žudikas taip pat neturėjo jokių panašumų 
su tais esamais arba buvusiais vyrais ir visokiausio plauko vaikinais, 


kurie iš pavydo, girtumo ar paprasčiausio įniršio užpuola žmonas ar 

drauges ir mirtinai jas pridaužo, nes tokiais atvejais nusikaltimo vieta 
primena gyvulių skerdyklą. 

Be to, buvo ir kitokių detalių — smulkių, bet vertų dėmesio, ir 
visos jos vedė prie Lindos, o ne prie motinos. Mama negyveno bute 
visą mėnesį. Vos tik prasidėjus vasaros atostogoms, ji išvažiavo į savo 
vasarnamį užmiestyje. Į miestą buvo atvykusi tik keletą kartų su- 
tvarkyti šiokių tokių reikalų. Taigi Linda gyveno tame bute viena 
praktiškai tris savaites ir galėjo nevaržomai matytis su pažįstamais bei 
nepažįstamais žmonėmis. 

— Tu nori galutinai įsitikinti, kad motina visiškai su tuo nesusiju- 
si? — pasitikslino Eva, šypsodamasi jam taip, kaip kartais šypsodavosi 
mama, kai reikėdavo jį, dar vaiką, paguosti. 

— Taip, - patvirtino Levinas. — Būtų labai gerai. 

— Supratau, — atsakė Eva. — Tada pradedam nuo pradžių. 

Prieš maždaug dešimt metų, kai tėvai išsiskyrė, Linda su motina 
grįžo iš JAV ir persikraustė atgal į Vekšę. Lindos mama šiame mies- 
te buvo gimusi, augusi ir, neskaitant tų ketverių Valstijose praleistų 
metų, gyveno čia visą gyvenimą. Dukra lygiai taip pat. Ji pasaulį 
išvydo Vekšės ligoninės gimdymo skyriuje. Būdama šešerių persikėlė 
gyventi į JAV kartu su tėvais. Po ketverių metų, kaip tik prieš prasi- 
dedant naujam rudens semestrui mokykloje, Linda su motina grįžo 
į Vekšę ir apsigyveno name Pero Lagerkvisto gatvėje, atitekusiame 
mamai po skyrybų. 

Nuo tada tai buvo oficialiai deklaruota Lindos motinos gyvena- 
moji vieta. Nebuvo jokių priežasčių manyti, kad iš tiesų ji galėjo 
gyventi kitur, išskyrus laiką, praleidžiamą vasarnamyje Sirkione, kurį 
nusipirko praėjus metams po grįžimo į Švediją ir kuriame leisdavo 
vasaros atostogas, savaitgalius bei laisvadienius. 

Tas pats butas Pero Lagerkvisto gatvėje buvo deklaruotas ir Lindos 
gyvenamąja vieta iki tol, kol jai suėjo septyniolika. Tuomet ji pradėjo 
lankyti Vekšės vidurinę mokyklą, ir kaip tik tada į Švediją grįžo jos 

tėvas. Jis nusipirko didžiulį dvarą į pietus nuo Vekšės, o vos po kelių 
mėnesių pas jį persikraustė ir vienturtė dukra. Pirmaisiais metais ji, 
regis, gyveno gana klajokliškai, nes turėjo kambarį ir mieste pas mo- 
tiną, ir tėvo kaimo dvare, kuriame jau buvo prisiregistravusi. Baigusi 
mokyklą, gavusi vairuotojo pažymėjimą bei nuosavą automobilį, ji 
iškeitė miestą į kaimą ir vis rečiau pasilikdavo pas mamą. 

Pastarosios bute, kiek sugebėjo atkapstyti Svanstriom, niekada 
negyveno jokie vyrai, bent jau ne oficialiai. Vienintelės tuo adresu 
deklaravusios savo gyvenamąją vietą buvo Linda ir jos mama. 

— Aišku, — atsiduso Levinas. 

— Kaip matau, tu kažko nepatenkintas, - pastebėjo Svanstriom. — 
Būtų gerai, jei paaiškintum, kas yra. Palengvintum man gyvenimą. 
Na, jei bent žinočiau, ką tu bandai išsiaiškinti. 

— Aš ir pats gerai nežinau, — prisipažino Levinas. - O kaip kiti 
tame name registruoti gyventojai? Kiek jie ten gyvena? 

Svanstriom teigimu, visi kiti tame name gyveno taip pat seniai 
ar netgi seniau negu Lindos motina, išskyrus vieną. Per pastaruo- 
sius dešimt metų vienintelis naujakurys ten buvo bibliotekininkas 
Marianas Grosas, kuris nusipirko butą ir atsikraustė po to, kai prieš 
keletą metų butai buvo privatizuoti. 

— Bet tą tipą tu jau ir taip perkratei, — priminė Svanstriom. — 
Ištyrėm jo DNR ir pašalinom jį iš įtariamųjų sąrašo, ar aš ko nors 
nesupratau? 

- Jei Grosas nusipirko ten butą, vadinasi, kažkas jį turėjo parduo- 
ti, — tarė Levinas. — Ir iš ten išsikraustyti. 

— Šiuo atveju ne, - pasakė Eva Svanstriom. — Neparikėsi, bet aš 
jau patikrinau, nors ir sugaišau daug laiko. Jis nusipirko tą butą iš 
vienos gyventojos, kuri gyveno tame name dar prieš Lindai su moti- 
na atsikraustant ir dabar ten gyvena, taip išeina, kad ji turėjo du bu- 
tus. Kaip supratau, moteris buvo įkūrusi buhalterijos paslaugų verslą 
ir turbūt dabartinį Groso butą anksčiau naudojo kaip biurą. Grynai 

iš teisinės pusės žiūrint, gyvenamosios paskirties butą naudoti kaip 
biurą labai sudėtinga. Ypač jeigu pastatą valdo nedidelė gyventojų 
asociacija. Turbūt iš to nemąžai užsidirbo. 

— Margareta Erikson, — staiga ištarė Levinas. 

— Taip, toks jos vardas, — patvirtino Svanstriom. — Žinai ką, Jani? 
Aš kartais nesuprantu, kam tau išvis manęs reikia. Ar čia ne ta pati 
Margareta Erikson, kuri veržėsi į laikraščius? Su savo istorija, kad 
užpuolikas bandė pas ją įsilaužti tą nakųį, kai buvo nužudyta Linda? 

— Ta pati, — atsakė Levinas. 

Pagaliau jį aplankė jausmas, jog visos mintys pamažėle rikiuojasi 
į savo vietas ir įgauna loginę struktūrą. 

— Ber aš vis tiek nesuprantu, ką tu bandai išsiaiškinti, — pareiškė 
Svanstriom. 

— Jei atvirai, aš irgi, — pripažino Levinas. — Žinai ką? Ar galėtum 
paskambinti Margaretai Erikson ir jos paklausinėti? 

— Nors ir nežinai kam? — pasitikslino Svanstriom. 

— Bandau šaudyti, kur pakliuvo, — vos šyptelėjo Levinas. - Užriš- 
tomis akimis, nežinodamas taikinio. 

— Paskambinsiu, jei tik tau nuo to bus geriau, — gūžtelėjo pečiais 
Eva. 

Tyla ir ramybė subliuško iškart po pietų, kai, vieniems mąsliai 
ieškant loginės struktūros, o kitiems — melsvo megztuko, reikalai 
staiga pasisuko visiškai netikėta linkme. Kol kažkas šūkavo, kažkas 
lakstė koridoriais, o kažkas trankė durimis, tyrėjų komandos kabi- 
nete išdygo Adolfsonas ir fon Esenas. Ginkluoti bei įsitempę jie pa- 
sikvietė Sandberg ir Salomonsoną, iš garažo išsivarė automobilį be 
skiriamųjų ženklų ir vos tik išvažiavę į gatvę ant stogo iškėlė mėlynus 
švyturėlius, o paskui visu greičiu nurūko Kalmaro link. 

Prieš dvi valandas Bjorno saloje, už dešimties kilometrų į šiau- 
rę nuo Kalmaro, buvo pranešta apie išprievartavimą. Skirtingai nuo 
prieš savaitę Vekšėje nuskambėjusios neaiškios istorijos, šį kartą nu- 
sikaltimas nekėlė jokių abejonių ir buvo, kaip reta, šlykštus. Auka 
tapo keruriolikmetė mergaitė. Kartu su savo dvejais metais vyresne 
seserimi ir tokio pat amžiaus savo drauge mergaitė po pusryčių išėjo 
į paplūdimį pasideginti bei išsimaudyti. 

Praleidusi pliaže maždaug valandą keturiolikmetė patraukė nu- 
pirkti ledų ir gaiviųjų gėrimų iš netoliese esančio kiosko. Iš visų trijų 
ji buvo jauniausia, todėl nieko keista, kad išsiuntė būtent ją. Beei- 
nant pro pakrantėje žaliuojantį miškelį užpuolikas ją čiupo iš nuga- 
ros, įsitempė į krūmus, sumušė ir beveik leisgyvę išprievartavo. Kai 

po pusvalandžio mergaitė negrįžo į paplūdimį, vyresnioji sesuo su 
drauge leidosi jos ieškoti. Po to, kai žiniasklaida tiek trimitavo apie 
Lindos nužudymą, nieko keista, kad jos sunerimo. Jaunesniąją seserį 
mergaitės pamatė vos už šimto metrų. Užpuolikas sėdėjo ją apsižer- 
gęs. Mergaitėms ėmus klykti jis pabėgo. 

Po pusvalandžio nukentėjusiąją išvežė į Kalmaro ligoninę, o atvy- 
kę policijos pareigūnai aptvėrė nusikaltimo vietą bei apklausė abi liu- 
dininkes. Už penkiolikos minučių čia turėjo prisistatyti ir pareigūnas 
su tarnybiniu šunimi. Trumpai tariant, visi buvo sukelti ant kojų, į 
vietą skubantys policijos patruliai jau žinojo, kaip atrodo užpuolikas. 
Ir vyresnioji sesuo, ir jos draugė apibūdino ieškomą vyrą stebėtinai 
panašiai, kaip prieš savaitę savo užpuoliką buvo nusakiusi mergina 
iš Vekšės. Abi pastebėjo jo tatuiruotes. Ištatuiruota mėlynu rašalu 
ant abiejų rankų, nuo pečių iki pat riešų, kažkas panašaus į gyvates 
ar drakonus. 

— Kažkas čia ne taip, — pasakė Ana Sandberg, su savo kolego- 
mis eidama į Kalmaro policijos nuovadą ir galvodama apie savo tirtą 
atvejį Vekšėje, kurį dar šįryt buvo nusprendusi priskirti prie mela- 
gingų pranešimų. 

— Kas, tatuiruotės? — paklausė Salomonsonas. 

— Taip, — atsakė Ana. —- Kažkas čia ne taip. 

— Baik, — paguodė ją Adolfsonas. — Kiekvienas rimtas banditas 
šiais laikais turi tokias pasidaręs. Beveik visi vaikšto raštruoti kaip ry- 
tietiški kilimėliai. 


— Viską išsiaiškinau, gali nebesukti galvos, Jani, - prabilo Svans- 
triom, džiugiai mojuodama pluoštu popierių Levinui, kuris buvo 
palinkęs prie savo stalo, nukrauto šūsnimis dar kitokių popierių. 

— Klausau labai įdėmiai, — tarė šis, atsilošdamas kėdėje. 

— Pasirodo, viskas ne taip paprasta, kaip maniau, — pradėjo Eva 
Svanstriom. — Ką tik Margareta Erikson man papasakojo, kaip viskas 

buvo, o ji lyg ir nežiopla moteriškė. Be to, dar ir gyventojų bendrijos 
pirmininkė. 

Maždaug prieš trejetą metų, apytikriai tuo metu, kai nuomojami 
butai buvo perleisti gyventojų bendrijai, Margareta Erikson pardavė 
savo butą pirmajame aukšte Marianui Grosui, ir šis atsikraustė ten 
gyventi. Sykiu ji pati įsigijo butą viršutiniame namo aukšte iš savo 
kaimynės Lotos Erikson, Lindos motinos. O ši persikėlė į pirmąjį 
aukštą ir nuo to laiko gyveno bute, kuriame prieš mėnesį ir įvyko 
dukters žmogžudystė. Tas butas anksčiau buvo naudojamas kaip 
biuro patalpos, paskui jį pernuomojo, o galiausiai paliko nenaudoja- 
mą, kol buvo tvarkomi tie visi bendrijos formalumai. 

— Margareta Erikson, matyt, norėjo daugiau erdvės, nors gyvena 
viena, — tarė Svanstriom. — Jai reikėjo poros kambarių, kad galėtų 
tvarkyti savo buhalterijos paslaugų verslą, be to, pardavusi kaimo 
sodybą, turėjo nemažai senovinių baldų, kuriuos norėjo parsivežti, o 
jiems irgi reikėjo vietos. 

— O Lotai Erikson būtų užtekę mažesnio butuko, nes jos dukra 
išsikraustė pas tėvą, — įsiterpė Levinas. 

— Būtent, — patvirtino Svanstriom. — Na, ir kam aš tau reikalin- 
ga? — šypsodamasi paklausė ji. 

— Tiesą sakant, noriu dar šį tą patikslinti, - pasakė Levinas. 

— Taip ir maniau, - atsakė Svanstriom. — Gal pradėkim nuo to: 
jeigu tau rūpi, ar Margareta Erikson ir jos bendrapavardė Lota Erik- 
son yra giminaitės, tai atsakymas — ne. 

— Tu patikrinai? — paklausė Levinas. 

— Kad nebuvo labai sunku, - paaiškino Eva Svanstriom. — Iškart 
supratau, kai aiškinausi dėl to butų pirkimo. Margaretos Erikson 
pavardė rašoma su „k“ ir dviem „s“, kaip Švedijoje įprasta ar bent 
jau dažniausiai būna, ir tokia jos pavardė nuo pat vedybų. O štai 
Lota Erikson iš tikrųjų yra Lizelotė Erikson, jos pavardė turėtų būti 


rašoma lygiai taip pat. Lizelotė Džanetė Erikson — toks visas vardas. 

Ištekėjusi ji tapo Lizelote Valin Erikson, kai persikėlė gyventi į JAV, 
pradėjo rašyti savo pavardę su „c“ ir „s“. Aplinkiniai ją visada vadino 
Lota, nuo pat vaikystės. Paskui, kai išsiskyrė su vyru ir grįžo namo, 
panoro atsikratyti jo pavardės, o maždaug po metų pateikė oficialų 
prašymą pasikeisti vardą ir pavardę. Jau aštuonerius metus jos visas 
įteisintas vardas yra Lota Lizelotė Džaneta Erikson. 

— Mat kaip, — tarė Levinas. 

— Ar manai, kad žudikas iš pradžių paskambino ne į tas duris? — 
pasiteiravo Svanstriom. 

— Taip, taip ir pagalvojau. Nes ta Margareta Erikson panašiai ir 
užsiminė žurnalistams, ir jos pavardė tikrai tokia pat kaip Lindos 
mamos. O iš tikrųjų tu pati man pakišai tokią mintį. Juk pasakei, jog 
žudikas galėjo būti kokia nors sena meilė. 

— Sena meilė atėjo pas Lindą, - pakartojo Svanstriom. — Bet su- 
maišė duris ir nuėjo prie to buto, kuriame ji su mama gyveno anks- 
čiau. Tu manai, taip galėjo būti? Juk jai tada nebuvo nė aštuoniolikos 
metų, ar ne? Turiu galvoje, tada, kai su motina gyveno viršutiniame 
aukšte. 

— Ar pas Lindą, ar pas jos motiną, o gal pas abi. Aš jau visai nebe- 
žinau, — supdamasis kėdėje sumurmėjo Levinas. — Tikriausiai dabar 
nebėra skirtumo. 

— Jeigu aš sugalvočiau užsukti pas savo seną meilę... po trejų metų 
ir dar vidury nakties... turbūt prieš tai pabandyčiau paskambinti, — 
garsiai svarstė Eva Svanstriom. 

— Paskambinti... kaip tik su telefonu ir susijęs mano kitas pra- 
šymas, — pasakė Levinas. - Manau, mums reikėtų sužinoti, ar Lota 
Erikson kartais nebuvo pakeitusi numerio. 

— Juk mes beveik užčiuopėm siūlo galą. 

— Būtent, - linktelėjo Levinas. - Būtent. 

„Kodėl gi nepaleidus dar vieno šūvio užrištomis akimis?“ — pa- 
galvojo jis. 

— Kaip tau tas išprievartavimas Kalmare? —- paklausė Bekstriomas, 
įkišęs nosį į Rogersono kabinetą. 

— Žiauriai šlykštus, — atsakė Rogersonas. 

— Sakai, bus susijęs su mūsų Lindos istorija? 

— Jokiu būdu. 

— Tada mūsų nuomonės sutampa. 

— Ką darysi, teks man su tuo kaip nors susitaikyti, — išsišiepė 
Rogersonas. 

— Aš dar paklausiau Hanso ir Frico. Kiekvieno atskirai. Dėl visa 
ko. 

— Ir ką? 

— Hansas nemato čia jokio ryšio, bet mano, kad atvejis įdomus. 
Sako, reikėtų pasitarti su mūsų kolegomis iš SNSAS skyriaus. 

— O ką Fricas? —- paklausė Rogersonas. 

— Fricas nemato čia jokio ryšio, bet sako, jog mums vertėtų ne- 
paleisti įvykio iš akių, ir galima pasikalbėti su kolegomis iš SNSAS 
skyriaus. 

— Įspūdinga. Kaip jiems taip pavyksta? 

— Paskui dar pasidomėjau Levino nuomone, - pridūrė Bekstrio- 
mas. 

— Na, ką jis mano? 

— Nori, kad pacituočiau? 

— Aišku. 

— „Nors Rogersonas apie Kalmaro bylą žino tik iš trumpo pokal- 
bio su pareigūne Sandberg telefonu, jis vis tik laikosi versijos, kad 
tos mergaitės užpuolikas ir Lindos žudikas negali būti tas pats žmo- 
gus.“ 

— Aha, tikslūs Levino žodžiai, - sutiko Rogersonas. — Tarp kitko, 
visai iš kitos operos. Ką manai, gal spjaunam į viską ir einam į vieš- 
butį, prieš vakarienę dar susipilsim po porą šalto alaus? 


— Geriau nesugalvosi, — pritarė Bekstriomas. 

— Įjunk žinias per TV4, - paliepė Rogersonas, kai po poros valan- 
dų jiedu sėdėjo Bekstriomo kambaryje ir jau buvo išlenkę po porą 
šalto alaus. 

— O kam? - nustebo Bekstriomas, ieškodamas nuotolinio pulte- 
lio. 

— Tiesiog įdomu, ar mano kabinetas dar neišlėkęs į orą, - atsakė 
Rogersonas. 

— Čia tai geras, — pareiškė Bekstriomas po penkių minučių ir iš- 
jungė televizorių. — Tie asilai išsprogdino Snukio operatyvinio cen- 
tro langus. Snukis turbūt visai nukvaišo, jeigu leido vykdyti tokias 
pratybas. 

— Popiet kalbėjausi su mūsiškiais Stokholme, - pasakojo Roger- 
sonas. — Jie irgi taip pat pagalvojo. Bet čia šuo ir pakastas. 

— Nagi, nagi, — pastatė ausis Bekstriomas. — Neblogai pavarė, — 
vis dar stebėjosi jis, praėjus dar penkioms minutėms, per kurias Ro- 
gersonas viską papasakojo. 

— Turbūt viskas buvo kaip ir tame Lundo viešbutyje „Grand Ho- 
tel“, — dar pridūrė Rogersonas. — Jį, matyt, traukia vonios veidro- 
džiai. 

— O gal žmogus susipainiojo. Gal, pavyzdžiui, bandė nusišauti. 
Juk su tokiu snukiu jam turbūt nelengva. Gal tiesiog nesiseka, ir 
viskas. 

— Kas nesiseka? — nesuprato Rogersonas. 

— Vos tik pažiūri į veidrodį, nori paleisti sau kulką į kaktą, bet 


nusitaiko ne į save, o į savo atvaizdą, — paaiškino Bekstriomas. 

Sapnai aplankydavo vis dažniau. Apie tą vasarą prieš beveik pen- 
kiasdešimt metų, kai gavo pirmąjį dviratį ir tėtis išmokė jį minti 
pedalus. Tačiau šiąnakt sapnavo ne tą raudonąjį Crescent Valiant, o 
savo tėtį ir mamą. 

Tą keistą vasarą tėčio atostogos, atrodė, niekada nesibaigs. Ga- 
liausiai Janas paklausė: „Kiek dar dienų tu atostogausi, tėti?“ 

Iš pradžių tėtis šiek tiek sutriko, bet paskui tik nusijuokė, pataršė 
Jano plaukus, ir viskas vėl stojo į savas vėžes. „Iol, kol išmokysiu 
tave važiuoti dviračiu, — pažadėjo jis. — Tiek, kiek tik reikės, o mano 
darbas juk niekur nedings.“ Tai pasakęs tėtis dar kartą pakedeno jam 
plaukus, ilgiau nei paprastai. 

Buvo tikrų tikriausia bobų vasara, ir tėtis su kiekviena diena da- 
rėsi vis panašesnis į indėną. Liesas, įdegęs, kaulėtu veidu. „Tu atrodai 
kaip tikras indėnas“, - sakė jam Janas. 

„Nieko čia keisto, — atsakydavo tėtis. —- Kur neatrodysi, kai toks 
oras.“ 

Vieną naktį Janas pabudo. Turbūt jį pažadino keistas triukšmas. 
Tyliai tipendamas laiptais jis nulipo žemyn į koridorių ir pamatė 
virtuvėje ant kėdės sėdintį tėtį bei mamą. Mamytė sėdėjo tėveliui 
ant kelių, rankomis apkabinusi jam kaklą, veidu įsikniaubusi į jo 

krūtinę. Tėtis viena ranka laikė ją apkabinęs, o kita švelniai glostė jos 
plaukus. „Viskas bus gerai, - kuždėjo jis. — Viskas bus gerai.“ 

Nė vienas iš jų nepastebėjo Jano, ir jis apsisukęs nutykino į savo 
kambarį palėpėje, o paskui vėl užmigo. 

Kitą rytą per pusryčius viskas atrodė kaip įprastai. „Na, Janai, ar 
pasiruošęs? — paklausė tėtis, dėdamas ant stalo kavos puodelį. — Ei- 
nam pasivažinėti Vzliantu?“ 

„Aš visada pasiruošęs, tėti“, — atsakė Janas. 

O paskui atsibudo. 


49 


VEKŠĖ, ANTRADIENIS, RUGPJŪČIO 5-OJI 


Kalmare išprievartauta keturiolikmetė išgyveno. Jos būklė vis dar 
buvo kritiška, bet stabili. Buvo pranešama, kad jeigu sesuo su drauge 
nebūtų pasirodžiusios paskutinę minutę, o jas pamatęs užpuolikas 
nebūtų sprukęs, mergaitė nebūtų likusi gyva. Šis įvykis patvirtino 
visus žiniasklaidos įtarimus. Smolande siautėja jaunas merginas prie- 
vartaujantis serijinis žudikas. Per patį atostogų įkarštį, kai Švedijoje 
tokia idiliška vasara. 

Iš pradžių jis nužudė Lindą. Po kelių savaičių užpuolė dar vieną 
moterį, bet tą kartą nieko nepešė, todėl, pasak laikraščių, jau po sa- 
vaitės surado naują auką. Jis buvo tiek įsiaudrinęs, kad net nebegal- 
vojo, jog rizikuoja būti pagautas. 

Stokholmo universiteto kriminalinės psichologijos profesorius, 
laikomas vienu geriausių serijinių žudikų žinovų šalyje, galėjo pa- 
teikti begalę pavyzdžių, įrodančių, kad policija yra nepajėgi nustatyti 
žiaurių nusikaltimų dėsningumo, kol dar ne vėlu. Policijos pareigū- 
nai nemato bendros perspektyvos, jie užgožia vaizdą įnikę į detales, 
o jų tarpusavio komunikacija akivaizdžiai šlubuoja. Kairė ranka ne- 
žino, ką tuo metu daro dešinė. Niekas neįžvelgia visumos, elgsenos 
modelio ir pačių akivaizdžiausių ženklų. 

— Policija tiesiog nemato, kad karalius yra nuogas, — pareiškė pro- 
fesorius, sėdėdamas ant sofos TV4 kanalo rytinėje laidoje. 

— Ką turite omenyje? — patikslino laidos vedėjas. 

— Na, kad jis yra nuogas, - paaiškino profesorius. 

Pirmą kartą tą vasarą žiniasklaida atvirai kritikavo policijos darbą, 
ir ypač linksniavo Vekšės policiją. Nepaisant daugybės įkalčių, ji vis 
dar nebuvo suradusi Lindos Valin žudiko. Dar blogiau: pasak kelių 
anoniminių policijai artimų šaltinių, šis tyrimas nebuvo pasistūmė- 
jęs nė per žingsnį. Nors žmogžudystė įvykdyta jau prieš mėnesį, ty- 
rimas nejudėjo iš vietos. 

Devyniolikmetė mergina, kurią užpuolikas bandė išprievartauti 
pracitą savaitgalį, vėl atsidūrė žiniasklaidos akiratyje. Policija, pasak 
jos, netikėjo parodymais. Užuot ieškoję užpuoliko, pareigūnai ieš- 
kojo priekabių, ir per tokį nemokšiškumą nukentėjo keturiolikmetė 
mergaitė. Visų laikraščių redaktorių skiltyse buvo aptarinėjamas skan- 
dalas, o Lindos bylos tyrėjai staiga pasijuto sugaištantys didžiąją dalį 
laiko problemoms, kurias dauguma laikė visiškomis nesąmonėmis. 

Dar prieš dieną Kalmaro rajono komisaras susisiekė su savo kole- 
ga Vekšėje ir pasiūlė sudaryti jungtinę tyrimo grupę. Juk per mėnesį 
buvo išprievartautos dvi moterys ir viena nužudyta, o kadangi per 
paskutinį nusikaltimą užpuolikui sukliudė liudininkės, vadinasi, vėl 
galima laukti naujo išpuolio visai netrukus. Vekšės apygardos ko- 
misaras sudvejojo, bet pažadėjo aptarti šį klausimą su ikiteisminio 


Lindos žmogžudystės tyrimo vadovu ir po to pranešti. 


Antradienį vyresnysis inspektorius detektyvas Olsonas iškėlė šį 
klausimą vos prasidėjus rytiniam susirinkimui ir pareiškė esąs atviras 
įvairiems pasiūlymams. 

— Kaip jūs manote? — pasiteiravo jis, apžvelgdamas visus susirin- 


kusiuosius. — Aš pats vis labiau linkęs laikytis nuomonės, kad abiem 

atvejais prievartautojas buvo tas pats žmogus, nes liudininkės jį api- 
būdino beveik identiškai. 

— O kaip dėl Lindos? — irzliai paklausė Bekstriomas. — Ir čia bus 
tas pats Žmogus? 

— Visa bėda, kad šiuo atveju mes išvis neturime apibūdinimo, — 
atsargiai priminė Olsonas. 

— Taip, ir tai turbūt vienintelis dalykas, kurio mes neturime, — 
atšovė Bekstriomas. — O nusikaltėlį greitai surasim. Jeigu kas nors 
iš čia esančiųjų rimtai manote, jog Linda būtų įsileidusi tatuiruotą 
banditą į namus trečią nakties, būkit geri, pakelkit rankas. 

— Atsiprašau, kad pertraukiu, - mandagiai krenkštelėjęs įsiterpė 
Levinas. — Bet noriu paklausti apie paskutinę auką. Užpuoliko sper- 
mos surado? 

— Taip, —- atsakė Sandberg. 

— Tokiu atveju greit paaiškės, ar tai Lindos žudikas, — pastebėjo 
Levinas. 

— Taip, paaiškės, — sutiko Sandberg, ir jos veidas šiek tiek pra- 
šviesėjo. 

— Kalbant apie tuos du išprievartavimus, aš kol kas nematau, kuo 
galėtume padėti kolegoms iš Kalmaro. Nebent parodytume liudi- 
ninkėms tas pačias nuotraukas, kurias rodėme mūsiškei užpultai 
merginai. Žinoma, jei tik jie patys dar to nepadarė, — tarė Levinas ir 
dar kartą krenkštelėjo. 

— Tuo jau pasirūpinta, — dar labiau nušvitusi pranešė Sandberg. 

— Puiku. Viskas taip, kaip priklauso, - pasakė Levinas. — Kuo pui- 
kiausias bendradarbiavimas tarp dviejų pajėgų, kaip pagal vadovėlį. 

— Ką tu manai, Levinai? — neatlyžo Olsonas. — Ar yra čia koks 
nors ryšys? 

— Aš nelabai mėgstu reikšti nuomonę apie tokius dalykus, — at- 
sakė Levinas. — Na, jei jau klausi, aš tikrai nemanau, kad Lindos 


žudikas išprievartavo vargšę mergaitę Kalmare, ir tai paaiškės, kai tik 

kolegos gaus DNR tyrimų rezultatus. Nemanau, jog; turėtume sukti 
galvas dėl visokių kitokių galimų sąsajų. 

— Na, tikėkimės, — tarė Olsonas, nerimastingai linguodamas gal- 
va. — Nuoširdžiai tikiuosi, kad tu teisus. 

Susirinkimui baigiantis jis nurodė pareigūnei Sandberg, Salo- 
monsonui, fon Esenui, Adolfsonui bei dar porai kitų iškart imtis 
darbo ir bendradarbiauti su kolegomis iš Kalmaro ieškant bet ko- 
kių sąsajų tarp Lindos nužudymo, bandymo išprievartauti Vekšėje 
ir išprievartavimo Kalmare. Jis pats tuo tarpu ketino susisiekti su 
SNSAS skyriumi ir KA grupe, kad įsitikintų, ar jų veiksmai atitinka 
rekomendacijas. 

Kai tik tie nelaimingieji patraukė medžioti visų galimų sąsajų ir 
vėl stojo šiokia tokia ramybė, Bekstriomas sutelkė savo likusius ben- 
dražygius. 

— Na, - tarė jis. — Kaip ten reikalai su DNR mėginiais? Ar nepri- 
trūkom ausų krapštukų? 


Levinas grįžo į savo kabinetą, o netrukus prie jo prisijungė ir Eva 
Svanstriom. 

— Dėl telefono numerio pakeitimo sužinosim tik po kelių dienų. 
Kalbėjau su „Telia“, jei duomenys senesni nei poros metų, jie iškart 
pasakyti negali, - pranešė Svanstriom. 

— Bet tokie duomenys yra? — paklausė Levinas, staiga pajutęs pa- 
žįstamą nerimą. 

— Aišku, kad yra, — atsakė Svanstriom. — Tačiau tas žmogus, su 
kuriuo aš kalbėjau, pasakė, jog reikės poros dienų jiems atrasti. 

— Ką darysi, — sutiko Levinas. „Pora dienų dar nieko baisaus, be 
to, vis tiek turbūt nieko doro nepešim, — pamanė jis. — Kaip ir daž- 


niausiai būna, kai šaudom užrištomis akimis.“ 

Ėjo paskutinės ilgiausių atostogų Larso Martino Johansono gy- 
venime dienos. 

Nuo tada, kai laikinai pasitraukė iš Saugumo tarnybos operaty- 
vinio skyriaus viršininko pareigų, kad vykdytų vieną iš slapčiausių 
tyrimų per visą Švedijos istoriją, buvo praėję beveik dveji metai, dar- 
bas pagaliau ėjo į pabaigą. Su paskutinėmis smulkmenomis galėjo 
kuo puikiausiai susidoroti jo pavaldiniai, tad antrąją liepos savaitę 
Johansonas išvyko iš tėviškės ir drauge su žmona leidosi pakeliauti 
po Europą. Jo žmonai patiko kelionės — nauji žmonės, naujos vietos, 
nauji įspūdžiai, — o pačiam Johansonui užtekdavo paskaityti gerą 
knygą, pamiršti nuolatinius telefono skambučius ir laiku pavalgyri. 

Nepaisant skirtingų interesų, į Švediją abu. paprastai grįždavo 
pakilios nuotaikos. Tesėdami prieš keletą metų duotą pažadą, kuris 
paskui peraugo į savotišką tradiciją, paskutinę atostogų savaitę jie lei- 
do kaime, Alniono saloje netoli Sundsvalio, pas vyresnįjį Johansono 
brolį. Tyla, ramybė, geras maistas, neblogi gėrimai ir nepretenzingi 
bei dosnūs šeimininkai, kurių prašymas jaustis kaip namie buvo iš- 
ties nuoširdus. Svarbiausia, galvojo Johansonas, kad vargu ar rastum 
šioje planetoje kirą šalį, kuri visais požiūriais galėtų prilygti Švedijai. 

Tokios nėra, nusprendė jis ir patenkintas atsiduso, o po sekundėlės 
užmigo kėdėje. 

Su savimi Johansonas nešiodavosi tris mobiliuosius telefonus. 
Vieną asmeninį, vieną darbo, o kitą tokį įslaprintą, kad praktiškai 
niekada juo nesinaudodavo. Saugumo dėlei jis buvo raudonas, o 
skambėjimo toną jam susikūrė pats Johansonas. Telefonui suskam- 
bus pasigirsdavo policijos automobilių sirenų kaukimas, tik kiek ty- 
lesnis. Jis tuo velniškai didžiavosi. Nusistatęs tokį skambutį jis pats 
sau paskambino, kad pademonstruotų žmonai savo technologinį 
išprusimą. Visgi kai telefonas pirmą kartą iš tikrųjų suskambo, jo 
savininkas tyliai knarkė sėdėdamas kėdėje. 

„Turbūt vokiečiai nori nupirkti visą Smolandą ir užmokėti gry- 
naisiais“, - pamanė Johansono žmona Pija. Ji dirbo fondų valdytoja 
banke. Padėjusi knygą, į kurią bandė įsijausti, moteris paėmė telefo- 
ną ir atsiliepė. 

— Klausau:? 

„Turbūt man negalima prisistatyti, nes dar pasodins į kalėjimą“, — 
pamanė Pija. 

— Enchantė, - pasigirdo ragelyje malonus balsas. — Jūs turbūt ta, 
apie kurią aš pagalvojau, — tęsė jis. — Tačiau, kad ir kaip man norėtų- 
si su jumis pabendrauti, turiu apgailestaudamas paprašyti pakviesti 
jūsų gerbiamą vyrą. 

— Kaip man jus pristatyti? — pasiteiravo Pija. 

— Bijau, kad niekaip, — atsakė malonusis balsas. — Tiesiog pasaky- 
kit savo gerbiamam vyrui, jog senas Piligrimo bičiulis norėtų su juo 
persimesti žodeliu. 

— O jeigu paklausčiau, kokiu reikalu, turbūt atsidurčiau kalėji- 
me? — paklausė Pija. 

— Tai 2šatsidurčiau kalėjime, jeigu jums atsakyčiau, — atšovė senas 
Piligrimo bičiulis tokiu tonu, lyg būtų pasijutęs užgautas. 

— Einu, pažadinsiu, — tepasakė Pija. „Kaip kokie vaikai“, — pa- 
manė ji. 

— Kas skambino? — smalsiai pasiteiravo Pija po dešimties minu- 
čių, kai jos vyras, kažkodėl nužingsniavęs į patį tolimiausią terasos 
kampelį, pagaliau baigė kalbėti pašnibždomis. Padėjęs raudonojo te- 
lefono ragelį jis grįžo ir atsidusęs vėl įsitaisė kėdėje. 

— Senas pažįstamas, - numykė Johansonas. 

— Dar vienas paslaptingas niekšelis. Be vardo, - tarė Pija. 

— Kažkas panašaus, — gūžtelėjęs pečiais atsakė Johansonas. — Jis 
dirba ministrų kabinete ypatinguoju ministro pirmininko patarėju 
visokiausioms nesąmonėms, jo pavardė Nilsonas. 

— A-a, — tarė Pija. - Mūsų pilkasis kardinolas. Švediškoji jo emi- 
nencija Rišeljė. 

— Beveik, - atsakė Johansonas. — Kažkas panašaus. 

— Ir ko jis norėjo? 

— Nieko, pasikalbėti, ir tiek, — išsisuko Johansonas. 

— Turbūt dabar tau reikia važiuoti į Stokholmą? — paklausė Pija, 
kuriai visi tie reikalai buvo jau seniai pažįstami. 

— Jei tu neprieštarauji. Aš rytoj grįšiu. 

— Nuostabu, - tarė Pija. - Galėsi užsukti į namus ir paimti man 
keletą daiktų, nes jų prireiks, jeigu savaitgalį eisim į tą vakarėlį. 

— Gerai, — Johansono mintys jau buvo nuklydusios kitur, į ilgas 
diskusijas veltis jis nenorėjo. 

— Iš pradžių man pasirodė, kad jis girtas, - pasakė Pija. - Kažkaip 
keistai kalbėjo. 

— Sakyčiau, jog tiesiog buvo pakilios nuotaikos, - abejingai atsakė 
Johansonas. — Dar tik dvylika, kažin ar jau spėjo papietauti. 

— Tikrai, turbūt buvo linksmai nusiteikęs. Malonus linksmuo- 
lis, — švelniai pasišaipė Pija. 

— Kažkaip nelabai įsivaizduoju, — rimtai papurtė galvą Johanso- 
nas. — Na, ką darom? — pridūrė jis žvelgdamas į laikrodį. - Turiu 
galvoje, dėl pietų. 

Johansonas apsivilko tamsiai mėlynus medvilninius marškinius ir 
lininį kostiumą, į viršutinę švarko kišenę įsikišo kaklaraištį ir išsikvie- 
tęs taksi išvažiavo į Sundsvalio oro uostą, o iš ten popietiniu lėktuvu 
išskrido į Stokholmą. Ten jo laukė saugumo tarnybos vairuotojas, 
kuris nuvežė Johansoną tiesiai į rūmus primenančią specialiojo pata- 
rėjo rezidenciją Djursholme. 

— Sveikas atvykęs į mano kuklią buveinę! — vos tik įžengus pro 
duris išskėstomis rankomis jį pasitiko specialusis patarėjas. — Tikiuo- 
si, neprieštarausi, jeigu prisėsime viduje. 

— Kuo vėsiau, tuo geriau, — atsakė Johansonas, nors buvo ištiki- 
mas pirties gerbėjas. 

„Štai kaip tu gyveni“, - galvojo jis, vogčiomis apžiūrinėdamas įman- 
traus rašto parketą, tamsaus medžio plokščių sienų apdailą ir puošnius 
gipso lipdinius ant aukštų lubų, nepraleisdamas nė vieno persiško ki- 
limo, olandų tapytojo paveikslo ar Venecijos stiklo sietyno. 

Iš pradžių jie įsitaisė bibliotekoje ir aptarė einamuosius reikalus, 
kad paskui galėtų ramiai papietauti. Viskam išspręsti užteko dešim- 
ties minučių. 

— Kada galėsi pradėti? — paklausė specialusis patarėjas. 

— Nuo pirmadienio, — atsakė Johansonas. 

— Labai gerai, — apsidžiaugė patarėjas, o jo apskritas veidas nu- 
švito tarsi saulutė. — Pagaliau galėsim imtis svarbesnių reikalų. Nuo 
priešpiečių nieko burnoj neturėjau. 

— Labai gražūs namai, — pagyrė Johansonas jiems einant į valgo- 
mąjį. — Paveldėjai iš tėvų? 

— Nejuokauk, Johansonai. Aš užaugau nepritekliaus sąlygomis, — 
pareiškė specialusis patarėjas. - Berniokas nuo Sioderio, gimęs ir au- 
gęs Siodermalmės aukštumose. Nusipirkau šitą namą iš vieno varg- 
šelio, kuriam prastai susiklostė reikalai. 

— Kaip matau, tavo reikalai klostosi visai neblogai, — pastebėjo 
Johansonas. 

— Kuo puikiausiai, —- patenkintas pritarė specialusis patarėjas. — Ir 
sakyčiau, labai pelnytai. 

Kadangi savaitė buvo tik įpusėjusi, patarėjas atsiprašė svečio, jog 
pietums bus patiekiami paprasti patiekalai. Kita vertus, juos maitino 
kairioji vyriausybė, tad paprastumas turėjo būti jų kasdienis palydo- 
vas, net ir nepaisant to, kad Johansonui šiandien buvo svarbi proga 
atšvęsti būsimą savo postą, o jo darbdaviai galėjo džiaugtis savo iš- 
mintingu pasirinkimu. 

— Bijau, kad tau teks vadovautis manuoju požiūriu, — atsidusęs 
pasakė specialusis patarėjas. —- Pirmiausia, susitaikyti su tuo, kas ne- 
išvengiama. Ar ne taip jūs, policininkai, dažniausiai ir sakote? 

Per beveik visą sąmoningą savo gyvenimą specialusis patarėjas lai- 
kėsi požiūrio, jog svarbiausia yra ieškoti kompromisų ir rasti spren- 
dimą, kuris vienodai tenkintų abi puses ir netrukdytų eiti savais ke- 
liais. Šiuo egzistenciniu moto besiremiantis svetingasis šeimininkas 
vylėsi, kad tokį sprendimą jo svečias įvertins ir tikrai sugebės pritai- 
kyti savo veikloje. 

— Kiek girdėjau, pats kilęs iš Norlando, eigulių šeimos, turbūt 


reikėtų pradėti nuo seno gero švediško stalo su degtine, — pareiškė 

jis, mostelėjęs į valgomojo kampe stovinčią pagyvenusią namų šei- 
mininkę, kuri vilkėjo griežto kirpimo juodą suknelę, ryšėjo baltą pri- 
juostę, o rankoje laikė grafiną su degtine. 

— Kaip čia pasakius, — pratarė Johansonas. — Greičiau smulkių 
ūkininkų, iš mamos pusės, o iš tėvo... 

— Nagi, nagi, gerbiamas Larsai Martinai, — pertraukė jį specialusis 
patarėjas. - Kam tas perdėtas kuklumas, gal verčiau pasidžiaukime 
šviesia ateitimi. Eikime tiesiai prie stalo, pasivaišinsim šiuo tuo sti- 
presniu ir apgaubsim sunkumų išvargintas sielas šilko bei aksomo 
skraiste, juk mes to nusipelnėm. 

— Eikime, — sutiko Johansonas. 

Po įžanginės taurelės, kurią abu išmaukė lyg kareiviai stovėdami, 
jie pagaliau sėdo prie valgiais ir pilnomis taurėmis nukrauto stalo. 
Dabar paragausią eršketo, paaiškino patarėjas. Virto, troškinto, kep- 
to, rūkyto, konservuoto ir sūdyto eršketo bei eršketo ikrų su virtų 
bulvių blyneliais, aiškino jis, rodydamas į kiekvieną patiekalą savo 
šakute. 

— Rusiškus ikrus valgo tik naudotų automobilių prekeiviai, — pa- 
reiškė jis, pilna burna čiaumodamas ikrus. - Normalūs žmonės valgo 
eršketo ikrus. 

— Degtinė labai gera, — pagyrė Johansonas, sukiodamas rankoje 
krištolinę taurelę ir apžiūrinėdamas ją žinovo išraiška. „Bet šiaip tai 
netiesą sakai, nes mano brolis labiau mėgsta baltmėsių žuvų ikrus, 
nors ir prekiauja automobiliais“, - pamanė jis. 

— Tikrai gera, ar ne? — patenkintas atsiduso patarėjas. — Prigrie- 
biau keletą butelių prie progos, kai aną savaitę buvau nuvažiavęs pas 
Putiną. 

„Kuklūs“ pietūs tęsėsi. Specialusis patarėjas bei jo svečias, kaip 
ištikimiems visuomenės tarnams ir derėjo, tiesiog susitaikė su ne- 
išvengiama vaišių gausa ir palinkę prie stalo valgė, o aukštai virš 


galvų jiems kukliai švietė krištolinis sierynas. Po eršketo buvo pa- 

tiekta įdaryta putpelė su šakniavaisių piurė, tada gabalėlis Kamargo 
ožkos pieno sūrio, ir pagaliau, geltonų bei žaliųjų citrinų šerbetu 
atgaivinus skonio receptorius, buvo patiekta kava su konjaku ir šo- 
koladiniais triufeliais. Kiekvieną patiekalą lydėjo vis kitas vynas, 
kurį pats specialusis patarėjas buvo atnešęs iš savo didžiulio rūsio: 
iš pradžių raudonas derlingųjų 1985 metų burgundiškasis, paskui 
stiprus spirituotas raudonasis vynas iš Luaros slėnio be nurodytų 
vynuogių derliaus metrų. 

— Vyndarystės meną, be jokios abejonės, geriausiai išmano pran- 
cūzai, — su pasitenkinimu pareiškė specialusis patarėjas, kone įmer- 
kęs savo ilgą nosį į taurę. 

— Mes su žmona dažnai geriam itališką vyną, — tarė Johansonas. 

Specialusis patarėjas pasimuistė kėdėje. 

— Jei galima, Larsai, duosiu tau vieną draugišką patarimą. Tau 
reikėtų vengti tokios rizikos ir patausoti sveikatą, — pasakė jis. 

— Tiesa, kaip laikosi Nylanderis? — pasiteiravo Johansonas, kai 
jie sugrįžo į biblioteką apvainikuoti pierų dideliu puodeliu espreso 
ir šlakėliu 1990-ųjų metų gamybos konjako Frapin iš šeimininko 
kolekcijos. 

— Jau seniai jam buvo taip gera, — atsakė specialusis patarėjas. — 
Atskiras kambarys, maistas triskart per dieną, raudonos, žalios ir mė- 
lynos piliulės, netgi turi su kuo pakalbėti. 

— Guli privačioje ligoninėje? — atsargiai pasiteiravo Johansonas. 

— Privačioje? — prunkšrelėjo specialusis patarėjas. — Viskam yra 
ribos! Sugalvojo mūsų gana padorios bananų karalystės policijos 
pajėgas paversti kažkuo, ko netgi tikros bananų respublikos neturi. 
Paskui dar užsirakino savo kabinete ir atsisakė išeiti, teko tam vargšui 
futbolininkui ministrui, lyg vyriausybei savų bėdų nebūtų iki kaklo, 
prašyti armijos vyrų, kad pusę pastato išsprogdintų ir jį atiduotų į 
gailestingas psichiatrų rankas. Tokie dalykai nepigiai atsieina. 

— Jis Ulerokeryje? — pabandė spėti Johansonas. 

— Deja, taip, — užjaučiamu tonu patvirtino specialusis patarėjas. — 
Ir, sakyčiau, pačiu laiku. 

— Kas gi jam nutiko? — pasmalsavo Johansonas. 

— Tiksliai nežinom, — atsakė patarėjas ir gūžtelėjo gležnais pe- 
čiais. — Sako, iš pradžių šovė į veidrodį vonioje. 

— Eik sau, ko tik žmonės neprisigalvoja, — šaltai, kaip ir priklauso 
tipiškam Norlando gyventojui, palinksėjo Johansonas. 

— Gal valė ginklą ir smakras įstrigo ratuke aplink gaiduką, — ėmė 
spėlioti patarėjas. 

— Nuleistuko lankelyje? — pasitikslino Johansonas. 

— Koks skirtumas, — numojo ranka patarėjas. — Aš tik bandžiau 
sugalvoti, kaip jį pateisinti, — burbtelėjo jis. 

Dar valandą apie šį bei tą paplepėjus ir išgėrus po porą taurelių iš- 
ties puikaus konjako, šeimininkas pasiūlė svečiui sužaisti kelias parti- 
jas biliardo, o paskui sulaukti lengvos vakarienės. Tačiau Johansonas 
buvo prisiklausęs baisių istorijų apie sportavimą prisivalgius, todėl 
pasiūlymo atsisakė., 

— Nemoku žaisti biliardo, — apgailestaudamas papurtė galvą. 

— Jei nori, išmokysiu, — viltingai pažvelgė į jį specialusis patarė- 
jas. 

— Mielu noru, bet gal kitą kartą, — tarė Johansonas. - Man jau 
reikės eiti. | 

Padėkojęs šeimininkui už nuostabius pietus Johansonas išsikvietė 
taksi ir parvažiavo į savo butą Volmaro Ikskiulio gatvėje, kuriame 
vasarą jiedu su žmona negyveno. Užmigo beveik iškart, kai tik atsi- 
gulė į savo lovą. 

„Šitas patarėjas irgi kažkoks nenormalus“, — tesuspėjo pagalvoti 
prieš nugrimzdamas į sapnų karalystę. 

Per rytinį Lindos bylos tyrėjų susirinkimą į posėdžių salę įžengė 
vyresnysis inspektorius tyrėjas Olsonas ir paskelbė, kad kolegos Kal- 
mare sugavo prievartautoją. Netoli Nibru esančio imigracijos centro 
direktorius, per vietinę radijo stotį išgirdęs nusikaltėlio apibūdinimą, 
atpažino vieną iš savo globotinių. Jis nedelsdamas paskambino į Kal- 
maro policiją, o pareigūnai jau skubėjo pas jį, mat prieš valandą iš 
Valstybinės teismo ekspertizių laboratorijos buvo gavę DNR tyrimo 
rezultatus. Bent kartą ir jiems pasisekė — gautasis DNR sutapo su 
vienu iš 0,05 procento šalies vyrų mėginių, kuriuos policija buvo 
sukaupusi duomenų bazėje. 

Tai buvo sepryniolikmetis bėglys iš Moldovos, atvykęs į Švediją 
vos prieš mėnesį. Jo DNR buvo paimtas dėl visa ko, jei per tuos kele- 
tą mėnesių — tiek paprastai trukdavo iki galutinio sprendimo depor- 
tuoti — prikrėstų kokių išdaigų. Dabar vaikinukas sėdėjo Kalmaro 
policijos nuovados kameroje. Nors, pasak vertėjos, jis viską neigė, 
bet turėjo progą pasilikti Švedijoje ilgiau už kitus savo tautiečius. Su 
Lindos žmogžudyste jis neturėjo nieko bendra. Jo ir žudiko DNR 


profiliai nesutapo. 

— Aišku, mes ir nemanėm, kad sutaps, — pareiškė Olsonas. — Bet 
statyčiau nemažą sumą, jog bus prikišęs nagus prie to pasikėsinimo iš- 
prievartauti. — Jis atsisuko į Aną Sandberg ir padrąsinamai linktelėjo. 

Šeši pareigūnai, kuriems buvo pavesta bendradarbiauti su Kalma- 
ro policija tiriant išprievartavimo bylą, buvo grąžinti atgal į koman- 
dą. Užbaigti likusius darbus kuo puikiausiai galima telefonu, faksu 
bei pasinaudojus vidiniu policijos kompiuterių tinklu. Šiuo metu 
jiems visiems buvo daug svarbesnių reikalų. 

— Tęsiam darbus visu pajėgumu, — pranešė Olsonas. — Tiesa, kaip 
sekasi rinkti DNR mėginius? 

Kolegų tvirtinimu, rezultatai pranoko visus lūkesčius. Mėginių 
skaičius jau perkopė šešių šimtų ribą ir sumušė ankstesnįjį rekordą. 
Keturi šimtai žmonių jau buvo išbraukti iš įtariamųjų sąrašo. 

— Dirbame dviem kryptimis, — susižvalgęs su Levinu paaiškino 
Knutsonas. — Perkratom tuos, kurie gyvena netoli nusikaltimo vie- 
tos, taip pat sistemingai imam žmonių, atitinkančių KA grupės su- 
darytą portretą, DNR. 

— Žodžiu, dirbam labai metodiškai, — patikslino Torenas. 

— Anksčiau ar vėliau jis paklius į šį tinklą, — patenkintas nutarė 
Olsonas. 


Vėliau viešbutyje, prie įprastinio bokalo alaus; Rogersonas papa- 
sakojo Bekstriomui, kur dabar įsikūręs jų buvęs viršininkas. 

— Gal Gudinge? Psichiatrinėje? — pabandė spėti Bekstriomas, ke- 
letą kartų ten lankęsis darbo reikalais. 

— Ulerokeryje, — atsakė Rogersonas. — Atrodo, kažkur ten jo tė- 
viškė, labai patogu, kai šalia ir žmona, ir vaikai. Kiek žinau, šalia tos 
vietos, Upsaloje, ir universitetą baigė. 

— Kaip jis dabar laikosi? — smalsiai paklausė Bekstriomas. 

Kaip Rogersonas iš pažįstamo buvo girdėjęs, labai neblogai. Jau 
antrą dieną po to, kai atvyko, Nylanderiui buvo patikėta svarbi už- 

duotis. Dabar jis stumdė bibliotekėlę ant ratukų po ligoninės pala- 
tas. 

— Maryrt, gyvena kaip inkstas taukuose, —- pridūrė Rogersonas. 

Bekstriomas neatsakė, tik pritariamai linktelėjo. „O kažin kas da- 
bar prižiūrės Ugniapjovį? - pamanė jis. — Ir kodėl man tai rūpi? Koks 
skirtumas?“ 

— Į sveikatą, brolau, — pakėlė jis alaus bokalą. — Už Snukį, — dar 
pridūrė. - Juk Nylanderis buvo visai linksmas vyrukas. 


Ketvirtadienio laikraštyje „Paskutinės naujienos“ pasirodė il- 
giausias bibliotekininko Mariano Groso straipsnis, maža to, dargi 
cituojamas ir įvykių skiltyje, ir vedamajame straipsnyje, nors vos 
prieš kelias dienas dėl įvairių priežasčių jį buvo atsisakęs spausdin- 
ti „Smolando paštas“. Grosas reiškė savo nusivylimą. Pirmiausia jis 
skundėsi nekompetentingais policijos pareigūnais, tiriančiais Lindos 
nužudymą, o paskui dalijosi liūdna asmenine patirtimi dėl brutalaus 
pareigūnų elgesio. 

Visiškai negalvodamas nei.apie save, nei apie jokį galimą pavojų, 
jis pasisiūlė liudyti šioje byloje. Tai buvo jo pareiga, kaip ir kiekvieno 
sąmoningo, įstatymų paisančio demokratinės valstybės piliečio. Pa- 
bėgęs iš savo tėvynės Lenkijos sovietų imperijos metais jis geriau nei 
bet kuris kitas žinojo, ką reiškia gyventi diktatūroje. Be to, ši nelaimė 
ji palietė asmeniškai. Jis pažinojo ir auką, ir jos motiną. Abi buvo 
nuostabios moterys, geresnių kaimynių, pasak Groso, neįmanoma 
net įsivaizduoti. Kadangi, iš visko sprendžiant, jis buvo vienintelis 
asmuo, matęs Lindos žudiką ir galintis jį apibūdinti, toks policijos 
elgesys jam atrodė nesuvokiamas bei labai užgaulus. 

Du kartus pareigūnai įsiveržė į jo namus panaudoję jėgą ir nusi- 
tempė į policijos nuovadą, laidė rasistinius užgauliojimus, kamavo 


ilgiausiomis apklausomis ir privertė duoti DNR mėginį neturėdami 


333 


LEIF G. W. PERSSON 


prieš jį nė menkiausių įkalčių. Galiausiai dar įžūliai apskelbė, jog tą 
mėginį jis davęs laisva valia. 

Paaiškėjus tyrimo rezultatams Grosui bei jo advokatui teko ne 
kartą skambinti ir rašyti laiškus, kol pagaliau policija teikėsi infor- 
muoti, kad jis iš įtariamųjų sąrašo išbrauktas. Kitaip tariant, kad su 
Lindos žmogžudyste neturįs nieko bendro. O juk tai nuo pradžių 
buvo aišku ir jam, ir bet kuriam mąstančiam žmogui, bet tik ne 
Vekšės policijos pareigūnams bei jų pagalbininkams iš Stokholmo 
nusikaltimų tyrimo tarnybos. 

Deja, Grosas nebuvo vienintelė jų auka. Tas pats laikraštis, rem- 
damasis įtakingu policijoje dirbančiu šaltiniu, savo naujienų skiltyje 
buvo išspausdinęs straipsnį apie Lindos bylos tyrėjų nepaliaujamai 
renkamus DNR mėginius, kurie jau buvo paimti iš kone tūkstančio 
Vekšės apylinkėse gyvenančių vyrų. Didžioji dauguma buvo eiliniai, 
kaip ir reikėjo tikėtis, rodė tų piliečių nekaltumą. 

Trys asmenys davė interviu laikraščiui, o vienas iš jų, neseniai 
davusių DNR mėginius, didžiai visų nuostabai, pasirodė esanti mo- 
teris. Trijulė išreiškė nepasitenkinimą, mat savanoriškas mėginių 
pateikimas, apie kurį vis trimitavo policija, visiškai nesutapo su jų 
asmenine patirtimi. Trumpai tariant, visiems trims buvo leista su- 
prasti, kad jie praktiškai neturi pasirinkimo, tad baimindamiesi to- 
lesnio persekiojimo paprasčiausiai pakluso. Vadinti tai savanoryste 
buvo mažų mažiausiai nejuokinga. 

Labiausiai piktinosi toji moteris, mat neturėjo jokio supratimo, 
kuo ji čia dėta. Juk visi jau žinojo, kad įtariamasis Lindos žudikas yra 
vyras, tad buvo galima tik spėlioti, kam policijai prireikė jos DNR. 
Bent jau moteriškei tai buvo absoliuti mįslė. Vekšės policijos atstovė 
spaudai į šį klausimą atsakyti nepanoro. Pasak jos, Lindos Valin nu- 
žudymą tiriantys pareigūnai nekomentuos jokių savo veiksmų vyks- 
tant tyrimui. Tai, bendrai kalbant, neigiamai atsilieptų jų darbui, o 

blogiausiu atveju sukliudytų arba net sužlugdytų kol kas sklandžiai 
vykstantį tyrimą. 

Ekspertas, į kurį kreipėsi žurnalistai, skirtingai nuo pareigūnų, 
tokių prietarų neturėjo ir noriai paaiškino vieną vienintelę galimą 
priežastį. Moteris, „savanoriškai“ atlikusi DNR tyrimą, greičiausiai 
turėjo sūnų, kuris itin domino pareigūnus, bet, deja, buvo jiems ne- 
pasiekiamas. Pati moteris sutiko, kad tai panašu į tiesą. Sūnų ji išties 
turėjo, tačiau kaip jis galėtų padėti išaiškinti Lindos žudiką, buvo dar 
didesnė mįslė. Motinos teigimu, jis per gyvenimą nebuvo nė musės 
nuskriaudęs, be to, jau dvejus metus gyveno Tailande. 

— Man atrodo, policininkai patys nelabai žino, ką daro, — užbaig- 
dama ilgą interviu pareiškė ji. 

Gaila, tačiau ji ne vienintelė laikėsi tokios nuomonės. Laikraščio 
„Paskutinės naujienos“ redakcija aiškino čia užuodžianti neteisingu- 
mą ir įžvelgianti kuo aiškiausius sąmyšio bei nevilties požymius, pa- 
našius kaip prieš dvidešimt metų, kai policija nesėkmingai medžiojo 
ministro pirmininko Ulofo Palmės žudiką. Iš tiesų, gal tuo ir nerei- 
kėjo stebėtis, kadangi keli iš Lindos nužudymą tiriančių Valstybinės 
nusikaltimų tyrimo tarnybos pareigūnų aktyviai dalyvavo ir anuo- 
met vykusiame bylos tyrime. 


Kalmaro laikraščio „Barometras“ redakcija vedamajame straips- 
nyje taip pat aptarinėjo Lindos nužudymo bylą, tik kiek kitu rakursu 
nei jų kolegos iš sostinės. Pasak „Barometro“, tai iš esmės buvo dviejų 
skirtingų policijos darbo tradicijų sandūra. Į vieną pusę stojo Vekšės 
policija, patyrusi ir turinti gebėjimų spręsti vietos reikalus, pažįstanti 
savo aplinką, teikianti pirmenybę detalėms bei nuosekliam tyrimui. 
Priešingoje pusėje buvo jų kolegos iš Valstybinės nusikaltimų tyrimo 
tarnybos, gyvenantys kompiuterizuotame pasaulyje, įpratę prie kone 
neribotų išteklių ir nesibodintys spręsti problemų kaip įmanoma 


platesniu mastu. 

„Barometras“ turėjo savų šaltinių, ir vienas iš jų teigė, esą, nuo 
pat pradžių tarp pareigūnų atsiradusi trintis, o tokie dalykai tyrimui 
anaiptol nepadeda, ir visai nesvarbu, kuri pusė yra teisi. Viską reziu- 
muojant, nors situacija kėlė nerimą, tačiau ginklus sudėti dar buvo 
anksti, reikėjo tikėtis, kad žudikas galiausiai bus sučiuptas, nors nuo 


žmogžudystės jau buvo praėjęs mėnuo. 


Tą dieną rytinis tyrimo grupės susirinkimas užsitęsė iki pat pietų. 
Per jį buvo daugiausiai diskutuojama apie tai, ką visi šįryt perskaitė 
laikraščiuose. Vyresnysis inspektorius tyrėjas Olsonas netgi pasiteira- 
vo apie Ulofo Palmės žmogžudystės tyrimą. Jis, žinoma, teiravosi tik 
grynai iš smalsumo, ir jokiu būdu nenorėjo ko nors kritikuoti, bet 
vis dėlto, kad jau tokia proga... 

— Juk tu, Bekstriomai, manau, prie to dirbai, tiesa? — kažkodėl 
kreipėsi jis į Bekstriomą. 

— Taip, — patvirtino Bekstriomas autoritetingu tonu žmogaus, ti- 
riančio žmogžudystes per visą policininko karjerą. - Bėda buvo ta, 
kad nė vienas iš atsakingų žmonių nesiklausė, ką aš sakiau. 

— Aš vykdžiau keletą apklausų, — gūžtelėjęs pečiais pridūrė Roger- 
sonas. — Jums leidus, ponai, ir dabar turiu porą žmonių apklausti, — 
paskubomis linktelėjęs jis išėjo iš posėdžių salės. 

— Dirbau ir aš, — tarė Levinas. - Turbūt nieko keista, nes prak- 
tiškai kiekvienas, tuomet dirbęs Stokholmo kriminaliniame skyriu- 
je, buvo vienaip ar kitaip įtrauktas į Palmės bylos tyrimą. Galiu tik 
pridurti, kad manęs tada irgi niekas nesiklausė, - po šių žodžių jis 
pasekė Rogersono pavyzdžiu ir taip pat pasišalino. 

Užtat Bekstriomas neturėjo pasirinkimo. Jis tegalėjo sėdėti ir ste- 
bėti, kaip pamažu dar vienas rytas grimzta į nebūtį, kartu ištirpdy- 
damas brangų jo laiką, kol pagaliau jam pavyko nutraukti visas tas 
nesąmones ir leistis į valgyklą šio to užkrimsti. 


Rogersonas, iš visko sprendžiant, ne tik apklausomis buvo už- 


siėmęs. Jis jau sėdėjo valgykloje, kai niūrus it debesis Bekstriomas 

atkėblino prie to paties staliuko su savo dienos pietumis bei nestipriu 
alumi, mat normalaus nebuvo. 

— Ar atsisėdai? — paklausė Rogersonas, kai tik Bekstriomas įsitaisė 
prie stalo. 

— Taip. 

— Tu neįsivaizduoji, kas dedasi Stokholme, — pusbalsiu pranešė 
Rogersonas, pasilenkdamas arčiau pašnekovo ir net linkčiodamas iš 
susijaudinimo. 

— Eik, eik. Tik nesakyk, kad Snukis sugrįžo su savo bibliotekėle 
ant ratų ir nuriedėjo tiesiai į VNTT kabinetą vienuoliktam aukšte? — 
nusišaipė Bekstriomas, ant pastovėjusios baltos duonos riekės storai 
tepdamas sviestą. 

— Kalbėjau su vienu mūsiškiu, — tęsė Rogersonas. — Žinai, kas 
ateina į Snukio vietą? 

— Ne. Iš kur, po velnių, man žinoti? 

— Johansonas, — paskelbė Rogersonas. — Larsas Martinas Johanso- 
nas. Tas pats, kurį mūsų valdžia pravardžiuoja Odaleno skerdiku. 

— Tu ką, ar tas asilas iš Laplandijos? Eina šikt, rimtai? 

— Turiu patikimą šaltinį, — užtikrino Rogersonas. 

Rogersono šaltinis iš tiesų buvo neeilinis, nes vyriausybės posėdis, 
per kurį Saugumo tarnybos viršininko pareigas einantis Larsas Mar- 
tinas Johansonas buvo paskirtas vadovauti Valstybinei nusikaltimų 
tyrimo tarnybai, dar nė nebuvo pasibaigęs, o apie šį paaukštinimą 
dar nenutuokė nė pats landžiausias žurnalistas. Apie tai buvo praneš- 
ta plačiajai visuomenei tik po kelių valandų pasirodžiusiame Teisin- 


gumo ministerijos pranešime. 


Penktadienio vakarą Bekstriomas sukvietė savo komandą į viešbu- 
čio restoraną pavakarieniauti. Iš pradžių visi susirinko jo kambaryje, 
kad galėtų ramiai aptarti reikalus, ir šį kartą Levinas, Knutsonas bei 


Torenas vienbalsiai priėmė Bekstriomo siūlymą pasivaišinti alumi. 

Mažutė Svanstriom alaus negerdavo, bet kuo ramiausiai sulakstė iki 
savo kambario ir atsinešė butelį baltojo vyno, kurį, matyt, laikė savo 
bariuke. 

— Bent jau galėsiu palaikyti jums kompaniją, - paaiškino ji. 

Bekstriomas buvo įsiutęs. Jis neketino klausyti, kaip ant jo pila 
mėšlą visokie kaimo prasčiokai, net nedrįstantys rėžti tiesos į akis. 
Tądien jį tiesiog persekiojo mintis drožti tiesiai pas komisarą ir 
trenkti į stalą kumščiu. 

— Su visa derama pagarba, Bekstriomai, bet nemanau, kad tai 
būtų konstruktyvus sprendimas, - pasakė Levinas. 

— Sakai? — tarė Bekstriomas. „Sušiktas išdavikas“, — pagalvojo jis. 

— Aš linkęs pritarti Levinui, — įsiterpė Rogersonas, nors ir maukė 
Bekstriomo alų. — Juk vis tiek, įkišus tą suskį už grotų, visos kalbos 
nutils. 

„Dar vienas“, — mintyse jį keiksnojo Bekstriomas. 

— Tai kažkas iš jos pažįstamų, — tarė Levinas. — Kažkas, ką ji savo 
noru įsileido vidun, nes tas žmogus jai patiko, be to, aš beveik įsi- 
tikinęs, kad ir sugulė ji savo noru, bent jau iš pat pradžių. Kol jis 
pradėjo siautėti. 

— Tai kur mums jį rast? — paklausė Bekstriomas. „Greičiau sakyk, 
logikos gerbėjau“, — pridūrė jis mintyse. 

— Surasim, — atsakė Levinas. - Juk ne tiek jau ir daug variantų, ar 
ne? Anksčiau ar vėliau jį surasim. 

Paskui jie nusileido į restoraną pavakarieniauti, ir kadangi Beks- 
triomas po truputį ėmė atlyžti, jis netgi įtikino kolegas išlenkti dar 
po taurelę prieš valgį. 

— Statau degtinės, — pareiškė jis, mat jau buvo sugalvojęs, kaip 
išspręsti šį reikaliuką, kad nenukentėtų jo piniginė. 

Po taurelės ėjo kita ir trečia. Daugiausiai, žinoma, teko jam ir 
Rogersonui, bet netgi ir Levinas, didžiam nustebimui, neatlaikęs su- 
sivertė keletą. Hansas ir Fricas taip pat neblogai apšilo, o paskui at- 

sisveikino ir patraukė į miestą, kur šįkart tikrai ne filmus kino teatre 
ketino žiūrėti. 

Bekstriomas liko bare su Rogersonu. Kai abu pagaliau parsvir- 
duliavo į savo kambarius užtarnauto poilsio, buvo jau nusitašę kaip 
reikiant. Bekstriomui niekaip nesisekė atrakinti durų, bet Rogerso- 
nas ištiesė jam pagalbos ranką ir dar palaukė, kol šis įropos vidun. 

— Gal dar išgersi? — pasiteiravo Bekstriomas, mostelėjęs ranka į 
mažąjį barą. 

— Kad jau turbūt užtenka, — nutarė Rogersonas. —- Kažką tau 
norėjau pasakyti. 

— Įdėmiai klausau, — tarė Bekstriomas ir taupydamas laiką pri- 
gulė ant šono nenusirengęs, tik nusispyręs batus. 

— Kažkoks suskis žurnalistas paskambino ir pradėjo aiškinti, at- 
seit žiūrim čia per naktis pornofilmus, — pasakė Rogersonas. — Ar 
žinai ką nors apie tai, Bekstriomai? 

— Net neįsivaizduoju, — burbtelėjo Bekstriomas. „Ką jis čia ve- 
blena? — pamanė jis. - Kokie pornofilmai? Dabar?“ 

— Aš irgi, — patikino Rogersonas. 

— K tu atsakei? — vėl sumurmėjo Bekstriomas. 

— Pasakiau, kad apsišiktų, ką gi daugiau. O ką pats būtum sa- 
kęs? 

— Būčiau sakęs, kad apsišiktų, ką gi daugiau, — pritarė Bekstrio- 
mas. — Gal truputį nusnūskim, kaip tu manai? 

Sekmadienį, rugpjūčio 10-ąją, Lindos Valin šeima susirinko į 
laidotuves: tėvas, mama, du įbroliai iš ankstesnės tėvo santuokos 
ir dar apie dvidešimt giminaičių bei artimųjų. Ceremonijoje neda- 
lyvavo nei žurnalistai, nei policijos pareigūnai. Vyresnysis inspek- 
torius detektyvas Olsonas skambino Lindos tėvui norėdamas pa- 
siūlyti savo paslaugas, tačiau šis griežtai atsisakė. Viskuo jau buvo 
pasirūpinta. Laidotuvių mišios vyko bažnyčioje, kurioje Linda pri- 


ėmė Sutvirtinimo sakramentą prieš septynerius metus, o šalimais 

esančiose kapinėse ją palaidojo. Tėvas, vos tik sugrįžęs į Švediją, ten 
buvo išsipirkęs plotelį sau bei kitoms kartoms. Jo sielvartas jau ir 
taip buvo beribis, tad faktas, kad vienturtė duktė atgulė ten anks- 
čiau už jį patį, vargu ar galėjo dar labiau sugniuždyti. 

Pirmadienį nuo septynių ryto Larsas Martinas Johansonas jau sė- 
dėjo savo naujoje darbo vietoje. Jo stalas buvo nukrautas tvarkingai 
surikiuotomis popierių šūsnimis. Ant vienos iš jų sekretorė buvo pri- 
lipdžiusi lapelį su klausimu nuspręsti skubiai? 

Šūsnies viršuje gulėjo oficialus raštas nuo justicijos kanclerio, o po 
juo — raštas nuo teismo ombudsmeno. Abiejų turinys buvo beveik 
toks pat: kreipiamasi į Krunubergo leno policijos vadovybę, pride- 
dant po kopiją Valstybinės nusikaltimų tyrimo tarnybos viršininkui, 
kad susipažintų ir, reikalui esant, pakomentuotų. Raštų pagrindas 
buvo rugpjūčio 7-ąją laikraštyje „Paskutinės naujienos“ pasirodę 
straipsniai apie policijos darbo metodus, pasak laikraščio žurnalistų, 
naudojamus ikiteisminiame Lindos Valin nužudymo tyrime, ypač 
vadinamąjį savanoriškų DNR mėginių rinkimą. Svarbiausia, kad 
šie kanclerio bei ombudsmeno raštai buvo politinio pobūdžio, o tai 
visai nieko gero nežadėjo ir netgi galėjo pranašauti rimtus nemalo- 
numus. 

„Kodėl jie atsidūrė ant mano stalo? Negalėjo nusiųsti tiesiai į Ule- 
rokerį?“ — piktai pamanė Johansonas, užrašydamas ant lipnaus lape- 
lio, kad nori skubiai pasikalbėti su tuo teisininku, kuris atsakingas 

už šį reikalą. Tačiau visa kita, regis, tekėjo tokia pat vaga, kuri per 
daugelį jo karjeros metų jau buvo puikiausiai pažįstama. „Popieriai, 
popieriai, popieriai, ir nieko daugiau“, — pagalvojo jis. 

Kai tyrimo komanda susėdo prie savo apvaliojo stalo pirmajam 
savaitės rytiniam susirinkimui, jie nė nenumanė, kokie juodi debesys 
pamažu telkiasi virš jų galvų. Priešingai, jiems netgi atrodė, kad iki 
šiol miglose skendintį tyrimą pagaliau nušvietė pirmieji daug vilčių 
teikiantys spinduliai. Vos tik susirinkimui prasidėjus staiga iš kažkur 
išdygo Enoksonas ir paprašė Bekstriomo leisti jam pasisakyti. Jis tvir- 
tino turintis jiems kai ką įdomaus, o kadangi tai buvo Enoksonas, o 
ne Olsonas, didžiam Bekstriomo džiaugsmui, šįryt neatėjęs, šis leido 
kolegai kalbėti ir netikėtai pajuto kažkur giliai kirbant pažįstamus 
šiurpuliukus. 

— Kolegos iš Kalmaro atrado vieną mėginį, sutampantį su Lindos 
žudiko DNR, - pradėjo Enoksonas ir su pasitenkinimu stebėjo, kaip 
visi akimirksniu suklūsta ir išsitiesia kėdėse. — Deja, jie negali mums 
pasakyti žmogaus tapatybės, bet vis tiek, mano manymu, tai teikia 
daug vilties. — „Štai koks jausmas, kai auditorija klauso tavęs lyg pa- 
kerėta“, — pamanė jis. 

Kadangi Enoksonui nestigo nei kruopštumo, nei pedagogo savy- 
bių, jis stengėsi viską dėstyti kuo suprantamiau, sutraukdamas infor- 
maciją į kelis esminius punktus, ir dėl visa ko dar padalijo auditorijai 

atšviestą medžiagą, kad klausydami dar matytų ir vizualiai. Pirmasis 
punktas buvo apie Lindos nužudymą, o paskutinis — apie ataskaitą, 
vos prieš valandą gautą iš Linšiopingo, iš Valstybinės teismo eksper- 
tizių laboratorijos. 

Lindą nužudė penktadienį, liepos 4-osios rytą, tarp ketvirtos ir 
penktos valandos, jos motinos bute Pero Lagerkvisto gatvėje, Vek- 
šės mieste. Pirmadienį, liepos 7-osios popietę, Vekšės policija gavo 
pranešimą, kad už poros kilometrų nuo nusikaltimo vietos tą rytą 
pavogtas dešimties metų senumo automobilis 52246. Minėtasis auto- 
mobilis vėl sušmėžavo policijos ataskaitose penktadienį, liepos 11- 
ąją, kai tirdami Lindos nužudymą pareigūnai tikrino ir kitus neto- 
liese įvykdytus nusikaltimus. Kadangi tuomet įvykis pasirodė mažai 
reikšmingas, didelio dėmesio jam pareigūnai neskyrė. Tačiau dabar 
atsirado rimtų priežasčių patyrinėti šį reikalą išsamiau. 

— Jei aš gerai atsimenu, tąkart nusprendėm, kad po trijų dienų 
pavogtas automobilis nelabai gali turėti sąsajų su Lindos žmogžudys- 
te, — priminė visiems Enoksonas. 

Kaip vėliau paaiškėjo, jį surado sekmadienį, tad pirmadienį pa- 
vogtas būti niekaip negalėjo. Automobilis buvo paslėptas miške pa- 
lei keliuką, atsišakojantį nuo 25-osios magistralės Vekšė-Kalmaras, 
maždaug dešimtajame kilometre nuo Kalmaro pusės. Anksti rytą jį 
aptiko tų žemių savininkas, išėjęs apžiūrėti savo valdų. Automobilio 
numeriai buvo nusukti, ir, sprendžiant iš tam tikrų požymių, vagis 
nesėkmingai mėgino jį padegti. Turint omenyje automobilio būklę, 
viskas atrodė lyg įprastinis savininko bandymas atsikratyti seno lau- 
žo. Tai ne pirmas kartas, kai vietos žemvaldžiui teko susidurti su to- 
kiomis žmonių užmačiomis. Trumpai tariant, jis anaiptol neatrodė 
patenkintas. 

Tą popietę jis paskambino į Kalmaro policiją, bet dėl darbuoto- 
jų trūkumo atvažiuoti nebuvo kam. Patrulis iš Nibru ten nuvyko 

apylinkes rado numerius duobėje už kokių penkiasdešimties metrų 
nuo automobilio einant link plento. Numeriai buvo tuojau pat pa- 
tikrinti per radijo ryšį, ir paaiškėjo, kad jie priklausė ieškomam Saab 
automobiliui. Štai tada pareigūnams reikalas tapo įdomus. 

Rimtai įsiklausę į teisingumo ministro pasiūlymus griežčiau spręs- 
ti smulkius nusižengimus, Kalmaro apskrities policijos nusikaltimų 
prevencijos skyriaus pareigūnai dalyvavo valstybinio masto bando- 
majame projekte, skirtame šiuolaikiškiems teismo ekspertizių meto- 
dams įdiegti ir išaiškinamų automobilių vagysčių skaičiui didinti. 

Saab vagystę leido įtarti keletas požymių. Automobilis buvo už- 
vestas įkišus į spynelę atsuktuvą, o vairo užraktas nulaužtas tiesiog 
užblokavus ratus ir stipriai pasukus vairą. 

Tarp priekinių sėdynių įtaisytoje peleninėje Nibru pareigūnai 
rado suktinės nuorūką, iškalbingai dvelkiančią kanapės aromatu, ir 
įdėję į plastikinį maišelį išsiuntė kaip įkaltį Valstybinei teismo eks- 
pertizių laboratorijai, kad būtų atlikti DNR tyrimai, o patį automo- 
bilį nusitempė į saugomą aikštelę Kalmare, jeigu prireiktų tolesnės 
teismo ekspertizės jų bandomajame projekte. 

Po to ir automobilis, ir cigaretės nuorūka pasiklydo policijos duo- 
menų bazėse. Kalmaro pareigūnai nė nenumanė, jog apie šį 5425 
netgi buvo užsiminta šiuo metu svarbiausios šalyje tiriamos žmogžu- 
dystės tyrėjų susirinkime. Jie tiesiog nusiuntė savininkui pranešimą, 
kad jo automobilis surastas, tačiau šis neatsiliepė, ir daugiau niekas 
į tai nesigilino. 

Į Valstybinę teismo ekspertizių laboratoriją nusiųsta nuorūka nu- 
sėdo pačioje vis didėjančio DNR tyrimų laukiančio įkalčių sąrašo 
apačioje. Nepaisant politinių teisingumo ministro manevrų bei Kal- 
maro rajono policijos nusikaltimų prevencijos skyriaus prioritetų ir 
nesiekiant tyčia sumenkinti valstybinės reikšmės projekto reikšmės, 
suktinukei teko sulaukti savo eilės. Prie jos buvo prisikasta tik po 


gero mėnesio. 

Penktadienį, vėlyvą rugpjūčio 8-osios popietę, tyrimas pagaliau 
buvo atliktas, o sulyginus rezultatus su duomenų bazėje turima in- 
formacija įsižiebė pavojaus signalai. Deja, visi tiesiogiai suinteresuoti 
žmonės, Vekšės ir Kalmaro policijos pareigūnai, buvo jau baigę dar- 
bus, todėl konfidencialumo sumetimais ir dar dėl visokių kitokių 
žmogiškųjų veiksnių apie šias naujienas Enoksonas bei jo kolegos 
išgirdo telefonu iš Valstybinės laboratorijos eksperto tik pirmadienio 
rytą. 

— Tai turbūt tiek, — užbaigė pasakojimą Enoksonas. - Mūsiškiai 
jau važiuoja į Kalmarą parsitempti automobilio. Pamanėm, kad taip 
bus paprasčiau. Kas čia dar? A-a, taip, kolegos iš Kalmaro prašė jums 
šį tą perduoti. 

— Ko jie nori? — paklausė Bekstriomas, nors atsakymą jau ir taip 
žinojo. 

— Kaip visada, — atsakė Enoksonas. — Sako, jei tik reikės dar ko- 
kios nors pagalbos tiriant Lindos bylą, kad iškart skambintume. 

— Kažin ar prireiks, — atšovė Bekstriomas. — Gerai, bičiuliai, — 
pridūrė jis. - Nukrito mums šiokio tokio darbelio, ir jeigu kas nors 
Švedijos karalystėje bus kruopščiau perkratęs automobilio vagystę, 
negu mes dabar perkratysim, tada, garbės žodis, aš pasiduodu. 

„Laukit, laukit, suskiai“, — mintyse pridūrė jis. 

Vienu aukštu aukščiau esančiame rajono policijos komisaro kabi- 
nete niekas nė nenutuokė apie apačioje prasiveržusį tyrėjų grupės en- 
tuziazmą. Komisaras buvo labai susirūpinęs, o jo nuogąstavimams, 
kaip visuomet, pritarė ištikimas ir išmintingas kolega vyresnysis ins- 
pektorius Olsonas. 

Tą rytą vis dar atostogaujantis savo vasarnamyje komisaras sulau- 
kė sekretorės skambučio, ji pranešė apie atėjusius justicijos kanclerio 
bei teismo ombudsmeno laiškus. Iki šiol jam tokių dalykų sėkmingai 
pavykdavo išvengti, nors policijoje dirbo jau beveik dvidešimt pen- 
kerius metus, o per tą laiką jo bendražygių gretos tik didėjo. Supra- 
tęs, kad kitos išeities nėra, jis tučtuojau sėdo į automobilį ir sukoręs 
maždaug šimtą kilometrų atvyko į Vekšės policijos nuovadą. Prieš tai 
dar nuėjo pažiūrėti, kaip laikosi mylima žmona. Toji, kaip visuomet, 
gulėjo ant liepto ir deginosi, o jis, kaip visuomet, priminė išsitepti 
kremu nuo įdegio, tačiau žmona tik numojo ranka. 

Vos tik įsėdęs į automobilį jis paskambino savo ištikimam ginkla- 
nešiui Olsonui ir, paaiškinęs šio subtilaus reikalo svarbą bei būtinybę 
pirmiausia pasikalbėti akis į akį, paprašė jų pačių labui kol kas nepra- 
sitarti kolegoms iš Valstybinės nusikaltimų tyrimo tarnybos. 

— Visiškai sutinku su jumis, bose, — pritarė Olsonas ir pažadėjo 
tuoj pat eiti pas Bekstriomą bei nesileisdamas į detales paprašyti, kad 


pravestų rytinį susirinkimą be jo. 

Ramiai aptarus susiklosčiusią situaciją prie puodelio kavos pa- 
aiškėjo, kad jųdviejų nuomonės sutampa ne tik šiuo, bet ir kitais 
klausimais. Abu pripažino, jog laikraštyje pateikta informacija, kaip 
visuomet, buvo nepagrįsta ir gerokai perdėta, tačiau, Olsono teigi- 
mu, jis ir pats keletą kartų bandė pristabdyti kolegų bei Valstybinės 
nusikaltimų tyrimo tarnybos užmačias. 

— Manau, iš dalies viskas dėl to, kad jų darbo etika visiškai kitokia 
nei mūsiškių, — aiškino jis. — Ir man tikrai susidaro toks įspūdis, kad 
jiems niekada nėra tekę susimąstyti apie pasekmes. Kas šauna į galvą, 
tą ir daro, jei supranti, ką turiu omeny. 

O dėl kanclerio bei ombudsmeno laiškų, Olsonas pažadėjo pats į 
juos įsigilinti. Bosui jokiu būdu nereikia sukti dėl to galvos. 

— Jei jau prireiks, aš žinosiu, kaip pastatyti juos į vietą, — atstatęs 
krūtinę pažadėjo jis. 

„Tas Olsonas nepalaužiamas kaip uola“, - pamanė komisaras. Jei 
tik galėtų, paprašytų, kad jis ir naujai paskirtam VNT viršininkui 
paskambintų. Šis neišvengiamas pokalbis turėjo įvykti kuo greičiau; 
nuo pat ankstaus ryto jis nedavė komisarui ramybės. „Kaip ten tą 
žmogų vadina? — galvojo jis. —- Odaleno skerdiku?“ 

Pats komisaras buvo sutikęs jį vos porą kartų, bet ir tiek užteko 
suprasti, iš kur atsirado tokia pravardė. „Aukštas, stambus, mažai 
kalbantis norlandietis, dažną žmogų sugebantis įbauginti vien tik 
žvilgsniu. Kažkoks kaimo berniokas, nežinia kaip atsidūręs policijo- 
je, nebaigęs jokių mokslų, netgi neturintis teisinio išsilavinimo,“ — 
galvojo komisaras, jusdamas, kaip per nugarą perbėga šiurpuliai. 

„Gal vis dėlto pats jam paskambinsiu“, — nusprendė jis ir auto- 
matiškai surinko tą patį numerį, kuris dar prieš savaitę priklausė jo 
senam bendramoksliui. 


— Johansonas, — atžariai sududeno balsas kitame laido gale. 


Maždaug tuo pat metu, kai VNTviršininkas Larsas Martinas Jo- 
hansonas kėlė ragelį, įvyko dar vienas telefoninis pokalbis tarp dvie- 

jų pareigūnų. Kriminalinės analizės grupės viršininkas inspektorius 
Peras Jonsonas skambino į Vekšę savo kolegai Bekstriomui, norė- 
damas pasiūlyti pagalbos ranką dėl surapusių DNR mėginių, apie 
kuriuos tik ką išgirdo. „Bus puiki proga subtiliai atsilyginti už visus 
tuos įžeidimus, kuriais švaistėsi Bekstriomas paskutinį kartą jiems 
susitikus“, — pamanė jis. 


— Nelabai suprantu, kur problema, — pertraukė Johansonas ilgą 
rajono policijos komisaro tiradą. — Juk tyrimui vadovauja taviškiai, 
ar ne? Kiek žinau, mūsų žmonės jūsiškiams tik padeda. — „Nors grei- 
čiausiai nieko gero, turint galvoj, kad ir Bekstriomas ten, bet šito 
galvos skausmo atsikratysiu vėliau“, - pagalvojo Johansonas. 

— Na, taip, — sutiko policijos komisaras. - Pirminiam tyrimui 
vadovauja vienas iš mano patikimiausių kolegų, labai patyręs parei- 
gūnas iš Vekšės kriminalinės policijos skyriaus. 

— Džiugu girdėti, — atsakė Johansonas. —- Perduok maniškiams, 
kad gražiai elgtųsi, kitaip susilauks rimtų bėdų. O jei nori, jog juos 
atšaukčiau nuo tyrimo, man reikės raštiško prašymo. 

— Oi, ne, tikrai ne, tikrai ne, jie puikiai dirba, — skubiai patikino 
komisaras. Nepaisant tvyrančio karščio jo rankos net lipo nuo šalto 
prakaito. 

— Tada viskas tvarkoj, — tarė Johansonas. 

„Na ir primityvus žmogus“, — pagalvojo rajono policijos komi- 


saras. 


— Ar aš gerai supratau, Pele? — pasitikslino Bekstriomas, aiškiai 
būdamas puikios nuotaikos. - Tu manęs klausi, ar negalėtumėt su 
savo „X failų“ skyriaus draugeliais kuo nors padėti mano komandai, 
jeigu mes dar ko nors neišsiaiškinom? 

— Galima ir taip pasakyt, Bekstriomai, - numykė Jonsonas. - No- 
riu pasiūlyti profesionalią automobilyje rasto DNR mėginio anali- 
Zę. 


349 


LEIF G. W. PERSSON 


— Aha, vadinasi, teisingai supratau, — atsakė Bekstriomas. — Tu 
klausi, ar negalėtumėt mums padėti, jeigu mes dar patys neišsiaiš- 
kinom. 

— Sakykim taip, jei jau taip nori. 

— Atsakymas neigiamas. Kartoju: neigiamas, — riktelėjo į ragelį 
Bekstriomas ir išjungė savo mobilųjį, mat buvo spėjęs įsitikinti, kad 
toks būdas užbaigti pokalbį duoda geriausių rezultatų, ypač jei tenka 
kalbėtis su tokiais žmonėmis kaip Jonsonas. „Turės apie ką pamąsty- 
ti, suskis“, —- pamanė Bekstriomas. 

Kitą dieną didesniame iš dviejų pagrindinių vakaro laikraščių pa- 
sirodė ilgi reportažai iš Lindos laidotuvių. Po antrašte ARTIMIEJI 
GEDI LINDOS išspausdintas turinys ir nuotraukos leido manyti, 
kad žurnalistai šią informaciją gavo ne iš pačių artimiausių šaltinių. 
Straipsnis buvo kupinas užuojautos, bet paviršutiniškas — tokį galė- 
jai pritaikyti praktiškai bet kokioms laidotuvėms. Išplaukusiuose, iš 
toli fotografuotuose kadruose stovintys žmonės galėjo būti ir kokios 
nors kitos laidotuvių procesijos dalyviai. Nei reporterio, nei fotogra- 
fo pavardės laikraščio skaitytojams nieko nesakė, nebuvo ir įprastų 
nuotraukų greta straipsnio su autorių duomenimis. Tai atrodė labai 
keista, nes straipsnis užėmė visą puslapį svarbiausių žinių skiltyje. 

Priešingame laikraščio puslapyje laukė tikra sensacija, kuriai buvo 
skirta vietos pačiame viršuje - ŽMOGŽUDYSTĘ TIRIANTYS PA- 
REIGŪNAI NAKTIMIS ŽIŪRI PORNOGRAFIJĄ. Nors pačiame 
straipsnyje taip tiesmukai teigiama nebuvo, tačiau tingus skaitytojas, 
probėgšmais skaitantis tik kas kelintą žodį, būtų puikiausiai supra- 
tęs, apie ką kalbama: kol Lindos šeimos nariai ir artimieji, apim- 
ti nežmoniško skausmo, išlydėjo ją amžinojo poilsio, pareigūnai iš 
Valstybinės nusikaltimų tyrimo tarnybos, užuot persekioję žudiką, 
leido laiką žiūrėdami pornofilmus viešbučio kambariuose. 

— Niekaip nesuprantu, ko jie čia prisikabino, — piktinosi Roger- 


sonas, kai juodu su Bekstriomu lipo į automobilį, kad nereikėtų 

puskilometrio nuo policijos nuovados iki viešbučio pėdinti pėsčio- 
mis. — Aš nežiūrėjau jokių pornofilmų, po velnių. 

— Ai, nebekreipk dėmesio, - ramino jį Bekstriomas. — Koks skir- 
tumas, ką tie šūdmaliai pila ant mūsų spaudoje. 

Nuo pastarojo karto, kai Rogersonas paminėjo šį reikalą, Beks- 
triomo atmintis buvo spėjusi prašviesėti, tad dabar jis turėjo neišsi- 
duoti. Kadangi jis tai kone nepriekaištingai mokėjo, galvos pernelyg 
nesuko. Tiesiog reikėjo vaidinti, kad įtemptai mąsto apie ką kita, 
papurtyti galvą, jei kas nors primygtinai klaus, o jei ir tada neatstos, 
imti piktintis dėl visų tų nesąmonių, kuriomis žmonės kvaršina gal- 


vas kitiems. 


Kas tikrai kvaršino galvą, tai Larsas Martinas Johansonas. „Skaity- 
damas vakarinį laikraštį savo kabinete ir gerdamas kavą jis tuojau pat 
suprato, kur šuo pakastas. Kažkodėl mintyse regėdamas Bekstriomą 
jis išsikvietė vyriausiąjį inspektorių, vadovaujantį žmogžudysčių ty- 
rėjams. 

— Prisėsk, — tarė Johansonas į kabinetą įslinkusiam inspektoriui, 
rodydamas ranka iš pradžių į jį, paskui į kėdę. - Turiu klausimą. Kas 
išsiuntė į Vekšę Bekstriomą? 

Paklaustasis negalėjo atsakyti. Žinojo tik tiek, kad tikrai ne jis. Jis 
tuo metu atostogavo, o jei ir nebūtų atostogavęs, Bekstriomo kandi- 
datūrą vadovauti į Vekšę siunčiamai tyrėjų grupei būtų svarstęs tik 
pačiu paskutiniu atveju. Tiesą sakant, jis netgi bandė užkirsti kelią 
tokiems galimiems atvejams dar prieš išeidamas atostogų. 

— Jis turėjo imtis kelių įsisenėjusių bylų, — teisindamasis aiškino 
jis. 

Johansonas nieko neatsakė. Jis tik spoksojo į pašnekovą tuo savo 
žvilgsniu, apie kurį dar prieš dieną galvojo Vekšės rajono policijos 


komisaras. 

— Galiu pasakyti, bose, kad greičiausiai pats Nylanderis bus taip 
nusprendęs, esu praktiškai įsitikinęs tuo, — pridūrė inspektorius ir 
nervingai atsikrenkštė. 

— Pasiimk popieriaus ir rašyk, — linktelėjo Johansonas savo au- 
kai. — Noriu sužinoti kelis dalykus... 


57 


Pirmadienio popietę vogtasis automobilis jau saugiai stovėjo po- 
licijos nuovados garaže. Enoksonas su savo kolegomis nedelsdami 
kibo į darbą ir po dvidešimt keturių valandų jau galėjo pateikti ty- 
rėjų grupei pirminius rezultatus. Iš automobilio salono jie paėmė 
keletą pirštų atspaudų. Du iš jų sutapo su tais, kurie tarp kelių kitų 
buvo rasti nusikaltimo vietoje, ir, nors jiedar neidentifikuoti, eksper- 
tų manymu, priklausė būtent žudikui. Ant vairuotojo sėdynės taip 
pat buvo aptikta mėlyno audinio pūkelių. Jie iškart buvo išsiųsti į 
Valstybinę laboratoriją, tačiau, pasak Enoksono, ištyrus Vekšės po- 
licijos nuovadoje turima teismo ekspertų įranga, buvo galima visai 
pagrįstai teigti, kad tai tokios pat prabangaus kašmyro arplaišos, ko- 
kių rasta ir nusikaltimo vietoje. 

Be atspaudų ir pūkelių, ekspertai aptiko ir visokių kitokių daly- 
kų, kokių paprastai randama atidžiai apžiūrint įtartiną automobilį: 
smėlio, žvyro ir dulkių ant dugno, kuokštus plaukų bei pūkų nuo 
drabužių ant kilimėlių ir sėdynių, senų kvitų bei įvairiausių popier- 
galių dėtuvėje ir visur kitur. Bagažinėje rado kėliklį su įrankių dėže 
ir raudoną vaikišką žieminį kombinezoną bei seną vaikišką automo- 
bilio kėdutę. Nibru policijos pareigūnai dar buvo suradę tuščią de- 


šimties litrų talpos benzino kanistrą, išmestą už kelių metrų nuo au- 

tomobilio miško tankmėje. Tačiau nei kraujo, nei spermos, nei jokių 
kitokių pareigūnus dominančių kūno išskyrų niekur neaptikta. 

Vagies veiksmų planas buvo gana aiškus. Jis užvedė automobilį 
atsuktuvu, sulaužė vairo užraktą, surūkė suktinę ir užgesino ją pele- 
ninėje, vėliau bandė sunaikinti visus įkalčius padegdamas automo- 
bilį. Visi faktai liudijo klasikinį automobilio nuvarymo atvejį: tai 
turėjo būti narkomanas su solidžia kriminaline patirtimi, daugybę 
kartų patekęs į policijos ir teisėsaugos pareigūnų akiratį. Netgi fak- 
tas, kad jam nepavyko sudeginti automobilio pritrūkus benzino, tik 
patvirtino šią teoriją, nes tokie vagišiai praktiškai visada būna negra- 
būs, apduję ir išsiblaškę. 

Visą šitą paveikslą, Enoksono supratimu, gadino tik dvi aplinky- 
bės, nors su pirmąja jis dar galėjo šiaip taip susitaikyti. Prabangaus 
mėlyno megztuko pūkelius buvo galima paaiškinti tuo, kad nusikal- 
tėlis paprasčiausiai pavogė drabužį. Bet ir tuomet liko vienas faktas, 
kuris badė akis: nusikaltėlio pirštų atspaudų nebuvo policijos duo- 
menų bazėje. Jeigu jis išties atitiko paliktus įkalčius, tuomet pirštų 
atspaudai privalėjo būti. Net jeigu šis nusikaltėlis pasirodytų esantis 
išimtis, kuri tik patvirtina taisyklę, tuomet su tokia išimtimi per be- 
veik trisdešimt darbo metų Enoksonas būtų susidūręs pirmą kartą. 

— O gal jis tik mėtė pėdas? — ėmė spėlioti Olsonas. — Na, juk, 
išskyrus tuos prakeiktus atspaudus, jis beveik tobulai atitinka mums 
sukurtą portretą. 

„Kokį velnias jis čia nusišneka“, —- pagalvojo apstulbęs Enokso- 
nas. 

— Aš įsitikinęs, kad pirštų atspaudai tikrai jo, — tarė jis. — Ko- 
kia prasmė palikinėti klaidingus įkalčius, jeigu jie niekur neveda? 
Jau nekalbant apie tai, jog visam tam įgyvendinti praktiškai reikėtų 
nežemiškų sugebėjimų. Nei aš, nei kas kitas to negalėtų paaiškinti. 
Norint tai atlikti, reikėtų būti susipažinusiam su tuo portretu, kurį 


mums sudarė kolegos iš Stokholmo. 

— O gal jis kur nors kitur prisimokė tokių gudrybių? Gal tik ne- 
seniai atsikraustė į Vekšę ir dar nespėjo patekti į mūsų duomenų 
bazę? — toliau spėliojo Olsonas. 

— Gali būti, — atsakė Enoksonas, iš pažiūros tuo labai abejoda- 
mas. — Ir kurių galų Linda būtų įsileidusi tokį veikėją į savo butą 
vidury nakties? 

- Jeigu ji tikrai įsileido, — pareiškė Olsonas, aiškiai patenkintas 
savimi. - Nepamirškim, kad tiksliai nežinom, kaip jis ten pateko. 

— Apie tai aš irgi šiek tiek galvojau, — lėtai nutęsė Levinas. 

— Tikrai? — Olsonas net palinko į priekį. 

— Nors ne, — papurtė galvą Levinas. - Kol kas negaiškim. Vėliau 
apie tai pakalbėsim. Tiesiog šovė mintis, ir tiek. 


Apklausus $225 savininką ir kitus galimai ką nors žinančius žmo- 
nes pareigūnams iškilo dar daugiau klausimų bei neaiškių aplinkybių. 
Į pensiją išėjęs šešiasdešimt septynerių metų buvęs lakūnas Bengtas 
Borgas, kuriam priklausė automobilis — dar vienas Bengtas, pasiro- 
dęs Lindos nužudymo bylos akiratyje, — jį buvo parsivaręs iš kaimo 
prieš maždaug porą metų ir nuo tada juo nevažinėjo. Kasdieniams 
reikalams jis turėjo kitą, kur kas naujesnį automobilį. Po to, kai išėjo 
į pensiją, jis su žmona persikraustė į vasarnamį netoli Vekšės, tiek 
žiemą, tiek vasarą jie labai retai užsukdavo į savo butą mieste. Senasis 
Saab nuo tada ir dūlijo automobilių aikštelėje. 

Juo anksčiau važinėdavo jų dukra, bet jau keletą metų ji turėjo 
savo automobilį. Dukrai buvo trisdešimt penkeri, ji dirbo Vekšės oro 
uosto klientų aptarnavimo skyriuje ir augino septynmetę dukrelę, 
kuri šį rudenį turėjo eiti į pirmąją klasę. Bagažinėje rastas kombi- 
nezonas bei vaikiška automobilio kėdutė priklausė jai, ir šie daiktai, 
kaip manė senelis, akivaizdžiai rodė, kada tas automobilis buvo pas- 
tarąjį kartą naudotas. Kėdutė buvo skirta mažam vaikui, o užrašas 
ant raudonojo kombinezono etiketės nurodė amžių iki trejų metų. 


Ketveri metai — būtent tiek, kiek ir spėjo senelis. 

Geriausia, žinoma, būtų pasiteirauti pačios dukters, deja, ji su 
vyru bei dukrele šiuo metu buvo Australijoje ir keliavo po tą nuos- 
tabų žemyną jau du mėnesius. Pasak senelio, išvykti į pietiniame 
pusrutulyje esantį žemyną buvo visai nebloga mintis, nes tenykštė 
santykinai vėsi žiema daug geriau už kone tropinį karštį, kamuojantį 
jį ir kitus Smolando žmones jau ne vieną mėnesį iš eilės. 

— Jeigu jums svarbu, galiu pabandyti su ja susisiekti, — paslaugiai 
pasisiūlė jis. —- Nors šiaip ji grįš namo kitą savaitę. Juk mano anūkė šį 
rudenį eina į pirmą klasę. 

Inspektorius tyrėjas Salomonsonas padėkojo už paslaugumą ir 
pasakė, kad kol kas būtinybės nėra. 

— Ar daugiau niekas nebūtų galėjęs pasiskolinti jūsų automobi- 
lio? — pasiteiravo jis. 

Buvusio lakūno teigimu, tikrai ne. Jis turėjo dar vieną dukterį, 
tačiau ji nemokėjo vairuoti ir neturėjo vairuotojo pažymėjimo. Jau 
keletą metų gyveno Kristianstade bei dirbo ten advokate. Tėvus ap- 
lankydavo nedažnai, ir iš tėvo žodžių Salomonsonui tapo aišku, kad 
būtent oro uosto darbuotoja, o ne advokatė buvo jo numylėtinė. 

— Nei anūkų, nei proanūkių aš daugiau neturiu, — pareiškė jis. — 
O jei ir turiu, tai apie juos nežinau, — pridūrė, aiškiai patenkintas 
savimi. 

Tuomet Salomonsonas pasiteiravo, iš kur jis žinąs, kad automo- 
bilį pavogė būtent liepos septintąją, ryte. 

Tiesą sakant, pripažino jo pašnekovas, tuo jis nebuvo visiškai 
tikras. Iš pradžių, atvažiavęs į butą šio bei to pasiimti, jis nė ne- 
pastebėjo, jog aikštelėje automobilio nėra. Tik pastebėjęs dvi poras 
raktų, pakabintų ant sienos koridoriuje, apie jį prisiminė. Tada nu- 
ėjo iki aikštelės, norėdamas pažiūrėti, ar kartais nebus jo palikęs kur 
nors kitur bei pamiršęs, eidamas sutiko kaimyną ir jam apie tai už- 


siminė. Kaimynas patvirtino, kad savaitgalį automobilis dar stovėjo 

aikštelėje, jo žodžius Bengtas pakartojo pranešdamas apie automobi- 
lio dingimą policijai. Būtų paprasčiau apie tai klausti paties kaimy- 
no, tik jis dabar išvykęs į pėsčiųjų žygį po Laplandijos kalvas ir, regis, 
sakė, kad grįš tik po poros savaičių. 

— Aš tik niekaip nesuprantu, — pridūrė buvęs lakūnas, smalsiai 
žiūrėdamas į Salomonsoną, — kodėl jus taip domina, kas nuvarė tą 
seną laužą. 

— Vykdome vieną naują nusikaltimų prevencijos programą, — at- 
sakė šis kaip galėdamas įtikinamiau. — Stengiamės skirti kaip galima 
daugiau dėmesio vadinamiesiems smulkiems nusikaltimams. 

— O aš maniau, kad jūs turite svarbesnių reikalų, — pratarė lakū- 
nas ir palingavo galva. - Baisu, kai paskaitai laikraščius. Kartais tikrai 
susimąstai, kur ritasi mūsų šalis. 

Neturėdami kito pasirinkimo policijos pareigūnai sugaišo dvi 
dienas vaikščiodami per aplinkinių gyventojų butus. Pradėjo nuo tų, 
pro kurių langus buvo matyti automobilių aikštelė, paskui apklausė 
ir tolimesnius to kvartalo namus. Pusės gyventojų nė nebuvo namie. 
Į jų pašto dėžutes buvo įmesti pranešimai, ir bent jau keletas iš juos 
gavusiųjų patys paskambino į policiją. Kai kurie tikriausiai skambi- 
no ne tik pareigūnams, nes į nuovadą kreipėsi keletas žurnalistų, o 
paskui netgi nuvyko į įvykio vietą pakalbinti ten gyvenančių žmo- 
nių. Žinia, kad policija ieško vogto automobilio, susijusio su Lindos 
žmogžudyste, pasiekė daugumą žiniasklaidos priemonių vos po kelių 
valandų. 

Viena iš daugelio apklaustų kaimynių tikrai pasirodė turinti 
jiems šiokios tokios informacijos, bet iš to, ką ji papasakojo, tapo 
aišku, kad pareigūnai būtų geriau apsiėję be jos. Peržiūrinėdamas ant 
jo stalo pakliuvusius liudininkų parodymus Rogersonas atidėjo jos 
apklausos protokolą į šalį ir sąvaržėle prisegė prie jo trumpą raštelį: 


„Suvaikėjusi senutė. Nereaguoti. J.R.“ 

Tą moterį buvo apklaususi Ana Sandberg. Devyniasdešimt dvejų 
metų našlė Brita Rudberg gyveno name, esančiame arčiausiai au- 
tomobilių aikštelės. Jos butas buvo pirmajame aukšte, o iš balko- 
no aikštelę galėjai matyti kaip ant delno. Šią vasarą ji įprato kasryt 
išeiti ir pasėdėti balkone, kol saulė pradėdavo pernelyg kepinti, ir 
būtent tą dieną ji prisiminė kuo puikiausiai. Buvo penktadienis, lie- 
pos 4-oji, maždaug šešios valandos ryto, mat kaip tik tokiu metu 
ji dažniausiai vasarą ir keldavosi. Dienoms trumpėjant ji paprastai 
miegodavo kiek ilgiau, bet net ir viduržiemį atsibusdavo ne vėliau 
nei pusę septintos. 

Iš pradžių Sandberg pamanė, kad ši garbaus amžiaus dama yra 
žavi ir visai sveiko proto, nors jai ir buvo devyniasdešimt dveji, o apie 
prieš mėnesį įvykdytą žmogžudystę, juo labiau apie tai, jog minėtas 
automobilis pavogtas, ji nė nežinojo. Sandberg pasiteiravo, kodėl ji 
esanti tokia tikra, kad viskas įvyko būtent liepos 4-ąją. 

— Aš labai gerai atsimenu, — šypsodamasi atsakė liudininkė. — 
Buvo mano gimtadienis. Man suėjo devyniasdešimt dveji, - pridūrė 
ji. - Iš vakaro buvau nuėjusi į cukrainę ir nusipirkau gabalą torto, 
kad galėčiau atšvęsti, prisimenu, kaip atsisėdusi jį valgiau su puode- 
liu kavos, kurį visada išgeriu vos tik atsikėlusi. Aš netgi su tuo vai- 
kinu pasisveikinau. Jis kažką veikė prie automobilio, prisimenu, jog 
pagalvojau, kad turbūt išvažiuoja į kaimą, jeigu taip anksti atsikėlė. 

— Ar galėtumėte apibūdinti tą vyriškį, kuris kažką veikė prie 
automobilio ir su kuriuo jūs pasisveikinot? — paklausė Sandberg 
ir nė pati nepajuto, kaip jos kūnu perbėgo tokie pat šiurpuliukai, 
kokius kartkartėmis vis pajusdavo Bekstriomas, nors dažniausiai ir 
klysdavo. 

— Man šmėstelėjo mintis, kad tai jo sūnus, — atsakė ponia Rud- 
berg. — Bent jau labai buvo į jį panašus. Žinote, tikrai išvaizdus vy- 
rukas. Taip vyrai atrodydavo mano jaunystės laikais. 


— Sūnus? — perklausė Sandberg. 

— Taip, to lakūno, kuriam priklauso automobilis, - paaiškino po- 
nia Rudberg. - Jo sūnus labai panašus į tą vyrą, su kuriuo pasisveiki- 
nau. Toks pat tamsiaplaukis, gražus, lieknas. 

— Ar jis ką nors jums atsakė, —- paklausė Sandberg, - kai jūs su juo 
pasisveikinote? 

Dėl šito liudininkė jau nebuvo tokia tikra. Gal ir linktelėjo, nors 
ji negalinti tiksliai pasakyti. Tačiau ji tikrai matė, kaip į ją žvilgtelėjo, 
ir netgi ne kartą. 

Į klausimą, kaip jis buvo apsirengęs, našlė taip pat negalėjo tiks- 
liai atsakyti. Turbūt taip, kaip ir dauguma jo amžiaus vyrukų rengiasi 
vasarą, kai ruošiasi važiuoti į kaimą. 

— Tokios paprastos kasdienės kelnės su paprastais marškiniais, — 
tarė ji, nors balsas staiga tapo labai neryžtingas. 

— Ilgos kelnės ar šortai? — atkakliai klausinėjo Sandberg, stengda- 
masi išlikti rami ir nespausti liudininkės į kampą. 

Šioji nebuvo linkusi kategoriškai teigti, bet jei būtų reikėję rink- 
tis, tuomet greičiausiai šortai, bent jau žinant, kokie orai. Drabužių 
spalvos taip pat negalėjo konkrečiai pasakyti, nei šortų ar galimai 
kelnių, nei tų paprastų marškinių. Jai tik atrodė, kad ir tie, ir tie 
buvo tamsūs. Tikrai ne balti, nes baltą spalvą, be abejonės, būtų įsi- 
dėmėjusi. 

Į klausimą, ar ji pastebėjusi jo batus, moteris apskritai neturėjo 
ką atsakyti. Pasak jos, į avalynę juk nelabai žiūrima. Jei apavas būtų 
išskirtinis, tuomet tikrai būtų pastebėjusi. Turbūt avėjo tas gumines 
šlepetes, kaip dabar visas jaunimas vaikšto. 

Ar galėjo jis būti basas? Ne, tikrai ne. Šitą tai ji tikrai būtų pa- 
stebėjusi, be to, nors pati taip ir neišmoko vairuoti, bet žinojo, kad 
basomis automobilio geriau nevairuoti. 

— Guminės šlepetės, — linktelėjusi pakartojo ponia Rudberg. — 


Tokios, kaip dabar visas jaunimas vaikšto. 

Žodžiu, ji buvo absoliučiai tikra dėl dviejų dalykų. Pirma, kad tai 
įvyko per jos devyniasdešimt antrąjį gimtadienį, liepos 4-ąją, penk- 
tadienį, maždaug šeštą ryte. O antra, kad jis apie dešimt minučių 
krapštėsi prie automobilio, o paskui įsėdo ir nuvažiavo. Taip apsiren- 
gęs ir tokį ankstyvą metą jis tikrai vyko į kaimą pas savo žmoną bei 
vaikus. Ponia Rudberg beveik neabejojo ir dėl trečio dalyko. Jeigu tai 
ne lakūno sūnus, tuomet labai į jį panašus. Tamsiaplaukis, gražus, 
lieknas, toks pat išvaizdus, kokie vyrai būdavo jos jaunystėje. 

Tada Sandberg paklausė, ar ji prisimena dar ką nors, kas įvyko tą 
rytą, vildamasi, jog senolė paminės smarkią liūtį, tąryt prapliupusią 
Vekšėje apie septintą valandą ir užsitęsusią kone iki aštuonių. 

— Ne... pavyzdžiui, ką turėčiau prisiminti? — žvelgdama į Sand- 
berg neryžtingai paklausė ponia. 

— Ką nors, kas dar nutiko tą dieną? — bandė pasufleruoti Sand- 
berg. 

Pasak liudininkės, daugiau nieko tądien nenutiko. Laikraščių ji 
neskaitė, retai težiūrėdavo televiziją ir nelabai klausėsi radijo, juo la- 
biau jos nedomino žinių laidos. Artimų draugų praktiškai jau seniai 
neturėjo, o dienas leisdavo kone visuomet lygiai taip pat. 

Po dar trijų bandymų pasufleruoti Sandberg pagaliau prasitarė, 
kaip tą rytą iškrito beveik trisdešimt centimetrų kritulių per nevisą 
valandą, ir tai buvo vienintelis kartas per visą liepą, kai Vekšėje lijo. 

Ponia Rudberg neprisiminė smarkios liūties ir nežinojo, kad išvis 
taryt lijo. Turbūt todėl, kad lietui prasidėjus jau buvo parėjusi iš bal- 
kono į vidų trumpam prigulti. 

— Kitaip tikrai prisiminčiau. Juk ši vasara tokia sausa. 

— Galiu pasakyt, kad ta boba visai kvaištelėjus, - kitą rytą pareiškė 
Rogersonas, kai tyrėjų komanda aptarinėjo jos ir kitų ten gyvenan- 
čių žmonių parodymus. 

— Kodėl taip galvoji? — paklausė Olsonas. Prieš kelias dienas jis 
sugrįžo į savo vietą ir dabar vėl sėdėjo stalo gale. 

— Pirmiausia, tas lakūnas neturi sūnaus. Niekada neturėjo ir net 
nenorėtų turėti. Jis turi tik žentą, kuris dirba Skandinavijos oro lini- 
jų skrydžių kapitonu ir dabar keliauja po Australiją su jaunesniąja la- 
kūno dukterimi. Jie seniai susituokę. Išskrido iš Švedijos birželio 18- 
ąją, trečiadienį, dvi su puse savaitės prieš Lindos nužudymą. Namo 
grįš maždaug po savaitės, kad vaikas galėtų eiti į mokyklą. O senis 
supyko, kai paskambinau ir ėmiau klausinėti jo apie sūnų. Nesupra- 
to, ko mes čia prisigalvojom. Atseit, vienam pareigūnui jau aiškino, 
kad turi dvi dukras, anūkę ir žentą, o jokio sūnaus neturi. 

— O ta kita duktė? — paklausė Levinas. — Kas... 

— Ačiū už klausimą, Levinai, — pertraukė Rogersonas. — Trisde- 
šimt septynerių metų advokatė, gyvena Kristianstade, jau penkiolika 
metų turi gyvenimo partnerį, taip pat dirbantį teisės srityje. Susipa- 
žino, kai studijavo teisę Lunde. 

— O kas tas partneris? — paklausė Levinas. 

— Partneris yra moteris, ir, patikėk, tau geriau nežinoti, ką sakė 
tėvas, kai pradėjau apie ją klausinėti. 

— Bet tas reikalas dėl gimtadienio, pripažinkim, labai netikėtas, — 
nepasidavė Levinas. 

— Aš irgi taip maniau, taip pat ir Ana, kuri ją apklausė, - pripa- 
žino Rogersonas. — Kol pamatėm, jog ta senolė gimė ne liepos, o 
birželio 4-ąją. Bent jau sprendžiant iš jos asmens kodo. 

— Gal ji ką nors kita šventė? Ką čia gali žinot, gal prisigalvoja vi- 
sokių progų, kad tik būtų priežastis suvalgyti torto. Juk seni žmonės 
labai mėgsta saldumynus, - tarė Bekstriomas ir taip nusikvatojo, kad 
net pilvas sulingavo. 

— Gerai, supratau, — atsiduso Levinas. — O tą vaikiną ji irgi blogai 
apibūdino? 

— Kad panašus į neegzistuojantį sūnų? — pasitikslino Rogerso- 
nas. — Na, kadangi šiaip neturėjau ką veikti, sugalvojau paskambinti 
į optikos saloną, kur senutė perka akinius. Ten optimizmu netryško, 
sakykim taip. Apie akis nenusimanau, bet susidariau įspūdį, kad ji 
jau beveik akla. Optikos konsultantas man liepė perduoti, jog mo- 
čiutei seniai laikas užsukti pasitikrinti, nes nebuvo pas jį jau kokius 
šešerius metus. 

— Turbūt čia ir sustosim, ar dar gilinsimės? Kaip manai, Levi- 


nai? — pašaipiai tarė jam Bekstriomas. 


Po susirinkimo Eva Svanstriom nuėjo į Levino kabinetą jo pa- 
guosti. 

— Nekreipk į tuos du dėmesio. Kad Bekstriomas atsilikęs, niekam 
ne naujiena, o Rogersonas visai baigia prasigerti, tai turbūt buvo 
eilinės pagirios, ir tiek. Jau milijoną kartų tau sakiau. 

— Atėjai paguosti manęs? — šyptelėjo Levinas. 

— O ką, negalima? - jai būdingu tonu atšovė Svanstriom. — Bet ne 


vien dėl to. Turiu tau šiokių tokių naujienų. 

„Tikrai, kas gi draudžia truputį paguosti , — pagalvojo Levinas. 

Prieš kokį trejetą metų, maždaug tada, kai persikraustė iš vieno 
tame name esančio buto į kitą, o duktė išvažiavo gyventi pas tėvą, 
Lindos motina pakeitė namų telefono numerį. Kraustydamiesi žmo- 
nės paprastai persikelia tą patį telefono numerį, bet Lota Erikson kaž- 
kodėl pageidavo naujo. Be to, viešai neskelbiamo. Iki tol jos numeris 
buvo įtrauktas į telefonų knygą, kaip daugumos paprastų žmonių. 

Senasis numeris tapo laisvas ir grįžo bendrovės „Telia“ nuosavy- 
bėn, o po tam tikro privalomo nenaudojimo laiko buvo paskirtas 
vienai naujai klientei, anesteziologei, kuri anksčiau dirbo Linšiopin- 
go universiteto klinikose, bet gavo geresnį darbą Vekšės ligoninėje. 
Jos pavardė Helena Volberg. Tai vieniša keturiasdešimt trejų metų 
moteris, gyveno Senajame Šiauriniame kelyje, už maždaug puskilo- 
metrio į šiaurę nuo nusikaltimo vietos. Tą miesto dalį žmonės vadino 
tiesiog Šiaure. 

Anksčiau viešai prieinamas senasis numeris buvo taip pat įslap- 
tintas, bet turint omenyje naujosios klientės darbo specifiką, ruo ne- 
reikėjo stebėtis. Svanstriom bandė su ja susisiekti paskambinusi į li- 
goninę, tačiau paaiškėjo, kad moteris jau mėnesį atostogauja. Į darbą 
turėjo sugrįžti pirmadienį. Čia buvo viena įdomi, nors gal ir visiškai 
atsitiktinė aplinkybė — tos moters atostogos prasidėjo penktadienį, 
liepos 4-ąją, kai buvo nužudyta Linda. 

— Ar man paprašyti jos numerio skambučių išklotinės? — pasitei- 
ravo Svanstriom. 

— Gal palaukim, - atsakė Levinas. — Bus paprasčiau, jei pirma 
pats jai paskambinsiu ir paklausinėsiu. O tavęs noriu paprašyti kai 
ko kito, — pridūrė jis. 

Nepaisant to, kad jų devyniasdešimt dvejų metų liudininkė aki- 
vaizdžiai pavėlino savo gimtadienį visu mėnesiu, Levinas neskubėjo 
jos nurašyti. Taip buvo dėl jo asmeninės patirties, nuo kurios parei- 

gūnams dažniausiai nelengva atsiriboti. Kita priežastis galėjo slypėti 
jo charakteryje, nors apie tai niekada nesusimąstydavo. Užtat mote- 
ris, sėdinti kitapus stalo, galvodavo praktiškai visada. 

— Mano močiutei, jeigu būtų dar gyva, dabar būtų koks šim- 
tas metų. Dokumentuose užrašyta, kad ji gimusi 1907-ųjų vasario 
20-ąją, bet mes jos gimtadienį visada švęsdavom vasario 23-iąją. 

— Kodėl? 

— Mūsų šeimoje visi sakydavo, jog kunigas tikriausiai buvo išgė- 
ręs, kai registravo ją bažnyčios knygoje, nes užrašė ne tą datą. Aišku, 
suklydo tik per kelias dienas, o čia visas mėnuo, bet juk galėjo tiesiog 
susipainioti.* 

— Tikrai, galėjo, - sutiko Svanstriom. 

— Dėl to daugelis advokatų labai raiškiai taria datas, kad nekil- 
tų nesusipratimų. Prisimenu, kai pirmą kartą išgirdau, buvau labai 
nustebęs. Policijos akademijoje turėjome tokį vieną nukvakusį senį, 
kuris dėstė kriminalistiką. Jo tartis praktiškai buvo vienintelis daly- 
kas, kuris mums įsiminė iš tų paskaitų. Nes daugiau porindavo apie 
visokias nesąmones, pavyzdžiui, kaip reikia tvirtai laikyti kardą, kai 
užsimoji prieš nusikaltėlį. Kad policija vietoj kardų jau prieš keletą 
metų pradėjo naudoti lazdas, jis kažkaip nepastebėjo. Vieną kartą 
visą paskaitą aiškino apie tai, kokios gali būti juridinės pasekmės, jei 
ką nors kliudysi ašmenimis, o ne plokščiąja puse, kol pagaliau vienas 
mūsiškis sukaupė drąsą ir užsiminė jam apie lazdas. 

— Ir kaip jis reagavo? 

— Supyko. 

— Turbūt bus paprasčiausia, jei jos paklausi. Na, tos senutės. 

— Turbūt taip ir padarysiu. 

„Gal reikėtų ir jos okulistą pakalbinti, - pagalvojo Levinas. — To- 
kie kaip Rogersonas, nors, bendrai imant, normalūs pareigūnai, kaž- 
kodėl stengiasi matyti tik juoda ir balta.“ 


* Švedų kalboje birželis (juni) ir liepa (ju/i) skiriasi tik viena raide. 

Evai pakilus eiti jam staiga toptelėjo mintis, kuri prieš kelias va- 
landas taip miglotai šmėžavo kažkur pasąmonėje. 

— Palauk dar truputį, - paprašė Levinas. — Prisimeni, per susirin- 
kimą man šovė viena mintis. Kai Enoksonas pasakė, kad, iš veiksmų 
sprendžiant, automobilio vagis tai darė ne pirmą kartą. Man atrodo, 
jog nebūtinai. 

Jo manymu, užtenka šiek tiek techninių žinių. Tai galėjo aclikti 
ir koks nors mechanikas ar automobilių žinovas, gal net šiaip koks 
žmogus, turintis geras rankas. Arba gal tas vagis buvo kur nors tų da- 
lykų išmokęs. Gal dirbo pataisos namuose, nepilnamečių kolonijoje 
ar dar kur. 

— Pavyzdžiui, policijoje, - pridūrė Sandberg. 

— Taip, gali būti, - sutiko Levinas. - Nors aš asmeniškai taip ne- 
sugebėčiau net ir išdirbęs policijoje beveik trisdešimt metų. 

— Vienu žodžiu, tas žmogus šį tą išmano, bet nėra prisidirbęs tiek, 
kad jo duomenys būtų žinomi pareigūnams, — padarė išvadą Svans- 
triom. 

— Būtent. 

— Vaizdžiai tariant, kalbama apie visišką to šlykštūno Groso prie- 
šingybę. Apie kažką, kas nėra itin kultūringas. 

— Būtent, — pakartojo Levinas. 

„Tai jau tikrai ne apie tokį, kaip Grosas“, - pamanė jis. 

Evai Svanstriom išėjus jis nesusilaikė. Nė nesuvokdamas, kad taip 
tik patvirtina jos susidarytą nuomonę, Levinas paėmė telefoną ir su- 
rinko anesteziologės telefono numerį. Nors darbe jos nebuvo, bet 
juk žmonės namo paprastai sugrįžta anksčiau negu paskutinę atosto- 
gų dieną. Bent jau jis tikrai nelaukdavo iki paskutinės minutės. 

„Šiuo metu negaliu atsiliepti, bet jei paliksite savo vardą ir tele- 
fono numerį, paskambinsiu, kai tik galėsiu,“ — pranešė balsas auto- 
atsakiklyje. 

Levinas padėjo ragelį. „Turbūt tai jos balsas“, - pamanė jis. Kaip 
tik taip kalbėtų į penktąją dešimtį įkopusi anesteziologė. Mandagi, 
geranoriška, atidi. Netekėjusi, Vekšės ligoninės gydytoja konsultan- 
tė, sprendžiant iš to, ką Eva Svanstriom su jai būdingu kruopštumu 
buvo atkapsčiusi gyventojų duomenų ir mokesčių mokėtojų regis- 


truose. 

Maždaug prieš savaitę Bekstriomas pavedė dviem jaunoms kole- 
gėms iš Vekšės policijos išsiaiškinti mėlynųjų kašmyro pūkelių kilmę, 
o paprastumo dėlei šią užduotį pakrikštijo „tekstilės pėdsakų paieš- 
ka“. Faktas, kad užduotis buvo patikėta moterims, anaiptol nebuvo 
atsitiktinis. Toks darbas buvo tiesiog skirtas moteriškoms rankoms, 
be to, Bekstriomas džiaugėsi, kad panelytės turės kuo užsiimti ir ne- 
kels rūpesčių nei jam, nei kitiems rimtiems policijos pareigūnams. 

Panašu, kad jos į šią užduotį pažiūrėjo rimtai. Valstybinės eksper- 
tizių laboratorijos išvadose buvo teigiama, jog pūkeliai greičiausiai 
yra nuo melsvos spalvos megztuko, tad abi pareigūnės apklausinėjo 
visus, kas tik bent kiek apie tokius drabužius nusimanė ir joms galėjo 
padėti. Jos kalbino drabužių dizainerius, mados fotografus, žurna- 
listus bei ekspertus, taip pat drabužių gamintojus, didmenininkus 
ir prabangių butikų savininkus, prekiaujančius prašmatnesniais dra- 
bužiais. Viena iš merginų pirmiausia pasikalbėjo su savo teta, kuriai 
drabužiai buvo svarbiausias dalykas pasaulyje. 

Remiantis prielaida, kad tas megztukas greičiausiai buvo vyriškas, 
buvo kalbama apie dešimt galimų šio drabužio modelių. Labiausiai 
tikėtinas buvo „V“ formos iškirptės modelis su ilgomis rankovėmis iš 


Anglijos, Airijos, Jungtinių Valstijų, Italijos, Vokietijos arba Prancū- 

zijos, kainuojantis nuo dviejų iki dvylikos tūkstančių kronų, nelygu 
koks prekės ženklas. Per išpardavimą, gamintojo išparduotuvėje arba 
kur nors kitur, išskyrus prabangų butiką, jis galėjo kainuoti mažiau. 
Bet, pasak pašnekovų, vargu ar mažiau nei tūkstantį kronų, nes tuo- 
met būtų buvęs neįtikėtinai pigus pirkinys. 

Nei Vekšės, nei aplinkinių rajonų parduotuvėse tokių megztu- 
kų nebuvo. Nė vienas prekybininkas nebuvo turėjęs nieko panašaus 
bent keletą metų. Jų asortimente pasitaikė tik keli tokio pobūdžio 
modeliai moterims, bet peržiūrėjus apskaitos dokumentus paaiškė- 
jo, kad nė vienas iš jų nebuvo melsvos spalvos. Taigi, paieškų laukas 
susiaurėjo iki maždaug dvidešimties parduotuvių ir prekybos centrų, 
iš kurių praktiškai visi buvo Stokholme, Geteborge arba Malmėje. 
Taip pat, galimas daiktas, jis buvo įsigytas užsienyje. Pasak žmonių, 
kuriuos kalbino pareigūnės, tai gana tikėtinas variantas, kainos po- 
žiūriu netgi geresnis, mat ir pasiūla, ir paklausa kitose šalyse kur kas 
didesnė nei Švedijoje. Tai buvo viskas, ką iki šiol joms pavyko išsi- 
aiškinti. 

Vis dar buvo galimybė, kad megztuką pavogė. Iš policijos duo- 
menų bazės merginos iškasė visas užregistruotas prabangių drabužių 
vagystes iš pietinėje Švedijoje įsikūrusių tiekėjų, didmenininkų, san- 
dėlių, prekybos centrų ir prabangių krautuvėlių, apie kurias buvo 
pranešta per kelerius pastaruosius metus. Paskui jos dar peržiūrėjo į 
duomenų bazę įtrauktus įsilaužimus, vagystes bei kitokius paprastų 
gyventojų patirtus nuostolius. Niekas nepranešė apie vyrišką kašmy- 
ro megztuką. 

— Bijau, jog daugiau mes iš to nieko nepešim, — tarė viena iš teks- 
tilės tyrėjų, kai abi su kolege atėjo pas Bekstriomą. 

— Ne pasaulio pabaiga, — linksmai atsakė joms Bekstriomas. — 
Svarbiausia, merginos, kad jums bent jau buvo smagu ieškoti. 

„Bobos visai nesupranta humoro, — pagalvojo jis, kai kolegės išėjo 
iš jo kabineto. — Kažkokios aršios /esbės.“ Paskui, žvilgtelėjęs į laikrodį 

ir pamatęs, kad jau beveik trys, Bekstriomas nusprendė, jog pars lai- 
kas išlenkti pirmąjį penktadieninį bokalą. Tačiau pyderas Olsonas taip 
nemanė, mat staiga išdygo jo kabinete užsimanęs pasikalbėti. 

— Galima porai minučių, Bekstriomai? — paklausė jis. 

— Žinoma, — šilta šypsena jį pasitiko Bekstriomas. — Iki dienos 
pabaigos dar labai toli. 

Olsonas buvo akivaizdžiai nusiteikęs ilgoms diskusijoms apie 
DNR mėginių rinkimą ir ketino kalbėtis iki pat nakties, tad Beks- 
triomui reikėjo kuo greičiau jį sustabdyti. Olsoną šis tas neramino, 
taip pat sunerimęs buvo ir apygardos policijos komisaras, tad norėda- 
mas išspręsti šį opų klausimą demokratiškai jis nusprendė pasikalbėti 
su pagrindiniais tyrėjų komandos nariais ir sužinoti jų nuomonę. 

— Mes, kiek žinau, jau surinkom beveik septynis šimtus DNR 
mėginių iš savanorių, — pasakė jis, tik ką sužinojęs šį skaičių iš To- 
reno. 

— Taip, viskas einasi kaip per sviestą, — entuziastingai pritarė 
Bekstriomas. — Netrukus susemsim tą pašlemėką. Kelių dienų klau- 
simas. 

„Še tau, baily neraliuotas“, — mintyse pridūrė jis. 

— Taip, taip, žinoma, tu gerai sakai, — sutiko Olsonas, nors, regis, 
nelabai klausėsi Bekstriomo žodžių. - Bėda ta, kad prie mūsų prisi- 
kabino ir justicijos kancleris, ir teismo ombudsmenas. Ką laikraščiai 
rašo, man nelabai svarbu, bet į kritiką turiu atsižvelgti. 

— Taip, suprantu, juk tu vadovauji ikiteisminiam tyrimui, — džiu- 
giai pastebėjo Bekstriomas. 

— Ką turi galvoje? - įtariai dirstelėjo į jį Olsonas. 

— Na, kad pačiam tektų srėbti tą mėšlą, jeigu kas nors sugalvotų 
mus pašokdinti. Būtų nekas, - paaiškino Bekstriomas, nutaisydamas 
kupiną užuojautos šypsnį. 

— Na, bet ne vien dėl to mums kol kas reikėtų pakeisti taktiką, — 


nervingai pasiūlė Olsonas. 

— Juk sakei, tęsiam darbus visu pajėgumu, — nekalta veido išraiška 
priminė Bekstriomas. 

— Žinau, Bekstriomai, apsvarsčiau tai, bet dabar aiškėja, jog tyri- 
mas pasisuko konkretesne kryptimi, jeigu taip galima pasakyti. 

— Tu nebenori surinkti DNR mėginių iš visos Vekšės? — linksmai 
pasitikslino Bekstriomas. — Tokiu atveju aš... 

— Aš šiaip jau turėjau omenyje automobilį, — pertraukė Olso- 
nas. — Reikia kol kas pristabdyti su tais DNR mėginiais ir sutelkti 
pajėgas renkant informaciją apie tą automobilį. 

— Kalbi apie tą šimtametę, kuri neatsimena, kada gimusi? 

— Jai devyniasdešimt dveji, - pataisė Olsonas. - Nebūtinai apie ją, 
bet mes dar toli gražu neapėjom visų Hiogstorpo rajono gyventojų, 
be to, dar ir Enoksonas mums turės ką papasakoti, kai su saviškiais 
pabaigs tyrimą. Ką manai, Bekstriomai? 

— Aš manau, kad pas tą senutę reikia pasiųsti sunkiąją artileriją. 
Pavyzdžiui, gal „Saliečių gaują 

— „Saliečių gaują ? —- perklausė Olsonas. — Atsiprašau, bet nelabai 
suprantu. 

— Buvo tokie spalvingi veikėjai iš Salos miestelio, smarkiai siautėjo 
po vidurio Švediją ketvirtajame dešimtmetyje, — paaiškino Bekstrio- 
mas, kurio tariamas žinių bagažas buvo sukauptas iš „Kriminalinės 
policijos metraščio“. Tą vienintelę knygą jis buvo skaitęs, ir vien tik 
todėl, kad norėjo patikrinti, ar gražiai apie jį atsiliepiama nušviečiant 
bylas, kuriomis kai kurie puspročiai bendradarbiai būtinai pageidau- 
davo pasidalyti su plačiąja publika. Be to, tos knygos jam nieko ne- 
kainuodavo, mat buvo įsigudrinęs tiesiog nugvelbti jas iš darbo ir 
parsinešti namo. 

— Taip, žinau. Bet ką „Saliečių gauja“ turi bendro su mūsų liudi- 
ninke? — Olsonas vis dar nepatikliai spoksojo į Bekstriomą. 

— Deja, nieko, — atsakė Bekstriomas. — Be to, jie jau mirę, nors ke- 


tvirtajame dešimtmetyje nunuodijo dujomis vieną senutę, o paskui 

apiplėšė. Rado po čiužiniu net šešias kronas ir trisdešimt erių. Tais 
laikais tai buvo dideli pinigai, Olsonai. 

— Tu juokauji, - tepasakė Olsonas. 

— Negali žinot... - nutęsė Bekstriomas. — Negali žinot. 

„Gal reikėtų užsiundyti ant tos senės Rogersoną“, — pagalvojo 
jis. 

Viršiausiam Bekstriomo viršininkui Larsui Martinui Johansonui 
nė nešovė į galvą žvilgčioti į laikrodį, nors buvo jau po trijų ir dar 
penktadienis. Už jo kabineto durų pas sekretorę išpiltas prakaito sė- 
dėjo vyriausiasis inspektorius ir nervingai laukė. Johansonas netgi 
nebuvo perskaitęs vedamojo straipsnio „Švedijos dienoje“, nes jau 
gerą valandą gilinosi, ką per pastarąjį mėnesį Vekšėje nuveikė Beks- 
triomas su savo kolegomis. 

— Gali pasakyti, kad užeitų, — paliepė Johansonas sekretorei per 
vidaus telefoną, ir gal dėl to, jog buvo beveik savaitgalis, o gal dėl 
kokios kitos priežasties, nepraėjus nė dešimt sekundžių, vyriausiasis 
inspektorius jau sėdėjo priešais jį. 

— Perskaičiau, ką man atnešei, — pranešė Johansonas. 

— Padariau, kaip liepėte, bose, — atsakė inspektorius. 

— Tegu kas nors iš finansininkų pasižiūri. Prie svarbiausių klausi- 
mų pažymėjau klaustukus raudonai, — pasakė Johansonas ir galvos 
mostu parodė į aplanką, gulintį ant stalo tarp jų. 

— Kada norite gauti atsakymą? 

— Bus gerai ir pirmadienį iš pat ryto. Juk savaitgalis, - kilniašir- 
diškai leido Johansonas. 

— Gal geriau pakalbėsiu su jais iš karto. Na, kol dar neišsiskirstė 


namo, — nervingai tarstelėjo inspektorius, kildamas nuo kėdės. 

— Dar vienas dalykas, — tarė Johansonas. — Noriu dar peržiūrėti 
patį tyrimą. Jei gerai supratau, mūsiškiai iš kriminalinės analizės gru- 
pės turi beveik visų dokumentų kopijas? 

— Kada reikia, bose? 

— Būtų gerai po penkiolikos minučių, — atsakė Johansonas. 

— Bijau, kad jie gali jau būti išėję namo, — inspektorius nervingai 
žvilgrelėjo į laikrodį. 

— Kodėl turėtų būti išėję, — nusistebėjo Johansonas. — Juk dar 
nėra nei pusės keturių. 

— Pasistengsiu, kad viską gaurumėte po penkiolikos minučių. 

— Puiku, - tarė Johansonas. — Gali palikti sekretorei. 

Penktadienį, rugpjūčio 15-ąją, praėjus lygiai savaitei po karalie- 
nės Silvijos vardinių, vyresnįjį inspektorių tyrėją Evertą Bekstriomą 
trenkė perkūnas iš giedro dangaus. Bent jau taip pats pareiškė pa- 
sakodamas savo artimiausiam bičiuliui inspektoriui tyrėjui Janui 
Rogersonui apie nepelnytą negandą, kurią jam užtraukė dar viena 
beprotė boba. 

— Kaip perkūnas iš giedro dangaus, - pasakė jam Bekstriomas. 

— Tau visada būtina perdėti, Bekstriomai, - numojo ranka Roger- 
sonas. — Sakyk kaip žmogus, kas atsitiko. Girtas buvai, ar ne? 


Diena ėjo kaip įprastai, o jos pabaiga atrodė netgi daug žadanti, 
mat artėjo savaitgalis, išnaudoti viršvalandžiai reiškė tai, kad į nuo- 
vadą nereikės kelti kojos be pirmadienio ryto. Vos tik atsikratęs to 
pydero Olsono, jis, kaip visuomet, apdairiai išsliūkino iš policijos 
nuovados ir palengva nupėdino į viešbutį. Užlipęs į savo kambarį 
nusirengė, apsisiautė tik ką išskalbtu chalatu ir atsidarė pirmąją tą 
savaitgalį skardinę šalto alaus, o kai pas jį pagaliau pasirodė įraudęs 
lyg kalakutas Rogersonas, Bekstriomas jau buvo pradėjęs ir trečiąją. 

— Pagaliau penktadienis, — ištarė Rogersonas ir godžiai užsivertė 
savo skardinę, kad numalšintų troškulį. - Turi kokių planų šiam sa- 


vaitgaliui, Bekstriomai? 

— Šį vakarą turėsi apsieiti be manęs, jaunuoli, — atsakė šis, mat 
buvo pasinaudojęs pertraukėle tarp antros ir trečios skardinės pa- 
skambinti Karinutei bei pakviesti ją vakarienės. 

— Užuodžiu moterišką kompaniją, - pareiškė Rogersonas. Kas be 
ko, jis buvo neblogas detektyvas. 

— Pirma, eisim kur nors į miestą pavalgyti, o paskui gal truputį 
duosiu darbelio savo aukščiausios rūšies saliamiui, - paaiškino Beks- 
triomas ir užtvirtinimui gurkštelėjo didžiulį gurkšnį alaus. 

Iš pradžių viskas ėjosi pagal planą. Bekstriomas su savo palydove 
visai neblogai pavakarieniavo viename Didžiosios gatvės restorane 
ir netgi šiek tiek išgėrė, nors jis ir bandė susilaikyti galvodamas apie 
vakaro finalą. Paskui jie parėjo į viešbutį, nors Karina kažkodėl pri- 
mygtinai siūlė eiti į barą, galų gale nusileido ir sutiko išgerti vieną 
kitą taurelę jo kambaryje. Nuo tos akimirkos tikslaus laiko bei aplin- 
kybių jis nebeprisiminė. Bent jau ne taip aiškiai, kad galėtų vėliau 
atpasakoti būriui vadinamųjų kolegų, neturinčių humoro jausmo, iš 
vidaus tyrimų skyriaus. 

— Norėčiau kai ką tau parodyti, — tarė Bekstriomas ir nutaisęs 
pačią žavingiausią šypseną pradingo už vonios kambario durų. 

— Jeigu ilgai neužtruks, — atšovė Karina ir gurkštelėjo iš savo tau- 
rės, jos laikysena staiga tapo labai išdidi. 

Nusiplėšęs drabužius greičiau nei Supermenas telefono būdelėje, 
Bekstriomas apsijuosė rankšluosčiu klubus ir didingai išlingavo iš 
vonios. Atsistojęs prieš ją visu gražumu, lyg netyčia paleido rankš- 
luostį, o šis nusileido ant grindų. Prieš tai Bekstriomas dar įtraukė 
pilvą ir išpūtė krūtinę — aišku, tai buvo visai nebūtina, bet kartais 
reikia įdėti šiek tiek papildomų pastangų. 

— Na, kaip tau patinka, mažute? — paklausė jis. 

— Tu išprotėjai? Tuoj pat trauk tą savo šlykštų daiktą šalin! — užri- 
ko Karina ir pašokusi nuo sofos pasičiupo rankinę, švarkelį ir išpuolė 


trenkdama paskui save durimis. 

„Bobos visai nuprotėjusios, - pagalvojo Bekstriomas. - Kokį dar 
šlykštų daiktą? Ką ji čia vapalioja?“ 

Tada jis vėl apsirengė ir nusileido į barą, ten rado tik Rogersoną, 
šnairakiuojantį savo kampe. Nesugalvodamas nieko geriau, Beks- 
triomas prisijungė ir išmaukė keletą taurelių. Paskui, pagaliau grįžęs 
į kambarį, paskambino palinkėti Karinai labos nakties, nes norėjo 
parodyti, kad nėra linkęs laikyti pagiežos, bet dar nespėjus jam pra- 
sižioti moteris numetė ragelį. Matyt, po to išjungė telefoną, nes, pa- 
bandžius dar kartą paskambinti, neatsakė nei ji, nei autoatsakiklis. 

„Lygiai kaip ta beprotė, kuri užkrovė ant mano galvos Egoniuką, 


o paskui paliko“, - pamanė jis. 

Šeštadienio rytą Levinas pasiėmė Evą Svanstriom ir sėdęs į trauki- 
nį išvažiavo su ja į Kopenhagą. Tai buvo staigmena, kurią slapčiomis 
suplanavo, o ji džiaugėsi kaip mažas vaikas. 

— Kodėl nieko nesakei? — klausinėjo ji. 

— Tada jau nebūtų staigmena, — atsakė Levinas. 

— Kaip smagu. Dar niekada nesu buvusi Kopenhagoje, — džiūga- 
vo Eva. 

Pirmiausia jie pasivaikščiojo Tivoli soduose, pasivažinėjo links- 
maisiais kalneliais ir pasisupo karuselėje. Tada neskubėdami perėjo 
Strogeto gatvę. Nyhaune aptiko puikų restoranėlį, suvalgė tikrus da- 
niškus pusryčius su silke, pyragaičiais bei kitais tradiciniais priedais. 
Saulė plieskė taip pat kaip ir Smolande, tik čia karštis ne taip alino. 
Levinas pasijuto taip gerai, kaip jau seniai nesijautė. Jo nuotaika, 
tiesą sakant, buvo tokia pakili, kad net pagaliau išdrįso pasikalbėti 
apie tai, kas pastaruoju metu jam vis nedavė ramybės. 

— Gal mums reikėtų rimčiau pagalvoti apie gyvenimą, Eva, — tarė 
jis ir suspaudė jos ranką delne. 

— Aš gyvenu puikiai, — atsakė Eva. - Dar niekada nebuvau tokia 
laiminga kaip dabar. 

— Pagalvok apie tai, — tęsė Levinas, bet tinkama akimirka jau pra- 
ėjo, nors gal tai ir nebuvo blogai. Netgi jei daugiau niekada neišdrįs 
vėl užduoti šio klausimo. 

— Ką tu manai apie mūsų naująjį viršininką? — pasiteiravo Eva, 
norėdama pakeisti temą. — Apie tą Larsą Martiną Johansoną? 

— Man teko su juo bendrauti, - atsakė Levinas. — Kartu tyrėm 
vieną bylą, kai buvo dar eilinis pareigūnas. Tai nutiko turbūt prieš 
kokį trisdešimt metų. Tavęs dar net nebuvo. Tyrėm tokios Marijos 
žmogžudystę. Ją rado išprievartautą ir pasmaugtą jos bute, Enskede. 

— Papasakok, — paprašė Eva, sunerdama jųdviejų rankų pirštus. — 
Koks jis žmogus? Turiu galvoje, tas Johansonas. 

— Kaip policininkas, visai neblogas, — tarė Levinas. — Kolegos 
juokaudavo, kad jis mato kiaurai sienas. Net baisu, kaip mokėdavo 
viską perprasti. 

— Policininkas, kuris mato kiaurai sieną, - žavėdamasi pakartojo 
Eva. —- Kaip iš kokio nors filmo. O kaip žmogus, koks jo charakte- 
ris? 

— Koks charakteris? Jis būdavo iš tų, kurie galėtų perlipti per la- 
voną nė nežiūrėdami, kur deda koją. 

— Fui. Ne iš maloniųjų. 

— Gal aš ir klystu. Mes nelabai turim bendrų reikalų. Gal tiesiog 
jo neperpratau. 

— Vis tiek atrodo sudėtingas tipažas. 

— Gal mane gąsdino, kad jis viską permatydavo, bet nesukdavo 
sau galvos dėl pasekmių, — pridūrė Levinas. — Ar ne tokie ir būna 
superpolicininkai filmuose? Viską mato, viską išsiaiškina, tačiau visai 
negalvoja apie tuos žmones, kuriuos gina arba persekioja. 

— Na, jeigu jau bus visai blogai, galėsim išeiti, - nutarė Eva. — Per- 
eisim dirbti kur nors kitur. Kiek žinau, Stokholmo miesto policijos 
komisariatui reikia žmonių. Buvęs bosas man skambino ir teiravosi, 


ar nenorėčiau. 

— Pamatysim, — atsakė Levinas ir nežinia kodėl pasilenkęs pauos- 
tė jos plaukus, švelniai priglaudęs nosį tarp jos ausies ir skruosto. 
„Blogiausia dar nenutiko, o taip gera, kaip dabar, turbūt niekada 
nebus“, — pagalvojo jis. 

Tą naktį, kai jiedu grįžo iš Kopenhagos, Levinas vėl sapnuose 
matė prieš beveik penkiasdešimt metų praėjusią vasarą, kai dovanų 
gavo pirmąjį dviratį. Raudoną Crescent Valiant. O jo tėtis atostogavo 
beveik visą vasarą, kad išmokytų jį važiuoti. 

Sunkiausia būdavo įveikti tą atstumą, kai iki namų jau likdavo 
nedaug. Ypač link namo durų vedantį žvyro keliuką. Paskutinius 
dvidešimt metrų nuo baltų sodo vartų iki raudonai dažytos medinės 
verandos. 

— Tuoj paleisiu, - sušunka tėtis, ir Janas, tvirtai gniauždamas ran- 
kenas, atkakliai mina, bet vis tiek slysta ant žvyro ir krenta žemyn. Ir 
šį kartą labai skaudžiai, nusibrozdindamas alkūnes bei kelius. Viltis 
kada nors išmokti važiuoti dviračiu staiga ima atrodyti tolima ir be- 
prasmiška. 

— Op, stojamės, Janai, — ragina tėtis ir pakėlęs jam taršo plau- 
kus. — Einam, išgersim karšto šokolado, užkąsim po sumuštinį su 
sūriu ir susirasim pleistriukų. 


Po šių žodžių reikalai kaipmat pasitaiso. 

Sekmadienį Johansonas išsitiesė ant sofos savo svetainėje, Stok- 
holme, Siodermalmėje, Volmaro Ikskiulio gatvėje esančiame bute. 
Prisipylęs sau didelę taurę džino su toniku ir daug ledukų jis ėmė 
skaityti Lindos nužudymo bylos dokumentus. Jų buvo tiek, kad tu- 
rėjo užtekti visai popietei, bet žmona buvo išvykusi pas draugę, o 
veikti daugiau nebuvo ką. Be to, po dabartinio paaukštinimo kitų 
tokių progų tiesiogiai prisidėti tiriant nužudymo bylą galėjo nepasi- 
taikyti artimiausiu metu. „Gal man pasiprašyti į tą kriminalinės ana- 
lizės grupę, - mąstė jis, peržvelgęs jų sudarytą žudiko portretą. - Nes 
jiems tikrai reikia pagalbos, ir nemažai.“ 

„Po velnių, ką jie ten veikia? — galvojo jis pagaliau baigęs skaityti, 
viską apmąstė ir padėjo dokumentus į šalį. — Ber kuris normalus 
pareigūnas jau būtų seniai viską sutvarkęs.“ 

Pirmadienį prasidėjo aštunta Lindos žudiko paieškų savaitė, ir 
Bekstriomui visa tai ėmė nusibosti. DNR mėginių rinkimas buvo 
sustabdytas, nors netgi toks idiotas kaip Olsonas, regis, turėjo su- 
prasti, kad šis metodas galų gale būtų tikrai davęs vaisių. Jokių kitų 
užuominų, už kurių būtų galima užsikabinti, Bekstriomas nematė. 
Nei intriguojančių atradimų, nei potencialių banditų, kuriuos būtų 
galima sulaikyti. Tik išprotėjusios šimtametės, neprisimenančios, 
kada gimė, ir nusikaltėlį painiojančios su neegzistuojančiu žmogu- 
mi. Apie kitus tariamus liudininkus, kurie nieko nematė, negirdėjo 
ir nesuvokė, juo labiau apie visokiausius lunatikus bei puskvaišius 
su savo spėlionėmis ir balsais iš Anapus, jis apskritai negalėjo nė pa- 
galvoti. Kokį velnią jam čia veikti? Normaliam policininkui čia ne 
vieta. Pats laikas krautis lagaminus ir sugrįžti prie normalaus darbo 
Stokholme. 

Kas be ko, šitas miestas buvo tikrų tikriausia skylė. Lyg dar to 


neužtektų, kiekvienas sumautas laikraštis, radijas ir televizija nuolat 

aiškino, kaip pareigūnai turėtų dirbti. O jų vadai, aišku, tylėjo kaip 
vandens į burną prisisėmę, užuot užtarę paprastus pėstininkus. Pa- 
vyzdžiui, kaip tas avigalvis iš Laplandijos, sugebėjęs taip pasislėpti, 
kad netgi didžiausio vakarinio laikraščio korespondentams nepavy- 
ko išpešti iš jo nė žodelio. Na, bent jau patys taip teigė, o šiuo atveju 
Bekstriomas buvo linkęs tikėti. 

Galiausiai, kai jau mėšlo ir taip, rodėsi, iki kaklo, jo kabinete ne- 
tikėtai išdygo kolegė Sandberg. Įsmukusi į vidų ji uždarė paskui save 
duris ir pašnibždomis atskleidė savo naujieną. 

— Šį rytą tave apskundė. 

— Ir ką aš vėl padariau? — pasiteiravo Bekstriomas. — Išskyrus tai, 
kad bandžiau dirbti savo darbą. 

„Turbūt viršijau nusikaltimų tyrimo tarnybos biudžetą ausų 
krapštukams“, - pamanė jis. | 

Skundą pateikęs asmuo kaltino jį bandymu išprievartauti. Skun- 
dą priėmusi pareigūnė traktavo veiksmą kaip seksualinį priekabiavi- 
mą ir dėl visa ko padėjo popierių į atskirą dokumentų krūvelę. 

— Juokus kreti? — tarė Bekstriomas, nors puikiausiai suprato, apie 
ką kalbama. „Še tau, kad nori, tokios nupezusios kekšės pasaulyje dar 
reikėtų paieškoti“, — pagalvojo jis. 

Pareigūnė Sandberg, deja, nejuokavo. Skunde buvo surašyta tai, 
kas įvyko vėlyvą rugpjūčio 15-osios vakarą Bekstriomo kambaryje 
„Miesto viešbutyje“, ir dar šis bei tas, kas tikrai nevyko. Skundą pa- 
sirašė nukentėjusioji Vekšės radijo reporterė, keturiasdešimt dvejų 
metų Karina Ogren, o jį pateikė artima jos draugė, Vekšės moterų 
pagalbos linijos koordinatorė Moja Jarten. Vienintelė paguoda buvo 
tai, kad susisiekti su tariama auka pareigūnams nepavyko, o liudi- 
ninkų, kaip tokiais atvejais dažnai pasitaiko, nebuvo. 

— Kažkokia nesąmonė, - pareiškė Bekstriomas. — Aš prie tos mo- 
ters nė neprisiliečiau. „Ir tai visiška tiesa“, — pamanė jis. 


384 


LINDA, KAIP IŠ LINDOS ŽMOGŽUDYSTĖS 


— Ne man spręsti, - gindamasi Sandberg papurtė galvą. — Aš tik 
pamaniau, kad reikėtų tau pasakyti. 

— Sakai, Jarten. Kažką, man atrodo, prisimenu, — susimąstė Beks- 
triomas. — Ar čia tik ne ta storuliukė su senais rožiniais naktinukais? 
Buvau ją sutikęs nuovadoje. Kaip supratau, artima mūsų kolegos 
Olsono draugė. 

— Na, mano reikalas buvo tave perspėti, - pakartojo Sandberg. 

— Ačiū tau, Ana, - Bekstriomas nusišypsojo, stengdamasis atro- 
dyti kuo ramesnis. — Šiame darbe tenka visokio mėšlo iškęsti. 


„Vadinasi, nėra jokių liudininkų“, - mintyse pridūrė jis. 


Su anesteziologe susisiekti pasirodė ne taip jau paprasta. Vos tik 
grįžusi po atostogų ji turėjo dirbti operacinėje ir su Levinu susitikti 
galėjo tik gerokai po pietų. Su sąlyga, kad šis reikalas iš tiesų svar- 
bus, kad neprieštaraus konfidencialumo principui, o Levinas pas ją 
atvažiuos, o ne atvirkščiai, jeigu jau taip primygtinai nori pasikalbėti 
tiesiogiai, o ne telefonu. 

Jam atvykus į ligoninę bei prisėdus jos kabinete, viskas ėjosi neti- 
kėtai sklandžiai ir net geriau, nei policininkas tikėjosi. Ji vilkėjo baltą 
chalarą, iš kišenės kyšojo steroskopas. Šviesūs trumpi plaukai, liekna 
daili figūra, įdėmiai žvelgiančios mėlynos akys ir jose žybsinčios tai 
budrumo, tai nuovokumo, tai humoro kibirkštėlės. „Patraukli mo- 
teris“, — pagalvojo Levinas. 

Pernelyg, nesileisdamas į smulkmenas Levinas greitai paaiškino 
savo vizito priežastis. Ar ji nebuvo sulaukusi kokio keisto skambu- 
čio? Jį ypač domino, ar niekas neskambino vakare prieš jai išeinant 
atostogų arba anksti ryte pirmąją jos atostogų dieną. 

— Jūs dėl tos merginos iš policijos akademijos nužudymo, taip? — 
smalsiai pažvelgė gydytoja, o mėlynose akyse aiškiai atsispindėjo 
energingumas. 

— Aš taip nesakiau, — vos pastebimai šyptelėjo Levinas. „Sakyčiau, 
netgi labai patraukli“, - pagalvojo jis. 

Ir jis iš tiesų nesakė. Tai buvo jos žodžiai, o patvirtinimo jai nė 
nereikėjo, pati kuo puikiausiai suprato. Prieš parą, kai sugrįžo iš 
atostogų užsienyje, ji nė nenutuokė apie Lindos nužudymą. Bet pa- 
skaitinėjusi senus laikraščius ir keliskart užėjusi į personalo kambarį 
jau žinojo tiek pat, kiek visi kiti. 

— Dar niekada neteko bendrauti su tikru žmogžudysčių tyrėju. Ir 
dar iš Valstybinės nusikaltimų tyrimo tarnybos, — tarė ji. 

— Kaip malonu, - atsakė Levinas. 

— Dabar netgi džiaugiuosi, kad atėjot. 

— Dėkui. 

„Kurlink ji suka?“ —- pamanė Levinas. 

— Jūs atrodote tvirto charakterio. Ar ne taip visada sako polici- 
ninkai? Tvirto charakterio, — pakartojo ji. — Šiaip ar taip, gal ir galiu 
jums šiek tiek padėti. Nežinau, kaip reikėtų interpretuoti, bet papa- 
sakosiu, kas nutiko. 

Skambučių iš nepažįstamųjų ji sulaukdavo retai, nes beveik vi- 
sada jai skambindavo tik dėl darbo. Keletą kartų buvo supainioję 
numerį, bet tokie atvejai greit pasimiršdavo. O nuo tada, kai prieš 
beveik porą metų persikėlė gyventi į Vekšę, jokių nemalonių skam- 
bučių nepasitaikydavo. 

— Niekas neskambindavo ir nešnopuodavo į ragelį, — paaiškino 
ji. - Tikiuosi, todėl, jog mano numerio nėra telefonų knygoje, o ne 
todėl, kad esu per sena. 

Tai buvo pirmoji priežastis, kodėl šis skambutis jai įsiminė. Kita 
priežastis buvo ta, kad ji pasižadėjo penktadienio rytą, prieš išva- 
žiuodama į Kopenhagos oro uostą, budėti prie telefono, nes vieno 
kolegos tėvą buvo ištikęs širdies smūgis. 

— Telefonas suskambo vidury nakties. Jau pamaniau, jog mano 


atostogos tuoj nuplauks. 

Vidury nakties? Ar ji neprisimenanti tikslesnio laiko? 

— Žadintuvas prie lovos rodė 2:15, — atsakė ji, o pamačiusi Levino 
nustebimą nusišypsojo. — Kaip matau, jūs nustebote, kad prisime- 
nu, — pridūrė ji. 

Levinas jai taip pat nusišypsojo. „Na, prireikus bus galima pa- 
klausti tavo gimimo datos ir pasitikrinti“, - pamanė jis. 

Anesteziologams tikslus laikas buvo labai svarbus, ypač kalbant 
apie skambučius naktį, o tokiu metu jai galėjo skambinti tik iš dar- 
bo. Be to, ji puikiai įsimena skaičius ir dar, laimei, turėjo bloknotą 
su rašikliu greta telefono. Taigi pirmiausia užsirašė skambučio laiką, 
tada pakėlė ragelį ir atsiliepė. 

— Suveikė refleksas, nes buvau visiškai tikra, kad skambina iš dar- 
bo, — paaiškino ji. — O kad suprastų, jog trikdo ne tik grožio miegą, 
bet tuoj sužlugdys mano atostogas, suvaidinau baisiai mieguistą. 

— Kai atsiliepėte, nepasakėte savo vardo? 

— Ne. Tik užsimiegojusiu balsu numykiau, kad klausau, nors bu- 
vau visiškai prabudusi. Matyt, pamaniau, jog taip jiems ir reikia. 

— Ir ką pasakė tas, kas skambino? — paklausė Levinas. — Ar prisi- 
menate? 

Skambinęs žmogus buvo vyras. Kalbėjo linksmai, maloniai, atro- 
dė blaivus ir iš balso sprendžiant daugmaž panašaus amžiaus kaip ji. 

— Iš pradžių pasakė kažką angliškai. Long time no see" ar kažką pa- 
našaus angliškai. Paskui pasiteiravo, ar neprižadino. Aš ir tada pama- 
niau, kad čia bendradarbiai juokauja. Atostogauti kaip tik ruošiausi 
Amerikoje. Tik paskui pasirodė, kad kažkas ne taip. 

— Dėl ko? 

— Kadangi maniau, jog atostogos nuplaukė, kalbėjau gal kiek at- 
žariai. Iškart pasiteiravau, kiek žmonių ir kas jiems šį kartą nutiko, — 
paaiškino ji. — Kai paskambina tokiu laiku, praktiškai visada būna 
avarija. 

— O kąjis atsakė? 


* Angl. „Seniai matėmės'. 

— Jis tuomet irgi sutriko. Matyt, susiprato ne ten paskambinęs. 
Pasiteiravo, su kuo kalba, o tada aš paklausiau to paties, taip ir klau- 
sinėjome, kol supratau, kad tikrai ne iš darbo skambina, o ne ten 
pataikė vidury nakties. 

— Ar jis dar ką nors pasakė? 

— Taip. Iš pradžių paklausė, ar ne pas Erikson pataikė. Man pasi- 
rodė keistoka, todėl taip gerai ir prisimenu. Paskui dar pagalvojau, 
kad gal vėl kas nors negerai toje ryšio bendrovėje, dėl kurios ne- 
seniai buvo kilęs triukšmas. Buvau susierzinusi, tik leptelėjau, jog, 
greičiausiai surinko ne tą numerį. Tada jis atsiprašė ir taip toliau, 
kalbėjo visai nuoširdžiai, o aš, matyt, pralinksmėjau, kad atostogos 
nenuplauks. Todėl pasakiau jam, jog nieko tokio, jei tik daugiau taip 
nedarys. 

— Ir pokalbis baigėsi? | 

— Ne, - papurtė galvą anesteziologė. - Jis dar kai ką pasakė, ir taip 
žavingai, kad net iki šiol prisimenu. 

— Pakartokit kiek galima tiksliau, - paprašė Levinas, tikrindamas, 
ar jo diktofonas gerai veikia. 

— Gerai, — tarė ji. — Jis iš esmės paklausė, ar nuskambėtų ne- 
deramai, jei pakviestų mane į aklą pasimatymą. Taip. Zurba: dabar 
ne pats tinkamiausias metas pakviesti jus aklam pasimatymui, tokie 
buvo jo žodžiai. Na, maždaug tokie. Bet aš nespėjau nieko atsakyti, 
nes jis padėjo ragelį. Gaila, jei atvirai, nes jis tikrai pasirodė žavus ir 
malonus. 

— Linksmas, blaivus, malonus, žavus, — apibendrino Levinas. 

— Taip. Jei nebūtų paskambinęs vidury nakties, kas ten žino, kuo 
būtų pasibaigę. Paskui, prisimenu, netgi kurį laiką neužmigau. Tur- 
būt gulėjau ir svajojau, kad susitikus jis toks pat malonus, žavus bei 
išvaizdus, koks pasirodė iš balso. 

— Ar tikėjotės, jog jis dar paskambins? 

— Na, aš nesu tokia beviltiška. Dar kol kas. 

— Ir jis nepaskambino? 

— Bent kol atostogavau, ne, — gūžtelėjo pečiais ji. - Radau tik krūvą 
nuobodžių žinučių, kaip visada. 

„Gal turėjo kitų planų, — pagalvojo Levinas. - Kitaip būtų tikriausiai 
paskambinęs, jeigu jis toks, koks man pasirodė.“ 

— Jei dar ką nors prisimintumėte, tikiuosi, pranešite man, — tarė jis, 
tiesdamas savo vizitinę. 

— Būtinai, — pažadėjo ji ir pažiūrėjusi į vizitinę įsikišo ją į savo balto 
chalato kišenę. - O jūs skambinkit man, jei norėsit, kad parodyčiau, kas 


gero Vekšėje. Mano numerį, šiaip ar taip, turit. 


Vos tik grįžęs į nuovadą Levinas paskambino vienam senam bičiuliui 
ir buvusiam kolegai, kuris dabar dirbo inspektoriumi Saugumo tarnyboje 
ir lyg tyčia jam buvo skolingas ne vieną paslaugą. Iš pradžių jiedu šnekte- 
lėjo apie šį bei tą, kaip ir dera, o paskui Levinas perėjo prie reikalo. 

Tai nebuvo šalies saugumo reikalas, bet buvo susiję su ne mažiau rim- 
tu nusikaltimu, aiškino Levinas, tad reikėjo atsekti konkretų telefono 
skambutį turint tikslų laiką bei numerį, į kurį buvo skambinta. Jis norėjo 
žinoti skambinusiojo telefono numerį, kokia pavarde jis registruotas ir, 
jei įmanoma, asmenį, kuris skambino. 

— Turbūt nesuklysiu spėdamas, kad tai susiję su tos kursantės nužudy- 
mu? — tarė jam senas draugas. - Turėdamas galvoje, jog prašai būtent tu, 
o numeris, į kurį skambino, yra Vekšėje. 

— Tikrai taip, — patvirtino Levinas. - Kaip manai, kiek užtruks? 

Jeigu Levino turimu numeriu buvo išties skambinta liepos 4-ąją, po 
dviejų penkiolika, paryčiais, tai informaciją gauti pavyktų kone iš karto. 

— Ryt pranešiu, — pažadėjo bičiulis. — Laikyk špygas. Kaip ir pats 
turbūt puikiai žinai, šiais laikais kriminalinė fauna dažniausiai naudo- 
jasi išankstinio mokėjimo SIM kortelėmis, nes tada savininko praktiškai 
neįmanoma atsekti. 

— Turiu nuojautą, kad čia ne tas atvejis, - tarė Levinas. 

„Ne šį kartą“, - mintyse pridūrė jis. 

Už keturių šimtų kilometrų į šiaurę nuo Vekšės, Stokholme, 
Kungsholmeno rajone, kuriame buvo įsikūrusi Centrinė policijos 
būstinė, nusikaltimų tyrimo tarnybos vadovas kunkuliavo iš pykčio. 
Dalykiškais terminais kalbant, to priežastis buvo mažiausiai reikš- 
mingos bylos, lyg tyčia susikaupusios ant jo stalo. „Ir būtent dabar, 
kai Vekšėje Bekstriomas krečia cirkus“, — galvojo Larsas Martinas 
Johansonas. 

Jis pasikalbėjo su malonia mergina iš finansų skyriaus, kuri visą 
savaitgalį kapstėsi po savo surinktus dokumentus, išmargintus rau- 
donais Johansono klaustukais. Deja, nieko nepešė. Galiausiai išlindo 
kelios įtartinos sąskaitos — už įrangos priežiūrą, už konferencijų rei- 
kmenis ar įprastinius susitikimus baruose bei restoranuose su ano- 
niminiais informantais. Visas jas buvo pateikęs vyresnysis inspekto- 
rius detektyvas Bekstriomas, o bendra suma siekė beveik dvidešimt 
tūkstančių kronų. Be sąskaitų, įtarimą kėlė ir kelis kartus to paties 
Bekstriomo išimti grynieji iš bankomatų, iš viso beveik dvylika tūks- 
tančių kronų. Pridėjus kitas išlaidas, įprastas tokio pobūdžio koman- 
diruotėms, išleista suma, be atlyginimų ir draudimo įmokų, siekė 
maždaug tris šimtus tūkstančių kronų. 

— Gali man paaiškinti? Tik tarp mūsų kalbant, — tarė Johansonas | 


ir galvos linktelėjimu ją padrąsino. 

— Kažkas linksminasi už valdiškus pinigus, o jei jau tarp mūsų, 
manau, kad tai ne pirmas kartas. Tiesą sakant, šitas išlaidas pateikęs 
asmuo man jau yra užkliuvęs. 

— Buvo blogesnių atvejų? — paklausė Johansonas, staiga pralinks- 
mėjęs, o pastaruoju metu taip nutikdavo retai. 

— Daug blogesnių, - užtikrintai tarė finansininkė. — Per savo dar- 
bo laiką esu mačiusi daugybę įtartinų sąskaitų. 

— Kokia buvo įtartiniausia? — smalsiai pasiteiravo Johansonas. 

— Pernai gavau sąskaitą už dvi tonas šieno. Kažkada žiemą, nors 
suma ir nebuvo labai didelė. Keli tūkstančiai, jei gerai prisimenu. 

— Turbūt žinau, kas pasirašė tą sąskaitą, — sumurmėjo Johanso- 
nas. 

— Atrodo, greitojo reagavimo būriui reikėjo to šieno pratyboms, — 
pridūrė finansininkė. - Juk jie nuolat atlieka visokius šuolius, turbūt 
nusipirko to šieno, kad būtų ant ko minkštai nusileisti. Žinote, de- 
tektyvo Bekstriomo sąskaita už skalbimo paslaugas Vekšės viešbutyje 
ne ką geresnė. Aš net paprašiau detalesnės sąmatos. Turiu vyrą ir tris 
vaikus, kurie purvina viską kaip paršai, bet, tarp mūsų kalbant, lygi- 
nant su Bekstriomu, jie švaručiai kaip angelėliai. 

— Na, na, pasakok, — pastatė ausis Johansonas. 

Tą pačią dieną, kai vyresnysis inspektorius detektyvas Bekstriomas 
atvyko į Vekšę, jo kolega padavė viešbučio personalui jo skalbinius. 
Tie drabužiai buvo grąžinti po poros dienų. Už juos gautą sąskaitą 
Bekstriomas pateikė finansų skyriui su ranka prirašytu rašteliu, kad 
tai „tarnybos metu eksploatuotos įrangos priežiūra“. Finansininkei 
paprašius detalesnės sąmatos, kuri kažkodėl prie sąskaitos pridėta 
nebuvo, atėjo patikslinimas: 27 poros vyriškų trumpikių, 2 poros 
apatinių kelnių, 31 vyriški apatiniai marškiniai, 14 porų kojinių, 
9 kaklaraiščiai, 4 ilgarankoviai megztiniai, 14 marškinių, 3 poros 
kelnių, 2 poros šortų, 1 švarkas ir 1 trijų dalių kostiumas, kurį suda- 


ro švarkas, liemenė ir kelnės. 

— Liemenė? — lyg mažas vaikas išsišiepė Johansonas. - Ten tikrai 
buvo taip parašyta? Liemenė? 

— Liemenė, - džiaugdamasi ne mažiau už bosą patvirtino finansi- 
ninkė. — Man atrodo, aš netgi esu ją mačiusi. Tokia ruda, dryžuota. 
Bekstriomas nelabai mėgsta kasdien keisti drabužius, jei suprantate. 

— Neįtikėtina, — nuoširdžiai tarė Johansonas. — Gerai, dabar pa- 


darysime štai ką... 


Susitikęs su vyriausiuoju inspektoriumi, tiesioginiu Bekstriomo 
viršininku, Johansonas buvo puikios nuotaikos. Vyriausiasis inspek- 
torius neturėjo supratimo, kam jo prisireikė, jau tris naktis iš eilės 
buvo regėjęs košmaruose Johansoną ir drebėjo laukdamas susitikimo 
nuo pat tos akimirkos, kai buvo pakviestas. Bijojo ne ką mažiau nei 
pačios mirties. 

— Nagi, žiūrim, ką turim, — pareiškė Johansonas linksma veido 
išraiška ir pasiėmęs pluoštelį popierių ėmė sklaidyti. - Nebent norė- 
tum puodelio kavos? — klausiamai linktelėjo savo svečiui. 

— Ne, dėkui, ne, viskas gerai, — patikino jį vyriausiasis inspekto- 
rius. „Sadistas, ne kitaip, — pagalvojo jis. — Gal bando prieš pribaig- 
damas mane pigiai prišerti? Kava ir sausainiais?“ 

Johansonui rūpėjo išsiaiškinti tris dalykus. Kodėl vyriausiasis ins- 
pektorius išsiuntė būtent šiuos šešis pareigūnus? Kodėl vadovauti pa- 
skyrė Bekstriomą? Ir kuris ar kurie iš jų visą naktį viešbutyje žiūrėjo 
pornografinius kanalus? Tai yra pažeidė vos ne pačią elementariausią 
taisyklę iš netrumpo sąrašo griežtai draudžiamų dalykų pareigūnams 
tarnybos metu, kai sąskaitas apmoka Valstybinė nusikaltimų tyrimo 
tarnyba. 

Pasak vyriausiojo inspektoriaus, viskas buvo ne taip paprasta. Pir- 
miausia, asmeniškai jis į Vekšę nesiuntė nė vieno pareigūno. Kaip 
jau buvo prieš tai užsiminęs, su visa derama pagarba viršininkui, tuo 


metu jis atostogavo, o sprendimą priėmė Johansono pirmtakas Ny- 

landeris. Kodėl jis nusprendė, kad operacijai turės vadovauti Beks- 
triomas, vyriausiasis inspektorius tikrai nežinojo, o dėl tų pornofl- 
mų jie vis dar aiškinasi. 

— Aišku, — pertraukė Johansonas. — Bet turbūt pats apie tai pa- 
svarstei? Kiek žinau, Janas Levinas irgi ten. Kodėl vadovauja ne jis? 
Kažkada, kiek mums teko bendrauti, buvo normalus policijos pa- 
reigūnas. 

— Jam nepatinka vadovauti, — paaiškino vyriausiasis inspekto- 
rius. — Kaip suprantu, Nylanderis paprašė savo sekretorės, kad pa- 
skambintų Bekstriomui. Kodėl būtent jam, niekas nežino. Jis gavo 
užduotį ir turėjo suburti grupę iš tuo metu buvusių neužimtų parei- 
gūnų. Išskyrus Bekstriomą, kuris tikrai turi savų keistenybių, apie 
visus kitus negalėčiau pasakyti nieko blogo. Pavyzdžiui, Levinas turi 
daug patirties ir išmano darbą. Greičiausiai yra vienas geriausių ty- 
rėjų šalyje. 

— Na, gal, - numykė Johansonas. „Žinau ir geresnių“, — mintyse 
pridūrė jis. - O kaip Rogersonas? Kaip supratau, sąskaita už porno- 
grafiją išrašyta būtent jo kambariui. 

— Bet jis tuo metu buvo Stokholme. Atvažiavo penktadienio va- 
karą ir paliko tarnybinį automobilį pas mus garaže, o sskmadienį po 
pietų vėl išvažiavo, tikrai negalėjo nieko žiūrėti, — paaiškino vyriau- 
siasis inspektorius. 

— Tada išsiaiškink, kuris iš jų, - paliepė Johansonas. 

— Pažadu, padarysiu, ką galiu, - tarė inspektorius. 

— Išsiaiškink, kas žiūrėjo, ir užteks, — pasakė Johansonas. — Kad 


žinočiau, kurį išspirti lauk iš šio skyriaus. 

Kitą rytą, vartydamas „Smolando paštą“, pirmajame puslapyje 
Janas Levinas išvydo didžiulę Rojaus Edvardsono, keturiasdešimt 
aštuonerių metų tiekimo skyriaus vadovo, nuotrauką. Iš jos spren- 
džiant, šis storuliukas buvo pačiame jėgų žydėjime, o drabužiai de- 
monstravo tipišką pavyzdį, kaip Švedijos vyrai rengiasi vasarą: san- 
dalai su kojinėmis, šortai iki kelių, dryžuoti trumparankoviai marš- 
kinėliai ir languota, šiltam orui pritaikyta lengvo audinio kepuraitė. 
Edvardsonas stovėjo patogiai atsirėmęs į savąjį mersedesą ir spindu- 
liavo finansinę sėkmę bei pasitikėjimą savimi. Kas be ko, buvo smo- 
landietis ir čia gyveno nuo pat gimimo. 

Laikraštyje šis vyras atsidūrė todėl, kad buvo išspausdintas ilgas 
straipsnis apie Valstybinės maisto tarnybos atliktą tyrimą, po kurio 
paaiškėjo, jog smolandiečiai mažiau už kitus švedus linkę pirkti eko- 
logiškus ir tausojančius aplinką produktus. Jų, regis, neveikė garsiau- 
sios pasaulyje smolandietės, rašytojos Astridos Lindgren, parodytos 
pastangos išvaduoti vištas iš narvų ir pasirūpinti, kad paršeliai lai- 
mingai gyventų iki par Kalėdų. 

Laikraščio žurnalistė, norėdama išsiaiškinti žmonių požiūrį į 
ekologiškus bei aplinką tausojančius produktus, kalbino praeivius 
gatvėje ir atliko nedidelį tyrimą. Dauguma atsakymų tik patvirtino 

Maisto tarnybos skelbiamas išvadas, o tokios neigiamos nuomonės 
priežastis buvo vienareikšmiška. Ekologiškas maistas ir kiti aplinką 
tausojantys produktai kainavo daug brangiau nei įprasti, nors išskir- 
tiniu skoniu nepasižymėjo. 

Tokios kalbos nė kiek nejaudino keturiasdešimt aštuonerių metų 
piliečio Rojaus Edvardsono, kuris, nepaisant savo pareigų, šiuo klau- 
simu negalėjo nieko pasakyti. 

— Manęs neklauskit, — pareiškė Edvardsonas. — Aš niekada neper- 
ku maisto. Jau seniai esu vedęs. 

„Aš maniau, kad tokių vyrų jau nebūna“, —- pagalvojo apstulbęs 
Levinas, imdamas žirkles. Rojus Edvardsonas ir jo filosofija turėjo 
papildyti jo iškarpų albumą su prisiminimais apie viešnagę Vekšėje. 

Papusryčiavęs Levinas nusekė savo kolegos pėdomis, bet apie 
tai jam neužsiminė, ir dėl to šiek tiek graužė sąžinė. Pirmiausia jis 
užsuko pas devyniasdešimt dvejų metų liudininkės optikos salono 
konsultantą, kad kartą ir visiems laikams išsiaiškintų, koks senutės 
regėjimas. 

Oprikui buvo daugiau nei šešiasdešimt. Liudininkė pas jį kon- 
sultuodavosi dėl akinių jau trisdešimt metų. Per tą laiką jis buvo 
parinkęs jai dvejus naujus akinius ir dar kelis kartus juos taisęs, tai- 
gi senutė nebuvusi itin dažna klientė. Paskutinį kartą pas jį lankėsi 
prieš kokius šešerius metus. Tąkart po apžiūros paaiškėjo, jog prieš 
penkerius metus jos pirkti akiniai vis dar puikiausiai tinka. Ji įsigijo 
akinius po savo aštuoniasdešimtojo gimtadienio, ir praktiškai tik to- 
dėl, kad reikėjo naujų rėmelių. 

Nors moteris buvo trumparegė nuo pat gimimo, ši negalia me- 
tams bėgant tikrai neprogresavo. Jeigu buvo su akiniais, o nuo pasta- 
rojo apsilankymo jos regėjimas nebuvo pastebimai suprastėjęs, tada 
senutė turėjo visiškai normaliai matyti ir kuo puikiausiai pažinti 
žmogų, nuo jos esantį kokių dvidešimties metrų atstumu, kaip nu- 
rodė Levinas. Be akinių ji nebūtų to galėjusi padaryti. Apie tai nė 
kalbos nebuvo. Iš tokio atstumo be akinių būtų nebent pastebėjusi 

kažką judant ir atskyrusi žmogų nuo šuns, bet vargu ar atskyrusi šunį 
nuo katės. 

Tačiau kalbant apie senyvo amžiaus žmonių regėjimą buvo kita 
problema, kuri nepriklausė optikos sričiai, tačiau į ją atsižvelgti turėjo 
kiekvienas dorai savo darbą atliekantis profesionalas. 

— Senų žmonių regėjimą visai kitaip veikia jų bendra sveikata ir psi- 
chinė būklė. Jiems dažnai svaigsta galva ir dvejinasi akyse, jie daug jau- 
triau reaguoja į pasikeitusį apšvietimą. Dažnai ima viską painioti, nesio- 
rientuoja, bet po kurio laiko tai praeina. Kartais, kai pas mane ateina ir 
aš jiems parenku naujus lęšius, netgi perskaito apatines eilutes lentelėje, 
o paskui sugrįžta pasiimti akinių ir staiga nebeįžiūri net viršutinių sim- 
bolių, nes prastai išsimiegojo, susibarė su vaikais arba dar kas. 

— Jei manytume, kad jos savijauta buvo kaip visada ir kad ji žiūrėjo 
pro akinius, iš tokio atstumo būtų tikrai pamačiusi bei atpažinusi 
žmogų? Ypač jeigu tai būtų pažįstamas? 

— Sakyčiau, taip, — sutiko optikas. —- Bet psichinio aspekto irgi ne- 
reikia pamiršti. Senukai painioja žmones: nepažįstamą gali palaikyti 
pažįstamu, ypač jei esama tam tikrų išvaizdos panašumų, o paskui 
apibūdinti ne tą žmogų, kurį matė, bet kuris jiems pažįstamas. Aš — 
ne gydytojas, tačiau per savo darbo metus tokių atvejų ir mačiau, ir 
girdėjau pakankamai. 

„Kas dabar žino, kaip ten iš tikro“, - mintyse atsiduso Levinas, kai 
po keliolikos minučių paskambino į liudininkės buto duris. Jis buvo 
paprašęs, kad Eva ją iš anksto telefonu įspėtų, ir vylėsi, jog būtent dėl 
to net nepažvelgusi pro akutę senolė atvėrė duris. 

— Aš esu Janas Levinas, vyresnysis inspektorius tyrėjas iš Valstybi- 
nės nusikaltimų tyrimo tarnybos, — prisistatė jis, rodydamas pažymė- 
jimą ir bandydamas šypsotis taip, kad atrodytų patikimas žmogus. „Ji 
atrodo gana žvali“, - pamanė jis. | 

— Prašom, prašom, — pakvietė ji, rodydama kelią savo lazda su 
guminiu galu. 

— Ačiū, — padėkojo Levinas. „Ir sveiko proto“, — su viltimi pridū- 
rė mintyse. 

— Tai aš turėčiau dėkoti, vyresnysis inspektoriau, — tarė ponia 
Rudberg. - Juk jus ne šiaip sau čia vėjai atpūtė, ar ne? Ta mergaitė, 
kuri anksčiau apsilankė, juk buvo paprasta pareigūnė, ar ne? 

Iš pradžių jie pasikalbėjo apie jos gimtadienį. Kaip paaiškėjo, liu- 
dininkė buvo išties susidūrusi su panašiu kunigu kaip ir Levino mo- 
čiutė. Tik po kelerių metų tėvai pastebėjo klaidą ir jai pasakė. 

— Tikriausiai tada, kai turėjau pradėti lankyti mokyklą, tėvas pa- 
matė, kad kunigas neteisingai užrašė mano gimimo datą, - paaiškino 
ji. - Bet tada jau turėjom kitą kunigą, kuris nenorėjo taisyti įrašo. 
Taip ir liko. 

Kurį laiką ji pyko dėl neteisingo mėnesio. Tačiau su amžiumi šis 
paankstinimas jai nebeatrodė toks svarbus, o sulaukus pensijos tokia 
kunigo klaida netgi nudžiugino. 

— Gavau papildomą pensiją už visą mėnesį, - šypsodamasi dėstė 
senolė. — Todėl tylėjau ir neburbėjau. 

Tas reikalas su gimtadienio data niekuomet jai nekėlė problemų. 
Savo gimimo dieną ji visada švenčia liepos 4-ąją, o anai pareigūnei to 
nepaaiškino tik dėl to, kad nė nešovė į galvą tokia mintis. Ji sėdėjusi 
balkone būtent liepos 4-ąją, šeštą ryto. Kaip ir beveik kasdien visą 
šią vasarą, tik tą kartą prie savo rytinės kavos dar išsinešė ir pyrago, 
nes norėjo atšvęsti. 

— Aš netgi pasidėjau padėklą, kad nereikėtų lakstyti pirmyn ir 
atgal. Su lazda neprivaikščiosi, suprantat, — paaiškino ji. 

„Taigi, beliko viena problemėlė, - pamanė Levinas. - Kaip man 
dabar apie tai užsiminti?“ 

— Ponas vyresnysis inspektorius dabar turbūt spėlioja, ar buvau 
užsidėjusi akinius, — tarė ji, žvelgdama į jį pro rėmelių viršų. 

— Taip, — draugiškai šyptelėjo Levinas. — Kaip jūsų akiniai, ponia 
Rudberg? 

Pasak liudininkės, jie buvo kuo puikiausi. Kas vakarą, prieš gul- 
dama į lovą, ji nusiimdavo akinius ir pasidėdavo ant naktinio sta- 
lelio, kad ryte lengvai rastų. O rytais, prieš lipdama iš lovos, juos 
visuomet vėl užsidėdavo. 

— Pone inspektoriau, ką gi aš veikčiau balkone be akinių? — nu- 
sistebėjo ji. — Vajetau! Kažin ar išvis būčiau radusi, kaip iki jo nusi- 
gauti. 

„Dabar beliko paklausinėti apie tą vyrą, kurį matė besikrapštantį 
prie mašinos, — pagalvojo Levinas. — Viskas einasi kaip per sviestą.“ 

Jis buvęs gana žemas, tamsaus gymio, greitas ir žvitrus. Geros 
formos, kaip šiais laikais sakoma. Ir išvaizdus kaip vyrai iš jos jau- 
nystės. 

— Žinote, tais laikais jiems nereikdavo tiek sportuoti, kad išliktų 
liekni bei tvirti. 

Kokio jis buvo amžiaus? Pasak jos, jam buvo tiek metų, kiek bū- 
davo tiems išvaizdiems vyrams, kai juos nužiūrinėdavo būdama kele- 
tą metų jaunesnė nei jie. Jos manymu, juk vyrai ir turi būti šiek tiek 
vyresni, tiesa? Dabar, regis, daugelis irgi taip pat manė. 

— Jam turbūt buvo kokie dvidešimt penkeri, na, gal trisdešimt, — 
nutarė ji. - Žinote, man atrodo, kad dabar praktiškai visi vyrai atro- 
do kaip paaugliai, gali būti, jog iš tiesų kiek vyresnis. 

— Ir jums pasirodė, kad tai vienas pažįstamas, ponia Rudberg? — 
atsargiai pasufleravo Levinas. 

— Taip, bet aš labai apsirikau. 

— Kodėl taip sakote? 

— Na, turbūt jį supainiojau su kitu žmogumi. 

— Mat kaip. Iš ko sprendžiate? 

— Aną dieną kalbėjausi su mūsų namą prižiūrinčiu meistru. Jis 
buvo užėjęs pataisyti šaldytuvo: jis taip burzgia, kad negaliu miegoti 
naktimis, mes kalbėjome apie tą mašiną. Pasirodo, ją pavogė, net 
kažką sakė per radiją, o aš meistrui užsiminiau, ką kalbėjau su ta 

policininke. Kad savininko sūnus tą mašiną pasiėmė ir išvažiavo į 
kaimą. 

— Šit kaip, — padrąsinamai linktelėjo Levinas. 

— Bet aš turbūt labai apsirikau, —- pakartojo ji, — nes tas vyras sū- 
naus neturi. Taip išeina, kad susipainiojau. Šoviau ir prašoviau, kaip 
būtų pasakęs mano tėvukas. 

— Ar jis priminė jums kokį kitą žmogų? — paklausė Levinas. 

— Taip, tikriausiai. Jei jau žmogus neturi sūnaus, tai neturi. 

— Ponia Rudberg, ar šitas meistras žinojo, kad jūsų kaimynas, 
buvęs lakūnas, kuriam priklausė automobilis, neturi sūnaus? 

— Kas jau kas, o jis tikrai žino, — tvirtai pareiškė liudininkė. - Jis 
apie visus viską žino. Kaip nežinos. Tas lakūnas turi dvi dukteris. Tą 
ir pati puikiai žinau, ir dar meistras patvirtino. Bet ten negalėjo būti 
dukra — nei viena, nei kita. Aš dar nesu tokia kvaiša. Nors ir sena. 

— Kaip matau, jūs visai nemažai apie tai svarstėte, ponia Rud- 
berg, — neatstojo Levinas. — Gal kartais pagalvojote, į ką dar jis galėjo 
atrodyti panašus? Gal į kokį kitą kaimyną arba pažįstamą žmogų? 

— Ne, — tvirtai tarė liudininkė ir papurtė galvą. - Aišku, kad svars- 
čiau, bet vienintelis, kas atėjo į galvą, tai aktorius. Tas, kur vaidino 
„Vėjo nublokštuose“. Klarkas Geiblas, aišku, be ūsų. 

— Klarkas Geiblas, tik be ūsų, - linktelėjęs pakartojo Levinas. 

— Nors kažin ar ten galėjo būti jis, turbūt ne. 

— Ne, - sutiko Levinas. - Nelabai galėjo. 

— Tikrai nelabai, — paantrino ir liudininkė. - Nes būtų maždaug 
tokio pat amžiaus kaip aš, be to, ar jis kartais dar nemirė? 

— Atrodo, mirė, — atsakė Levinas. — Man regis, jis mirė jau gana 
seniai. 


— Tada tikrai ne jis. 


Einant atgal į policijos nuovadą Leviną vėl apėmė rūškanos abe- 
jonės. Tas nedidelis baldais užgrūstas butukas, šeimos narių, draugų 

ir giminių nuotraukos; kadaise visi buvo artimi, o dabar jau iškelia- 
vę Anapus. Tas specifinis kvapas, visada juntamas senų žmonių na- 
muose, kad ir kokia pedantiška būtų tvarka, kad ir kiek šeimininkas 
dar ruoštųsi nugyventi. Devyniasdešimt dvejų metų senutė, pagal 
savo amžių sveika ir žvali, išsiverčianti vienui viena savo bute, pati 
pasidaranti sau kavos ir net viena ranka galinti nunešti padėklą. Nu- 
sigaunanti iki balkono be vaikštynės ir be invalido vežimėlio, savo 
jėgomis, pasiramsčiuodama tik lazda su guminiu antgaliu. 

Šis vaizdas kaip diena ir naktis skyrėsi nuo to mirties laukimo, 
kokį galėjai išvysti įprastuose senelių namuose, kur dienas leisdavo 
kartais netgi gerokai jaunesni, tik ne tokie laimingi senoliai. Lino- 
leumu ištiestos grindys, vis tą patį kanalą rodantis televizorius, virta 
žuvis ir kompotas, šaukštu maitinanti slaugė, lova su pakeltu atlošu, 
kad pernakt pailsėtų sukumpusi nugara bei išvargę plaučiai. Ir vie- 
nintelis galimas kelias išsivaduoti. Jei tik protas dar leidžia suvokti, 
kad jis yra ir kantriai tavęs laukia, nepriklausomai nuo to, koks buvai 
tada, kai dar gyvenai. 


— Atrodė kaip Klarkas Geiblas? — po valandos pasiteiravo Ana 
Sandberg. 

— Tik be ūsų, - vos šyptelėjęs atsakė jai Levinas. 

— Aš pasiknaisiojau ir radau neseniai darytą lakūno žento nuo- 
trauką. Jis vardu Henrikas Johansonas, trisdešimt aštuonerių metų, 
dirba skrydžių kapitonu, vedęs jaunesniąją dukterį, — papasakojo 
Sandberg. 

— Ir kaip jis atrodo? 

— Visai ne kaip Klarkas Geiblas, sakau tau kaip moteris, mačiusi 
filmą „Vėjo nublokšti“ bent kelis kartus, — tarė Sandberg. — Kaip 
manai, gal sudaryti Eotoroborą? Daugiau nelabai turim iš ko rinktis. 

— Apsaugok, Viešpatie, — atsakė Levinas, purtydamas galvą. „Kie- 
no, Klarko Geiblo? Užtektų turbūt tik nuimti jo ūsus“, - pamanė jis, 
jau šiek tiek pralinksmėjęs. 

Olsonas pakvietė Bekstriomą privataus pokalbio, kurio priežastį 
pastarajam jau buvo atskleidusi Ana Sandberg. 

— Taip, girdėjau, — nerūpestingai tarstelėjo jis Olsonui. — Tai ta 
prieplauka su rožiniais naktinukais, tu pats mane su ja supažindinai, 
kai nusivedei į jūsų susirinkimą. Daugiau aš jos akyse nemačiau ir, 
drįsčiau teigti, artimiausiu metu nematysiu. Tarp kitko, ar judu geri 
draugai? 

— Na, nesuprask klaidingai manęs, Bekstriomai, — tarė Olsonas ir 
lyg gindamasis pakėlė rankas. Tai buvo kone firminis jo gestas. — Aš 
tik norėjau tave įspėti, ir viskas. Jei kartais išgirstum kokių nemalo- 
nių apkalbų. | 

— Deja, per savo darbo metus teko prie to įprasti. Ar bent numa- 
nai, Olsonai, kiek mūsų bendražygių ne kartą ir ne du yra paminėti 
skunduose, kuriuos keverzoja tie patys banditai, tos pačios paklydu- 
sios sielos, kurias taip stengiamės atvesti į kelią? 

— Drįsčiau sakyti, jog labai nemažai, kaip bebūtų gaila, - pripa- 
žino Olsonas. 

— Šiuo metu jų apie du tūkstančius, — užjaučiamai tęsė Bekstrio- 
mas. — Penkiolika procentų visų policijos pajėgų, ir praktiškai tik už 
tai, kad bandė atlikti savo darbą. Ar žinai, kiek iš jų nuteista? 

— Nedaug, - pasakė Olsonas. 

— Nepatikėsi, Olsonai, - dėstė Bekstriomas. — Po vieną ar du kas- 
met. Mažiau negu vienas iš tūkstančio, imant tuos pareigūnus, kurių 
reputaciją visokiausi tipeliai taip atkakliai bando sugriauti. 

— Taip, situacija ne iš maloniųjų. — Olsonas ruošėsi kilti nuo kė- 
dės. 

— Man tikrai reikėtų pasikalbėti su profsąjunga ir iškelti bylą dėl 
neteisėtų kaltinimų. 

— Tariamai nukentėjusiajai? 

— Ne, tai pamišusiai kalei su rožiniais naktinukais. Nemanau, kad 


nukentėjusioji išvis yra. Tu pagalvok, ar man kreiptis, ar nesikreipti. 

Dėl tos bobos su rožiniais naktinukais. — „Va tau, išgraužk, mažas 
šūdžiau“, — mintyse pridūrė jis. 


— Manau, kad nebūtina, - atsakė Olsonas ir atsistojo. 


— Kaip Bekstriomas reagavo? Gynėsi? Teisinosi? - po penkių mi- 
nučių paklausė apygardos komisaras. 
— Jis nelabai suprato, — atsiduso Olsonas. — Pareiškė, kad turim 


. -. v 


pateikti ieškinį Mojai Jarten už neteisėtus kaltinimus. Svarsto, gal 
reikėtų pranešti profsąjungai. 

— Ar tikrai būtina? — nepatenkintas burbtelėjo komisaras. — Tiesa, 
ar su pačia nukentėjusiąja kalbėjai? 

— Tik telefonu, - atsakė Olsonas. 

— Ką ji sakė? 

— Ji išvis nenorėjo kalbėti ir ohcialaus pareiškimo nerašys. Aš įsi- 
tikinęs, kad kažkas čia ne taip. į 

— Aišku, jog ne taip, — pritarė komisaras. — Kaip visada tokiais 
atvejais. Bet vis dėlto šį kartą kalbam apie kolegą, ir jei nukentėjusio- 
ji nenori rašyti pareiškimo, nelabai žinau, ką dar galime padaryri. 

— Gal pasikalbėtum su nauju Bekstriomo viršininku, — pasiūlė 
Olsonas. — Su tuo Johansonu. 

— Su Larsu Martinu Johansonu, mūsų naujuoju VNT? 

— Su tuo pačiu. Jis anksčiau ar vėliau vis tiek sužinos. 

— Gerai, pagalvosiu, - pažadėjo komisaras. „Kas tam Olsonui pa- 


sidarė? — pamanė jis. — Aš apie jį buvau visai kitokios nuomonės.“ 


Tą dieną prieš baigiant darbą Levinui paskambino draugas iš 
Saugumo tarnybos, kad praneštų naujienas dėl nežinomo telefono 
numerio. 

— Tau pasisekė, Janai, — pasakė bičiulis. — Paprastas tarnybinis 
mobilusis, registruotas Vekšės savivaldybėje. Jei duosi man dar vieną 


dieną, pasakysiu ir pavardę. Ten dirba keli šimtai darbuotojų. 

— Jei tik galėtum, būčiau tikrai baisiai dėkingas. Svarbu, jog pa- 
čiam nepridaryčiau problemų, — tarė Levinas. 

Senas bičiulis patikino, kad jokių problemų. Saugumo tarnyba 
kaip tik turėjo visai neprastų ryšių tarp aukštus postus užimančių 
asmenų Vekšės savivaldybėje, tad reikėjo tik dar vieną dienelę pa- 
laukti. 

— Tiesiog puiku, —- nudžiugo Levinas. — Tikrai esu labai dėkin- 
gas. 

— Nėr už ką, - tarė draugas. - Ryt paskambinsiu ir pasakysiu, kas 
jis toks. 

— Aba, dėkui, tikrai, - pakartojo Levinas. 

„Gal pasakys, o gal ir nepasakys, - pagalvojo jis, kai padėjo rage- 
lį, — nors greičiausiai tikrai pasakys.“ 

Staiga jis vėl pajuto, kaip nuotaika ima bjurti. Taip pasijusdavo 
visada, kai manydavo, kad jau tuoj sužinos šį bei tą, kas turės kon- 
krečių pasekmių konkretiems asmenims. 

Kai jausdavosi prastai, sapnai būdavo dar bjauresni. Gryniausia 
baimė versdavo jį krūpčioti, trūkčioti ir lyg nuo kažko gintis, o pra- 
kairuotos kojos susukdavo iš paklodės virvę lovos viduryje. Nieko 
keista: juk sapnuose jis negalėdavo niekur pasprukti nuo savo minčių 
ir negalėdavo jų nukreipti kur nors kitur, kaip darydavo nubudėęs. 

Bet šią naktį viskas buvo kitaip. 


Ir vėl vasara prieš beveik penkiasdešimt metų. Janas Levinas gau- 
na pirmąjį dviratį. Raudoną Crescent Valiant. Pavadintą kilniojo ri- 
terio Valianto garbei, gyvenusio taip seniai, kai jokių dviračių dar nė 
nebuvo, tik žirgai. 

Gal šimtąjį kartą jo tėtis bėga iš paskos, laiko jį už sėdynės ir 
bando padrąsinti. 

Jis tvirtai įsikimba į vairą, mina taip smarkiai, kaip tik leidžia 
kojos, ir jau neužsimerkia netgi matydamas, kad tuoj kris bei nusi- 
brozdins kelius. 

Lieka sunkiausioji atkarpa. Žvyro takelis, vedantis nuo baltų var- 
tų iki raudonai dažytos verandos, o namie mama turbūt kepa bly- 
nus, nes ketvirtadienis. 

— Nebijok, Janai, — už nugaros šaukia tėtis. — Aš laikau. Nebijok. 
Laikau. 

Janas mina, vairuoja, jam sekasi daug geriau, juk tėtis tebelaiko 
jį, pagaliau jie privažiuoja prie namo, Janas atsargiai sustabdo, stato 
kairiąją pėdą ant žemės ir nusiropščia nuo sėdynės. 

O kai atsisuka, mato, jog; tėtis dar tebestovi prie vartų, šypsena 
šviečia jo įdegusiame veide; jis per toli, kad pataršytų plaukus, bet 


išties to ir nebereikia. 

Rajono policijos komisarui nė neprireikė skambinti Nusikaltimų ty- 
rimo tarnybos viršininkui, nes trečiadienio rytą Larsas Martinas Johan- 
sonas pats paskambino. 

— Aš trumpai, - pranešė Johansonas. - Dėl Bekstriomo. Galvoju jį at- 
siimti, nebent tau jo būtinai reikia Vekšėje. Galiu atsiųsti ką nors kitą. 

— A-a, supratau, — tarė komisaras. — Žinoma, aš dėkingas už bet ko- 
kią pagalbą, bet jei turi Bekstriomui svarbesnių užduočių, kaip nors iš- 
siversiu. 

— Svarbesnių užduočių? — piktai prunkštelėjo Johansonas. — Aš žadu 
jį atšaukti ir kaip reikiant iškaršti kailį, paskui net nežinau, ar jis išvis 
gaus kokių nors užduočių. 

— Jei tu dėl to skundo taip nuogąstauji, manau, neturėtume taip 
iškart pulti kaltinti mūsų gerbiamo Bekstriomo, — pasakė komisaras, 
stengdamasis ištarti tai kuo ramesniu ir tvirtesniu balsu. 

— Neturiu supratimo, apie ką tu kalbi, - atsakė Johansonas. - Kokio 
dar skundo? 


Tada komisarui nori nenori teko paaiškinti, kad prieš porą dienų 
Vekšės policija gavo skundą dėl vyresniojo inspektoriaus tyrėjo Everto 


Bekstriomo. 


407 


LEIF G. W. PERSSON 


— Tiesiog įspūdinga, ką ir pridursi, — tarė Johansonas po pen- 
kių minučių, kai kolega pagaliau baigė daugžodžiauti. — Jei gerai 
supratau, jūs gavote skundą, kuriame Vekšės moterų pagalbos linijos 
koordinatorė kaltina Bekstriomą jos pažįstamai žurnalistei padarius 
tai, kas, pagal mano kriminalistikos žinias, atrodo kaip seksualinis 
priekabiavimas. O pati žurnalistė dėl neaiškių priežasčių atsisako ko- 
mentuoti, jau nekalbant apie teismo ieškinį. 

— Taip, viskas taip ir yra, — patvirtino komisaras. — Vakar dar ga- 
vome raštiškus skundą pateikusios moters parodymus. 

— Palauk, - įsiterpė Johansonas. — Po to, kai jūs susisiekėte su 
tariama nukentėjusiąja ir ji pranešė, kad nerašys pareiškimo, skundą 
pateikusi moteris atnešė dar kažkokį pasirašytą popierių, neva savo 
parodymus, paremtus pokalbiu su auka? Paklausiu trumpai. Kas dar 
pasirašė kaip liudininkas? 

— Vekšės vyrų pagalbos linijos koordinatorius. Bengtas Karlso- 
nas. Moterų linijos koordinatorė, kuri rašė skundą, vardu Moja Jar- 
ten, O... 

— Gerai, dabar man tikrai nebeaišku, — pertraukė Johansonas. — 
Kiek pamenu, tu sakei, kad nukentėjusioji apie tai kalbėjosi tik su 
Jarten. Ką tas Karlsonas galėjo paliudyti? 

— Man taip pat čia kažkas nesueina. 

— O man čia viskas aišku, — pareiškė Johansonas. - Kvepia gry- 
nai suklastotais parodymais. Ne mano reikalas patarinėti, bet tavo 
vietoje išsiaiškinčiau dėl to pareiškimo arba visai viską užraukčiau, 
kol mūsų gerbiamas Bekstriomas dar nespėjo užvirti košės su savo 
draugeliais profsąjungoje. 

- Taip gali būti? 

— Tas žmogus turi stebėtiną sugebėjimą pridaryti bėdų. Reikėtų 
kokio šimto prakutusių teisės specialistų, kad su juo vienu susitvar- 
kytų. Patariu, kad suprastum, kas jis per vienas, — perspėjo Johan- 


sonas. 

— Aš labai dėkingas už patarimą, — atsakė jam komisaras. 
— Liepsiu Bekstriomo bosui paskambinti tam jūsų ikiteisminio 


tyrimo vadui ir sutvarkyti visus klausimus, - pažadėjo Johansonas. 


Tiesioginis Bekstriomo viršininkas neprieštaravo. Ataskaita, ku- 
rios kopiją jis gavo iš finansų skyriaus, deja, buvo nedviprasmiška ir 
nemaloni. Nors visa tai ir įvyko jam atostogaujant. 

— Dar teko girdėti gandą, kad kažkas pateikė skundą bei tvirtina 
jį demonstravus nuogybes prieš žurnalistę, — tarė vyriausiasis inspek- 
torius ir nuraudo. 

— Taip, ko tik žmonės neprišneka, — atšovė Johansonas. 

— Kada man jį sugrąžinti, bose? — paklausė inspektorius. 

— Kuo greičiau, tuo geriau, — atsakė Johansonas. — Kad būtų čia 
ne vėliau kaip pirmadienio rytą, nes kaip tik turėsiu laiko tarp susi- 
tikimų, galėsiu šnektelėti. 

„Arba iškaršti kailį, o gal net ir skalpą nuimti.“ 

— Ką pageidautumėte vietoj jo išsiųsti į Vekšę, bose? 

— Aną Holt ir tą smulkią blondinę, kaip ten ji, Lizą Matėj, — tarė 
Johansonas. — Aišku, gal per gerai tokiam kaimui, bet pars laikas 
parodyti, kas yra kas, ir išleisti aukščiausios klasės žaidėjus. 

— Bijau, kad gali būti problemų, - išlemeno inspektorius. 

— Problemų nebūna, - atkirto Johansonas. - Mano gyvenime pa- 
sitaiko tik iššūkių. 

— Nė viena iš jų šiuo metu nedirba mano skyriuje, — paaiškino 
jam inspektorius. - Ana Holt eina vyresniosios inspektorės parei- 
gas veiklos koordinavimo ir kontrolės tarnyboje, o Matėj pavaduoja 
atostogaujančius analitinio skyriaus kolegas. 

— Dar geriau, — tarė Johansonas. — Pakvėpuoti grynu oru joms 
bus į naudą. Pasirūpink tuo. Ai, dar vienas dalykas, apie kurį tau 
reikėtų pasvarstyti, jeigu nori toliau su manim dirbti. 


— Ką turite galvoje, bose? 

— Darbo metu aš nesišvaistau pageidavimais, - paaiškino Johan- 


sonas. — Aš tau daviau nurodymą. Nėra čia ko nesuprasti. 


Po valandos vyriausiasis inspektorius vėl užsuko pas viršininką 
pranešti, jog viskas jau sutvarkyta, nors kažkodėl nepanoro prisėsti ir 
kalbėjo stovėdamas priešais Johansoną kaip mokinys. 

— Kaip ir liepėte, — užbaigė jis, mintyse keikdamasis, kad neuž- 
tenka drąsos tai sakant sumušti kulnimis. 

— Ačiū, — atsakė Johansonas, draugiškai jam nusišypsodamas. — 
Puiku. 

— Ar norėsite su jomis pasikabėti? Galiu pranešti, kad jos dabar 
pat užeitų, jei norite, — pridūrė vyriausiasis inspektorius nekalta vei- 
do išraiška. 


— Gerai, — neprieštaravo Johansonas. — Tegu užeina dabar pat. 


Neaišku kodėl, bet nei Holt, nei Matėj, atėjusios pas Johanso- 
ną aptarti naujos užduoties, visai nesidžiaugė, nors viršininkas netgi 
buvo paprašęs, kad sekretorė paruoštų kavos ir daniškų pyragaičių 
bei sausainių. Jam parodžius į lėkštę, Holt tik papurtė galvą. Nau- 
jame jos darbe reikalų buvo per akis, o kuopti Bekstriomo mėšlo 
nė kiek nesinorėjo. Matėj pripažino, kad tyrimas neeilinis ir įdo- 
mus, bet rugsėjo pirmąją ji išeina atostogų, nes turės baigti mokslus 
universitete, tad viską vargiai pavyktų suderinti. Be to, ji jau ir taip 
pavadavo kolegas. 

— Iki tol dar beveik dvi savaitės. Ten paprastas žmogžudystės tyri- 
mas. Mergaitės, jūs susitvarkysite per savaitę, — pasigerino Johanso- 
nas, pats imdamas dar vieną pyragaitį. - Be to, jums bus naudinga 
ištrūkti į gryną orą. Priglausite ausį prie žemės, dėliosit detalę prie 
detalės, kol kažkas išeis, tada vakare eisite suimti įtariamojo, kai tik 
pradės lyti, ir, išlipusios iš automobilio, pastatysite palto apykaklę, 
pro langą matysite jį žiūrint televizorių, visiškai nieko neįtariantį ir 
beveik patikėjusį, kad niekas jo nesučiups. Tada paskambinsite į du- 

ris, klausysitės, kaip jis ateina... „Mes iš policijos. Norėtume su jumis 
pasikalbėti,“ — pasiilgęs senų gerų laikų Johansonas ner atsiduso. 

— Viskas labai gražu, Johansonai, bet ne apie mus, ar ne? — paste- 
bėjo Holt. 

— O apie ką? - atsargiai paklausė Johansonas. 

— Jei galėtum, važiuotum ten pats, - pasakė Holt lyg kokiam ne- 
nustygstančiam vaikui. — Bet negali, todėl siunti mus. 

— Tu tikra psichologė, ar ne, Ana? — kreivai šyptelėjo Johanso- 
nas. — Aš nesitikėjau, kad atsistosite ir paplosite, tačiau galėjote bent 
jau linktelėjimu išreikšti kuklų pritarimą. 

— Tai aišku, — atsakė Holt. - Neperlenkti lazdos, neapsunkinti pa- 
dėties be reikalo ir niekada netikėti sutapimais. Trys auksinės Larso 
Martino Johansono taisyklės, galiojančios kiekvienam žmogžudystės 
tyrėjui. Mes su Liza praktiškai jau Vekšėje, ar ne? 

— Viskas labai teisingai, — sutiko Johansonas. — Tik šiuo atveju, 
ir dar žinodamas, kad kuopsite Bekstriomo mėšlą, jums pasakysiu 
ketvirtą taisyklę. 

— Įdėmiai klausau, bose, — ištarė Liza Matėj kaip kokia klasės 
pirmūnė, kuriai nebereikia net kelti rankos. 

— Saugokitės velnio lašų, mergaitės. Patariu jums kaip senas vil- 
kas, visa tai jau ne kartą patyręs, — pareiškė Johansonas, imdamas iš 


pilnos lėkštės dar vieną sausainį. 


TA 


Kitas dvi dienas pareigūnės Holt ir Matėj ruošėsi komandiruotei 
į Vekšę. Holt visas smulkmenas sutvarkė per pusvalandį, padedama 
Bekstriomo viršininko. Susipažinti su esama tyrimo stadija joms už- 
truko dvidešimt valandų. Viskas vyko kaip įprastai. Vienintelis keistas 
dalykas buvo tas, kad per visą šį laiką jų viršininkas nė nesirodė akyse. 
Iki pat penktadienio, kai po pietų išdygo jų kabineto tarpduryje. 

— Tikiuosi, nesutrukdysiu, — tarė jis sėsdamasis. — Na, pasakokit. 
Kaip jums viskas atrodo? - jis linktelėjo rodydamas į ant stalo padė- 
tus dokumentus. 

— O kaip tau viskas atrodo? — klausimu į klausimą atsakė Holt, 
mat Johansoną pažinojo jau keletą metų ir turėjo su juo patirties. 

— Jeigu jau klausi, Ana, — pradėjo Johansonas, kuris irgi tiek pat 
pažinojo Aną, o patirties buvo sukaupęs kur kas daugiau, — aš manau, 
kad reikalas čia gana aiškus. Žudikas yra jos pažįstamas. Gal netgi 
aukos motina jį pažįsta ar bent jau yra mačiusi. Mergina įsileido jį 
savo noru, viskas vyko abipusiu sutarimu, tik paskui situacija tapo 
nebevaldoma ir jis nužudė ją. 

— Mes su Liza labai panašiai manom, - sutiko Holt. 

— Džiugu girdėti. Kadangi kalbama apie Vekšę, o abi moterys at- 


rodo paprastos, normalios, padorios, variantų negali būti labai daug. 

Važiuokit ir suimkit tą išperą. Tokių žmonių laisvėje palikti negali- 
me. Neturėtų būti sunku jį surasti. 

— Kodėl iki šiol dar nerado? Patys? — smalsiai žiūrėdama į savo bosą 
paklausė Matėj. —- Atrodo, visai nemažai įrariamųjų jau perkratė. 

— Maryr, Bekstriomas kratė, — atsiduso Johansonas. 

— O kaip Levinas? — nenusileido Holt. - Jis irgi ten. Ir kiti. Kiek 
žinau, visi jie normalūs. 

— Turbūt apie jį dar nepagalvojo, - vėl atsiduso Johansonas. — Nes 
tai bus paprastas, normalus, padorus žmogus, apie kurį net nepagal- 
votum tokiam kontekste. Arba gal jie neturėjo laiko galvoti, nes iki 
šiol tąsėsi su tais prakeiktais ausų krapštukais. 

— Turint omenyje, ką jis padarė aukai, yra ir kitų jo charakterio 
pusių, - pastebėjo Holt. - Ne tokių padorių. 

— Būtent tai ir sakau, — pritarė Johansonas. — Šįkart nesuveikė 
jokie stabdžiai, jis nesusivaldė, užtat taip ir nutiko. Esu tyręs vieną 
bylą, prieš daugelį metų. Nužudytoji buvo vardu Marija. Ji irgi buvo 
mokytoja, kaip Lindos mama. Gal jau kada pasakojau? 

— Ne, atrodo, nepasakojai, — tarė Holt. „Jis kaip mažas vaikas“, — 
pamanė ji. 

— Papasakok, bose, - paprašė Matėj, nuoširdžiai susidomėjusi. 


— Gerai, jei jau norit, — sutiko Johansonas. 


Marija gyveno Enskede, netoli Stokholmo, ir dirbo mokytoja 
Siodermalmės vidurinėje mokykloje. Ji buvo netekėjusi, paprasta, 
normali, padori ir draugiška moteris, mėgstama tiek draugų, tiek 
pažįstamų, tiek bendradarbių, tiek mokinių, tiek visų kitų, su kuriais 
policija vėliau apie ją kalbėjosi. Nė menkiausio šešėlio jos praeityje 
negalėjai rasti — net vibratoriaus, paslėpto naktinio stalelio stalčiuje. 
Vis dėlto moterį rado išprievartautą bei nužudytą jos bute. Vidury 
savaitės, žiemą. Net į barą nebuvo išėjusi, tiesiog sėdėjo namie ir 
taisė rašinius, kai tai nutiko. 

— Iš pradžių veikėm pagal standartinį planą, - pasakojo Johanso- 
nas. — Perkratėm jos širdies draugus, bičiulius ir pažįstamus, kolegas 
iš darbo, kaimynus bei visus kitus žmones, kuriuos ji galėjo sutikti 
prieš pat nužudymą. Peržiūrėjom ir tuos, kurie visada pasipainioja 
po kojomis, kai policija tiria panašias bylas. Tai yra jau teistus asme- 
nis, nuo prievartautojų iki ekshibicionistų bei kitokių nusikaltėlių, 
kurie tik kada buvo įkėlę koją į tas apylinkes ir už ką nors atsidūrę 
policijos registre. 

— Ir kas paaiškėjo? — pasiteiravo Holt, nors atsakymą ir pati ži- 
nojo. 

— Nieko, — patvirtino jos mintis Johansonas. — Tada vienas iš 
mūsų užsikabino už paslaptingo automobilio, kurį žmonės pastebė- 
jo kelias dienas prieš tą įvykį, ir tereikėjo paros, kad pagaliau viskas 
paaiškėtų, — pareiškė jis, aiškiai patenkintas savimi. 

„Kažin, kas tas gudruolis“, - pamanė Ana Holt, nors tai būtų 
atspėjęs net vaikas. 

Tas automobilis buvo ne vietoje pastatytas palei garažo vartus, 
kai tai pasikartojo, įpykęs garažo savininkas paskambino į policiją 
ir parašė skundą. Tas skundas gulėjo šūsnyje kartu su kitais vykdant 
tyrimą surinktais dokumentais, bet kadangi automobilio savininkas 
buvo paprastas, padorus, normalus keturiasdešimtmetis, niekada ne- 
teistas, tai niekam ir neužkliuvo. Kol „vienas iš mūsų“ susimąstė, ką 
jis išvis veikė tame name. 

— Juk nužudytoji gyveno ramiame miegamajame rajone. O tas 
automobilio savininkas ten apsilankė vėlai naktį. Jis buvo vedęs, tu- 
rėjo du vaikus ir dirbo vienoje Rokstos elektros tiekimo bendrovėje 
inžinieriumi, o gyveno kotedže Velingbio rajone. Klausimas, ką jis 
veikė kitam miesto gale tokį vėlyvą metą, aišku, man ėmė neduoti 
ramybės, — toliau pasakojo Johansonas, pagaliau nusiplėšęs nežino- 


mojo kaukę. 

— Ir kas tada? — pasiteiravo Holt, nors jau buvo viską supratusi, 
tik norėjo užbėgti už akių savo jaunesnei kolegei, kuri klausėsi iš- 
tempusi ausis. 

Tada, pasak Johansono, paaiškėjo eilinė tragiška istorija. Netgi 
banali. 

— Juk minėjau, kad jis buvo vedęs, ar ne? Iki to prisikapstę mes 
sužinojom, jog žmona dirbo ten pat, kur ir auka. Švelniai tariant, 
neįtikėtinas sutapimas. Žudikas susipažino su nužudytąja per vieną 
mokyklos darbuotojų vakarėlį, kai atvažiavo paimti žmonos. Paskui 
tai auka tapusiai moteriai įkyrėjo tušti pažadai skirtis ir jinai paliko 
meilužį. O jis ėmė stebėti ją vakarais bei naktimis, kad pamatytų jos 
naująjį draugą. Vieną vakarą netgi atėjo ir pasibeldė į jos duris, o ji, 
savo nelaimei, tą vyrą įsileido. 

— Ji turėjo naują draugą? — paklausė Holr. 

— Ne, neturėjo, tik vyriškis buvo įsikalęs į galvą priešingai, ir 
greičiausiai dėl to viskas užvirė. Štai toks elementarus policijos ty- 
rimas, — kukliai užbaigė Johansonas ir gūžtelėjo pečiais. - Nereikia 
jokių modernių triukų ir jokių laboratorijų, kad suvoktum akivaiz- 
džius dalykus. 

— Ir ką gi mums patarsi prieš išvažiuojant į Vekšę? — nekalta veido 
išraiška pasiteiravo Holt. 

— Nemanau, jog jums su Liza reikėtų tokio senio kaip aš patari- 
mų, — atsakė Johansonas. 

— Bandau būti mandagi, — savo ruožtu atšovė Holt. 

— Būtent, — pasakė Johansonas, nė kiek neįsižeidęs. - O jeigu 
jau klausi, tai tikriausiai patarčiau iš pradžių pasikalbėti su Lindos 
motina. 

— Mūsų kolegos jau tris kartus ją apklausė, — tarė Holt, linkte- 
lėdama ant stalo gulinčių dokumentų pusėn. — Vienas iš jų, mano 
manymu, netgi labai kruopščiai. 

— Jai turbūt dar nepraėjo šokas, — truktelėjo pečiais Johansonas. — 
Manau, taip ji nesąmoningai gina save. Anksčiau ar vėliau susivoks, 
kas nutiko, jei dar to nepadarė. 

— Manai, reikėtų ją dar kartą apklausti? — pasitikslino Matėj. 

— Būtinai, — tarė Johansonas. — Priešingu atveju tai būtų pareigos 
nevykdymas. Būtų gerai spėti anksčiau, negu jai į galvą šaus kokia 
nors kvailystė, — pridūrė jis. 


Johansonas su žmona visą savaitgalį viešėjo pas bičiulius jų va- 
sarnamyje Siodermanlande. Puikiai praleidę laiką jiedu namo grįžo 
tik sekmadienio popietę, tad pareigūnei Holt buvo galima ramiai 
atsikvėpti — niekas neklausinėjo, kaip sekasi ruoštis Lindos nužudy- 
mo tyrimui. Tačiau vos tik įžengęs pro savo buto Volmaro Ikskiulio 
gatvėje duris, Johansonas tučtuojau jai paskambino į mobilųjį. 

— Kaip sekasi? — paklausė jis. 

— Sėdim traukinyje. Važiuojam į Vekšę, — atsakė Holt. — Ryšys 
labai prastas. 

— Paskambink man į mobilųjį, kai tik nuvažiuosit. 

— Būtinai, - pažadėjo Holt ir atsidususi išjungė telefoną. 

— Kas skambino? — pasiteiravo Matėj. 

— O kaip tau atrodo? 

— Jis žavus, — atsiduso Matėj. — Larsas Martinas Johansonas. Vy- 
ras, kuris mato kiaurai sienas. 

— Sakyčiau, jam neprošal būtų mažiau valgyti, kad pilvas kojų 
neužstotų, — atšovė Holt. „Bijau ir pagalvot, kokie tavo santykiai su 
tėvu, - pamanė ji. 

— Atsargiai, Ana, žiūrėk, ką kalbi, — tarė Matėj, prispausdama 
pirštą prie lūpų. 

— Bijai, jog jis mano žodžių neišgirstų? 

— Tas vyras girdi ir tavo, ir mano mintis. 


— Ar man tik atrodo, ar jis tau daro labai didelį įspūdį? 

— Įspūdį! — sukrizeno Matėj. - Aš Larsą Martiną Johansoną iki 
ausų įsimylėjusi. 

— O aš vis tiek manau, kad jam neprošal būtų numesti svorio, — 
pakartojo Holt. „Maždaug kokį penkiasdešimt kilogramų“, - min- 
tyse pridūrė ji. 

— Man jis ir taip atrodo labai mielas. Aišku, dvidešimt trisdešimt 
kilogramų atsikratyti visai nepakenktų, — valiūkiškai žybčiodama 
akimis pritarė Matėj. 


Kai sekmadienį po pietų Holt su Matėj atvažiavo į Vekšę, jas 
iškart pasitiko nelaukti reikalai. Pareigūnei Holt nė į galvą nešovė 
skambinti savo bosui ir plepėti su juo apie šį bei tą, o kai pagaliau ji 
ištaikė minutėlę atsipūsti, jis pirmiau paskambino jai. 

— Ko nepaskambinai? — papriekaištavo Johansonas. Iš balso atro- 
dė kone įsižeidęs. „Juk jau beveik devynios“, — galvojo jis. 

— Buvau labai užsiėmusi, — pasiteisino Holt. „Ir kaip jam da- 
bar pasakyti, kad neištiktų širdies smūgis, insultas arba abu vienu 
metu?“ — suko galvą ji. 

— Nieko tokio, — atsakė Johansonas, nes buvo ne iš tų, kurie laiko 
pagiežą, nebent pačiam to norisi. - Na, kaip sekasi? 

— Gerai, — pranešė Holt. — Viskas jau baigėsi. 

— Kaip tai baigėsi? —- nesuprato Johansonas. 

— Bekstriomas su kolegomis šįryt areštavo žudiką. Prokurorė jau 
paskyrė jam kardomąjį suėmimą, o rytoj paskelbs oficialiu įtaria- 
muoju, remdamasi svariais įrodymais. 

— Bekstriomas? Tu mane maustai? — nepatikėjo Johansonas. „Ką 
ji čia šneka?“ — tvinkčiojo jam galvoje. 

— Bekstriomas su kolegomis. 

— Bekstriomas per gyvenimą nėra ištyręs nė vienos bylos, — piktai 
prunkštelėjo Johansonas. 

— Jeigu prisėsi ir nepertraukinėsi, aš viską papasakosiu, — pasiūlė 
Holt. 

— Aš ir taip sėdžiu, — atšovė Johansonas. Kai skambino jai, buvo 
prigulęs ant sofos, bet dabar sėdėjo tiesus kaip styga. „Bekstrio- 
mas“, — negalėjo liautis galvojęs jis. 

— Gerai, — pasakė Holt. — Tai va, viskas įvyko praktiškai tik šian- 
dien, jei trumpai... 

— Įdėmiai klausau, - įsiterpė Johansonas. „Kokia čia velniava“, — 
nenurimo jis. 

— Taip, aš žinau, kad klausai, — vėl prabilo Holt. - Bet būtų gerai, 
jog nepertraukinėtum manęs visą laiką. 


Baigusi pokalbį su Johansonu ji pasivedė Leviną atokiau nuo 
visų. 

— Kaip jau sakiau, sveikinu, — tarė ji, — o dabar gal galėtum ap- 
šviesti mus su Liza ir pakartoti nuo pradžių. Nuo tada, kai paskutinį 
kartą kalbėjomės, viskas gerokai apsivertė. 

— Dėkui, - atsakė Levinas. — Gerai, papasakosiu bendrais bruo- 
žais. Aš manau, jūs ir pačios suprantat, kad, reikalams pajudėjus, 
viskas įsivažiuoja labai greit. Mes tikrai nieko nenorime nuslėpti. 


— Pasakok, — paragino Ana Holt. 

Laikui bėgant, su Lindos žmogžudyste susiję straipsniai vis re- 
čiau pasirodydavo „Smolando pašto“ puslapiuose, o praėjusią savaitę 
redakcija apskritai pranešė, kad apie tyrimo eigą kol kas jokių nau- 
jienų nėra. Nepaaiškėjo jokių naujų detalių, juo labiau neįvyko joks 
proveržis. Bet tyrimas anaiptol neįstrigo ir jo tempas netapo lėtesnis. 
Buvo teigiama, jog jis tiesiog pasiekė „ramesnę ir metodiškesnę sta- 
diją“, nes pareigūnai tyrė „visas galimas versijas, nesusitelkdami tik 
ties tam tikrais aspektais“. Visa tai laikraščiui atskleidė neįvardyti su 
tyrimu tiesiogiai susiję šaltiniai. 

Tačiau trečiadienį kriminalinis Vekšės pasaulis grįžo į pirmą- 
jį puslapį su intriguojančia antrašte GINCAS DĖL ONDATROS 
KAILIO ŠLEPEČIŲ BAIGĖSI SMURTU. 

Šis incidentas iš tiesų įvyko dar sausį, pusmetį iki Lindos Valin 
nužudymo, bet kadangi tyrimas buvo komplikuotas ir užsitęsęs, byla 
tik dabar pasiekė Vekšės apygardos teismą, o keturiasdešimt penke- 
rių metų vyriškis buvo nubaustas pinigine bauda bei lygtine bausme 
už jėgos panaudojimą prieš buvusią keturiasdešimt dvejų metų par- 
tnerę tik vakar. 

Janas Levinas skaitė straipsnį nuoširdžiai susidomėjęs. Tekstas 


buvo linksmas ir sykiu vertė susimąstyti, tad profesinio intereso 

nestokojantis ir tarp eilučių skaityti mokantis Levinas greitai perpra- 
to, kur čia šuo pakastas. 

Kažkada po Naujųjų kaltinamasis ir jo partnerė nutarė skirtis, o 
kadangi butas buvo įregistruotas moters vardu, vyriškiui teko iš ten 
kraustytis. „Smolando paštas“ nedetalizavo skyrybų priežasčių, bet 
Levinui susidarė įspūdis, jog moteriškei jos draugas įgriso ir jinai 
tiesiog jį išspyrė. 

Kad ir kaip ten būtų, regis, būtent ji sukrovė vyro daiktus, kad 
pagaliau galėtų viena šeimininkauti savo bute. Kai kaltinamasis juos 
išpakavo laikinai prisiglaudęs pas trisdešimt trejų metų kolegę iš dar- 
bo, kuriai, matyt, jo pagailo, tai pastebėjo, kad trūksta paties bran- 
giausio turto. Tai yra šešiasdešimties metų senumo ondatros kailio 
šlepečių, kurias kaltinamasis buvo paveldėjęs iš tėvo, o šis savo ruož- 
tu iš senelio. 

Vyriškis iškart nurūko pas savo buvusią draugę išsiaiškinti. Išgir- 
dęs, kad ji šlepetes išmetė, vyras pasiuto, sugriebė ją už rankos, par- 
bloškė ant grindų, keliskart trenkė per veidą ir dar bandė gulinčiai 
įspirti. Kaimynai iškvietė policiją, ir į namus įsiveržę pareigūnai nu- 
sitempė vyrą į nuovadą, o moteris buvo išvežta į ligoninę siūti žaizdų 
bei užfiksuoti sumušimų. Paskui viskas klostėsi, kaip tokiais atvejais 
įprasta, o tyrimas užsitęsė dėl to, kad sugyventinių pasakojimai labai 
skyrėsi — paties konflikto niekas nematė, o abi pusės švaistėsi vis nau- 
jais kaltinimais vienas kitam. 

Kaltinamasis prekiavo automobiliais vienoje didelėje Vekšės 
kompanijoje. Ten pat keturiasdešimt metų buvo dirbęs ir jo tėvas, 
kol išėjo į pensiją. Senelis prekiavo žemės ūkio technika vienoje įmo- 
nėje netoli Hultsfredo, jis mirė iškart po karo. 

Be domėjimosi automobiliais ir traktoriais, kaltinamasis su tėvu 
bei seneliu turėjo dar vieną bendrą pomėgį — medžioklę. Šiam fak- 
tui apylinkės teisme vykusio proceso metu buvo skirta išties labai 
daug dėmesio. Kaltinamasis ir jo advokatas netgi pasikvietė du liu- 

dininkus, kad paaiškintų, kokios svarbios jų draugui bei medžioklės 
bendražygiui buvo tos išmestosios šlepetės. Širdis neleido vadinti jų 
paprastomis senomis šlepetėmis. 

Kaltinamojo šeimoje buvo pasakojama, jog per ilgus metus tru- 
kusį karą senelis buvo sumedžiojęs ne vieną ondatrą Hultsfredo apy- 
linkių pelkėse ir grioviuose. Jis pats nudyrė ir išdirbo jų kailiukus, o 
paskui nunešė pas vietos batsiuvį, kuris pasiuvo labai patogias ir šil- 
tas šlepetes. Šeimininkas itin jomis džiaugėsi, nes tai buvo nepamai- 
nomas apavas tomis šaltomis žiemomis, kai karas jau ėjo į pabaigą. 

Tame regione, Hultsfredo apylinkėse, Ondatra zibetbica buvo 
labai retas žvėris. Be to, labai baikštus, sunkiai sumedžiojamas, ne 
didesnis už mažą triušį. Todėl seneliui prireikė ne vienerių metų, kad 
sumedžiotų tiek ondatrų, kad užtektų vienai porai kailinių šlepe- 
čių. Po jo mirties apavas atiteko sūnui, o paskui — vaikaičiui. Istorija 
apie šias šlepetes buvo pasakojama begalę kartų ištisą pusę amžiaus, 
sėdint prie laužo su vyriška kompanija greta apsnigtos medžioto- 
jų trobelės. Net per tiek merų ji nenusibodo ir netgi buvo tapusi 
Smolando medžioklių tautosakos dalimi. Tas šlepetes drąsiai galėjai 
laikyti vietos kultūros paveldu, aiškino teisme advokatas, kryžminę 
ieškovės apklausą baigęs išvada, kad jos buvo neatskiriama jo kliento 
gerovės dalis. 

— O jūs dar turite sąžinės čia sėdėdami teigti, kad tai paprasta 
šlepečių pora! — piktinosi advokatas, neatitraukdamas akių nuo ieš- 


kovės. 


Pasak neįprastai išsamaus reportažo iš teismo salės, kurį „Smo- 
lando pašto“ kriminalinių žinių reporteris buvo nusprendęs pateikti 
skaitytojams, toliau paaiškėjo baisi tiesa. Buvusi kaltinamojo širdies 
draugė, beje, daugybę merų dirbusi veterinaro asistente, darbe su 
Ondatra zibethica niekada nesusidūrė — ir ačiū Dievui, — bet apie 
šiuos žvėrelius vis dėlto šį tą nusimanė. 

Teisme susirinkusiesiems ji paaiškino, esą, tai tipiškas vyrų išsigal- 
vojimo pavyzdys. Jeigu senelis išties pasakojo tas istorijas, kuriomis 
jo anūkas jai išūžė ausis per daugybę su juo iššvaistytų metų, tuomet 
jie abu buvo vienodi melagiai. 

Ondatros į Švediją, tiksliau, į Norlandą, atkeliavo iš Suomijos ne 
anksčiau nei 1944-aisiais. Kitaip tariant, praėjus keleriems metams 
po to, kai jos buvusio sugyventinio senelis, gyvenantis už tūkstančio 
trijų šimtų kilometrų į pietus, jas tariamai medžiojo, kad pasisiūtų 
šlepetes, taigi visa ši kvaila istorija buvo gryniausias prasimanymas. 
Dėl šventos namų ramybės ji visus tuos metus nuleisdavo šį faktą ne- 
girdomis. O tos šlepetės, pasak jos, greičiausiai buvo pasiūtos nebent 
iš paprasčiausių žiurkių, bet tikrai ne ondatrų kailiukų, nes pastaro- 
sios Smolande buvo pastebėtos tik palyginti visai neseniai. 

Trumpai tariant, užbaigė ieškovė, tai sudėvėtos, penkiasdešimties 
metų senumo šlepetės iš žiurkės kailio, dvokiančios trijų kartų vy- 
riškų kojų prakaitu, o jeigu norima kalbėti apie emocinę simboliką, 
tuomet būtent taip jinai galinti apibūdinti savo buvusio širdies drau- 


go vadinamąsias ondatros kailio šlepetes. 


„Gaila, kad ta moteris nesugalvojo tapti policininke“, - pamanė 
Janas Levinas, ieškodamas žirklių, kad galėtų papildyti savo prisimi- 
nimų iš Vekšės albumą dar vienu eksponatu. 

Trečiadienio rytą Levinas pasirodė darbe dar prieš pusę aštuonių. 
Eva Svanstriom turėjo sutvarkyti keletą asmeninių reikalų, tad neno- 
rėdamas, kad prie kavos tektų klausytis Bekstriomo paistalų, Levinas 
atsikėlė septintą ir ramiai papusryčiavo vienas. Tačiau vis tiek neatėjo 
į nuovadą pirmas, nes ten jau buvo kolegė Sandberg. 

— Kokia tu ankstyva, Ana, - pastebėjo Levinas. „Bet kažko neat- 
rodai labai žvali“, - mintyse pridūrė jis. 

— Nesigilink, — papurtė galvą Ana, leisdama suprasti, kad nėra 
nusiteikusi šnekučiuotis. — Tik ką skambino mūsų senučiukė, norėjo 
patikslinti savo parodymus. 

— Rimtai? Na, nieko keisto, juk anksti keliasi. 

— Ji norėjo išbraukti tą vietą apie panašumą į Klarką Geiblą. Ji 
turėjusi galvoje Erolą Fliną, o ne Klarką Geiblą iš „Vėjo nublokštų“. 
Geiblo per putlus veidas. Jos matytas vyras buvo kur kas prakaules- 
nio veido, panašesnis į Erolą Fliną. Bet irgi be ūsų. 

Levinas šyptelėjo. 

— Labai gerai, kad nesudarėm fotoroboto, - nutarė jis. 

— Aha... - nutęsė Ana, lyg kažko dvejodama. — Paskui ji dar kai ką 
pasakė. Net nežinau... kad jau išsiaiškinai apie tą supainiotą gimimo 


datą... 


423 


LEIF G. W. PERSSON 


— Ką pasakė? — paragino Levinas. 

— Ji paklausė, ar mes tikrai įsitikinę, kad lakūnas neturi sūnaus, — 
pakartojo Sandberg. 

— Mums iki tokio nepavyko prisikapstyti, — papurtė galvą Levi- 
nas. — Kas dar? 

— Ji pažadėjo, jog paskambins, jeigu ką nors prisimins. Ir prašė, 
kad perduočiau tau linkėjimų. Kaip matau, palikai jai įspūdį. 

— Gal galiu dar kuo nors padėti? — pasiteiravo Levinas. „Juk ma- 
tau, kad kažkas graužia“, - pagalvojo jis. 

— Dėkui už rūpestį, bet nelabai. Kai kada tenka pačiai vienai 
kapstytis. Bet vis tiek dėkui. 

„Turbūt papasakojo vyrui, ką veikė prieš mėnesį tame naktiniame 
klube, o dabar visas gyvenimas byra velniop, - nusprendė Levinas. — 


Ji drąsesnė nei aš.“ 


Per rytinį susirinkimą Bekstriomas buvo neįprastai tylus, nors 
Olsonas jame nedalyvavo. Jis tik paklausė, kas turi kokių minčių, 
po to, kai gauja neišmanėlių atėmė iš jų ausų krapštukus. Levinas, 
pasinaudojęs proga, nutarė priminti kolegoms keletą savo anksčiau 
iškeltų klausimų. 

— Nenoriu atrodyti kaip užstrigusi plokštelė, bet vis tik manau, 
kad per mažai žinome apie nužudytąją, — tarė jis. 

— Ką tu sakai, - Bekstriomo veidą perkreipė pašaipi šypsena. — Sa- 
kyk tiesiai šviesiai, ką pats mąstai, jeigu galima taip įžūliai paklausti. 

Klausti, pasak Levino, buvo anaiptol neįžūlu. Konkrečiai jis turė- 
jo omenyje galimybę iš naujo apklausti Lindos tėvus ir artimiausius 
draugus, taip pat paieškoti asmeninių užrašų, dienoraščių, nuotrau- 
kų albumų bei panašių dalykų, kurių jis pasigedo tyrime ir kurie, jo 
giliu įsitikinimu, tikrai egzistavo. Nes kas nors visuomet egzistuoja. 

Bekstriomas tik giliai atsiduso ir pažadėjo tą klausimą vėl aptarti 
su Olsonu. O jeigu niekas daugiau neturįs ką pridurti, tuomet jis 

būtų linkęs susirinkimą baigti, mat yra, bent jau jam, svarbesnių 
reikalų. 

— Eikit ir įvairumo dėlei nuveikit ką nors naudingo, - patarė jis. — 
O už tai pažadu pyragaičių visiems. 

„Niekas nebenori tų tavo pyragų“, - galvojo Levinas, rinkdamas 
savo popierius ir eidamas į savo kabinetą. Iš visko sprendžiant, jam 
teksią susitvarkyti pačiam. 


Iškart po pietų Bekstriomui į mobilųjį paskambino tiesioginis 
viršininkas, o šis iš netikėtumo atsiliepė. „Ką? Grįžti į Stokholmą ir 
kalbėtis su kažkokiu suskiu iš Laplandijos?“ - pagalvojo Bekstriomas, 
viena ausimi klausydamas į ragelį prapliupusios žodžių lavinos. 

— Aš tave labai prastai girdžiu, — tarė jis, laikydamas telefoną per 
ištiestos rankos atstumą. — Girdi mane? Alio? Alio? 

Paskui jis išjungė mobilųjį, nors ir buvo šiek tiek per vėlu. 

„Atsarga gėdos nedaro“, - pamanė Bekstriomas, kai po minutėlės 
vėl įsijungė telefoną ir paskambinęs savo profsąjungos atstovui pa- 
pasakojo, kokio šlykštaus sąmokslo auka tapo. Daug pastangų nerei- 
kėjo, kad šis entuziastingai stotų Bekstriomo pusėn, mat abu buvo 
drėbti iš to paties molio ir puikiai vienas kitą suprato. Visa laimė, jog 
policijos pareigūnai dažnai randa giminingų sielų. 

— Tai žiauru, Bekstriomai, — pareiškė profsąjungos atstovas. — 
Kažkokia nesąmonė. Pats laikas stoti prie barikadų ir parodyti, kad 
taip negalima. 

Likusią dienos dalį Bekstriomas praleido šlifuodamas skundus dėl 
Mojos Jarten ir Bengto Karlsono, o kai baigė, iškart nužygiavo pas 
Olsoną ir paprašė kaip galima greičiau juos užregistruoti bei perduo- 
ti reikiamiems asmenims. Kas daugiau, jei ne ikiteisminio tyrimo 
vadovas turėjo tuo pasirūpinti? 

— Neteisingi kaltinimai, melagingi parodymai, suklastota doku- 
mentacija, valstybės tarnautojo įžeidimas ir šmeižtas, - perskaitė Ol- 


sonas. 

— Tikrai taip, — patvirtino Bekstriomas. — Profsąjungos įgaliotinis 
man praneš, jeigu ką nors praleidau, manau, kad visada bus galima 
Šį tą pataisyti. 

— Pala, minutėlę, — kaip įprastai, pakėlė rankas Olsonas. — Ar 
nemanai, jog, viso to... 

— Ko čia laukti? — nutraukė Bekstriomas, įsmeigęs rūstų žvilgsnį į 
Olsoną. - Tikiuosi, tu nebandai įkalbinėti, kad nurylėčiau apie kelis 
rimtus įstatymų pažeidimus? 

— Ne, ne, žinoma, ne, — išsigynė Olsonas. — Pasirūpinsiu, kad 
būtų užregistruoti iškart. 

„Ką man dabar daryti? —- pamanė jis, kai tik Bekstriomas išsineš- 
dino. — Ar turiu iš ko rinktis?“ Tada jis paėmė ragelį ir surinko Mojos 
Jarten numerį. 

„Tegu susimąsto, suskis“, — pagalvojo Bekstriomas, uždarydamas 
paskui save duris. O jam pars laikas išgerti šalto alaus. 


Janas Levinas visą dieną kapstėsi po tas pačias popierių šūsnis, 
sukrautas ant jo stalo, bet nieko įdomaus neaptiko. Jo bičiulis iš 
Saugumo tarnybos taip ir nepaskambino, nors buvo žadėjęs, o kai 
Levinas pats nutarė paskambinti, atsiliepė autoatsakiklis. „Turbūt 
atsirado skubių darbų“, — pagalvojo Levinas, šiek tiek susigėdęs dėl 
savo nekantrumo. 

Prieš pat darbo dienos pabaigą pas jį užsuko Eva ir pasakė, kad 
pasidomėjusi jų garbaus amžiaus liudininkės parodymais aptiko vie- 
ną smulkmeną, nors greičiausiai visai nereikšmingą. Tas skrydžių 
kapitonas, prieš penkerius metus vedęs jaunesniąją 5226 savininko 
dukterį, nebuvo tikrasis jų vaiko tėvas. Dukra susilaukė jo nuo kito 
vyriškio, kuriam, kaip ir jai, buvo trisdešimt penkeri. Tiesa, vargu ar 
tas asmuo galėtų kuo nors sudominti policijos pareigūnus ar bent 


jau nestatutinę pareigūnę, kaip ji pati. 

— Jis gyvena Vekšėje dešimt metų. Atrodo labai pasinėręs į kultū- 
rą, neteistas, nė karto nesusidūręs su policija, - apibendrino Svans- 
triom, tiesdama Levinui lapus su atspausdinta informacija apie nau- 
jai atrastą lakūno anūkės tėvą. 

„Jo vardas man nieko nesako, - pagalvojo Levinas. — Kita ver- 
tus, kodėl turėtų? Ir kodėl šioje byloje beveik vien Bengrai? Bengtas 
Olsonas, Bengtas Karlsonas ir dar tas lakūnas, Bengtas Borgas. Jau 
nekalbant apie kokį dvidešimt, jei ne trisdešimt Bengtų, kurie buvo 
apklausti arba pateikė DNR mėginius.“ 

— Kur jis dabar dirba? — paklausė Levinas, nes reikėjo ką nors 
pasakyti. 

— Kompiuteris stringa, tau teks palūkėti iki rytojaus, — atsakė 
Svanstriom. — Kai gimė dukrelė, atrodo, darbavosi Malmės teatre. 
Kaip ir sakiau, kažkoks kultūros veikėjas. 

Evai išėjus, Levinas atsiduso. Na, jei jau niekas nesiima pasikalbė- 
ti su Lindos tėvais, tuomet pats pabandys. „Kultūra, kultūros veikė- 


jas, - pamanė jis. — Ką aš tikiuosi išsiaiškinti?“ 


Ketvirtadienio rytą reporterė Karina Ogren netikėtai išdygo 
Vekšės policijos nuovadoje pateikti oficialaus skundo dėl pareigū- 
no Bekstriomo seksualinio priekabiavimo. Kadangi skundą priėmęs 
pareigūnas dar iš vakaro buvo apdairiai Olsono įspėtas, jis tučtuojau 
kibo į darbą su ypatingu kruopštumu ir išsamiai apklausė nukentė- 
jusiąją. 

„Dabar pakliuvo, stora miesto žiurkė“, - džiugiai mąstė jis ir per- 
skaitęs nukentėjusiajai atspausdintą apklausos protokolą padavė jai, 
kad pasirašytų. 

Po valandos, perskaitęs protokolą, lygiai tą patį pamanė ir Ol- 
sonas. Kadangi jis iš prigimties buvo taikus žmogus, o prieš tai dar 
su Bekstriomo viršininku spėjęs pasikalbėti bei gavęs pažadą rasti 


sprendimą iki savaitgalio, nutarė pasinaudoti sukauptais laisvadie- 

niais ir keletui dienų išvažiuoti į kaimą. Praktiškai du mėnesius dirbo 
be išeiginių, tad pats laikas atgauti jėgas ir kitą savaitę energingai 
kibti į darbus. „Jei kas nors panorės atsisveikinti su ta gyva nelaime 
iš didingosios sostinės, tegu pamojuoja ranka už mane“, - pagalvojo 
Olsonas ir, palikęs miestą, patraukė pas savo mylimą žmoną į santy- 
kinę Smolando kaimo ramybę. 


Ketvirtadienį po pietų Levinui pagaliau paskambino jo bičiulis 
iš Saugumo tarnybos. Po visų atsiprašymų dėl netikėtai užgriuvusių 
darbų, kurie jį užgaišino, Levino draugas išreiškė viltį, kad jam bus 
atleista, nes informacijos turėjo sukaupęs visai įdomios. 

Asmens, kuris naudojosi tuo telefono numeriu, tapatybę pavyko 
atskleisti. Jis dirbo Vekšės savivaldybės kultūros skyriuje, mobilu- 
sis buvo tarnybinis. Liepos 7-ąją, pirmadienį, jo savininkas pranešė 
apie telefono dingimą. Jo teigimu, tai nutiko tarp liepos 3-iosios, 
ketvirtadienio, ir liepos 7-osios, pirmadienio. Liepos 3-iąją savival- 
dybės darbuotojas buvo pasiėmęs kelis laisvadienius, tačiau puikiai 
prisimena, kad telefoną paliko stalčiuje, savo kabinete. Grįžęs po šių 
trumpų atostogų jo neberado. Apie tai pranešė už tokius reikalus 
atsakingam kolegai, o šis iškart perdavė policijai, telefono kortelę 
užblokavo. 

Tačiau iki tol buvo spėta pasinaudoti ja dukart. Pirmiausia tada, 
kai per klaidą paskambinta anesteziologei liepos 4-osios naktį, pen- 
kiolika po antros. Antrą kartą — po septynių valandų tą pačią dieną. 
Pagal ryšio bokštą, prie kurio buvo prisijungta, pavyko nustatyti, iš 
kur skambinta. Pirmąkart - būnant Vekšės centre, antrą sykį — netoli 
Ljungbiholmo, apie dešimt kilometrų į piervakarius nuo Kalmaro. 
Antrąjį kartą buvo skambinta į mobilųjį, kurio savininkas naudojosi 
išankstinio mokėjimo kortele, tai šiais laikais visiškai įprasta. Dau- 
giau šiuo telefonu pasinaudota nebuvo. 

— Tiek žinių, — tarė Levino draugas. — Persiųsiu visą šią informa- 
ciją tau elektroniniu paštu, o toliau tvarkykis pats. 

— Ačiū, tikrai labai dėkui, — tarė Levinas, puikiai žinodamas, kas 
bus toliau. — Beje, ar asmens, kuriam priklausė numeris, pavardės 
nepasakysi? 

— Oi, negi nepaminėjau? — tarė bičiulis, sunkiai nuslėpdamas 
džiaugsmą balse. — Kaip keista. Žinok, ko gero, ne tą nusižiūrėjai. Aš 
patikrinau — neįtrauktas nei į mūsų duomenų bazę, nei į jūsiškę. At- 
rodo kaip visai eilinis, padorus ir sąžiningas pilietis. Nelabai ką jam 
prikiši, aš jau nekalbu apie tuos siaubus, dėl kurių jūs taip spirgate. 

— Bet pavardę jis visgi turi? — paklausė Levinas, jau ne kartą gir- 
dėjęs panašias bičiulio pastabas. 

— Jo pavardė Bengtas Monsonas. Bengtas Akselis Monsonas, — 
atsakė bičiulis. — Atsiųsiu viską elektroniniu paštu. Radau netgi gana 
padorią paso nuotrauką. Jei gerai pamenu, daryta mažiau nei prieš 
metus. 

„Vienas kartas nesiskaito, bet du — jau per daug“, - šmėstelėjo 
Levinui. Jis negalėjo pakęsti sutapimų, o kaip tik šią pavardę vakar 
buvo girdėjęs iš Evos Svanstriom prieš išeidamas namo. Tos mergai- 
tės, buvusio lakūno anūkės, tėvas. 

— Dėkui, — tarė Levinas. — Turiu nuojautą, kad byla jau išaiškin- 
ta. 

— Jei jau taip sakai, patikėsiu, — neprieštaravo bičiulis. Jis ne kartą 
turėjo reikalų su Levinu ir pažinojo jį dar nuo policijos akademijos 
laikų. 

Vos tik padėjęs ragelį Janas Levinas padarė tai, ką visuomet pa- 
našiais atvejais darydavo. Pirmiausia uždarė kabineto duris ir įjungė 
raudoną lemputę. Tada pasiėmė popieriaus lapą su rašikliu ir paban- 
dė surikiuoti viską, kas sukosi jo galvoje. Matant faktus prieš akis bū- 
davo daug aiškiau. Bent sykį jam nereikėjo jaudintis nei dėl Olsono, 
nei dėl Bekstriomo. Olsonas, pasiėmęs porą sukauptų laisvadienių, 
išvažiavo į kaimą, tad Levinas neketino trukdyti jo dėl kelių smul- 
kmenų. O Bekstriomas apskritai buvo kažkur prapuolęs. Gal, ačiū 
Dievui, jau krovėsi daiktus kelionei namo į Stokholmą. 

Taigi, beliko ramiai apmąstyti faktus. Ką jie bylojo apie trisdešimt 
penkerių metų Bengtą Akselį Monsoną, dirbantį Vekšės savivaldybės 
kultūros skyriuje su vadinamaisiais specialiais projektais, buvusio la- 
kūno anūkės tėvą? Žmogų, kurio Levinas nepažinojo ir akyse nieka- 
da matęs nebuvo, kuris išdygo šioje byloje iš niekur ir apskritai per 
gyvenimą neturėjo jokių sąsajų su kitomis kriminalinėmis bylomis... 
Ar buvo įrodymų, kurie patvirtintų arba paneigtų jį nužudžius Lin- 
dą Valin? Ir kur jis dar matė šmėžuojant šią pavardę prieš tai, kai ją 
paminėjo Eva Svanstriom bei bičiulis iš Saugumo tarnybos? Staiga 
Levinas kažkodėl prisiminė savo pirmąjį dviratį. Raudoną Crescent 
Valiant. „Negi gali taip būti?“ — pamanė jis, prisiminęs tą straipsnį, 

išspausdintą „Smolando pašte“ praėjus kokiai savaitei po žmogžu- 
dystės. Jame buvo rašoma apie tuomet įsiplieskusį kultūrinį ginčą, 
kuris, kaip bežiūrėsi, negalėjo turėti su tyrimu nieko bendra. 

„Gerai, gal pradėkim nuo nusikaltėlio portreto, tik šį kartą rim- 
tai , — nutarė Levinas, stengdamasis išmesti iš galvos pašalines min- 
tis. Ponas Monsonas, švelniai tariant, nelabai jį atitiko, nors Levinas 
apie šį žmogų kol kas žinojo nedaug. Vienintelis nežymus sutapimas 
buvo tas, kad jis gyveno Javų gatvėje, Rytiniame miesto rajone, už 
maždaug dviejų kilometrų į pietus nuo nusikaltimo vietos. Tačiau 
tokiu spinduliu gyveno kone pusė miesto gyventojų, todėl, ieškant 
žudiko, vargu ar tai gelbėjo. Daugiau sutapimų nebuvo, tad, spren- 
džiant iš kriminalinės analizės grupės pateikto žmogžudžio portreto, 
Monsonas juo būti niekaip negalėjo. 

Tačiau faktas, jog paslapringam skambučiui anesteziologei buvo 
panaudotas jo mobilusis, visgi rodė šiokias tokias sąsajas su žmog- 
žudyste. Aišku, jis galėjo tiesiog apsirikti ir supainioti numerį, nes 
policija kol kas neturėjo jokių duomenų, kad vyras būtų pažįstamas 
su Linda arba jos motina, bet toks sutapimas — tuo numeriu, tuo 
laiku ir tą naktį — atrodė išties sunkiai įtikimas. 

Šiame kontekste neįtikimai skambėjo ir teorija apie pamestą ar 
net pavogtą telefoną. Jei kas ir būtų jį vogęs, nejaugi tik dėl tų dviejų 
skambučių, iš kurių vienas pataikė ne tuo numeriu, ir dar būtent 
tuo, kuriuo nužudytosios motina naudojosi prieš kelerius metus? 
Dėl tiek telefonų vagišiai paprastai nesiteršdavo. O štai įtariamieji 
itin dažnai aiškindavo tapę nepažįstamų ilgapirščių aukomis, kai bū- 
tent tie nugvelbti daiktai tapdavo nusikaltimų įrankiais. 

Nereikėjo pamiršti ir nuvarytos mašinos. Teismo ekspertai išsi- 
aiškins, ar ji susijusi su ieškomu žudiku. Galbūt Bengtas Monsonas 
tiesiogiai su ja ir nesusijęs, tačiau jis buvo automobilio savininko 
anūkės tėvas, ir jeigu devyniasdešimt dvejų metų liudininkė iš tiesų 

matė tai, apie ką papasakojo, tuomet jai belieka parodyti keletą vyrų 
nuotraukų, tarp kurių būtų ir Bengtas Monsonas. 
„Kuo greičiau, tuo geriau, - pamanė Levinas. — Tikėkimės, ji ne- 


sigula taip anksti, kaip keliasi.“ 


Pirmiausia jis pasikvietė Evą Svanstriom, ir ši pažadėjo tučtuojau 
pasirūpinti nuotraukomis. Tada Levinas kreipėsi į Aną Sandberg. 
Iš dalies todėl, kad ji buvo suradusi liudininkę, iš dalies todėl, kad 
manė būsiant naudinga užimti jos mintis darbo reikalais, o iš dalies 
dar ir dėl to, kad Olsonui ir Bekstriomui išvykus jis faktiškai liko 
vadovauti tyrimui. 

— Turiu nuojautą, jog tu neklysti, - pasakė Ana Sandberg, staiga 
pamiršusi savo sujauktą šeimyninę laimę. 


— Na, jau gana greit sužinosim, — atsakė jai Levinas. 


— Tai jis. Šitas, jo sūnus. Aš juk nuo pat pradžių sakiau, — pareiškė 
ponia Rudberg po valandos, kai visiems sėdint prie virtuvės stalo 
senolė bakstelėjo pirštu į Bengro Monsono fotografiją. — Panašus į 
Erolą Fliną iš tų filmų apie piratus, tik be ūsų, - pridūrė ji. - Juk ti- 
krai panašus, argi ne? Bet kodėl, dėl Dievo meilės, tėvas nepripažįsta 
turįs sūnų? Gal jis nesantuokinis? 

Jis ne sūnus, o žentas, taip šiais laikais vadinama, kuo švelniau 
aiškino Levinas, juk kalbėjo su devyniasdešimt dvejų merų ponia. „Ir 
dar iš Smolando“, - pagalvojo jis. 

— Taigi, — viską išklausiusi pareiškė ponia. — Net nežinau, kiek 
kartų esu mačiusi jį vežiojantį vaiką vežimėliu. 

„Tai galėjo būti nebent prieš keletą merų“, - pamanė Levinas. Bet 
argi yra skirtumas, kai tau jau beveik šimtas? 


— Tas mėlynas kašmyro megztukas, — staiga tarė Ana Sandberg, 
kai jie važiavo atgal į policijos nuovadą. — Dabar man atėjo į galvą, 


»-s-v ve 


kad tokį lakūnas galėjo parvežti iš užsienio. 

— Galimas daiktas, — sutiko Levinas. Ta pati mintis jam buvo 
šovusi dar prieš tai, kai jų liudininkė bakstelėjo pirštu į Bengtą Mon- 
soną, tik jis, žinoma, nė neketino to sakyti kolegei Sandberg. Būtų 
tik bereikalingai ją įžeidęs. 

— Kaip manai, gal man nueiti pas lakūną ir parodyti keletą megz- 
tukų nuotraukų, kad pasakytų, ar ką nors panašaus yra pirkęs arba 
dovanojęs? — paklausė Sandberg, akivaizdžiai užsidegusi ta mintimi. 

— Būtinai taip padarysim, — vėl pritarė Levinas. — Bet pirmiau 
turim kitų reikalų. 

— Sakai, nežadinkim miegančio lokio, — susiprato Sandberg. — 
Kol kas per anksti? 

— Būtent, - atsakė Levinas. — Iš pradžių reikia kuo daugiau suži- 
noti apie Monsoną ir jokiais būdais nesikreipti į tuos, kurie galėtų 
jam viską išduoti. 

Bekstriomas, matyt, buvo nusprendęs tempti iki paskutinės mi- 
nutės, tad Levinas neturėjo pasirinkimo. Tokiomis aplinkybėmis 
turėjo informuoti kolegą. Liudininkei atpažinus Monsoną nebuvo 
jokios kalbos nei apie šaudymą užrištomis akimis, nei apie stulbi- 
nančius sutapimus. O kadangi pats Levinas pastaruoju metu kaž- 
kodėl klaidžiojo tamsoje lygiai taip pat kaip kolega Bekstriomas, tai 
nutarė viską atskleisti penktadienio rytą, prieš pusryčius, akis į akį 
Bekstriomo kambaryje. 

Šis buvo tik ką išlindęs iš dušo, rausvas it mažas paršelis, vos vos 
paraudusiomis akimis ir puikios nuotaikos. 

— Prisėsk, kol susirasiu kelnes, — pasakė jis. - Jei norėtum rytinio 
bokalo alaus, pasiimk iš mažojo baro, - kilniai pridūrė. 

Levinas šio pasiūlymo atsisakė ir trumpai nupasakojo esamą situ- 
aciją. Bekstriomas tuojau pat atkuto, o apie kelnes visai pamiršo. 

— Eina šikt, Levinai, - nenustygo jis. - Man atrodo, mes pagaliau 
prisikasėm iki aukso. 

„Ką reiškia 22?“ — pamanė Levinas ir širdyje atsiduso. Tada pa- 
sakė manąs, kad vertėtų iškart kreiptis į prokurorę, kai tik surinks 
informaciją apie Monsoną bei jo sąsajas su žmogžudystės byla. Tai 


buvo galima spėti dar šiandien, o paskui, prokurorei priėmus spren- 

dimą, gal netgi suimti Monsoną be išankstinio įspėjimo. Nuvaryto 
automobilio ir liudininkės atpažinimo turėjo pakakti jos sankcijai 
gauti. Juo labiau kai buvo kalbama apie tokį nužudymą. 

— Jis šiandien turėtų būti darbe, lengviausia bus jo palaukti išei- 
nant. 

— Nė velnio! —- paprieštaravo Bekstriomas, purtydamas galvą. — 
Tas šūdžius mano, štai ką mes padarysim... 

„Kažin kodėl jis pasidarė tavo?“ — mintyse svarstė Levinas, po 
minutėlės lipdamas žemyn pusryčiauti. 


Vos tik įžengęs į nuovadą Bekstriomas susikvietė pas save ben- 
dražygius ir paskirstė jiems darbus. Levinas, Knutsonas, Torenas ir 
Svanstriom, pasiėmę pastiprinimui pareigūnę Sandberg, turės rinkti 
duomenis apie jų įtariamąjį Bengtą Monsoną. Reikėjo patikrinti vis- 
ką iki paskutinio šapelio. Rogersonas tuo metu, tiesiogiai vadovau- 
jant Bekstriomui, atliks keletą užduočių, o pats Bekstriomas imsis 
valdyti procesą, skirstys darbus ir, žinoma, palaikys kolegas. Be viso 
to, jis dar pasidalysiąs keliais patarimais. 

— Apie tai niekam negalima prasitarti. Niekam už šio kambario 
sienų. Nepamirškit, ką jums sakiau: mūsų Olsonas su tuo Monsonu 
yra geriausi draugeliai. Esu velniškai tikras, kad ir pats Olsonas čia 
bus kažkaip įsipainiojęs, jeigu mes užsiminsim bent žodeliu, jis iš- 
kart nuskuos pasakyti Monsonui, o tada net bijau pagalvoti, kas tam 
suskiui šaus į galvą. 

— Ar tau kartais nereikia važiuoti namo, į Stokholmą, Bekstrio- 
mai? — pasiteiravo Levinas. „O jau kaip moki gražiai kalbėti“, — pa- 
manė jis. 

— Pamiršk, — atšovė Bekstriomas. — Niekas nepaliks šio laivo, kol 
mes jį saugiai atplukdysim į krantą. 

— Vis tiek būtų įdomu sužinoti, ką ketini veikti pats, — neatlyžo 
Levinas. 

— Ketinu suorganizuoti slaptą mūsų žudiko sekimą, — atsakė 
Bekstriomas. — Kad nedingtų ir nepasmaugtų dar kieno nors. Pasa- 
kykit Adolfsonui bei tam nosį užrietusiam aristokratui, kad tuojau 
pat užeitų pas mane. 

— Žinoma, Bekstriomai, — tarė Levinas. „Vadinasi, neprasitarti 


niekam už šio kambario sienų“, - mintyse pakartojo jis. 


— Monsonas, Bengtas Akselis, — nusistebėjo baronas fon Esenas, 
kai po minutėlės kartu su Adolfsonu stovėjo Bekstriomo kabinete. — 
Ar jis kartais ne tos gerbiamos miesto vyrijos narys? 

— Tikrai taip, — patvirtino Bekstriomas. — Štai tau ir kompanija, 
sekso maniakai. — „Tas pasipūtęs chamas ne toks jau ir kvailas“, — 
pamanė jis. 

— Tokiu atveju, Adolfai, čia tas pats, kuris tau aptaškė krauju visą 
uniformą. Užsirašiau jo vardą kartu su visais kitais, — pasakė fon 
Esenas ir linktelėjo savo partneriui. 

— Tu netgi spėjai tą žmogelį prilupti? — linksmai pasitikslino Beks- 
triomas, įsmeigęs į Adolfsoną akis. „Ir pasakykite, kad netiesą sakiau 
dėl šio perspektyvaus vaikinuko“, — svarstė jis. 

— Na, ne visai taip, — pasiteisino Adolfsonas ir paaiškino Beks- 
triomui, kaip naktį prieš tris savaites sprendė konfliktą Didžiojoje 
gatvėje prie restorano „McDonalds“. 

— O kur nukišai uniformą? — sušnypštė Bekstriomas taip prisi- 
merkęs, kad siaurutės jo akys virto mažyčiais plyšeliais. 

— Šiek tiek pavaliau ir pakabinau į spintą, — gūžtelėjo pečiais 
Adolfsonas. —- Neturėjau kada nešti į valyklą. Neatrodė, jog būtų 
koks narkomanas, tai nesukau sau galvos. 

— Tai kokio bybio mes laukiam? — nušvito Bekstriomas ir pašo- 
ko nuo kėdės, o po penkių minučių jau stovėjo teismo ekspertizių 
skyriuje priešais Enoksoną, laikydamas rankose Adolfsono unifor- 
mą. Iš pradžių prisaikdinęs Enoksoną tylėti, jis išdėstė reikalo esmę. 

Pasak Bekstriomo, prasitarti Olsonui būtų didžiausia klaida. Deja, 
atsiskleidė nemažai keistų aplinkybių, rodančių, kad Olsonas mažų 
mažiausiai kelia aiškią grėsmę saugumui, nors greičiausiai padėtis 
esanti dar blogesnė. 

— Su visa derama pagarba, Bekstriomai, aš abejoju, jog; reikalai 
tokie prasti, — tarė Enoksonas, tyrinėdamas Adolfsono uniformos 
švarką po specialia lempa. 

— Na, dabar į tai nusispjaut, Enokai, - kaip visada, mandagiai 
jam replikavo Bekstriomas. — Ar užtektinai kraujo likę? 

Jeigu ant švarko tikrai Monsono kraujas ir jei jis nesuterštas kuo 
nors, ko dabar Enoksonas negalįs įžvelgti, - jeigu bandytų, rizikuotų 
pakenkti tolesnei ekspertizei, — tai kraujo tikrai turėjo užtekti DNR 
tyrimui ir visam kitam, ką praverstų žinoti šiuo atveju. 

— Kada gausim rezultatus? — paklausė Bekstriomas. 

Pasak Enoksono, kitos savaitės pradžioje, jei tik nepasitaikys jokių 
kitų prioritetinių darbų, kokių netrūko pastarosiomis savaitėmis. 

— Tai jau tikrai ne, — pareiškė Bekstriomas. — Tu manai, aš prisi- 
imsiu atsakomybę, jeigu jis per tą laiką išskers pusę Vekšės? 

— Pažiūrėsiu, kas mano galioje, — atsiduso Enoksonas. — Žiūrint 
grynai techniniu aspektu, preliminarius tyrimus galima atlikti per 
dvidešimt keturias valandas, jei tik pateikta medžiaga normalios bū- 
klės. Tik nereikia pamiršti, kad savaitgalis. Ar neturėjai važiuoti į 
Stokholmą? 

— Savaitgalis? Ne apie savaitgalius dabar kalbam, Enokai, o apie 
žmogžudžius! — įsiplieskė Bekstriomas. „Ir niekas niekur neišvažiuo- 
ja“, - mintyse pridūrė jis. 


— Duosiu žinią po kokios valandos, — atsiduso Enoksonas. 


Tuo metu, kai pasičiupęs Adolfsono uniformą Bekstriomas lėkė 
pas Enoksoną, pats Adolfsonas su fon Esenu pradėjo sekti įtariamąjį 


Bengtą Monsoną. Pirmiausia paprašė jaunos kolegės iš Vekšės polici- 

jos įtariamųjų priežiūros skyriaus, kad paskambintų jam į savivaldy- 
bę neva pasidomėti, ar atsirastų lėšų jaunų imigrančių teatro projek- 
tui. Kol pareigūnė su juo kalbėjosi, policininkai pasistatė automobilį 
be skiriamųjų ženklų prie savivaldybės tokiu atstumu, jog nesukeltų 
įtarimo, bet puikiai matytų kultūros skyriaus duris. Praėjus penkio- 
likai minučių fon Esenui paskambinusi jaunoji kolegė pranešė, kad 
Monsonas savo darbo vietoje, kad kalbėjo „labai maloniai“ ir „nuo- 
širdžiai domėjosi “ projektu. Netgi pasiūlė artimiausiu metu susitikti 
ir tiesiogiai aptarti idėją. 

— Koks jis tau pasirodė? — paklausė fon Esenas. 

— Gašlūnas, — pareiškė kolegė. — Tikras gašlūnas. Manau, jis pakvie- 
tė, kad įsitikintų, ar mano išvaizda tokia pat miela, kaip ir balsas. Jei 
dar reikės kokios pagalbos, sakykit, — kikendama pasiūlė pareigūnė. 

— Na, ką sakė mažutė Kaisa? — pasiteiravo Adolfsonas, vos tik jo 
partneris baigė pokalbį. 

— Tas Monsonas jai visai patiko, — atsakė fon Esenas. 

— Jai patinka visi iš eilės, — atšovė Adolfsonas, staiga nežinia ko 
susierzinęs. 

— Kad tikrai ne visi, — nekaltu veidu paprieštaravo fon Esenas, 
mat prieš kelis mėnesius matė, kaip ji elgėsi su Adolfsonu, kai visi 


dalyvavo tame pačiame darbuotojų vakarėlyje. 


Enoksonas padarė viską, ką galėjo, kad įkalbėtų vieną seną pa- 
žįstamą iš Valstybinės ekspertizių laboratorijos, ir ji galiausiai sutiko 
padėti. Tą savaitgalį ji bet kokiu atveju turėjo dirbti, tad pažadėjo 
surasti laiko tam, ko prašė Enoksonas. Bet tikrai ne per vieną parą. 
Jeigu medžiagą atsiųs per kelias valandas, jei ji bus normalios būklės 
ir neatsiras nenumatytų darbų, anksčiausiai pateiks tyrimo išvadas 
sekmadienio rytą. 

Po dar trupučio įkalbinėjimų ir mainais pažadėtų viršvalandžių 
bei laisvadienių jam taip pat pavyko išprašyti vienos jaunos kolegės 

tapti kurjere ir nugabenti uniformą į Linšiopingą, keturis šimtus ki- 
lometrų ten ir atgal, nors jau buvo vėlyva penktadienio popietė. Kai 
Adolfsono uniforma jau saugiai keliavo į laboratoriją, Enoksonas 
keliskart giliai įkvėpė ir paskambino Bekstriomui. „Tikėkimės, kad 
po šio tyrimo pagaliau atsikratysim to mažo tešliaus“, - pamanė jis, 
nors kolegos pelnytai jį laikė ramaus charakterio žmogumi. 

— Tik sekmadienio rytą, — užsiraukė Bekstriomas. — Kuo jie ten 
taip užsiėmę? Ar aš vienintelis visoje policijoje dar kažką dirbu? 

— Anksčiausiai sekmadienio rytą, - pakartojo Enoksonas. 

— Aš ne kurčias, - atšovė Bekstriomas ir padėjo ragelį. 

„Negi sunku pasakyti ačiū“, - pamanė Enoksonas, skambinda- 
mas kolegai Olsonui viską paaiškinti. Juk Olsonas, kaip bebūtų, vis 
dar vadovauja ikireisminiam tyrimui. Tačiau, kaip ir daugeliu atvejų 
prieš tai, Enoksonui teko pasitenkinti žinute telefono autoatsakikly- 
je. 

— Sveikas, Olsonai. Čia Enoksonas. Nieko konkretaus nenorėjau, 
bet jei rasi laiko, paskambink man į darbą. Gero savaitgalio. 

Enoksonas, tiesą sakant, į Adolfsono uniformą dėjo ne ką daugiau 
vilčių nei į visas kitas Bekstriomo teorijas. Jis tik norėjo greičiau grįž- 


ti namo pas mylimą žmoną į jų šeimyninę Smolando kaimo idilę. 

Adolfsonas su fon Esenu stebėjo Monsoną visą penktadienį. 
„Stebėjimas“ pareigūnų kalba praktiškai visada reikšdavo sėdėjimą 
ir laukimą, tačiau nė vienam iš jų tai nebuvo sunku, mat laisvalaikiu 
abu labai mėgo medžioti. Medžioklėje daug ką lemdavo sugebėjimas 
laukti. Nė vienas pernelyg nesijaudino ir dėl to, kad Monsonas juos 
matė prieš tris savaites. Žinoma, reikėjo stengtis išlikti nepastebė- 
tiems, bet rizika, jog Monsonas juos pamatys pirmas, jų manymu, 
buvo gana nedidelė. Galų gale, tokio dydžio mieste kaip Vekšė, kur 
matyti veidai šmėžavo nuolat, kažin ar tai buvo svarbu. 

Tą penktadienį, apie ketvirtą valandą popiet, Monsonas išėjo iš 
savivaldybės kultūros skyriaus pastato Vakarų gatvėje, prie pat kon- 
certų salės, kartu su keliais žmonėmis. Sprendžiant iš jų manierų, pa- 
sirengimo ir išvaizdos, tai greičiausiai buvo jo bendradarbiai. Adolf- 
sonas iš saugaus atstumo padarė keletą šios kompanijos nuotraukų 
ir pažymėjo vietą bei laiką specialiame žurnale. Jų sekamasis nė kiek 
nepriminė serijinio žudiko, kokį jiems buvo bauginamai nupasako- 
jęs Bekstriomas. 

Iš pradžių Monsonas ir jo kolegos prisėdo Didžiojoje garvėje lau- 
ko kavinėje, už kelių kvartalų nuo darbo. Ten gėrė alų, valgė keptus 


vištų sparnelius bei plepėjo. Paskui kompanija išsiskirstė, ir visi pa- 

traukė skirtingomis kryptimis, greičiausiai kiekvienas namo. Mon- 
sonas nužingsniavo rytų kryptimi, link savo namų Javų gatvėje, o 
kadangi jie buvo už maždaug poros kilometrų, jis akivaizdžiai ketino 
visą kelią pėdinti, Adolfsonas su fon Esenu nutarė išsiskirstyti. Fon 
Esenas nusekė Monsoną pėsčiomis, o Adolfsonas sėdo į automobilį. 

Nepaisant žudiko profilyje nurodytų faktų, įtariamasis gyveno to- 
liau nei per du kilometrus nuo tos vietos, kur tariamai buvo nužudęs 
Lindą prieš septynias savaites. Kita vertus, tai buvo tiesiog puiku, nes 
kaip tik priešais jo namus, kitapus gatvės, gyveno vienas jų kolega iš 
kelių policijos. Monsono butas buvo trečiame aukšte, o kolega gyve- 
no priešais stovinčio pastato ketvirtajame, taigi sąlygos sekti Monso- 
no kėslus atrodė tiesiog idealios. Adolfsono ir fon Eseno pažįstamas 
turėjo visam savaitgaliui vykti į komandiruotę Elande, bet jis sutiko 
užleisti jiems savo namus, kai išgirdo, koks reikalas. Tiksliau, kai fon 
Esenas jam paaiškino apsiėmęs vieną darbelį viršvalandžių pagrin- 
dais pagelbėdamas narkotikų kontrolės skyriui. „Tai aišku, susemkit 
tuos narkomanus“, — palinkėjo kolega, tiesdamas savo buto raktus. 
Adolfsonas su fon Esenu galėjo jaustis kaip namie: čia buvo visko, 
ko ir galėtum tikėtis rasti trisdešimt devynerių metų viengungio, dir- 
bančio Krunubergo leno kelių policijos skyriuje, namuose. 

Kai Monsonas įžengė į pastatą, kuriame gyveno, Adolfsonas jau 
buvo užėmęs poziciją priešais jo langus esančiame bute. Jam beste- 
bint, kaip Monsonas atsirakina duris ir įeina į butą, atvažiavo fon 
Esenas. 

— Jo bute visai nėra užuolaidų, — apsidžiaugė šis. 

— Kultūros mėgėjai niekada nekabina užuolaidų, — paaiškino 
Adolfsonas, stebėdamas Monsoną pro savo asmeninius Zeiss žiūro- 


nus, priartinančius vaizdą dvidešimt kartų. 


Adolfsonui ir fon Esenui įsitaisius naujojoje savo buveinėje, Beks- 
triomas jiems paskambino pasidomėti, kaip einasi reikalai. Sekamasis 

yra namie, savo bute, vienas ir šiuo metu žiūri pusės aštuntos žinias 
per televizorių, išdėstė Adolfsonas. 

— Nedaro nieko, ko negalima? — paklausė Bekstriomas. 

— Nieko, tik žiūri žinias, — patvirtino Adolfsonas. 

— Jeigu ką, skambinkit, - paliepė Bekstriomas. 

— Supratau, bose, — pažadėjo Adolfsonas. 

— Kažin ką jis iš tikro veikia? — klausiamai pažvelgė Bekstriomas į 
Rogersoną, kuris tuo metu pildė ištuštėjusias jų alaus taures. 

— O ką jis veikė, kai skambinai? — klausimu į klausimą atsakė šis. 

— Žiūrėjo televizorių, — tarė Bekstriomas. — Koks asilas žiūrėtų 
televizorių penktadienį tokiu laiku? 

— Gal daugiau neturi ką veikti, - spėjo Rogersonas. 

— Jis kažką rezga, galvą dedu, - nepasidavė Bekstriomas. 


Monsonas sėdėjo prie televizoriaus kokias dvi valandas ir kuo 
toliau, tuo dažniau perjunginėjo kanalus. Kaip dauguma žmonių, 
matė jų gal dvidešimt ar daugiau, taigi, turėjo iš ko rinktis. Apie pusę 
dešimtos jis kažkam paskambino ir kelias minutes kalbėjosi. Paskui 
nužingsniavo į virtuvę, pasiėmė iš spintelės virš kriauklės porą lėkš- 
tučių, išsitraukė keletą produktų iš šaldytuvo, papjaustė prancūziško 
batono ir susikrovęs viską ant padėklo nusinešė į svetainę, o ten pa- 
sidėjo ant stalelio priešais sofą. Tada vėl nuėjo į virtuvę. 

— Kažkas bus, - pranešė Adolfsonas fon Esenui, gulinčiam ant 
kolegos sofos ir žiūrinčiam filmą per televizorių. 

— Tik nesakyk, kad palubėj pritaisė virvę su skridiniu, — tarė fon 
Esenas, perjungdamas TV4, kad nepraleistų naujausių žinių. 

— Atkimšinėja vyno butelį, — toliau komentavo Adolfsonas. - Da- 
bar pasiėmė dvi taures. 

— Aba! — šūktelėjo fon Esenas. — Ryškiai laukia mergų, Adolfai, 
paminėsi mano žodį. 

Dešimtą valandą nedideliu Renault atvažiavo maždaug trisdešim- 
tmetė šviesiaplaukė ir įėjusi pro paradines duris dingo Monsono namo 
laiptinėje. Ant peties nešėsi didelę rankinę, o kairėje rankoje - pirkinių 
maišelį, kuriame iš pažiūros buvo didelis pakas vyno. Už poros minu- 
čių ji jau buvo Monsono bute, o po dešimties, sėdėdami ant sofos, 
jiedu plėšė vienas nuo kito drabužius. Dar po penkių minučių ant tos 
pačios sofos jau mylėjosi. Adolfsonas pasinaudojo proga papildyti jų 
sekimo žurnalą net keliomis puikiomis nuotraukomis, o per likusį lai- 
ką pasižymėjo viešnios automobilio modelį ir valstybinius numerius. 

Seksualinio pobūdžio užsiėmimai ant sofos baigėsi tik po vidur- 
nakčio, su keliomis trumpomis vyno ir užkandžių pertraukėlėmis. 
Programai tik įpusėjus paskambino Bekstriomas, tad Adolfsonas jam 
trumpai nupasakojo, kas šiuo metu vyksta. 

— Pas jį mergina. Jie kaip reikiant įsijautę ant sofos, tik dabar 
pasidarė pertrauką, nori užkąsti, — išdėstė jis. 

— Ar jau surišo ją? — nekantriai paklausė Bekstriomas. 

— Ne, smaginasi paprastai, — atsakė Adolfsonas. 

— Kaip paprastai? — įtariai perklausė Bekstriomas. — Be kaklaraiš- 
čių ir peilių? 

— Tik standartinis seksas. Kol kas nepadarė nieko, ko pats nesu 
daręs, — paaiškino Adolfsonas. - Nors Monsonas pagal savo amžių 
gana energingas, — pridūrė jis, pats būdamas jaunesnis dešimčia 
metų. 

Penkiolika minučių po vidurnakčio aistros nurimo. Monsonas 
su savo viešnia pabaigė užkandžių likučius ir paskutinį butelį vyno. 
Viešnia, nuėjusi į virtuvę, atsinešė trijų litrų talpos paką baltojo 
vyno, o šeimininkas tuo tarpu išrinko hlmą iš daugybės kanalų. Fil- 
mas nebuvo kuo nors išskirtinis, banali romantinė komedija, pasižy- 
mėjo Adolfsonas greit žvilgrelėjęs į televizijos programą vakariniame 
laikraštyje. Pusę trijų jie išėjo iš svetainės ir patraukė į miegamąjį, 
kurio langai vėrėsi į kitą pusę. 

Adolfsonas pažadino fon Eseną, kuris miegojo išsidrėbęs ant jų 
kolegos lovos ir knarkė. Šis išėjo laukan pašniukštinėti, o grįžęs pa- 
tvirtino, kad sekamasis tikrai nuėjo miegoti. Tada perėmė budėjimą 
iš Adolfsono, kuris, nuvirtęs ant tos pačios lovos, akimirksniu už- 
migo. Vėliau viskas buvo kruopščiai patikrinta. Pagal registro duo- 
menis, automobilio savininkės amžius atitiko Monsono viešnią. O 
jeigu tai ir nebuvo ta pati moteris, iš padarytų nuotraukų bus galima 
nesunkiai nustatyti jos tapatybę. 


Keista, tačiau Bekstriomui niekaip nesisekė pamiegoti. Iš pradžių 
jis sėdėjo su Rogersonu savo kambaryje ir kalbėjosi, o kai pagaliau 
atsikratė to veltėdžio, buvo antra valanda nakties. Jis užsnūdo, bet 
pabudo po trijų valandų ir tik išlenkęs taurelę vėl nurimo, kad grįžtų 
į lovą. Tačiau septintą ryto vėl pakilo iš miegų, o nesugalvodamas 
nieko geriau nusileido į restoraną. Po tokios varginančios nakties juk 
reikėjo pasistiprinti. 

Pirmiausia, kaip įprastai, pasirūpino vaistais nuo galvos skaus- 
mo ir prisikrovė į lėkštę ančiuvių filė, kiaušinienės su dešrelėmis, o 
kai po kelių kąsnių užgėrė viską keliais dideliais gurkšniais apelsinų 
sulčių, pagaliau vėl pasijuto kaip žmogus ir toliau kibo į dešreles. 
Netgi kažką burbtelėjo pažvelgęs Levino pusėn, į ką šis mandagiai 
linktelėjo ir netgi teikėsi šiek tiek nuleisti žemyn savo skaitomą rytinį 
laikraštį, o šalia sėdinti Svanstriom kažkodėl ėmė nevaldomai kiken- 
ti. Ji vis kikeno ir kikeno, kol apsiašarojo, o galiausiai, prisidengusi 
burną servetėle, paraudusiomis akimis pakilo nuo stalo ir nuskubėjo 
link moterų tualeto. 

„Kas šitai čia užėjo?“ — kimšdamas į burną dar vieną dešrelę įtariai 
pagalvojo Bekstriomas. 

— Kas šitai čia užėjo? — balsu pakartojo, įsmeigęs akis į Leviną, 
kuris, regis, nė nepastebėjo tik ką nuo stalo pabėgusios isterijos ap- 


imtos moters. 

— Net neįsivaizduoju, — pamelavo Levinas, nors dar vakar buvo 
supratęs, kad Bekstriomas, atrodo, vienintelis visoje nuovadoje dar 
neskaitė Karinos Ogren apklausos protokolo. 

Levinas neketino nuo pat ankstaus ryto gadinti jam nuotaikos: 
kas jis toks, kad teistų kolegą už asmeninius trūkumus bei kitokias 
žmogiškąsias silpnybes? 

Todėl Levinas atsiprašė ir pakilęs nuo stalo nuėjo ieškoti Evos 
Svanstriom, norėdamas pasirūpinti, jog šioji visą dieną laikytųsi nuo 
Bekstriomo atokiau. 


17 


Monsonas ir jo viešnia, regis, miegojo kaip užmušti. Savo sekimo 
žurnalą fon Esenas į rankas paėmė tik dešimtą ryto. Pirmiausia korido- 
riuje pasirodė nuogut nuogutėlis Monsonas ir po akimirkos dingo vo- 
nioje. Po poros minučių iš miegamojo išėjusi tokia pat nuogutėlė vieš- 
nia nusekė paskui jį. Abu, maryr, labai kruopščiai prausėsi, nes užtruko 
beveik valandą. Iš vonios Monsonas išlindo apsijuosęs rankšluosčiu, o 
jo draugė vilkėjo chalatu, abu nupėdino į virtuvę papusryčiauti. 

Tuo metu netgi Adolfsonas, atsikėlęs ir spėjęs palįsti po dušu, vir- 
tuvėje virė kiaušinius, kaitė kavą, spaudė sultis ir tepė sumuštinius. 
Kaip tik tuo metu jiems paskambino Bekstriomas. 

— Na? Ji dar gyva? — pasiteiravo jis. 

— Atrodo, jaučiasi kuo puikiausiai, — užtikrino jį fon Esenas. — 
Dabar su šeimininku geria kavą, valgo jogurtą su avižiniais dribsniais 
ir traškios duonelės sumuštinius su neriebiu sūriu bei krūva salotų. 

— Šūdas, — pasibjaurėdamas tarė Bekstriomas. — Kažkokie nesvei- 
ki. Praneškit, jeigu tik čiups jai už gerklės. 

Fon Esenas pažadėjo, kad būtinai paskambins. Kai Adolfsonas 
vėl perėmė budėjimą ir sekimo žurnalą, jis pasinaudojo proga greitai 
palįsti po dušu. Priešais esančiame bute, iš visko sprendžiant, seka- 
masis ruošėsi išeiti nežinoma kryptimi. 

Levinas su kolegomis pusantros dienos bandė surasti kokį nors ryšį 
tarp Bengto Monsono ir Lindos arba jos mamos. Tačiau jiems nesise- 
kė. Netgi perkratę visas turimas duomenų bazes su per daugelį metų 
išsiugdytu atidumu, kruopštumu bei išradingumu nieko nerado. 

Tokiais atvejais peršasi vienintelė nelabai guodžianti išvada. Šie 
asmenys niekaip nebuvo susiję nei per šeimos narius, nei per darbą, 
studijas, išsilavinimą ar gyvenamąsias vietas. Neturėjo jokių bendrų 
kontaktų, interesų, pomėgių, draugų ar pažįstamų, kurie juos galėjo 
suvesti. Tai reiškia, kad pažintis galėjo būti tik atsitiktinė, o guostis 
beliko tuo, jog; visi trys buvo paprasti, padorūs, normalūs žmonės, 
anksčiau ar vėliau tikrai galėję susidurti tokiame mažame mieste kaip 
Vekšė. 

Tačiau tai buvo menka paguoda, ir Leviną vis įkyriau ėmė grauž- 
ti dvejonės, kad visi jo spėjimai pasirodys esą klaidingi. Kur toks 
žmogus kaip Monsonas būtų galėjęs išmokti užvesti automobilius 
be raktelių bei nulaužinėti vairo užraktus? Iš kur būtų turėjęs pažįs- 
tamų kvaišalų pardavėjų? Ir kaip dažnai tokio tipo žmonės įvykdo 
tokius nusikaltimus? Išprievartauti, kankinti ir pasmaugti penkiolika 
metų už save jaunesnę merginą? Kol kas guodė tik tai, kad, pasak fon 
Eseno ir Adolfsono stebėjimo rezultatų, jo seksualinis apetitas buvo 
išties didelis, nors jį tenkino neperžengdamas įprasto sekso ribų. Le- 
vinas blaškėsi nuo vieno fakto prie kito, tuščiai bandydamas nuslo- 


pinti savo dvejones. 


Tą pačią pavakarę, apie penktą, Bekstriomas vėl paskambino 
Adolfsonui su fon Esenu ir pirmiausia paklausė, kodėl tiedu su juo 
nesusisiekė. Pasak fon Eseno, jie neskambino, nes neturėjo ką pa- 
sakyti, o dėl smulkmenų nenorėjo gaišinti gerbiamo boso, kuris ti- 
kriausiai turėjo svarbesnių reikalų. 

— Esenai, nenusišnekėk, — pertraukė jį Bekstriomas. — Greičiau 


sakyk, ką tas suskis veikia. 

Baigęs pusryčiauti Monsonas su savo viešnia apsirengė ir susidėjo į 
krepšį keletą daiktų, turbūt ruošėsi kažkur išeiti ir pasimėgauti puikia 
vasara. Tačiau koridoriuje, matyt, nutiko kažkas neplanuoto, nes abu 
staiga vėl nusiplėšė drabužius ir atliko keletą nepadorių veiksmų čia 
pat ant kilimo. Deja, detaliau įžvelgti nepavyko, mat stebėjimo ko- 
manda matė tik šmėžuojančias nuogas dalyvių kojas bei pėdas. 

Šis netikėtinas intarpas truko palyginti neilgai, ir po penkiolikos 
minučių Monsonas su savo drauge sėdę į automobilį nuvažiavo. Iš 
jų elgesio sprendžiant, abu buvo labai geros nuotaikos. Adolfsonas 
su fon Esenu sekė juos laikydamiesi saugaus atstumo. Už maždaug 
dešimties kilometrų automobilis sustojo prie paplūdimio šalimais 
esančio Helgasjeno ežero šiaurinėje pakrantėje. Ten porelė visą po- 
pietę pragulėjo plepėdama, deginosi ir maudėsi. Taip pat mėgavo- 
si užkandžiais gamtoje. Buvo dvidešimt septyni laipsniai karščio, o 
vanduo įšilęs iki dvidešimt keturių, netgi Adolfsonas su fon Esenu 
pakaitomis šiek tiek paplaukiojo ežere, kad atsivėsintų, neatkreipda- 
mi savo stebimųjų dėmesio. 

Paskui šiedu patraukė atgal pas Monsoną, pakeliui stabtelėję ap- 
sipirkti. Prie pat Monsono namų jie atsisveikino, ir viešnia nuva- 
žiavo. Monsonas grįžo į savo butą, nusimetė drabužius ir užsidarė 
vonioje, o po pusvalandžio iš ten išėjo apsijuosęs tuo pačiu mėlynu 
rankšluosčiu. Paskui prigulė ant sofos svetainėje ir skaitė vakarinius 
laikraščius. 

— Pirmiausia „Vakaro aktualijas“, paskui „Ekspresą“, — ramiai pa- 
sakojo fon Esenas. 

— Ir daugiau nieko per visą tą laiką? — nepatikėjo Bekstriomas. — 
Nesidulkino, kol buvo paplūdimyje? 

Fon Eseno tvirtinimu, tikrai ne, nebent Monsonas vienas pats ką 
nors veikė vonioje. 

„Kokį velnią tas asilas iš tiesų rezga? — galvojo Bekstriomas, piktai 


žvelgdamas į savo laikrodį. Jau šešios valandos, o jis šiandien dar net 

negėrė alaus. Na, bent jau tai buvo galima tučtuojau ištaisyti. Kaip 
visada, apdairus, jis dar ryte išsiuntė Rogersoną papildyti atsargų 
šiam, turbūt paskutiniam, Bekstriomo vakarui Vekšėje. „Nors jeigu 
tie tinginiai iš Valstybinės teismo ekspertizių laboratorijos nesugebės 
atlikti žadėto darbo, teks pasilikti dar vienai nakčiai“, - pagalvojo 
jis. Kai aplink tik avigalviai ir neišmanėliai, net paprasčiausi dar- 
beliai užtrunka amžinybę. O tas suskis lapis, kurį socialistų partija 
paskyrė vadovauti jam bei jo nelaimės bičiuliams, galės apsiraminti 
ir susikišti partijos manifestą sau į storą norlandišką subinę. „Niekas 
nedrįs sakyti, kad Bekstriomas neatlieka savo darbo“, - pamanė jis, 
šiek tiek pralinksmėjęs. 


Bengtas Monsonas, kurio antrasis vardas buvo Akselis, atrodė 
esąs nusistovėjusių įpročių ir taisyklių žmogus. Be to, dar ir itin lais- 
vų pažiūrų bei lankstaus charakterio, kalbant apie partnerių pasirin- 
kimą. Šeštadienio vakarą jis pradėjo lygiai taip pat, kaip ir vakarykštį 
vakarą. Iš pradžių, tebegulėdamas ant sofos, porą valandų pažiūrėjo 
televizorių. Paskui porą kartų kažkam paskambino ir nuėjęs į virtuvę 
apie pusę dešimtos paruošė tokį pat užkandžių padėklą. Duona, įvai- 
rūs užkandžiai, lėkštutės, dvi taurės vyno ir trijų litrų talpos pakas, 
kurį buvo palikusi jo vakarykštė viešnia. „Galvotas žmogus, neišlai- 
dauja be reikalo, — kaip tikras smolandietis pamanė Adolfsonas. — 
Kažin, kas jam paliko tą butelį, kurį gėrė su šviesiaplauke?“ 

Po pusvalandžio gatvėje, prie jo laiptinės, pasirodė moteris. Tik ši 
buvo jau ne šviesiaplaukė, o tamsiaplaukė ir gerokai jaunesnė, turbūt 
todėl atėjo pėsčiomis. Kad ir kaip ten būtų, po penkių minučių ji 
jau sėdėjo ant sofos toje pačioje svetainėje, o toliau viskas vyko kaip 
įprastai. 

— Ar kas nors įdomaus vyksta? — pasidomėjo fon Esenas iš virtu- 
vės, kur sėdėjo prie stalo ir skaitė rytinį „Švedijos dienos“ numerį, 


kol Adolfsonas buvo užsiėmęs įtariamojo sekimu. 

— Atėjo tamsiaplaukė, jai apie dvidešimt, papai daug didesni nei 
blondinės, — apibendrino Adolfsonas. — Kiek matau, tarpkojį nu- 
siskutusi, gal todėl, kad toks karštis. 

— Duok, patikrinsiu, - pakilęs nuo stalo fon Esenas be ceremoni- 
jų paėmė iš Adolfsono žiūronus. — Neatrodo labai rafinuota, — kons- 
tatavo jis. 

— Gal Monsonui nepatinka, kai plaukai lenda į burną, — spėjo 
Adolfsonas. 

— Koks tu romantikas, — tarė fon Esenas ir atidavęs jam žiūronus 
grįžo skaityti finansinių naujienų vildamasis, kad jo investicijos pa- 
galiau leis sulopyti kiaurą iš tėvų paveldėtos lūšnos stogą. 


— Kaip reikalai? — paklausė Bekstriomas po valandos. 

— Taip pat, kaip ir vakar, - apibendrino jam fon Esenas. 

— Ta pati boba? — pasiteiravo Bekstriomas. „Kodėl iki šiol nepa- 
tikrinom, kas ji tokia?“ — pamanė jis. Iš Levino ir kitų vadinamųjų 
kolegų jis ničnieko negavo, nors buvo prašęs tos moters nuotraukų 
bei kitos informacijos. 

— Kita moteris, tamsiaplaukė, maždaug dvidešimties, atrodo ne 
tokia rafinuota, — nupasakojo fon Esenas, vengdamas leistis į detales, 
kurios galėtų sujaudinti tokius senius kaip Bekstriomas. 

— Ir kiek kartų jau pasiguldė ją? 

— Tris kartus per dvi valandas, — žvilgtelėjęs į žurnalą atsakė fon 
Esenas. — Tarp kitko, dabar tuoj pradės, tai rezultatas turėtų page- 
rėti. 

— Eina šikt, koks nesveikas, — burbtelėjo Bekstriomas. — Ir dar per 
tokį karštį. 


Fon Esenas ir Adolfsonas likusią naktį pakaitomis miegojo savo 
kolegos lovoje. Septintą ryto naujoji Monsono draugė išėjo. „Atrodo 
guvi ir žvali, matyt, dirba vargšelė kokia nors slauge ar panašiai“, — 
kaip tikras baronas pamanė fon Esenas, o kaip tikras inspektorius 

pasižymėjo stebėjimo žurnale. Tuo metu Monsonas miegojo it kū- 
dikis ir, regis, nė nepastebėjo, kad viešnia dingo. Fon Esenas ir pats 
pasijuto šiek tiek pavargęs, o dar labiau susierzinęs dėl iš miegamojo 
sklindančio garsaus savo partnerio knarkimo. „Būrų gerai, jei bent 
kas nors nutiktų“, — plačiai žiovaudamas pamanė jis ir pažvelgė į 
laikrodį tą pačią akimirką, kai suskambo jų mobilusis. 

— Ar kas nutiko? — pakėlęs ragelį paklausė jis. 

Prieš pusvalandį telefono skambučio sulaukė ir Enoksonas. Jis, iš 
prigimties vyturys, tuo metu jau buvo perskaitęs laikraštį ir paruošęs 
pusryčius, kuriuos ketino nunešti kur kas ilgiau pamiegoti mėgstan- 
čiai žmonai. 

— Enoksonas, — atsiliepė jis. 

— Tu dabar sėdi? — pasiteiravo jo pažįstama iš Valstybinės teismo 
ekspertizių laboratorijos, ir jis iškart suprato, ką ji praneš. 

— Eina sau, — pratarė jis po poros minučių, kai išklausė jos pasa- 
kojimo. „Būna ir šiais laikais stebuklų“, — pamanė Enoksonas, nors 
mintyse regėjo tik mažą storuliuką iš Stokholmo valstybinės nusikal- 
timų tyrimo tarnybos. 


— Ar kas nutiko? —paklausė fon Esenas. 

— Mes tą šunsnukį nukryžiuosim ir gyvą išvirsim, — sušvokštė 
Bekstriomas kitame laido gale, ir tą pat akimirką fon Esenas jau ži- 
nojo, kad laukimas baigėsi. Bent jau šioje byloje. 

Nepraėjus nė pusvalandžiui prie seklių komandos prisijungė Beks- 
triomas su Rogersonu. Pasistatę automobilį vidiniame namo kieme 
jie stengėsi įsmukti slapčia. Bekstriomas vilkėjo šortus ir marškinius 
su havajietiškais raštais, buvo užsidėjęs saulės akinius ir avėjo basutes 
su kojinėmis. Galėjo drąsiai vaidinti kokį nors epizodinį vaidmenį 
sename filme apie šnipus Karibų jūros salose. Rogersonas, skirtingai 
nuo jo, atrodė kaip visada, o kadangi įėjo į namą tik po minutės, liko 
visai nepastebėtas. 

Fon Esenas jiems greitai nupasakojo dabartinę padėtį. Monsonas, 
regis, vis dar gulėjo lovoje. Greičiausiai miegojo. Nebent būtų iššo- 
kęs pro balkoną arba vieną iš dviejų į kitą pusę išeinančių langų, nes 
kitu atveju liko tik pagrindinis įėjimas į namo laiptinę ir durys į rūsį, 
kurios buvo pastato priešakyje. 

— Gerai, einam, suimsim tą suskį, — nekantriai tarė Bekstriomas. — 
Gal kas paskolintų antrankius? Aš kažkaip pamiršau paimti. 

— Su visa pagarba, bose, kažin ar tai geras sumanymas, — paprieš- 
taravo Adolfsonas. 

— Tu nori kviesti greitojo reagavimo būrį? — paklausė jo Bekstrio- 
mas. „Kaip visada, - pagalvojo jis. - Paskutinę minutę išskysta tie, iš 
kurių mažiausiai tikiesi. O galėjo vaikinas toli eiti.“ 

Apie greitojo reagavimo būrį Adolfsonas nė nepagalvojo. Bet ap- 
svarstė kitas praktines operacijos detales. Monsonas juk būtų visus 
juos pažinęs, išskyrus Rogersoną. Jis tikrai turėjo pažinti Bekstriomą, 
su kuriuo kelias valandas bendravo aname susirinkime, o Rogersoną 
bet kas būtų palaikęs policininku, tačiau šioje situacijoje tai negel- 
bėjo. Be to, Monsono duryse buvo akutė, tad jeigu jie paprasčiausiai 
paskambintų į duris ir lauktų, jis tikrai spėtų peiliu persirėžti gerklę 
arba iššokti iš trečio aukšto. 

— Abu atvejus esu matęs, — pridūrė fon Esenas. — Vykdėme eks- 
tradiciją, tai žmogus pirma persipjovė gerklę, o paskui šoko pro bal- 
koną. Liūdna istorija. Ir dar čia, Vekšėje. 

— Vis dar laukiu pasiūlymų, — tarė Bekstriomas, nužvelgdamas 
savo bendražygius. 

— Jis, švelniai tariant, neabejingas moterims, tad vieną pasiūlymą 
turiu, — pasakė Adolfsonas. — Praktiškai visada pasiteisina su tokiais 
kaip jis. 


Kol Bekstriomas su savo komanda planavo vienintelę šioje byloje 
likusią vyrišką operaciją, Levinas, kaip visada, pasirūpino visu kitu. 
Pirmiausia paskambino Olsonui ir paliko jo autoatsakiklyje žinutę, 
kad greičiau jam paskambintų, o geriausia — tuojau pat. Tada pa- 
skambino prokurorei, kuri pakėlė ragelį ir pažadėjo atvykti ne vėliau 
kaip po valandos. 

Paskui Levinas paprašė Anos Sandberg pasiimti kurį nors kolegą 
ir nuvažiuoti pas Lindos motiną, kad ji neišgirstų naujienos iš aplin- 
kinių arba juo labiau iš žiniasklaidos. Taip pat jis paprašė pasirūpinti, 
jog šalia jos būtų kas nors iš artimųjų. Tas pats galiojo ir Lindos tėvui, 
tad šį reikalą Levinas ramia širdimi patikėjo kolegai Knutsonui, prieš 
tai paaiškinęs, kad su Heningu Valinu bus nesudėtinga susisiekti tele- 
fonu, o jei turės kokių nors pageidavimų, reikėtų į juos atsižvelgti. 


Kol Levinas kruopščiai skirstė šiuos darbus ir rūpinosi, kad jie 
būtų deramai atlikti, prie Bekstriomo bei jo bendražygių prisijungė 
jauna pareigūnė iš įtariamųjų priežiūros skyriaus. Ji prisistatė kaip 
Kaisa, ta pati, kuri prieš dvi dienas kalbėjosi su Monsonu telefo- 
nu apsimetusi Huda Kasem, teatro veikla besidominčia imigrante iš 
Irano. Dabar, atsižvelgdama į aplinkybes, ji pasiūlė kitokį vaidmenį, 
juolab kad Monsonas jos nepažinojo. 

— Manau, jog reikėtų imtis seno gero triuko su apklausomis. 
Atseit, vaikščioti bei klausinėti, ką žmonės mano apie šį rajoną. Su 
tokiais tipais visuomet puikiai suveikia. — Kaisa nusišypsojo Adolf- 
sonui ir parodė rinkos tyrimų įmonės darbuotojos pažymėjimą, ka- 
bantį jai ant kaklo. 

— Puiki mintis, - skubiai pritarė Rogersonas, kol dar Bekstriomas 
nesugriovė tokio paprasto ir kiekvienam smegenų turinčiam parei- 
gūnui suprantamo plano. 

— Žiū, jis jau atsikėlė, slankioja po namus, — pranešė prie lango 
sargybą einantis fon Esenas. — Jis virtuvėje, tik su siaurutėm trum- 
pikėm, plampina vandenį tiesiai iš čiaupo. Man atrodo, čia dėl tų 
baltojo vyno pakelių, su jais reikia elgtis atsargiau. 

— Gerai, prie darbo, - paliepė Bekstriomas, įtraukdamas pilvą bei 
atstatydamas į priekį krūtinę taip, kad net jo havajietiški marškiniai 
suplazdėjo. — Ir, velniai rautų, nepamirškit uždėti jam antrankių, kad 
nereikėtų gaudyti gatvėje visiems matant, — pridūrė jis, kažkodėl rūs- 
čiai žvelgdamas į Adolfsoną ir fon Eseną. 


Kaisa buvo visiškai teisi. Monsonas atidarė duris su saldžia šyp- 
senėle lūpose. Areštas buvo įvykdytas be jokių dramų. Fon Esenas 
išdygo prieš Monsoną su ženkleliu rankoje, Adolfsonas greitai sura- 
kino rankas jam už nugaros, viskas užtruko penkiolika sekundžių. 

— Kaip suprasti? Čia kažkoks nesusipratimas, — išlemeno Monso- 


nas, iš pažiūros išsigandęs ir nesusigaudantis, kas čia vyksta. 


— Jau vežam tą suskį, - pranešė Bekstriomas Levinui telefonu. — 
Pažadink tuos apsišikusius tinginius iš ekspertizių skyriaus, tegu ap- 
žiūri jo butą. Jau ir taip gatvėj du patrulių automobiliai, tuoj sulėks 
maitvanagiai iš spaudos. 

— Ekspertai jau pakeliui, - atsakė Levinas. — Viskas gerai baigėsi? 

— Tas ponulis jau nebe toks pasipūtęs, — linksmai sukrizeno Beks- 
triomas. 

„Jeigu tik apskritai toks buvo“, - pamanė Levinas. 

Po pietų Levinas turėjo sutvarkyti dar kelis reikalus, ir pradėjo 
nuo pokalbio su prokurore. 

— Atsiprašau, kad tik šįryt viską sužinojote, — tarė jis. — Iki šiol 
mes tik spėliojome, tad nenorėjau jūsų be reikalo trukdyti, jei kar- 
tais faktai nepasitvirtintų. Tikiuosi, jūs nesupykote, jog laikėme jus 
nežinioje. 

Prokurorė nė kiek nepyko. Netgi priešingai. Jai tiesiog nepapras- 
tai palengvėjo. Vos tik sulaukusi galutinio Valstybinės ekspertizių la- 
boratorijos patvirtinimo, kad Monsono DNR sutampa su mėginiais, 
rastais Lindos bute, ji ketino paskelbti oficialų areštą. Iki tol Mon- 
sonui buvo skiriamas kardomasis suėmimas, jei Levinas pageidauja, 
gali ją palydėti iki tardymo izoliatoriaus, kur prokurorė asmeniškai 
ketino pranešti savo sprendimą sulaikytajam. 

— Tiesa, o kur Olsonas? — pasiteiravo ji. 

— Šį savaitgalį pasiėmė laisvų, — atsakė Levinas. — Bandėme jam 
prisiskambinti. Tikiuosi, netrukus pats su mumis susisieks. 

„Kam jis mums reikalingas“, - pridūrė pats sau mintyse. 

— Tas žmogus nelabai kuo išsiskiria, —- pasakė Levinas jiems einant 
tardymo izoliatoriaus koridoriumi. — Turiu galvoje, žinant tai, ką jis 


padarė. 

— Jie dažniausiai ir neišsiskiria, — atsakė prokurorė. — Bent jau tie, 
su kuriais man teko susidurti. 

Monsonas tikrai neatrodė kuo nors išskirtinis. Jis sėdėjo ant gulto 
savo kameroje, regis, nelabai suvokdamas, kas vyksta. Kaip ir visi kiti 
žmonės, kuriems pirmąkart atima laisvę pačiu tiesmukiausiu būdu, 
koks tik leidžiamas demokratinėje valstybėje. Pirmiausia jam nuėmė 
antrankius ir užsirašė jo duomenis. Tada liepė nusivilkti visus dra- 
bužius, o vietoj jų davė kalinio aprangą: apatinius, kojines, kelnes 
ir marškinius bei porą veltinio šlepečių, kurias galėjo apsiauti pagal 
pageidavimą. Paskui liepė pasirašyti dokumentą su paimtų asmeni- 
nių daiktų sąrašu. 

Netrukus atvyko du specialistai iš teismo ekspertizių skyriaus. Jie 
Monsoną nufotografavo, užsirašė jo ūgį ir svorį, paėmė pirštų bei 
delnų atspaudus. Paskui atvykęs teismo medikas paėmė kraujo mėgi- 
nį, po kuokštelį galvos, kūno ir gaktos plaukų tyrimams, ir galiausiai 
jį apžiūrėjo. Visi mėginiai buvo sudėti į specialius indelius, sužymėti, 
užantspauduoti bei pasirašyti. Tik tada Monsonas, neskaitant anks- 
tesnių atsakymų į jam užduotus klausimus, prabilo pars. 

— Ar kas nors man pasakys, kas čia dedasi? 

— Tuoj ateis prokurorė, —- pasakė jam vienas ekspertas. — Ji tikrai 
suteiks visą informaciją, neabejoju. 

— Aš prastai jaučiuosi, - sumurmėjo Monsonas. — Vartoju vaistus, 
net nepasiėmiau jų su savimi. Guli namie, vonios spintelėje. Nuo 
astmos ir dar kai ko. 

— Aptarsim tai vėliau, - draugiškai nusišypsojo medikas. — Kai tik 
baigsim visa kita. 

— Jis labai išvaizdus, — pastebėjo prokurorė, kai jiedu su Levinu 
grįžo į tyrimui skirtas nuovados patalpas. — Sakei, niekada anksčiau 
nebuvo pakliuvęs policijai? Sunku patikėti, kai tokios nužudymo 
aplinkybės. 

— Primena senų laikų kino žvaigždę, — sutiko Levinas. — Nė karto 
neteistas, — patvirtino jis. 

— Spėju, dabar turbūt jaučiasi nekaip, — vėl prabilo prokurorė, lyg 
kalbėtųsi pati su savimi. —- Manai, prisipažins? 

— Tikrai nežinau, — papurtė galvą Levinas. - Pamatysim. 

„Kai tiek įrodymų, koks skirtumas“, — mintyse pridūrė jis. 


Kol visi lakstė koridoriais lyg be galvų, Bekstriomas apėjo visą 
nuovadą norėdamas pasimėgauti savo prakaitu uždirbtais sveikini- 
mais. Visi staiga pradėjo džiūgauti lyg maži vaikai. Netgi tos dvi 
nelemtos tekstilės seklės, dar praeitą savaitę kiūtojusios surauktais 
veidais, jį pamačiusios ėmė šypsotis ir kikenti. 

— Malonu matyti, Bekstriomai, — linksmai sučiulbo viena iš jų. — 
Beje, labai sveikinu. 

— Kaip gaila, kad išvažiuoji, — pridūrė kita. — Gal kada dar susi- 
tiksime? Gal bus progų susipažinti artimiau. 

„Kažkas čia ne taip“, - pamanė Bekstriomas, bet kadangi dar ne- 
žinojo kas, tik linktelėjo. Santūriai, kaip tikras vyras. 

— Taip, toliau jau turbūt susitvarkysite be manęs, — pratarė jis. 
„Provincijos pareigūnai ir vienos bobos aplink, - mintyse dar pridū- 
rė. — Jau seniai laikas išgerti alaus.“ 

Rogersonas sėdėjo savo kabinete ir atrodė kažko nusiminęs. 

— Planuoju keliauti namo, — pranešė Bekstriomas. 

— Aš su tavim, — pasakė Rogersonas. — Tik turiu surinkti doku- 
mentus ir persimesti pora žodžių su Holt, tada jau būsiu laisvas. 

— Holt? - pakartojo Bekstriomas. — Ar ta surūgus kalė jau čia? 

— Prieš kelias minutes ją mačiau koridoriuje, — patvirtino Roger- 
sonas. — Kartu su ta maža blondine, kuri anksčiau dirbo Saugumo 
tarnyboje, Matėj, jeigu gerai prisimenu. Liza Matėj. Jos mama tenai 
kažkokia inspektorė. O ten tai tikra kalė. Šitos dvi kažką aptarinėjo 
su prokurore. Bobos greit suras bendrą kalbą. 

— Susitiksim bare, viešbutyje, - paskubomis pakilo eiti Bekstrio- 
mas. — Tik žiūrėk, neprisigerk, kad galėtum vairuoti. 

Iš nuovados jis išėjo atsargiai, kaip įprastai, kad netyčia nesu- 
sidurtų su Holt. „Gal reikėtų paskambinti aukos tėvui ir pranešti 
džiugias naujienas?“ — pagalvojo jau būdamas gatvėje. Bet pirmiausia 
reikėjo alaus. 

Sėdėdamas savo kambaryje bei pelnytai gurkšnodamas atšaldy- 
tą alų Bekstriomas sulaukė telefono skambučio. Skambino Lindos 
tėvas. Pasirodo, tas mulkis Knutsonas jau buvo jam viską pranešęs, 
norėdamas susižerti visą garbę sau. 

— Girdėjau, kad išvažiuojate namo, — tarė Heningas Valinas. 

— Atsirado šiokių tokių reikalų, — atsakė Bekstriomas, nesileisda- 
mas į detales. - Bet aš asmeniškai įkišau jūsų dukros žudiką už grotų, 
tad galite nesukti galvos. Sutrinsim tą pašlemėką į miltus. 

— Vis tiek norėčiau su jumis susitikti, - neatlyžo Heningas Vali- 
nas. — Bent jau tam, kad padėkočiau asmeniškai. 

— Gali būti sudėtinga grynai praktiniu aspektu, - numykė Beks- 
triomas. — Aš jau išgėriau alaus. 

— Atsiųsčiau savo vairuotoją jūsų paimti, — pasiūlė Valinas. 

— Na, gal ir galima, — nusileido Bekstriomas, nors ir šiek tiek 
dvejodamas. 

— Norėčiau jums šį tą perduoti, — atkakliai įkalbinėjo Valinas. 


— Na, gerai, — galiausiai sutiko Bekstriomas. 


Po valandos jis jau sėdėjo patogiai įsitaisęs ant sofos priešais ži- 
dinį milžiniškoje Heningo Valino svetainėje jo dvare. Iš pagarbos 
gedinčiam šeimininkui buvo pakeitęs savo havajietiškus marškinius 
labiau derama apranga, o dabar, laikydamas rankoje stiklą puikiausio 
viskio, gyvenimu tikrai nesiskundė. Nergi pats Valinas atrodė kiek 
linksmesnis nei pastarąjį kartą jiems susitikus. Be kita ko, iš veido 


matėsi, kad ranka jau nedreba skutantis. 

— Kas jis toks? — paklausė Valinas, palinkęs į priekį ir įsmeigęs 
žvilgsnį į Bekstriomą. 

— Toks vienas, į kurį atkreipiau dėmesį jau seniai, — tarė Beks- 
triomas ir pakėlęs dešinę ranką vaizdžiai patrynė pirštais. — Tiesiog 
pirštai niežtėjo iš intuicijos. Atrodytų, jokių akivaizdžių įkalčių, bet 
tiek metų dirbęs iškart pajunti, kad kažkas čia įtartina, — jis godžiai 
gurkštelėjo viskio. 

— Kokia jo pavardė? — vėl paklausė Valinas. 

— Bijau, kad negaliu jos atskleisti, — atsakė Bekstriomas. — Bent 
jau kol kas. 

— Tai liks tarp šio kambario sienų, — pažadėjo Valinas. 

— Na, tiek jau to, - pasidavė Bekstriomas ir atkišo savo taurę. — 
Jis, atrodo, pažįsta beveik visą miestą, — baigęs pasakoti pridūrė de- 
tektyvas. — Maža to, kaip suprantu, dar yra ir geriausias to žioplio 
Bengto Olsono draugas, todėl reikalas gana subtilus... 

— Ir dar miegojo su mano buvusia žmona, — pertraukė Valinas ir 
staiga visas smarkiai išraudo. —- Noriu kai ką perduoti, — stodamasis 
pridūrė jis. 

Po akimirkos grįžęs atsinešė vieną iš nuotraukų albumų su įam- 
žintais vakarėliais bei įvairiomis šventėmis nuo tada, kai nusipirko 
šį dvarą. 

— Štai, — ištarė jis, tiesdamas Bekstriomui vieną nuotrauką iš albu- 
mo. — Paieškojęs turbūt rasčiau daugiau. Daryta Joninių išvakarėse 
prieš trejus metus. Linda įkalbinėjo, kad pasikviesčiau jos motiną, o 
toji atėjo su tuometiniu draugu. Ne pirmu ir toli gražu ne paskuti- 
niu, galiu pasakyti. 

— Visada įtariau, jog paaiškės kažkas panašaus, — patikino Beks- 
triomas. 

— Galit pasiimti tą nuotrauką, - pasiūlė Valinas. — Tik žiūrėkit, 
kad ta kekšė neišsisuktų. Su tuo savo atseit draugeliu atėmė iš manęs 
vienintelę dukterį. 

— Pasistengsim, kad taip ir būtų, - pažadėjo Bekstriomas, kišda- 
mas nuotrauką į vidinę švarko kišenę, kol šeimininkas nespėjo per- 
sigalvoti. 

— Priimu kaip pažadą iš vienintelio, mano galva, žmogaus, kuriuo 
galiu pasitikėti, — pridūrė Heningas Valinas. 

— Būkit ramus, - pasakė Bekstriomas. — Na, bijau, jog man jau 
metas judėti. 

— Mano vairuotojas jus parveš, - patikino Valinas. — One for the 


road?* — pridūrė jis angliškai, pildamas Bekstriomui sklidiną taurę. 


Kol Bekstriomas maukė prabangų viskį, Rogersonas perdavinėjo 
visus bylos dokumentus kolegei Holt ir su ja šnekučiavosi. 

— Žadu važiuoti į Stokholmą kartu su Bekstriomu, — paaiškino 
jis. - Pasirūpinsiu, kad tas storas mulkis saugiai sugrįžtų namo. 

— Na, man labai praverstum, jei liktum, - pasakė Holt. - Dar 
bent kelias dienas. 

— Viršvalandžių limitas, — atsiprašydamas gūžtelėjo pečiais Ro- 
gersonas. 

— Manau, kad mums turbūt neprireiks viršvalandžių, — atšovė 
Holt. 

— Na, tokiu atveju aš prastai jaučiuosi, — gynėsi Rogersonas. — 
Pastaruoju metu išeikvojau labai daug jėgų. 

— Atsargiai vairuok, — burbtelėjo Holt. 


„Kaip patogu turėti savo vairuotoją“, - galvojo Bekstriomas, kai 
su Lindos tėvu stabtelėjo atsisveikinti tarpduryje. 

— Čia jums, — tarė Valinas, tiesdamas jam dėžutę, kurios viduje 
buvo butelis to paties jų ragauto viskio. 

— Tiesą sakant, man nelabai galima priimti tokias dovanas, — tei- 


sinosi Bekstriomas, imdamas butelį. 
* Angl. „Po vieną prieš kelionę?“ 

— Nesuprantu, apie kokias dovanas jūs kalbat, - kreivai šyptelėjo 
šeimininkas. — Man regis, jūs dar kai ką pametėte, — pridūrė jis, kiš- 
damas Bekstriomui į kišenę storą rudą voką. 

„Ten tikrai ne nuotraukos, - pagalvojo Bekstriomas, kai sėdėda- 
mas erdviame juodame Valino automobilyje Range Rover vogčiomis 
pačiupinėjo voką. — Jaučiu vos palietęs. Tikrai ne nuotraukos.“ 

— Gal galėtume pakeliui stabtelėti prie nuovados? — paprašė jis 
vairuotojo. - Pamiršau pasiimti keletą daiktų. 

Vairuotojas nė kiek neprieštaravo, mat jo darbdavys sakė perlei- 
džiąs jį šiam vakarui Bekstriomo paslaugoms, o jei tik reikės — ir dar 
ilgiau. 

Palikęs voką bei viskio butelį ant galinės sėdynės Bekstriomas nu- 
kulniavo į nuovadą galutinai atsisveikinti su visais niekam tikusiais 
savo kolegomis, kurie vis dar sėdėjo ten nesuvokdami, kas aplink 
vyksta. Su savimi jis turėjo aplamdytą „Smolando pašto“ numerį ir 
ketino įteikti jį pareigūnei Holt. Taip manė bent jau padėkosiąs už 
pastangas, kai jie paskutinį kartą matėsi Bekstriomui tiriant vieną 
bylą dar prieš penkiolika metų, per ją vos viskas nenuėjo šuniui ant 
uodegos. Jam tada teko pasitelkti visą savo patirtį, sumanumą ir in- 
tuiciją, kad pagaliau pavyktų viską sudėlioti į savas vietas. „Tokių 
karvių, kaip Ana Holt, dar paieškoti reikia, nors ji ir baisiai liesa“, — 
galvojo Bekstriomas. 

Tačiau pirmiausia reikėjo atsiskaityti su tuo pyder4 Olsonu. Ap- 
šilimui. 

— Iki, Olsonai, — plačiai išsišiepęs atsisveikino jis. — Nežinau, ar 
girdėjai, bet priešpiet suėmiau tą žudiką, kad pačiam nereikėtų. 

— Taip, aš tikrai turiu... 

— Niekai, Olsonai, — pertraukė Bekstriomas kaip galėdamas švel- 
nesniu tonu. — Velnias, koks tragiškas reikalas, juk jis vienas iš tavo 
geriausių draugų. Tikiuosi, suprasi, kad privalėjau elgtis atsargiai, 


turėdamas omenyje galimas tavo sąsajas su byla. 

— Aš nelabai suprantu, apie ką tu, — atsakė Olsonas įsižeidęs, bet 
nesupykęs. - Jeigu kalbi apie Monsoną, tai turėčiau pabrėžti, jog mes 
su juo bendravome tik tarnybiniu lygmeniu, juk turėjome darbo rei- 
kalų, ir... 

— Vadink, kaip nori, Olsonai, — vėl pertraukė Bekstriomas, dar la- 
biau pralinksmėjęs. — Tačiau aš tavo vietoje daug nešliaužiojęs pasikal- 
bėčiau su viršininku. Kad jam nereikėtų paskui sužinoti iš laikraščių. 

Paskui Bekstriomas atsisuko į Leviną. „Dar vienas myžnius“, — ei- 
damas link jo pagalvojo detektyvas. Levinas sėdėjo prie savo stalo kaip 
visada, bandydamas pasislėpti už krūvos popierių. 

— Dėkui už pagalbą, Jani, — garsiai pareiškė Bekstriomas. Jis pui- 
kiai žinojo, kad Levinas baisiai nemėgsta būti vadinamas Janiu. 

— Nėra už ką, - atsiliepė Levinas. 

— Gerai, gal ir teisybė. Ber padarei, ką galėjai, bent už tiek dėkui. 

Galų gale liko smagiausia dalis, palikta pačiai pabaigai. Tai buvo 
Ana Holt, kuriai užteko įžūlumo sėdėti prie jo stalo, nors vos prieš 
kelias valandas įkėlė koją į šią nuovadą. Maryr, ne be reikalo taip su- 
planavo ir atvyko tada, kai jis jau buvo spėjęs viską sutvarkyti. 

— Niekaip negali išvažiuoti, Bekstriomai? — pasiteiravo Holt, ra- 
miai jam nusišypsodama. | 

— Na, bent jau šį tą nuveikiau prieš išvažiuodamas, — atšovė jai 
Bekstriomas. — Pamaniau, duosiu tau patarimą, kol dar esu. Juk dar 
liko kelios reikšmingos detalės. 

— Aš pamaniau, kad tu jau baigei darbo valandas, — išrėžė Holc. 

— Tikrai? — bičiulišku tonu pasiteiravo Bekstriomas. 

— Kažkodėl pagalvojau, jog; tu jau išėjai švęsti, — gūžtelėjo pečiais 
ji 

— Nesąmonė. Tavo vietoje būčiau velniškai atsargus dėl to mūsų 
neva kolegos Olsono, — Bekstriomas ištiesė jai atsineštą „Smolando 
pašto“ numerį. — Jei užmestum akį į pirmąjį puslapį, suprastum, ką 
turiu galvoje. 

— Kažin ar viskas taip jau blogai, — atsakė Holt, nė nepažvelgusi į 
laikraštį. — Bet vis tiek ačiū. Įsidėmėsiu tavo nuomonę. 

— Dar vienas dalykas, — tarė Bekstriomas, pabaigai pasilikęs gar- 
džiausią kąsnelį. —- Kaip sekasi ieškoti sąsajų tarp aukos ir žudiko? 

— Levinas su kitais prie to dirba. Galų gale išsiaiškins, esu tikra. 

— Turbūt. Ber aš jau išsiaiškinau, — Bekstriomas padavė jai tą nuo- 
trauką, kurią buvo gavęs iš Lindos tėvo. „Aha, dabar jau ausis pasta- 
tei, surūgusi kale“, — pasimėgaudamas galvojo jis, stebėdamas, kaip 
ji spokso į nuotrauką. 

— Kas čia? — paklausė Holt. 

— Ta mergaitė viduryje yra mūsų žmogžudystės auka. Jai iš kairės 
stovi mama, o dešinėje — žudikas. Visi atrodo laimingi ir atsipalai- 
davę, nes ši nuotrauka daryta per Joninių vakarėlį tėvo dvare prieš 
maždaug trejetą metų. Monsonas, atrodo, reguliariai smagindavosi 
su nužudytosios motina. Kam jam reikėjo žudyti dukrą, kol kas dar 
neaišku, bet esu įsitikinęs, kad mama jums padės išsiaiškinti smul- 
kmenas, kai ją atsivesite. 

— Gavai tą nuotrauką iš Lindos tėvo, — tarė Holt labiau konsta- 
tuodama faktą nei klausdama. 

— Gavau ją iš anoniminio šaltinio. Na, jei dar prireiks kokios pa- 
galbos, nesivaržydami skambinkit. 

— Dėkui, — atsakė Holt. — Pažadu, susisieksim, jei paaiškės kas 


nors įdomaus. 


Vos tik grįžęs į savo viešbučio kambarį ir rūpestingai uždaręs pas- 
kui save duris Bekstriomas suskaičiavo to rudojo voko turinį. Abu 
sykius gavo tą pačią sumą, vadinasi, tiek ir buvo. „Tas mulkis turbūt 
maudosi piniguose“, —- pamanė jis, baigęs skaičiuoti. 

Paskui susikrovė daiktus į nedidukę kuprinę, o ant viršaus pa- 
sidėjo tris likusias atšaldytas skardines bei parsivežtą viskio butelį. 
Pervargusiam policijos pareigūnui reikės pasistiprinti ilgoje kelionė- 

je. Atiduodamas registratūroje kambario raktą jis nepraleido progos 
išsakyti kelių pastabų apie viešbučio paslaugų kokybę. 

— Atidžiau prižiūrėkit tuos žmones, kurie atsakingi už skalbi- 
nius, — pareiškė Bekstriomas. — O baro personalas galėtų greičiau 
suktis. Ir varykit lauk tuos neišmanėlius, kurie dirba virtuvėje. 

Registratūros darbuotojas pažadėjo išspręsti visas problemas iki 
kito jų vizito ir abiem su Rogersonu palinkėjo geros kelionės. 

Kol pakeliui namo Rogersonas susikaupęs vairavo ir žiūrėjo į ke- 
lią, Bekstriomas tysojo ant galinės automobilio sėdynės; alų buvo 
išgėręs iškart, kol dar neatšilo, o dabar ragavo puikųjį viskį. Retkar- 
čiais vis įkišdavo ranką į vidinę švarko kišenę ir pačiupinėdavo rudąjį 
voką, o paskui svajodavo apie įsivaizduojamas laikraščių antraštes. 
Žmogus, išaiškinęs Lindos žmogžudystę, pagalvojo Bekstriomas ir pa- 
tenkintas atsiduso. Prieš pat Noršiopingą jis užsnūdo saldžiu mūšy- 
je nugalėjusio kario miegu ir atsibudo tik tuomet, kai Rogersonas 
sustojo Stokholme, Kungsholmeno rajone, prie Bekstriomo namo 
durų. Kaip ir daugybę kartų anksčiau po įvykdytos misijos, taip ir šį 
kartą vyresnysis inspektorius detektyvas Bekstriomas iš Valstybinės 
nusikaltimų tyrimo tarnybos grįžo namo triumfuodamas. 

Todėl kitą rytą jam prireikė nemažai laiko suvokti, jog priešais 
jį sėdintis mulkis iš Laplandijos į viską žiūri absoliučiai kitaip. Nei 
gėlių, nei pyrago, nei paprasčiausio puodelio kavos, nors buvo dar 


tik aštuonios ryto ir Bekstriomui teko keltis kone vidury nakties, 

kad suspėtų išsimaudyti po dušu, išsivalytų dantis, nusipirktų gaivių 
ledinukų bei deramai pasiruoštų širdingai aukščiausiojo viršininko 
padėkai už įdėtas pastangas. „Kokia čia velniava? Kur ritasi mūsų 
policijos pajėgos?“ — pagalvojo jis. 

Johansono nė kiek nedomino ištirtoji byla. Nerūpėjo nei Liados 
nužudymas, nei Bekstriomo iš smulkiausių detalių sudėliotas paveiks- 
las, nepaisant visų kliūčių, tik pasitelkiant išbandytą ir daug kartų 
patikrintą metodiškumo, sunkaus darbo, intuicijos bei sumanumo 
derinį. Vietoj to jis užsivedė apie visokias paslaptingas išlaidas, iš ban- 
komato išimtus grynuosius, pornofilmus, įtrauktus į Rogersono kam- 
bario sąskaitą, besaikius viršvalandžius ir visokias kitokias nereikšmin- 
gas smulkmenas, kurių prisigalvojo tie niekam tikę jo pavaldiniai, o 
paskui, patys nesugebėję susigaudyti, pavertė jį atpirkimo ožiu. 

— Turėsi aiškintis tiesiogiai su finansų skyriumi, — nieko gera ne- 
žadančiu veidu užbaigė Johansonas. - Kreipkis į mano sekretorę, ji 
iškart susitars, kad tave priimtų. 

— Su visa pagarba, bose, bet aš esu policijos pareigūnas, o ne koks 
apskaitininkas, — paprieštaravo Bekstriomas. — O ką visi kiti kalba... 

— Kaip tik ir norėjau aptarti tas kalbas, — pertraukė Johansonas, 
versdamas kitą aplanką, gulintį ant jo plataus stalo. — Apie tą skundą, 
kuris buvo gautas praeitą savaitę. 

— Turite galvoje tą skundą, kurį pateikė ne pati nukentėjusioji? — 
gudriai prisimerkė Bekstriomas. 

— Nežinojau, kad yra net keli skundai, — ramiai atsakė jam Jo- 
hansonas. — Aš kalbu apie tą, kuriame nukentėjusioji Karina Ogren 
kaltina tave seksualiniu priekabiavimu. Ji pati pateikė skundą. Jis 
gautas ketvirtadienį, tą pačią dieną atlikta apklausa. 

— Kodėl aš jo nemačiau? — pasipiktino Bekstriomas. 

— Tikriausiai todėl, kad tam neturėjo laiko. Nesijaudink, Beks- 
triomai. Aš pakalbėjau su kolegomis, pažadėjo dar šiandien su tavimi 


susisiekti. 

— Ko ji prirašė? — paklausė Bekstriomas, piktai dėbsodamas tai į 
Johansoną, tai į tą popierių, kurį šis tebelaikė rankoje. 

— Ji tvirtina, jog tu vizginai jai priešais nosį savo mažą dešrelę. 
Galėsi išsamiau aptarti tai su žmonėmis iš vidaus tyrimų skyriaus. 

„Ką jis čia paisto? — nesuprato Bekstriomas. — Kokią dar mažą 
dešrelę?“ 

Tai buvo viskas, ką Johansonas norėjo aptarti. Finansų skyrius 
pasikalbės su Bekstriomu dėl tų išlaidų, jų advokatas paaiškins vi- 
sus teisinius aspektus, skundas bus peržiūrimas įprastine tvarka, o 
kitomis su tuo susijusiomis smulkmenomis pasirūpins tiesioginis 
Bekstriomo viršininkas. Pačiam Bekstriomui beliko išspręsti vieną 
vienintelį klausimą: ar jis nori paimti atostogų, nedarbingumo atos- 
togų arba nemokamų atostogų, kol vyks tyrimas dėl jo elgesio? 

— Nedarbingumo atostogų? - įsikarščiavo Bekstriomas. — Aš jau- 
čiuosi absoliučiai darbingas. Mano savijauta tiesiog puiki. Man atro- 
do, reikės pasikalbėti su profsąjunga. 

— Sėkmės, Bekstriomai, - palinkėjo Johansonas. 

Nuo rugpjūčio 25-osios, pirmadienio, iki rugsėjo 12-osios, penk- 
tadienio, tyrėjos pareigas einanti vyresnioji inspektorė Ana Holt iš 
viso atliko dvylika ilgų ir trumpesnių Bengto Monsono apklausų. 
Vyriausiojo apygardos prokuroro pavaduotoja Katarina Vibom bei 
tytėjos pareigas einanti inspektorė Liza Matėj pakaitomis dalyvavo 
apklausose kaip oficialios liudininkės. Per pirmąją ir pačią trumpiau- 
sią apklausą Ana Holt kalbėjosi su Bengtu Monsonu viena. 

— Aš esu Ana Holt, Valstybinės nusikaltimų tyrimo tarnybos vy- 
resnioji inspektorė, — prisistatė Ana Holt. „Man keturiasdešimt tre- 
ji, - pridūrė ji mintyse. — Esu vieniša mama, turiu sūnų Nikę, kuriam 
dabar dvidešimt vieneri, ir šiaip gyvenimu nesiskundžiu, nebent tik 
keliais dalykais, bet laikas parodys, ar verta dėl to sukti galvą.“ 

— Tuomet gal paaiškinsi, kodėl aš čia atsidūriau? - paklausė Mon- 
sonas. 

— Nes esi įtariamas Lindos Valin žmogžudyste. 

— Taip, prokurorė man jau sakė. Kažkoks absurdas. Aš net netu- 
riu supratimo, apie ką jūs kalbate. 

— Tu neprisimeni? 

— Ko neprisimenu? Kad kažką nužudžiau? Tokius dalykus žmo- 


nės tikriausiai prisimena. 

— Visko pasitaiko, — atsakė Ana Holt. — Gal kol kas atidėkim šį 
klausimą. 

— Tai ko tada mums čia išvis sėdėti? 

— Galėtum papasakoti, kaip susipažinai su Linda, — pasiūlė 
Holt. - Kada pirmą kartą ją sutikai? 

— Gerai, — neprieštaravo Monsonas. - Jei tik padės, mielu noru 
papasakosiu, kaip susipažinau su Linda. Čia jokia paslaptis. 

Kaip vėliau buvo užfiksuota protokole, apklausa buvo nutraukta 
po keturiasdešimt trijų minučių, o po pusvalandžio į Holt kabinetą 
nosį kyštelėjo smalsumu netverianti Katarina Vibom, mat kaip tik 
ėjo pro šalį. 

— Kaip einasi? — pasidomėjo ji. 

— Viskas vyksta būtent taip, kaip planavau ir tikėjausi, — atsakė 
Ana Holt. - Paties įvykio jis neprisimena, bet, tiesą sakant, tokiomis 
nužudymo aplinkybėmis aš nustebčiau, jei būtų kitaip. Jis man pa- 
pasakojo, kaip susipažino su Lindos motina ir pačia Linda. Noriai su 
manimi kalbasi. Netgi gana maloniai. Turint omenyje situaciją, jis 
labai sukalbamas. Tai gerokai viršija lūkesčius. Gal norėtum išgirsti, 
ką jis papasakojo? 

— Jei tik turi laiko, - sutiko prokurorė. 

Monsonas susipažino su Lindos motina prieš trejus metus vieno- 
je gegužės mėnesį vykusioje konferencijoje. Joje buvo aptarinėjami 
įvairūs vietos savivaldybės administruojami socialiniai ir kultūriniai 
projektai, skirti daugiausia jauniems imigrantams. Lota Erikson 
dalyvavo kaip mokyklos, kurioje mokosi daug ne Švedijos piliečių, 
atstovė. Monsonas dirbo projektų vadovu savivaldybės kultūros sky- 
riuje. Abipusę simpatiją pajuto jau per pirmąją kavos pertraukėlę. 
Po poros dienų nuėjo pavakarieniauti, o vakarą užbaigė Monsono 
lovoje, jo bute Javų gatvėje. Toliau viskas klostėsi kaip įprastai, o 
Lindą jis pirmąkart pamatė po mėnesio, švęsdamas Jonines jos tėvo 


dvare netoli Vekšės. 

— Ir kas tada? — nekantriai paklausė prokurorė. 

— Tiesą pasakius, nežinau, — prisipažino Ana Holt. — Aš jam pa- 
siūliau šioje vietoje padaryti pertrauką ir pratęsti rytoj. Kadangi jis 
neprieštaravo, taip ir padarėme. 

— Gudrus žingsnis. 

— Nesu tikra. Man tik susidarė toks įspūdis, kad jam labiau patin- 
ka sunkiai prieinamas vaizduojančios moterys. Tad bandau laikytis 
atstumo. 

— Ar jis bando tave kabinti? 

— Na, greičiau stengiasi padaryti įspūdį. Ką gi, pažiūrėsim, kaip 
ateityje klostysis mūsų santykiai. 

— Viešpatie, kaip įdomu, - prokurorė net suvirpėjo iš nekantru- 
mo. 


— Taip, įdomumo dažniausiai netrūksta, - sutiko Ana Holt. 


Tą pačią dieną, kai Ana Holt pradėjo Monsono apklausas, Vek- 
šėje įvyko spaudos konferencija, sulaukusi didžiausio populiarumo 
per visą miesto istoriją. Prie mikrofonų sėdėjo ikiteisminiam tyrimui 
oficialiai vadovaujanti prokurorė Katarina Vibom, o jai iš šonų — vy- 
resnysis inspektorius detektyvas Bengtas Olsonas ir Vekšės policijos 
atstovė spaudai. Kairėje, kiek atokiau nuo kitų, sėdėjo ir prieš savo 
valią atėjęs Janas Levinas, nesulaukęs nė vieno klausimo, bet vis tiek 
atsidūręs televizijos reportaže dėl išraiškingos savo kūno kalbos. Jį 
parodė per pagrindinio kanalo žinias. Keistai perkreiptas jo kaklas 
rodė jį jaučiantis itin nejaukiai, o žurnalistai kažkodėl jį ūilmavo tuo 
metu, kai vyresnysis inspektorius Olsonas atsakinėjo į vienintelį ties- 
muką jam užduotą klausimą. 

Iš pradžių pasipylė klausimai apie nusikaltėlį, su kuriais prokurorė 
visai neblogai susitvarkė, spaudos atstovei iš paskutiniųjų stengian- 
tis suvaldyti šūkčiojančius žurnalistus ir kaip įmanoma sąžiningiau 
rinktis, į kuriuos atsakinėti. Nesileisdama į smulkmenas prokurorė 

pareiškė, kad remdamasi pagrįstais įtarimais tikisi pateikti įtariama- 
jam oficialius kaltinimus jau rytoj arba vėliausiai trečiadienį. Bylos 
tyrėjai vis dar laukė tam tikrų teismo ekspertizės rezultatų, o plačiau 
nieko komentuoti ji negalėjo. Juo labiau negalėjo atskleisti įtariamo- 
jo, kuriam paskirtas kardomasis suėmimas, tapatybės. 

Po dar kelių įprastų bandymų išklausinėti, kas jis toks, žurnalistai 
pagaliau pasidavė, nors tarp jų ir nebuvo nė vieno, kuris dar nebū- 
tų žinojęs sulaikytojo pavardės, adreso bei darbovietės. Įtariamojo 
nuotrauką, tapatybę ir gyvenamąją vietą kiekvienas galėjo sužinoti 
panaršęs internete, o kitą dieną visa tai išspausdino ir „Paskutinės 
naujienos“ bei dar keturi didžiausi šalies vakariniai laikraščiai. Žur- 
nalistai medžiojo jo gimines, draugus, pažįstamus, kaimynus bei vi- 
sus kitus žmones, kurie tik galėjo ką nors pasakyti, nepriklausomai 
nuo to, kiek tuose pasakojimuose buvo teisybės. 

Taigi, per spaudos konferenciją jie paliko ramybėje prokurorę ir 
nusitaikė į policijos pareigūnus. Pirmiausia paprašė Bengto Olsono 
pakomentuoti, kaip prasidėjo tyrimas, tačiau šis kažkodėl sugalvo- 
jo papasakoti apie visai ką kita. Klausimas buvo susijęs su justicijos 
kanclerio ir teismo ombudsmeno išreikšta kritika dėl sprendimo pa- 
imti DNR mėginius iš kone tūkstančio nekaltų Vekšės gyventojų. 
Olsonas atsakė, kad prie bylos dirbančių pareigūnų skaičius suma- 
žinamas nuo trisdešimties iki vos daugiau nei dešimties, o tai rodo 
perėjimą į visai naują tyrimo fazę. 

Tuomet pagrindinio kanalo žinių reporteris paklausė, ar būtent 
DNR padėjo surasti žudiką. Vyresnysis inspektorius Olsonas to irgi 
nepakomentavo, tik pasakė, jog DNR tyrimų technologijos atliko 
lemiamą vaidmenį baigiamuosiuose jų paieškos etapuose. Štai tada, 


iliustruodamas jo žodžius, ekrane ir pasirodė liesas Levino kaklas. 


Vos tik spaudos konferencija baigėsi, Levinas grįžo į savo kabinetą 


norėdamas kuo greičiau visa tai pamiršti ir tęsti prabangiojo megztu- 

ko, palikusio nusikaltimo vietoje melsvų pūkelių, paieškas, kurios iki 
šiol buvo bevaisės. Sandberg mintis apklausti į pensiją išėjusį lakūną 
pasirodė tikrai neprasta. Prieš keletą metų jis tokį išties pirko vienoje 
oro uosto parduotuvėje. Per išpardavimą, su didele nuolaida, ir ne 
bet kur, o Honkonge, kur kartais galėjai aptikti pačių prabangiausių 
prekių ženklų praktiškai pusvelčiui. 

— Jei atmintis neapgauna, jo kaina buvo sumažinta nuo devynių 
šimtų devyniasdešimt devynių dolerių iki devyniasdešimt devynių, — 
pasigyrė jis. 

Tada pareigūnai atnešė kelių skirtingų megztukų nuotraukas, ir 
jis nedvejodamas parodė melsvą drabužį su „V“ formos kaklu ir il- 
gomis rankovėmis. 

— Lygiai kaip šitas. Fantastiškos kokybės drabužis. Vasarą vėsu, 
žiemą šilta. Mano mėgstamiausias megztukas visiems metų lai- 
kams, — patikino buvęs lakūnas. 

Į klausimą, kur megztukas dabar, pašnekovas atsakė, kad vieną die- 
ną jis tiesiog dingo kaip iki vandenį ir iki šiol neaišku, kur pasidėjo. 

Gal jis netyčia atidavė jį tuometiniam savo jaunesniosios dukros 
vaikinui? Pasak buvusio lakūno, tikrai ne. Vienintelis dalykas, kurį 
jis būtų galėjęs jam duoti, tai spyris į užpakalį. Ir jei anuomet būtų 
žinojęs, kaip viskas susiklostys, būtų tikrai iš širdies pasidarbavęs. 
Dėl išsamesnių komentarų apie Bengto Monsono elgesį buvęs lakū- 
nas patarė pareigūnei Sandberg kreiptis į jo dukterį, tiktai, jei įma- 
noma, ne tuojau pat, o bent po poros dienų, kad ji apsiprastų su tuo, 
kas įvyko. O grįždamas prie senesnių laikų dar pridūrė, jog visuomet 
stengėsi neturėti per daug reikalų su Monsonu ir bendravo tik tiek, 
kiek reikalavo mandagumas. Jis niekaip negalėjo suprasti, kaip kai 
kurios moterys, nors ir gražios, mielos bei talentingos, - pavyzdžiui, 
kaip jo jaunesnioji dukra, - nepermato tokių tipų kiaurai. 

— Ar galėjo Monsonas pasiskolinti ar net... pavogti jūsų megz- 


tuką? — pasiteiravo Sandberg. Ji jau nekantravo susitikti su lakūno 


473 


LEIF G. W. PERSSON 


dukterimi ir iš širdies su ja pasikalbėti apie tą neperprantamą vyrų 


padermę. 

— Nė kiek nenustebčiau, — piktai purkštelėjo lakūnas. — Visada 
maniau, kad jis sugeba dar ne tai. 

— Ką turite galvoje? 


Na, buvęs lakūnas neturėjo omenyje žmogžudystės. Kai jų šeima 
vakar vakare sužinojo apie šį įvykį, visi buvo neapsakomai priblokšti 
ir iki šiol negalėjo atsitokėti, tačiau jis pats gan anksti suprato, koks 
tipas tas Monsonas. 

— Ar galite paaiškinti plačiau? — paprašė Sandberg. 

Su kokiu žmogumi susidėjo jo dukra, lakūnas teigė supratęs tada, 
kai ji buvo septintą mėnesį nėščia, o būsimasis senelis užtiko Bengtą 
Monsoną su kita moterimi viename Vekšės restorane. Monsonui tuo- 
met netgi užteko įžūlumo prieiti ir pristatyti ją kaip bendradarbę. 

Tas vyras buvo absoliučiai nepatikimas, neištikimas, ištisai me- 
lavo, nemokėjo elgtis su pinigais, naudojo svetimą turtą kaip savo, 
nesugebėjo pasirūpinti savo vaiku ir nerodė jokio noro tai daryti, 
be to, naudojosi žmona, kad galėtų skolintis senąjį jos tėvuko S2a6. 
Tikra mistika, kodėl jo dukrai prireikė net dvejų metų suprasti tai, 
ką tėvas matė jau nuo pirmosios dienos. 

— Neabejoju, jog jis ir pasiėmė mano megztuką, — pareiškė lakū- 
nas. — Visada įtariau. Čia mažiausia, ko iš jo galima buvo tikėtis. 

Tačiau Bengto Monsono bute atlikę kratą pareigūnai megztuko 
nerado. Jei jis kada nors ten ir buvo, dabar jau nebe. Ten apskritai 
nebuvo nieko, kas patrauktų policijos dėmesį. Monsono butas atro- 
dė stebėtinai tvarkingas. Nors kaimynai vienbalsiai tvirtino, kad per 
visus tuos metus, kiek jis čia gyveno, pas jį virtinėmis eidavo jaunos 
moterys, bute visų šių viešnių pėdsakų praktiškai nebuvo. Labiausiai 
pareigūnus intrigavo tie daiktai, kurių jie nerado. Pavyzdžiui, senas 
Monsono kompiuterio standusis diskas, kurį jis prieš mėnesį buvo 


išmetęs ir pakeitęs nauju. 

— Jis turbūt ir megztuką jau išmetė, — pasakė Levinui Enokso- 
nas. — Spėju, atsikratė jo kartu su nuvaryta mašina. 

Po šio pokalbio Levinas kompiuteryje užsirašė priminimą apie 
išankstinio mokėjimo ryšio kortelę, į kurią Monsonas skambino ryte 
po Lindos nužudymo. „Kam buvo adresuotas tas paskutinis skam- 
butis?“ — pasižymėjo Levinas savo darbų sąraše. 

— Papasakok, kada sutikai Lindą antrą kartą. 

Taip prasidėjo antroji Monsono apklausa. Užduodama šį klausi- 
mą Holt palinko į priekį, pasirėmė alkūnėmis į stalą ir paskatino jį 
šypsniu bei smalsiomis akimis... 

— Na, pirmą kartą per tą Joninių vakarėlį pas jos tėvą, kai aš bu- 
vau... 

— Žinau. Vakar man pasakojai, — pertraukė Holt. — O kada antrą 
kartą? 

Antrasis susitikimas, kaip teigė Monsonas, buvo visiškai atsitikti- 
nis. Po mėnesio jie tiesiog netyčia susitiko mieste. Vekšėje taip daž- 
nai pasitaiko. Užsimezgė pokalbis, ir jiedu nuėjo išgerti kavos. Prieš 
patraukdamas savais keliais jis Lindai davė savo telefono numerį. 

— Apie ką jūs kalbėjotės? 

Apie viską, apie ką paprastai plepa gatvėje susitikę žmonės, jei 
prieš tai matėsi tik vieną kartą. Ji buvo miela, linksma bei šmaikšti 
mergina, turėjo šiek tiek specifinį humoro jausmą. Kalbėjo su po- 
tekstėmis, laidė trumpus sąmojus, ir Monsonui tai patiko, nes, kaip 
bylojo jo patirtis, reta moteris tuo pasižymi. Visgi jis pažinojo ne 
Lindą, o jos motiną, ir tai nulėmė jųdviejų pokalbio temas. 

Kaip tik to pareigūnė Holc ir laukė. 

— Jūs kalbėjotės ir apie jos motiną? 

Pasak Monsono, Linda pati užvedė šią temą, ir jis kuo puikiausiai 
prisiminė, ką ji tuomet sakiusi: „Na, papasakok apie mano mamytę. 
Jūs vis dar iki ausų įsimylėję, ar kaip?“ 

Tuomet Monsonas nusprendė būti toks pat tiesmukas ir kalbėti su 
ja atvirai. Jis pasakė išties jaučiantis didelę simpatiją Lindos mamai, 
nes ji graži bei protinga moteris. Bet apie įsimylėjimą nebuvo jokios 
kalbos. Nei iš jo, nei iš Lindos mamos pusės. Be to, jie turėjo mažai 
ką bendra. Lota Erikson už jį gerokai vyresnė ir gyveno stabilesnį 
viduriniosios klasės gyvenimą negu jis. Kadangi abu ir be žodžių tą 
puikiai suprato, ilgainiui susitikdavo vis rečiau, o pastarosiomis sa- 
vaitėmis, po to Joninių vakarėlio, kuriame jis su Linda susipažino, 
buvo bendravę tik telefonu. Dieną prieš Lotai išvykstant atostogauti 
į užsienį jis paskambino palinkėti geros kelionės. Ji kalbėjo su juo 
gana atžariai, ir vyras suprato, kad jei ir buvo kas tarp jų, tai dabar 
nebeliko. Toks įspūdis jam susidarė po to paskutinio skambučio. 

— Kaip Linda sureagavo? — taip pat smalsiai, kaip ir anksčiau, 
paklausė Ana Holt. 

Ji atsakė jam taip pat tiesmukai, kaip jai buvo būdinga, turbūt dėl 
to jam ir ši replika puikiai įsiminė. 

— Ji atsakė maždaug taip: „Lucky yow.* Mano mama tikra kalė.“ 
Pasakė angliškai. Juk gyveno Jungtinėse Valstijose, kai buvo maža. 


Antradienį du Levino klausimai išsisprendė taip netikėtai, kad 
bet kuris kitas toks vėtytas ir mėtytas policijos pareigūnas galėjo tik 
pavydėti. Pirmiausia Vekšės policijai paskambino dvidešimt septy- 
nerių metų slaugė iš Kalmaro. Ji norėjo pranešti su Lindos Valin 
nužudymu susijusią informaciją, mat susiprato tik atėjusi į darbą 
ryte ir perskaičiusi „Dienos naujienas“, kur buvo paskelbtas Lindos 


žudikas. Po trumpo pašnekesio skambutį priėmęs pareigūnas sujun- 
* Angl. „Tau pasisekė.“ 

gė ją su Torenu, o šis iškart po pokalbio pasikvietė Knutsoną ir auto- 
mobiliu išlėkė į Kalmarą tos moters apklausti. 

Penktadienį, liepos 4-osios rytą, į mobilųjį telefoną slaugei pa- 
skambino Bengtas Monsonas. Jis tuo metu buvo Kalmare ir teiravo- 
si, gal jiems pavyktų pasimatyti. Paaiškino, kad atvažiavo ekspromtu, 
nes tą vakarą ketino eiti į Gy//ene Tider koncertą Borgholme, Elando 
saloje. Šiek tiek sudvejojusi, bet galiausiai atšaukusi kitą planuotą su- 
sitikimą slaugė pasikvietė Monsoną pas save, o po dešimties minučių 
jie jau mylėjosi. Tuo buvo užsiėmę praktiškai visą popietę, o vakare 
viskas baigėsi taip pat, kaip ir per tris ankstesnius pasimatymus su 
Monsonu. 

Pirmą kartą jie susitiko gegužę, kai ji su grupele draugų iš darbo 
lankėsi Vekšės teatre, o Monsonas buvo jų gidas. Po spektaklio, kai 
tik atsikratė draugų kompanijos, abu nuvažiavo pas jį ir pasimylėjo, 
taupydami laiką pradėjo glamonėtis jau pakeliui, kai važiavo taksi. 

Tačiau šį kartą viskas baigėsi ne taip sklandžiai. Tą popietę, per 
pertraukėlę tarp sekso, Monsonas paklausė, ar galėtų pasinaudoti jos 
skalbykle ir išsiskalbti megztinį. Tai buvo prabangus melsvas megz- 
tukas, kurį, kaip jis sakė, vakar išpurvino rūdimis padėdamas kaimy- 
nui taisyti automobilį, nes teko lįsti po juo. Kai mergina susirūpino 
pastebėjusi įdrėskimus ant pilvo, jis tik numojo ranka, kad tai nieko 
tokio. 

Tuomet ji paaiškino, jog megztuką galima skalbti rankomis kuo 
vėsesniame vandenyje. Ypač jei ant jo yra kraujo dėmių. Apie skal- 
bimo mašiną negalėjo būti nė kalbos, tą žinojo kiekviena mergina, 
bet, deja, toli gražu ne kiekvienas vyras. Išskalbusi jo megztuką ran- 
komis ir patiesusi, kad išdžiūtų, ji grįžo prie ankstesnio užsiėmimo 
su drabužio šeimininku. Vakare abu nuėjo į koncertą. Megztukas 
dar nebuvo išdžiūvęs, bet Monsonas, laimei, turėjo į sportinį krepšį 
įsimetęs ir atsivežęs su savimi keletą švarių drabužių. Be to, tą vakarą 


lauke buvo apie dvidešimt laipsnių šilumos. 

Po koncerto ji sutiko kelis senus draugus iš Vesterviko. Kol su 
jais šnekučiavosi, Monsonas staiga pradingo. Aplink, tiesa, sukiojosi 
nemažai žmonių, bet jis prapuolė kaip į vandenį. Mergina jo ieškojo 
gerą pusvalandį, kol sutiko vieną draugę iš darbo, tą pačią, su kuria 
lankėsi Vekšės teatre aną kartą, kai susipažino su Monsonu. Ši pasa- 
kė mačiusi Monsoną prieš penkiolika minučių išeinant iš parko su 
jauna mergina. 

— Spėju, jūs neapsidžiaugėte? — paklausė inspektorius detektyvas 
Torenas kaip galėdamas švelnesniu tonu. 

Sakyti, kad ji neapsidžiaugė, buvo per švelnu, bet ne: tai ją la- 
biausiai supykdė. Monsonas buvo tikrai ne iš tų, su kuriais kurtum 
šeimą, tačiau kol ji laukė pasirodant svajonių jaunikio, tiko ir toks. 
Kadangi ir jis turbūt mąstė panašiai, nė vienas iš jų tokiais santykiais 
nesiskundė. Užtat ji susierzino, netgi kunkuliavo iš pykčio, kad teko 
išskalbti tą megztuką. 

Taigi tą vakarą grįžusi namo ji pirmiausia pačiupo megztuką, su- 
grūdo jį į paliktą krepšį ir išmetė lauk su šiukšlėmis. Kelias dienas dar 
tikėjosi, kad jis paskambins, o ji išrėš viską, bet jis taip ir nepaskam- 
bino. O pati tikrai neketino skambinti. 

— Vadinasi, jūs tą megztuką išmetėte? — pasitikslino Torenas. 

Ji išmetė ir megztuką, ir gerokai padėvėtus apatinius, ir gal dar 
kažką, kas buvo tame paliktame krepšyje. Viskas iškeliavo į kontei- 
nerį, o prie jos namo stovintys konteineriai būdavo išpilami kartą 
per savaitę, tad vargu ar dabar pavyktų ką nors rasti. 

— Manau, kad užteks ir mūsų pokalbio, — patikino ją Torenas, 
stengdamasis neminėti žodžio „parodymai“. — Tą kartą būdama su 
juo, kaip minėjote, jūs pamatėte perdrėkstą pilvą. Gal kartais prisi- 
menate, kaip atrodė tas įdrėskimas? 

Pasak liudininkės, ten nebuvo nieko ypatingo. Tiesiog paprastas 


įdrėskimas. Maždaug dešimt centimetrų virš bambos. 

Ar gilus? Paraudęs? Pūliuojantis? Kokio ilgio, kaip seniai atsiradęs? 

Liudininkės teigimu, įdrėskimas atrodė normaliai gyjantis, gal de- 
šimties ar penkiolikos centimetrų ilgio, vakarykštis, kaip jis ir sakė. 
Atrodė, lyg būtų įsibrėžęs kokiu nors aštriu daiktu, ir ji galinti drąsiai 
parodyti, ką turi omenyje, jei tik Torenas pasikeltų marškinius. Jai tai 
nieko naujo, juk tokia jos profesija. 

— Dėkui už geranoriškumą, — nusišypsojo Torenas. — Gal geriau 
pabandysiu nupiešti ant popieriaus, o jūs man sakysite, ar gerai? 

— Toks, - po penkių minučių patvirtino liudininkė, pažiūrėjusi į 
Toreno piešinį ir pritariamai linktelėjusi. - Jūs niekada nenorėjot būti 
dailininku, o ne policininku? 

— Ne, — Torenas vėl nusišypsojo. - Bet piešti visada mėgau. Taigi, 
horizontalus maždaug dešimties centimetrų ilgio įdrėskimas, maždaug 
dešimt centimetrų virš bambos, ir dar keli mažesni įdrėskimai arčiau 
krūtinės. Ar taip viskas atrodė? 

Pasak liudininkės, lygiai taip. Tarp jų trijų kalbant, ji buvo visiškai 
tikra, nes tą vietą bučiavo net keletą kartų. Netgi pasiūlė patepti an- 
tiseptiku, o paskui dar pabučiuoti. Antiseptiko Monsonas atsisakė, o 
bučinius, šiaip ar taip, gavo. 

— Kokia žavinga mergina, — susižavėjęs atsiduso Torenas, kai jiedu 
sėdėjo mašinoje ir važiavo atgal į Vekšę. 

— Tai ko neparodei savo ištreniruoto pilvo? — kažkodėl popikčiai 
jam atrėžė Knutsonas. 

— Bijojau, jog tu pavydėsi. 

— O tas Monsoniukas sukosi per mergas kaip reikiant, - tarė Knut- 
sonas, norėdamas pakeisti temą. 

— Tegu džiaugiasi, kad negyveno Corno laikais, - pasakė Torenas. 
Ner ir dirbdamas policijos pareigūnu jis buvo didelis meno gerbėjas. 


— Na, nepaisant mažyčio nesklandumo su šiukšlių konteineriu, 


manau, galime pasidžiaugti sėkme, — po poros valandų pareiškė Le- 

vinas, išklausęs to, ką buvo papasakojusi liudininkė. - Tik nesupra- 
tau, ką ten užsiminei apie Corną. 

Torenas paaiškino turėjęs galvoje Monsono potraukį moterims. 
Panašu, kad jis buvo permiegojęs su visomis Smolando moterimis. 
Arba beveik visomis. Lygiai kaip ir menininkas Andersas Cornas, 
apie kurį sklido kalbos, jog per tą laiką, kai nebūdavo užsiėmęs tapy- 
ba, sugebėjo pradėti penkiasdešimt penkis nesantuokinius vaikus. 

— Penkiasdešimt penki vaikai, ir tik dviejose apylinkėse, Orsos 
ir Gagnefo. Taigi, Monsonui pasisekė, kad dauguma merginų šiais 
laikais geria kontraceptines tabletes. Atrodo, tik vieną kartą vyrukas 
paslydo. 

— O trečią kartą kada susitikote? —- paklausė Holt. Jos balso tonas 
vis dar buvo toks pat smalsus, draugiškas ir dėmesingas kaip prieš 
gerą valandą apklausos pradžioje. - Papasakok, kaip tai nutiko. 

Pasak Monsono, Linda paskambino pati. Dieną prieš tai jai suėjo 
aštuoniolika metų, ir tėvas iškėlė didelį vakarėlį savo dvare dukrai bei 
jos draugams. O dabar ji norėjo pratęsti gimtadienio vakarėlį dviese 
su Bengtu Monsonu. 

— Ką tu tuomet pagalvojai? - paklausė Holc. 

— Jei atvirai, buvau baisiai nustebęs, — atsakė Monsonas. - Man 
nė į galvą nebuvo atėję jai skambinti, juo labiau jos skambutis buvo 
išvis netikėtas. 

— Ką ji pasakė? 

— Čia buvo dar keisčiau. Ji paklausė, ar galėtų pakviesti mane 
vakarienės. Norėjo atšvęsti, kad tapo suaugusia moterimi. 

— Kaip tu reagavai? 

— Na, pasakiau, jog kiekvienas mokėsime už save, — tarė Monso- 
nas. 

— O ji ką atsakė? 

— Kad dėl to nesukčiau galvos, nes ne su jos motina vakarieniau- 


siu. Taip tiesmukai. Savu stiliumi. 

— Tave nustebino? — pasiteiravo Holt. 

— Na, man pasirodė gana storžieviška, — pripažino Monsonas. — 
Nors, aišku, žinojau, koks turtingas jos tėvas. Lota buvo pasakojusi, 
iš jos ir žinojau. Be to, svečiavausi jo dvare, tai ir be to būčiau su- 
pratęs. 

Tada jiedu susitiko. Vakarieniavo restorane, plepėjo ir juokavo. 

— Kas sumokėjo už vakarienę? — paklausė Holt, stengdamasi at- 
rodyti vis dar susidomėjusi, nors tai reikalavo iš jos vis daugiau ir 
daugiau pastangų. 

— Aišku, kad ji, - Monsonas, regis, vis dar negalėjo atsistebėti. — 
Dar kartą pasiūliau mokėti per pusę, bet ji buvo neperkalbama. Tarsi 
mėgavosi tuo, kad dabar buvo suaugusi moteris ir kuo puikiausiai 
galėjo pakviesti vyriškį pavakarieniauti, jei tik norėjo. Be to, ji pasakė 
mananti, kad turi daugiau pinigų už mane, o tai buvo tikra tiesa, tad 
beliko sutikti. Taip elgėsi mergina, kuriai tik ką suėjo aštuoniolika, 
ką čia ir bepridursi. 

— O paskui jūs parėjote pas tave ir toliau leidote kartu laiką? — 
pasinaudojusi puikia proga paklausė Holt. 

— Taip, — patvirtino Monsonas. — Parėjome pas mane ir pasimy- 
lėjome, tiesą sakant. 

— Papasakok apie tą pirmą kartą, kai santykiavot, — paprašė 
Holc. 

Jie mylėjosi, ir tai buvo ne šiaip seksas, o būtent mylėjimasis ir 
glamonės. Paskui Monsonas pasiūlė išgerti vyno, jiedu kalbėjosi, 
kartu užmigo ir kitą rytą atsikėlę papusryčiavo. Būtent taip viskas 
įvyko, ir vien tik mintis, kad dabar jis štai čia sėdi ir turi apie visa tai 
pasakoti tokiomis aplinkybėmis, vertė jį jaustis siaubingai. Jis nieka- 
da neskriaudė Lindos ir nebūtų apie tai net pagalvojęs. 

— Žinai, — žvelgdama į laikrodį tarė jam Ana Holt, — gal ties tuo 
stabtelėkim ir pratęskim rytoj. 

— Jis pripažįsta, kad su ja permiegojo? — paklausė prokurorė, kai 
tą dieną abi pietavo. 

— Jis ne kvailas, — tarė Holt. 

— O kas toliau? Liepos ketvirtąją prarado atmintį? Apie tai neuž- 
siminė? 

— Į pabaigą lyg ir bandė, bet aš, laimei, laiku sustabdžiau, — atsakė 
Holc. 

— Nenori skubėti? 

— Žadu palaukti, kol jis pats papasakos, kad tą naktį buvo pas ją 
bute, — paaiškino Holt. — Pirma noriu sužinoti, ką jis buvo sumąstęs 
tą dieną, kai ją pasmaugė. 

— Viskam savas laikas? 

— Viskam savas laikas, o tu, jei norėsi, galėsi dalyvauti apklausoje. 

— Tu bent numanai, kuo viskas baigsis? 

— Aišku, — atsakė Holt. — Aš tiksliai žinau, kuo viskas baigsis. 

— Nenori atskleisti bent kelių detalių? 

— Galiu parašyti, jei pažadėsi perskaityti tik tada, kai užbaigsiu šį 
reikalą. 

— Gal verčiau nerašyk. Man taip nepavyksta. Jei tik kas nors palie- 
ka ant stalo kokį nors popierių, aš puolu žiūrėti iškart, kai tik žmogus 
išeina. 

„— Aš irgi, — prisipažino Ana Holt. — Man atrodo, taip daro visi 
normalūs pareigūnai. Kaip smagu pagaliau sutikti tokią pat proku- 


rorę. 

Trečiadienio rytą Vekšės apylinkės teismas formaliai pateikė Beng- 
tui Monsonui kaltinimus dėl Lindos Valin nužudymo. Dieną prieš 
tai iš Valstybinės teismo ekspertizių laboratorijos atėjo išsamios tyri- 
mo išvados, patvirtinančios, kad nusikaltimo vietoje rasta jo DNR. 
Nepaisant to, Monsono advokatas atkakliai neigė savo ginamajam 
pareikštus kaltinimus. Monsonas nieko nekomentavo, tik tvirtino, 
jog yra nekaltas, o visa ši situacija jam absoliučiai nesuvokiama. 
Ana Holt sąmoningai nusprendė nesikišti į teismo procesą. Jai buvo 
svarbiausia nesužlugdyti kruopščiai kuriamo pasitikėjimo. Monso- 
nas neturėjo matyti jos priešiškoje teismo aplinkoje. Atvirkščiai, jis 
turėjo manyti, kad ji laikosi nuo viso to atokiau, nes nėra visiškai 
tikra dėl jam pateiktų kaltinimų. Toks buvo jos planas, paprastas 
kaip dukart du. 

— Žinai, jis apie tave klausė, — vėliau pranešė Anai prokurorė. 

— Gerai, — tarė Holt. — Aš ir tikėjausi, kad paklaus. 

Papietavusi ji pati nuėjo atsivesti Monsono iš kameros ir pasitei- 
ravo, ar jis neprieštarautų, jeigu apklausoje dalyvautų ir viena jauna 
jos kolegė. 

— Ber jei tu nenori, tiek to, — skubiai pridūrė Ana, pamačiusi jo 


akyse šmėstelėjusią abejonę. 

— Ne, aš neprieštarauju, — atsakė Monsonas, purtydamas galvą. — 
Jeigu tau netrukdys, man irgi, tegu dalyvauja. 

— Gerai, taip ir padarykim, - nutarė Holt. 

Apklausa truko tris valandas, ir per tą laiką Liza Matėj ištarė vos 
penkis sakinius. Prieš jiems pradedant Monsonas netikėtai atsigręžė 
į ją. 

— Atsiprašau, kad paklausiu, ar tu tikrai policijos pareigūnė? 

— Taip, — Liza Matėj nusišypsojo jam dar maloniau negu Holt. — 
Ne pirmas to klausi. 

— Tu visai nepanaši į pareigūnę, jeigu supranti, ką turiu galvoje. 

— Žinau. Turbūt dėl to, kad per dienas tiesiog sėdžiu skaitydama 
krūvas dokumentų. Ber taip pat kartais tenka sėdėti ir išklausyti. 

— Papasakok apie savo santykius su Linda, — pradėjo apklausą 
pareigūnė Holt. 

Nors tuo metu Linda buvo tik ką sulaukusi aštuoniolikos, o 
Bengtas Monsonas trisdešimt dvejų, Ana Holt nė neketino užsimin- 
ti apie nemenką amžiaus skirtumą. Kol kas. Galbūt kitą savaitę, jei 
viskas klostysis taip, kaip ji vylėsi. 

Monsono nuomone, to nelabai buvo galima pavadinti santykiais. 
Juodu nedaug kas siejo. Tiesiog leido laiką kartu, ir tiek. Per tuos 
trejus metus susitiko gal dvidešimt kartų. Iš pradžių matydavosi daž- 
niau, paskui vis rečiau. Paskutinį kartą jis matė ją ankstyvą pavasarį; 
ji paskambino ir pasakė, kad išsiskyrė su savo vaikinu. Žinoma, Lin- 
da jam patiko. Jis, tiesą sakant, jautė jai didelę simpatiją, o jei jau 
visai atvirai, tai kurį laiką netgi buvo šiek tiek įsimylėjęs. Bent jau iš 
pradžių, tik niekada jai to nepasakė. 

— Man toks įspūdis, kad Linda taip pat buvo tave įsimylėjusi, — 
įsiterpė Holt. 

Monsonas pritarė, jog tikrai taip, ir šis faktas tik dar labiau ap- 
sunkino padėtį. Vieną kartą ji netgi buvo užsiminusi, kad parašė apie 


jį savo dienoraštyje. Po šių žodžių Monsonas staiga nutilo, o Holt jo 

akyse pastebėjo dvejonę. Tokią par kaip tada, kai paklausė, ar galėtų 
į apklausą pasikviesti Lizą Matėj. 

— Suprantu. Suprantu, kad ji labai įsimylėjo, bet vis galvoju apie 
kai ką, —- pasakė Holt, stengdamasi kuo greičiau nukreipti pokalbį 
nuo dienoraščio temos. — Šiek tiek dvejojau, ar apie tai užsiminti, 
bet tiek jau to — jei nenorėsi, galėsim apie tai nekalbėti. 

— Na? - neryžtingai paklausė Monsonas, akivaizdžiai įsitempęs ir 
atsargus. 

— Žinoma, tai anokia paslaptis, bet man toks įspūdis, kad tu gana 
patyręs kalbant apie santykius su moterimis, — Holt gūžtelėjo pe- 
čiais. —- Netgi labai patyręs, — su šypsena pridūrė ji. 

Monsonas jos mintį suprato, tačiau toks pareiškimas jam nelabai 
patiko. Žodis „patyręs“, pasak jo, buvo grubus ir ciniškas. Jo ausiai 
jis skambėjo panašiai kaip „nusivalkiojęs“. Monsonui patiko mote- 
rys. Jam visada buvo lengva su jomis kalbėtis, bendrauti, tiesiog leisti 
laiką. Artimų vyriškos lyties draugų, tiesą sakant, niekada neturėjo 
ir nelabai jų pasigedo. O grįžtant prie Holt klausimo, taip, per gy- 
venimą jis turėjo gana nemažai moterų, jeigu ji tai turėjusi omenyje. 
Jis mėgo moteris ir gerai jautėsi jų kompanijoje. Moterys darė jį lai- 
mingą, pakeldavo jam nuotaiką ir iš esmės suteikdavo ramybės, štai 
ir viskas. 

— Nematau čia visiškai nieko keista, - sutiko Ana Holt. — Puikiai 
suprantu, ką nori pasakyti, tik galvoju, kaip viskas buvo su Linda. 

— Tu manai, kad jai trūko seksualinės patirties? - paklausė Mon- 
sonas. 

— Būtent. Kaip tik seksą ir turėjau omenyje. Man įdomu, kaip 
jums sekėsi lovoje. 

Pasak Monsono, seksas buvo visiškai normalus, ir jiems su Linda 
to užteko, žinant jų jausmus vienas kitam. 


— Paprastas tradicinis seksas, — apibendrino Holt. 

— Koks būna tarp dviejų žmonių, jaučiančių abipusę pagarbą ir 
simpatiją, — patikslino Monsonas. — Bet tebūnie paprastas tradicinis 
seksas, jei tau taip labiau patinka. 

Tuomet Holt pasiteiravo, kaip būdavo su visomis kitomis. Su to- 
mis moterimis, kurios buvo kur kas labiau patyrusios negu Linda 
Valin — ar ir tada užtekdavo paprasto banalaus sekso? 

Monsonu teigimu, ne visada, bet jei abi pusės to norėdavo, kodėl 
gi ne, juk dviem suaugusiems atsakingiems žmonėms to niekas ne- 
draudžia. Jei tik noras abipusis ir paisoma tam tikrų ribų. 

— Paskaityk sekso patarimų skyrelį bet kuriame laikraštyje ir su- 
prasi, apie ką aš kalbu, -— pridūrė jis. 

— Aš kuo puikiausiai suprantu, — patikino Holt. — Be to, mes ne 
tam čia sėdime ir šnekučiuojamės. 

— Nesupratau? 

— Na, juk ką tik sakei, kad suaugusiems atsakingiems žmonėms 
šitai nedraudžiama. Visiškai tau pritariu. Ne mano reikalas. Galų 
gale, tai tavo asmeninis gyvenimas. Klausyk, gal čia ir užbaikim, o 
pratęsim rytoj? Jau ilgiau nei tris valandas užsisėdėjom. 

— Dėkui, kad leidai ir man dalyvauti, - prabilo Liza Matėj, šypso- 
damasi Bengtui Monsonui. - Buvo labai įdomu. Ypač ta mintis, kad 
„patyręs“ gali reikšti „nusivalkiojusį . Man pasirodė labai taiklu. 

— Ką gi, dėkui, - atsakė Monsonas. 


— Na? Kaip tau mano mielasis Bengras Akselis? - paklausė Holt, 
kai jos su Matėj liko vienos. 

— Ne mano skonio, - atsakė Liza Matėj. - Spėju, aš turbūt irgi ne 
jo skonio, - pridūrė ji, gūžtelėdama pečiais. 

— Tuomet kokios tos jo skonio moterys? 

— Jei tikėsim jo žodžiais, visokios. 

— O pati kaip manai? 

— Manau, kad labiausiai jis myli save, - palingavo galvą Matėj. — 
Jeigu perrašytum, ką jis kalbėjo, ir vietoj žodžio „moterys“ įrašytum, 
pavyzdžiui, žodį „maistas“, suprastum, ką aš manau. Besotis, ir tiek. 

— Ką dar gali pasakyti? 

— Dėl to dienoraščio, — tarė Matėj. - Visi mano, kad Lindos tėvas 
jį slepia. 

— Ką daryti, jei taip ir yra? 

— Na, kad tėvas jį slepia, tai akivaizdu. Iki jo neprisikasime, bet 
Monsonas aiškiai įtaria, jog tu jį jau perskaitei — beje, šioje vietoje 
labai sumaniai pasielgei — taigi, gal netgi geriau, kad neturime to 
dienoraščio. Antraip jo advokatas prašytų parodyti. 

— Ko tada Monsonas taip nerimauja dėl to dienoraščio? 

— Ana, - atsiduso Matėj. — Tu ir pati puikiai žinai, ko jis neri- 
maujja. 

— Kad Lindos dienoraštyje rašoma ne tik apie tradicinį seksą, — 
pasakė Holt. 

— Matai? — tarė Matėj. — Ir tu dar klausi žmogaus, kuris vargu ar 
išvis yra ragavęs to tradicinio sekso. Ne, rimtai, kam aš tau reikalin- 
ga? 

Lindos žudiko pavardę jau žinojo visi. Net pernelyg daug žmonių 
tikino jį pažįstantys asmeniškai. Policininkai, pasiraitoję rankoves, 
dirbo trimis pamainomis, o ant jų stalų nesustabdomai plūdo įvairūs 
gyventojų pranešimai. 

Pirmiausia su rajono policijos narkotikų kontrolės skyriumi per 
vieną pareigūną susisiekė Monsono kvaišalų tiekėjas. Pareiškė esąs ne 
iš tų, kurie skundžia savus klientus, bet Monsonas jau nebuvo eilinis 
pirkėjas. Iš jo, tiesą sakant, niekada ir negaudavo didelio pelno. Porą 
kartų per metus šio to įsigydavo, dažniausiai hašišo. Kadangi pats 
tiekėjas tik ką gavo dvejus su puse metų, už savo parodymus jis vylėsi 
sulauksiąs bent šiokio tokio bausmės sušvelninimo. 

Praktiškai tuo pat metu Knutsonas išsiaiškino, kur Monsonas 
buvo išmokęs vogti automobilius. Iš Lundo paskambinęs jo buvęs 
klasės draugas papasakojo, kaip jiedu dvi vasaras iš eilės dirbo Sko- 
nėje, nepilnamečių pataisos įstaigoje. Monsonas buvo praktiškas 
žmogus ir domėjosi technika, nors iš išvaizdos to nebūtum pasa- 
kęs, ir tuo mokėjo naudotis. O užvis geriausiai mokėjo, pasak klasės 
draugo, elgtis su moterimis. Bet turbūt pareigūnai ir patys tai jau 
žinojo, tiesa? 

Daugiau skambino praktiškai vien tik jaunos moterys. Papasako- 
jusių apie savo santykius su Monsonu buvo daugiau, nei policinin- 
kams reikėjo. Dar daugiau skambinusiųjų tvirtino apie jį girdėjusios 
iš savo draugių. Viena moteris itin sudomino pareigūnus. Ji sakė 
turinti draugę, kuri dabar dėkoja likimui už tai, kad liko gyva. Tos 
draugės teigimu, ji viešėjo pas Monsoną liepos 3-iosios, ketvirtadie- 
nio, vakarą, bet, supratusi, jog kažkas ne taip, išėjo. 

Kai už poros valandų Knutsonas su Sandberg ją apklausė, ta is- 
torija, kaip ir reikėjo tikėtis, pasirodė esanti kiek kitokia. Bet vis tiek 
gana įdomi ir labai aktuali policijai. Be to, viskas sutapo su jau turi- 
ma informacija. 

Tą ketvirtadienį, apie dešimtą valandą vakaro, ji užsuko pas Mon- 
soną į svečius. Jo bute Rytiniame rajone, Javų gatvėje, ji jau buvo 
apsilankiusi tą vasarą ir anksčiau. Viskas prasidėjo kaip įprastai, ant 
sofos pas Monsoną svetainėje. Tačiau tą vakarą ji staiga nusprendė 
sustoti. 

— Iš tikrųjų net pati nežinau kodėl, - kalbėjo liudininkė, žvelgda- 
ma į pareigūnę Sandberg. — Staiga pajutau, kad nenoriu. 

Tuomet Sandberg pasiteiravo, ką padarė Monsonas. 

Iš pradžių jis elgėsi kaip įprastai, bet, pajutęs jos muistymąsi, lio- 
vėsi. 

Ar tapo agresyvus? Panaudojo prieš ją jėgą? 

— Ne, - atsakė liudininkė. — Tik labai supyko. Kaip mažas vai- 
kas. 

O kadangi ir pati buvo įpykusi, tai susitvarkė atsagstytą palaidi- 
nukę, užsisegė kelnes, čiupo savo rankinę ir išėjo. 

— Ačiū Dievui, — pasakė liudininkė. — Jei būčiau likusi, būtų ir 
mane pasmaugęs. 

„Tiesą sakant, turbūt be reikalo džiaugiesi, - pamanė Ana Sand- 
berg. — Jei būtum su juo dariusi tą patį, kaip visada, tuomet Linda 
Valin gal būtų likusi gyva.“ 

Paskui Sandberg uždavė dar keletą įprastų klausimų apie Monso- 
no seksualinius pomėgius, o liudininkė atsakė į juos lygiai taip pat, 
kaip ir visos kitos policijai skambinusios moterys. 

Visoms jis buvo tikras svajonių prizas. Sekso metu mėgdavo imtis 
iniciatyvos. Patrauklus, stiprus, sportiškas, tikras eržilas, mokantis 
suteikti malonumą ir puikiai įvaldęs įvairias sekso pozas. Prireikus 
šiurkštus, jei dama to nori, atviras visokiausiems sumanymams bei 
pasiūlymams. Bet ne grubus, nesiekiantis partnerės nuskriausti ir jau 
tikrai nebandantis patenkinti kokių nors savo sadistinių polinkių. 

— Tas ir keisčiausia, — pridūrė liudininkė. — Niekada nemaniau, 
kad jis gali būti sadistas. Su manimi taip niekuomet nesielgė. 

„Nes visada jam paklusdavai, todėl būdamas su tavimi niekada 
nesusinervindavo“, - pagalvojo Sandberg. 

„Tu turbūt paprasčiausiai buvai ne jo skonio“, - nusprendė Knut- 


sonas. 

Kervirtoje Bengto Monsono apklausoje Liza Matėj dalyvavo ne 
šiaip sau. Ana Holc ketino pradėti spausti kaltinamąjį prie sienos, o 
Matėj jai buvo reikalinga tam, kad tai būtų mažiau skausminga ir 
akivaizdu. Draugiškų manierų, švelnios bei nekaltos išvaizdos Ma- 
tėj visiškai nedomino Monsono kaip moteris, o pareigūnei Holt tai 
idealiai tiko. 

— Vakar minėjai, jog Linda apie jūsų santykius parašė savo die- 
noraštyje. 

— Taip? — Monsono žvilgsnis tapo budrus. 

— Kiekviena taisyklė turi savų išimčių, — tęsė Holt. - Žinau, kad 
dažniausiai su Linda praktikuodavote tradicinį seksą, bet juk kartais 
būdavo ir kitaip? Juk kartais užsiimdavote sekso žaidimais, eksperi- 
mentuodavote vienas su kitu lovoje? Noriu, kad man apie tai papa- 
sakotum, tau turbūt nesunku. 

— Ne, - sutiko Monsonas. — Kodėl turėtų būti sunku? Nieko ypa- 
tingo nevyko. Darėm tik tai, ką visi žmonės bent kartą gyvenime 
išbando, kai mylisi. 

Vis dėlto tai pasirodė ne taip jau ir paprasta, nes pareigūnei Holt 
prireikė kone dviejų valandų, kol išgavo prisipažinimą, kad kelis kar- 
tus jiems besimylint Monsonas buvo surišęs Lindai rankas. Pasak 

kaltinamojo, tai įvyko toli gražu ne pačioje jų seksualinių santykių 
pradžioje. 

Linda nebuvo itin patyrusi. Prieš seksą su Bengtu Monsonu ji 
buvo turėjusi keturis partnerius. Pirmas kartas įvyko, kai ji buvo 
keturiolikos ir netgi nebuvo girta, tiesiog norėjo pabandyti ir suži- 
noti. Visi ankstesni partneriai buvo jos vienmečiai. Nė su vienu iš 
jų nebuvo patyrusi orgazmo. Užtat patyrė jį masturbuodamasi, kai 
sulaukė šešiolikos ir kruopščiai vykdė didžiausio vakarinio laikraščio 
sekmadieniniame priede išspausdintus garsiausios šalies sekso eks- 
pertės patarimus. Apie visa tai ji buvo pasakojusi Bengtui Monsonui, 
pirmajam tikram meilužiui. 

Su Monsonu ji orgazmą patirdavo visada, dažniausiai ne vieną. 
Pirmą kartą tai nutiko vos per antrąją jų sueitį, mylintis tradiciniu 
būdu. Moterims paprastai tai sunkiai pavyksta, ypač santykių pra- 
džioje. Būtent tada Monsonas padarė atradimą. 

— Supratau, kad jai patinka, kai tvirtai ją laikau prieš pat pabai- 
gą, - paaiškino jis. 

Kelis pirmuosius kartus viskas tuo ir apsiribojo. Paskui pati Linda 
sumanė šį tą pabandyti nė žodžio nesakiusi. Tąkart jie jau buvo kartą 
pasimylėję, ji gulėjo Monsono lovoje ant nugaros, o šis ją glostė bei 
glamonėjo. Staiga ji ištraukė diržą iš jo chalato, padavė jam ir atkišo 
suglaustus delnus. Jis atsargiai supančiojo jos rankas ir pririšo prie lo- 
vos galvūgalio. Nė vienas nepratarė nė žodžio, abu puikiai vienas kitą 
suprato, o Linda visiškai juo pasitikėjo, taip netikėtai suteikdama 
Bengtui Monsonui, savo meilužiui, galimybę svarbiausią akimirką 
pasinaudoti dviem laisvomis rankomis. 

— Skirtumas, žinoma, labai didelis. Jeigu sieki orgazmo, svarbiau- 
sia stimuliuoti. Tiek fiziškai, tiek psichologiškai. 

Taigi, jis tikrai buvo ją surišęs, tačiau mušti nemušė, niekada. Ar 
kaip nors kitaip kankino? Niekada. Pasak Monsono, netgi neištarė 
nė vieno grubaus žodžio. Linda tokių dalykų nemėgo, jie nebūrų 

žadinę geismo, o nuteikę priešingai. Jai išvis nereikėdavo žodžių, tik 
tylaus, intymaus jųdviejų ryšio. 

— Iš esmės tai būdavo seksas be jokių įmantrybių, - aiškino Mon- 
sonas. — Jei padarai, kas tau patinka, bet nedrįsti apie tai kalbėtis, 


tuomet iš tiesų tai padarė partneris, o ne tu. 


— Na, ką dabar manai, Liza? — paklausė Holt kolegės po apklau- 
SOS. 

— Et, — atsiduso Matėj. - Kam klausinėji manęs, jeigu aš tokiuo- 
se reikaluose praktiškai dar skaisti? Kaip manai, kodėl tiek daug 
normalių moterų pameta galvas dėl tokių dominantų ir praktiškai 
visada atsiduria tokių tipų kaip Monsonas lovoje? Nors Monsono 
nepavadinčiau vyru. Jis greičiausiai net ne žmogus. 

— O kas jis toks? — paklausė Holc. 

— Sakyčiau, kažkokia sekso bitutė. Supranti, ... argi naujiena, jog 
sekso metu svarbi fizinė ir psichologinė stimuliacija? Ar daug reikia 
patirties, kad suprastum, ką jis daro? Ar apimtų geismas supratus, 
kad jis tave „fiziškai bei emociškai stimuliuoja“? 

— Turbūt nelabai, - sutiko Holt. 

— Aš manau, jog vienintelis įdomus dalykas, dėl kurio mes čia 
sėdim ir klausom jo paistalų, yra tai, kas dedasi jo galvoje atsidū- 
rus tokioje situacijoje, kokioje jis praktiškai niekada neatsiduria, nes 
merginos visada pildo jo norus. 

— Kokia ta situacija? 

— Kai jis nuo pat pradžių susierzina. Kai galvoje tik viena mintis — 
vienas du ir baigti, kaip romantiškai sako vaikinai, bet partnerė per- 
pranta jo mintis ir atsisako paklusti. O jis suvokia, kad jį perprato, ir 
pasijunta apsikvailinęs partnerės akyse. 

— Ir tokiomis akimirkomis Bengtas Monsonas jau nebūna mei- 


lus. 

— Tokiomis aplinkybėmis jis pasmaugia Lindą Valin, tik niekada 
to nepripažins. 

— Netgi pats sau? 

— Juo labiau tau arba man, - pridūrė Matėj. 

— Ką patartum? - paklausė jos Holt. 

— Sumalk jį į miltus, — ramiai šyptelėjo Matėj. — Aišku, jis ir tada 
neprisipažins, bet norėčiau stebėti tą vaizdą. Turbūt niekada dar ne- 
mačiau tokio savimylos, tiek daug šnekančio ir tokio kvailo žudiko. 

Sunkiu darbu, sąžiningumu ir sumanumu pasižymėjo ne tik Le- 
vinas, bet ir jo artimiausi kolegos. Būtent todėl preliminarus Bengto 
Monsono kriminalinis portretas buvo baigtas nepraėjus nė penkioms 
dienoms po jo suėmimo. 

Trisdešimt penkerių metų vyras gimė Malmės ligoninėje vieną 
gražų gegužės sekmadienio rytą, kai Skonėje buvo tik ką prasidėjusi 
vasara. Vienišos trisdešimtmetės pirmagimis, tėvas nežinomas. Gal- 
būt pats Monsonas būtų galėjęs paaiškinti tas miglotas DNR eksper- 
tų prielaidas apie egzotišką kilmę, kurios sukėlė bylos tyrėjams tiek 
problemų ir dabar dar šmėžavo Levino galvoje. 

Motina, regis, nekėlė jokių įtarimų. Ji buvo kilusi iš netoli An- 
gelholmo gyvenančių ūkininkų šeimos, visi policijos pareigūnų kal- 
binti giminės ją apibūdino kaip gražią, linksmą bei tvirto charakte- 
rio moterį, sugebančią savimi pasirūpinti. Sulaukusi dvidešimties ji 
išvažiavo į Malmę ir per dešimt metų sėkmingai išplėtojo verslą. Jai 
priklausantis grožio salonas su kirpykla buvo įsikūręs puikioje vieto- 
je, pačiame miesto centre, ir nuolat plėtėsi. Pasak vyresniosios sesers, 
vaiko tėvą ji buvo sutikusi atostogaudama Kanarų salose, tačiau tiks- 
liau ką nors pasakyti Bengto Monsono teta negalėjo. 

Ją apklaususiems Malmės policijos pareigūnams ji parodė pluoš- 
telį nuotraukų. Vienose Bengtas Monsonas buvo dar mažas ir labai 
žavingas berniukas, kitose — jau mokyklą baigiantis išvaizdus devy- 
niolikos metų jaunuolis. Kažkuo panašus į senų filmų herojus, tik 
be ūsų. Tai, ką jis padarė, tetai atrodė absoliučiai nesuvokiama, o 
vienintelė jos paguoda buvo viltis, kad policija susipras padariusi 
siaubingą klaidą. 

Kai Bengtui buvo penkeri, jo mama susirado naują draugą. Pen- 
kiolika metų vyresnį. Jis valdė gana sėkmingą verslą, ir, nors labai 
keista, tebebuvo viengungis. Po metų mama už jo ištekėjo, ir Beng- 
tas gavo netikrą brolį bei naują tėtį, kuris jį oficialiai įsisūnijo. Šeima 
persikėlė į prašmatnų namą Belvju, Malmės priemiestyje. Bengto 
mama pelningai pardavė savo saloną ir iš verslininkės tapo namų 
šeimininke, tiesa, dirbančia puse etato vienos vokiečių kosmetikos 
bei plaukų priežiūros produktais prekiaujančios įmonės atstove. 

Jie atrodė darbšti, padori, pasiturinti viduriniosios klasės šeima. 
Nei kaimynai, nei mokytojai, nei socialinių tarnybų darbuotojai ar 
policijos pareigūnai apie juos negalėjo pasakyti nieko blogo. Nei 
Bengtas, nei kiti jo šeimos nariai niekam neužkliuvo. Pradinėje mo- 
kykloje berniukui sekėsi puikiai, vidurinę taip pat baigė visai neblo- 
gais pažymiais. Buvo sportiškas, nors treniruotėmis pernelyg nesido- 
mėjo. Klasės vaikinai jį mėgo, nors labai artimų draugų jis neturėjo, 
o mokyklos mergaitės piršosi į drauges dar nuo pradinės mokyklos 
laikų. 

Karinės tarnybos jis išvengė be jokių kraštutinių gudrybių. Metus 
paatostogavęs, tai yra pasilinksminęs su savo bendraamžiais, ir tuo 
pat metu šiek tiek padirbėjęs pas tėvą, jis išvažiavo į Lundą studijuoti 
universitete. Po ketverių metų baigė studijas ir gavo humanitarinių 
mokslų diplomą, o jo specialybė apėmė keletą sričių - kiną ir teatrą, 
filosofiją bei literatūrą. Jis aktyviai dalyvavo universiteto dramos bū- 
relio bei studentų atstovybės veikloje, taip pat buvo kitų neformalių 

Lundo miesto studentų bendruomenių narys. Visos bendramokslės 
ir šiaip jo akiratyje atsidūrusios merginos, regis, įsimylėdavo Bengtą 
iš pirmo žvilgsnio. 

Tų pačių metų rudenį jo mama mirė nuo vėžio. Kitaip nei dauge- 
lis susidūrusiųjų su šia liga, ji mirė po mėnesio, kai išgirdo diagnozę. 
Tais pačiais metais, dieną prieš Kūčias, Bengto įtėvis patyrė smarkų 
širdies smūgį ir čia pat, dar neapsnigtame Ljungshuseno golfo aikš- 
tyne, mirė. 

Bengrtas su savo įbroliu pardavė namą ir kitą turtą. Palaidojo tėvą, 
sumokėjo visas skolas ir pasidalijo, kas liko. Matyt, ta suma buvo 
kur kas mažesnė, nei jie tikėjosi. Greičiausiai tai buvo svari priežastis, 
kodėl nuo to laiko vaikinai glaudaus ryšio nepalaikė. Bengto įbrolis, 
vos tik gavęs ekonomisto diplomą, išvažiavo į Vokietiją. Pastaruosius 
penkerius metus jis vadovavo vienos Švedijos miškininkystės kom- 
panijos dukterinės bendrovės finansų skyriui. Buvo vedęs vokietę ir 
gyveno su ja netoli Šrurgarto. Apie savo brolį Bengrą su paskambi- 
nusiais policijos pareigūnais jis nepanoro kalbėti. Bengro Monsono 
šeimos nariai buvo arba mirę, arba su juo nebendravo. 

Būdamas dvidešimt penkerių Bengras įsidarbino Malmės savival- 
dybės kultūros skyriuje administratoriumi bei projektų vadovu. Tą 
vasarą jis susipažino su lakūno dukterimi, kuri tuo metu dirbo Stu- 
rupo oro uosto klientų aptarnavimo skyriuje. Po pažinties Bengrtas 
pabandė įsidarbinti projektų vadovu Vekšės savivaldybėje, o gavęs 
darbą tenykščiame kultūros skyriuje, apsigyveno su savo mergina 
būsimo uošvio parūpintame bute Vekšėje. Po metų jiems gimė du- 
kra. O dar po metų jie išsiskyrė. Jis persikraustė į naują butą Javų 
gatvėje, kur iki šiol ir gyveno. 

Po skyrybų gyveno vienas, turėjo teisę matytis su savo septynmete 
dukterimi, tik metams bėgant lankė ją vis rečiau ir rečiau. Uždirb- 
davo dvidešimt penkis tūkstančius kronų per mėnesį neatskaičius 


mokesčių. Turėjo vairuotojo pažymėjimą, bet neturėjo automobilio. 

Jokių paskolų, jokių nesumokėtų mokesčių. Neatsidūręs nei socia- 
linių tarnybų, nei policijos pareigūnų akiratyje. Tiesą sakant, netgi 
negavęs baudos už ne vietoje pastatytą automobilį. Be to, nepapras- 
tai mylimas visų aplinkinių merginų. 

Būdamas trisdešimt penkerių metų ir trijų mėnesių amžiaus jis 
išprievartavo bei pasmaugė Lindą Valin jos motinos bute Vekšės cen- 
tre. Ir tai buvo priežastis, kodėl policijai teko surinkti visus iki šiol 
žinomus jo gyvenimo faktus į vieną aprašymą, Jano Levino kartos 
atstovų vadinamą trumpa nusikaltėlio biografija. 


Anos Sandberg apklausta buvusio lakūno dukra patvirtino nejti- 
kėtiną Bengro Monsono seksualinį apetitą. Draugystės pradžioje jie 
mylėdavosi praktiškai ištisą dieną. Bet paskui, kai apsigyveno kartu 
ir ji pastojo, jis prie jos nė neprisilietė. Užtat miegodavo su visomis 
iš eilės, o vos tik tai supratusi ji nutraukė santykius. 

Į kitą tiesmuką klausimą ji atsakė neigiamai: ne, jis niekada nesi- 
griebė prieš ją smurto. Išskyrus jau minėtą apetitą, kitais atžvilgiais 
seksas buvo įprastas ir normalus. Buvusios Bengto Monsono žmonos 
žodžiais, „gražesnio vyro bei žavingesnio tinginio“ ji per savo gyveni- 
mą nebuvo sutikusi, o tai, ką jis padarė prieš porą mėnesių, jai atrodė 
tiesiog nesuvokiama. Tačiau labiausiai ji nerimavo dėl septynmetės 
jųdviejų dukters. Abu su dabartiniu vyru buvo nutarę, kad kol kas 
dar neleis jos į pirmą klasę, o kaip tik vakar priėmė sprendimą išsi- 
kraustyti iš Vekšės. 

Vakariniai laikraščiai nedelsdami siūlėsi išspausdinti buvusios 
žmonos interviu mainais į šlovę bei pinigus, jei tik moteris papa- 
sakos, ką reiškia būti žudiko žmona ir auginti vienturtę jo dukterį. 
Juos domino moterį išprievartavęs ir nužudęs gyvulys, pats turintis 
mažametę mergaitę. Tačiau išvažiuoti iš Vekšės galutinai įtikino ne 
sensacingų antraščių besivaikantys vyriškos lyties vakarinių laikraščių 
žurnalistai, o „Paskutinių naujienų“ šeimos skilties redaktorė. Ji no- 

rėjo parašyti ilgą, išsamų ir jausmingą straipsnį apie tai, kaip ši mote- 
ris su savo naujuoju vyru bei dukterimi tapo žiniasklaidos pamišimo 
aukomis. Kaip jie buvo priversti atidėti dukros mokslų pradžią, kaip 
mergaitę paveikė žinia, jog jos „tikrasis tėvelis“ yra žmogžudys, ar iš 
tiesų ketino išsikraustyti gyventi kitur, o gal netgi pasikeisti vardus 
ir prašyti valdžios juos įtraukti į liudininkų apsaugos programą. Tai 
buvo paskutinis lašas, padėjęs jai su vyru apsispręsti. Duoti interviu 
tokiam straipsniui jie griežtai atsisakė. 


Penktadienį Ana Sandberg kartu su viena kolege iš Vekšės poli- 
cijos nuvažiavo į Lindos mamos sodybą prie Osneno ežero jos ap- 
klausti. 

Šis reikalas pasirodė visiškai beprasmis. Lindos motiną buvo išti- 
kusi krizė. Tas šokas, kurį moteris patyrė išgirdusi apie dukros nužu- 
dymą, po mėnesio perėjo į potrauminį stresą, o dabar ją iš naujo šo- 
kiravo žinia apie policijos sulaikyto žudiko tapatybę bei jos vaidmenį 
šiuose įvykiuose. Ji buvo išleista neterminuotų nedarbingumo atos- 
togų, gėrė stiprius raminamuosius, praktiškai kasdien bendraudavo 
su psichiatru ir buvo nuolat prižiūrima geriausios draugės. 

Apie grįžimą į butą mieste nė minties nebuvo, ji netgi nenorėjo 
galvoti, ką su juo darys. Galų gale, parduoti taip paprastai negalėjo. 
Visi, kas tik skaitė laikraščius, žiūrėjo televizorių ar klausėsi radijo, jį 
vadino „žmogžudystės vieta“. Kaimynystėje įsikūrę žmonės pasidali- 
jo į dvi stovyklas: vieni eidami pro šalį bandydavo bent akies krašte- 
liu žvilgtelėti, kaip viskas atrodo viduje, o kiti netgi patį namą iš tolo 
aplenkdavo. Lindos motina net buvo gavusi anoniminį laišką nuo 
vienos kaimynės, kuri nerimavo dėl smukusios buto vertės ir prie- 
kaištavo. Bet dėl to Lindos motina šiuo metu mažiausiai jaudinosi. 

Su Bengtu Monsonu ji paskutinį kartą bendravo prieš trejus me- 
tus. Nuo tada nepalaikė jokių ryšių. Ji pati iš esmės nenorėjo, o jis 
nesistengė su ja susisiekti. Lindos mama liovėsi su juo susitikinėjusi, 

kai tik suprato, kad tarp jų mažai kas bendro ir šis vyras ne itin ja 
domisi. Jos žodžiai sutapo su Bengto Monsono pasakojimu: kaip jie 
susipažino, kiek truko jų santykiai, kur susitikinėdavo. Jokių inty- 
mių klausimų apie jųdviejų seksualinį ryšį Ana Sandberg nepateikė 
ir net neketino. 

Linda pati papasakojo motinai apie Bengtą Monsoną. Maždaug 
prieš metus, tuo sunkiu joms abiem laikotarpiu, kai Linda persikėlė 
gyventi pas „savo dievinamą tėvą“, jo, kaip įprastai, susiginčijo, ir 
dukra mestelėjo, kad susitikinėja su Monsonu. Nesakė, kad su juo 
turi intymių santykių, nors mama ir pati įtarė, tik sakė, jog buvo 
susitikusi. Kitą dieną Linda paskambino atsiprašyti. Tikino, kad taip 
kalbėjo iš pykčio ir kad nereikia kreipti į tai dėmesio. Lota stengėsi 
išmesti pokalbį iš galvos. O dabar graužė save už tai, kad tada nenu- 
ėjo tiesiai pas jį ir savomis rankomis jo neužmušė. 

— Viskas per mane, — tarė ji, įsmeigusi prieš save tuščią žvilgsnį, ir 
lyg pabrėždama savo žodžius linksėjo. 

Kitapus stalo sėdėjusi Ana Sandberg pasislinko arčiau ir tvirtai 
paėmė ją už rankų, kad sugrąžintų į realybę. 

— Paklausykit manęs, Lota, — pasakė ji. — Ar girdite? 

— Girdžiu. 

— Gerai, — tarė Sandberg, žiūrėdama jai į akis. — Tai, ką jūs ką tik 
pasakėte, yra tokia pat nesąmonė, kaip ir tvirtinti, jog pati Linda 
kalta dėl savo nužudymo. Ar girdite, ką sakau? 

— Taip, girdžiu. Girdžiu, — pakartojo Lota, o Ana Sandberg ją dar 
tvirčiau suspaudė. 

— Lindą nužudė Bengtas Monsonas. Jis, o ne kas nors kitas. Tai jo 
kaltė. Tik jo. Niekieno daugiau. Jis nuskriaudė jus abi. 

— Girdžiu jus, - pakartojo Lota Erikson. 

— Gerai, — pasakė Sandberg. — Būtų gerai, kad suprastumėte. Nes 


būtent taip ir yra. Nutiko būtent taip, būtent todėl. 

Po apklausos Ana Sandberg su kolege grįžo į Vekšės nuovadą. Jų 
savijauta buvo nekokia. Tačiau palyginus su ta moterimi, pas kurią 
tik ką lankėsi, abi gyveno tobulame pasaulyje. 

— Pati galėčiau nudėti tą pašlemėką, — važiuodama į garažą pasakė 
Sandberg. 

— Jei reiks pagalbos, sakyk, - atsiliepė kolegė. 


Knutsonas su Torenu nesėkmingai tęsė dienoraščio paieškas ir vis 
dar vylėsi sužinoti kitų su auka susijusių aplinkybių. Iš pradžių jie 
dar kartą apklausė drauges ir gavo šiek tiek naujos informacijos. Pas- 
kui nuvažiavo pas tėvą į jo dvaro rūmus, bet pešė ne ką daugiau už 
anksčiau to paties klaususius kolegas. 

Apie jokį dienoraštį Heningas Valinas nieko nebuvo girdėjęs. Jis, 
aišku, apie tai galvojo — kur negalvosi, kai policija nuolat apie tai 
klausinėja, tačiau nieko daugiau negalėjo pasiūlyti, kaip tik pasida- 
lyti savo pamąstymais. 

— Maloniai prašom, - sutiko Knutsonas. 

Heningo Valino manymu, dienoraštis yra pats asmeniškiausias 
dalykas žmogaus gyvenime. Ypač jaunų žmonių, juo labiau mergi- 
nų. Tokių, kaip jo dukra. Jeigu ji būtų rašiusi dienoraštį, tai jame, 
kaip ir kiekviena jautri būtybė, būrų pasakojusi apie savo gyvenimą, 
jausmus bei rūpimus dalykus. Dienorašryje ji būtų atskleidusi slap- 
čiausias savo mintis, bet tik tuo atveju, jei būtų buvusi tikra, kad, 
išskyrus ją, daugiau niekas to neperskaitys. 

— Ar suprantate? — paklausė jis, nužvelgęs Knutsoną, o paskui 
Toreną. 

— Suprantu, - atsakė Knutsonas. 

— Taip, — sutiko Torenas. 

— Taigi, — tarė Heningas Valinas. —- O dabar, ponai, atsiprašysiu. 

— Kažin ar jį išmetė, ar tiesiog paslėpė? — svarstė Torenas automo- 


bilyje, jiedviem grįžtant į nuovadą Jaučių turgaus aikštėje. 

— Ber kokiu atveju tikrai perskaitė, - atsakė Knutsonas. 

— Ieškojo, gal kartais bus kas užsiminta apie žudiką, — pridūrė 
Torenas. 

— O nieko neradęs tikriausiai sunaikino. Gal sudegino, — spėjo 
Knutsonas. 

— Manau, kad tikrai būtų galėjęs sudeginti, — pareiškė Torenas. — 
Tokie žmonės paprastai daiktų neišmetinėja. Bet vis tiek kažkodėl 
nuojauta sako, jog bus tiesiog saugiai kur nors paslėpęs. 

— Iš ko sprendi? - paklausė Knutsonas. 

— Nes cokie žmonės šiaip sau daiktų nenaikina, — paaiškino To- 
renas. — Nors... 

— ...visko gali būti, - užbaigė mintį Knutsonas. 

Penktasis Anos Holt pokalbis su Bengtu Monsonu užsitęsė kone 
visą dieną. Liudininkė Liza Matėj, kaip ir anksčiau, beveik nepravėrė 
burnos. Tiesiog sėdėjo kabinete ir klausėsi švelniai šypsodamasi bei 
žvelgdama maloniu žvilgsniu. Pareigūnė Holt, kaip visada, pradėjo 
ne nuo tos temos, kurios Monsonas būtų tikėjęsis. Po to, ką juodu 
vakar aptarė, iš tiesų nebuvo jokios skubos. Priešingai, ji buvo suma- 
niusi leisti jam visą savaitgalį vienumoje pamąstyti apie savo ryšį su 
Linda Valin. 

— Papasakok apie save, Bengtai, - pradėjo ji, palinkdama į priekį, 
pasiremdama į stalą alkūnėmis ir šypsena išreikšdama savo susido- 
mėjimą. 

— Apie save? — nustebęs pakartojo Monsonas. — O kuo aš čia dė- 
tas? 

— Papasakok apie savo gyvenimą, kai buvai mažas. 

— Kaip tai? 

— Pradėk nuo pat pradžių, - pasufleravo Holt. — Kokie tavo pir- 
mieji prisiminimai? 

Bengtas Monsonas savo vaikystę prisiminė nuo septynerių metų, 
kai pradėjo lankyti mokyklą. Kas buvo prieš tai, jam nelabai išliko 


atmintyje. Jo mama ir kiti šeimos nariai dažnai pasakodavo, ką jis 

neva sakydavęs bei veikdavęs, kai buvo visai mažas, tačiau pats to 
tikrai neprisiminė. 

Pradinių klasių prisiminimai nebuvo niekuo ypatingi. Tokie, 
kaip visų. Vieni iš jų buvo geri, tik nelabai kuo įdomūs. Kiti ne tokie 
geri, ir apie juos nelabai norįs kalbėti. Apskritai jis nelabai supran- 
tąs klausimą. Ką bendro turi jo vaikystės prisiminimai su dabartine 
situacija? 

Apie savo tėvus kalbėti Bengtas taip pat nepanoro. Jie mirė prieš 
daugelį metų, o leistis į visokias tarpusavio santykių detales jis nema- 
tė jokio reikalo. Tik galėjo pabrėžti vieną dalyką: jis turėjo tik vieną 
iš tėvų — savo motiną. Kas buvo jo tikrasis tėvas, Bengtas nežinojo 
ir labai anksti suprato, kad mamos apie tai klausinėti neverta. Jis 
turėjęs ir įtėvį, bet apie jį pasakoti tikrai nenori ir stengiasi apskritai 
jį ištrinti iš atminties. 

— Tu nelankai jų kapų? — pasiteiravo Holt. 

— Nori pasakyti, mamos kapo, — pataisė Monsonas. 

— Mamos kapo. 

— Niekada. 

— O įtėvio? 

— Sakai, reikėtų nueiti ten išlieti pykčio? — kreivai šyptelėjo Mon- 
sonas. 

— Ką turi galvoje? — paklausė Holt. 

— Kad reikėtų nueiti ir nusimyžti ant jo kapo. 

— Papasakok, kodėl tau kyla toks noras, —- paprašė Holt. — Ar jis 
taip blogai su tavim elgėsi? 

Apie tai Monsonas neketino kalbėtis. Nei su Holt, nei su kuo 
nors kitu. 

— Nesakyk taip, — papriekaištavo jam Holt. — Gal aš galiu tau 
padėti. 

Monsonas abejojo, kad ji galėsianti jam kuo nors padėti. Juk 
įtėvis jau seniausiai miręs. Ką Holt jam padarytų? Juk neįkištų už 

grotų, ar ne? Jį, Bengrą, pareigūnė Holt su savo kolegomis tikrai 
galinti sudraskyti į skutelius, bet mirę žmonės tikrai nepriklauso jų 
kompetencijai? 

Ana Holt bandė išklausti jį tris sykius. Stengėsi vis kitaip prieiti 
prie šios temos. Neskubėjo. Tačiau kaskart rezultatas būdavo toks 
pat. Bengtas Monsonas arba nieko neprisimindavo, arba nenorėdavo 
apie tai kalbėti. 

— Paklausius tavęs man susidaro įspūdis, jog kažkodėl nenori pa- 
sakoti apie savo tėvus, ypač apie įtėvį. Gal galėtum apie tai šiek tiek 
pamąstyti? — tarė Holt ir paprašė išvesti Monsoną atgal į jo kamerą. 


— Na, ką gero šiandien išgirdom? — vos tik jam išėjus Holt krei- 
pėsi į Matėj. 

— Jis tikrina, ar patikėsi istorija, kurią nori pasakoti viešai, — atsa- 
kė Matėj ir pridūrė, kad vos tik išgirdusi pirmąjį kolegės klausimą ir 
Bengto atsakymą jau suprato, ką jis pasakys baigiantis apklausai po 
trijų valandų. 

— Džiugu girdėt, — tarė Ana Holr. - Jeigu galima, aš nuo šiol kal- 
bėsiuosi su tavimi, o ne juo. 

— Tavo vietoje tiktai džiaugčiausi, —- pastebėjo Matėj. - Kam jam 
rizikuoti, kad viską sugriausi? Jau geriau pasilaikys savo versiją ir pa- 
pasakos ją teisme. Tada nereikės jaudintis, jog pareigūnai puls bėgio- 
ti ir ieškoti žmonių, kurie anuomet pažinojo jo šeimą ir gali ką nors 
paliudyti arba paneigti. 

— Tau neatrodo, kad per gerai apie jį galvoji įtardama tokiu gu- 
dravimu? 

— Jis nėra ypač gudrus, —- nesutiko Matėj. - Tiesiog puikiai moka 
meluoti moterims. Žino, kaip reikia save parduoti abejojančiai kli- 
entei. Čia jo stiprioji pusė. 

— Tai aš — tik eilinė mergšė, - nusišypsojo Holt. 

— Bengrui Monsonui taip neatrodo, - papurtė galvą Matėj. - Jam 
tu atrodai gudri mergšė. Pavojinga. 

— Bet jis vis tiek mane apvynios aplink pirštą. 

— Taip nesakyk, Ana, - paprieštaravo Matėj. — Tu jam neįkanda- 
ma. Aš tik norėjau pasakyti, kad giliai širdyje jis įsitikinęs, jog anks- 
čiau ar vėliau tave išvers iš kojų. Turiu galvoje, metaforiškai. 

— Sakai, kad jis taip galvoja? 

— O apie ką dar jis galėtų galvoti? 


Tą popietę Bengras Monsonas paprašė tardymo izoliatoriaus dar- 
buotojo, kad perduotų Anai Holt žinutę. Jis norėjo su ja dar kartą 
pasikalbėti. Tai buvo svarbu. Nepraėjus nė penkiolikai minučių Ana 
Holt sėdėjo pas jį kameroje. Monsonas labai prastai jautėsi. Pats ne- 
galėjo suprasti kodėl. Staiga jį užplūdo didžiulė baimė, nežinia, kas 
darėsi jo galvoje. Tualete, prieš pat Holt ateinant, jis pajuto galvos 
svaigulį ir pargriuvo. 

— Pasakysiu, kad iškviestų tau gydytoją, - pažadėjo Holr. 

— Būčiau labai tau dėkingas, — atsakė Monsonas. 

Eidama atgal Holt klausiamai pažvelgė į tardymo izoliatoriaus 
pareigūną. 
 — Kasjjam? 

— Ką jūs ten išdarinėjat? — plačiai išsišiepė pareigūnas. — Kai ėjo 
į tualetą, atrodė visai išsijungęs. Net nespėjau sučiupti, kaip nukrito 
ant grindų. 

— Kaip tu manai, kas čia darosi? 

— Dar tokio aktoriaus nesu matęs. Tiesiog mirštanti gulbė. „Os- 
karas“ už pagrindinį vyro vaidmenį ir išteisinimas. 

Vėliau, kai baigusi darbą susiruošė eiti į viešbutį, Ana Holt lento- 
je pastebėjo kai ką, kas iš esmės su tyrimu neturėjo nieko bendro. 

Tai buvo lapas iš apklausos su žurnaliste, kuri buvo apskundusi 
Bekstriomą dėl seksualinio priekabiavimo. 

Ieškovę apklausęs Vekšės policijos pareigūnas, regis, su tokiu 
skundu susidūrė ne pirmą kartą. Pavyzdžiui, puikiai žinojo, kad pro- 

kurorai bei teisėjai paprastai atkreipia dėmesį į skirtumą tarp papras- 
to ar dalinio išsirengimo ir nuogumo bei nepadoraus elgesio grynai 
seksualiniais sumetimais. 

„Ar jam nusimetus rankšluostį pastebėjote erekciją?“ — klausė ieš- 
kovės pareigūnas. Į tai ji atsakė nesanti tikra. Taip atidžiai ji nežiūrė- 
jusi, be to, tuo metu šūktelėjo, kad neišsidirbinėtų. 

„Bet kažką juk turėjote pamatyti?“ — neatlyžo ją apklausiantis pa- 
reigūnas, žinodamas, jog ši smulkmena gali nulemti, ar byla pasieks 
teismo salę. 

„Atrodė kaip dešrelė, — atsakė ieškovė ir patikslino: — susiraukš- 
lėjusi dešrelė.“ 

„Pasisekė Bekstriomui“, - pamanė Ana Holt ir suglamžiusi lapą 
išmetė jį dėžėn prie kitų sunaikinti skirtų dokumentų. 


— Taip jam ir reikia, - sukikeno Matėj, kai jos su Ana Holt sėdėjo 
viešbučio bare pasiėmusios po taurę vyno ir aptarinėjo pasibaigusią 
darbo savaitę. 

— Taip, — atsiduso Holt. — Aš kartais manau, kad kažkas negerai. 
Tiesą sakant, man jo šiek tiek gaila. Įsivaizduoji, Liza? Man gaila 
Bekstriomo. 

— Tokie dalykai pagydomi, Ana, — griežtai žvelgdama į ją tarė Ma- 
tėj. — Jei nori, galiu atgal pakabinti tą lapą. Jeigu parodysi tokiems 
gerą širdį, bent dalelę, tave sutryps. 

— Visi, tik ne Johansonas, ar ne? — pridūrė Holt. 

— Tik ne manasis Larsas Martinas, — sutiko Matėj. 

Nuo šiol Janą Leviną sapnai aplanko kiekvieną naktį. Beveik 
kiekvieną naktį jis regėdavo tą vasarą prieš penkiasdešimt metų, kai 
gavo savo pirmąjį dviratį ir tėtis išmokė jį minti. Bet svarbiausia ne 
dviratis, ne jo raudonasis Crescent Valiant, o toji diena, kai tėčiui 
staiga prireikia grįžti į miestą. 

Šį kartą tėtis važiuoja ne autobusu, kaip įprastai. Senelis atvažiuo- 
ja su savo automobiliu jo pasiimti. Tėtis atrodo pavargęs. 

— Greit susitiksim, — sako tėtis, taršydamas Janui plaukus, tik šį 
kartą tai nenuramina. 

Senelis taip pat Janui taršo plaukus, tai labai keista, nes iki šiol 
niekada to nėra daręs. 

— Paliekam namus tau, Janai, turėsi viskuo rūpintis ir padėti ma- 
mytei, kol tėtis mieste, — sako senelis. 


— Pasirūpinsiu tuo, — pažada Janas. 

Vasara niekaip nesibaigia. Kraštovaizdis vilioja prie ežerų, kurių 
šiose apylinkėse daugiau nei naktį žvaigždžių šiaurietiškame dan- 
guje. Tą sekmadienį Ana Holt ir Liza Matėj, susikrovusios daiktus, 
patraukė prie vieno iš jų, norėdamos pailsėti prieš artėjančią naują 
darbo savaitę. 

Pirmiausia Ana nutarė atsigriebti už praleistas treniruotes. Vos tik 
persirengusi padarė keletą raumenų tempimo pratimų ir leidosi pa- 
bėgioti aplink ežerą. Po valandos, iš viso nubėgusi apie dešimt kilo- 
metrų, ji nusispyrė sportinius batelius ir įšokusi į vandenį nuplaukė 
iki kito ežero kranto ir atgal. Paskui padarė du šimtus pritūpimų bei 
tiek pat atsispaudimų. Pabaigai dar pamankštino raumenis ir šiek 
tiek įraudusi giliai iškvėpė baigdama treniruotę dvidešimt penkių 
laipsnių karštyje. 

Liza, susiradusi sau vietelę pavėsyje, prigulė dar kartą paskaityti 
vieną iš mėgstamų savo vaikystės knygų, Ericho Kestnerio apysaką 
„Emilis ir sekliai“. Toji dalis, kurioje Emilis pasinaudoja paliktais 
įkalčiais — skylutėmis ant pavogtų banknotų — ir sugauna vagį, Lizai 
buvo palikusi neišdildomą įspūdį, o Emilį iškėlusi netgi aukščiau už 

puikųjį detektyvą Turę Sventoną, labiau pasikliaudavusį intuityviais 
tyrimo metodais. Įkalčių ekspertizė domino Lizą dar nuo tada, kai 
buvo maža mergaitė. 

Baigusi treniruotę Ana Holt prisėdo šalia jos pavėsyje ir taip pat 
ėmė skaityti. Iš užregistruotų telefono skambučių, liudininkų paro- 
dymų bei kitos teismo ekspertų gautos informacijos Levinas buvo 
sudaręs chronologinį grafiką, ką veikė žudikas per tas dvidešimt ke- 
turias valandas, kai išprievartavo ir pasmaugė Lindą Valin. Ana Holt 
ketino tai panaudoti būsimose Monsono apklausose, tad norėjo at- 


mintinai viską išmokti iki menkiausių detalių. 


Ketvirtadienį, liepos 3-iąją, nuo šeštos valandos vakaro Monso- 
nas buvo savo bute Javų gatvėje, Rytiniame miesto rajone, esančiame 
maždaug kilometro atstumu nuo Vekšės miesto centro. Šiek tiek po 
dešimtos pas jį apsilankė policijai žinoma liudininkė, atsisakiusi su 
juo mylėtis. Ji išėjo apie pusę vienuoliktos, o iškart po to Monsonas 
ėmė skambinti visoms iš eilės. 

Nuo pusės vienuoliktos iki vidurnakčio iš fiksuotojo ryšio tele- 
fono jis paskambino vienuolika kartų. Visus kartus — savo pažįsta- 
moms moterims. Devynių nerado namie, autoatsakikliuose jokių 
žinučių nepaliko. Viena atsiliepė, bet negalėjo su juo susitikti, nes 
buvo jau užsiėmusi. Kita pakėlė ragelį, tačiau vos tik supratusi, kas 
skambina, iškart jį numetė. 

Tada Monsonas patraukė į miestą, bet apie dviejų tolesnių va- 
landų įvykius pareigūnai žinojo tik iš liudininkų parodymų, jokiais 
turimais faktais nebuvo galima pasikliauti tiek, kiek fiksuotojo ar 
netgi mobiliojo ryšio skambučių išklotinėmis. Kelios minutės po 
dvyliktos, išėjęs iš savo laiptinės, Monsonas pasisveikino su namo 
grįžtančiu kaimynu; šunis vedžiojantys žmonės buvo vieni iš daž- 
niausiai pasitaikančių liudininkų tokiu paros metu. Parodymus da- 
vęs kaimynas buvo visiškai tikras dėl šių aplinkybių laiko ir asmens 

tapatybės. Taip pat tvirtino, kad Monsonas nužingsniavo link miesto 
centro pėsčiomis. Levinas, užsirašydamas šiuos parodymus, atsiduso, 
nors Ana juos skaitydama, aišku, to negalėjo žinoti. 

Toliau ėjo dviejų kitų liudininkų parodymai, iš kurių buvo 
galima manyti Monsoną apsilankius bent viename Vekšės bare. 
Barmenas, maždaug pusę pirmos jam atnešęs bokalą alaus, o po 
pusantros valandos dar vieną, atpažino Monsoną iš ankstesnių ap- 
silankymų.Barmenas teigė, kad būtent tą vakarą jis leido laiką be 
moteriškos kompanijos ir atrodė „kažkoks susijaudinęs bei nera- 
mus“. Levinas, atsidusęs dukart, šiuos parodymus irgi pasižymėjo. 
Dar vienas liudininkas tvirtino matęs Monsoną kitame bare, ne per 
toliausiai nuo pirmojo, kažkada tarp pirmos ir dviejų valandų ryte. 
Nors atpažino jį tik iš laikraštyje matytų nuotraukų, bet prisiekinė- 
jo esąs visiškai tikras, kad ten buvo jis. Levinui beliko tik dar vieną 
kartą atsidusti. 

Penkiolika minučių po antros situacija tapo gerokai aiškesnė. 
Būtent tada Monsonas skambino senuoju Lotos Erikson numeriu 
iš savo mobiliojo, būdamas kažkur Vekšės centre. Kadangi Levinas 
pats buvo nuvykęs pas liudininkę ir dar matė skambučių išklotinę 
savomis akimis, šį kartą dūsauti jam neprireikė. 

Kelios minutės po trijų, kaip paaiškėjo ištyrus kitus įkalčius Lin- 
dos Valin nužudymo byloje, Monsonas atėjo prie Lindos motinos 
namo. Aikštelėje stovėjo Lindos automobilis, tad jis veikiausiai jį 
atpažino. Impulso pagautas Monsonas užėjo vidun, tikėdamasis pa- 
simatyti su Linda. Kodinė spyna buvo sugedusi jau kelias dienas, tad 
niekas nekliudė įeiti. 

Paskui, matyt, jis supainiojo duris, kaip prieš kelias valandas 
buvo supainiojęs telefono numerį, ir atsidūrė prie ankstesniojo 
Lindos motinos buto viršutiniajame aukšte. Išgirdęs lojant šunis jis 


nulipo žemyn ir patikrino prie įėjimo surašytas gyventojų pavardes. 

Pamatęs užrašą L. Erikson, su atitinkančia pirmąja vardo raide ir tei- 
singai užrašyta pavarde, jis surizikavo — paskambino į duris, o tik ką 
namo grįžusi Linda jį įsileido. 

Toliau užfiksuota įvykių eiga buvo tik Levino spėlionės, besire- 
miančios jo sudėliotais faktais. Iš savo prielaidų padarytas išvadas 
jis buvo sužymėjęs skliausteliuose: Monsonas pas Lindos motiną 
paskutinįkart lankėsi dar iki jai persikraustant prieš trejus metus, ji 
greičiausiai apie pasikeitimą neužsiminė, tad apsilankymas tą naktį 
buvo spontaniškas, ne iš anksto apgalvotas. 

Apytiksliai nuo penkiolikos po trijų iki penktos valandos ryto 
Monsonas buvo su savo auka nusikaltimo vietoje. Apie penktą ryto 
iššoko pro miegamojo langą ir, tikėtina, patraukė namo pėsčiomis. 
Vėliausiai pusę šešių jau turėjo būti grįžęs. 

Tada susikrovė į krepšį kelis būtiniausius daiktus ir nusprendė 
dingti iš miesto. Konkrečios tokio sprendimo priežastys liko neži- 
nomos. Tiesa, jis buvo nusipirkęs bilietus į tą vakarą Elando saloje 
turėjusį vykti grupės Gyllene Tider koncertą, bet ar tokiomis aplinky- 
bėmis galėjo į jį eiti? Argi taip negrabiai bandė pabėgti? O gal bandė 
sukurti sau alibi? 

Levino manymu, kaip tik tada jam šovė mintis pavogti seną uoš- 
vio 5226. Tokiu metu sėsti į autobusą neatrodė protinga. Geriau iš- 
važiuoti savarankiškai. 

Iš namų Javų gatvėje jis pėsčiomis patraukė iki automobilių aikš- 
telės Hogtorpo gatvėje už maždaug kilometro. Apie šeštą valandą 
ryto, kai jį pastebėjo devyniasdešimt dvejų merų liudininkė, Mon- 
sonas įsilaužė į automobilį ir juo išvažiavo. Viskas atrodo tikėtina, 
nes sparčiai eidamas nuo namų iki tos aikštelės jis išties galėjo ten 
atsidurti maždaug tokiu laiku. 

Apie penkiolika po šešių jis išvažiavo link Kalmaro, o likus maž- 
daug dešimčiai kilometrų iki miesto nusprendė atsikratyti automo- 

bilio. Tuo metu, Levino manymu, buvo beveik aštuonios, jei važiuo- 
damas Monsonas laikėsi leistino greičio. 

Automobilį palikti miške daug netrunka, o likusį kelią iki Kal- 
maro jis nueina pėsčiomis. Niekas nematė jo lipančio į autobusą 
ir niekas nebuvo sustojęs pavežti. Penktadienį Monsonas praleido 
Kalmare su slauge, vakare nuėjo į Elando saloje vykusį koncertą ir 
buvo ten iki dvylikos ar kiek ilgiau. Tos merginos, su kuria jis, kaip 
manoma, išėjo kartu iš koncerto, policija nesurado, nepaisant žinias- 
klaidoje skelbtų prašymų susisiekti. 

Kur Monsonas praleido likusį savaitgalį, niekas nežino. Tačiau 
pirmadienio rytą jis jau buvo Vekšėje ir sėdėjo prie savo darbo stalo. 


— Labai kruopštus žmogus tas Janas Levinas, — baigusi skaityti 
pastebėjo Ana Holr. 

— Kiek nuobodokai pilsto, ne mano skonio, - atšovė Liza. - Dės- 
to faktus lyg nuogąstaudamas. Man atrodo, kad kovoja su savo ne- 
rimu. 

— Skirtingai nei Johansonas, kurio pasakojimuose herojus visada 
triumfuoja, o kiti susimauna? — paklausė Ana, smalsiai žiūrėdama į 
Lizą. 

Pasak šios, Larsas Martinas Johansonas nė iš tolo nebuvo panašus 
į Janą Leviną, nors beveik tokio pat amžiaus. Netgi priešingai. Iš 
Larso Martino Johansono pasakojimų apie policijos darbą Liza su- 
žinojusi kone daugiau nei iš to, ką pačiai buvo tekę matyti, skaityti 
ar išgirsti. Be to, jis mokėdavo įdomiai pasakoti, o istorijos visada 
būdavo pamokančios. 

— Beje, tai gryniausia teisybė, — nesulaikė šypsenos Ana Holt. 

Liza pritarė, kad tikrai taip. Be to, kas nuostabiausia, Larsas Mar- 
tinas Johansonas buvo iš tų retų žmonių, kurie suvokė, jog galima 
ieškoti tiesos bendraujant su savimi. Pats Skineris buvo aprašęs šiuos 


dalykus savo eseistikoje, nagrinėdamas savistabą kaip būdą atrasti 

tiesą bei nušvitimą. Ir tai neturėjo nieko bendra su mūsų pilku kas- 
dienišku požiūriu į skirtumus tarp melo ir tiesos. 

— Žinoma, juk Johansonas niekada nemeluoja, — paerzino kolegę 
Ana. 

— Tiesiogine to žodžio prasme, ne, — atsakė Liza. — Jis ne toks. 
Johansonas niekada nemeluoja kitiems žmonėms. 

— O koks jis? 

— Gal jis meluoja pats sau, — Lizos tonas staiga tapo gerokai 
šiurkštesnis. 

— Aš niekaip nesuprantu, kodėl tu už jo neišteki, Liza, — nusiste- 
bėjo Ana. 

— Jis jau vedęs. Be to, nemanau, kad būčiau jo skonio, — atsiduso 


Liza. 

Iškart po savaitgalio, pirmadienį, Ana Holt nutarė pereiti į puolimą 
ir parengti Monsonui akistatą su Levino surinktais faktais. Draugišką 
bei išklausyti mokančią Lizą Matėj turėjo pakeisti Ana Sandberg. Be 
kita ko, kad primintų jam, kuo jis labiausiai gyvenime domisi. 

— Koks tavo planas, Ana? — pasiteiravo Sandberg. 

— Aš kalbu, tu klausaisi. Jei reikės, kad įsiterprum, duosiu tau 
ženklą iš anksto. 

— Man tinka. 

— Jokių grasinimų, jokių pažadų, jokio skubinimo. O toliau gali 
vaizduoti kalę, kiek tik nori. 

— Ta paskutinė užduotis tikrai nebus sudėtinga, — nutarė Ana 
Sandberg. 


— Kadangi stengiuosi visą laiką būti su tavimi atvira, Bengtai, 
parodysiu tau štai ką, — pradėjo Holt, tiesdama Jano Levino sudarytą 
grafiką. 

— Ačiū, aš tai labai vertinu, - mandagiai padėkojo Monsonas. 

— Puiku, -— draugiškai nusišypsojo jam Holt. - Duosiu laiko tau 
perskaityti. Čia surašyta viskas, ką mes jau išsiaiškinom, bet būtų vis 
tiek įdomu išgirsti tavo komentarą. 

— Na, aš matau, kas čia parašyta, — prabilo Monsonas po penkių 
minučių, kai baigė skaityti. - Dabar, kai galvoju, gal ir buvau susiti- 
kęs su Linda būtent tą vakarą... tą naktį, — pasitaisė jis. - Prisimenu, 
kad iš pradžių sėdėjome ir kalbėjomės, paskui pasimylėjome, atrodo, 
ant sofos... bet po to nieko neprisimenu. 

— Nieko neprisimeni? — pakartojo Holt. 

— Ne, atmintyje kažkokia juoda skylė, - paaiškino Monsonas. 

— Koks tuomet kitas prisiminimas? — paklausė Holc. 

Monsonas prisiminė susitikęs su sena drauge. Jos namuose. Ta 
mergina gyvena Kalmare. Jie visą dieną mylėjosi, paskui vakare ėjo 
į koncertą. Grojo Gyllene Tider, tą jis tikrai prisiminė. Bilietus buvo 
nusipirkęs dar prieš Jonines, per vieną bendradarbį. 

Po to viskas vėl tarsi aptemo. Jis tik priminė tada jautęs labai 
didelę baimę. Tikrai jautęs. Todėl paprasčiausiai išėjęs. Paliko savo 
draugę ir išėjo iš koncerto. Grįžo namo. Kiek pamena, sėdo į tar- 
pmiestinį autobusą ir parvažiavo į Vekšę. Tuomet vėl tamsi atminties 
skylė, didelė baimė, galiausiai namai. Kada grįžęs, tiksliai neprisime- 
na, bet turbūt dieną, nes aplink buvo pilna žmonių. 

— Vadinasi, grįžai namo šeštadienį, dienos viduryje? 

— Gal ir taip, - gūžtelėjo pečiais Monsonas. —- Atmintyje tik juoda 
skylė. 

— Gal turi kokių klausimų, Ana? — atsisukusi į savo kolegę pa- 
klausė Holr. 

— Tu prisimeni, kad nieko neprisimeni? — kandžiai pasiteiravo ši. 

— Taip, — atsakė Monsonas, žiūrėdamas į ją taip, tarsi tik dabar 
būtų pastebėjęs kabinete esant trečią žmogų. 

— Bet prisimeni, jog praradai atmintį, dėl to esi tikras? 

— Taip. Atmintyje tik juoda skylė. 

— Juoda skylė nuo penktadienio, keturių ryto, iki kitos dienos 
popietės? 


— Taip, — atsakė Monsonas. — Būtent. Šito aš negaliu paaiškinti. 

— Aba, tikrai negali, - sutiko Sandberg. — Apie tokį tikslų at- 
minties praradimą dar gyvenime negirdėjau. Ir labai keista, kad taip 
ryškiai prisimeni, jog neprisimeni. Ir dar prisimeni tai, ko konkrečiai 
neprisimeni, o laiko tarpas kaip tik atitinką tą, kai prievartavai ir 
smaugei Lindą. 

— Tu manai, kad sėdėčiau čia ir meluočiau tokius dalykus? — už- 
protestavo Monsonas. 

— Tikriausiai drąsos neturi prisipažinti, - gūžtelėjo pečiais Sand- 
berg. — Esi bailys, ir tiek. Man netgi gaila tokių kaip tu. 

— Ta juoda skylė, — pakeitė temą Holt, — gal gali ją nupasakoti 
išsamiau? Kaip ji atrodo? 

Pasak Monsono, kaip paprasta skylė. Pats nesuprantąs kodėl, bet 
ji kelia siaubingą baimę. 

— Siaubingi dalykai įvyko tada, kai ji tave įtraukė, — pastebėjo 
Sandberg. — Gal nori pabandyti iš jos išlipti? 

— Pavyzdžiui, kaip? - paklausė Monsonas. 

— Pavyzdžiui, galėtum pasakyti mums, ką veikei tuo metu, kai 
buvai į tą skylę įkritęs. 

— Aš nežinau, - atsakė Monsonas. - Buvau ten, ir tiek. 

Daugiau pareigūnės nieko nepešė, nors bandė iškvosti Monsoną 
visą dieną. Apklausai baigiantis Monsonas joms panoro kai ką pasa- 
kyti. Šį tą svarbaus. Esą, buvo svarbu, kad jos abi suprastų kelis da- 
lykus. Visų pirma, jis nenužudė Lindos. Jis tik su ja mylėjosi. Viskas 
vyko abipusiu noru. Niekaip kitaip jos neskriaudė. 

— Iš kur gali žinoti? — pertraukė Sandberg. — Juk tu nieko nepri- 
simeni, ar ne? 

Monsonas atsakė, jog yra tuo tikras, net jei ir neprisimena. Jis 
niekada negalėtų taip pasielgti. Net tokia mintis į galvą niekad ne- 
šautų. 

— Na, turėdamas laiko dar pamąsryk, — užbaigdama apklausą pa- 


tarė Holt. 

— Gerai, pagaliau prisipažino, kad užėjo į butą, kad sėdėjo ant 
sofos ir kad mylėjosi ant jos su Linda, - tarė Ana Sandberg. Balsas 
išdavė ją trokštant žudiko kraujo taip pat, kaip ir anksčiau. 

— Lyg ir taip, — patraukė pečiais Ana Holt. — Ber jis visa tai pasa- 
kojo ne mums. 

— Nelabai suprantu, — nustebo Sandberg. 

— Daugiau iš jo nieko nebeišpešim, — purtydama galvą paaiškino 
Holc. — Jis tik norėjo pats pasižiūrėti, kaip skambės istorija apie juo- 
dąją skylę. 

— Bet jis pripažįsta, kad nieko neprisimena. 

— Jis ne kvailas. Mintinai bus išmokęs viską, ką išsiaiškino Enok- 
sonas su savo kolegomis. Advokatas tuo jau pasirūpino. 

— Aš vis tik dar vieno dalyko nesuprantu, — neatlyžo Sandberg. — 
Kodėl jis nebando kitos taktikos? Kodėl nesako, jog jų sekso žaidi- 
mai netyčia nuėjo per toli? 

— Manyčiau, kad advokatas jį kategoriškai nuo to atkalbėjo, — 
pasakė Holt. 

Priešpaskutinę viešnagės naktį Vekšėje Janui Levinui sapnavosi 
vasara, kai tėtis išmokė jį važiuoti dviračiu. Toji vasara, kai dovanų 
gavo savo pirmąjį tikrą dviratį, raudonąjį Crescent Valiant. Toji vasa- 
ra, kai jo tėtis mirė nuo vėžio. 

Kai pabudo bei nusiprausęs išėjo iš vonios, turėjo atidaryti langą 
ir įleisti gaivaus oro. Lauke lijo. Švelniai krapnojo iš apsiniaukusio 
dangaus, o į kambarį plūdo vėsa. 

„Ką aš čia veikiu? — pagalvojo jis. — Juk viskas baigėsi. Laikas 


« 


namo. 

Savaitei įpusėjus Janas Levinas ir Eva Svanstriom atsisveikino su 
kolegomis ir išvažiavo. Ką galėjo, padarė, daugiau jų nebereikėjo. 
Bent jau Vekšėje. Pakeliui į Stokholmą Levinas bandė sukaupti drąsą 
ir pasakyti Evai, kad pars laikas jiems apsispręsti dėl savo santykių. 
Kad pats laikas jam skirtis su žmona, o jai — su vyru. Kad reikėtų 
apsigyventi kartu, planuoti bendrą ateitį. Išties buvo pats laikas, bent 
jau jam, nes gyvenimas sparčiai bėgo pro šalį. 

Visa tai liko neišsakyta. Jei būtų žinojęs, kas tuo metu sukasi Evos 
galvoje, Levinas dėl to būtų tik apsidžiaugęs. Vos tik grįžusi į Stok- 
holmą ji buvo rimtai nusiteikusi spręsti savo santuokos problemas 
ir padėkoti Janui už kartu praleistą laiką. Ji suvokė, jog santykiai 
tęsėsi per ilgai, bet kiekviena jųdviejų diena padėjo ištverti nelengvą 
gyvenimo etapą. 

„Kodėl taip yra? — svarstė ji. - Kodėl širdis staiga nustoja plakusi 
ir krūtinėje lieka tik juoda skylė, į kurią negali nė pažvelgti, o juo 
labiau pasakoti apie tai, kas ten belikę?“ 

Jis neprisiminė nieko iš ankstyvos vaikystės dar prieš mokyklą. Jis 


atsisakė pasakoti apie savo motiną. Atsisakė kalbėti apie įtėvį, besiil- 
sintį kapinėse, į kurias būtų užsukęs nebent tam, kad nusimyžtų ant 

Net mintis apie tai jam atrodė nepakeliama, jau nekalbant apie patį 
poelgį. 

Šie klausimai buvo pateikiami per šešias Bengto Monsono ap- 
klausas. Paskutinėse keturiose dalyvavo prokurorė. Per vieną pokalbį 
kaltinamasis sėdėjo apsuptas net trijų moterų, kurios jį klausinėjo 
paeiliui: Katarina Vibom, Ana Holt ir Ana Sandberg. 

— Trys prieš vieną, — pareiškė Monsonas, nors tai buvo juokas pro 
ašaras, O jo šypsena atrodė visiškai nenatūrali. 

— Mums susidarė įspūdis, kad tau patinka moteriška kompani- 
ja, — pasakė Katarina Vibom. — Galvojom, jog kuo daugiau, tuo 
smagiau. 

Jo atmintyje vis dar žiojėjo juodoji skylė, kurioje, sprendžiant iš 
teismo ekspertizės išvadų, kaltinamasis turėjo praleisti maždaug va- 
landą, nes tiek laiko kankino, prievartavo ir smaugė Lindą Valin. 
Automobilis, kurį jis nuvarė dar po kokios valandos sprukdamas iš 
miesto, šiuo atveju teismo labai nedomino. 

— Juodoji skylė, - apibendrino Ana Holr. 

— Ir maždaug šimtu dvidešimt procentų patikimi prieš jį liudijan- 
tys įkalčiai, — pridūrė Katarina Vibom. 

— Kad bent viską paneigtų, — svarstė Holt. - Arba pabandytų mus 
įtikinti ta versija, jog sekso žaidimai netyčia nuėjo per toli. 


„Tiek to, negali visada gyvenime sektis“, - pamanė ji. 


Penktadienį, rugsėjo 5-osios popietę, namo išvažiavo Knutsonas 
su Torenu. Jų dėmesio reikalavo kitų žmogžudysčių aukos. Stokhol- 
me ant jų stalų susikaupusios bylos jau laukė abiejų. Kadangi buvo 
mandagūs ir gerai išauklėti vyrukai, prieš išvažiuodami jie nuėjo atsi- 
sveikinti su vyresniuoju inspektoriumi detektyvu Bengru Olsonu. 


— Dėkui, kad priėmėte, — tarė Knutsonas. 

— Jei kas blogesnio nutiks, gal dar pasimatysim, — pridūrė Tore- 
nas. — Na, aš juokauju, tikiuosi, suprantate, Bengtai, — pasitaisė jis. 

— Kuo puikiausiai suprantu, — su šypsena patikino Olsonas. — 
Be jūsų, esu tikras, taip lengvai visko nebūtume išsiaiškinę. Nors, 
suprantama, anksčiau ar vėliau turbūt būtume radę žudiką pagal 
DNR. 


— Be mūsų Olsonas su tuo Monsonu tikriausiai būtų sumetę sku- 
durus, — pakeliui į Stokholmą garsiai mąstė Knutsonas. 

— Ir ilgai laimingai gyvenę, - sutiko Torenas. 

— Kažin kaip pasibaigs Bekstriomui, — spėliojo Knutsonas. 

— Ką nors sugalvos. Bekstriomas moka suktis, — atsakė Torenas. 

Ana Holt ir Liza Matėj grįžo iš Vekšės į Stokholmą penktadienį, 
rugsėjo 12 dieną. Holt, kaip vyresnioji inspektorė, ėmėsi pavaduoti 
kolegų valstybinėje kriminalinės policijos koordinavimo būstinėje. 
Johansonas pabandė persivilioti ją į savo komandą, masindamas 
naujai įkurta darbo vieta, kurioje pareigūnė būtų tiesiogiai jam pa- 
valdi. Tačiau mintis, kad reikėtų klausytis visų jo istorijų, Anos Holt 
nė kiek neviliojo, tad šio pasiūlymo atsisakė. Tvirtai, bet kiek įmany- 
dama draugiškiau. Johansonas sureagavo taip, kaip ir buvo nuspėju- 
si. Kelias dienas vaikščiojo pasipūtęs kaip vaikas, bet jau po savaitės 
viskas grįžo į normalias vėžes, ir kaskart jiems susitikus koridoriuje 
jis netgi perdėm draugiškai su ja sveikindavosi. 

„Kaip mažas vaikas, - galvojo Holt. - Kažin ką sugalvos kitą kar- 
tą.“ 

Liza Matėj turėjo užbaigti studijas Stokholmo universitete. Ji vy- 
lėsi, kad spės iki metų galo, kol pasibaigs tam skirtos atostogos. Bet 
vis tiek kamavo abejonės. Vos tik išsprendus vieną mokslo problemą, 
į jos vietą bemat stodavo dvi naujos, kur kas įdomesnės, o vienintelė 
dar labiau Lizą dominanti alternatyva būtų nebent tokios pareigos, 
kokių neseniai atsisakė Ana Holt, tačiau Johansonui neatėjo į galvą 
pasiūlyti. 

„Keista, kad toks išskirtinių gabumų žmogus nesupranta, kas jam 
geriausia“, - apgailestavo Liza Matėj. 

Prieš išvažiuodama Ana Holt susėdo su prokurore Katarina Vi- 
bom ilgam pokalbiui ir perdavė jai šūsnį lapų su apklausos proto- 
kolais, atspausdintais dialogo forma bei gražiai įrištais. Ant viršelio 
puikavosi geltonai mėlynas valstybės herbas ir Vekšės policijos em- 
blema. Pirmame lape buvo trumpa prokurorei skirta įžanga. 

— Daugiau nieko man nepavyks išpešti, taigi perduodu viską į 
tavo rankas, — tarė Holt, galvos mostu rodydama į šūsnį ant stalo 
gulinčių dokumentų. 

— Aš tau be galo dėkinga, Ana, - atsakė Katarina Vibom. — Pada- 
rei daugiau, negu tau priklauso, juo labiau negu tikėjausi. 

— Kas toliau? —- paklausė Holt. - Kiek jis gaus? 

— Spėju, sės iki gyvos galvos už žmogžudystę, — tarė prokurorė. — 
Mano požiūriu, Monsonas su savo advokatu turi tik dvi galimybes 
gintis. 

— Kokias? 

Pirmoji galimybė buvo tvirtinti, kad žudikas su savo auka per toli 
nuėjo žaisdami seksualinius žaidimus. Auka į juos įsitraukė savano- 
riškai, netgi entuziastingai, tačiau įvyko nelaimė, netyčinė žmogžu- 
dystė, vadinasi, vos keleri metai kalėjimo. 

— Kaip manai, pasiteisintų? — paklausė Holt. 

— Baik, — papurtė galvą prokurorė. — Kalbos nėra netgi apie 
žmogžudystę dėl neatsargumo. Teismo ekspertų ir medikų išvadų 
visiškai užtenka. 

— Tu tikra? 

— Nepamiršk, jog čia Vekšės apylinkės teismas, — paaiškino pro- 
kurorė. — Jau nekalbant apie tai, koks iš tiesų žmogžudystės pobūdis, 
kad ir ką jis mums tvirtintų. Reikia tikėtis, advokatui užteks proto jį 
atkalbėti, kad nė nebandytų. 

— Aišku, o kokia antra galimybė? 

Prokurorės teigimu, atminties praradimas. Šiuo atveju bent jau 
galima pabandyti įrodyti jo psichologines problemas. Paruošti dirvą 
istorijai apie seksualinį išnaudojimą ir visa tai, ką jam teko patirti 
vaikystėje, o prabilti apie tai tik tada, kai bus paskirtas psichinės bū- 
klės tyrimas. Kai liks vienas su gydytojais, gebančiais, skirtingai nuo 
mūsų visų, įlįsti žmonėms į galvas. 

— Nuo tada, kai tie uolūs žmonės baltais chalatais atrado atmin- 
ties netekimą, praktiškai nebeliko nusikaltėlių, kurie dar ką nors pri- 
simintų, — atsiduso prokurorė. 

— Kur dingo seni geri Švedijos alkoholikų triukai, kai dėl visko 
kaltas būdavo į galvą suplūdęs kraujas? — atsiduso Holr. 

— Dingo nuo tada, kai visus girtuoklius pradėjo sodinti iki gyvos 
galvos šiems net nespėjus suvokti, kad praeitą naktį subadė savo ge- 
riausią draugą kišeniniu peiliu. Dabar viskas sudėtingiau. Degtinės 
nebeužtenka. Net jeigu užpylei smegenis gerdamas kokį dvidešimt 
metų. Teismo psichiatrija nuolat ką nors atranda. Vis tobulėja. O 
tokie žmonės kaip tu ir aš liekam stovėti vietoje. 

— Manai, jis išsisuks? 

— Tikrai ne, tik jau ne Vekšės apylinkės teisme, — patikino proku- 
rorė. — Gali nesibaiminti. Nors dėl apeliacinio teismo nebūčiau tokia 
tikra, o ten, neabejoju, atsidursim. 

— Vadinasi, jį pripažins kaltu dėl žmogžudystės ir paskirs privers- 
tinį psichiatrinį gydymą su tam tikromis išlygomis išeiti anksčiau 
laiko, — padarė išvadą Holt. 

— Gali būti, netgi labai tikėtina, — pritarė prokurorė. — Šiomis 
aplinkybėmis galime guostis tik tuo, kad advokatai dažniausiai klai- 
dingai įsivaizduoja, kaip šiais laikais atrodo tas priverstinis psichia- 
trinis gydymas. 

— Ne rožėmis klotas, - pasakė Holt. 

— Ne rožėmis klotas, tikrai, — sutiko prokurorė. 

Antrąjį spalio pirmadienį Švedijos žurnalistų asociacija Stokhol- 
me surengė didelį suvažiavimą, kuriame buvo diskutuojama apie 
įvairius teisinius klausimus, kilusius po garsiosios Lindos nužudymo 
bylos tyrimo. Susirinko daugybė svarbiausių šalies žiniasklaidos ka- 
nalų atstovų, o jų priešakyje, žinoma, buvo ir pati iškiliausia figūra — 
vyriausiasis laikraščio „Paskutinės naujienos“ redaktorius. 

Jei būtų reikėję visus šiuos žmones susodinti prie stalo jo dideny- 
bės pokylyje, žiniasklaidos atstovas anaiptol nebūtų buvęs pati reikš- 
mingiausia persona, mat įžangine kalba renginį pradėjo ne kas kitas, 
o pats justicijos kancleris. 

Kalbėdamas jis išreiškė rimtų nuogąstavimų dėl policijos pareigū- 
nų metodų tiriant Lindos nužudymą ir kitas panašias pastarųjų metų 
bylas. Remiantis jo turima informacija, Vekšės policija, bendradar- 
biaudama su kolegomis iš Valstybinės nusikaltimų tyrimo tarnybos, 
buvo surinkusi beveik septynių šimtų asmenų DNR mėginius, ku- 
rie, kaip vėliau paaiškėjo, neturėjo visiškai nieko bendra su įvykdytu 
nusikaltimu. 

Justicijos kanclerio padėjėjams paprašius atitinkamos informaci- 
jos iš Valstybinės nusikaltimų tarnybos tapo žinoma, kad iš tiesų 
nusikaltimą pavyko išaiškinti pasitelkus tradicinius metodus, tiks- 

liau sakant, derinant ikiteisminio tyrimo metu surinktą medžiagą, 
liudininkų parodymus bei kriminalistų patirtį. Ir nors žudiko DNR 
išties atliko nemenką vaidmenį tarp visų prokurorės pateiktų įkalčių, 
justicijos kancleris, nenorėdamas anksčiau laiko prognozuoti teismo 
proceso pabaigos, vis dėlto manė, jog ir tradiciniais būdais surinktų 
įkalčių pateikiant bylą teismui būtų kuo puikiausiai užtekę. 

Pats kancleris pareiškė griežtai nepritariąs žodžio „savanoriškas“ 
vartojimui šitame kontekste, nes iš tiesų tai reiškė ne ką kita kaip 
policijos ir prokurorų naudojamas vadinamąsias teisinės prievartos 
priemones. Jo manymu, su tuo taikstytis buvo nevalia, tad jis džiu- 
giai sutiko pasiūlymą įvesti vadinamąją DNR kvotą, kuri praplėstų 
teisėsaugos institucijų galimybes rinkti DNR mėginius, atlikti jų 
tyrimus bei saugoti rezultatus. Savanoriškumo klausimas artimiau- 
sioje ateityje turėjo tapti beviltiškai atgyvenęs, o kiekvieno žmogaus 
DNR, kaip reikėjo tikėtis, nuo pat gimimo būtų saugomas išsamio- 
je šalies duomenų bazėje. Savaime suprantama, visa tai dėl žmonių 
saugumo. 

Užbaigdamas kalbą kancleris pasinaudojo proga padėkoti žinias- 
klaidai už akylumą ir be galo kukliai prisipažino nesąs tikras, ar pats 
būtų laiku pastebėjęs problemą, jei žurnalistai nebūtų iškėlę šio klau- 
simo į viešumą. 

Minimi žiniasklaidos atstovai, išklausę jo kalbą, neturėjo nei klau- 
simų, nei komentarų. Tema buvo aktuali ir nepaprastai reikšminga 
kiekvienoje demokratinėje valstybėje; pats laikraščio „Paskutinės 
naujienos“ vyriausiasis redaktorius pažadėjo, esant galimybei, dar 
išsamiau ją nušviesti savo dienraštyje. Grynai iš asmeninės pozicijos 
jis pridūrė, kad labai džiaugiasi bei didžiuojasi su savo talentingais 
kolegomis iškėlęs šitą klausimą. 

Diskusiją vedantis Švedijos žurnalistų asociacijos pirmininkas vė- 
liau pasinaudojo proga — kadangi tokia pasitaiko toli gražu ne kas- 
dien — paklausti vyriausiojo „Smolando pašto“ redaktoriaus, kodėl 

toks nedidelis regioninis laikraštis atsisakė spausdinti straipsnį, kurį 
didžiausias šalies rytinis laikraštis išspausdino nė nedvejojęs, o pas- 
kui dar ne kartą aptarė tiek redakcijos vedamuosiuose straipsniuose, 
tiek kitose skiltyse. 

Vyriausiasis „Smolando pašto“ redaktorius padėkojo už klausi- 
mą ir nesileisdamas į detales paaiškino, kad tokį sprendimą priėmė 
remdamasis ankstesne bendradarbiavimo su šio straipsnio autoriumi 
patirtimi, kitaip tariant, jis žinojo tai, ko galbūt nežinojo kolegos 
iš „Paskutinių naujienų“, o gal tiesiog nutarė ignoruoti. Iš kur jam, 
paprastam kaimo valstiečiui, žinoti, kuo remiantis priimami spren- 
dimai solidžiausio šalies laikraščio redakcijoje? 

Kad ir kaip ten būtų, jis asmeniškai tąkart nusprendė nepubli- 
kuoti bibliotekininko Mariano Groso parašyto straipsnio ir nė aki- 
mirką nesigailėjo taip nusprendęs, o jei ateityje panašiai tektų rink- 
tis, nedvejodamas taip nuspręstų vėl. 

Renginiui pasibaigus dalyviai persikėlė į „Grand Hotel“ barą ir 
kitas šalimais esančias pasiturinčiai klientūrai skirtas pramogų vietas 
iki išnaktų tęsti savo diskusijų, o galiausiai visi išsiskirstė užtarnauto 
kelių valandų poilsio. 

Pirmadienį, spalio 20-ąją, Vekšės apylinkės teisme prasidėjo 
Bengto Monsono teismo procesas. Nuosprendis buvo paskelbtas tik 
po trijų mėnesių, kitų metų sausio 19 dieną. Priežastis, kodėl viskas 
taip užsitęsė, buvo teismo sprendimas paskirti Bengtui Monsonui 
psichiatrinę ekspertizę, kad remiantis išsamiais duomenimis būtų 
galima paskelbti nuosprendį. 

Gruodžio 20-ąją iš teismo psichiatrijos klinikos Lunde atėjo ty- 
rimų rezultatai, bet tada visi ruošėsi šventiniam Kalėdų bei Naujųjų 
metų laikotarpiui. O teismui reikėjo nemažai laiko susipažinti su 
pateiktomis išvadomis ir viską gerai apmąstyti. 

Neįslaptintose teismo psichiatrijos specialistų išvadose buvo tei- 
giama, kad Bengtas Monsonas turi rimtų psichikos sutrikimų, tačiau 
priverstinis psichiatrinis gydymas jam nėra būtinas. Taigi, Vekšės 
apylinkės teismas atsižvelgė į prokurorės siūlymą ir nuteisė jį kalėti 
už žmogžudystę iki gyvos galvos. 

Toks sprendimas buvo apskųstas Apeliaciniam teismui, o šiam 
pareikalavus skirta dar viena psichiatrinė ekspertizė, kurią šį kartą 
atliko Vekšės Šv. Zigfrido ligoninės specialistai, prižiūrimi teismo 
psichiatrijos profesoriaus Roberto Brundino. 

Brundino išvados visiškai skyrėsi nuo tų, kurias buvo pateikę ko- 
legos iš Lundo. Jis tvirtai teigė, jog pacientas kenčia nuo itin rimto 
psichikos sutrikimo, taigi, kovo pabaigoje Apeliacinis teismas pa- 
skelbė nutartį, kurioje Bengtas Monsonas buvo pripažintas kaltu 
dėl žmogžudystės ir jam paskirtas priverstinis psichiatrinis gydymas 
su tam tikromis išlygomis, leidžiančiomis būti paleistam anksčiau 
laiko. 

Praėjus savaitei po to, kai buvo paskelbtas nuosprendis, viename 
iš valstybinių televizijos kanalų buvo parodyta laida su profesoriumi 
Brundinu, kurioje jis davė ilgą interviu. Buvo kalbama apie pašliju- 
sios psichikos žudiką ir aptariami įvairūs jo chaotiškos asmenybės 
aspektai. Sutrikimų priežastis, žinoma, nulėmė itin traumuojančios 
vaikystės patirtys. 

Profesorius pripažino, kad tai nesusiję su karu, kaip dažnai nu- 
tinka kitais atvejais, nors pagal savo turinį, intensyvumą bei pase- 
kmes išgyvenimai buvo tikrai kažkuo panašūs. Dėl pacientų teisės į 
konfidencialumą profesorius Brundinas negalėjo atskleisti išsames- 
nės informacijos. Tačiau apie jokį sadistą su stipriai išreikštomis sek- 
sualinėmis fantazijomis negalėjo būti nė kalbos. Jo pacientas taip 
pat nebuvo ir stereotipiškas pamišėlis. Greičiau, sakykim, įdomus 
viduriukas tarp sadistinių polinkių sekso maniako ir impulsyvaus 
nusikaltėlio. 

— Noriu pasakyti, kad iš esmės pagaliau radau trūkstamą grandį 
tarp šių dviejų tipų, — labai patenkintas kalbėjo Brundinas ir čia pat 
palinkėjo tiek sau, tiek savo naujajam pacientui didžiulės sėkmės ne- 
trukus laukiančiame gydymo procese. 

— Kaip manote, ar galėsite jį pagydyti? — pasiteiravo Brundino 
žurnalistė. 

Išreiškęs pagarbą jai bei jos laidai, profesorius visgi patikslino, jog 
klausimas neteisingai suformuluotas. 


— Kodėl? — nesuprato žurnalistė. 

— Kalbama apie tai, kaip mes galėsime padėti tokiems pacientams 
ateityje. O jeigu klausiate, kaip ilgai truks gydymas šiuo atveju, tai 
bijau, kad šį pacientą galima pavadinti prarastosios kartos atstovu, — 
atsakė Brundinas, mat neblogai išmanė ir literatūrą. 


Šią laidą per televizorių matė ir Bekstriomas. Jis sėdėjo jaukiai 
įsitaisęs savo buveinėje netoli nuo centrinės policijos būstinės ir gėrė 
alų, taip pat dar turėjo šiek tiek viskio, nedarbingumo pažymą, pra- 
dėtą bylą dėl seksualinio priekabiavimo, kuri netrukus turėjo būti 
nutraukta, bei gana padorią sumelę savo rudajame voke. Gyvenimu 
jis tikrai nesiskundė. 

„Bet vis tiek būrų buvę geriau tą suskį sumalti į miltus“, — pa- 
manė Bekstriomas. Nepaisant visų jo trūkumų ir padarytų klaidų, 


teisingumo pojūtis jam visgi buvo nesvetimas. 

Penktadienį, spalio 24-ąją, Lindos Valin mama turėjo stoti 
prieš Vekšės apylinkės teismą paliudyti apie savo ryšį su vyru, ta- 
pusiu jos dukters žudiku. Dieną prieš tai ji kalbėjosi telefonu su 
Ana Sandberg ir sutarė, jog kitą rytą pareigūnė atvažiuos į sodybą 
jos pasiimti. Lindos motina pastaruoju metu jautėsi kur kas geriau 
ir troško greičiau užbaigti visus reikalus su teisėsauga, kad galėtų 
ramiai gedėti bei susitaikyti su dukters mirtimi. 

Kai Ana Sandberg atvyko pas ją kitą rytą, vasarnamio durys 
buvo atviros ir trankėsi rudens vėjyje. Pamačiusi išardytą akmenų 
tvorelę, vingiuojančią palei žvyro keliuką kieme, ji iškart viską su- 
prato. Tą pačią dieną narai rado moters kūną keturių metrų gylyje. 
Prieš šokdama į ežerą moteris apsivilko žieminį paltą su plačiomis 
kišenėmis, į kurias prisikrovė akmenų. Paskui dar apsijuosė krū- 
tinę diržu, surišdama rankas virš alkūnių, kad paskutinę akimirką 
nepavyktų persigalvoti. 

Viršutinėje palto kišenėje buvo įkišta nuotrauka iš Joninių va- 
karėlio, vykusio prieš trejus metus Lindos tėvo dvare. Linda vidu- 
ryje, jai iš šonų motina ir žudikas. Kažkas buvo apibraukęs Lotos 
Erikson bei Bengto Monsono veidus, o viršum jų parašęs žudikai. 


Vokas, kuriame buvo atsiųsta ši nuotrauka, gulėjo virtuvėje ant 

grindų, be argalinio adreso, tik su Vekšės pašto atspaudu ir trečia- 
dienio data. 

Mirties priežastys buvo paskelbtos gerokai anksčiau, nei pasi- 
baigė teismo procesas, nes viskas buvo aišku vos tik ištraukus kūną. 
Lindos motina nusižudė. Gedulas dėl dukters buvo toks, kad di- 
delio postūmio nė nereikėjo. Laišką atsiuntusio žmogaus tapatybė 
taip ir liko neatskleista. Vekšės policijai apklausus Lindos tėvą, šis 
pasakė nė nenumanąs, kas galėjo tai padaryti, o su buvusios žmo- 
nos netektimi, pasak jo, jau buvo seniai susitaikęs. 

Jis tegalėjo guostis prisiminimais apie mylimą vienturtę dukte- 
rį, ir policija galiausiai paliko jį ramybėje. 

Kitų metų balandį Valstybės policijos departamento Tarnybinių 
nusižengimų komitetas (TNK) galiausiai išnagrinėjo bylą dėl vyres- 
niojo inspektoriaus detektyvo Everto Bekstriomo tarnybinio elge- 
sio. Nagrinėjimas taip ilgai užtruko todėl, kad tik praėjusią savaitę 
prokuroras atmetė Bekstriomui pareikštą kaltinimą dėl seksualinio 
priekabiavimo. Nebuvo užtektinai įkalčių. 

Tyrimą apsunkino iš dalies tai, jog įrodymai buvo labai migloti, 
o Bekstriomas atkakliai laikėsi savo įvykių versijos. Pasak jo, skundą 
pateikusi moteris pati pareiškė norą eiti į jo kambarį, nors jis siūlęs 
susitikti viešbučio bare po to, kai pats palįs po dušu ir persirengs 
švariais marškiniais. Galiausiai pati ieškovė atsisakė padėti tyrėjams, 
laikydama tai beprasmišku laiko gaišimu, tad tokiomis aplinkybėmis 
prokurorui neliko kitos išeities. 

Taigi, liko tik finansiniai pažeidimai, kurių bendra suma suda- 
rė apie dvidešimt tūkstančių kronų. Ją sudarė įvairios dokumentais 
nepatvirtintos išlaidos grynaisiais, viena įspūdingo dydžio sąskaita 
už skalbimo paslaugas viešbutyje, taip pat sąskaita už konferencijų 
organizavimo įrangą, kurioje, tarp kitų išskirtų daiktų, buvo trisde- 
šimt viena magnetinei rašymo lentai skirta kempinė po 96 kronas 


už vienetą, galiausiai sąskaita už pornofilmų kanalą, priskirta vieno 

kolegos viešbučio kambariui, ir dar keli kiti nesutapimai. Labiausiai 
finansų skyrių apstulbino faktas, kad Bekstriomas dar tą pačią dieną 
padengė visus jam priskirtus pažeidimus grynaisiais. Žinant jo repu- 
taciją, tai buvo visiškai nesuvokiama. 

Nepaisant to, Bekstriomui vis dar galiojo keletas kitų papeikimų 
dėl tarnybinio elgesio ir taisyklių nesilaikymo, tad jo profsąjungos 
atstovui teko gerokai paplušėti, kol rado kompromisą, patenkinusį 
viršiausią Bekstriomo bosą Larsą Martiną Johansoną. 

Bekstriomui teko grįžti į Stokholmo rajono policijos komisariatą, 
kur laikinai gavo pareigas dingusių daiktų paieškos skyriuje. Kitaip 
tariant, kaip jį pašaipiai vadindavo kiti pareigūnai, įskaitant ir patį 
Bekstriomą, Radinių biure, kur atrasdavo savo vietą niekieno nepa- 
sigesti dviračiai ir priklydę policijos pareigūnai. 

Vyresniojo inspektoriaus laipsnis Bekstriomui vis dėlto buvo pa- 
liktas. Johansonas buvo ne iš tų, kurie laiko pagiežą, nors pats Beks- 
triomas būtų jį mielai paaukojęs, jei tik galėtų ištrūkti iš naujosios 
savo darbo vietos greta savo senojo bendražygio Vinblado, dirban- 
čio čia puse etato dar nuo tada, kai prieš penkiolika metų bandė 
nunuodyti dabar jau buvusią žmoną. Liūdna, bet anuomet jis tik 
apsinuodijo pats ir iš teismo ekspertizių padalinio buvo perkeltas į šį 
Stokholmo policijos gulago archipelagą. 

Tų pačių metų gegužę, per kasmetinę policijos pareigūnų kon- 
ferenciją Elvšės parodų rūmuose netoli Stokholmo, vyresnysis ins- 
pektorius detektyvas Bengtas Olsonas perskaitė itin gerai įvertintą 
paskaitą, susijusią su pagrindine konferencijos tema apie atskirų po- 
licijos institucijų etikos skirtumus. Jo pavyzdžiai rėmėsi asmenine 
patirtimi, sukaupta tiriant Lindos nužudymo bylą. 

Pasak jo, vienoje barikadų pusėje tada atsidūrė jis pats su kole- 
gomis iš Vekšės policijos. Jų ištekliai buvo riboti, tačiau žinių bei 
patirties bagažo dirbant su vietos nusikaltėliais tikrai netrūko. Kitoje 
barikadų pusėje liko Valstybinės nusikaltimų tyrimo tarnybos parei- 
gūnai, niekuomet nesijaudinantys dėl išlaidų ir galbūt todėl visuo- 
met linkę veikti kuo platesniu mastu. 

Žinoma, tarp šių dviejų grupių anuomet kilusi šiokia tokia įtam- 
pa. Tai buvo natūralu, ir, pasak Olsono, nereikėjo ieškoti kaltų: juk 
susidūrė skirtingi pasauliai, skirtingas mąstymas ir skirtingos kultū- 
ros tradicijos. Visi daug ko išmoko. Pats Olsonas netgi norėjo išskirti 
itin vertingą kriminalinio profiliavimo grupės indėlį į Vekšės poli- 
cijos darbą, taip pat paminėti neįtikėtiną Valstybinės nusikaltimų 
tyrimo tarnybos operatyvumą tvarkant nesibaigiančius su šia byla 


susijusius dokumentus. 

Tačiau Olsonas visgi liko tvirtos nuomonės, kad išaiškinant nu- 
sikaltėlį lemiamą vaidmenį atliko būtent vietos pareigūnų žinios ir 
patirtis. To, esą, reikia nepamiršti ateityje, ieškant geriausio būdo su- 
stiprinti regioninių teisėsaugos įstaigų darbą tiriant itin sunkius nu- 
sikaltimus bei kuriant pamatus naujai darbo organizavimo tvarkai. 

Po paskaitos prie Olsono priėjęs Larsas Martinas Johansonas pa- 
dėkojo ne tik savo, bet ir daugelio kitų pareigūnų vardu. Pasak jo, 
retai kada pasitaiko, kad tiek daug žmonių iš vieno vienintelio savo 
kolegos lūpų per tokį trumpą laiką prisiklausytų tiek daug šūdo. Visa 
tai Johansonas išsakė kuo mandagiausiai, o paskui dar pridūrė, jog, 
jeigu Olsonui kada nors prireiks pagalbos tiriant tokius akivaizdžius 
nusikaltimus ateityje, tegu nė nedvejojęs meta sau iš galvos mintį 


kreiptis į Johansoną ir jo kolegas. 


Penktadienį, gegužės 28 dieną, Stokholmo universiteto Taikomosios 
filosofijos institute Liza Matėj pristatė savo disertaciją „Aukos atmini- 
mui?“: būtent klaustukas pavadinime pabrėžė viso darbo esmę. Autorė 
buvo pasirinkusi analizuoti spaudoje aprašomas vadinamąsias seksua- 
linio pobūdžio žmogžudystes, kurių aukos būdavo moterys, ir patyrinėti 
straipsniuose užslėptas žinutes iš lyčių perspektyvos. 

Ji nagrinėjo klasikinį semiotinį ryšį tarp turinio ir išraiškos formos bei 
tą keistą faktą, kad beveik dviejų šimtų aukų, nužudytų per pastaruo- 
sius penkiasdešimt metų įvykdytus seksualinius nusikaltimus, vardai tapo 
tų nusikaltimų pavadinimais. Pradedant Brigitos žmogžudyste, Gerdos 
žmogžudyste, Kerstinos žmogžudyste ir Ulos žmogžudyste — visoje šalyje 
pagarsėjusiais penkiasdešimties metų senumo atvejais — ir baigiant nau- 
jausiais šio tūkstantmečio pavydžiais: Kaisos žmogžudyste, Petros žmog- 
žudyste, Dženės žmogžudyste... ir Lindos žmogžudyste. 

Visos šios moterys iš gyvų būtybių buvo paverstos tiesiog žiniasklai- 
dos pranešimais. Arba, semiotikos terminais kalbant, tiesiog simboliais. 
Žiniasklaida juos sudėliojo taip, kad pavadinimų dėmenis būtų galima 
panaudoti sėkmingai bylą išaiškinus. 

Iš pradžių antraštėse šmėžuodavo „dvidešimtmetė Linda Valin“, pas- 
kui „Lindos žmogžudystė“, o galiausiai, teismo procesui baigiantis, atsi- 
rado ir „Lindos budelis“. 

Kokie tai simboliai? Kas siejo šias moteris, išskyrus jų žiaurią mirtį, 
žiniasklaidos straipsnius ir pagaliau nugrimzdimą į Švedijos kriminalis- 
tikos istorijos puslapius? Akivaizdu, jog ne tik lytis. Vis dėlto vyrų vardai 
niekuomet nebūdavo kergiami su žodžiu „žmogžudystė“ siekiant įvardyti 

nusikaltimą, net jei jis būtų seksualinio ar kokio kito pobūdžio. Neuž- 
teko to, kad auka būtų žmogus. Reikėjo, kad būtų moteris, ir dar ne bet 
kokia. 

Moteris dar turėjo būti tam tikro amžiaus. Jauniausia išbrievartau- 
ta bei pasmaugta auka buvo vos penkerių, o vyriausia, išskyrus keletą 
prostitučių, ne vyresnė nei keturiasdešimties. Žudikų motyvai taip pat 
nebuvo lemiamas veiksnys. Per autorės pasirinktą laiko tarpą buvo įvyk- 
dyta iš viso penki šimtai žmogžudysčių, kurių motyvai buvo seksualinio 
pobūdžio. 

Taigi, Liza Matėj uždavė akivaizdų klausimą, kuris būtų kilęs kie- 
kvienam smaliam žmogui, juo labiau policijos pareigūnei. Dėl kokių 
priežasčių žiniasklaida ignoravo likusį šešiasdešimt procentų moterų? 

Dauguma buvo per senos. Vyriausiai iš jų, išprievartautai ir užmuš- 
tai kirvio smūgiu, buvo daugiau kaip devyniasdešimt. Daugelis aukomis 
tapusių moterų gyveno varganomis sąlygomis arba jų vyrai buvo asocia- 
lūs. Taip pat daugeliu atvejų žudiką policija areštuodavo tuojau pat arba 
visai netrukus po nusikaltimo, tad istorijai trūkdavo dramatizmo. 

Trumpai tariant, tokioms žmogžudystėms stigdavo vertės paprastu 
ekonominiu požiūriu. Jos nepaskatindavo laikraščių pardavimų. Nuo- 
traukos nepatraukdavo dėmesio, tekstas neintriguodavo. Pasakojimai 
būdavo pernelyg banalūs. Tiesiog per prasti žiniasklaidai. 

Liza Matėj kažkodėl nusprendė savo disertaciją dedikuoti tiems be- 
veik dviem šimtams moterų ir jų vardus surašyti švediškos abėcėlės tvar- 
ka. Pirma ėjo Ana, kaip iš Anos žmogžudystės, o paskutinė — Osa, kaip iš 
Osos žmogžudystės. Visų kitų šimto devyniasdešimt aštuonių sąraše išvar- 
dytų moterų vardai žiniasklaidos priemonėse taip pat buvo atitinkamai 
minimi greta žodžio „žmogžudystė“. 


„Mano vardas Liza, Liza Matėj, - pagalvojo ji, padėjusi paskutinį 
tašką savo disertacijoje. — Man trisdešimt dveji, esu moteris, krimi- 


nalinės policijos inspektorė ir būsima filosofijos mokslų daktarė.“ 

Neįtikimai karštos švediškos vasaros viduryje randama nužudyta jauna Vekšės policijos 
akademijos studentė. Ką jauna atsargi moteris galėjo laisva valia įsileisti į butą vėlų vakarą? 
Įtarimas krinta ant savų, kolegų. Paspartinti tyrimo iš Stokholmo be didelio noro atvyksta 
policijos inspektorius Evertas Bekstriomas. Egoistiškas, tuščiagarbis ir viskam išankstinės 
nuostatas paruošęs Bekstriomas neturi nei pareigos, nei atsakomybės jausmo; visus, išskyrus 
save, laiko kvailiais, o bent kiek šiltesnius jausmus jaučia tik savo auksinei žuvelei ir alkoholio 
buteliui. Kad išpainiotų nusikaltimą, visko mačiusiai jo komandai teks sekti menkomis 
užuominomis, kurios liko bekompromisiškam vadovui „atšaldžius“ pėdsakus. 

Kupina juodojo humoro, prikaustanti ir brutaliai realistiška knyga Linda, kaip iš š Lindos 
žmogžudystės yra detektyvų žanro fenomenas. Po jo Ellroy'aus, Lehane'o ir McBaino kūriniai 
atrodo kaip pasakaitės vaikams. Negana to, kad vietoj teigiamo herojaus „gauni“ antipatišką 
tipą, o policijos tyrimo aprašymas verčia gailėtis Svedijos piliečių, Everto paveikslas kelia juoką 
Ir... simpatiją. 

